
în loc de prefaţă 



M-au întrebat mai mulţi, pornind de la un articol de fond, de ce nu 
scriu mai multe despre Biblie. „Dacă tot ştii" - au zis ei cu oarece 
ironie. Au fost cîţiva care m-au luat şi ei la întrebări, tot ironic: „şi 
pe asta o ştii? De ce nu laşi tu pe cei ce se pricep să o facă?"... 

Ei bine, cei ce se pricep nu prea o fac - adică, nu ne prea explică 
Biblia. Preoţii ortodocşi - că nu prea ştiu altfel de biblişti români 
- spun cam ce au zis alţii. Tradiţia, mai precis. Sunt mulţi care au 
zis-o -tot felul de părinţi ai Bisericii, sfinţi, apologeţi. E bine să ştim 
ce-au spus aceştia - doar că ei spun o parte a poveştii. Pentru cei 
ce cred, această parte este de ajuns. Cînd ştii prea multe, începi să 
te îndoieşti - cred mulţi, chiar dacă nu toţi preoţii ortodocşi. 

Teologii, bibliştii, pastorii protestanţi explică chiar mai mult, 
Biblia. Mai în amănunt, dacă nu neapărat mai adînc. Pentru ei, 
Biblia este Cuvîntul .lui Dumnezeu, alfa şi omega, scrisă sub dictarea 
Sfîntului Duh - doar prin ea ajungem să-l cunoaştem pe lisus (Isus, 
cum zic ei). Aşa că ei pot lua nu o pildă, ci chiar numai un verset, şi 

vorbi o oră, sau chiar trei, sau chiar scrie o carte în jurul versetului 
respectiv. Cel mai adesea, aceste predici sunt, ca şi cele ortodoxe 
(mult mai scurte), pline de învăţăminte. Morale, dar mai ales 
teologice. Nu le găsesc decît un , păcat': ca şi Evangheliile, ele sunt 
spuse „ca să credem". Nu se urmăreşte adevărul - ci doar adevărul 
nou-testamentar. Cred şi ei că „adevărul te eliberează" - dar ei îi 
dau alt sens: „adevărul te eliberează de păcat". El te „salvează", 
îţi asigură, eventual, accesul la Viaţa Veşnică. Cît despre „celălalt 
adevăr", cel istoric, ştiinţific, cui îi pasă de el? 
încep o carte în care o să încerc să spun ce-au zis alţii - deci, nu 
sunt găselniţele mele. Am folosit ultimii zece ani, poate chiar mai 
mult, citind tot felul de cărţi legate de Biblie. Ortodoxe (în sensul de 
„conservatoare"), dar şi din cele ocolite, criticate, ba chiar respinse 
de scriitorii „oficiali". Există un curent numit „critica formei" care, 
începînd cu Reimarus, încă de acum mai bine de 200 de ani, a 
început să analizeze, comparînd verset cu verset, fiecare carte 
a Bibliei - Vechiul şi Noul Testament. Rezultatele sunt cel puţin 
surprinzătoare. 

Ceea ce dă credibilitate acestor bibi işti este faptul că ei nu au 
fost (şi nu sunt) atei. Nu au scris în slujba comuniştilor. Majoritatea 
au fost (şi sunt) feţe bisericeşti aparţinînd diferitelor denominaţii 
creştine - sau iudaice. Majoritatea sunt critici şi analişti de talent - 
mulţi chiar scriitori de talent - fapt ce a făcut ca operele lor să fie 
foarte populare. Unii au fost excomunicaţi, unii chiar au plătit cu 
viaţa îndrăzneala de a pune la îndoială tradiţiile. Nu a făcut-o doar 
Curia Papală - Espinoza a fost excomunicat de Consiliul Evreilor. 
Pentru că a pus la îndoială paternitatea lui Moise asupra Torei... 
Majoritatea au fost şi sunt oameni credincioşi, în sensul că ei cred 
în Dumnezeu. Unii cred în Sfînta Treime... 

Cum am ajuns să fiu preocupat de acest subiect? Am citit Biblia 
relativ devreme în viaţă. Aveam un unchi preot (ortodox, desigur), 
şi găsisem la el în casă Biblia. Eram la vîrsta poveştilor, deci, pentru 
mine Biblia a fost o carte de poveşti, în primul rînd. De aceea 

am şi citit-o cu interes sporit pînă pe la Profeţi... Cu timpul, am 
avut discuţii cu unchiul meu, cu alţi preoţi - pînă cînd au spus că 
întrebările mele miros a hulă. Şi da, am citit şi acea carte în care 
lucrurile sfinte erau luate în batjocură, în care apăreau caricaturi 
cu Dumnezeu - fără a scandaliza (vizibil) preoţimea română sau pe 
credincioşii ortodocşi: Biblia hazlie. Pe urmă am avut alte lucruri 
„mai importante" să-mi preocupe mintea - dar iată că, odată cu 
vîrsta, m-am întors din nou asupra Bibliei. Atît de mult, încît am 
decis să scriu o carte istorică despre o anumită perioadă biblică 
(Fiul lui Dumnezeu - Editura PIM laşi, 2010). Şi pentru asta, datorită 
nevoilor de-a mă documenta, am citit toate cărţile legate de acest 
subiect pe care am putut pune mîna. Pînă să termin de scris la 
acea carte, mi-am zis să împărtăşesc cu voi din cele citite. Să aflăm, 
împreună, cine a scris cărţile lui Moise şi cînd, unde este Edenul 
şi Saaba, de unde vin oamenii şi pe cei căi, care sunt seminţiile 
pămîntului, care au fost urmările Exodului, ce este adevărat despre 
David - dar mai ales, cine este acest Dumnezeu al nostru. Ce spune 
Biblia - dar ce spun şi arheologii, analiştii, teologii, bibi işti i, oamenii 
de ştiinţă. 

Nu scriu ca să ajungeţi să vă îndoiţi. Adevărul ne eliberează, 
într-adevăr. Ne dă posibilitatea să avem un Dumnezeu personal, 
al nostru, în care să găsim sprijin la nevoie şi înţelegere cînd va fi 
timpul să intrăm în împărăţia lui. Va fi, poate, un îndemn să citiţi 
Biblia - este cea mai importantă carte scrisă de Om. Indiferent 
dacă eşti creştin, iudeu, ateu, agnostic, teist, musulman, brahman 
sau budist, ea nu ar trebui să lipsească din lecturile voastre. Dacă 
n-o citiţi „să credeţi", citiţi-o măcar pentru a vă bucura de talentul 
de povestitor al celor care-au scris-o. De frumuseţea imaginilor, de 
stilul lor, de bogăţia de date care recreează o lume de mult trecută. 
Veţi înţelege mai bine poveştile care şi-au găsit drumul în filme şi 
în lucrările de artă: Exodul, cucerirea lerihonului, Samson şi Dalila, 
David şi Solomon; sau în muzică: Estera, Nabucodonosor, Samson 
şi Dalila... Mai ales, viaţa şi patimile lui lisus. 

Am pornit la drum încercînd să vă prezint cele mai recente 
teorii privind autorii cărţilor sfinte (mozaice şi creştine - Vechiul 
şi Noul Testament). Pe urmă scopul muncii mele s-a lărgit, 
hotărîndu-mă să scriu despre Torah, despre cele cinci cărţi ale lui 
„Moise", Pentateuh. Primele capitole au fost articole destinate să 
apară în revista de limba romînă ce apărea la Vancouver, BC, în 
Canada. Pe urmă am continuat să scriu capitol după capitol, deşi 
revista îşi oprise apariţia, pur şi simplu din necesitatea de a nu lăsa 
povestea neterminată. Pe vremea cînd mă apropiam de intrarea în 
Ţara Promisă şi de ultimele pagini ale Deuteronomului, realizasem 
deja că povestea mea ar fi oricum, cumva, incompletă, fără a vorbi 
despre toate cărţile istorice, cărţi de care sunt convins că au fost 
scrise de acelaşi autor al Deuteronomului. Va urma, deci, un al 
doilea volum, în care voi continua povestea copiilor lui Israel, de la 
intrarea lor în Canaan pînă la Exil şi reconstruirea Templului, lăsînd 
însă deoparte Profeţii şi Scrierile. Cu ajutorul Domnului, voi duce la 
bun sfîrşit acest proiect. 

Un ultim amănunt: primele patru capitole su fost scrise pe cînd 
nu exista intenţia de-a scrie despre Vechiul Testament. Intenţia, la 
acel moment, era pur şi simplu să scriu despre autorii Cărţii Sfinte, 
despre Surse, despre teoriile prind procesul de scriere a Vechiului 
şi Noului Testament. Capitolele au fost publicate ca şi capitole 
separate în revista Ateneum din Vancouver, în perioada 2005-2006. 



Nick Sava 

Vancouver, 15 Sept. 2007 
laşi, 25 Sept. 2010 



* Introducere la seria de articole publicate în revista Atheneum a 
comunităţii române din Vancouver, în perioada 2007-2008 (Cap. 
1-16) 



1 

Cartea 



ncep prin a vă vorbi despre Carte. Este un subiect, sper eu, 
interesant, care va fi povestit în mai multe capitole. Să zicem 
că Biblia chiar asta înseamnă: Cartea. Numele îi vine din greacă 
(byblos), cuvînt care, la rîndul lui, aminteşte de un oraş cananit: 
Byblos. Oraşul e vechi, este unul din cele mai importante oraşe 
de pe coasta regiunii numite mai tîrziu „Fenicia", alături de Sidon 
şi Tyr. Importanţa oraşului venea mai ales de la desele păduri ale 
Libanului, în care cedrul ocupa un loc de cinste. Din portul Byblos, 
acest lemn ajungea mai peste tot în lumea antică - mai ales în 
Egipt. Astfel se face că Byblos şi-a făcut loc în miturile egiptene 
din cele mai vechi timpuri: Seth, fratele cel rău, a tăiat trupul lui 
Osiris în bucăţi, care au fost adunate de către Isis, soţia acestuia, 
şi ascunse într-un sarcofag în oraşul Byblos, în ramurile unui copac, 
pînă cînd zeulucis a putut fi înviat... 

De ce oare grecii au numit „cartea" byblos? E greu de spus. 
Se ştie că ei au primit de la fenicieni scrierea alfabetică, cea care 

stă la baza atîtor scrieri moderne (arabă, evreiască - dar şi latină, 
slavonă, gotică...). Pe acele timpuri, scrierea se făcea mai ales pe 
plăcuţe de lut - ca sumerienii şi, în urma lor, akadienii, amoriţii, 
asirienii, caldeenii, evreii, perşii - sau pe piatră, ca egiptenii şi 
al'ii. Scrierea Mesopotamienilor se numea „cuneiformă", datorită 
aspectului pe care îl avea: scrierea se făcea prin apăsarea unor 
beţişoare cu profil triunghiular în tăbliţa de lut moale. Prin uscarea 
- şi chiar arderea (intenţionată sau în incendii) - tăbliţei de lut, 
acesta nu avea moarte. Astfel se face că avem norocul să citim şi 
astăzi, la aproape cinci mii de ani de la primele documente scrise, 
mituri, legende, cînturi scrise de sumerieni şi akadieni... 

Tăbliţele reprezentau „foile" cărţii. „Cartea", cel mai adesea, 
era un coş de nuiele, mai rar un mare chiup de lut. Ca să-ţi duci 
„cartea" cu tine, aveai nevoie de cel puţin doi sclavi vînjoşi... 
Şi asta cînd ea nu era scrisă pe pereţii unui templu. Se pare că, 
datorită nevoii de a transporta documentul, cineva a inventat un 
nou material de scris: papirusul. E de crezut ca el să fi fost inventat 
în Egipt, doar acolo se găsea din belşug această plantă, înrudită cu 
stuful. Şi, într-adevăr, cele mai multe papirusuri s-au descoperit în 
Egipt. Numai că tradiţia, se pare, atribuie canaaniţilor din Byblos 
inventarea sulului de papirus. Pentru canaaniţi, dar şi pentru 
urmaşii lor, fenicienii, sulurile de papirus, uşor de transportat, erau 
un material de preferat. Mult mai tîrziu, în perioada elenistică, 
locuitorii oraşului Pergamon, tăiaţi de la accesul la piaţa de papirus 
datorită războaielor aproape continue dintre ptolemeii din Egipt şi 
seleucizii din Siria-Asia Mică, au inventat... pergamentul, folosind 
pieile argăsite şi subţiate de miel, ied şi viţel. Pegamentul avea să 
rămînă materialul de scris european sute de ani, pînă la pătrunderea 
hîrtiei, invenţie chineză. 

Deci, Byblos, Biblia, este o culegere de cărţi. Ele au fost, iniţial, 
doar cinci, numite de către evrei T(h)orah, sau Legea, şi reprezenta 
Cartea lor sfîntă. Aceste cinci cărţi formează cea mai veche parte 
a Bibliei, Pentateuh - Cinci Cărţi - şi reprezintă „cartea sfîntă" a 

evreilor. Prin Biblie ei înţeleg, cel mai adesea, Torah. Acestor cărţi 
li s-au adăugat, în timp, alte cîteva (creştinii socotesc 40 de cărţi 
cu totul, evreii mai puţine - grupate diferit), formînd ceea ce noi 
numim astăzi Vechiul Testament. în această formulare, „testament" 
are înţelesul de „legămînt" (între Dumnezeu şi poporul ales); cum 
creştinii se consideră a fi noul „popor ales", ei au un Nou Testament, 
adus de lisus Christos. 

Să nu credeţi că Vechiul Testament, sau chiar Biblia, a fost ceea ce 
numim noi astăzi Biblia canonică. Asta pentru că, purşi simplu, mult 
timp nu a existat un „canon". Prima dată cînd s-a pus întrebarea „ce 
anume includem printre cărţile sfinte?" a fost cînd evreii au tradus 
Cărţile lor (sau, cum le numesc creştinii, „scripturile") în greceşte: 
Septuaginta. Legenda spune că Ptolemeus Philadelphul a pus, din 
cauza mulţimii de evrei trăind pe cuprinsul Egiptului (peste 10%; 
în Alexandria, peste 30% din populaţie!) nu mai ştiau citi scrierea 
ebraică. Aşa se face că cei 70 de traducători de la vestita Bibliotecă 
din Alexandria (de unde şi numele „septuaginta" - a celor 70; deşi 
alte tradiţii vorbesc de 72) au tradus Torah şi, ulterior, alte cărţi. 
Tradiţia vorbeşte despre scrierea Septuagintei „dintr-o suflare" - 
adică, cei 70 au făcut fiecare o traducere a scripturilor şi, ulterior, 
comparate, s-a văzut că ele erau identice; dar realitatea este că la 
traducere s-a lucrat mai bine de 200 de ani. Pe lîngă cele cinci cărţi 
ale Torei, au fost în timp incluse cărţi ale profeţilor „mari" şi „mici", 
scrieri (ca de exemplu, Estera, Iov, Pildele, Psalmii...) Procesul a 
continuat probabil pînă pe timpul lui lisus, ultimele cărţi introduse 
fiind cele scrise nu cu mult timp înainte, ca Estera, Ecleziastul, 
Daniel, Macabeii - unele cărţi intrînd în canon, altele regăsindu- 
le în Apocrife. De exemplu, Cartea lui Enoch, scrisă în sec I î.Cr., 
amintită de Jesse în epistola lui, a rămas printre apocrife... 

Canonul Noului Testament a apărut mult mai curînd. Sub 
presiunea ereziei lui Marcion, care el însuşi îşi făcuse un canon 
propriu (accepta doar scrierile din Noul Testament, şi din ele doar 
Evanghelia după Luca, Faptele şi scrisorile lui Pavel, respingînd 

orice scriere iudaică), pe la mijlocul sec. II AD Irineu vorbea despre 
doar patru evanghelii. Canonul, aşa cum îl avem, s-a impus abia 
în sec. IV, după victoria creştinismului catolic-ortodox, cînd cărţile 
necanonice, în marea lor majoritate, au fost declarate „eretice" şi 
distruse. Dar unele dintre cărţile „apocrife" sunt recunoscute chiar 
şi astăzi de diferite denominaţii creştine. Evreii au impus un canon 
chiar mai tîrziu, deşi încercări au fost de prin sec. VI AD, la Babilon. 
Forma pe care o are în prezent Vechiul Testament evreiesc datează 
de prin sec. XI. 

Ce s-a luat în considerare în declararea unei cărţi , canonice'? 
în general, să fi fost „scrisă sub inspiraţia Duhului lui Dumnezeu". 
De aceea, în cărţile „mai noi", ale prorocilor, nu ei vorbesc, ci 
„Domnul". Sau, să prezinte întîmplări în care Puterea se manifestă 
direct, influenţînd viaţa poporului ales. Există şi excepţii: Estera, 
în care nu apare nici măcar o dată cuvîntul „Dumnezeu". Mai 
ales, să fi fost scrisă în vechime. Din anumite considerente, evreii 
cred că, odată cu darea Legii şi reconstruirea Templului după Exil, 
Dumnezeu nu s-a mai manifestat în mijlocul poporului ales. Deci, 
ultima scriptură acceptată ar fi cea a lui Ezra. Acesta este motivul 
că cele patru cărţi ale Macabeilor nu sunt recunoscute de ei (deşi 
unii creştini recunosc parte din ele). Există şi excepţii: Ecleziastul 
(la care a scris şi lisus ben Sira, în sec. II îCh.), şi Daniel, scrisă pe la 
160 ÎCh. 

Criteriile folosite de creştini sunt diferite - despre ele vom 
vorbi, poate, cu altă ocazie. 



Despre Surse 



Cum ziceam rîndul trecut, Vechiul Testament se împarte în mai 
multe secţiuni. Prima reprezintă Torah, Legea, cunoscută şi sub 
numele de Pentateuh. Urmează Profeţii (Mari - şase, şi Mici - 12), 
şi Scrierile. 

Tradiţiile spun că Torah a fost scrisă de Moise. Asta îi face pe 
tradiţionalişti (în special cei creştini) să afirme că „timp de mai 
bine de 1400 de ani, de la Moise pînă la sf. loan Presbiterul" să 
se fi scris o „istorie" a prezenţei lui Dumnezeu alături de „poporul 
ales". Asta pentru că primele cinci cărţi ale Bibliei ar fi fost scrise de 
către Moise pe la 1400 (vom vedea că această dată este cel puţin 
controversată...). Chiar şi faptul că ultima din aceste cărţi descrie 
moartea lui Moise nu i-a făcut să pună sub semnul întrebării 
această credinţă. Şi, cum ziceam, ca timp de sute de ani să fi respins 
afirmaţii contrare, ba chiar să-i excomunice pe cei ce le făceau. 

Critica formei a dovedit însă, fără posibilitate de tăgadă, că 
Torah este opera mai multor autori. Dacă ceea ce i-a făcut pe primii 

cercetători să se îndoiască de paternitatea lui Moise (nu numai 
povestea morţii lui - explicată prin „adaosul" făcut de Joshua, 
tot sub dictarea Sfîntului Duh -, ci şi auto-caracterizarea făcută 
de „Moise" cum că „Moise a fost cel mai modest om ce a trăit 
vreodată"...), cu timpul şi prin analize asidue, făcute de lingvişti, 
istorici, arheologi, antropologi etc. s-a ajuns la teoria pe care o voi 
prezenta în continuare. 

Torah a fost scrisă de-a lungul a cîteva sute de ani, de diferite 
grupuri de autori, pe baza tradiţiilor intrate în folclorul ebraic - 
dar şi a analelor scrise la curţile regatelor evreieşti. Unii cercetători 
afirmă că cel mai vechi fragment din Biblie (nu doar din Torah) 
este „cîntecul lui Miriam", cîntat în urma victoriei refugiaţilor 
evrei asupra unei oaste egiptene, la trecerea Mării „Roşii". Despre 
asta vom vorbi cu altă ocazie. Dar acest fragment şi-a găsit locul 
în Cartea Exodului (Ieşirii) prin preluare şi editare a miturilor şi 
povestirilor care circulau liber în folclorul evreiesc. Autorul acestui 
fragment este, deci, anonim. 

Anonimi sunt şi alţi „autori", dar din analiza textelor se pot 
cunoaşte mai multe lucruri despre ei. Pentru că, în general, numele 
„autorilor" nu se pot cunoaşte, iar mulţi biblişti afirmă că ei, 
„autorii", au fost colectivi, se vorbeşte în general despre „surse". 
Relativ repede s-a observat că în textul Torei sunt cel puţin două 
Surse. Mai ales în prima carte, Facerea, acest lucru este evident. 
Multe povestiri apar în dublu format, uneori chiar contradictoriu, 
şi în fiecare din aceste versiuni ale aceleiaşi povestiri, numele lui 
Dumnezeu este diferit. 

Una din surse, deoarece foloseşte cuvîntul Elohim (Dumnezei) 
ori de cîte ori vorbeşte despre Dumnezeu, a primit denumirea de 
„Sursa E" (de la Elohim). Analizele arată că „sursa" a fost editată 
în regatul de nord, în Israel. Rolul triburilor nordice, Ephraim şi 
Manasse, este prioritar (ca şi al strămoşului lor, losif), iar cel al 
tribului majoritar sudic, Judah, este unul minor. Rolul lui Moise este 
unul prioritar, ca şi al Leviţilor, în general, în timp ce cel al „aroniţilor", 

cei care aveau rol predominant în Templul din Ierusalim, este mult 
diminuat. Dumnezeul Elohim este mult mai personalizat (uită, se 
bucură, se mînie, iartă...) şi are relaţii personale cu diferiţi oameni. 
Patriarhii intră frecvent cu el în contact, deseori prin aducerea de 
jertfe pe înălţimi. Dumnezeu este în mijlocul Poporului Lui, prin 
intermediul Chivotului. Şi animalele vorbesc - singurele două 
povestiri unde acest lucru se întîmplă, cea a şarpelui în Eden şi a 
măgarului lui Balaam, aparţin acestei surse. întrucît regatul nordic 
Israel a fost ocupat şi distrus în 722î.Hr., sursa E a fost datată în 
preajma acestui eveniment, probabil pe la 750î.Hr. Este foarte 
probabil ca autorii-redactori să fi fost preoţi leviţi de la Shiloh sau 
Anatot, pe timpul „renaşterii" din timpul lui leroboam II. 

A doua sursă a căpătat numele de „Sursa J", pornind de la faptul 
că numele lui Dumnezeu apare sub forma tetragramei YHVH. De 
foarte mult timp (dar mult după ce sursa a fost scrisă), tetragrama 
nu a mai fost citită, considerîndu-se de rău augur pronunţarea 
numelui lui Dumnezeu (singurul care o putea face era Marele Preot, 
în Sfînta Sfintelor, o dată pe an de Yom Kippur). YHVH se citea, de 
fiecare dată, Adonai (Domnul, în limba ebraică). Aşa se face că 
în variantele moderne numele lui Dumnezeu se citeşte Domnul 
(Lord) sau, în cazul Bibliei româneşti, Domnul Dumnezeu (în sine un 
pleonasm, deoarece Dumnezeu înseamnă Domnul Zeu). E drept, 
unii pronunţă tetragrama Jehova (vezi „Martorii lui lehova"), însă 
această citire este greşită. Toţi bibliştii/lingviştii moderni consideră 
citirea corectă a fi „Jahveh". Oricum, întrucît în limba germană Y se 
citeşte ca şi J, sursei i s-a dat numele de „J". 

Această parte a Torei a apărut, probabil, ca reacţie la „scriptura" 
israeliană, nordică. Deci, a apărut între 750-722Î.Hr., în regatul 
sudic, Judah (ludea). Autorii posibili sunt preoţii din jurul Templului, 
dar sunt şi cercetători care afirmă că ar fi posibil ca autorul să fi fost 
o oarecare doamnă de la curtea regală. Oricum, în această sursă, 
rolul tribului Judah este prioritar - nu numai pentru că era cel mai 
numeros în regat, ci şi pentru că familia regală provenea din tribul 

respectiv. Deci, rolul minor avut de Caleb în timpul Exodului şi a 
Cuceririi a fost făcut să fie aproape egal celui jucat de Joshua, din 
tribul Ephraim. Rolul leviţilor este mult diminuat, în schimb rolul 
aroniţilor devine unul prioritar. Pentru asta, în sursă sunt aduse 
povestiri în care figura lui Moise este nu o dată negativă. Nimeni nu 
poate intra în contact cu Domnul decît prin intermediul preoţilor 
- în special al Marelui Preot aaronit - şi al Templului. Dumnezeu 
capătă o postură universală, hieratică, pierzîndu-şi orice caracter 
antropomorfic, iar rolul Cerului devine prioritar. 

Odată cu distrugerea regatului Israel, preoţii yahvişti din nord 
se refugiază în sud, ducînd cu ei „scriptura" nordică („sursa E"). 
Această scriptură nu poate fi elimintă de iahviştii sudici, conţinînd 
multe povestiri intrate de mult timpîn folclorul ebraic. Este probabil 
ca, odată cu preoţii, să se fi refugiat şi mari mase de oameni, care 
credeau puternic în această versiune. De aceea, în anii următori, 
cele două surse sunt contopite în ceea ce bibliştii numesc „Sursa 
E + J". Acest lucru s-a întîmplat, probabil, înainte de anul 700î.Hr. 

Totuşi, odată cu creşterea rolului iahviştilor din jurul Templului 
şi a Templului în sine, pe timpul regelui Ezechiah (în jurul anului 
700Î.Hr.), între iahviştii nordici, din „şcoala Shiloh", şi aroniţii din 
Templu apare o tensiune. Cei nordici ar fi vrut şi ei să se bucure de 
puterea dată de cultul de la Templu, mai ales că aducerea de jertfe 
„pe înălţimi" era criticată de Templu şi, eventual, de unii regi. Cei 
nordici nu numai că apăreau a fi „eretici", prin faptul că slujiseră 
la Templul de pe muntele Garizim şi la „viţeii de aur" din Betel şi 
Dan, ridicaţi de leroboam I în urma secesiunii din Regatul davidic, 
dar ei erau urmaşi ai preotului Abiatar, care făcuse greşeala de a 
nu recunoaşte în Solomon urmaşul lui David - aşa cum o făcuse 
Zadok, fiind astfel alungat de la curtea din Ierusalim. Acum, preoţii 
aroniţi, urmaşi ai lui Zadok, nu vroiau să împartă puterea cu ei. 

De aceea, probabil în jurul anului 680î.Hr., ei fac o redactare 
a scripturii „E + J", întărind trăsăturile ce apar în sursa J. Acestei 
redactări i s-a spus „Sursa P", de la „Preoţi" (Priests). Figura lui 

Moise este îngroşată (negativ), rolul preoţimi şi a Templului întărit, 
Dumnezeu este încă mai mult îndepărtat de oameni. Nimeni nu 
mai are dreptul de a aduce jertfe - deci, nimeni nu aduce jertfă. 
Nici măcar Abraham nu încearcă să-şi jertfească fiul. Rolul lui Aaron 
în declanşarea Ieşirii creşte (el este purtătorul de cuvînt al lui 
Moise, prin el Dzeu face miunile, el ţine mîinile lui Moise ridicate 
pînă la victorie etc). Totodată, sursei „P" i se datorează cea mai 
plictisitoare parte a Torei: sutele de reguli rituale, inclusiv cele 
legate de construirea Cortului şi a Chivotului, întinse de-a lungul a 
trei cărţi (Exodul, Leviticul şi Numeri). 

Din cauza editării povestirilor din sursa „J", ca şi a faptului 
că preoţii folosesc şi ei numele Domnului YHVH, ceea ce primii 
cercetători credeau a fi sursa „J" în Facerea este în realitate „P". 
Sursa „J" se întîlneşte ne-editată mai ales acolo unde se povesteşte 
despre revolta împotriva lui Moise şi rolul jucat de nepotul lui 
Aaron, Phineas, în pedepsirea răzvrătiţilor. 

în Torah se întîlneşte şi o a patra sursă, numită „Sursa D". 
Aceasta aparţine în mod exclusiv ultimei cărţi, Deuteronomul (A 
doua Lege). Cartea este mult mai recentă, fiind scrisă, probabil, pe 
la 620-590Î.Hr. Analiştii au descoperit de fapt două editări în cadrul 
scripturii, Dl şi D2, prima scrisă pe timpul regelui Josea, a doua 
imediat după distrugerea Templului şi a Ierusalimului. Prin stil, 
nu puţini atribuie această carte lui leremia - sau, poate, scribului 
acestuia, Baruch. Deuteronomul nu este singura carte scrisă de 
acest autor: lui îi aparţin şi cărţile „istorice" Joshua, Judecătorii, 
Samuel şi Regii. Iar stilul scrierilor, vocabularul, imaginile se 
apropie pînă la confuzie cu scrierile lui leremia (atît din Profeţii cît 
şi din Plîngeri). Este evident că prima parte a scrierilor datează de 
pe timpul regelui Josea. în cartea Regilor este descris momentul în 
care preoţii „descoperă" în Templu „cartea Legii". în urma acestui 
eveniment, regele devine un înfocat susţinător al iahvismului, 
distrugînd altarele „pe înălţimi" şi crescînd rolul Templului şi- 
al preoţimii. Mulţi vedeau în Josea un demn urmaş al lui David, 



20 



poate chiar Unsul (Mesia), cel ce avea să aducă puterea Iudeii în 
întreaga lume. Profitînd de momentul de linişte din zonă (căderea 
imperiului asirian sub ocupaţia babiloniană şi perioda îndelungată 
de slăbiciune a regatului egiptean), Josea şi-a întărit poziţia - lucru 
ce este reflectat în Regii. Din păcate, nu mult după aceea, regele 
moare stupid într-o bătălie lipsită de importanţă şi, în mai puţin de 
un deceniu jumătate, regatul Iudeii dispare, ocupat de caldeeniii 
conduşi de Nabucadnezar. Aceste evenimente îl fac pe leremia 
- dacă într-adevăr el este autorul acestor scrieri -, să deplîngă 
soarta poporului ales şi să editeze Deuteronomul pentru a reflecta 
realitatea tristă a acelui început de secol. 

Povestea Torei nu ar putea fi încheiată dacă nu am aminti 
rolul deosebit de important jucat de Redactor. Acesta, preluînd 
toate sursele avute la îndemînă, combinîndu-le, intercalînd şi alte 
povestiri şi tradiţii, a creat ceea ce numim astăzi Vechiul Testament. 
Părţile exterioare însăilate de el în scripturi sunt reprezentate 
mai ales de documente existente, probabil, în arhiva regală: 
genealogiile, lista proprietăţilor primite de fiecare trib, Itinerariul 
străbătut de poporul ales în urma Ieşirii din Egipt şi, mai ales, 
Testamentele lui lacob şi Moise. Mai ales, ultimul. Intercalîndu-I 
cu poruncile şi blestemele Legilor din Deuteronomul, a reuşit să 
facă din acesta, lucrare complet separată şi profund originală, să 
se integreze organic celorlalte patru cărţi. Mai mult, prin el face 
trecerea spre cartea lui Joshua atît de bine încît nu puţini vorbesc 
astăzi de Sextateuh (Cele şase cărţi), continuare organică a Torei. 

Cine a fost acest Redactor de geniu? Răspunsul pare a fi evident: 
Ezra. Tradiţia ebraică (rabinică) îi acordă un rol aproape tot atît de 
important ca şi cel al lui Moise. Rolul lui Ezra la întoarcerea lui din 
Exil în reconstruirea Templului şi a Ierusalimului este tot atît de 
important ca şi cel jucat de Neemia, dar în aducerea iahvismului 
în poziţia de religie unică, atotputernică, a evreilor, nu are egal 
decîtîn rolul lui Moise de a crea credinţa respectivă. Cartea lui Ezra 
vorbeşte de altfel clar despre faptul că el a fost primul care „a citit 

Torah în faţa poporului", statornicind acest obicei şi dînd evreilor o 
religie şi o lege care le va menţine entitatea naţional-religioasă mai 
bine de 2400 de ani. 



3 



Autorii Vechiului Testament 



Am vorbit, deci, despre cine şi cînd a(u) scris Torah. Desigur, 
bibliştii conservatori pot nega aceste descoperiri ale bibliştilor 
care acceptă „critica formei" ca bază de lucru şi nu iau mot-a-mot 
tradiţiile şi afirmaţiile din Biblie. Personal, pe mine mă interesează 
mai puţin dacă aceste cărţi au fost scrise de Moise sau redactate 
de Ezra - cît timp găsesc în ele ceea ce caut... 

Am stat să gîndesc cum voi proceda în continuare: să continui 
să scriu despre autorii celorlalte cărţi din Vechiul Testament (VT), 
eventual şi din Noul Testament (NT), sau să trec direct la prezentarea 
Torei - amintesc, a primelor cinci cărţi ale VT? Poate e mai bine 
să prezint „autorul" atunci cînd voi ajunge la cartea respectivă - 
iar pe autorii cărţilor din Noul Testament atunci cînd voi termina 
să vorbesc despre Vechiul Testament. Dar iarăşi, poate e bine să 
trecem peste acestă parte mai puţin plăcută tradiţionaliştilor, aşa 
că în acest articol voi termina de prezentat restul cărţilor din VT, 



23 



urmînd ca în articolul de luna viitoare să vorbesc despre autorii 
Noului Testament. 

Cum ziceam, cărţile acceptate în Canonul VT sunt cam aceleaşi, 
fie la evrei, fie la diferitele denominaţii creştine. Unele cărţi 
considerate de unii drept Apocrife, sunt acceptate totuşi de alţii. 
Canonul ebraic este împărţit în mod diferit faţă de Canonul creştin. 
Biblia ebraică este împărţită în trei părţi: Legea (Torah, Pentateuh), 
Profeţii (Primii Profeţi, inclusiv Joshua pînă la împăraţi - mai puţin 
Ruth -, Profeţii Tîrzii, inclusiv Isaia, leremia, Ezeckiel şi Cartea celor 
12 Profeţi minori) şi Scrierile (Job, Psalmii şi Lamentaţiile, Cărţile de 
înţelepciune - Proverbele, Ecleziastul, Cîntarea Cîntărilor -, Daniel, 
Ruth, Esther, Ezra-Nehemiah şi Cronicile). 

Canonul creştin urmează împărţirea stabilită în Septuaginta, 
şi anume: Cărţile lui Moise (Torah), Istoriile (Joshua, Judecătorii, 
Ruth, Samuel, împăraţii, Cronicile, Ezra, Nehemiah, Esther), Poezii 
şi înţelepciune (Job, Psalmii, Proverbe, Ecleziastul, Cîntarea lui 
Solomon), Profeţii Mari (Isaia, leremia, Lamentaţiile, Ezeckiel, 
Daniel), Profeţii Minori (Hosea, Joel, Amos, Obadiah, Jonah, Micah, 
Nahum, Habakkuk, Zaphaniah, Haggai, Zechariah, Malachi). Deci, 
împărţirea este destul de asmănătoare (Daniel este trecut între 
Profeţii Mari, Ruth în scrierile istorice - imediat după Judecători -, 
ca şi Esther, de altfel). Diferenţa apare cînd se iau în calcul cărţile 
Macabeilor - unii acceptă primele două cărţi, alţii pe toate patru, 
alţii, niciuna. Unele Biblii nici măcar nu le amintesc, în timp ce alţii 
le pun separat, la Apocrife, între cele două Testamente. 

Am vorbit despre Pentateuh. Acolo am amintit că ultimele 
teorii presupun că leremiah (sau, poate, scribul acestuia, Baruch) 
ar fi scris Sursa P (revizuirea primelor patru cărţi) şi Deuteronomul. 
Legătura dintre cele cinci cărţi, Pentateuhul, şi această carte, Joshua, 
este vizibilă (ca stil şi vocabular) - astfel că nu sunt puţini cei care 
vorbesc despre Sextateuh, despre Cele Şase Cărţi. Tradiţionaliştii 
profită de acest fapt ca să spună că autorul cărţii Joshua - chiar 

marele general! - este cel ce a scris, cel puţin parţial, încheierea 
Deuteronomului. Bineînţeles, la inspiraţia Duhului Sfînt, oricare 
(două persoane diferite) ar fi putut scrie două cărţi care să semene 
stilistic. Despre faptul că stilul acestor cărţi se regăseşte totodată în 
Judecători, Samuel, Regi şi Cartea lui leremiah, nu se prea vorbeşte 
- dar dacă implicăm din nou Duhul Sfînt, orice este posibil... 

Cum zic, cărţile „Istorice" (Judecători, Samuel, Regi), par să 
aibă acelaşi autor. Ele sunt mai puţin lucrate, probabil se bazează 
pe larg pe cronicile de palat. Nu se ştie care a fost rolul lui leremia 
în scrierea lor, dar părerea noilor cercetători este că rolul lui Baruch 
a fost unul major. Cum discutam şi în capitolul trecut, autorul lor 
trebuie să fi fost o persoană (sau mai multe) trăind spre sfîrşitul 
regatului Judah- ba chiar după căderea Ierusalimului şi a Templului, 
yahvist, preot, cu oarece dispreţ faţă de instituţia monarhică dar 
cu admiraţie faţă de cîţiva regi, în special David, Hezekiah şi, mai 
ales, Josea. De aici putem trage concluzia că scrierile „istorice" - 
mai puţin Cronicile - au fost scrise la sfîrşitul sec. 7î.Hr. - începutul 
sec. 6Î.Hr. Ca şi cărţile Pentateuh-ului, cărţile au fost redactate de 
către Ezra, care este, mai mult decît probabil, şi autorul Cronicilor 
(scrise, deci, pe la jumătatea sec. 5 î.Hr.). 

Cartea care este intercalată între Judecători şi Samuel a fost 
însă scrisă de alt autor. Stilul, limba folosită, face din Ruth o carte 
relativ recentă. Dacă autorul ei este complet anonim, şi probabil 
aşa va rămîne pentru totdeauna, perioada cînd a fost scrisă este 
mijlocul sec. 2î.Hr.! Ideile universaliste conţinute în carte, ca şi 
ideile religios-sociale, aparţin mai curînd cercurilor fariseice. Biblia 
ebraică o pune, de altfel, printre Scrieri. Cam acelaşi lucru se poate 
spune despre alte două cărţi: Esther şi Daniel. Dacă Esther datează, 
probabil, de pe la sfîrşitul sec. 3 î.Hr., Daniel a fost scrisă cel mai 
probabil pe timpul revoltei Macabeilor, deci după 165î.Hr. Este una 
dintre multele cărţi apocaliptice scrise în Palestina în perioada sec. 
3î.Hr. - 3d.Hr., din care multe s-au păstrat fie printre manuscrisele 
de la Qumran, fie printre manuscrisele descoperite în Egipt. 

Cărţile „Profeţilor" sunt mai degrabă scrieri anonime, culegeri 
de tradiţii religioase populare ce au circulat mult timp pe cale orală. 
Ce este interesant este faptul că cei mai mari profeţi care au un 
caracter istoric (şi aici mă refer la llie şi Elisei) nu au nici o „carte". 
Evreii consideră însă cărţile „istorice" (Joshua, Samuel, Regii) drept 
scrise de „profeţi", încadrîndu-le, diferit. Despre cei mai mulţi 
dintre profeţi nu se cunoaşte mai mult decît ceea ce transpare din 
„declaraţiile" lor profetice, cînd apar. 

Isaiah, poate cel mai mare profet evreu, a trăit pe timpul lui 
Ahaz şi a fiului acestuia, Hezekiah. A asistat la căderea Regatului 
de Nord, Israel, şi a supravieţuirii Regatului de Sud, Judah, precum 
şi la reformele iahviste ce au avut loc sub Hezekiah. Nici Regii, 
nici Cronicile nu vorbesc despre moartea lui „de martir" - doar în 
Regii (împăraţi) se pomeneşte de sîngele nevinovat (al profeţilor?) 
vărsat de urmaşul lui Hezekiah, Manasseh, în Ierusalim. Oricum, 
Regii menţionează existenţa profetului, ca şi cîteva din prorocirile 
făcute de el. 

Cartea ce i se atribuie, Isaiah, e cu totul altceva. Este de fapt 
rezultatul a trei autori diferiţi - atît ca tematică, cît şi ca stil şi 
vocabular. Cel mai vechi strat, cap. 1-40, e posibil să aparţină lui 
Isaiah, deşi se pare că au fost adunate nu cu mult timp înainte 
de căderea Iudeii în robia Babiloniaină. A doua parte, cap. 40-48, 
datează dintr-o perioadă de după Exil, cel mai probabil sec. 5î.Hr. 
în sfîrşit, a treia parte, cap. 49-55, aparţine unei perioade încă 
mai recente, poate sec. 3î.Hr., avînd deja tendinţe eshatologice 
apocaliptice. Aceste cărţi, după modelul destul de des întîlnit în 
antichitate, i-au fost atribuite lui Isaiah tocmai din pricina tradiţiei 
care îl considera un profet extrem de important. 

Despre leremiah am discutat mai des. El a trăit în ultima 
perioadă a regatului evreiesc ludea. A susţinut tot timpul o 
politică de pace (chiar slugarnică) faţă de Babilon, marea putere 
ce se ridicase spre Orient. Asta cu atît mai mult cu cît iubitul lui 
rege, Josea, a fost ucis într-o bătălie stupidă cu egiptenii, urmaşii 

faraonilor fiind nişte epigoni. Aceasta i-a atras acuzaţia că este 
spion, „coloana a V-a" a babilonienilor în Ierusalim. Asta cu atît mai 
mult cu cît după înfrîngerea Iudeii şi ducerea regelui în robie, el a 
rămas la Ierusalim, militînd pentru o politică de pace şi colaborare 
cu stăpînitorul străin. Cînd totuşi regele Iudeii s-a răzvrătit, el a fost 
luat de prieteni şi dus în Egipt, unde a şi murit - poate în colonia de 
pe insula Elefantina. 

Lui leremiah i se atribuie Cartea lui Jeremiah şi Lamentaţiile. 
Este posibil ca aceste cărţi să fi fost adunate de scribul şi secretarul 
lui, Baruch, încă în timpul vieţii profetului. în Canonul ebraic, 
cele două lucrări nu apar împreună, ci Lamentaţiile sunt trecute 
printre Scrieri, alături de Pilde, deşi tradiţia atribuie Lamentaţiile 
lui Jeremiah. Sunt unele din puţinele scrieri din Biblie care pot fi 
atribuite, cu multă siguranţă, atît perioadei cît şi autorului. 

Scrierile sunt greu de datat, cu atît mai mult cu cît ele sunt o 
culegere de scrieri ce au apărut într-o lungă perioadă de timp. 
Mai mult ca sigur că nici unul din Psalmi nu au aparţinut lui David, 
deşi majoritatea îi sunt atribuiţi lui. Doar el este singurul (şi cel 
mai vestit) psalmist cunoscut din Biblie! Probabil, cele mai vechi 
texte datează din sec. 8-9î.Hr., deşi multe din ele circulau deja 
sub formă orală. Cei mai noi dintre Psalmi datează din perioada 
post-Exilică. Că scrierea lor a continuat mult timp este dovedită 
şi de descoperirea printre manuscrisele de la Qumran a Psalmilor 
scrişi de „învăţătorul Dreptăţii" (datate între începutul sec. lî.Hr. şi 
distrugerea mînăstirii, în 69d.Hr.) 

La fel se poate spune şi despre Proverbe, care oricum indică 
şase „autori" (printre care şi doi „Solomon"). Lăsînd la o parte faptul 
că Solomon a dat prea rar dovadă de oarece înţelepciune în ceea 
ce a făcut în viaţa ce i se atribuie, Proverbele sunt o culegere de 
aforisme cu un caracter educativ, valabile chiar şi în zilele noastre. 
Evreii nu sunt primii care au scris astfel de proverbe, se cunosc 
multe proverbe asemănătoare scrise de egipteni şi sumerieni, 
chiar cu mii de ani înaintea evreilor (de unde, probabil, au şi fost 

împrumutate). Nu se cunoaşte data cînd cele şase culegeri au fost 
„editate", probabil într-o perioadă post-Exilică. 

Ecleziastul, ca şi Proverbele, este atribuit de tradiţie lui Solomon. 
Cartea în sine vorbeşte despre Quohelet, un rege Israelian, care 
„asamblează" cugetările. Cu toate acestea, culegerea este mai 
mult decît probabil editată într-o perioadă post-Exilică, la multă 
vreme după ce regatele evreieşti ajunseseră doar istorie. Nu 
sunt puţini care afirmă că lucrarea ar fi fost scrisă în sec. 2-3 î.Hr., 
probabil la Alexandria, în cercurile din jurul Bibliotecii. O lucrare 
asemănătoare, Ecleziastul lui Jesus ben Sirah, este scrisă cam în 
aceiaşi perioadă. 

Cîntarea Cîntărilor, pe care unele Biblii o prezintă drept 
Cîntarea lui Solomon, este însă o lucrare mai veche, poate chiar 
din timpul regalităţii. Cercetătorii au recunoscut în ea o „cîntare" 
populară, cel mai probabil una cultică, ce se interpreta în timpul 
celebrării zeităţilor agrare cananite. 

Job, deşi prezintă poate cea mai îndepărtată perioadă a 
istoriei evreieşti (cu excepţia Facerii), poate chiar pre-patriarhală, 
datează şi ea din perioada Post-Exilică. Zic unii, chiar din perioada 
Macabeilor. Datorită vocabularului şi ideilor conţinute, este de 
crezut că a avut la bază o lucrare mult mai veche. Oricum, e greu 
de ştiut cine este autorul ei şi cînd anume a fost scrisă. 

în sfîrşit, cărţile „apocrife" ne-nou-testamentare, care-şi găsesc 
locul în unele Biblii. Cărţile Macabeilor, datează, desigur, din 
perioada ulterioară revoltei conduse de ei. Macabei I a fost scrisă 
în sec. lî.Hr., Macabei II la începutul sec. ld.Hr. (ambele influenţînd 
creştinismul primar), dar Macabei III şi IV datează poate chiar din 
sec. 4d.Hr. 

Autorii Noului Testament 



Cei ce au avut un mare rol în formarea Canonului Noului 
Testament au fost „ereticii", în primul rînd Marcioniţii (din 
„şcoala" lui Marcion din Sinope; pînă spre sec. 3d.Hr. ajunseseră 
să numere sute de mii de credincioşi. Numai faptul că împăratul 
Constantin a impus creştinismul „ortodox şi catolic" ca religie de 
stat a făcut ca mulţi dintre noi să nu fim Marcioniţi, Arieni sau 
Gnostici...). Aceştia respingeau în totalitate moştenirea iudaică, 
pornind de la afirmaţia că lisus era Dumnezeu, fiul lui Dumnezeu -şi 
nicidecum om. Deci, nu era deloc important faptul că el se născuse, 
aşa cum afirmau ceilalţi creştini, din familia lui David. El era „uns" 
(mesia) prin puterea lui Dumnezeu, şi nu datorită profeţiilor. Din 
acest motiv, respingeau din start atît cărţile Vechiului Testament, 
cît şi cărţile autorilor evrei. Singura excepţie era Paul - ale cărui 
scrisori le acceptau în parte. De asemenea, acceptau Evanghelia 
după Luca (fără povestea nativităţii) şi partea a doua a Faptelor, 
cea în care se vorbea despre misiunea lui Pavel către gentili. 

La aceasta a răspuns Irineu, episcop al Lyonului pe la 170, 
care a adunat cărţile într-un „canon". Trăind şi scriind în ultima 
jumătate a sec. 2d.Hr., îşi întemeia canonul pe tradiţii acceptate 
de „majoritatea creştinilor" - mai precis, a acelor creştini care 
acceptaseră creştinismul promovat de Paul, respectiv Ignatius din 
Antiohia. Condiţiile după care s-a ghidat în acceptarea unor cărţi (şi 
nu a altora) erau: să fi fost scrise de Apostoli (sau la directa dictare 
a unui Apostol), să fie scrisă „la inspiraţia Sfîntului Duh" (adică să 
promoveze puncte de vedere acceptate de creştinii paulini) şi să 
fie folosite în biserici (desigur, în bisericile „acceptabile"...). Era o 
primă încercare: canonul lui Irineu cuprindea cărţi care astăzi nu 
pot fi întîlnite în Noul Testament, în timp ce în canon găsim şi cărţi 
care lipseau din lista lui Irineu. 

Trebuie să vedem adevărata faţă a începutului creştinismului 
- aşa cum aceasta a început să transpară atunci cînd tot mai 
mulţi specialişti s-au aplecat asupra acestui subiect şi cînd au 
apărut tot mai multe documente, în afara cărţilor NT, singurele 
acceptate pînă în acel moment. în ciuda impresiei că Biserica 
a fost una şi indivizibilă încă de la început, „biserica lui Hristos" 
(aşa cum apare ea din Fapte), în realitate, în acea perioadă - şi 
multe decenii după aceea - se poate vorbi despre o multitudine de 
biserici (sau „colonii", cum se numeau ele în epocă). Creştinismul 
paulin era doar unul din creştinisme, la început nici măcar cel mai 
puternic (biserica din Ierusalim, iudeo-creştină, avea prioritate). 
Dar, mai ales datorită muncii ulterioare a „părinţilor bisericii", 
aceasta a devenit tot mai puternică, a reuşit să distrugă, una cîte 
una, celelalte „erezii" (iudeo-creştinismul a dispărut mai ales din 
cauza distrugerii lerusalismului şi a Templului), devenind singurul 
creştinism „legal", ortodox (adevărat) şi catolic (universal): singurul 
„trup al lui lisus Hristos", singura „mireasă"... 

Fiecare din aceste biserici de la început îşi aveau propriile cărţi. 
Odată cu dispariţia lor, cărţile lor au dispărut şi ele. Au început să 
fie redescoperite recent - majoritatea se încadrează în aşa-numitul 

creştinism gnostic: Evanghelia după Toma, după Petru, după lacob, 
după luda... De asemenea, „coloniile" care nu aveau scripturi 
apostolice, şi le-au creat, atribuind scrieri anonime apostolilor. în 
sfîrşit, este aproape sigur faptul că Evangheliile canonice au fost 
iniţial scrieri folosite cu prioritate într-o anumită „colonie" sau alta, 
devenind universale abia mai tîrziu, pe timpul lui Irineu. Nici una 
din ele nu a putut fi exclusă, exact din motivul că unele colonii s-ar 
fi împotrivit. „Părintele" a găsit atunci o explicaţie de moment: 
aşa cum universul se sprijină pe patru stîlpi, aşa şi Noul Testament 
trebuie să se sprijine pe patru evanghelii... 

în ciuda ordinii cărţilor ce formează Noul Testament, cele mai 
vechi scrieri nu sunt evangheliile. Mai ales, nu este Evanghelia 
după Matei, prima carte din NT. Cele mai vechi scrieri, dovedit, 
sunt scrisorile lui Pavel, scrise în anii 50, poate pînă în 62 (an în 
care unele tradiţii consideră că a avut loc moartea apostolului). Nu 
toate scrisorile îi aparţin apostolului: din cele 14 scrisori atribuite 
lui, singurele care-i aparţin (ca epocă, stil, vocabular, idei) sunt 1 şi 
2Corintieni, 1 şi 2Thesalonicieni, Romani şi Galatieni. Scrisoarea 
către Evrei a fost scrisă cam în aceeaşi perioadă (anii 60d.Hr.), dar 
aparţine indiscutabil altui autor, anonim. Celelalte scrisori, la fel de 
anonime, aparţin unor perioade mult mai tîrzii, Efeseni, Fiiipieni 
şi Coloseni anilor 80-90d.Hr., cînd Pavel era de mult decedat, iar 
scrisorile pastorale (1 şi 2 Timotei, Titus şi Filimon), primei jumătăţi 
a sec. 2d.Hr. 

în urma scrisorilor recunoscute ale lui Pavel şi a Scrisorii către 
Evrei, următoarea scriere este Evanghelia după Marcu. Aceasta 
datează din perioada cea mai grea a poporului evreu: războiul 
Iudaic şi distrugerea Ierusalimului, respectiv a Templului (anii 
68-74d.Hr.). Tradiţia atribuie evanghelia lui loan Marcu, personaj 
ce poate fi întîlnit în Fapte. Apostolii din Ierusalim obişnuiau să 
se întîlnească în casa mamei lui (tradiţiile afirmă că acolo a avut 
loc şi Cina, precum şi primele întîlniri după Răstignire-înviere), 

iar el a participat, alături de Pavel şi Barnabas, la prima călătorie 
misionară. Se mai crede că el era acel „Marcu" de care pomeneşte 
Petru în una din scrisorile lui ca fiindu-i secretar. Deci, Marcu a 
primit învăţăturile direct de la Petru, principalul Apostol (cel puţin 
pentru o vreme). 

într-adevăr, specialiştii au acceptat ideea că evanghelia „după 
Marcu" este cea mai veche. Celelalte evanghelii „sinoptice" s-au 
inspirat copios din ea. Se pare că şi Marcu a folosit alte materiale, 
mai vechi - în special, probabil, o culegere de „loggia" (cuvinte 
spuse de lisus), scrise sau doar transmise oral între credincioşi. 
De asemenea, probabil, o carte a „minunilor" atribuite lui lisus şi, 
poate, un compendiu al prorocirilor mesianice din VT. Se pare că a 
fost scrisă, într-adevăr, la Roma, în limba greacă (koine), în mediile 
creştine din capitala imperiului, sub influenţa învăţăturilor pauline. 

A fost acest „Marcu" cel indicat de tradiţia creştină? Greu de 
crezut. în primul rînd, dacă este adevărat că este vorba despre 
acelaşi personaj din Fapte, respectivul nu a putut fi „secretarul 
lui Petru" decît mai tîrziu. Atunci cînd tradiţia atribuie scrierea 
evangheliei „poate chiar în anii 36-40", loan Marcu nu pare să fi 
avut nici o legătură cu Petru. Apoi, dacă a scris atunci, ar fi trebuit 
să cunoască întîmplările din viaţa lui lisus la prima mînă: poate 
chiar să fi fost ucenic al acestuia. Oricum, nu a ajuns la Roma decît 
mult mai tîrziu (cel puţin în anii 50, după despărţirea de Pavel) - 
deci, evanghelia a fost scrisă mult mai tîrziu decît afirmă tradiţia. 
După o altă tradiţie, Petru însuşi a ajuns la Roma mult mai tîrziu, 
probabil în anii 60, murind, se afirmă, pe timpul progromului anti- 
creştin din 64 (sau poate chiar în 66d.Hr). Unde pui că alte tradiţii 
afirmă că Petru n-a mai părăsit niciodată Antiohia, unde ajunsese 
prin anii 50, murind chiar în acea cetate. Deci, Marcu, dacă într- 
adevăr i-a fost secretar lui Petru, şi-a scris evanghelia abia spre 
sfirşitul anilor 60 şi, poate, la Antiohia. Oricum, cele două tradiţii 
se bat cap în cap. Cel mai probabil este vorba despre un alt autor, 
nicidecum acel loan Marcu, care, poate, nici nu s-a numit Marcu. 

Mai mult decît atît, scrisorile atribuite lui Petru sunt ele însele 
apocrife, datînd din sec. II d. Hr. 

A doua evanghelie ca vechime este Evanghelia după Matei. Ea 
a fost scrisă la aproximativ un deceniu jumătate după cea după 
Marcu, probabil în anii 80-85. în unele fapte descrise în evanghelie 
se recunosc întîmplări din timpul domniei împăratului Domitianus, 
mai ales a persecuţiilor împotriva iudeilor şi creştinilor (care în 
acea vreme se confundau în ochii autorităţilor). în niciun caz nu 
poate aparţine acelui Matei Levi, vameşul apostol - deşi tradiţia 
îi atribuie acestuia evanghelia pornind tocmai de la considerentul 
că, desigur, un vameş ştia să scrie. Mai de crezut este că nu ştia: 
vameşii trebuiau să ştie doar să socotească. Pentru ei, sinecura era 
mai mult un fel de „fermă" pe care o cumpăraseră pentru a putea 
face bani cerînd taxe sporite. Oricum, dacă ar fi fost acel apostol, 
n-ar fi avut nevoie să se inspire din Marcu, ar fi cunoscut faptele 
direct de la sursă - şi încă mult mai bine! Or, în Matei apare nu mai 
puţin de 83% din scrierea lui Marcu! Tot ce se poate afirma despre 
el este că a fost, probabil, evreu, şi că evanghelia lui a apărut la 
Antiohia. 

A treia este Evanghelia după Luca. Ea, de fapt, face parte 
dintr-o lucrare mai vastă, care cuprindea şi Faptele Apostolilor. 
formînd, împreună, un fel de Istorie. în mod cert, autorul celor două 
scrieri este acelaşi, poate un anume Loukas. Autorul dovedeşte 
stăpînirea unei limbi de o calitate literară mult superioară celorlalţi 
evanghelişti - ceea ce ar indica faptul că era „grec" (elin), evreu 
trăind în Diaspora, cu o temeinică educaţie (Loukas este forma 
grecească a numelui roman Lucius sau Lucanus; desigur, se cunosc 
numeroase cazuri în care evreii au adoptat nume romane sau 
greceşti). Mai mult, spre deosebire de celelalte evanghelii, se pare 
că autorul i-a avut în minte mai puţin pe evrei, cît pe greci şi gentili: 
lor li se adresează cărţile. Pe de altă parte, atribuirea autorului de 
către tradiţia creştină a importante cunoştinţe istorice şi greografice 
este mult exagerată. Probabil, tocmai faptul că nu este un locuitor 

al Iudeii explică greşelile de localizare întîlnite în evanghelie. 

A fost el tovarăşul lui Paul, acel „iubit doctor" de care acesta 
aminteşte în scrisorile lui? E greu de dovedit acest lucru. în Acte 
autorul vorbeşte, într-adevăr, în unele paragrafe despre „noi", 
indicînd faptul că a fost unul din tovarăşii de călătorie ai lui Pavel. 
în acele pasaje, printre tovarăşii apostolului se numărau nu numai 
Luca, ci şi Demas. în Timotei se aminteşte însă faptul că doar Luca 
i-a fost mereu credincios. Apare şi în scrisoarea către Filemon. Aşa 
că tradiţia, încă de pe timpul lui Ireneus, afirmă că autorul este 
acel Luca. Totuşi, atît Timotei, cît şi Filemon, sunt cărţi tîrzii, în mod 
cert neaparţinînd lui Pavel. Tot tradiţia spune despre el că ar fi fost 
originar din Asia Mică, poate din Pontus sau din Bithinia, sau poate 
din Tracia (din împrejurimile Thesalonicului) - deşi unii zic că ar fi 
fost originar din nordul Africii, din Cirenaica (alt Luca ce apare în 
Fapte este un Luca din Cirenaica, trăind la Antiohia). 

Singurul lucru care se poate spune despre autor este faptul că 
a scris în jurul anilor 90, la un deceniu după „Matei". Ca şi acesta, 
s-a inspirat masiv din Marcu - peste 70% din Marcu regăsindu-se 
în evanghelia lui. A folosit, ca şi Matei, în mod cert o scriere ce a 
circulat (probabil după 50 d.Hr.) prin coloniile creştine, cu loggia 
- ceea ce cercetătorii numesc astăzi „Sursa Q", sau „Evanghelia 
zicerilor". Desigur, ca şi Matei, are pasaje originale (aproape 
o treime din scriere) - dar ele se pare că se datorează mai ales 
scopului afirmat al evangheliei: să-i facă pe gentili să creadă în 
Vestea Bună. Este foarte probabil ca evanghelia să fi apărut undeva 
în Asia Mică, poate la Efes. 

în sfîrşit, Evanghelia după loan este cea mai tîrzie dintre 
evanghelii: a fost scrisă în jurul anului 100d.Hr. Locul unde a apărut 
nu se ştie - posibil Alexandria, poate Efes sau Antiohia. E cert că 
era cunoscută de către Ignatius în jurul anilor 115-117. Are, spre 
deosebire de celelalte evanghelii, numeroase influenţe gnostice 
şi, mai ales pe baza ei, se afirmă „dumnezeirea" lui lisus. Autorul, 
conform tradiţiei, ar fi acel loan fiul lui Zevedeu, fratele lui lacob„cel 

Mare" (sau „cel Bătrîn"). Pentru a face acest lucru posibil, tradiţia îi 
dă o viaţă foarte lungă apostolului: în fapt, se afirmă că ar fi murit 
la Efesus la peste 100 de ani! De aceea, în icoane (şi în pictura lui 
daVinci, Cina cea de taină) acesta apare ca un tînăr imberb pe 
timpul misiunii lui lisus. Nici una din evanghelii nu lasă, însă, să se 
înţeleagă faptul că ar fi fost mai tînăr decît ceilalţi apostoli... Doar a 
fost unul din cei trei „stîlpi" ai grupului de ucenici care-l însoţea pe 
lisus. Greu de crezut că ceilalţi apostoli ar fi acordat această cinste 
unui tinerel. 

întîmplător sau nu, cel mai vechi fragment păstrat dintr-o 
evanghelie este tocmai din cea a după loan (un rînd jumătate), 
datînd de pe la 120d.Hr. Analiza textului lasă să se înţeleagă faptul că 
a scris în greceşte (koine), stilul fiind într-adevăr destul de apropiat 
mediiloralexandrine-loc unde importanţa dată sufletului, Duhului 
Sfînt, dezvăluirii individuale a „adevăratei cunoaşteri" (gnosis) au 
făcut ca în următorul secol să apară o ruptură între creştinii paulini 
şi cei gnostici. Se mai poate afirma că, în ciuda tradiţiei, acel loan 
nu este autorul Revelaţiei (Apoca lipsei). 

Deci, putem spune că autorul Faptelor este acelaşi cu cel ce 
a scris Evanghelia după Luca, iar cel al Revelaţiei, un alt „loan" 
(poate trăind în Paphos?) decît autorul evangheliei. Autorii 
scrisorilor din NT sunt, cel mai probabil, anonimi şi apocrifi, scriind, 
majoritatea, în sec. 2d.Hr. Ei, după obiceiul vremurilor (şi chiar al 
tradiţiei iudaice) au atribuit scrierile lor personajelor importante 
din viaţa bisericii - respectiv, apostolilor (lacob, Petru, loan şi 
luda). Scrierile au fost păstrate - respectiv introduse în canon - 
tocmai datorită faptului că ele susţin ideile pauline. O excepţie este 
Scrisoarea lui lacob - în care autorul se indică doar „servitor al 
lui Dumnezeu" şi se adresează „celor douăsprezece triburi ale lui 
Israel". Deci, dacă acesta este „fratele lui lisus", episcopul primei 
biserici din Ierusalim aşa cum afirmă tradiţia, ar fi trebuit să-şi fi 
scris scrisoarea înaintea primului Conciliu al bisericii creştine (cel 
de la Ierusalim, din 48 d.Hr.), altfel ar fi amintit de misiunea către 

gentili - dacă nu de Conciliu. Totuşi, limba greacă folosită (pe care 
e greu de crezut că lacob ar fi stăpînit-o), indică un autor diferit. 
Ce este, totuşi, interesant este faptul că ideea principală a scrisorii 
vine în contradicţie totală cu învăţătura lui Pavel: lacob afirmă 
despre credinţă că nu este suficientă pentru salvarea sufletului, 
dacă nu este susţinută prin faptă. Prin aceasta, autorul se apropie 
de tradiţia iudaică şi, mai ales, de cea eseniană. 

Au fost alte cărţi proto-creştine care au circulat în epocă, unele 
din ele făcîndu-şi, cel puţin pentru o perioadă, locul în canon. E 
vorba, printre altele, despre Scrisoarea lui Barnabas, Scrisoarea 
lui Clemens, Hermas şi, mai ales, Didache - toate scrise între 60 
şi 120d.Hr. în diferitele biserici primare creştine. Cu excepţia lui 
Clemens, scrierile aparţin ca stil bisericii iudeo-creştine, deci e 
posibil să fi fost scrise anterior majorităţii scrierilor ce aparţin acum 
canonului creştin, cu excepţia celor cinci scrisori pauline. 

Cu acestea, incursiunea noastră în istoria scrierii cărţilor „sfinte" 
se încheie. în următorul capitol vom începe prezentarea fiecărei 
Scripturi, vom căuta înţelesuri în evenimente şi idei scrise în ele 
- nu întotdeauna ortodoxe. Vom vorbi despre Creaţie, despre 
Om şi rolul lui în lume, despre animalele Bibliei, despre neamuri 
şi istoria umană, despre Potop, despre Patriarhi... Dacă vom avea 
zile şi dvoastră răbdare, vom ajunge să vorbim şi despre profeţiile 
mesianice şi, dacă nu despre semnificaţiile teologice - pe care le 
lăsăm altora, mai pricepuţi, să le discute -, în mod cert despre ceea 
ce face din Biblie cea mai mare Carte scrisă de om. 



La început 



Şi iată că a venit timpul să ne aplecăm asupra Bibliei pentru a 
o „citi" împreună. începem, desigur, de la început, cu prima 
carte - cea a Facerii, a Genezei. Şi chiar de la început: de la Facerea 
Lumii. 

Cum scriam într-un capitol precedent, Facerea face parte din 
cele cinci cărţi atribuite lui Moise. Englezii numesc această carte 
Genesis, de la cuvîntul grecesc genesis, însemnînd „facere", 
„naştere". Evreii îi spun Beresith, după primele cuvinte ale primului 
verset: „La început a fost..." Deci, cartea se numeşte, pur şi simplu, 
„La început". Prin asta ea seamănă cărţii care prezintă mitul 
sumerian al Creaţiei, care se numeşte Enuma Elish - „la început", 
în limba sumeriană. Cercetătorii ştiu că nu este singura asemănare 
între cele două „cărţi". Cum influenţa babiloniană asupra religiei 
iudaice nu e mică, iar tradiţia afirmă că Avram s-a născut în oraşul 
sumerian Ur, nici n-ar fi de mirare... 

Dar Facerea (Genesis) este un titlu tot atît de explanatoriu ca şi 

cel de „La început": Biblia începe exact cu actul Creaţiei universului. 
Şi chiar primul verset ne spune: La început, Dumnezeu a creat cerul 
şi pămîntul... 

în versiunea ebraică, cuvîntul folosit pentru Dumnezeu este 
Elohim, Zei (sg. El). Traducerea engleză foloseşte cuvîntul God, la 
singular. Cum ziceam într-un capitol precedent, pornind de la acest 
nume al lui Dumnezeu, s-a putut dovedi existenţa a cel puţin două 
surse care stau la baza cărţii „lui Moise". Cel de-al doilea nume 
apare în cap. 2 al cărţii, care, începînd cu versetul 4, prezintă o a 
doua versiune a Creaţiei, mult scurtată şi, în parte, diferită celei din 
cap. 1, şi unde numele lui Dumnezeu apare drept YHWH, Domnul 
Dumnezeu (în engleză: Lord). Asta pentru că evreii nu citeau 
cuvîntul YHWH, considerat sfînt (şi secret), ci Adonai - Domnul. 

Dar să revenim la Creaţie. Fiecare religie majoră are un mit al 
Creaţiei: este normal ca omul, indiferent de ce naţie ar fi el, să se 
întrebe de unde vine, cine a creat totul în jurul lui - inclusiv pe el 
însuşi - şi în ce scop. Această întrebare este un semn al inteligenţei: 
omul este singurul animal care-şi pune această întrebare. Şi prin 
aceasta, se deosebeşte de restul animalelor. întrebarea se pune şi 
astăzi, dovadă că nu s-a aflat răspuns la ea. 

Evreii deci spun că Dumnezeu a creat „cerul şi pămîntul". Nu 
zice cum a făcut-o - dar putem bănui că a făcut-o prin Cuvînt, aşa 
cum a creat şi celelalte lucruri: „Apoi Dumnezeu a zis: să fie...". 
Primele lucruri create, cerul şi pămîntul, nu sunt descrise prea 
amănunţit. Despre pămînt se spune că era „pustiu şi gol" (în 
versiunea engleză apare „fără formă şi vid"), bănuim că avea „apă" 
{„Duhul lui Dumnezeu plutea pe deasupra apelor") - dar despre 
Cer nu ni se spune nimic. 

Al doilea act al creaţiei a fost apariţia Luminii. Şi cum Dumnezeu 
a văzut „că lumina e bună", s-a hotărît s-o despartă de întuneric. Nu 
ni se spune cum arăta această masă omogenă de lumină-întuneric, 
nici cum s-au putut despărţi cele doua elemente. Dar, despărţindu- 
le, Dumnezeu a făcut posibilă existenţa zilei şi a nopţii, a serii şi a 

dimineţii. Şi a putut să se odihnească, aparent... 

Al treilea lucru creat ar fi... văzduhul. în Biblie i se spune 
„întindere" - şi Dumnezeu o aşează între apele despărţite: cele de 
sus şi cele de jos. Dumnezeu pune şi nume întinderii: Cer. Am putea 
să ne mirăm: cum adică? Parcă cerul fusese creat „la început". 
Sigur, apologeţii spun că prin „cer" se înţelegea Cosmosul, în 
general. Deci, acest „văzduh" este aerul „respirabil" dintre „apele 
de jos" (oceanul planetar) şi „apele de sus" = „firmamentul". Cum 
noi ştim că existenţa apelor „deasupra firmamentului" este un 
non-sens, ar putea exista doar ca un bloc de gheaţă (temperatura 
dincolo de „firmament" este aproape de zero absolut...), putem 
deduce că chiar firmamentul era o masă de gheaţă, un fel de glob 
care conţinea întreg Pămîntul ca o cochilie, apărîndu-l, poate, 
de radiaţiile cosmice. Evreii nu sunt singurii oamenii care şi-au 
imaginat „firmamentul" drept o cupola de cristal, sticlă etc. solidă, 
pe care stelele, norii etc. sunt, eventual, „pictate"... Şi acum ştim, 
de la sondele spaţiale (dacă nu de la cosmonauţi) că cineva ajuns 
acolo nu-şi va sparge capul dînd, chiar şi din greşeală, de vreun 
„firmament" solid. Partea proastă e că nimeni (pînă de curînd) nu 
s-a întrebat „unde a dispărut firmamentul?" Cum devenise evident 
că el nu există, s-a găsit o explicaţie: s-a prăbuşit pe Pămînt, 
producînd Potopul! 

Dar să mergem mai departe. în ziua următoare, a treia deci, 
Dumnezeu a separat apele de pămînt, făcînd să apară Mările şi 
uscatul. Din nou, realitatea ne spune că fenomenul ar fi trebuit 
să decurgă puţin invers: uscatul trebuia să se ridice din masa de 
ape. Care va să zică, avem un Ocean planetar din care, ici şi colo, 
pămîntul se ridică deasupra luciului de apă. Apa se poate „aduna" 
cel mult în lacurile interioare - şi mulţi consideră Marea Caspică (şi 
Marea Moartă) pur şi simplu nişte lacuri ceva mai mari. Oricum, 
Dumnezeu a văzut că a mai făcut un lucru bun şi s-a dus la culcare 
- dar nu înainte de a „împodobi" pămîntul cu verdeaţă. Probabil 
era cam „uscat". Deci, a creat iarba şi pomii de rod, „fiecare după 

sâmînţa ei". 

Eh, şi în ziua a patra Dumnezeu a creat - nici nu s-ar putea 
bănui din această enumerare a lucrurilor create în primele trei zile 

- „luminătorii". Mai precis, cel de zi (Soarele), cel de noapte (Luna) 
şi cei mici: stelele. De ce a făcut-o? Păi, să „marcheze" timpul, să 
ne arate cînd e zi şi cînd e noapte, să putem măsura zilele, lunile şi 
anii, care va să zică, să ştim cînd să mergem să ne culcăm şi cînd să 
ne trezim, să ştim cînd să lăsăm munca şi cînd să ne luăm vacanţa, 
cînd să semănăm şi cînd să recoltăm... Şi a văzut Dumnezeu, plecînd 
să se culce, că ceea ce a făcut e GROZAV. 

Cred şi eu. Pentru că, aşa cum încerca să mă convingă un 
credincios, la întrebarea mea extrem de atee şi eretică („nătîngă" 
a fost termenul folositd e prieten), „de unde, frate, lumină şi 
întuneric, zi şi noapte -dacă nu exista soare?", singurul răspuns care 
avea „sens" pentru el era: „lumina izvora din trupul lui Dumnezeu". 
Recunosc, păcatele mele sunt multe - aşa că nu m-am putut opri 
să nu comentez: „Da' ce, Dumnezeu era veioză? Se aprindea 
dimineaţa şi se stingea seara? (ca să vedeţi pînă unde merge hula, 
cînd n-ai destulă credinţă!) Dacă uita Dumnezeu să creeze Soarele, 
să ştim şi noi cînd se face dimineaţă, n-am mai fi ştiut că e ziuă?" 
îmi amintesc de un banc cu Bulă în care, întrebaţi fiind elevii ce 
este mai important pentru om, Soarele sau Luna, Bulă a răspuns 
convins: Luna! Doar ea dă lumină noaptea, cînd e întuneric, pe cînd 
Soarele luminează ziua, cînd oricum e lumină destulă... 

OK, să încercăm să fim puţin mai serioşi. Nu, nu neg puterea lui 
Dumnezeu de a crea lumină fără Soare. Dacă e Atotputernic, atunci 
este un nimic să lumineze pămîntul cu trupul lui. Doar că nu are 
sens. El e Stăpînul Naturii, el a creat Universul şi legile universului 

- de ce le-ar fi creat, dacă nu le respectă? Repet: nu că n-ar avea 
posibilitatea, sau dreptul de a le încălca (nu vorbesc din punct de 
vedere democratic) - ci pur şi simplu pentru că ar fi putut da o 
altă lege „naturală" în care totul să fie „normal" altfel. Noi, bieţi 
muritori, tot n-am fi ştiut - am fi ştiut doar ce ajungeam, după 

zeci şi sute de milenii de observaţie, să aflăm. Dacă e normal să 
fie Soarele înaintea luminii, atunci Dumnezeu ar fi creat la început 
„cerul" cu tot ce este în el: deci, Universul. Cu toate galaxiile, cu 
găurile negre, cu „stringurile", cu atomii şi undele şi elementele 
sub-atomice... Şi, alături de acestea, şi bietul nostru Soare, unul 
din milioanele de alţi sori, nici măcar cel mai mare şi mai luminos 
- dar cel mai important pentru noi, pentru că el este cel ce asigură 
existenţa vieţii pe Pămînt! 

Şi după aceea ar fi creat şi sistemul solar -în care Pămîntul este 
un element. Mulţi dintre acei „luminători" mici sunt nu sori, ci purşi 
simplu alte planete învecinate. Iar „luminătorul cel mare" al nopţii, 
cea care „stăpîneşte noaptea", este pur şi simplu satelitul natural al 
Pămîntului. Noi o ştim -şi înaintea noastră a ştiut-o Dumnezeu. Dar 
evreii care au scris Biblia, n-au ştiut-o! Aşa că e normal ca fizicienii- 
filosofi de azi să privească la mitul creaţiei ca la un mit, nici măcar 
ca la o legendă - pentru că nu are pic de sîmbure de adevăr în el ! 
Desigur, prin asta nu susţin deloc ideea că teoria „ştiinţifică" ar fi 
mai adevărată, că „ateii" au mai multă dreptate. Sunt prea multe 
necunoscute şi lucruri nu numai neexplicate, ci de-a dreptul greşite 
în această teorie a Big Bang-ului şi a expansiunii universale, ca să 
fie adevărată. în spatele tuturor se poate bănui un Creator - şi el 
poate fi numit şi Dumnezeu. 

„Teoria creaţionistă" biblică este un mit, o explicaţie scrisă la 
nivelul de cunoaştere a unui popor nomad antic, care a încercat să 
găsească nişte explicaţii unorfenomene cosmice care-l nedumireau, 
încercarea de a face din Creaţie ceva mai mult decît acest lucru, 
duce la prea multe întrebări - la care se poate răspunde doar prin 
fraza valabilă evului mediu: „crede şi nu cerceta". Suntem oameni 
şi cercetăm - ne întrebăm. Aşa cum au făcut şi creatorii mitului 
biblic acum mai bine de 3000 de ani. A pune la îndoială părţi din 
Biblie nu implică neapart respingerea ideei de Divinitate. 



6 

Omul 



Şi aşa, zi după zi, munca de Creaţie a ajuns la scopul ei ultim: 
Omul. 

în ziua a cincea Dumnezeu a făcut vieţuitoarele apelor şi 
văzduhului. A făcut să mişune peşti prin ape şi păsări prin văzduh - 
şi a văzut că era bine. în următoarea zi, a şasea, mai de dimineaţă, 
Dumnezeu a dat poruncă pămîntului să „dea" vieţuitoare „după 
soiul lor, vite, tîrîtoare şi fiare pămînteşti". Şi văzînd că e bine, a spus: 
„Să facem om după chipul Nostru, după asemănarea Noastră". Şi 
l-a pus „să stâpîneascâ peste peştii apelor, păsările cerului, peste 
vite, peste tot pămîntul şi peste toate tîrîtoarele care se mişcă 
pe pămînt.". Cum aceasta a fost ultima creaţie a lui Dumnezeu, 
cum, după ziua a şasea a urmat ziua a şaptea, de odihnă, putem 
concluziona că scopul, încununarea întregii creaţii, a fost Omul. 

Cum ziceam, nu există naţie, popor care să nu-şi pună mai 
curînd sau mai tîrziu întrebările primordiale: Cine suntem? De 
unde venim? Unde ne ducem? Care este rolul nostru, al oamenilor, 

pe Pămînt? Şi de ce, pînă la urmă, a fost creată Lumea? Religiile 
mai întîi, filosofiile mai apoi, au căutat răspuns la aceste întrebări. 
Nu s-a găsit un răspuns care să mulţumească pe toată lumea şi, 
deci, răspunsul dat de religia iudeo-creştină este la fel de bun (sau 
de greşit) ca oricare altul. 

Din enumerarea creaţiilor, zi de zi, se poate vedea că autorul 
mitului dă un scop precis actului Creaţiei: de a face Om (în chipul 
şi asemănarea lui Dumnezeu). Şi pentru că acesta, nu? avea nevoie 
de un spaţiu de trai, Dumnezeu i l-a creat. Dumnezeu nu a creat 
cerul şi pămîntul doar aşa, să-şi umple timpul, ci pentru că Omul 
avea nevoie de ele pentru a trăi. Chiar aşa să fie? Desigur, pentru 
om acest lucru este evident. Omul are nevoie, pentru a trăi, de aer, 
de apă, de hrană. Restul, stelele, florile, munţii... îi sunt date să se 
bucure de ele. Şi credincioşii nu se pot opri din uimire (şi laude la 
adresa lui Dumnezeu) pentru Măreţia Lui, pentru Bunătatea Lui, 
dînd Omului toate aceste frumuseţi... 

Dar dacă este să analizăm mai atent cele spuse în Biblie, putem 
totuşi să ne întrebăm: chiar era nevoie să creeze toată Lumea aşa 
cum a creat-o? în fond, Omul a fost creat în „chipul Nostru, în 
asemănarea Noastră". Despre cine este vorba în acest dialog? Unii, 
creştinii de fapt, zic că cei ce vorbesc sunt cele trei fiinţe ale Treimii: 
Dumnezeu-Tatăl, Dumnezeu-Fiul şi Dumnezeu-Sfîntul Duh. Aşa o 
fi - doar că cele trei fiinţe sunt cît se poate de diferite. Duhul e... 
duh, pneuma, suflu care va să zică, imaterial, fără trup... Fiul e Om 
- e fiul Omului, Dumnezeu care s-a îmbrăcat cu trup omenesc. Iar 
Tatăl... cine mai ştie?! O formă de energie? Conştiinţă? Informaţie? 

Sunt alţi credincioşi care spun că atunci cînd Dumnezeu 
vorbeşte la persoana întîia plural (şi e greu de crezut că o face ca 
Vodă: „Io, X voievod, ne-am gîndit şi ne-am hotarît că iubiţii noştri 
blablabla..."), vorbea cu... îngerii. Ei da, în Biblie nu ni se spune 
cînd şi cum au fost creaţi îngerii. Să fi fost şi ei creaţi „după chipul 
şi asemănarea" lui Dumnezeu? Să fi fost ei duh, „carne", energie/ 
conştiinţă/informaţie? (Hai să nu ne întrebăm, cum deseori au 

făcut-o biblişti, despre sexul pe care-l aveau aceştia...) Se crede 
că ei au fost creaţi înainte de crearea lumii - deci, ei erau „de la 
început", pluteau cumva în „supa" primordială a Universului - 
erau, deci, probabil, mai mult „lumină", energie, conştiinţă... 

Deci, care este „chipul" Omului? Care este „asemănarea" lui? 
Cu cine anume? De ce a trebuit să aibă nevoie de aer, de apă, 
de hrană animală şi vegetală? Ce era rău ca el, Omul, să trăiască 
printre stele - adică, ptiu! stelele au fost create mai tîrziu... Deci, 
să plutească deasupra apelor, împreună cu Duhul lui Dumnezeu 
şi cu îngerii... Sunt unii credincioşi care cred că oricum, acolo (în 
cer, plutind deasupra apelor...) vom ajunge, dacă vom CREDE. Au 
fost şi alti creştini, mai eretici de felul lor (drept care au şi dispărut 
în timp) care credeau că starea naturală a Omului este să trăiască 
în Cer, alături de Dumnezeu. Traiul nostru pe pămînt este doar 
o Cădere! Aşa credeau gnosticii, de exemplu - dar influenţe ale 
gîndirii gnostice se pot întîlni mai ales în tradiţiile şi credinţele 
creştine ne-biblice (ne-oficiale). Unde mai pui că ne-creştinii au cu 
totul altfel de credinţe -să amintim doar de acea „nirvana" care ne 
va duce... Undeva, poate tot în Cer. 

Bine, şi frumuseţea? Cum putea trăi Omul fără o floare, fără un 
tril de pasăre, fără un foşnet de valuri? Fără luna pe cerul îngheţat 
al deşertului, fără flăcările apusului de soare, fără degetele 
trandafirii ale Aurorii?... Ei, să spunem doar că frumuseţea este în 
ochii, în sufletul privitorului. Lăsînd la o parte faptul că azi mulţi 
găsesc plăcerea şi bucuria în zornăitul ţechinilor, e foarte posibil ca 
Omul, ca fiinţă cerească şi nu pămîntească, să fi găsit frumuseţea în 
exploziile solare, în mişcarea galaxiilor, în fîntînile găurilor negre... 
în muzica celestă a energiilor. 

Cum am spus de la început (primul episod), formularea la 
plural a Dumnezeului aparţine sursei „Elohim", „Dumnezei". Să mai 
spunem că nu se dau detalii cum a fost creat Omul. Actul este cît 
se poate de asemănător cu creaţia celorlalte lucruri - inclusiv a 
celorlalte animale: omul a fost creat prin acţiunea cuvîntului: „Să 

facem om.". Şi „parte bărbătească şi parte femeiască l-a făcut." 
Dumnezeu i-a binecuvîntat şi le-a dat prima poruncă: „Creşteţi, 
înmulţiţi-vă, umpleţi pămîntul şi supune-ţi-l." 

După un intermezzo numit „sabat", va intra o altă sursă să 
ne spună varianta ei a Creaţiei. Să discutăm puţin despre sabat 
(shabath). Fiind ziua în care s-a odihnit „de toată lucrarea Lui", 
Dumnezeu a binecuvîntat-o şi a sfinţit-o. Mai tîrziu, una din 
cele Zece porunci cere evreilor să respecte, să „cinstească" ziua 
sabatului. Este ziua care îl pune deoparte, îl deosebeşte pe evreu 
de masa popoarelor în mijlocul cărora soarta l-a făcut să trăiască. 
De aceea, cercetătorii cred că observarea sabatului este mult mai 
recentă, datînd din timpul Exilului - pe timpul „robiei" din Babilon. 

Chiar dacă instituţia sabatului îşi găseşte loc în cele mai 
„vechi" cărţi biblice, se consideră că ea a ajuns acolo în timpul 
editării finale. Nici măcar unul din marii (şi minorii) proroci iudei 
nu amintesc de sabat! Unde mai pui că numărul „sfînt" şapte era 
important în viaţa babilonienilor, ei împărţeau zilele în săptămîni 
de şapte zile - lucru care probabil a influenţat major pe evreii aflaţi 
în robie. Ulterior, ca urmare a reformei lui Ezdra, sabatul a devenit 
tot atît de important ca şi respectarea sărbătorilor de peste an, 
ca şi pelerinajul la Templu şi arderea de jerfe. Fariseii (în Noul 
Testament), şi eseenii (în sulurile lor) apar ca respectînd sabatul (şi 
alte legi ale sfinţeniei) dincolo de litera Legii - lucru de care lisus 
s-a lepădat, cerînd respectarea Legii în spiritul ei, şi nu al literei. El 
spunea că sabatul a fost făcut pentru om şi nu omul pentru sabat. 
Putem spune că el era, pentru religia iudaică din acea vreme, un 
fel de „protestant" care respingea tradiţiile şi fala sacerdotală, 
cerînd în schimb întoarcerea la puritatea iudaismului de pe timpul 
profeţilor... 

„Sursa P" (iahvistă preoţească) spune în cîteva cuvinte facerea 
lumii („lată istoria cerurilor şi pămîntului, cînd au fost făcute") şi, 
după ce trece rapid prin facerea plantelor (pe care nu avea cine le 
lucra), ajunge la facerea Omului. De data asta întîlnim un mit mult 

mai vechi decît cel întîlnit în primul capitol: omul este făcut din 
lut („ţărîna pămîntului"), peste forma lui suflîndu-se duh de viaţă. 
Dumnezeu capătă o formă antropomorfă (este deseori comparat 
cu un „olar" lucrînd trupul omenesc), suflînd „în nări" suflare de 
viaţă - astfel că omul devine „un suflet viu". De data asta el nu mai 
este făcut „parte bărbătească şi parte femeiască" de la început. 
Imediat după crearea Omului, acestuia i se pregăteşte un loc de 
trai: nu mai este „întreg pămîntul" - ci o grădină. în acea grădină, 
în Eden, omul este pus să îngrijească şi „să păzească toţi pomii 
plăcuţi la vedere şi buni de mîncare". Printre care, ne spune autorul, 
şi „pomul cunoştinţei binelui şi răului". Dar despre această grădină 
vom vorbi pe larg în episodul următor. 

Să vedem cum este însă cu Creaţia. în aceste versete e greu de 
înţeles dacă pomii şi plantele „sădite" în Grădină sunt aceleaşi cu 
cele care umpluseră pămîntul. Ba chiar dimpotrivă, în versetul 2.5 
se specifică :„nu era încă pe pămînt nici un copăcel de cîmp, nici 
o iarbă de pe cîmp". Şi totuşi, se spune că plantele au fost create 
„în acea zi în care a făcut pămîntul şi cerurile" - deci, e posibil, 
anterior Grădinii. Tot aşa, abia după crearea Omului se pomeneşte 
despre crearea animalelor „ca să ise găsească un ajutor", din ţărîna 
pămîntului. Se pomenesc doar păsările şi fiarele pămîntului - nu 
peşti, nici tîrîtoare. Şi fiecare a primit nume de la Om - devenind 
astfel „supusele" acestuia - dar nu s-a găsit printre ele un „ajutor". 
Aşa că Dumnezeu a purces din nou la muncă: a creat femeia! De 
data asta n-a mai fost un meşteşugar, ci un chirurg: a scos o coastă 
bărbatului, „dinspre inimă" (zictradiţiile-deşi Biblia zice doar„(vna 
din coaste") şi din ea a făcut femeia. O fi făcut-o tot din lut, folosind 
coasta drept schelet? E greu de zis. Cert este că omului (bărbatului) 
nu-i lipseşte nici o coastă - iar femeia nu are una în plus... Nici chiar 
cea „de drac"! Avînd în vedere dezvoltarea mitului creării Omului 
şi a Femeii, e greu de spus că varianta iahvistă este o dezvoltare a 
mitului elohist. Pur şi simplu „Sursa E" este preocupată mai ales de 
Dumnezeu, crearea Omului fiind doar un episod, în timp ce pentru 

„Sursa P" Omul este centrul întregii creaţii. 

Să amintim şi de numele dat acestor primi oameni. Numele 
bărbatului este Adam - dar el apare ca nume abia în capitoul 5 
(„Aceasta este cartea generaţiilor lui Adam..."). La început, el are 
semnificaţia de „om", „fiinţă umană". (în limba ebraică, forma 
„(un) om" este „ish"). Numele femeii este dat mai tîrziu, după 
alungarea din Grădină. La început explicaţia este simplistă: „se va 
numi , femeie' pentru că a fost luată din om". în Capitolul 3:20 se 
spune „Adam a pus nevestei sale numele Eva, căci ea a fost mama 
tuturor celor vii." „Explicaţia" biblică nu are acoperire. în ebraică, 
numele „Evei" este Havvah - care nu este deloc asemănător în 
pronunţie cu hayah - „a trăi". Chiar dacă se poate crede că ea este 
„mama" întregii specii umane, implicîndu-se prin aceasta că ea 
a dat „naştere" tuturor fiinţelor umane „vii" - realitatea este că 
originea cuvîntului Havvah / Eva este necunoscut. 

Ce spune ştiinţa? în mod cert, Teoria Evoluţiei Speciilor a lui 
Darwin este în multe privinţă inexactă şi mult mai des incompletă. 
Deşi el (Darwin) nu a afirmat niciodată că omul s-ar trage din 
maimuţă - afirmaţie pentru care creaţioniştii i-au făcut viaţa un 
coşmar - mulţi „materialişti" chiar cred că Teoria Evoluţionistă ar 
susţine o astfel de idee (între noi fie vorba, Darwin a fost un creştin 
convins toată viaţa). Modul de apariţie al plantelor şi animalelor 
este destul de asemănător Creaţiei biblice - cel puţin ca secvenţă 
temporală: la început au apărut plantele, apoi peştii, păsările, 
tîrîtoarele, fiarele şi rumegătoarele şi, la sfîrşit, omul. (diferenţă: 
tîrîtoarele au apărut înaintea păsărilor - despre care evoluţioniştii 
cred că provin din reptile). Vitele, amintite după fiare, au apărut 
mai tîrziu, fiind rumegătoare domesticite de om (cu excepţia 
cîinelui şi pisicii). Desigur, creaţioniştii consideră rizibile afirmaţiile 
evoluţioniste şi vor spune că nici în miliarde de ani o pasăre nu 
va „evolua" într-un Boeing - ceea ce este un mod cel puţin 
tendenţios de a pune problema. Semne de întrebare pune şi teoria 
evoluţionistă a „încercărilor": s-a dovedit că „deviaţiile" au toate 

şansele mai curînd să moară, să dispară, înainte de a da naştere la 
o specie nouă. Şi, aruncînd la întîmplare cu o daltă într-un bloc de 
marmură, nu va rezulta niciodată o sculptură de Praxiteles... 

Cum e cu Omul? Analizele genetice au dus la observarea că 
specia umană provine de la o pereche iniţială: „parte bărbătească şi 
parte femeiască", „Adam" şi „Eva". Proveneau ei dintr-o maimuţă? 
Nu, strămoşul nostru nu este o gorilă, cimpanzeu sau urangutan. 
Aceste maimuţe - primate! - sunt într-adevăr înrudite cu omul, 
dar sunt rude mult mai îndepărtate decît se crede. Putem afirma 
că omul este rudă cu alte tipuri de hominizi, dispărute de-a lungul 
epocilor. Biblia nu dă răspuns la aceste lucruri, devenite totuşi 
evidente în ultimele două sute de ani: aşa-zişi hominizi au existat 
pe pămînt, s-au dezvoltat pînă la un anumit grad de sofisticare, 
după care au dispărut. Se pare că „omul de Neanderthal", care a 
format o civilizaţe de departe mai lungă decît omul actual (de Cro- 
Magnon), avea o religie, un rit de înmormîntare, artă, meşteşuguri, 
şamani, vindecători... Au trăit între 500.000 şi 20.000î.Hr., cînd au 
fost înlocuiţi de omul actual. Putem şti la ce nivel va ajunge Omul 
de Cro-Magnon în cîteva sute de mii de ani? Dacă un alt hominid 
va apare între timp, luîndu-ne locul? 

Pentru omul biblic, lumea părea dată pentru totdeauna. Nu 
putea vedea o evoluţie, nici măcar în cadrul propriei lui societăţi. 
Gîndul că Adam este acelaşi cu urmaşii lui la douăzeci de mii de 
ani distanţă poate fi adevărat pentru o societate păstorească în 
care dezvoltarea societăţii este, în cel mai bun caz, o schimbare de 
multe ori împotriva tradiţiilor şi dorinţei lui Dumnezeu. Schimbările 
survenite în societatea „adamiţilor" în doar ultima sută de ani 
nu ar avea înţeles - ar putea fi de-a dreptul atribuite lui Satan! 
Dar pentru noi, apariţia rasei umane este o minune, ca şi apariţia 
Universului. Poate chiar există un Plan, un Scop în această creaţie 
- de care nu suntem conştienţi, încă. Aşa cum nu-l înţelegem pe 
Dumnezeu, tot aşa, planul lui rămîne necunoscut. Tot ce putem 
spera este că, nu numai că El a făcut posibilă apariţia Lumii noastre 

şi a noastră, Oamenii, pe această planetă (şansa unei astfel apariţii 
naturale întâmplătoare, în ciuda calculelor probabilistice ale lui Cari 
Sagan, este foarte mult apropiată de zero!), dar ne-a şi dat calităţile 
mintale care să ne permită să ne apropiem cît mai mult de adevăr. 
Pe care poate-l vom afla, dacă vom trăi destul - şi dacă nu ne vom 
distruge între timp! 

Să amintesc, la sfîrşit, şi de aşa-numita teorie a „Creaţiei de 
ziua a Opta". Biblia se opreşte la ziua a Şasea - urmată de ziua a 
Şaptea, Sabatul, ziua de odihnă. Niciunde nu se mai pomeneşte 
în Biblie că Dumnezeu ar mai fi făcut ceva după acea a şaptea zi. 
De ce nu? Pentru că a creat tot ce se putea crea? Aşa s-ar părea 

- numai că, iată, omul nu s-a oprit. Din acel moment, el este cel 
ce a luat locul lui Dumnezeu - şi prin asta, de multe ori, a ajuns 
să se considere dumnezeu. Civilizaţia umană este un şir nesfîrşit 
de „creaţii": de la opere de artă la invenţii, teorii, unelte, tipuri de 
societate... Desigur, mai toate pot fi considerate a fi „descoperiri" 
ale lucrurilor create deja de Creator. De multe ori, descoperiri 
parţiale, limitate, care se schimbă în timp. Un exemplu este teoria 
newtoniană - îmbunătăţită de teoria relativistă - îmbunătăţită la 
rîndul ei de teoria generalizată a relativităţii - de teoria cuantică 

- de teoria stringurilor... Aşteptăm astfel de teorii înnoitoare, care 
să împingă cunoaşterea mai departe, şi în cazul teoriei darwiniste. 
Şi, în timp, poate vom putea rescrie Creaţia într-o formă mult mai 
exactă. 



7 

Grădina 



Cum ziceam în capitolul trecut (vă puteţi convinge citind... Biblia), 
sursa J/P ne spune că JHWH, Domnul Dumnezeu, a făcut omul 
şi l-a pus în grădina pe care o sădise „în Eden, spre răsărit". Şi acolo 
a „făcut să răsară tot felul de pomi, plăcuţi la vedere şi buni la 
mîncare, şi pomul vieţii în mijlocul grădinii, şi pomul cunoştinţei 
binelui şi răului". De aici ni se trage totul... 

Dar înainte să mergem mai departe cu povestea, să vedem 
unde este „grădina". Pentru că tradiţia a pus nume acestei grădini, 
nenumite de Biblie. De la locul unde se afla, „în Eden", i-a spus 
„grădina Edenului" şi, prin extrapolare, chiar Eden. I s-a mai spus 
„Rai" - şi nu mă întrebaţi de ce, că nu ştiu. Unii i-au mai spus 
Paradis - dar acesta înseamnă pur şi simplu „grădină" în limba farsi 
(persană): pairi-daeze. Şi pentru că încercările de a o găsi undeva, 
pe pămînt, au dat greş, unii i-au mai spus Heavens, Ceruri. Adică, 
este şi acuma undeva, în Ceruri, această Grădină-Rai; dacă vom fi 

cuminţi, poate vom ajunge să o vedem... 

Dar unii chiar au încercat să găsească acel loc minunat de 
unde Omul a început să împînzească lumea. Biblia ne dă cîteva 
informaţii care ne pot ajuta în căutarea noastră. Oare? Mai întîi, 
ni se spune că este „în Eden, spre răsărit". Poziţia ei răsăriteană 
este destul de vagă: pentru evreii aşezaţi pe malul Mediteranei, 
mai toată Asia se afla mai „la răsărit". Hai să zicem că nu era în 
Asia Mică (aflată în Nord), nici în Creta (aflată în Vest), nici măcar în 
Egipt (aflat spre Sud) - toate aceste locuri fiind considerate drept 
leagăne ale civilizaţiei umane. Dar mai este un loc care a fost luat în 
considerare: Sumerul, acolo unde (zice un autor de cărţi) a început 
istoria. Nu e chiar adevărat, istoria a început în multe locuri, mai 
ales prin Etiopia, şi mai recent (în neolitic) în Asia Mică şi chiar şi 
în lerihon, pe Pămîntul Sfînt - dar doar la Sumer ne putem referi 
atunci cînd vorbim despre „civilizaţie". Pentru că, deşi mai sunt 
oraşe vechi ici şi colo, doar în Sumer putem vorbi, de undeva de pe 
la 4000î.Hr, despre oraşe („civil" înseamnă locuitor al oraşului). Şi, 
iată!, Sumerul este la răsărit de ludea. 

Pentru mai toate popoarele acelor timpuri, Mesopotamia 
(„ţara dintre rîuri", în limba greacă) putea fi numită, pe bună 
dreptate, Grădină. Pairi-daezo. Mesopotamienii au fost primii care 
au descoperit irigaţiile şi le-au folosit intensiv (şi extensiv). în timp 
ce restul Orientului Apropiat era mai mult sau mai puţin semi- 
deşertic (sau deşertic de-a dreptul), în această adevărată grădină 
se obţineau pînă la trei recolte pe an! în această zonă se găsesc în 
stare endemică cele mai multe plante care fac, de atunci încoace, 
baza hranei oamenilor. Vremurile au făcut ca „pomii frumoşi la 
privit şi buni la mîncare" să dispară, dar în antichitate creşteau pe 
acolo măslinii, curmalii, portocalii, rodiile, piersicii, caişii... Zonele 
necultivate cu grîne şi legume erau acoperite cu ierburi zemoase, 
permiţînd creşterea animalelor. Atît de mult încît, de-a lungul 
timpului, Mesopotamia nu numai că a făcut numeroase populaţii 
să se reverse spre alte zone (inclusiv evreii), ci a şi atras nenumăraţi 

cuceritori. Şi toată zona, arcuindu-se de la Golful Persic prin Siria 
pînă în ludea la gurile Deltei Nilului, a fost supranumită, din cele 
mai vechi timpuri, „Cornul Abundenţei". 

Cele două rîuri între care se întinde „Ţara dintre Rîuri" sunt 
Tigrul şi Eufratul. Biblia ne dă detalii despre rîul care „ieşea din 
Eden" şi care se despărţea în patru braţe. Ultimele două - pentru 
că am început cu ele -, se numeau... Hiddekel şi Eufratul. Aha! 
După ce vedem că Hiddekel „curge la răsăritul Asiriei", dîndu-ne 
astfel posibilitatea să-l identificăm cu Tigrus, vedem că... lucrurile 
nu stau chiar aşa. Hiddekel este împrumutat din limba asiriană (tot 
semitică), în care este numit i-di-klat. Tigrul nu a format graniţa 
estică a Asiriei, ţara întinzîndu-se pe ambele maluri ale fluviului. 
Dar, e drept, oraşul Ashur, la un moment dat capitala ţării şi 
imperiului asirian, se afla pe malul estic al Tigrului. 

Al treilea rîu este Eufratul. Forma lui în ebraică este Perath- ceea 
ce ne arată că provine tot din asiriană, în care limbă se numeşte 
Pu-rat-tu, ceea ce înseamnă pur şi simplu Rîul Mare. Despre Eufrat 
nu ni se dau explicaţii - de unde putem concluziona că evreii ştiau 
prea bine unde se află fluviul. Este ca şi cînd le-ai explica francezilor 
unde este Sena... Cu atît mai mult trebuie să le explici că Dunărea, 
de exemplu, curge la sud de România, iar Oltul prin Oltenia, care 
este o „ţară" aşa şi pe dincolo... Să dai explicaţii, vr'a să zică - deşi 
nici chiar tu nu le prea ştii. 

Ceea ce autorii Facerii o şi fac, atunci cînd vorbesc despre 
celelalte „rîuri" care ies din cel ce curge prin Grădină. Primul rîu 
este Pison, şi el „Înconjoară toată ţara Havilah, unde se găseşte 
aur... bedelion şi onix." E simplu, nu? Tot ce avem de făcut este 
să arătăm pe hartă ţara Havilah, şi am găsit... Pisonul! Din păcate, 
Havilah nu apare în hărţi-sau, dacă vreţi, apare în mai multe locuri. 
Unii au spus că ar fi India - o ţară într-adevăr bogată în aur şi pietre 
preţioase. Asta ar face ca Pison să fie Indus, pe malurile căruia 
a apărut într-adevăr o civilizaţie aproape contemporană cu cea 
sumeriană din Mesopotamia şi cea faraonică din Egipt (cu centre 

la Mohenjo Daro şi Harrappa). Totuşi, Indusul nu „înconjoară" mai 
nimic, ci curge aproape direct din partea nordică a Pakistanului 
în Oceanul Indian. Şi se mai şi află la peste 800 de mile de gurile 
Tigrului şi Eufratului. 

Să ne dea oare al doilea rîu pomenit, Gihon, vreo localizare? 
Cum despre el se spune chiar mai puţine cuvinte decît despre 
Pison, am crede că este mai cunoscut - aproape tot atît de 
cunoscut ca şi Hiddekel. Deci, Gihon „înconjoară toată ţara Cush". 
Aproape că putem crede că evreii cunoşteau Cush-ul tot atît de 
bine ca şi Ashurul... Deci, Gihon nu poate fi decît Nilul - s-au grăbit 
unii bibi işti să afirme. Ei bine, chiar dacă Nilul, în imensul lui drum, 
face o mare buclă pe teritoriul Sudanului - exact acolo unde unii 
localizează Cushul (numit, de unii, Nubia), cînd nu-l plasează în 
Etiopia -, lucrurile nu stau chiar aşa. Distanţa dintre delta Nilului şi 
gurile Eufratului se numără tot în sute de kilometri. 

Şi ce mai spune Biblia? Păi, spune, de exemplu, că Havilah nu 
se află în... India (numită Hoddu în una din ultimele cărţi scrise din 
canon, după cuceririle lui Alexandru Macedon; pînă atunci se pare 
că evreii nu auziseră de acest adevărat continent!), ci undeva în 
Peninsula Arabă. în Geneza 25.18, urmaşii lui Ishmael vor primi ca 
teritoriu de locuire Havilah, un ţinut situat „între Egipt şi Asiria". Mai 
mult, se pare că exista un Cush tot prin Arabia. în istorie, locuitorii 
„ţării lui Cush" sunt cunoscuţi ca şi „kosseanos" (de către greci), 
sau „kasiţi" de către istoricii moderni. Au fost membrii unui trib 
care, ieşind din peninsula Arabia (zic unii) sau Munţii Zogranos - 
Iranul de azi (zic alţii), au cucerit Mesopotamia, distrugind imperiul 
amorit (a cărui cel mai vestit rege a fost Hamurabi) şi stopînd 
dezvoltarea Asiriei timp de cîteva secole. Kasiţii au stăpînit Ţara 
dintre Rîuri între 1600 şi 1200ÎHr. 

Eh, se pare că ne apropiem de un răspuns. Chiar dacă în acest 
moment Eufratul se uneşte cu Tigrus pentru a curge apoi pe o 
singură albie (Shat-el-arab, lungă în acest moment de 250km), 
pe timpul cînd Vechiul Testament era sub scriere, cele două fluvii 

se vărsau separat în Golful Persic. Dacă e să considerăm că unul 
din celelalte două rîuri, Pison, se vărsa în Golful Persic venind 
dinspre Est, dinspre Elam, iar Gihon era un ued care curgea dinspre 
Arabia tot în Golful Persic (şi care, datorită schimbărilor climatice, 
a dispărut între timp), atunci putem spune că Grădina era chiar 
acolo, la gurile Eufratului. 

Acolo se afla marele oraş Ur, locul de unde Abraham a pornit 
în călătoria sa spre Ţara Promisă, ca şi multe alte oraşe mari şi 
bogate: Uruk, Nippur, Lakish, Shuruppak, Larsa, Eridu... Odată cu 
colmatarea gurilor şi retragerea Golfului, acestea şi-au pierdut 
din importanţa economică. Cucerite, distruse, cu sistemul de 
irigaţii mult redus, „grădina" s-a mutat mai spre nord, întîi în jurul 
Babilonului, apoi chiar mai spre Nord. Astfel că, în 2Regi 19.12 ni se 
spune, de fapt, unde este Edenul! în timpul asediului Ierusalimului 
de către Senaherib, regele Asiriei, se aminteşte despre „copiii 
Edenului din Telassar". Tel-assur este o provincie a Asiriei, aflată pe 
cursul mijlociu al Eufratului, între Haran şi Mari. Desigur, e posibil 
ca scriitorul să fi înţeles printr-o provincie, întreaga ţară - cum de 
exemplu, am ajuns să extindem numele unei provincii romane 
din Asia Mică (Turcia de azi), Asia, întregului continent - ceea ce 
e totuşi cam greu de crezut, fiind amintite în acelaşi context alte 
cetăţi, provincii şi neamuri. 

Deci, e foarte probabil ca miturile despre o „vîrstă de aur" să se 
fi împletit cu amintirile unei explozii de civilizaţie la celălalt capăt 
al Cornului Abundenţei. Cercetătorii au încercat să găsească un loc 
Grădinii aici, pe pămînt - de exemplu, pe o insulă din Golful Persic, 
în Bahrein, sau în Atlantida, Insula Fericiţilor, Avalon... Negăsind-o 
niciunde, au urcat-o în Ceruri. Uneori ni s-a părut că am găsit-o, 
totuşi, pe Pămînt - pînă cînd a venit „civilizaţia" şi a pîngărit-o, 
făcînd-o să dispară. Azi, doar idealiştii, utopiştii, mai cred că e 
posibil să transformăm Terra în Grădină, la est sau nu de Eden... 

Căderea Cunoaşterii 



Acum, că am văzut unde era (sau nu) Grădina, să ne întoarcem în 
ea. Deci, Omul (Adam, deh) fusese „aşezat" în acea grădină „să 
o lucreze şi să o păzească". Şi să mănînce din toţi pomii - mai puţin 
din unul din ei: „Poţi să mănînci după plăcere din orice pom din 
grădină. Dar din pomul cunoştinţei binelui şi răului să nu mănînci, 
căci în ziua în care vei mînca din el, vei muri negreşit." După care 
i-a căutat un ajutor - şi, pentru că nu i l-a găsit, chiar i-a făcut unul: 
pe Eva. 

Să vedem ce este cu acest pom, cauza căderii noastre. în fapt, 
Dumnezeu făcuse să răsară tot felul de pomi „plăcuţi la vedere 
şi buni de mîncaf - dar mai ales doi pomi minunaţi. Unul era 
Pomul vieţii, sădit în mijlocul grădinii, celălalt era tocmai acest 
Pom ai cunoştinţei binelui şi răului - nu se spune unde anume 
sădit. Undeva prin grădină... Erau aceşti pomi mai deosebiţi? Uşor 
de recunoscut? OK, Pomul vieţii îl recunoşteai pentru că era „în 

mijlocul grădinii". Poate chiar era „un picior de plai, o gură de rai" - 
o zonă verde în mijlocul căreia se înălţa un pom falnic pe care puteai 
să-l bănuieşti a fi Pomul vieţii. Dar Pomul cunoştinţei etc? Poate 
era într-un pîlc de pomi - toţi plăcuţi la vedere, toţi cu fructe moi şi 
zemoase, frumos mirositoare... Să-l fi putut cunoaşte după frunze? 
Pomul este cunoscut mai curînd după „fructe" - după acestea şi 
este judecat. Ce fel de fruct avea Pomul cunoştinţei etc? Cei mai 
mulţi creştini, întrebaţi, vor spune, desigur: MĂR! Păi, de ce măr? 
Atunci de ce nu i s-a spus măr- chiar Mărul cunoştinţei etc? Eh, se 
pare că, într-adevăr, nu era măr. Primele reprezentări ale Pomului 
nu îl arată încărcat cu mere, ci mai degrabă cu... rodii. Sau, cum le 
mai zicem noi, pomegranate. (Să ne amintim că pomegranatul e 
originar chiar din zona Mesopotamiei!). Ba, islamicii vorbesc de... 
smochine. 

Oricum, avea altfel defructe-fructelecuoştinţei etc. Pentru Om, 
văzînd pentru prima dată în viaţa lui fructe, primul lucru (mai mult 
instinctiv dacît datorită curiozităţii) era să guste din toate fructele, 
să vadă ce e bun şi ce nu, ce e mai săţios. Să „experimenteze", mai 
precis, să afle... Neştiind ce e „bine" şi ce e „rău", singura întrebare 
era, probabil: mă va face să mă satur? Şi corolara: mă voi cufuri? 
Mi se va face gura pungă? (în fond, şi lămîiul e pom...) Va fi rău 
la gust? (aţi încercat să gustaţi o măslină culeasă din pom? Nu o 
faceţi!) Neştiind „binele şi răul", chiar dacă cineva i-ar fi promis o 
patalama de doctor în filosofie dacă muşca din fruct, tot n-ar fi 
făcut-o - era mai ales interesat de astîmpărarea foamei. Dar a fost 
totuşi un lucru care l-a făcut să muşte din acel fruct oprit! 

Ne putem întreba (că tot nu vom primi un răspuns): oare Omul 
chiar nu trebuia să muşte din fruct? Să ne gîndim puţin. Dacă nu 
trebuia să muşte, Dumnezeu putea să nu facă Pomul, nu? Sau, 
îl putea face în afara Grădinii. Sau îl putea înconjura cu spini, cu 
sîrmă ghimpată, cu sîrme sub înaltă tensiune... îl putea face cu 
nişte fructe respingătoare: gîndiţi-vă, cît de mult aţi fi îndemnat 
să muşcaţi dintr-un fruct de o culoare dubioasă, din care picură 

zemuri urît mirositoare, cu un aer de putreziciune în jurul lor...? II 
putea face greu de scuturat, cu crengi la înălţimi imposibil de ajuns: 
strugurii la care nu poţi ajunge sunt precis acri, o ştie şi vulpea! 

Dar, de ce a avertizat Dumnezeu pe Om să nu muşte din el? 
Da, da, i-a zis că va muri „negreşit" - dar ar fi trebuit să-i explice 
totodată ce înseamnă „a muri". Neştiind ce e bine şi ce e rău, 
atunci, la începutul vieţii, Omul nu avea de unde cunoaşte acest 
concept. Pentru el toate erau „vii". Pentru el tot ce era, era - şi ce 
nu era, nu era -, nici nu-şi bătea capul să afle de ce nu mai sunt. 
Aşa că îndemnul să nu facă ceva, inclusiv să nu muşte din ceva, nu 
putea decît să-i stîrnească o anumită curiozitate. Poate chiar putea 
înţelege în sens pozitiv: dacă vei muşca din fruct, o să „mori" - 
adică, o să primeşti o răsplată! Dintr-o dată, după ce a gustat din 
TOATE fructele (mai puţin două), se putea întreba: dar fructul ăsta 
ce gust are? E acru, e dulce? E săţios, astîmpără setea? Arată atît 
de frumos!... Da, da, mi s-a spus că o să mor, whatever înseamnă 
acest lucru. Chiar, a fi mort înseamnă că voi fi mai înalt? îmi va mai 
creşte un... oarece? îi va place Evei mai mult de mine? 

Printre basme, inclusiv în cele arabe din 1001 de nopţi, multe 
sunt cele care povestesc tocmai despre astfel de interdicţii - 
bineînţeles, încălcate! Nimeni, nici o fiinţă omenească, nu se va 
opri să experimenteze pe propria-i piele riscul călcării unei porunci 
de genul „poţi deschide toate uşile din palat - dar nu uşa care 
se deschide cu această cheiţă! Că atunci..." Da, e nevoie de o 
experienţă -chiar dacă aceasta nu este directa noastră. Poate să ne 
spună oricît mama să nu atingem soba că ne vom arde -o atingem. 
Dacă va încerca să ne împiedice să fugim, că vom face „buf", vom 
fugi totuşi pînă cînd ori vom învăţa să ne menţinem echilibrul, ori 
vom învăţa ce înseamnă „buf". Efectiv, omul ar rămîne nepregătit 
pentru supravieţuire, dacă ar fi împiedicat să exprimenteze mediul 
care-l înconjoară! 

Pe de altă parte, nu dăm cu bomba atomică, pentru că ŞTIM 
ce se va întîmpla. Am văzut-o - şi nu dorim deloc s-o şi simţim pe 

pielea noastră. Putem să ne imaginăm ce-ar însemna să dăm cu 
maşina, cu peste lOOkm/h, de un pom, sau să sărim fără paraşută 
dintr-un avion... De cînd am muşcat din fructul oprit, am învăţat ce 
înseamnă „a muri"... 

Deci, putem crede că Dumnezeu a cam vrut să muşcăm din 
fruct. La această afirmaţie găsim un al doilea suport. E destul să ne 
întrebăm: ce se întîmpla dacă Adam nu muşca? Eh, ce se întîmpla? 
Păi, nu prea multe. Adam continua să lucreze şi să păzească Grădina. 
Nu ar fi văzut-o pe Eva goală şi, deci, Dumnezeu nu avea motiv 
să le spună că vor naşte copii - amintesc, pînă în acel moment 
femeia era doar „ajutorul" bărbatului! - în durere. Nimic nu ne 
face să credem că, dacă nu ar fi fost alungat din Grădină, Omul ar 
fi născut „fii şi fiice", umplînd pămîntul. Ar fi continuat să trăiască 
în „Rai", bucurîndu-se de prezenţa lui Dumnezeu, de frumuseţea şi 
bunătatea fructelor, de munca „fără sudoare" în grădină, păzind-o 
(oare, de cine?) şi trăind veşnic. Deşi nu mîncase încă din Pomul 
vieţii! 

Eh, dar cum e cu Pomul vieţii? Ne putem întreba: de ce nu a 
muşcat Omul din el? Era uşor de identificat - era doar în mijlocul 
Grădinii. Nimeni nu-i interzisese să se înfrupte din fructele lui... Că 
n-a făcut-o, ştim, din afirmaţia lui Dumnezeu: „lată că omul a ajuns 
unul din Noi, cunoscînd binele şi răul. Să-I împiedicăm dar acum ca 
nu cumva să-şi întindă mîna să ia şi din pomul vieţii, să mănînce 
din el, şi să trăiască în veci." Well, well - iată un lucru nou! Hai să 
ne gîndim puţin: ce se întîmpla dacă Omul muşca înainte din rodul 
Pomului vieţii - că tot avea voie să o facă -, şi abia mai pe urmă din 
Pomul cunoştinţei etc? Nu ajungea el „ca şi Noi"? Mai era atunci 
ceva de făcut? Pare stupid să întrebăm „de ce nu a mîncat din rodul 
Pomului vieţii?" - dar nu e deloc aşa. Probabil Dumnezeu, sau Noi, 
l-a făcut să nu pohtească la rodul vieţii, să uite de el - să nu-l vadă, 
chiar. Şi atunci, de ce nu a făcut acelaşi lucru cu Pomul cunoştinţei 
etc? 

Dar să mergem chiar mai departe. De ce a făcut Dumnezeu 

Pămîntul? Iar o întrebare idioată, veţi spune. Şi chiar aşa e: l-a 
făcut pentru Om! Pentru Omul-precunoaşterii ar fi fost de ajuns 
să facă o Grădină, nu? Dar a făcut un Pămînt - El ştia că Omul va 
ajunge să-l locuiască. Ştia că va fi alungat din Grădină - că va muşca 
din fructul oprit! Desigur, această afirmaţie seamănă prea mult cu 
(unele) teorii creştine ale predestinării. Mai precis: Dumnezeu îl 
făcuse pe Om chiar aşa: cu sămînţa muşcării din rod sădită în gena 
lui! Că vroia sau nu, Omul TREBUIA să muşte din fruct. Teoretic, 
nu e chiar aşa: Dumnezeu l-a creat cu liber arbitru, Omul putea să 
muşte sau nu; dar însăşi mecanismul, complexitatea creaţiei arată 
că Omul era destinat unui singur lucru: să calce porunca! 

Şi chiar aşa, ce folos ar fi avut Dumnezeu dintr-o fiinţă, din 
Omul supus, obedient - care n-ar fi muşcat din fructul cunoaşterii? 
îşi avea îngerii, doar. El avea nevoie de cu totul altceva: de cineva 
care, cunoscînd binele şi răul, să aleagă binele şi să respingă răul. 
Chiar numai din această afirmaţie - pe care nu o pot nega nici cei 
mai credincioşi creştini! - este evident că Omul TREBUIA să ştie 
binele şi răul, să poată să ia decizii informate. Altfel era de ajuns 
ca Dumnezeu să stea tot timpul alături să-i dea peste mînă: „nu 
fă asta, că e rău!" Şi Adam să-l întrebe de fiecare dată, privindu-l 
cu ochi senini de copil: „De ce e rău, Doamne?" iar Dumnezeu 
să-i răspundă „Crede-mă pe cuvînt, nu trebuie s-o ştii şi tu." Pare 
plauzibil? 

Se pare că Omul repetă această dilemă de fiecare dată, cu fiecare 
viaţă. De la naştere, el începe să înveţe ce e bine şi ce e rău. Putem 
spune că actul de a ne naşte este un astfel de muşcare din fructul 
oprit! Cu timpul ajungem într-adevăr în situaţia de a fi în stare să 
luăm o decizie, folosindu-ne liberul arbitru - o decizie informată. 
Am ajuns să citim cărţile sfinte (nu numai Biblia), scrierile filosofilor, 
analizele psihologice şi conceptele morale universale. învăţăm care 
e Binele şi care e Răul - putem decide ce alegem. 

E foarte posibil ca acesta să fie scopul traiului pe acest tărîm, 
în această viaţă. S-ar putea ca această viaţă să fie numai un test, 

un rit al trecerii, care ne va permite, în cealaltă viaţă, să ocupăm 
o anumită poziţie. Dacă Dumnezeu este informaţie - şi o putem 
bănui ca informaţie pură, desăvîrşită - vom ajunge, poate, să 
ocupăm şi noi un loc în masa ei. Cu cît testul nostru va fi trecut 
mai bine, cu atît vom ocupa, poate, un loc mai în „centru", sau mai 
pe la „periferie". Cine o poate spune? Pînă una-alta, putem spune 
doar atît: Omul nu ar fi Om dacă odată, de mult, n-ar fi muşcat din 
Pomul cunoştinţei binelui şi răului... 

Rămîne o singură mare întrebare - ultima, dacă vreţi: de ce 
a fost creat Omul? Nu ştiu dacă cineva a răspuns la ea - ceea ce 
prezint aici este doar propria mea opinie. Rodul, dacă vreţi, a ani 
de lecturi şi discuţii, nu o dată în contradictoriu. Şi, bineînţeles, 
nu am nici o dovadă că aşa ar fi. Deci, eu cred că Dumnezeu a 
creat Omul pentru că era, sau se simţea, neîmplinit. Avea tot 
ce-i trebuie: Putere nelimitată, Cunoaştere nelimitată, Conştiinţă 
nelimitată. Putea fi Drept - dar nu cunoştea Dragostea. Ştia că este 
„neîmplinit", oricît ar părea de straniu acest lucru. îi lipsea ceva - şi 
această afirmaţie poate fi interpretată drept o blasfemie! Eu cred 
că îi lipseau SENTIMENTELE. Umane, dacă vreţi. Bucuria, durerea, 
dragostea, ura, uitarea, mila, teama, grija, dorul... A creat Omul, l-a 
pus să mănînce din „cunoaştere" şi l-a „alungat" pe Pămînt. l-a dat 
soţie, copii, părinţi, un pămînt care este binecuvîntare şi blestem, 
viaţă şi moarte... Cînd trece prin acest „purgatoriu" şi se întoarce la 
Dumnezeu, acea parte a entităţii va avea nu numai cunoştinţă, ci şi 
experienţa sentimentelor. 

Cum rămîne atunci cu lisus? Creştinii cred că el este Dumnezeu 
- deci, Dumnezeu este şi Om. Cine a avut sentimente mai adînci, 
mai umane, decît lisus? Ei bine, eu cred că lisus este mai mult o 
reflecţie a Planului lui Dumnezeu: El îl „naşte" pe lisus - şi nu îl 
face! - prin fiecare om care trăieşte pe Pămînt. Dar nu în Grădina 
Edenului. Dacă Omul nu era alungat, el nu ar fi servit Planului! De- 
ar fi trăit milioane de ani, o veşnicie, în Rai, nu ar fi învăţat -în fapt, 
nu ar fi avut sentimente! Pentru că aşa ne apare Adam în acele zile 

de început: fără pofte, fără năzuinţe, fără dragoste, fără respect, 
fără uitare, fără milă, fără teamă, fără ruşine... Mai mult robot decît 
om. De aceea cred, încă o dată, că era destinul Omului să muşte 
din fruct - şi slavă Domnului în vecii vecilor că a făcut-o! 

Despre şerpi şi alte lighioane 



lată-ne, împreună cu Adam şi Eva, în faţa Pomului (cunoştinţei 
I binelui şi răului). Să mîncăm, să nu mîncăm?... Dacă ne luăm 
după Biblie, am fi stat mult şi bine acolo - dacă nu apărea şarpele. 
Şi şarpele a apărut! 

Ce ne spune Torah despre acest animal? Că el (şarpele) era „cel 
mai şiret dintre toate fiarele cîmpului pe care le făcuse Dumnezeu." 
Religia (sau folclorul) ebraic nu este singura care dă semnificaţii 
deosebite acestui animal. Se pare că dintotdeauna omul s-a temut 
-dara şi respectat! -şarpele. El era personificarea forţelor htonice, 
ale pămîntului, darşi a misterului vieţii şi morţii. Indienii personifică 
Timpul ca un şarpe care-şi mănîncă coada. în legenda sumeriană 
a lui Ghilgamesh, şarpele este cel ce fură planta vieţii eterne (unii 
consideră că în mitologia sumeriană, şarpele era „păzitorul" vieţii 
veşnice). Probabil, lepădarea periodică a pielii era privită de antici 
ca un fenomen misterios, magic, ilustrînd regenerarea naturii. De 

la Asklepios, zeul medicinii, oamenii simbolizează această meserie 
prin caduceu - toiagul pe care este încolăcit un şarpe (sau doi). 

în scena biblică, şarpele este cel ce-i tentează pe oameni 
să mănînce din rodul pomului cunoaşterii. Dacă intenţia lui 
Dumnezeu era să-i facă pe oameni să mănînce din fruct, nici că se 
putea o slugă mai pricepută. Doar despre şarpe se spune că „era 
cel mai şiret" - de presupus că-i va convinge pe oameni (care încă 
nu cunoşteau „binele şi răul") să calce porunca. Nu întîmplător 
creştinii (şi poate şi iudaicii) văd în şarpe nu un simplu animal, oricît 
de şiret, ci pe însuşi Satan, diavolul. După cum vom vedea, aceasta 
este o interpretare tîrzie, care apare în Biblie în urma Exilului şi a 
influenţelor mazdaismului (zoroastrismului) persan. 

Iniţial, Dumnezeu, ca singurul creator a tot ce există pe lume, 
era şi creatorul binelui şi răului. Poate fi chiar aşa - atît binele cît 
şi răul sunt nişte concepte relative. Noi nu ştim ce este bine şi 
rău în ochii lui Dumnezeu. Ni s-au dat poruncile şi încercăm să ne 
ghidăm după ele - dar multe fapte ale lui Dumnezeu, aşa cum sunt 
prezentate în Biblie, sunt de-a dreptul crime la adresa umanităţii! 
Şi sunt ele „rele", sau doar aşa le interpretăm noi, neştiind Planul 
lui Dumnezeu? 

Şi aşa se poate să fi fost şi această tentaţie. Cum e posibil să 
fim tentaţi, făcuţi să pierdem Raiul - dacă acesta este un lucru 
rău? Dar, dacă Planul nu poate avea loc decît prin tentaţie, putea 
Dumnezeu fi interpretul tentaţiei? lată că, din cele mai vechi 
timpuri, apare acest personaj straniu, Satan, pe care în acest 
moment îl interpretăm ca Duşmanul omenirii, al lui Dumnezeu, al 
sufletului... El este Stăpînul Lumii şi-al Pămîntului - sub forma lui 
materială. Este împăratul Minciunii. Este, mai ales, înşelătorul, cel 
ce ne duce în păcat, făcîndu-ne să ne pierdem Salvarea. Pîrîciosul. 
Bîrfitorul. Dar, în cărţile mai vechi ale Bibliei, el are un cu totul alt 
rol. 

Cartea lui Iov, deşi nu cea mai veche din Biblie, prezintă o 
poveste care circula, posibil, în folclorul ebraic, încă dinaintea 

Exilului - poate chiar pe timpul Exodului. în ea Satan nu este 
deloc personajul „rău" pe care-l ştim astăzi. El este de fapt agentul 
lui Dumnezeu! El este cel ce-i spune ce se întîmplă pe pămînt. 
Este, dacă vreţi, Procurorul - cel ce-i acuză pe oameni în faţa lui 
Dumnezeu pentru faptele rele înfăptuite de ei. El nu-i tentează, 
nici măcar nu-i pedepseşte - acesta este rolul lui Dumnezeu. 
Dumnezeu este, în această carte (şi, în general, în toate cărţile 
Vechiului Testament), Judecătorul. Creştinii vor întroduce în scenă 
un alt personaj: Avocatul, Apărătorul, Salvatorul - lisus. 

Dar să reţinem că, cel puţin la început, pînă să apară ideea 
(dualistă) a două zeităţi, una a Binelui (Dumnezeu) şi una a 
Răului (Satan), Dumnezeu era singurul Dumnezeu care stăpînea, 
deopotrivă, şi binele şi răul. Aşa se face că în caracterizarea 
şarpelui nu se spune că era „rău", ci „şiret". Un personaj şiret nu 
este întotdeauna rău, o ştim de la Odyseus, o ştim de la Păcală, de 
la Pepelea... Cătălin „copil de curte" nu este un personaj negativ 
- ci doar şiret (în a cuceri dragostea domniţei). Românul nu este 
neapărat rău, nu mai rău decît alţii - el este şmecher. Isteţ, şiret... 

Şarpele tentează, deci, străbunii oamenilor să muşte din fruct. 
Pentru aceasta, Dumnezeu îl bleastămă: ,,/n toate zilele tale să te 
tfrâşti pe pîntece, şi să mănînci ţărînă.". Această afirmaţie ridică 
imediat o întrebare: cum era şarpele înainte de a fi blestemat? 
Pictorii Evului Mediu şi Renaşterii l-au prezentat deseori ca un 
animal cu patru picioare -cînd nu l-au prezentat ca pe un diavol pur 
şi simplu. Pentru că, dacă nu se „tîra pe pămînt", e de presupus că 
mergea. Sau poate, zbura? Să fie „şarpele" un altfel de animal decît 
cel pe care îl ştim tîrîndu-se? Din Biblie ştim că Dumnezeu a făcut, 
în ziua a cincea, vieţuitoare „după soiul lor, vite, tîrîtoare şi fiare 
pămînteşti..." Dacă şarpele nu se tăra - care sunt acele „tîrîtoare"? 

Dar dacă şarpele se tîra, atunci poate că blestemul este mai 
mult formal. Pare un blestem, dar el consfinţeşte un fapt: şarpele 
se tîrăşte. A doua parte a afirmaţiei nu a fost explicat de nimeni: 
ştiut este că şarpele nu se hrăneşte cu „ţărînă". El este carnivor... 

A doua parte a „blestemului" este mai mult o profeţie: 
„Vrăşmăşie voi pune între tine şi femeie, între sămînţa ta şi sămînţa 
ei. Aceasta îţi va zdrobi capul şi tu îi vei zdrobi călcîiul." Afirmaţia 
este suficient de vagă pentru a da naştere la interpretări. Cine 
va zdrobi capul şarpelui - femeia, sau „sămînţa ei"? Creştinii văd 
în „sămînţa femeii" pe lisus, iar în „sămînţa şarpelui" pe Satan. 
„Sămînţa femeii", lisus, va zdrobi capul diavolului, iar Satan îi va 
„zdrobi călcîiul" (adică, va face să fie răstignit). Dar cum evreii nu 
prea cred în profeţiile „creştine", această profeţie este destul de 
greu de explicat. Duşmănia dintre şarpe şi fiinţa omenească nu 
se mărgineşte doar la femeie. Pe de altă parte, nu toţi şerpii sunt 
percepuţi ca „răi" - ştiut este faptul că românii (şi alte populaţii) 
respectă şarpele „alb" al casei, cel ce aduce noroc şi bunăstare 
gospodăriei -chiar şi numai păzind-o de rozătoare... Şi, bineînţeles, 
oamenii acelor timpuri ştiau prea bine - spre deosebire de noi, 
orăşenii - că nu toţi şerpii sunt veninoşi. Că, de altfel, veninul de 
şarpe este în acelaşi timp leac şi otravă. în calendarul zodiacal al 
chinezilor, Şarpele este o zodie „bună" - doar cea a Balaurului este 
mai pozitivă. 

Cu aceasta trecem la un alt animal: balaurul. în Biblie, această 
rudă mai „bogată", mai puternică, a şarpelui, nu apare. Spre 
deosebire de alte religii şi de miturile şi legendele, basmele şi 
poveştile mai tuturor popoarelor, evreii nu pomenesc de „dragon", 
de balaur. Cel mai apropiat animal de acesta este Leviathan, 
pomenit în Cartea lui Iov. Dumnezeu îl întreabă, ironic, pe Iov: „Poţi 
tu să prinzi Leviatanul cu undiţa? Sau să-i legi limba cu o funie?" Din 
acest vers putem înţelege că el este un animal de apă. Descrierea 
lui continuă la superlativ, (în cap. 41), culminînd cu afirmaţia „este 
împăratul celor mai mîndre animale". Tradiţia l-a transformat într- 
un şarpe uriaş, trăind în Ocean, dar afirmaţia că „Din gura lui ţîşnesc 
flăcări, scapără scîntei de foc din ea. Din nările lui iese fum ca dintr-o 
căldare care fierbe, ca dintr-o căldare fierbinte. Suflarea lui aprinde 
cărbunii, şi gura lui aruncă flăcări." (Iov 41, 19-21) seamănă prea 

mult cu descrierea unui balaur-dragon ca să fie intîmplătoare- 
Mulţi cercetători văd însă în crocodilul de Nil (caimanul) animalul 
care a inspirat descrierea Leviatanului. Trecerea lui în Ocean i-a 
făcut pe oameni să vadă în el fie „şarpele de mare" (un animal 
ce seamănă cu Nessie şi Ogopogo - înrudit cu plesiosaurus), fie o 
balenă. Totuşi, este mult mai probabil ca el să descrie pe Tiamat, 
dezordinea primordială, un „monstru" distrus de Marduk pentru a 
forma lumea (în miturile sumeriene, dar şi în mitul Pythonului şi a 
altor „balauri" mitologici). 

Un alt animal fabulos întîlnit în Cartea lui Iov este Behemothul 
(cap. 40). Behemoth este pluralul cuvintului „behemah", care 
înseamnă „fiară". Deci, numele animalului este Fiare - implicînd 
probabil că are mărimea şi tăria mai multor animale. El a intrat în 
tradiţii ca un animal uriaş, un fel de King Kong - dar în versiunea 
românească a Bibliei i se spune „ipopotamul" - reflectînd opinia 
cercetătorilor că Dumnezeu în acele versuri se referă la al doilea 
cel mai mare animal terestru. în antichitate, hipopotamul era un 
animal întîlnit des pe valea Nilului, deci evreii îl cunoscuseră. La 
descrierea lui apare însă două elemente care ne fac să credem că 
„fiare" este un altfel de animal: într-un loc ni se spune că işi găseşte 
hrana în munţi (or, hipopotamul nu urcă „în munţi", preferînd văile 
mocirloase ale cîmpiilor), şi că „cel ce l-a făcut l-a înzestrat cu o 
suliţă" - fapt ce ne duce cu gîndul mai curînd spre rinocer, nu cu 
mult mai mic decît hipopotamul. 

Un alt animal fabulos este însă echivalat rinocerului: unicornul. 
Sau, cum îl numesc slavii (şi, deseori, românii, sub influenţa lor), 
inorogul. El apare şi în Cartea lui Iov, şi în Numeri, sub forma 
„bivolul sălbatic", dar originalul ebraic „re-em" se referă mai curînd 
la bour sau la zimbru, animal care în antichitate putea fi întîlnit 
şi în Levant. Totuşi, bibliile mai vechi pomeneau de „unicorn" (în 
greacă, „monoceros") - ceea ce a dus la apariţia legendelor despre 
acest animal, cu mare circulaţie în evul mediu. Este foarte probabil 
ca sursa de inspiraţie să fi fost scenele de vînătoare în basorelief, 

foarte populare la asirieni, în care zimbrii apăreau redaţi din profil, 
cu un singur corn. 

Un animal fantastic este şi catîrul- asinul; mai precis, măgarul lui 
Balaam. Deşi foarte popular în ludea şi Canaan - animalul preferat 
pentru călărit şi transport -, este, alături de şarpe, singurul animal 
care „vorbeşte" în Biblie. în schimb, măgarii sălbatici amintiţi în 
Cartea lui Iov, nu mai trăiesc de mult pe acele meleaguri, astăzi 
puţind fi întîlniţi doar în Asia Centrală, în Mongolia şi părţile 
siberiene ale Rusiei. 

Un alt animal amintit în Leviticul, cu un destin particular, este 
capra sălbatică, în ebraică „sairrim" (ţapi sălbatici). Ei au devenit 
prin traducere „diavoli" (diabolos), şi reflectă lupta pe care preoţii 
din Templu o duceau împotria altor forme de servicii religioase - 
chiar a unora închinate lui Jahveh. în Leviticus se spune „Să nu- 
şi mai aducă jertfele lor la idolii cu care curvesc." - dar în ediţiile 
mai vechi se spune „dracilor". în limba greacă, diabolos înseamnă 
„bîrfitor", cel ce aduce „mărturie falsă" - în acest caz, la adresa lui 
Dumnezeu. în aceeaşi idee, Satan este „bîrfitorul" omului (a lui Iov) 
în faţa lui Dumnezeu - deci, el este Marele diabolos (drac). 

Un ultim animal: balena. în Biblie, el este numit „peşte", deşi 
acum ştim că balena este un mamifer. Nu există specialist care să 
nu ştie că balena, ca şi alte mamifere de apă, au trăit într-o vreme 
pe uscat şi că, cine ştie din ce motive, au hotărît să se întoarcă 
în apă. Aceste mamifere (balena, delfinul, marsuinul etc.) sunt 
exemplificări ale teoriei evoluţioniste darwiene... Desigur, Cartea 
lui lona nu-l numeşte „balenă", ci chiar „un peşte mare" - dar 
lisus, amintind de întîmplare, este pus să zică în Matei (12:40) „... 
lona a fost trei zile şi trei nopţi în pîntecul balenii..." în cărţile mai 
vechi, termenul folosit pentru balenă era cel de „chit". Mai nou, 
bibliştii tradiţionalişti, căutînd o explicaţie unui episod văzut de 
mulţi drept o poveste din cap în coadă, spun că acel „peşte" era 
de fapt un caşalor. într-adevăr, balenele nu ar putea înghiţi un om, 
sistemul de fanoane nu lasă să treacă nimic mai mare decît micile 

crustacee marine şi planctonul. Nici chiar peştii nu pot fi înghiţiţi 
de balene, iar gîtlejul le este cu adevărat foarte îngust. Totuşi, 
balenele „ucigaşe" nu au fanoane şi ele chiar „înghit" peşti mai 
mari. Exista poveşti (desigur, „marinăreşti") în care unii oameni au 
stat, ca şi lona, cîteva ore în „pîntecul" unei astfel de „balene,", 
fiind recuperaţi prin vînarea grabnică a „ucigaşului". Desigur, asta 
nu înseamnă că povestea lui lona este adevărată. Poate unde ea 
are loc în Mediterana, mare în care caşaloţii nu au trăit niciodată. 
Singurul lucru pe care îl putem spune este că nu se ştie la ce fel de 
monstru marin se referă povestea. 

în sfîrşit, pentru că am început cu şarpele, să încheiem cu alt 
şarpe - mai precis, cu destinul lui curios. în Numeri se aminteşte 
de plaga ce a venit asupra evreilor după moartea lui Aaron, după 
ce au părăsit Muntele Hor: atacul unor şerpi „de foc", dată ca 
pedeapsă pentru plîngerile lor. La rugămintea poporului, Moise 
s-a rugat lui Dumnezeu să-i ierte pe evrei şi i s-a spus să facă un 
„şarpe de foc" pe care să-l atîrne de o prăjină - şi l-a făcut, din 
bronz. Cînd cineva era muşcat de şarpe, dacă privea către acel 
şarpe de bronz, nu mai murea. (Ne aminteşte această legendă de 
cea a lui Asklepios?) Avem aici un caz de „magie prin simpatie" 
(asemănare), un „talisman", deşi ştiut este că Biblia este împotriva 
magiei. Acest şarpe din bronz a fost mult timp un obiect de cult 
pentru evrei, numindu-se „Nehushtan" - cuvînt care în ebraică 
înseamnă şi „şarpe", dar şi „bucată de bronz". Se spune (în Regi) 
cum abia regele Hezekiah -care a trăit la vreo cinci sute de ani după 
Moise - a distrus acest „şarpe", pentru că oamenii se închinau lui 
ca unui idol. în acel moment, el s-a exprimat că obiectul este „doar 
un nehushtan", doar o bucată de bronz - dar se pare că el a fost 
mult mai mult decît atîta. 

Povestea biblică a tentaţiei şi alungării din Grădină este poate 
o reflecţie a acestui „mult mai mult". Poate că zeul fără formă (şi, 
la început, fără nume) El-Shadai, YHVH, a fost adorat sub forma 
unui şarpe. Şi că acei „şerpi de foc" erau o altă personificare a lui: 

ca zeu al cerului; unul din atributele lui era şi fulgerul (ca şi în cazul 
lui Zeus, zeul suprem al indo-europenilor, zeul Tunător cu fulgerul 
în mînă) - şi ce seamănă mai mult cu nişte fulgere decît „şerpii 
arzători" prin care el pedepseşte poporul neascultător? 

Dragoni, Zmei, Balauri 



I nainte să ne despărţim de lighioane, să ne mai oprim puţin 
I asupra Dragonilor. Cum ziceam, în Torah (şi, în general, Biblie), 
acest animal fantastic este extrem de rar întîlnit. Mai mult prin 
extrapolare, putem echivala Leviathanul unui dragon. Mulţi cred 
că la baza lui a fost un caiman, sau poate Tiamat, „zeiţa-dragon" 
a sumerienilor, Mama zeilor şi personificare a „apelor adînci", a 
Oceanului (în sens biblic, a „adîncului de ape" deasupra căruia 
duhul lui Dumnezeu mişca). Numele ei are înţelesul de „sărat". Un 
alt „balaur", întîlnit în Psalmi, este Rahab, personificarea răului, a 
Duşmanului, cu care Dumnezeu va da bătălie pentru a reinstaura 
calmul, pacea... 

De ce, totuşi, dragonul este atît de rar întîlnit în literatura (şi 
religia) iudeo-creştină? Aproape că nu există mare religie care să 
nu-l pomenească - şi, de cele mai multe ori, în sens pozitiv. Ca şi 
ruda lui mai „săracă", şarpele, dragonul este un animal, fantastic 

desigur, cu un rol benefic pentru oameni. La chinezi este animalul 
(şi zodia) bună prin excelenţă, simbol al Cerului, al Zeilor, al 
împăratului. Uneori, pentru a delimita acţiunile nefaste ale unor 
„balauri", aceştia au diferite culori, în care dragonul de aur este cel 
mai bun, iar dragonul negru cel mai rău. Există dragoni ai cerului, 
ai mării, ai aerului, ai focului, ai gheţii... 

La sumerieni, balaurul (dragonul) are un rol civilizator. El apare 
de la început alături de zeii supremi, Anunnaki - dar este un animal 
cu solzi şi patru picioare, uneori cu aripi (de lebădă sau de liliac). 
Să ne amintim că şi şarpele din Eden, înainte de a fi pedepsit 
să se tîrască, avea picioare (cum apare în numeroase picturi 
renascentiste). Imaginea acestui animal fantastic apare pe sigilii si 
tăbliţe încă de prin 3500 î.Hr., şi se numeşte Mus-hus. Este întîlnit 
fie în relaţie cu zeul suprem, Anu, fie cu zeul ce i-a luat acestuia 
locul, Marduk. Probabil, cele mai cunoscute imagini ale lui sunt 
cele în cărămidă glazurată, de pe Poarta Ishtar a Babilonului (aflată 
acum reconstruită la Berlin), construită pe timpul Babilonului Nou 
(caldean) a lui Nabucadnezar, la cea 3000 ani după ce apăruse 
pentru prima dată pe vreun sigiliu! 

Legendele amintesc şi de un alt „dragon" cu rol civilizator, Oanes, 
fiinţă fantastică jumătate om, jumătate peşte (sau şarpe) care a ieşit 
din apele Golfului Persic pentru a-i învăţa pe sumerieni agricultura. 
Desigur, „balaurul" sumerian prin excelenţă este Tiamat, zeiţa- 
mamă, „cea din care au ieşit toate" - dar şi a adîncului. Probabil 
Leviathan, dar mai curînd Rahab, „Furtuna", amintit de Isaiah, este 
o reflecţie a „dragonului" Tiamat. 

Mai aproape de casă, grecii, nu au prea avut „dragoni". Pentru 
ei, „drakos" era şarpele - iar acesta putea fi bun sau rău. Primul 
„şarpe" rău a fost Typhon, un titan cu picioarele din şerpi uriaşi. 
Se zice că el a fost atît de puternic încît a fost nevoie de efortul 
colectiv al zeilor olimpieni să-l arunce în Tartar. El nu e mort, şi 
acum se manifestă prin cutremure şi erupţii vulcanice... Şi tot el este 
părintele tuturor monştrilor care s-au abătut pe capul oamenilor: 

trăind în „pîntecul" mamei, Gea, a impregnat-o, dînd astfel naştere 
la tot felul de animale cumplite. Nu toţi au fost „dragoni", desigur. 
Printre ele se numără Leul din Nemeea, Cerberul, Gorgonele, 
Sfinxul, Echidna... Unele, ca Cerberul şi Gorgonele, animale 
compozite, au şerpi fie în coamă, fie drept coadă... 

Unul dintre aceşti „copii" a lui Typhon este Python, un şarpe 
uriaş. Acesta este folosit de Hera să se răzbune pe Leto, cu care 
Zeus o înşelase: şarpele încearcă să o ucidă pe Leto şi pe cei doi 
copii cu care aceasta este însărcinată. Fugind fără odihnă de 
Python, neprimită niciunde, ajunge în sfîrşit pe insula Delos, care 
în acel moment era ea însăşi „plutitoare", rătăcitoare, şi acolo dă 
naştere zeilor Apollo şi Artemis. Cînd Apollo a crescut, a răzbunat 
suferinţele mamei sale ucigînd şarpele cu ajutorul săgeţilor lui de 
aur. Iar Delos a fost răsplătită prin a i se da „stabilitate". O găsim 
astăzi în Arhipelagul Cycladelor. Aşa cum şarpele uriaş python 
poate fi găsit în junglele ecuatoriale, atingînd lungimi de pînă la 
10-12 metri... 

Dar un adevărat „balaur" este un alt copil al lui Typhon, Hydra 
din Lerna, cetate în Peloponez, la sud de Argos. Astăzi e greu de 
ştiut dacă aceasta nu era cumva „regina-dragon" a cetăţii, una 
dintre cele mai vechi cetăţi din peninsula greacă. Era în exitenţă 
cu cel puţin două milenii înainte de venirea triburilor greceşti... 
Oricum, în mlaştinile din vecinătatea cetăţii trăia această Hydra, 
fiinţă arătînd ca un fel de plesiosaurus cu trei capete „nemuritoare". 
De cîte ori i se tăia un cap, în locul acestuia creşteau două! De 
acest lucru s-a convins Herakles, care, printre alte munci, a avut şi 
sarcina să scape lumea de monstru. Cînd Hydrei îi crescuseră deja 
douăsprezece capete, eroul semi-zeu a găsit soluţia: de cîte ori tăia 
un cap, cauteriza locul, împiedicînd astfel creşterea capului la loc. 
Lupta nu a fost uşoară, a fost de fapt singura în care Herakles a avut 
nevoie de ajutor... Cei mai mulţi văd în această legendă o explicaţie 
a puterii soarelui în vindecarea frigurilor şi a altor boli... 

Un alt „balaur" ar fi Scilla, un monstru care trăia în strîmtoarea 

Mesinei, împreună cu „sora" ei Charibdis, şi devora marinarii 
corăbiilor care treceau pe acolo - cum ne povesteşte Homer în 
Odiseea lui. Dacă de alţi monştri aflăm cum au pierit, de aceştia nu 
mai ştim nimic... Una din posibilităţile dispariţiei lor ar fi împlinirea 
unei profeţii: distrugerea lor în momentul în care o corabie reuşea 
să treacă nevătămată printre ele. Oricum, Ulise a trecut, dus de 
curent, spre nord, pe o plută de sfărîmături, printre ele, fără a 
mai fi atacat. Se pare că sunt personificările unei stînci şi a unei 
vîltori din strîmtoare, care au făcut numeroase victime în perioada 
de început a navigaţiei, pe cînd corăbiile erau nevoite să se ţină 
aproape de coastă - şi mai fac şi astăzi cînd prind vreun corăbier 
neatent. Au intrat în literatură pentru a semnifica dificultatea de a 
decide între două rele, inevitabil de evitat. 

în sfîrşit, mai aflăm de un „balaur", în legătură cu legenda Blănii 
de Aur. Acesta fusese pus să păzească Blana, să nu fie furată, lason, 
conducătorul Argonauţilor, a ajuns la el trecînd de o altă probă: 
dinţii de balaur semănaţi a dat naştere la războinici de bronz, 
pe care eroul a trebuit să-i ucidă. Cu balaurul a fost uşor: fusese 
adormit de Medeea. Se pare că Medeea era mereu în relaţie cu 
balaurii: şi la car avea înhămaţi doi... Oricum, interesant e faptul 
că această legendă este legată de teritorii în care trăiau tracii, 
respectiv dacii. Nu numai că la baza legendei Blănii de Aur stă, se 
pare, obiceiul dacilor de a aduna aurul din valea rîurilor aruncînd 
o blană de oaie în apă şi adunînd apoi pepitele de aur prinse în ea 
(dovadă că pe atunci nu numai munţii, ci şi rîurile „aur poartă" - 
Arieş se numea Aureus, rîul „de aur"!), dar argonauţii au navigat, 
cel puţin parte din drum, pe Istru (Dunărea), iar războinicii daci 
aveau drept steag de luptă un balaur... 

Un alt „monstru", de data asta nu copil al lui Typhon, este cel 
întîlnit în legenda lui Perseus, strămoşul lui Herakles - legendă care 
a dat naştere cunoscutei legende a Sfîntului Gheorghe, dar şi a 
numeroaselor basme europene, peste trei mii de variante. Se spune 
că eroul, după ce-a ucis-o pe Medusa, călătorea prin lume, plutind 

cu ajutorul sandalelorînaripate primite de la Hermes, zeul mesager 
al zeilor. Aşa a putut vedea, în Ethiopia, o prea frumoasă prinţesă 
legată de-o stîncă, aşteptînd să fie devorată de un monstru marin 
trimis de Poseidon. Eroul ucide monstrul, cu ajutorul sandalelor şi 
a săbiei lui Ares, şi o eliberează pe Andromeda, luînd-o de soţie... 
Se pare că monstrul nu era, totuşi, un „balaur" sau „zmeu", ca în 
basmele populare, nici „dragon" ca în basmul creştin, ci un fel de 
balenă ucigaşă sau, poate, o sepie uriaşă sau caracatiţă... 

în sfîrşit, un „balaur" bun: Cadmos, întemeietorul Tebei. El, prinţ 
cananit (fenician), ajunge în Elada pe urmele surorii sale, Europa, 
răpite de Zeus. Aflînd despre destinul ei (de a deveni mama regilor 
cretani), a hotărît să rămînă pe teritoriile unde ajunsese, întemeind 
cetatea Tebei, una din cele mai importante cetăţi antice greceşti, 
devenind eroul civilizator al grecilor. Multe lucruri folositoare le-a 
fost date de către prinţul fenincian, inclusiv scrisul. în final, acesta 
a acceptat să fie transformat în „şarpe uriaş", împreună cu soţia lui, 
pentru a putea supraveghea nemuritor asupra destinului cetăţii. 
Se spune că şi eroul întemeietor al Athenei, Cecrops, alt rege-erou 
civilizator, era jumătate balaur. 

Cu aceasta, ajungem la momentul în care biserica, din ce în ce 
mai puternică în Europa, cea creştină, a pornit un război de anihilare 
împotriva nu numai a zeităţilor păgîne, dar şi a oricărei forme de 
eres popular. Aşa că dragonii, alături de spiriduşi, pitici, nimfe, 
driade, zîne... tot felul de locuitori ai lumii „nevăzute", fantastice, 
poate paralele, au devenit personaje negative, alături de vampiri, 
vîrcolaci, diavoli, aspide, basilici... Dragonul şi-a pierdut aripile de 
lebădă, care îl puneau alături de arhangheli, şi le-a căpătat pe cele 
de liliac, alăturîndu-se diavolilor. A devenit „balaur", „zmeu", avînd 
ca unic rol răpirea de „fecioare" şi distrugerea satelor... împotriva 
lui s-au ridicat eroi „creştini", de felul Sfîntului Gheorghe, dar şi 
Cuchulain, Feţi Frumoşi şi prinţi fără nume... 

Asta deşi prinţii, mai ales în Marea Britanie, dar şi în Franţa, 
Spania, Italia... purtau în herb balaurul (sau mai mulţi). Un caz 

aparte este Britania, respectiv Anglia de azi. Gaelii care o locuiau 
aveau la mare cinste dragonul (chiar şi astăzi steagul Ţării Galilor 
poartă un dragon, roşu). Regele suprem, Marele Rege, atît în 
Britania cît şi în Irlanda şi Scoţia (numită în vechime Caledonia şi 
locuită de triburi celtice picţii şi caledonii; scoţii au ocupat-o abia 
prin sec VI I l-IX d.Hr., venind din nord-estul Irlandei...), purtau 
numele de Pen-Dragon. Nu era un titlu ereditar, ci acesta era ales 
dintre prinţii/regii elegibili de către un consiliu al Druizilor, pe viaţă. 
Flamura sub care acest Pendragon lupta purta pe ea unul (sau mai 
mulţi) dragoni roşii. Ştim din legende că atît tatăl lui Arthur, cît 
şi acesta, au fost Pendragon insulae. în legende, tatăl este numit 
Uther (Uthir, în gaelică, înseamnă „sălbatic", „viforos"). Titlul a 
dispărut abia în secolul VIII d.Ch. 

De unde au căpătat celţii din Britania acest obicei? Se pare că 
sunt două teorii. Prima ar fi că, la un moment dat, prin antichitate, 
un trib de „sciţi" a migrat spre vest, ajungînd eventual în Irlanda. Ei 
se numeau Thuaded'Anu, şi ţineau la mare cinste regina (sau mama) 
dragon. (Printre „reginele"-dragon se numără şi Lilith, cea care a 
pătruns în folclorul creştin ca diavol - deşi în unele cărţi apocrife 
este numită prima soţie a lui Adam). Interesant este faptul că, încă 
din Sumer, zeităţile fertilităţii se numeau danu, dona, danoni... Mai 
sunt unii care, pornind de la tăbliţa de la Tărtăria a culturii Vinca 
(ce se întindea din actuala Serbie pînă în Transilvania şi cîmpia 
Panoniei), afirmă că de fapt sumerienii îşi au originea pe undeva 
între Balcani, Alpi şi Carpaţi, poate chiar în zona Transilvaniei. Cert 
este faptul că marele fluviu european este cunoscut, din cele mai 
vechi timpuri, sub un nume asemănător, Donau, Duna, Dunai, 
Donaris, care se pare că avea semnificaţia de „Marea Zeiţă", iar 
aşa-zisele „venus" neolitice, descoperite mai peste tot, se numeau 
„danoni"... Deci, o populaţie ce se numea „d'Anu" a ajuns, prin sec. 
VII î.Ch. în Britania şi Irlanda. Aici ar fi introdus obiceiul de a numi 
Marele Rege Pendragon şi să se pună pe steag un dragon... 

Există însă o altă teorie care prezintă acest obicei ca fiind mult 

mai recent. Unii cercetători englezi şi scoţieni vorbesc de faptul 
că împăraţii romani au dus în provincia Britania „sarmaţi". într- 
adevăr, sarmaţii erau o populaţie scitică, care trăia în stepele din 
Nordul Mării Negre, între Caspică şi Carpaţi. lazigii, ramura lor 
vestică, au pătruns în zona dintre Carpaţi şi Nistru în sec. I î.Hr., de 
unde, prin sec. I d.Hr. ajunseseră, amestecîndu-se cu dacii, pînă în 
Cîmpia Panoniei. Ramura lor estică, roxolanii, i-au urmat, ajungînd 
la nord de Marea Neagră în sec. I d.Hr. Cu timpul au fost asimilaţi 
de triburile de daci liberi. Aliaţi cu aceştia, au atacat provinciile 
romane înfiinţate la Dunărea de jos. Excelenţi călăreţi, folosind 
arcul şi săgeţile, purtînd o armură uşoară de tip „solzi", erau nişte 
războinici de temut. Se zice că atacul lor în iarna anului 102 l-a 
forţat pe Traian, în ciuda victoriei, să accepte pacea cu Decebal. Iar 
atacul lor, pe timpul lui Hadrian, era cît pe ce să-i arunce pe romani 
afară din Dacia... 

lazygii s-au stabilit în Panonia şi, o parte, a migrat spre vest, 
în Dacia (Transilvania). Altă parte a migrat spre vest, unde s-a 
alăturat marcomanilor (germanici) în lupta cu Imperiul Roman, 
învinşi de Marc Aureliu, au devenit confederaţi Romei. 8000 din ei 
au fost colonizaţi în Britania, la sud de Valul lui Hadrian (districtul 
Lancaster), dimpreună cu o „armată" de 5000 de catafracţi (călăreţi 
înzăuaţi). 

Totuşi, se pare că nici sarmaţii, nici alţi sciţi, nu au avut 
niciodată un cult al dragonului. în schimb dacii, da! Steagul lor de 
luptă, faimosul „drako", îi îndemna pe daci în luptă şi înspăimînta 
duşmanii. îl cunoaştem atît de pe Columnă, cît şi din relatările 
scriitorilor antici. Tot mai mulţi istorici afirmă faptul că dacii au 
ocupat un teritoriu mult mai mare decît se crede; de fapt, din Munţii 
Pădurea Neagră („Karaorman"), la izvoarele Dunării, pînă pe Nistru 
şi de pe Vistula pînă la Dunăre, cel puţin - şi asta fără „cucerirea" 
lui Burebista (care, în afară de războaiele de „eliberare" a cetăţilor 
greceşti de la sud de Dunăre, şi cel de pedepsire a celţilor boii din 
Moravia de azi, şi-a adus sub stăpînire diferite triburi de daci). 

Deci, în nordul Mării Negre, alături de sarmaţi, trăiau dacii 
„liberi", probabil triburi de carpi. Ei i-au atacat pe romani atît 
înainte de cucerirea „Daciei" (în realitate, teritoriul a cinci triburi 
dacice, doar), cît şi după. Ultimul atac masiv se pare că a avut loc 
pe timpul lui Marcus Aurelius, spre sfîrşitu secolului II d.Ch., deşi 
împăraţi romani ca Filip Arabul, Constantin Chlorus, Constantin cel 
Mare, au dus lupte cu ei. Dacii din afara Imperiului, trăind în Zona 
de Curbură, apar în hărţile timpului drept „daci roxolani"! Ultima 
dată sunt amintiţi în istorie în legătură cu un atac alături de huni, 
în sec. IV d.Ch. 

Dar după atacul din 168, poate sub presiunea triburilor 
migratoare, dacii liberi se pare că au devenit clientelari Romei; s-au 
descoperit peste 70 de tezaure care dovedesc schimburi comerciale 
paşnice între ei şi provinciile romane de pe Dunărea de jos. Şi se 
ştie că cel puţin cîteva cohorte de cavalerie de aliaţi daci au fost 
duse în Britania, unde au fost puse să întărească garnizoanele de 
la Valul lui Hadrian, împotriva atacurilor picţilor dinspre Caledonia. 
Deci, surse antice vorbesc atît de iazygi, cît şi de daci, strămutaţi 
în Britania, în aceeaşi zonă. Mai mult ca sigur e vorba despre 
iazigi care începuseră deja să se dizolve în masa de daci. Să mai 
amintim că iazigii erau descrişi de contemporani drept înalţi, blonzi 
şi cu ochii albaştri „foarte mîndri". Că tot vorbim despre ochi, să 
amintim vestitul coif „dacic" de la Coţofenişti, pe care apar doi 
ochi stilizaţi. Sarmaţii îşi trag numele de la „sauromates" - „ochi de 
şarpe" (greceşte)! 

Aşa s-ar explica apariţia unei caste de „cavaleri" care lupta călare 
(atît romanii cît şi celţii erau mai ales pedeştrii, cu deosebirea că 
celţii foloseau şi carele de luptă - le-au folosit pînă la cucerirea 
normandă), care purtau însemnul dragonului pe steaguri şi herburi 
şi au facilitat, poate, răspîndirea creştinismului în zonă. Iar faimosul 
rege Arthur, care se pare că şi-a avut cetatea de scaun la Carlisle, 
în sudul Scoţiei de azi („regatul Dalriada din acele vremuri), şi 
nicidecum în sud-vestul Angliei, să fi fost de neam dacic... 

Sunt teorii care îşi aşteaptă încă o confirmare. Deşi acest 
subiect al „dragonilor" are mai puţină legătură cu Biblia, am găsit 
de cuviinţă să-l tratez aici, înainte de a trece la alte subiecte biblice 
din Geneza. Teoria originii dacice a lui Arthur, susţinută de unii 
cercetători englezi şi scoţieni (care o atribuie însă „sarmaţilor"), a 
fost discutată de multe ori cu Gheorghe Bogdan (român trăind în 
Prince George, BC), deci îmi aparţine doar parţial. 

Să ne avem ca fraţii... 



După ce am vorbit despre animale, să vedem cum este cu cel 
ce este, zic unii, tot un animal... lată-i, dar, pe primii oameni 
alungaţi din Grădină. Acum, că tot ştiau ce e binele şi răul, puteau 
ajunge „ca Noi" nu numai în înţelepciune, ci chiar nemuritori, 
mîncînd din Pomul vieţii. Deci, trebuiau daţi afară (din Rai)! Şi 
la poarta Grădinii, înspre Răsărit, El a pus „nişte heruvimi care 
învîrteau paloşul de foc". 

Despre primii oameni (Adam şi Eva) nu ni se mai spune multe 
lucruri, decît că au „născut fii şi fiice". Mai ştim că Dumnezeu îi 
îmbrăcase în haine de blană şi, conform poruncii, în timp ce Eva 
năştea în dureri, Adam plivea cu sudoarea frunţii pălămida şi 
buruienile, date lui gratuit şi cu generozitate de către glie... Şi mai 
ştim că erau undeva, în răsăritul Grădinii Edenului - pentru că acolo 
pusese Dumnezeu heruvimii, între Adam şi Pomul Vieţii. Asta era 
înainte ca Grădina să se ridice pur şi simplu la Cer... 

Primii „fii" (că de fiice nu se pomeneşte) au fost Cain şi Abel. 
Cain, în ebraică Kayin înseamnă, probabil, „fierar". Nu neapărat 
lucrător în fier (smith, cum zice englezul) - acesta va fi un material 
care va fi prelucrat mult mai tîrziu - ci pur şi simplu făuritor de 
unelte şi arme. Probabil la început le făcea din silex şi corn/os de 
animale, ulterior din aramă, bronz... în basmele româneşti apare 
un nume chiar mai potrivit: faur. în multe civilizaţii, faurul joacă 
un rol deosebit de important. Mulţi - ca Wieland şi Hildebrand în 
miturile germanice - au rol de războinici, semizei, eroi civilizatori... 
Hephaistos, zeul-faur, are un rol deosebit de însemnat în religia 
greacă antică. 

Numele apare din nou în Biblie sub forma „Tubal-cain", al unuia 
din urmaşii lui Cain. Numele lui înseamnă pur şi simplu „faurul din 
Tubal" - o zonă din Asia Mică bogată în mine de fier. Evreii (şi mai 
tot Levantul) au primit prelucrarea fierului de la populaţii din Asia 
Mică, în special de la hitiţi, aşa că probabil, pe timpul scrierii Torei, 
prin sec. IX-VIII î.Hr., aceştia erau cei ce „făureau toate uneltele 
de aramă şi de fier". Dar despre Cain ni se spune că a fost primul 
„plugar", de fapt, „săpător al pămîntului"... 
Numele lui a fost considerat a fi ebraic (Kayin), găsindu-se că un 
cuvînt evreiesc, kanah, însemnînd „a primi", s-ar potrivi expresiei 
folosite de Eva, cum că a „primit un fiu de la Domnul." Ca şi în cazul 
numelui mamei sale, originea numelui lui Cain este necunoscută. 

Omul a fost la început „culegător şi vînător". Pe vremea cînd 
el era doar ceva mai mult decît un animal, era tot ce putea face. 
Şi, cu cît armele şi uneltele i se îmbunătăţeau, femeile deveneau 
principalul culegător al tribului, în timp ce bărbaţii se transformau 
tot mai mult în vînători. Probabil acest lucru apare, în subsol, în 
povestea traiului în Grădină. Apoi, prin mileniul 10-9 î.Hr., oamenii 
au început să cultive anumite plante. A trebuit să treacă alte cîteva 
milenii pentru ca oamenii să dezvolte o „civilizaţie" - mai precis, 
să devină agricultori legaţi mai mult sau mai puţin de un loc, să 
construiască unsatapăratcu palisade împotriva ataculuianimalelor 

sălbatice şi a altor oameni, rămaşi în stadiul de nomazi, eventual 
primele oraşe. Acestea au apărut tocmai prin locurile locuite de 
urmaşi ai lui Adam, undeva pe parcursul Cornului Ambundenţei, 
din Sumer pînă-n Siria şi Canaan. Ierihon este unul din ele. 

Cam pe atunci - prin mileniul 6-7 î.Hr. -, au început şi animalele 
să fie domesticite: vaca şi oaia, apoi capra. Vaca a fost preferată 
de sedentari, oile şi caprele de nomazi. Porcul a fost domesticit 
mai tîrziu, folosit tot de sedentari în Asia Mică. Nepretîndu-se 
climei calde semi-deşertice, nu a fost un animal acceptat de semiţi. 
Nu doar evreii consideră porcul un animal spurcat... Calul a fost 
introdus mult mai tîrziu, de hicksoşi, care l-au preluat, probabil, 
de la triburile nomade din stepele ruseşti -viitorii „sciţi". El a fost 
folosit mai ales la tracţiune: lipsa frîului şi a şeii, dar mai ales a 
scărilor, îl făcea greu de manevrat de călăreţi în luptă. Aşa că el 
a tras mai ales care de luptă... Probabil cam în acelaşi timp a fost 
domesticit şi măgarul, fiind folosit atît ca asin cît şi catîr- încrucişat 
cu calul. Ultimele animale domestice care aparîn zonă sunt cămila, 
probabil în ultimile veacuri ale erei dinainte de Hristos, şi găinile - 
numite la început „păsări persane", ele fiind preluate, probabil, de 
persani din India... încă nu se ştie dacă porumbeii, care fuseseră şi 
ei domesticiţi la un moment dat, erau folosiţi şi pentru hrană, sau 
numai pentru jertfire la Templu. (Ca o anecdotă: cînd am pomenit 
că unii români consumă carne de porumbel, turcii din Anatolia au 
fost îngroziţi!) 

Despre Cain ştim că era plugarul; al doilea fiu, Abel, era 
păstorul, „crescător de oi" - ciobanul. Şi, pentru prima dată - dar 
nu pentru ultima, cum vom vedea! - Dumnezeu nu a fost imparţial, 
ci şi-a manifestat dragostea pentru o anumită persoană. Şi, în ciuda 
obiceiului şi tradiţiilor mereu întărite de lege, a făcut-o nu faţă de 
primul născut, ci de-al doilea, sau chiar ultimul... Asta pentru că - 
aşa cum îmi explica un pastor - să înţeleagă tot omul că Domnul e 
cel care alege, nu după drept, ci după plăcerea Lui. Şi asta e bine, 
că ne învaţă să nu ne fălim cu faptele noastre, pentru că Domnul va 

alege după credinţă. Aşa o fi. 

Deci, El a „privit cu plăcere" nu către jertfele în grîne ale fratelui 
mai mare, de presupus a fi urmaşul lui Adam, ci către cele în carne 
ale mezinului. Nu numai că i-a plăcut mai mult mirosul de miel, 
dar a şi spus-o (cum altfel ar fi aflat Cain acest lucru?). Aproape că 
ne vine să ne întrebăm: este vorba de un nou test, de punere la 
încercare a omului? Oricum, prin aceasta, crima a intrat în lume: 
Abel a fost primul om ucis de un semen de al lui (şi frate pe de- 
asupra!) 

Am întrebat un preot odată: de ce a provocat Dumnezeu 
crima făptuită de Cain? De ce, în termeni juridici, l-a instigat la 
fratricid? De ce nu a privit cu plăcere şi spre jertfa lui? Preotul a 
găsit o explicaţie (probabil nu eram primul care puneam o astfel 
de întrebare): Dumnezeu l-a judecat pe Cain după inima lui, şi ştia 
că va făptui o crimă. Chiar aşa să fie? Deci, Cain era destinat (de 
Dumnezeu) să devină ucigaş, şi nu s-a putut împotrivi destinului? 
Dar dacă Dumnezeu privea cu plăcere spre jertfa lui, îl mai ucidea pe 
Abel? Sau, dacă nu afla că Dumnezeu „priveşte cu plăcere" numai 
spre jertfe de carne? Dar dacă, dimpotrivă, Dumnezeu „privea cu 
plăcere" spre jertfa lui Cain, oare Abel ar fi devenit ucigaşul? Ţinînd 
seama de rolul pe care avea să-l joace cel de-al treilea fiu al lui 
Adam, Seth, oare cei doi primi doi fraţi nu erau oricum de eliminat, 
pentru împlinirea Planului? 

Desigur, povestea este mult mai simplă - sau mai complicată, 
depinde cum o priveşti. Să fi fost Cain un tîmpit? Din ce face, din 
vorbele lui, aşa s-ar părea. Mai întîi ascunde corpul fratelui său. 
De parcă n-ar fi doar doi oameni pe pămînt, ar putea fi un alt 
ucigaş... Nu se sugerează măcar că i-a trecut prin minte lui Cain să 
dea vina pe lupi, sau pe leii, ce străbăteau pe acele timpuri cîmpia 
Mesopotamiană. Aşa că Dumnezeu îl alungă şi-l blesteamă. în 
primul rînd, îl transformă în... meşteşugar. îi spune că pămîntul nu-i 
va mai da rod - deci, din plugar, din omul cu sapa, n-are încotro şi 
se va tranforma în faur. Ceea ce chiar numele lui indică a fi fost tot 

timpul. în al doilea rînd, Dumnezeu pune un semn pe el - semn 
numit de atunci încoace „semnul lui Cain". 

De ce o face? în buna tradiţie (ce va urma), Cain, evreu avant-la- 
lettre, se tîrguie cu Dumnezeu. Şi-i spune: „să fiu pribeag şi fugar pe 
lume, şi oricine mă va găsi, mă va omorî." E bine să fii prevăzător, 
mai ales cînd stai de vorbă cu Dumnezeu. Aşa că Domnulîl linişteşte: 
„dacă cineva îl va omorî pe Cain, să fie pedepsit de şapte ori". De 
parcă asta-l putea linişti pe Cain... Dar, totodată, Domnul pune „un 
semn pe Cain, ca oricine îl va găsi, să nu-l omoare." Eh, asta e cu 
totul altceva! 

Aşadar, dacă vă uitaţi în jur şi vedeţi semnul lui Cain pe cineva, nu 
vă apucaţi să-l omorîţi, că nu se ştie ce se va întîmpla. Nu-l omorîţi 
nici din greşeală, nici din neatenţie! Cum? Care e semnul? Păi de 
unde să ştim, dacă nu ni-l spune Torah? De unde-l ştiau ceilalţi 
oameni de pe timpul lui Cain? Le-o fi spus Domnul care e semnul 

- dacă ar fi avut cui spune. Căci, pînă una alta, după moartea lui 
Abel, singurul om (bărbat) în viaţă era Adam ! Tătînele acestuia... Şi 
atunci, de cine îi era teamă lui Cain? Ei, asta mai bine n-o întrebaţi 

- aşa cum am întrebat eu pe acel preot de care am amintit, de 
m-am ales cu priviri încruntate... Desigur, Adam şi Eva au născut 
fii şi fiice, eventual (cum zice englezul) pămîntul s-a umplut de ei, 
unul ar fi putut, din neştiinţă (dar mai curînd din lăcomie, egoism, 
ură...) să-l ucidă pe Cain ca semen al lui - dar nu atunci. 

De fapt, Torah dă de înţeles că lucrurile nu au fost chiar aşa. Cain 
a „stat în ţara Noh, la răsărit de Eden.". Cum Adam stătea la răsărit 
de Eden, se pare că ucigaşul a rămas pur şi simplu tot pe-acolo. Mai 
mult, Noh înseamnă „rătăcitor"; deci fraza s-ar traduce mai curînd 
prin „rătăcitor prin ţara de la răsărit de Eden". Ca şi fratele lui, 
Abel, cel ucis, care era păstor, care va să zică. Dar nu ca Adam, care 
era plugar... Şi cum Cain era faur, iar un faur este, prin excelenţă, 
locuitorul sedentar al unei localităţi, Cain este primul om amintit în 
Biblie că ar fi zidit o cetate, numită Enoch. Asta în numele primului 
său fiu, numit Enoch, bineînţeles. Şi cine i-a născut acest fiu? Torah 

zice foarte clar: nevasta lui. 

Dacă eram unul din colegii lui Nică-I lui Ştefan a Petrii, aş fi 
holbat ochii la acestă afirmaţie. Care nevastă? Preotul de care am 
mai amintit a tuşit încurcat şi mi-a spus: una din surorile lui... Adică, 
acest Cain nu era doar ucigaşul fratelui său, ci se dădea şi la incest! 
Cu acceptul lui Adam, probabil, că e greu de crezut că-şi răpise 
nevasta şi o siluise, ca orice nomad sălbatic care respectă tradiţiile... 
Ei-ei, probabil Adam nu a prea avut cum să se împotrivească, Cain 
avea pe undeva un semn, şi cine vrea să fie pedepsit „de şapte 
ori"? Dar cum Cain îi era fiu şi vecin, probabil bătrînul Adam - care 
pe atunci nu era deloc bătrîn, l-a născut pe Seth (după întîmplările 
cu Abel şi Cain) la 130 de ani şi a mai trăit după aceea 800 de ani. 
Cum se zice, abia îi mijise barba... - a tăiat chiar viţelul cel gras şi a 
făcut o nuntă de pomină între fiul cel ucigaş şi sora acestuia - fiica 
lui... Nici Eva nu pare să fi avut ceva împotrivă. 

Deci, în această poveste este concentrată prima diviziune a 
muncii, ba chiar şi-a doua: culegător de agricultor, apoi agricultor 
de crescător de animale şi, în sfîrşit, clasa meşteşugarilor. 
„Neplăcerea" cu care YHVE privea spre jertfa de grîne (obicei care 
s-a păstrat chiar pînă în perioada Templului), are o explicaţie, 
nomazii, păstorii, erau chiar evreii, iar sedentarii, agricultorii, erau 
cananiţii! Aceştia aveau drept principale zeităţi pe Baal şi Astarte, 
zei agrari şi-ai fecundităţii şi ei, spre deosebire de evrei, aduceau 
jertfe în grîne şi alte produse agricole. Cum, atunci, să nu fie ele 
„spurcate" în faţa lui YHVE? 

înainte de a trece la Seth, străbunul în linie directă a lui Noe 
şi, deci, a întregii rase omeneşti, Biblia mai face un ultim lucru: 
prezintă urmaşii lui Cain. E foarte greu să găsim o justificare acestei 
liste. în primul rînd, acele personaje nu au nici o contribuţie, 
„whatsoever", la istoria evreilor. Mai mult, numele acestor urmaşi 
sunt variaţii la numele urmaşilor lui Seth. întîlnim un Enoch în 
fiecare listă, un Irad (în linia lui Seth lared), un Metuşael (Metuşala), 
un Lameh (Lameh)... Singurii care nu au corespondenţi sunt fraţii 

labal şi lubal şi Tubal-Cain. De fapt, doar aceştia trei par a avea un 
rol: labal a fost „tatăl celor ce locuiesc în corturi şi păzesc vitele", 
adică, a păstorilor nomazi - dar atunci ce altceva era Abel? Această 
frază îi descrie de fapt pe semiţi - nu numai pe arabi, ci şi pe evrei. 
Să fi fost evreii urmaşii lui labal? Nici vorbă! Iar lubal era „tatăl 
tuturor celor care cîntă cu alăuta şi cu cavalul." Deci, a tuturor 
cîntăreţilor din instrumentele respective. Chiar şi al lui David? 
Sau al instrumentiştilor din Templu? Se ştie că ei erau urmaşii lui 
Kohan... Iar Tubal-Cain era, poate, pur şi simplu Cain care aducea 
din Asia Mică secretul prelucrării metalelor. 

Oricum, acest lucru nu mai are importanţă. Urmaşii lui Cain au 
pierit, alături de toţi ceilalţi urmaşi ai lui Adam şi Seth, la Potop. 
Doar Noe şi fiii lui au rămas, şi din aceştia se trag toţi păstorii, toţi 
plugarii, toţi trăitorii în corturi, toţi muzicienii şi toţi faurii. Ce rost 
are atunci lista descendenţilor lui Cain? 

Pe parcursul poveştii biblice am vorbit despre „revoluţiile" 
mijloacelor de producţie ale civilizaţiei umane. Nu am făcut-o fără 
rost. în istorie ele se numesc, folosind limbajul de fag al istoricienilor 
români de factură marxistă, „diviziuni sociale ale muncii". După 
culegător a venit agricultorul. A venit apoi păstorul şi apoi 
meşteşugarul. Au apărut mai apoi şi preotul, militarul, nobilimea... 
Aproape de fiecare dată, aceste „diviziuni" s-au produs prin (sau 
au fost însoţite de) convulsii sociale. Povestea lui Cain şi Abel 
vorbeşte despre o astfel de convulsie. Agricultorul nu a privit cu 
bucurie la nomad - de cele mai multe ori acesta era cotropitorul. în 
istoria adevărată, ucigaşul nu a fost Cain, ci Abel. Dar autorii Torei, 
ei înşişi urmaşi ai unui popor de păstori nomazi, nu puteau fi decît 
partinici în judecata lor. Agricultorul era sedentarul, cananitul, cel 
care, prin zeci de tentacule ale civilizaţiei, reuşea, pînă la urmă, 
să „cucerească" nomadul. Cine ştie dacă povestea nu este un 
lament despre tradiţia nomadă - pură, sălbatică, dar atît de liberă! 
-, pierdută de evrei? 

Un ultim lucru. Am explicat numele lui Cain, să o facem şi cu 

numele lui Abel. în ebraică el este Hebel, şi s-ar traduce prin „puf 
de aer", nestatornicie - chiar prin „nimic". 0 indicaţie, poate, 
despre nestatornicia nomadului. Dar mai are un posibil înţeles: 
cuvîntul sumerian aplu înseamnă „fiu". Deci, e foarte posibil ca şi 
această legendă, atît de organic redactată în ţesătura Bibliei, să fie 
de origine sumeriană... 



12 

Şi s-a fâcut Potop 



Ei, şi văzîndu-şi Adam şi Eva un fiu sub ţărînă iar celălalt rătăcitor, 
ce s-au apucat să facă? Fii şi fiice. Dar mai întîi, pe Seth. Ce-a 
mai făcut Seth în toţi cei nouă sute doişpe ani cîţi a trăit, în afară 
de a-l fi născut pe Enos şi alţi fii şi fiice, nu prea ştim. După cum nu 
ştim deloc nici ce-au făcut toţi ceilalţi zece patriarhi antideluvieni, 
inclusiv Adam - pînă la tata Noe. Fiecare din ei au trăit (aproape) 
cît Matusalem (Matushala) - şi ăsta a TRĂIT! Exact 969 de ani. Cu 
excepţia tatălui acestuia, Enoch, care a „dispărut" în floarea vieţii, 
la abia 365 de ani. Cum el a fost socotit a fi un om „drept", umblînd 
pe calea lui Dumnezeu, acesta L-a luat cu El în cer şi aşa nu l-a mai 
văzut nimeni. Prin aceasta, Enoch este primul „drept" pomenit în 
Biblie, alături de Noe şi, mai tîrziu, de Phineas, llie şi lacob, „fratele 
lui lisus"şi, în scrierile de la Marea Moartă, de învăţătorul Dreptăţii. 
S-ar putea crede, după numărul anilor, că Enoch a trăit „un an de 
ani" (365). Oricum, Enoch este un foarte interesant caracter în 
Biblie - atît de interesant încît i se atribuie nişte cărţi apocrife (în 

care, printre altele, se vorbeşte despre o altă soţie a lui Adam decît 
Eva - Lilith), carte citită (şi citată) de luda în scrisoarea lui. Nu puţini 
scriitori de SF şi l-au luat drept model de erou civilizator, călător 
printre stele... 

Deci, avem zece patriarhi legendari despre care nu ştim prea 
multe. Mulţi din ei poartă nume asemănătoare (sau leite) cu fiii lui 
Cain. Mai mult decît atît, probabil ei sunt o reflectare a miturilor 
sumeriene, în care zeii şi „regii legendari" au trăit de asemenea vieţi 
extrem de lungi, chiar de mii de ani (unul chiar 65.000!). Lungimea 
vieţii patriarhilor (şi, în general, a personajelor biblice) scade însă 
treptat. Interesant este faptul că, odată cu abaterea Potopului 
asupra omenirii, lungimea vieţii a scăzut brusc şi dramatic - după 
cum vom vedea. încă un amănunt interesant: toţi înaintaşii lui Noe 
sunt „omorîţi" înainte de sosirea Potopului. Chiar şi Matuşala, 
chiar şi tatăl lui Noe, Lameh. Ei mor de moarte bună, astfel că Noe 
nu e nevoit să-i ia pe arcă, dar nici Dumnezeu nu trebuie să-i înece 
- punîndu-i astfel „deoparte" de restul omenirii. 

Dar de ce ar fi trebuit să-i înece? Păi, nu ar fi trebuit, erau 
oamenii aleşi de El. Dar Lumea se înrăise dramatic în cei mai bine 
de o mie de ani care trecuseră, după opinia bibliştilor, de la Facerea 
Lumii. Trăia el, omul, mai mult obişnuit şi mai puţin patriarh, o 
sută douăzeci de ani, şi între ei erau chiar şi acei „uriaşi", iar din 
împreunarea „fiilor lui Dumnezeu cu fiicele oamenilor" ieşiseră acei 
„viteji cari au fost în vechime, oameni cu nume". Păcat că Torah nu 
ne spune care erau acele „nume" din vechime. Să fi fost Gilgamesh? 
Enkidu? Marduk? Indra? Herakles poate? Oricum, pe toţi i-a luat 
apa... 

Nici cine erau „fiii lui Dumnezeu" nu ni se spune. Cum noi 
(creştinii) ştim că Dumnezeu a avut un singur Fiu, dacă-i întrebăm 
pe pastori şi popi (şi ei chiar ne răspund), aflăm că aceştia sunt 
„îngerii". Cum e greu de crezut că acei frumoşi „putti" renascentini 
puteau opri ochii vreunei fiice a Evei, probabil ei erau mai degrabă 
aşa cum ni-l închipuim pe Arhanghelul Mihail - cu sau fără paloş 

la brîu... Şi cum e tot atît de greu de crezut că de-alde Mihail s-a 
dat la muierile pămîntene, ajungem la concluzia că aceşti „fii" sunt 
cei ulterior căzuţi. Probabil Domnul i-a azvîrlit din Cer alături de 
Satan şarpele - după care s-a apucat să înece muierile. Alături de 
ceilalţi oameni şi copii şi prunci - căci doar toţi aveau în ei sămînţa 
păcatului, de cînd Adam şi Eva muşcaseră din fructul oprit. Şi „pînă 
la vite, pînă la tîrîtoare şi pînă la păsările cerului", zice Domnul. 
De ce? Că-I pare tare rău că i-a făcut. Pe oameni, mai precis. Şi 
atunci de ce toate animalele? Necunoscute sunt căile Domnului, 
zic popii... Că a înecat vitele, mai treacă meargă, erau şi porci 
printre ele. Şi apoi, cu oamenii duşi, cine le-ar mai fi căsăpit? Chiar 
şi „tîrîtoarele" au un înţeles: printre ele se ascundea şi „şarpele". 
Dar păsările? Chiar îl supărau trilurile privighetoarei? Din fericire, 
cum vom vedea, El s-a răzgîndit. 

Ne putem întreba: cum Naiba s-o fi stricat pămîntul şi oamenii 
în doar o mie de ani? Domnul se preumbla printre ei, „fiii" lui 
aşişderea, patriarhii erau cît se poate de vii şi le puteau povesti 
ce-au mai auzit de la tata Adam... Să-L fi „înşelat cu alţi dumnezei" 
pe Domnul? Ştim că acesta era cel mai grav păcat în ochii Lui. De 
unde alţi dumnezei? Cum n-am ajuns (încă) la momentul Babei, 
toţi oamenii erau un singur neam, o singură limbă, eine Faterland, 
un singur Dumnezeu... Erau mai mult materialişti decît spirituali? 
Se vroiau îmbogăţiţi peste noapte - deşi trăiau de la 120 de ani în 
sus? Mai dădeau cîte-o sapă în scăfîrlia păstorului? 

Nu ştim, Torah nu dă amănunte în privinţa păcatelor oamenilor 
din acele vremuri. Spune doar că „pămîntul era stricat înaintea 
lui Dumnezeu, pămîntul era plin de silnicie", că „orice făptură 
îşi stricase calea pe pămînt". Probabil şi privighetoarea... Aşa că 
Domnul s-a hotărît să nimicească pămîntul şi, dimpreună cu el, 
toate făpturile (mai puţin peştii - făpturi umblînd încă pe calea lui 
Dumnezeu, probabil). Ce L-a făcut pe Dumnezeu să aleagă exact 
acel moment pentru „nimicire" - pentru că putem doar bănui că 
„stricarea" nu apăruse peste noapte -, nu putem şti. Poate pentru 

că ceilalţi patriarhi muriseră, poate pentru că Noe învăţase să 
construiască o arcă... 

Deci, zis şi făcut: Dumnezeu vrea să nimicească. Doar că pe 
pămînt trăia, deşi deloc tinerel, tata Noe (şi copiii acestuia). Şi cum 
în ochii Lui, Noe era singurul om „dreptcredincios" de pe pămînt, 
s-a hotărît să-l scape. Aşa că a făcut cu el un legămînt - primul 
legămînt pomenit în Biblie. Dacă Noe va face ce-i spune Domnul, 
acesta şi familia lui, ca şi toate animalele pe care le vor lua cu ei, 
vor fi scăpaţi. Şi, din fericire pentru noi, Noe s-a supus Domnului, 
dovedind că El nu-i acordase pe degeaba toată încrederea. 

Torah ne spune ce fel de arcă a construit Noe, la indicaţiile lui 
Dumnezeu. Ni se dau şi dimensiunile - în coţi. Cum nu ştim exact 
cît era „cotul" lui Noe (şi poate că şi el era unul dintre „uriaşi"?), nu 
prea putem şti cît de mare era corabia. Nici nu era corabie, era mai 
curînd un fel de lădoi. Nu avea cîrmă, rame, catarg şi pînze - nici nu 
avea nevoie, avea un singur scop (nu, nu să fugă, ci): să plutească. 
Avea o fereastră „sus", „lată de un cot", şi o „uşă în laturea 
corăbiei". Şi avea rînduri de cămări: jos, la mijloc şi sus. Unii s-au 
apucat să vadă în Arcă un fel de prototip de transatlantic, ceva în 
genul Titanicului (care, bineînţeles, avîndu-l pe El drept proiectant, 
nu s-a scufundat; e drept, pe acolo nici nu erau aisberguri...). Şi 
s-au apucat să socotească dacă în cele trei rînduri de cămăruţe ar 
fi putut încăpea toate animalele pămîntului. 

Da, pentru că una din poruncile Domnului către Noe a fost 
„din tot ce trăieşte, din orice făptură, să iei în corabie cîte două din 
fiecare soi, ca să le ţii vii cu tine. Să fie o parte bărbătească şi o parte 
femeiască." înainte să ne întrebăm cam cîte milenii i-au trebuit 
lui Noe să aleagă cîte „o parte bărbătească şi o parte femeiască" 
din fiecare vieţuitoare de pe pămînt, mai bine ne spunem că 
Domnul le-a ales El însuşi şi le-a adus la uşa laterală, gata să fie 
urcate pe corabie. Aşa şi prezintă momentul numeroase caricaturi: 
Dumnezeu pe post de dresor... Căci nu e uşor să pui alături păsări 
şi tîrîtoare, vite şi carnivore, pisici şi şoareci... înţegeţi ce vreau să 

spun. Probabil Domnul nu numai că a băgat groaza în ele, ci le-a şi 
insuflat Duh de pace şi înţelegere... 

Dar, trecînd peste faptul ca sutelor de mii de specii ce trebuiau 
să treacă „prin uşa laterală", două cîte două, le-ar fi putut lua multe 
luni de zile, ne putem întreba, totuşi: cum de au încăput cu toate 
pe corabie? Oricît de mare era cotul lui Noe, este imposibil să vîri 
toate vieţuitoarele pămîntului, chiar dacă numai două din fiecare, 
în cele trei rînduri de cămăruţe. Cămăruţe blindate şi bine încuiate 
- pentru că altfel toată corabia s-ar fi transformat într-un loc în 
care foşgăiau lighioanele mai ceva ca în basmul cu Fata moşului: 
şerpi şi şopîrle, şi gîndaci, coropişniţe, pureci, lipitori, cioromîrle, 
crocomauri... de nu puteau pune jos piciorul Noe şi copiii lui, de 
teamă să nu zdrobească oarece şi să lase pămîntul fără vreo specie. 
Sau să se trezească muşcat de călcîi. 

Credincioşii ne lămuresc: „A fost minune dumnezeiască!" Aşa a 
şi fost, altfel nu se poate. Decît că, îmi zic eu, era mai uşor pentru 
Domnul să ia animalele în buzunar pînă după Potop şi pe urmă să 
le dea drumul pe pămînt - nu? Sau să le pună, cum zic unii, într- 
un spaţiu paralel, fără de potop, de unde să le aducă înapoi cînd 
nu mai era nici un pericol să se înece (eh, aici stau şi mă întreb: 
dacă lighioanele erau sortite nimicirii „pentru că părăsiseră calea", 
cele alese să scape erau „drepte", ca şi Noe? Pentru că altfel putea 
lua TOATE făpturile în acele universuri paralele...) Sau, cum zic 
credincioşii „ştiinţifici", e posibil să fi luat din fiecare „soi" cîte o 
genă, pe care ulterior să o doneze etc. în concepţia lor, „arca" era 
un fel de navă spaţială... Tot eu zic: ce l-a împiedicat pe Domnul, 
dacă tot a adunat animalele, să pună palma peste ele pînă trecea 
urgia? Sau, fiind el Atotputernic, să pună cîte o palmă asupra lor 
acolo unde se aflau, fiecare după soiul ei, fie în Americi, fie în Sinar, 
fie în Australia...? Eh, întrebări, întrebări... Nebune, cum zice un 
prieten penticostal. Crede şi nu întreba - că huleşti. 

Oricum, această versiune a Potopului - pentru că sunt două! - 
are grijă să recomande lui Noe să-şi ia mîncare atît pentru oameni, 

cît şi pentru animale. Adică? Pentru „vite" e uşor - dar pentru 
carnivore? A luat nu o pereche, „o parte bărbătească şi o parte 
femeiască", ci şapte - cum spune cealaltă variantă? Că e greu de 
crezut că leul s-a mulţumit cu fîn şi grăunţe pe timpul plutirii. Şi, 
apoi, cu toată înghesuiala aia, unde să fi depozitat „mîncarea"? 
Avea cumva şi frigidere pentru „mîncarea" carnasierelor? 

Cea de-a doua variantă, deci, recomandă creşterea numărului 
perechilor - dar pe alte criterii: de „curăţenie". Animalele „curate" 

- bănuim noi, cele ierbivore - erau cîte şapte perechi. Şi asta ar fi 
dat, bănuim noi, oarece hrană animalelor „care nu sunt curate" 

- carnivorelor (şi porcului, la o adică...). Doar că - vom vedea 
mai încolo, destinul acestora (a celor „curate") era să fie jertfite 
Domnului, la încheierea cu bine a călătoriei. Şi, probabil, să se 
preîntîmpine întrebări eretice de genul „dacă a fost jertfită vaca, 
cum de a avut urmaşi?", s-a mărit corespunzător numărul de 
perechi... 

Şi după şapte zile după această poruncă -timp în care, bănuim, 
Noe şi ai lui au construit arca -, au început ploile. Şi chiar în acea zi, 
animalele (adunate deja în faţa uşii din latura corăbiei) au început 
să urce, două cîte două, în corabie. Nu mă întrebaţi dacă o zi ar 
fi fost suficientă pentru această defilare paşnică a animalelor; 
probabil treceau două cîte două animale la fiecare nano-secundă - 
dar au intrat cu toate în corabie, în timp ce ploaia cădea peste ele 
şi Noe şi ai lui cărau nutreţul şi merindele, exact la timp: apele au 
început să salte corabia de la chei... 

Buuun. lată-ne în Arcă. Ne zice Domnul că va da ploaie 
„patruzeci de zile şi patruzeci de nopţi", să se nimicească tot ce este 
pe suprafaţa pămîntului. Vedem deja că El se răzgîndise: nu mai 
vroia să „nimicească pămîntul". Şi bine a făcut - dacă îl distrugea, 
pe unde mai plutea Arca? Poate doar dacă aceasta devenea un 
fel de „Enterprise", cu Noe pe post de Cpt. James T. Kirk... Şi, în 
termeni de apocalipsă şi de distrugere a Atlantidei, aflăm că „s-au 
rupt toate izvoarele Adîncului celui mare şi s-au deschis stăvilarele 

cerurilor", că apele au acoperit chiar şi „munţii cei înalţi care sunt 
supt cer" cu cinsprezece coţi şi tot ce sufla pe pămînt a fost nimicit 
cu desăvîrşire - mai puţin Noe, ai lui şi toate ce erau cu el pe Arcă. 
Şi apele au stat o sută cincizeci de zile. Nu numai că au stat dar, se 
zice, s-au şi împuţinat, după ce Domnul a închis din nou izvoarele 
Adîncului şi stăvilarele cerului. 

Şi apa s-a retras... nu prea ştim unde. Chiar, cum se retrage 
apa? Unii pot crede că prin evaporare. Se „usucă", deci. Rămîne 
„uscat". Aşa o fi - dacă nu am şti că nu-i chiar aşa. Apa este cel mai 
păcătos element în natură, nu se „adună", nu se „compresează" 
nici cu slujbe. Există o circulaţie a apei în natură. Ce se „usucă" 
aici, plouă dincolo. Dacă nu plouă, ninge. Poate pe munţi, poate 
la poli... Apa este - sau nu este. Un volum de apă care acoperea 
Everestul (inclusiv) cu cinspreceze coţi nu au putut dispărea, pur şi 
simplu. Unii chiar s-au apucat să calculeze înălţimea apei oceanului 
planetar în caz că s-ar topi toată gheaţa de pe pămînt. Da, mai tot 
pămîntul locuit ar fi acoperit de ape - dar cei refugiaţi pe munţi, 
nici măcar prea înalţi, ar supravieţui. Mai precis, în cazul Iudeii, cei 
refugiaţi pe munţii din jurul Ierusalimului nu ar muri înecaţi. Nici 
măcar cei ce ar sta liniştiţi în oraş. 

Dar poate că apa s-a „scurs" în pămînt. Se ştie că rocile sunt, de 
multe ori, impregnate cu apă. Că, chiar şi magma, conţine apă. Că 
se bănuie c-ar exista adevărate oceane sub suprafaţa pămîntului 
(nu au fost încă descoperite). Doar că e greu de explicat de ce acele 
oceane s-au „revărsat" în afară. Trebuia să existe o presiune colosală 
să se întîmple acest fenomen. Doar „deschiderea izvoarelor" nu 
era suficientă. Pe de altă parte, revărsarea apelor cerurilor, pe care 
noile teorii „ştiinţifice" ale bibliştilor o interpretează ca rupere a 
„bolţii cereşti" - o calotă de gheaţă transparentă de o grosime 
nedefinită -, prezintă o altă problemă: unde a dispărut?în „peşteri" 
nu s-a putut duce - acolo s-a dus apa din Adînc. Ar fi trebuit să o 
regăsim la poli - dar nu este nici acolo... Să o fi luat Domnul într-un 
univers paralel? 

Oricum, apele au scăzut. Aşa că, la un moment dat, corabia s-a 
oprit pe vîrful unui munte: Ararat, zice Biblia. Asta se întîmpla „în 
luna a şaptea, ziua a şaptesprezecea". Cum potopul începuse „în 
luna a doua, ziua a şaptesprezecea", putem concluziona că cele 
150 de zile ale potopului includ şi cele 40 ale ploii propriu-zise 
(cinci luni a cîte treizeci de zile). Au mai trecut trei luni şi Noe a dat 
drumul unui corb (care s-a dus şi a venit, „pînă cînd au secat apele 
de pe pămînt"); apoi, după patruzeci de zile, a deschis fereastra şi 
a dat drumul unui porumbel, care s-a întors, negăsind uscat. Abia 
peste alte şapte zile porumbelul s-a întors cu o frunză de măslin în 
cioc - semn că apele s-au retras. Că pămîntul a apărut - ba a dat 
şi rod... Se pare că măslinului îi prieşte să stea cinci-şapte luni sub 
apă: înmugureşte, înfrunzeşte. Dar probabil, grăunţe, porumbelul 
tot nu găsise, de aceea s-a întors la sacii lui Noe. Abia după alte 
şapte zile nu s-a mai întors. Nu ni se spune ce a făcut porumbiţa 
în acest caz. A pornit prin lume pe urmele porumbelului voiajor, 
plecat în căutare de aventuri extra-conjugale? Nu şi-a bătut capul, 
în acele ultime şapte zile se pusese pe clocit? Erau, oricum, alte 
şase perechi - din care cîteva urmau să se urce pe jertfelnicul lui 
Noe. Acum putem socoti şi cantitatea de „hrană" pe care Noe 
ar fi trebuit s-o ia cu el pentru ca toată suflarea de pe Arcă să 
supravieţuiască timp de min 7 luni! Probabil încă o arcă-două... Iar 
de munca de eînit la toate animalele din arcă nici nu vreau să mă 
gîndesc! Ar fi fost nevoie de vreo cîţiva Herakles să facă această 
muncă de Augias, nu o noapte, ci neîntrerupt şapte luni! 

Deci, totul e bine şi frumos. Ploaia s-a oprit de cîteva luni 
bune, Curcubeul a lucit pe cer, s-a încheiat un al doilea Legămînt... 
Dumnezeu nu numai că nu mai uită - dar şi-a făcut şi „nod la 
batistă". Cum asta? Păi, zice biblistul ce scrie Torah: după patruzeci 
de zile (şi nopţi) de ploaie, „Dumnezeu şi-a adus aminte de toate 
vitele care erau cu el (cu Noe, bănuiesc) în corabie". în mîndria 
noastră deşartă, ne-am fi aşteptat ca Dumnezeu să-şi fi adus aminte 
de Om, de Noe şi ai lui, dar e bine şi aşa. Uite că se face dreptate 

şi animalelor, măcar o dată! Deci, luat cu treburi, Dumnezeu cam 
uitase. Bine că Arca nu dăduse peste vreun aisberg, că nu se ştie 
ce se întîmpla... Aşa că acum, în momentul Legămîntului, ca tot 
dumnezeul păţit, Domnul a zis: „Cînd se vor stânge nori deasupra 
pămîntului, curcubeul se va afla în nor şi eu îmi voi aduce aminte 
de legămîntul dintre Mine şi voi... Curcubeul va fi în nor; şi eu Mă 
voi uita la el, ca să-mi aduc aminte de legămîntul cel vecinie dintre 
Dumnezeu şi toate vieţuitoarele de orice trup de pe pămînt." Care 
legămînt? Că „nicio făptură nu va mai fi nimicită de apele potopului, 
nici nu va mai veni potop să pustiiască pămîntul." 

Grozav, acum cel puţin putem dormi liniştiţi: Dumnezeu nu 
va mai uita de animale. Nu că nimeni nu va mai muri de apele 
potopului - căci potoape au fost ici şi colo, local, omorînd mii şi 
milioane de făpturi de atunci încoace. Dar un Potop „pe toată 
lumea" nu a mai fost. 



13 

Potopul şi potoapele 



Cum Potopul a durat vreo zece luni, ne-am zis că ne putem lungi 
şi noi măcar două... Căci povestea Potopului este una din cele 
mai cunoscute şi mai amănunţite poveşti din Torah. 

Acum, să nu se creadă că doar evreii au avut un mit al Potopului. 
Nu puţini cercetători (biblişti) văd în universalitatea mitului o 
dovadă a faptului că povestea este adevărată. Doar că uită că 
celelalte populaţii ar fi trebuit să „uite" de Potop, odată ajunse 
sub ape... Dar uite că n-au „uitat"! Şi mitul potopului, ba chiar 
al „sfîrşitului lumii" prin ape, se poate întîlni mai peste tot, din 
insulele Pacificului la Polul Nord, din jungla Amazonului în junglele 
africane, de la populaţiile precolumbiene la chinezi. Nu există un 
alt mit - cu excepţia celui al Creaţiei - tot atît de răspîndit ca cel al 
Potopului. 

Uneori, ca la mezo-americani, distrugerea lumii de către zei 
prin apă este doar una din cele patru distrugeri (vezi Popol-Vuh). 

Altele, prin Potop văd un fenomen eschatologic prin care Lumea 
se sfîrşeşte - venind sau nu o altă „lume", poate una a zeilor. Cel 
mai adesea, în urma Potopului prin care zeii „curăţă lumea plină 
de păcate", se asigură un nou start al umanităţii. Un exemplu în 
acest sens este mitul lui Deucalion din mitologia greacă, extrem de 
asemănător cu cel al Potopului iudaic. 

în acest mit, pe timpul celei de-a treia epoci, „a fierului" 
(după cele ale „aurului" şi „argintului"), din cauza păcătoşeniei 
oamenilor, zeii olimpieni se hotărăsc să distrugă omenirea. Dar 
Prometeus îl învaţă pe fiul său, Deucalion, rege al Thesaliei, să-şi 
construiască o corabie (de fapt, un cufăr), astfel că el şi soţia lui 
reuşesc să scape de înec. Cînd potopul ia sfîrşit, corabia se opreşte 
pe vîrful unui munte şi Deucalion trimite şi el un porumbel care, 
prima dată se întoarce, semn că apele nu s-au retras, după care 
nu, aşa că Deucalion şi soţia lui coboară de pe corabie. La sfatul lui 
Prometeus, ei înalţă jertfe zeilor, îmbunîndu-i şi obţinînd iertarea. 
Dar cum ei sunt prea bătrîni ca să mai poată naşte copii, Zeus îi 
sfătuieşte să arunce peste umăr pietre. Din pietrele aruncate de 
Deucalion ies bărbaţi, din cele aruncate de Pyrrha, femei. Aceştia 
vor popula din nou pămîntul - astfel că acum ne aflăm în epoca „de 
piatră"... E foarte posibil, avînd în vedere ce ducem în piept drept 
inimi... 

Să fi avut loc un potop în Grecia? E greu de crezut, rîurile în 
Grecia, inclusiv cele din Cîmpia interioară a Thesaliei, sunt scurte 
şi puţin adînci. Nu există fluvii, iar cu marea grecii sunt învăţaţi... 
Poate să fie o amintire a catastrofei care a avut loc în antichitate, 
odată cu explozia insulei Thera, care a creat un val tip tsunami 
care a distrus civilizaţia minoică şi, poate, a măturat numeroase 
colectivităţi umane de pe peninsulă? (ceea ce a permis cucerirerea 
Eladei de către micenieni şi, poate, a provocat migraţia „popoarelor 
mării" spre Levant şi Egipt). 

Un alt mit al potopului a fost descoperit pe tăbliţele de lut 
din Ninive. Ele formaseră „biblioteca" lui Assurbanipal, regele 

Assiriei, una din cele mai bogate din antichitate. După ce au fost 
descoperite şi cărate cu lăzile în Anglia, au zăcut acolo cîteva 
decenii în subsolurile de la British Museum - pînă cînd un anume 
George Smith, care reuşise să descifreze scrierea cuneiformă, a 
luat o tăbliţă şi a încercat s-o citească. Spre uimirea lui, fragmentul 
respectiv vorbea despre un „potop" - cu sute, chiar mii de ani 
înaintea Bibliei! Pentru că tăbliţa era o copie a unui mit sumerian... 
Aşa, omenirea afla, din nou, despre eroul acelui „potop", Ut- 
Napiştim şi, mai ales, despre eroul epopeii, Gilgamesh. Acum, 
Epopea îşi are locul binemeritat alături de alte mari epopei ale 
umanităţii: Mahabharata, lliada, Odiseia... 

Mitul lui Ut-Napiştim este extrem de asemănător cu cel biblic 
al lui Noe, uneori chiar în amănunte şi expresii. în el, „străbunul" 
Ut-Napiştim îi povesteşte lui Gilgamesh, sosit pe tărîmul acestuia 
să-l roage să-i dea şi lui „planta vieţii veşnice", despre sfîrşitul lumii 
în urma unui potop hotărît de zeul suprem sumerian, Enlil, care a 
dorit să nimicească rasa umană, dedată la rele. Doar că fiul (sau 
fratele) acestuia, zeul civilizator Enki, s-a împotrivit - şi l-a învăţat 
pe Ut-Napiştim ce să facă: eroul, rege în Shuruppak, o cetate 
sumeriană, a construit o corabie şi a reuşit să scape de moarte - şi 
prin el, întreaga omenire a fost scăpată. Mulţi istorici văd în acest 
mit sursa mitului biblic. E posibil să fie aşa? Probabil, da. E foarte 
probabil ca mitul, alături de epopeea lui Gilgamesh, să fi fost foarte 
popular în Mesopotamia - cum ziceam, o copie a fost făcută pe 
timpul lui Assurbanipal, care a domnit în sec. VIII Î.Ch., mai bine de 
2000 ani mai tîrziu! -, deci e foarte posibil ca cel puţin Avram şi ai 
lui, originari din Ur-ul Sumerului, să-l fi cunoscut. Dar e posibil ca 
epopea să fi circulat în mai toată lumea semitică... 

Există şi dovezi arheologice că, într-adevăr, Sumerul şi toată 
regiunea Mesopotamiei a suferit cel puţin un potop devastator, 
în 1929, arheologul englez sir Charles Leonard Woodley, făcînd 
săpături în zona sumeriană a Eufratului, a descoperit depuneri de 
nămol mai groase de 3 metri. Asta indica faptul că locul respectiv 

fusese acoperit de un strat de apă de cel puţin 12m!Cînds-aîntîmplat 
acest lucru? Probabil în jurul anului 3000î.Ch. A fost un „potop" 
universal"? Sigur, nu. Nici chiar întreg Sumerul nu a fost acoperit 
de ape - de fapt, în istoria Sumerului nu se constată o sincopă în 
acea perioadă. Civilizaţia Egipteană, extrem de înfloritoare în acel 
moment, nu arată nici ea urmări ce se pot pune pe seama unui 
potop. Ce este şi mai interesant este faptul că egiptenii sunt unul 
din puţinele popoare care nu au absolut nici un mit al Potopului! 
Oricum, această dată este relativ apropiată de momentul în care 
Potopul biblic ar fi avut loc - dacă cei ce au socotit „vechimea" 
lumii nu se înşeală prea mult: la o mie de ani după „Facerea lumii" 
conform calculelor Bibliei. 

Deci, putem spune că, în jurul anului 3000 î.Ch., în Sumer a 
avut loc un potop devastator local. Cum e posibil? Trebuie să ţinem 
seama că Mesopotamia este un teren plat, cuprins între zone înalte 
spre est, vest şi nord. Un strat de numai cîţiva metri de apă ar 
acoperi cea mai mare parte a văii, pe sute de kilometri spre nord. 
Dar unul de peste lOm? Ploi catastrofale în zona nordică, însoţite 
de o topire bruscă a zăpezilor, ar face ca Eufratul şi Tigrul, ambele 
fluvii avîndu-şi izvoarele în munţii Caucaz, să formeze viituri care 
să măture oraşe şi sate pe largi arii. Populaţiei din Valea dintre 
Rîuri i se putea părea că apele au acoperit „întreg pămîntul". Dacă 
acest lucru a avut loc simultan cu un imens val tsunami venind 
dispre Golful Persic (şi există teorii care susţin că un meteorit ar fi 
putut cădea în Golf în acel moment), ar fi făcut posibilă înălţimea 
incredibilă pînă la care s-a ridicat apa. Şi, mai mult, ar fi explicat 
de ce o corabie plecată din Sumer a fost împinsă de ape pînă spre 
munţii Ararat - şi nu cărată în Golf. 

Să vedem însă unde este Araratul. Pentru geografi, care ştiu să 
măsoare înălţimea munţilor, Araratul nu este un munte prea înalt. 
Nu, comparat cu alţi munţi înalţi ai Asiei. Desigur, Araratul este 
cel mai înalt lanţ muntos din zona Balcani-Caspica. Grecii îl ştiu 
drept Caucaz - acolo fusese înlănţuit Prometeus drept pedeapsă 

că dăduse focul oamenilor. Dar pentru asirieni - şi alţi locuitori ai 
Mesopotamiei de la începutul mileniului I î.Ch., zona se numea 
„Urartu". Era, de fapt, un mic regat format în jurul lacului Van, în 
partea de răsărit a Anatoliei, şi care ocupa o zonă pe teritoriul de 
azi a Armeniei, Georgiei şi Turciei. Regatul a purtat secole la rînd 
lupte cu imperiul expansionist al asirienilor şi, pînă la urmă, a fost 
distrus de acesta. Nu fără a da lovituri de moarte agresorilor. La 
mai puţin de cîteva decenii, Asiria cădea sub stăpînirea babiloniană 
şi dispărea, la rîndul ei, din istorie - definitiv. Amintirea acelui regat 
mîndru, cu dragoste de libertate, s-a păstrat atît în denumirea 
muntelui Ararat - aflat doar la vreo lOOkm nord de Van -, cît şi în 
denumirea modernă a zonei: Armenia. 

Deci, venind dinspre cîmpie, munţii Caucaz se înalţă spre nord 
ca o barieră. Culmea lor pare a fi cel mai înalt vîrf al lumii - mai 
ales pentru o populaţie pentru care un tell sau un dgebel poate 
părea un „munte". Şi cum Torah se scria în perioada cînd la poalele 
Caucazului înflorea regatul Urartu, munţii au fost numiţi „Ararat". 
Sub influenţa Bibliei, cele mai înalte vîrfuri ale munţilor s-au numit 
mai tîrziu Araratul Mare şi Araratul Mic. Şi de atunci încoace - 
mai ales în ultimele decenii -, multe expediţii au căutat printre 
gheţarii permanenţi urme ale „arcei" lui Noe. Există chiar „martori 
oculari" (nu şi probe) care afirmă că „li s-a arătat" fragmente de 
corabie. Există şi teorii despre o conspiraţie care împiedică aflarea 
„adevărului"... 

în ultimul deceniu a apărut o nouă teorie care ne implică şi pe 
noi, românii. Doi cercetători englezi leagă Potopul de apariţia Mării 
Negre. Mai precis, ei spun că, înaintea Mării, pe acel loc exista un 
mare lac de apă dulce (numit „Marea Sarmatică" - a cărei urme 
sunt mările-lacuri Caspică., Azov şi Neagră). Clima temperată, un 
fenomen de inversiune climatică (era spre sfîrşitul glaciaţiunii) 
făceau ca Dunărea de jos şi depresiunea din jurul lacului să fie 
extrem de bogate în resurse. E posibil ca regiunea să fi intrat, 
înaintea altor zone, în neolitic, apărînd o civilizaţie necunoscută 

bazată pe agricultură, creşterea animalelor şi pescuit. Urme ale 
ei se pot recunoaşte în civilizaţiile ce au urmat, mai ales Criş şi 
Cucuteni... 

Totul avea să se termine odată cu ruperea limbii de pămînt ce 
separa Marea interioară (Mediterana) de Oceanul Atlantic. Nivelul 
mării a crescut brusc şi catastrofal, făcînd să se umple „strîmtoarea" 
dintre Rumelia şi Anatolia (Bosfor şi Dardanele). Acest lucru a făcut, 
la rîndul lui, să se producă o inundaţie catastrofală a depresiunii 
din jurul lacului - în urma căreia a apărut Marea Neagră. Mare 
parte a populaţiei s-a refugiat, dar nu toată, multe făpturi pierind 
sub valurile mării. Dintre cei refugiaţi, unii - pornind spre nord şi 
vest, au dat naştere civilizaţiilor europene care avea să producă, 
peste milenii, atît culturile neolitice europene cît şi apariţia indo- 
europenilor; iar alţii, pornind spre sud, peste Caucaz (şi „Ararat") 
să coboare în Anatolia şi valea Mesopotamiei, făcînd posibilă, în 
timp, apariţia civilizaţiei sumeriene. 

Desigur, urme concludente nu au fost găsite. Se fac cercetări pe 
fundul Mării Negre; aşteptăm să vedem rezultatele. Această teorie 
explică, într-un fel, prezenţa triburilor „indo-europene" în Sumer, 
pe de o parte, dar şi a „tăbliţelor de la Tărtăria" (au fost descoperite 
inscripţii şi pe teritoriul Serbiei) pe valea Dunării. Ca şi răspîndirea, 
între Golful Persic şi Pirinei, a numelui dat zeităţii Pămîntului, Dona 
(Duna, Donau, danoni...) - păstrat şi în numele Dunării noastre. 
Timpul va aduce, poate, mai multe informaţii. 

Nu putem încheia fără a aminti de un alt mit: cel al Atlantidei. De 
cînd Platon şi-a scris „Dialogurile", Atlantida a format un caz aparte. 
Mai ales în ultimul secol. Cercetările în locul unde ar fi trebuit să 
fie - în Atlantic -, nu au dat nici un rezultat. Conform configuraţiei 
fundului oceanului, niciodată nu a fost posibilă prezenţa unei 
insule-continent între Europa şi America. Dar prea multe mituri şi 
legende sunt legate de existenţa acestui „pămînt minunat" care a 
dispărut sub ape „într-o zi şi o noapte de groază", acoperit de ape. 
Unii văd în mit amintirea catastrofei de la Thera (actualul Santorini, 

sau insula Thira din Cyclade), de care am vorbit mai sus. 

în apărarea versiunii biblice, s-au ridicat oameni de ştiinţă 
„serioşi", care au încercat să dea explicaţii „ştiinţifice". Ei zic că, 
la crearea pămîntului, acum vreo 5500 de ani (cifra exactă este 
încă disputată), Dumnezeu a pus o calotă de gheaţă, transparentă, 
între pămînt şi cer (firmamentul). Acesta a făcut ca pe pămînt să 
fi existat o atmosferă de seră care, în ciuda faptului că nu ploua 
(prima ploaie a fost Potopul!), toate plantele etc. aveau suficientă 
umezeală. Şi, datorită presiunii mărite a aerului, toate făpturile 
trăiau mai mult, deseori luînd forme imense. Aşa s-ar explica 
reptilele antideluviene, uriaşii - dar şi vîrstele patriarhilor. 

în momentul Potopului, acest firmament a crăpat şi s-a prăbuşit 
pe pămînt, făcînd ca nivelul apelor să crească incredibil. Reptilele 
au pierit - nefiind luate pe arcă. în schimb, celelalte făpturi au 
fost luate, precum i se poruncise lui Noe. Nici oamenii nu au mai 
trăit mult, au dispărut şi uriaşii, au venit şi ploile... Iar urme? în 
teoria lor, Canionul Colorado, de exemplu, nu a rezultat în urma 
coroziunii rocii în milioane de ani - pentru că nu există milioane de 
ani\ -, ci datorită revărsării unei cantităţi imense de apă. Din păcate 
- pentru aceşti oameni mai curînd credincioşi decît de ştiinţă -, 
lucrurile neexplicate sunt mult mai multe decît explicaţiile găsite. 
Astfel că, în final, se ajunge tot la „trebuie să crezi, căile Domnului 
nu se pot explica". 

Ca în orice mit, există un sîmbure de adevăr - dar este ascuns 
sub atîtea straturi încît nu ştiu dacă vom ajunge vreodată să-l 
descoperim. Oricum, faptele nu s-au întîmplat aşa cum sunt 
prezentate în Biblie. Numai gîndul că animalele s-au răspîndit din 
nou pe întreg pămîntul, pornind de la un vîrf de munte din Caucaz, 
în numai patru mii de ani, ne dă măsura acestui mit. Cum au ajuns 
marsupialeleîn Australia - şi numai în Australia! -, fără să se fi oprit 
pe cale? Cum au ajuns furnicile, de exemplu, care cuceresc terenul 
„muşuroi cu muşuroi"? Cînd le trebuie sute de ani să „cucerească" 
o fîneaţă... Cum de unele animale s-au dus să se stabilească în 

anumite locuri şi nu în altele - „fiecare după felul lor"? Chiar şi 
credincioşii anti-evoluţionişti acceptă parţial teoria: animalele s-au 
adaptat anumitor areale. Chiar şi ei acceptă ideea că, pe Arcă, Noe 
nu a luat toate felinele - ci doar un strămoş al acestora, din care 
s-au diversificat restul. Aşa cum s-a întîmplat şi cu toate canidele. 
Nu a luat pe arcă şi cîine, şi lup, şi coiot - ba chiar toate rasele de 
cîini şi de lupi şi de coioţi... Toată această diversificare şi adaptare 
nu se putea întîmpla în cei vreo patru mii cinci sute de ani de care 
ne asigură bibliştii că au trecut de la Potop. Dar, ca tot ce este 
în Biblie, povestea Potopului merită a fi citită - şi din ea putem 
extrage numeroase învăţăminte. Totul este să ne întrebăm ce vrea 
Domnul să ne spună prin ea, şi să încercăm, cu mintea deschisă, să 
primim învăţătura. 

Despre Neamuri 



Un capitol mai puţin interesant, trebuie să recunosc - 
avertizîndu-vă, totodată. Nu pentru că mi-am pierdut harul, 
atîta cît mi s-a dat, ci pentru că aşa a fost scrisă Torah. Urmează 
pagini după pagini de date şi nume pe care, îndeobşte, le uităm 
imediat după ce le-am citit. Pentru bibi işti ele au o însemnătate 
simbolică - şi cum să nu aibă, cînd se vorbeşte despre rădăcinile lui 
Israel şi lisus? Pentru istorici şi antropologi au deasemenea, pentru 
că ni se vorbeşte despre „neamuri" - populaţii cu mai multă sau 
mai puţină însemnătate în lunga istorie a Orientului Apropiat. 
Dar pentru noi? Eu am păstrat scrierea acestui fragment atît din 
dorinţa de a face o treabă temeinică, nelăsînd nimic pe dinafară, 
cît şi pentru a astîmpăra setea de cunoaştere a celor curioşi. în 
fond, mai ales ei sunt cei ce citesc această carte. 

Aşadar, iată că-ntr-o bună zi (şi bună era!), Dumnezeu şi-a 

adus aminte de bieţii oameni rămaşi în viaţă şi a oprit Potopul. 
Ba şi-a făcut şi semn să nu mai uite: a pus pe cer curcubeul. Aşa 
că, la sfatul lui Dumnezeu, bunul (şi dreptul) tată Noe s-a dat jos 
de pe arcă, văzînd el că porumbelul şi-a văzut de drum. Şi a dat 
jos şi toată foşgăiala de dobitoace, lăsîndu-le libere să umple din 
nou pămîntul. Aşa de bine l-au umplut, ne spun bibliştii, că unele 
au ajuns tocmai în Australia, neoprindu-se niciunde pe drum şi 
învăţînd să înoate, pentru a-şi ocupa locul „după felul lor". 

Bineînţeles, primul lucru făcut de Noe, văzîndu-se pe uscat, tot 
la îndemnul Domnului bănuiesc, a fost să mai reducă din numărul 
animalelor-aducînd jertfă. Numai dincelecurate! Şi Domnul agăsit 
mirosul atît de plăcut, încît s-a jurat să nu mai omoare dobitoacele 
din cauza dobitociei oamenilor - bietele animale neavînd nicio vină 
şi fiind atît de plăcute pe jertfelnic. Şi a binecuvîntat pămîntul, apoi 
pe Noe şi pe copiii lui. Nu numai atît, dar i-a făcut stăpîni pe animale, 
dîndu-le acestora (oamenilor, nu animalelor) dreptul să le ucidă 
şi să le mănînce. Parcă se jurase să nu mai stîrpească animalele... 
Ei, şi cu aceasta a transformat omul din vegetarian de necesitate 
în omnivor - dacă nu, chiar în carnivor sută la sută. Cînd va stîrpi 
animalele, va redeveni, probabil, vegetarian, tot din necesitate... 

De ce spun asta? Pentru că în primele două capitole, Domnul 
dăduse doar plantele (seminţele şi fructele) pentru hrană omului 
- iar animalele doar pentru a le fi „ajutor" şi a fi stăpînite. Doar 
acum, după Potop, i se porunceşte explicit să mănînce din carnea 
animalelor- ba chiar li se spune ce şi cînd să mănînce. De exemplu, 
să nu mănînce animal cu copita (şi buza) despicată (porcul, cămila, 
dar şi iepurele), precum şi multe altele, inclusiv „fructe de mare"... 

Terminînd cu povestea asta, autorii Bibliei se apucă să ne spună 
cine erau acei oameni fericiţi. Şi aflăm că aceştia erau fiii lui tata 
Noe, desigur. Şi oarece femei, dar, ca de cele mai multe ori, acestea 
sunt „neglijabile" în ochii scribilor (şi redactorilor)... 

Cine erau fiii? Păi, în primul rînd Shem, întîiul născut, apoi Ham 
şi la urmă Jafet. Dacă te uiţi bine la ei (şi de ce nu ne-am uita, 

tot sunt numai trei?), vedem că ei sunt tocmai părinţii eponimi ai 
populaţiilor ce-au trăit prin Levant, Nordul Africii şi Estul Europei 
(asta în accepţiunea că „estul" se întinde pînă în UralL.) Desigur, 
un contemporan care nu prea are ce face, poate întreba: „bine, 
şi restul?" Desigur, bibliştii au alte chestii mai bune de făcut decît 
să întrebe la rîndul lor: care „restul"? Nu de alta, dar ar afla că ne 
gîndim, poate, la mongoloizi. La maori, dravidieni, boşimani şi alte 
populaţii de rasă neagră, germanici şi celţi - ba chiar traci de-ai 
noştri -, dacă nu extindem afiliaţia hamidă decît la populaţiile din 
nordul Africii, iar cea iafetă la rasa „albă" din estul Europei... 

Oricum ar fi fost, vechii israelieni nu împărţeau naţiile după 
limbă (cum o facem noi azi, în semiţi, hamizi şi iafeţi... scuze, indo- 
europeni), ci în funcţie de teritoriul ocupat de ele în momentul 
scrierii Torei. Şi de puterea politică jucată de difersele naţii. Astfel, 
în buna tradiţie „semitică", popoarele mai puternice puteau fi „întîi 
născuţi", chiar „taţi" ai altor popoare, mai obscure. 

înainte de aceasta, autorii au grijă să-şi verse năduful pe 
blestematul (de către Noe şi Dumnezeu) de Canaan. Ce au avut cu 
el? Păi, o să vă spui mai tîrziu - că deocamdată nu se născuse, sau 
dacă se născuse, era încă de ţîţă - scuzaţi expresia. Staţi să vedeţi 
ce s-a întîmplat. Se apucă tata Noe de agricultură, că tot nu avea 
ce face pe pămîntul gol, şi plantează o vie. Creşte via ca-n poveşti 
(sau poate trec cîţiva ani...) şi Noe poate să facă şi vin! (iată primul 
inventator al lumii!) Aşa de bun e vinul, că tata Noe se şi îmbată. Şi 
adoarme dezgolit (nici nu e de mirare, fiind pe acele locuri al naibii 
de cald...). Nu are Ham, dobitocul de fiu-său, altceva mai bun de 
făcut şi dă în cort la tac-su. Şi-I vede dezgolit. în loc să-l acopere, 
aşa cum ar fi făcut un prea bun şi iubitor fiu (îl putem găsi prin 
cărţile moralizatoare), ce face el? Ca şi noi: iese afară şi-l apucă 
rîsul. Miştocăreala, probabil. Aşa că cei doi fraţi model (or fi citit 
cărţile de care v-am spus), îşi acoperă ochii şi se duc să-l învelească 
pe Noe cel beţiv. Lucru de care se şi laudă mai apoi, ridicînd evlavios 
ochii spre cer... 

Ei, ce putea face Noe aflînd de întîmplare? Să nu-l apuce furia? 
Să nu-şi blesteme fiul?... adică nu, sîngele apă nu se face, nu-l 
blestemă pe Ham. îl blestemă pe... Canaan. Helo, mai sunteţi pe- 
aici? M-aţi pierdut de tot? Cum adică, pe Canaan - dacă ăsta nici 
nu se născuse, sau era poate în scutece? Ce are chestia cu trestia? 
Cam aşa am întrebat şi eu nişte popi, pastori, rabini... Adică, 
folosind cuvinte mai civilizate, să nu-i supăr. Tot i-am supărat... 

Şi ce mi-au răspuns ei? „A fost voia Domnului." Păi, nu? Dacă 
Domnul vrea aşa, cine suntem noi să întrebăm? Zicea un rabin: 
„ei, Noe l-ar fi blestemat pe Ham, dar Domnul apucase să-l 
binecuvînteze." Păi, Domnul nu ştia că acesta va păcătui? De fapt, 
el chiar a păcătuit? Că abia Moise va scrie porunca pe tablă (sau 
degetul Domnului, ceea ce e tot una): „cinsteşte pe tatăl tău şi pe 
mama ta, pentru ca să ţi se lungească zilele în ţara pe care ţi-o dă 
Domnul, Dumnezeu Tău." Care ţară? Canaan. Ee-ee... 

Şi uite aşa, bietul Canaan este blestemat: „Blestemat să fie 
Canaan! Să fie robul robilor fraţilor lui!" Şi continuă: „Binecuvîntat 
să fie Domnul, Dumnezeul lui Shem, şi Canaan să fie robul lui." Mai 
zicea acel rabin: „Este ştiut că pedeapsa va fi dată copiilor, dacă 
nu se va putea da părinţilor. Deci, e normal ca cel blestemat să fie 
Canaan." Aşa o fi, mi-am zis eu, luînd în mînă Cartea şi uitîndu-mă 
la urmaşii lui Ham. Şi iată: Ham a avut patru fii: Cuş, Miţraim, Put şi 
Canaan." Păi, Canaan este cel mai mic fiu, nici măcar moştenitorul. 
De ce nu l-a blestemat pe Cuş? Chiar pe Miţraim? Ei, de ce?! Să 
ne uităm la fii acestora. „Fii lui Cuş: Seba, Havila, Sabta, Raema şi 
Sabteca. Fii lui Raema: Şeba şi Dedan. Cuş a născut şi pe Nimrod..." 
Hm, s-ar zice că aceştia locuiau în Arabia, în jurul Golfului Persic 
şi în sus, pe Eufrat... Ei ar fi, am zice noi, semiţi... Lucrurile sunt şi 
mai încurcate pentru că printre urmaşii lui Shem (prin urmaşul lui, 
loctan) apar din nou Havila şi Seba... Iar Miţraim nu a altul decît... 
Egipt. Desigur, evreii nu au cucerit Sinearul şi Egiptul nici în vise! 
Dar Canaanul l-au cucerit, pentru că Dumnezeu i l-au promis. 

Aflăm şi urmaşii lui Canaan, să nu fie dubii: „Sidon, Get, şi 

lebusiţii, şi Amoriţii, şi Ghirgasiţii, şi Haviţii, şi Archiţii, şi Siniţii, şi 
Arvadiţii, şi Temariţii", întinzîndu-se familia lui de la Sidon pînă la 
Gaza şi Sodoma şi Gomora... Adică mai tot ce au ocupat israeliţii. 

A mai zis tata Noe: „Dumnezeu să lărgească locurile stăpînite de 
lafet. lafet să locuiască în corturile lui Shem şi Canaan să fie robul 
lor." Vedem că această binecuviîntare e pe cale să se împlinească: 
tot mai mult iafiţii (europenii) „locuiesc" în corturile semiţilor, cu 
voia sau fără de voia acestora. E drept, la rîndul lor, mulţi semiţi au 
ajuns să locuiască în corturile iafiţilor - mai ales prin UE , dar şi pe 
dincolo de Ocean. Iar Canaan nu mai e robul lor, cel puţin aparent. 
De fapt, dacă blestemul s-a extins, totuşi, şi asupra lui Ham, atunci 
albii (şi alte rase) au justificat ţinerea negrilorîn robie pînă în secolul 
XIX tocmai pe acest blestem. Doar că, vedem, urmaşii lui Ham se 
întindeau doar în nordul Africii, la egipteni, libieni şi berberi. Nici 
chiar etiopienii nu se numără printre ei, cu atît mai puţin cei din 
triburile tropicale şi sud-africane. Fapt este că în Torah nu este 
deloc pomenită rasa neagră! 

Copiii lui Shem au ocupat, bineînţeles, aria ocupată azi de semiţi. 
Asta nu numai prin copiii lui direcţi: Elam, Asur, Arpacşad, Lud şi 
Aram - toate triburi locuind de-a lungul Cornului, în nordul Siriei 
şi Irakului de azi. Arpacşad a născut pe Şelah, iar acesta pe Eber 
- străbunul evreilor. Eber i-a născut pe Peleg şi loctan, părintele 
a o groază de triburi minore (şi azi uitate), printre care şi Seba şi 
Havila... 

Dar canaaniţii? Canaaniţii nu sunt alţii decît foştii fenicieni, 
locuitorii originari ai zonei împărţite azi de Siria, Israel (şi Palestina). 
Ei au fost, fără nici o discuţie, semiţi. Limba lor a fost cît se poate 
de apropiată de limba ebraică, fiind (poate) similară cu aramaica 
şi înrudită cu siriana. Au adus importante contribuţii la istoria 
umanităţii (nu doar alfabetul), au creat capodopere de literatură 
şi alte forme de artă, au adus inovaţii în diferite tehnici (inclusiv 
navigaţia) şi urmaşi ai lor, cartaginezii, au pus în pericol, la un 
moment dat, existenţa Romei. Dar de ce a fost făcut Canaan „fiul 

lui Ham"? Pur şi simplu pentru că într-o perioadă istorică, chiar pe 
timpul cuceririi „ţării promise", Canaanul era ocupat de egipteni 
(Mitraim), care îşi lărgiseră imperiul pînă în nordul Siriei, pe rîul 
Orontes. Aici, pe timpul lui Ramses II, au întîlnit pe h iţiţi, care 
îşi aveau al doilea regat, extrem de înfloritor, în inima Anatoliei. 
în urma unei bătălii rămase nedecise, egiptenii au trebuit să se 
mulţumească doar cu Canaanul - care astfel a devenit „fratele" lui 
mai mic. Egiptenii au continuat să ocupe ţara Canaanului, respectiv 
cetăţile ei din cîmpie (mai puţin litoralul, ocupat de filisteni), pînă 
pe timpul judecătorilor. 

Şi care a fost vina lui Canaan? Toată „vina" lui a fost nu 
neruşinarea tatălui său, Ham, faţă de tatăl său gol (poate băuse şi 
el din vinul lui Noe...), ci faptul că ocupa pămîntul dorit de israeliţi. 
Şi aceştia l-au ocupat, trasformîndu-i pe canaaniţi în „robi" - cu 
binecuvîntarea Dumnezeului lor. Şi uite aşa se scrie istoria... 

Să vedem şi neamurile lui lafet. Acestea, se pare, reprezintă mai 
ales populaţii din Anatolia şi din nordul Caucazului. Gomerse pare 
că îi reprezintă pe cimerieni, cei care au distrus atît regatul Urartu 
cît şi pe frigieni - devenind astfel „fratele mai mare" a lui Gog 
(Magog este greşit; înseamnă „ţara lui Gog") - poate Gyges, regele 
frigienilor. Medai este, poate, Medes, popor indo-european din 
nordul Persiei. Alt fiu, Javan, poate fi echivalat cu grecescul „Ion" 
- şi se referă probabil la grecii ionieni de pe malul vestic (egean) 
al Anatoliei. Dintre copiii lui Gomer, Aşchenazi reprezintă, poate, 
străbunii prusacilor (popor totuşi slav, nu germanic) - dar poate 
pe Sciţi, popor înrudit cu cimerienii, trăind în nordul Mării Negre, 
sau mai ştiu eu ce străbuni ai neamurilor turcice care trăiau între 
Marea Arai şi Caspica (strămoşii khazarilor). Kitim se referă la Cipru 
şi, prin extensie, la Grecia (şi apoi la romani). Oricum, vechii evrei 
nu auziseră de germanici, de celţi, aşa cum nu auziseră nici de alte 
populaţii şi rase ale lumii. Interesant este că numele lui lafet poate 
fi apropiat în mitologia greacă de lapetus, tatăl lui Prometeus, 
străbunul oamenilor după Potop (prin Deukalion). 

Un ultim comentariu: despre Nimrod. Acesta este singurul nume 
amintit în toată cronologia de după Potop. Despre el se zice că a fost 
„om puternic pe pămînt, un viteaz vînător în faţa Domnului." Lui i 
se atribuie întemeierea a numeroase cetăţi în „Şinear" (Sumer), 
printre care Babei, Erec (Uruk), Askad şi Calneh, ca şi cetăţile 
asiriene Ninive, Rehobot-lr, Calah şi Resen. Istoricii au încercat 
să identifice pe acest „puternic" şi „viteaz" în faţa Domnului, dar 
datele sunt prea confuze pentru a permite o identificare precisă. 
Mai ales că se pare că el ocupă o perioadă istorică de sute de ani, 
timp în care mulţi „puternici" şi „viteji" au domnit - inclusiv şi mai 
ales Ghilgamesh, regele-Erou al cetăţii Uruk. 

Se poate spune totuşi că Nimrod a trăit în Sumer, cetăţile 
amintite sunt din acea zonă (cu excepţia celor asiriene, cucerite 
mai tîrziu). Oraşul „Calneh" nu se regăseşte în istorii, dar se pare 
că este o traducere greşită a expresiei evreieşti „şi toate celelalte 
(oraşe)". Dintre oraşele amintite (lăsăm pentru moment Babelul 
deoparte), cel mai important a fost Erek. Rege în acestr oraş a fost 
nu numai miticul Gilgamesh, ci şi Lugal-Zaggisi, care a cucerit tot 
Sumerul, pe la 2300î.Hr. Doar că un alt cuceritor, Sharrukin („regele 
dreptcredincios") al Akadului, neam semitic ieşit din deşerturile 
Arabiei, a cucerit Erekul şi întreaga Mesopotamie (2280î.Hr.). Acest 
rege devine cunoscut ca Sargon I, primul mare rege din istoria 
Mesopotamiei. Legendele despre el amintesc de cea a naşterii lui 
Moise (şi a multor alţi eroi/regi): fiind născut unei preotese a zeiţei 
Ishtar, este pus într-o covată şi aruncat în rîu. Grădinarul îl salvează 
şi-l creşte pînă la vîrsta maturităţii. Avînd de partea lui dragostea şi 
bunăvoinţa zeiţei Ishtar, Sargon reuşeşte să devină rege al Akadului 
(capitala la Agade). 

Toate aceste întîmplări se petrec acum mai bine de patru milenii. 
Peste Mesopotamia au trecut alte naţii (şi regi), ca acel Hamurabi 
al amoriţilor din Babilon, pe la 1900, regat distrus pe la 1650 de 
kasiţi, fapt ce a aruncat regiunea într-o perioadă „întunecată" 
pentru cinci sute de ani... între timp, spre nord se ridica Asiria. Pe 

la 1250î.Hr. marele rege Shalmaneser I introduce fierul în Asiria 
iar fiul său, Tukulti-Ninurta I, cu ajutorul noilor arme, reuşeşte să 
cucerească toată Mesopotamia pînă la Mediterana şi mare parte 
din Anatolia. 

Deci, care din aceşti regi-eroi a fost Nimrod? Lugal-Zaggisi, 
Sargon of Agade, Hamurabi, Shalmeneser, Ninurta, poate chiar 
Gilgamesh? Specialiştii se opresc asupra lui Tukuli-Ninurta I, ultimul 
din ei, cunoscut grecilor sub numele de „Ninus". Lui i se atribuie 
mai toate realizările înaintaşilor lui şi, pe timpul editării Torei (după 
mai bine de 500 de ani!), e posibil ca numele lui să fi devenit cel de 
„Nimrod, viteazul vînător în faţa Domnului" 

Deci, conform poruncii şi binecuvîntării lui Dumnezeu, de la 
cei trei bărbaţi, fiii lui Noe, s-a umplut pămîntul din zare în zare. E 
drept, pe atunci zarea evreilor era foarte îngustă. Dar oare grecii, la 
un mileniu după ei, nu numeau lumea cunoscută de ei Oikumene? 
Şi tot ce locuia dincolo de ea erau barbari, fiinţe fabuloase, 
mitologice, sau chiar inexistente? 



15 

Semiţii 



Ca de obicei, după ce dă imaginea de ansamblu, Editorul se 
concentrează asupra „poporului ales". în acest caz, el este din 
seminţia lui Shem, semiţii. Pentru că, zice cronologul, stră-nepotul 
lui Shem a fost Eber, străbunul evreilor. 

Bineînţeles, Arpacşad, bunicul lui Eber, nu a fost cel mai mare 
„fiu" al lui Shem. Aceştia au fost Elam ş'\Asur. Desigur, în istorie, Asur 
(sau, cum îi cunoaştem noi, asirienii) au format cel mai puternic 
imperiu al perioadei cînd a fost scris Vechiul Testament, care, 
eventual, a ocupat şi distrus şi regatul nordic israelian. Dar nici Elam 
nu a fost de neglijat: timp de mai bine de un mileniu, micul regat 
din nord-estul Golfului Persic a rezistat cu dîrzenie atacurilor venite 
din Valea Mesopotamiană. Rînd pe rînd, sumerienii, akadienii, 
amoriţii, kasiţii, asirienii, babilonienii, şi-au rupt dinţii încercînd să-l 
cucerească. Ba mai mult, faimoasa stella pe care e scris Codul lui 
Hamurabi, regele amorit al Babilonului, a fost descoperit la Susa, 

capitala Elamului. Deci, cel puţin o dată elamiţii au cucerit cetăţile 
babiloniene. Fiind cel mai vechi stat, pe drept i s-a acordat titlul de 
„întîi născut" al lui Shem. Doar că elamiţii nu erau... semiţi. Nu se 
ştie foarte bine ce limbă vorbeau, dar sigur nu o limbă semitică. 
Erau, poate, înrudiţi cu farsii, afganii, sau poate cu populaţiile 
indice de la Mohenjo Daro şi Harapa. 

Aram, ultimul fiu, este patronimicul unui popor semitic. Ei au 
ieşit din deşerturile arabice prin secolul XII î.Hr. şi au ocupat partea 
nordică a Cornului pînă spre Mediterana în Vest, Eufrat în Est şi 
estul Anatoliei, spre Nord. Haran, oraşul biblic, a devenit capitala 
lor, şi au reuşit timp de trei sute de ani să blocheze expansiunea 
asirienilor. Aceştiau au reuşit să îi ocupe abia în secolul IX, pe timpul 
Regatului Nou. Totuşi, arameii au avut o mare influenţă culturală în 
regiune, limba lor devenind „lingua franca" a zonei, fiind folosită 
din Babilon pînă în Egipt. O formă a aramaicii a fost şi limba folosită 
de iudei şi asirieni - inclusiv de lisus Hristos. 

Lud, al patrulea fiu, se pare că nu a fost nici el „semit". Singura 
apropiere a putut fi făcută cu lydienii (cunoscuţi şi ca „ludieni"), 
popor anatolian (poate tracic) care a ocupat între secolele IX-VII 
î.Hr. o parte a zonei vestice a podişului anatolian. Cel mai cunoscut 
rege al lor a fost Croesus, faimosul bogătaş al antichităţii. Din 
cetatea lui, Sardis, aflat la cea 60km vest de Smyrna (azi Izmir), el a 
reuşit să cucerească mare parte din lonia şi spre nord, în Pontus şi 
Bythinia. Se zice că atît de bine îi mergea, că s-a dus la oracolul din 
Delphi să întrebe ce să facă să nu i se schimbe norocul. Ei, norocul 
i s-a schimbat totuşi: armatele persane au ocupat oraşul şi regatul, 
despre soarta lui Croesus spunîndu-se două poveşti: ori a murit 
pe zidurile cetăţii, luptînd (ori aruneîndu-se în foc), ori în robie la 
regele Cyrus cel Mare... 

în istorie se cunoaşte însă şi un popor numit „luvieni", posibil 
aceşti Lud amintiţi de cronolog. Luvienii au fost un vechi popor 
anatolian, amintit prima dată printre cei ce au ajutat pe troieni în 
războiul lor cu aheii. Erau, poate, înrudiţi cu Lydienii. în timp, ei s-au 

coborîtîn partea sudică a podişului, unde au devenit cunoscuţi drept 
„lycieni", amintiţi de Herodotus. Au format o confederaţie de cetăţi 
(cea mai importantă Xanthos), pe coasta nordică a Mediteranei, 
între lacul Koycegiz şi Antalya - devenite puncte de interes turistic 
şi datorită mormintelor săpate în stîncă şi a sarcofagelor specifice. 

în sfîrşit, fiul mijlociu al lui Shem a devenit străbunul evreilor. 
Numele lui, Arpacşad (Arphaxad, Arpachsad) este de origine 
necunoscută, imposibil de tradus. El l-a născut pe Şelah, care l-a 
născut pe Eber. Nu se cunosc triburi care să poarte numele de 
„arpacşad" sau „şelah". 

Eber a avut doi fii, Peleg şi loctan. Despre Peleg se spune doar că 
pe vremea lui „s-a împărţit pămîntul", indiferent ce se înţelege prin 
aceasta - dar despre fratele lui se spune că ar fi avut nu mai puţin 
de treisprezece fii (plus fiice, probabil), umplînd ei teritoriul „de la 
Meşa, cum mergi spre Sefar, pînă la muntele răsăritului." Probabil 
pentru evreii secolului VII î.Hr. aceste indicaţii erau concludente... 
Printre fiii lui lotan se numărau Havila, Seba şi Ofir, ceea ce încurcă 
în mod deosebit geografia. 

Totuşi, cel din „coapsele" căruia răsare neamul evreilor, este 
Peleg. Prin linia urmaşilor săi Reu, Serug, Nahorş\ Terah, ajungem 
la Avram, Marele Străbun al evreilor - chiar şi a celor de azi! Cel 
căruia i s-a promis că „sămînţa" lui va umple pămîntul. Dacă creştinii 
au dreptate şi adevăraţii urmaşi ai lui Abraham sunt creştinii, atunci 
promisiunea este pe cale să se împlinească: creştinismul a „umplut 
tot pămîntul". Şi aşa trebuie să fie, o zice şi Malraux: secolul 21 va 
fi creştin - ori nu va fi deloc. Staţi să vedem ce va fi. Pariază cineva? 

înainte de a intra în miezul poveştii - istoria poporului ales - 
autorii Torei mai fac un popas: la Babilon. în fond, Babilonul este 
cel mai important oraş al lor, după Jerusalim. Chiar mai important 
decit capitalele Egiptului -evreii au ajuns mult mai rarpe-acolo. Mai 
important decit Ninive, deşi Asiria a jucat în istoria lor un rol egal cu 
cel jucat de babilonieni şi egipteni. Mai important decît Damascul, 

capitala rivalilor lor d întotdeauna, sirienii. Mai important decît 
oraşele feniciene, sau a vecinilor de peste Iordan. Mai important 
chiar decît rivala „internă", capitala regatului nordic al Israelului, 
Samaria... Nu numai că Babilonul a cucerit şi distrus ludea (inclusiv 
Templul), i-a dus pe iudei robi pe malul Eufratului (unde au stat 
şi au plîns...), dar, pînă la întemeierea Alexandriei, a fost cel mai 
mare oraş evreiesc - ca număr al populaţiei evreieşti. Ba se crede 
că populaţia iudee din Babilon o depăşea pe cea a Jerusalimului, 
aşa cum se va întîmpla şi cu Alexandria egipteană în viitor! 

Babei este prima dată amintit în legătură cu Nemrod, marele 
vînător, urmaş al lui Canaan. E greu să înţelegem din textul biblic 
dacă acesta a întemeiat cetatea, sau doar a cucerit-o. Vorbind însă 
despre Babei în contextul Turnului, Biblia zice că „ei" (oamenii adică) 
vorbeau o singură limbă şi erau un singur popor (nu se specifică 
dacă erau urmaşii lui Shem, ai lui Ham, ai lui Canaan...) şi au mers 
înspre Sinar (adică, Valea Mesopotamiei) şi au descălecat acolo. Şi, 
în loc să se apuce de cultivat grîne, ca tot omul, s-au apucat să facă, 
din lut, cărămizi întărite la soare. Şi, folosind „smoală", să se apuce 
de construit. Nici mai mult nici mai puţin decît o cetate şi un turn a 
cărui capăt să atingă Cerul, „să ne facem un nume" - au zis „ei". Un 
sentiment cît se poate de omenesc: cine nu vrea să se fudulească 
cu un nume? 

Doar că Dumnezeu a trecut pe-acolo şi ideea lor nu i-a plăcut 
deloc, dar deloc. Zice El „...şi iacă ce s-au apucat; acum nimic nu 
i-ar împiedica să facă tot ce şi-au pus în gînd." Şi asta numai pentru 
că erau un singur popor şi vorbeau o singură limbă! Dacă apucau 
„ei" să mănînce din Pomul Vieţii Veşnice, nu era de rău? Nu a făcut 
bine „el" (adică, „noi", Dumnezeu) să-i arunce afară din Grădină, 
barîndu-le calea înapoi? Şi nu era bine ca „noi" să ia din nou măsuri 
împotriva „lor", să nu fie în stare să facă tot ce-şi pun în gînd? 

Aşa că Dumnezeu se sfătuieşte şi se hotărăşte „Haidem să ne 
coborîm şi să le încurcăm acolo limba, să nu-şi mai înţeleagă limba 
unii altora." Aşa de bine le-au încurcat-o, că de-atunci încoace nu 



115 



numai că nu ne mai înţelegem om cu om, dar nici om cu femeie 
şi, deseori, nici om şi femeie cu propriul copil... Să ne mirăm că 
pe „noi" nu-L prea putem deloc înţelege, de trebuie să aşteptăm 
să vină „părinţii" ca să ne lămurească? Şi acel loc s-a numit Babei, 
care, zic bibliştii, vine de la cuvîntul „încurcătură". 

E adevărat, în limba ebraică există un cuvînt care înseamnă 
„încurcătură" - de ce n-ar exista? -, şi acesta este „balal", care 
înseamnă şi „amestecat". Aha! Doar că Babei este o cetate atît de 
veche încît chiar şi Nemrod e de presupus că a găsit-o în picioare. 
Nu ştim cum s-a înţeles acesta cu locuitorii cetăţii, dar poate că a 
priceput că ei îşi numeau cetatea „Bab-ilu" -adică „Poarta Cerului". 
Şi probabil vorbeau o limbă indo-europeană, greu de explicat cum 
de-a ajuns pe-acele meleaguri: sumeriană. Cetatea era unul din 
principalele cetăţi sumeriene, chiar dacă era puţin mai spre nord 
faţă de celalalte, situate mai ales în zona de vărsare a Eufratului în 
Golf: Eridu, Ur, Larsa, Lagish, Nippur, Kish... Era o cetate importantă 
şi bogată - dar a atins adevărata culme de dezvoltare pe timpul 
amoriţilor şi a regelui lor Hamurabi, în secolele XIX-XVII î.Hr. 

Totuşi, încă de pe timpul sumerienilor, unul din regii cetăţii a 
început construcţia celui mai mare zigurat al Sumerului. Ziguratul 
este un fel de piramidă în trepte, cu scări pe fiecare latură şi un 
templu pe platforma din vîrf. Se pare că acest zigurat, construit 
numai din cărămizi uscate la soare (aşa-numitele „adobe"), ar fi 
atins, poate, mărimea Piramidei lui Kuffu (Cheops) - dacă ar fi fost 
terminată. Dar ori au lipsit fondurile, ori cetatea a fost cucerită 
de Sargon din Agades, cert este că ziguratul a rămas tot atît de 
neterminat ca şi simfonia lui Schubert... Totuşi, milenii la rînd a 
lăsat pe toţi trecătorii cu gura căscată în faţa mărimii lui. Să nu 
ne mirăm, deci, că, în timp, popoarele au început să facă legende 
despre acest Turn neterminat - care ar fi atins Cerurile, dacă... 

Mesopotamienii aveau alte legende legate de Turn. Ziceau ei că 
pe el circulau „în sus şi în jos" zeii anunaki- un fel de cosmonauţi 
din alte lumi, zic teoriile paleo-astronautice susţinute de Deniken 

şi alţii ca el. Aceste mituri şi-au găsit, zic unii cercetători, reflectare 
în „scara" visată de lacob. Oricum, mitul a ajutat vechilor evrei să-şi 
explice existenţa limbilor diferite, în contextul ideii originii comune 
a întregii omeniri de la un singur om: Noe. 

Cu toate acestea, pe tot parcursul Torei (şi, în general, al Bibliei) 
se pare că limbile nu au fost niciodată „amestecate": personajele, 
indiferent de epocă sau locaţie nu par a întîmpina dificultăţi să 
comunice cu membri ai altor naţii, de limbi diferite. Asta ar putea 
fi explicată prin „voia Domnului" (oare ce nu poate fi explicat în 
acest fel?) - dar poate că există o explicaţie mai normală: se pare 
că mai întotdeauna în zona Orientului Apropiat s-a folosit o „lingua 
franca". Aceasta a fost akadiana, arameica, greaca... iar autorii 
Bibliei s-au folosit de ele fără a-şi mai bate capul cu „încurcătura" 
de la Babei... 

înainte de a începe povestea lui Avram, e poate bine ca în 
acest loc să vorbim puţin despre „evrei". Vorbind despre cei ce-i 
numim noi azi „evrei", Biblia a folosit întotdeauna, în legătură 
cu ei, apelativul „Copiii lui Israel". Doar cînd vorbeau în context 
cu alte naţii îl foloseau şi pe cel de „evrei". Mult mai tîrziu, după 
întoarcerea din Robia babiloniană, a putut fi folosit numele de 
„iudeu" - aşa cum apare în Noul Testament. Asta pentru că, din 
cele douăsprezece triburi israeliene, supravieţuiseră doar trei: al 
lui luda, al lui Beniamin (amestecat cu luda) şi al lui Levi - care 
devenise pur si simplu casta preoţească. Cum singurul regat care 
a supravieţuit de-a lungul istoriei - chiar şi ca stat supus altor 
imperii -, a fost Judea, ei pe bună dreptate se pot numi ludei. Doar 
că termenul de Iudeu a devenit deseori unul peiorativ, sub forma 
de Jew, de Jidan... astfel că nimeni nu-l mai foloseşte. Limba se 
numeşte „ebraică" (iniţial cea religioasă, de la înfiinţarea statului 
Israel chiar limba vorbită de evrei), dar ei se numesc Israelieni. 

Totuşi, în Torah apare termenul de „evreu", iar strămoşul lor 
patronimic se numeşte Eber. Aşa că e de înţeles satisfacţia avută 

de arheologii biblişti cînd s-a descoperit inscripţii egiptene în care 
apare numele poporului „habiru". „Aha! - au zis ei -, iată dovada 
că Biblia este istorică, nu numai teologică." Inscripţia respectivă 
a fost datată pe timpul domniei faraonului Ramses II - „faraonul 
exodului" (după opinia unor biblişti). 

încă mai mare a fost bucuria cînd s-a descoperit „biblioteca" de 
la El-Amarna, cetatea părăsită a faraonului eretic Akenaton. într-o 
„scrisoare" scrisă pe tăbliţă de lut în akadiană, guvernatorul 
egiptean al Jerusalimului (reamintesc, Canaanul era ocupat 
de egipteni, de Miţraim) erau amintite probleme cu „jefuitorii 
habiru", care atacau ţara - şi se cereau ajutoare militare ca aceştia 
să fie respinşi. Arheologii „biblişti" s-au grăbit să recunoască în 
aceste atacuri nici mai mult mai puţin decît ocuparea Canaanului 
de către evreii conduşi de Joshua! E drept, era o neconcordanţă 
istorică: întîmplările aveau loc cu mai bine de 300 de ani înainte de 
vremea presupusă a Exodului... (De fapt, chiar şi un Exod pe timpul 
lui Ramses II e de neconceput. Unul din motivele „rătăcirii" prin 
Sinai, după autorul Exodului, este faptul că litoralul Canaanului era 
ocupat de filisteni; ori, aceştia au sosit la mai bine de o generaţie 
după Ramses...) 

Cercetările recente au dus la concluzia că habiru (apiru) are 
înţelesul de „rătăcitor". Deci, scrisoarea vorbea despre „nomazi" - 
şi nu despre un anumit popor. De-a lungul celui de-al doilea mileniu 
î.Hr., au fost nenumăraţi astfel de nomazi care au ieşit din deşertul 
Arabiei, jefuind populaţiile sedentare ale Cornului Abundenţei, 
deseori ocupîndu-le cetăţile. Cel mai probabil, acei habiru erau 
amoniţii, amoriţii, moabiţii - găsiţi de israelieni la sosirea lor 
sedentarizaţi deja. 

Se pare că israelienii, indiferent cine au fost ei, au fost numiţi 
şi ei habiru de către sedentari. Pe timpul lui Moise erau, poate, 
un amestec de israelieni, sclavi egipteni de etnii diferite, medianiţi 
şi alte popoare nomade (arabice) din sudul Canaanului. Cu toţii 
au fost numiţi habiru. Israelienii au luat numele dat în batjocură 

(care, poate, avea cam acelaşi înţeles cu cel de „barbari", folosit 
de greci şi romani) şi l-au adoptat, cam aşa cum au făcut-o mai 
tîrziu sans-coulots, maquisards, golanii Pieţii Universităţii... Odată 
cu cucerirea Canaanului, termenul de habiru dispare. Şi oare 
israelienii nu erau mîndri de moştenirea lor de nomazi? Oare nu au 
zis, în Deuteronom, cu mîndrie: „Un aramean rătăcitor a fost tatăl 
meu."? Aşa cum turcii, chiar şi azi, amintesc cu mîndrie tradiţia lor 
de rătăcitori nomazi... 

Şi cu asta ajungem la primul „rătăcitor": Avram din Ur. 

Primul rătăcitor 



nainte de a începe povestea lui Avram, Editorul face din nou 
o pauză. Folosind scrierea sursei P („Preoţească"), dă din nou 
genealogia neamului lui Shem pînă la Avram. Vedem că vîrsta 
patriarhilor începe să scadă. După ce Şem trăieşte şase sute de 
ani, fiul lui, Arpacşad trăieşte „doar" vreo 440, ca şi fiul acestuia 
Eber - dar începînd cu Peleg vîrsta se reduce la ceva peste 200... De 
asemenea, vîrsta la care patriarhii dau naştere întîilor lor născuţi 
scade dramatic - de la 100 la cea 35. Avram va fi excepţia. 

Apropiindu-ne de patriarhul Avram, vedem că bunicul lui Nahor 
a născut pe Terah, care la rîndul lui a născut trei fii: Avram, Nahor 
şi Haran. Haran l-a născut pe Lot, care va apărea mai departe în 
povestea noastră, dar apoi a murit „în faţa tatălui său", în cetatea 
Ur a Chaldeii. 

Avram este primul şi cel mai important patriarh legat direct 
de istoria evreilor. Locul deosebit pe care-l ocupă în Biblie este 
recunoscut atît prin numărul mare de pagini dedicate lui, cît şi prin 

întîlnirile lui cu Dumnezeu - dar mai ales prin Legămîntul încheiat 
între el şi Dumnezeu. El este primul care-şi părăseşte religia, 
încetează să se închine idolilor, primind religia monoteistă a unicului 
Zeu, dar şi cel care, ascultînd îndemnurile acestui zeu personal, îşi 
părăseşte locurile şi familia pentru a călători în Canaan, viitoarea 
ţară a evreilor. 

A fost Avram un personaj istoric? Este extrem de greu de crezut, 
mai ales că nu există absolut nicio dovadă în afara Bibliei. Totuşi, 
personajul biblic Avram-Abraham pare să fie foarte veridic, are 
substanţă. Doar Moise, David şi cîţiva profeţi îl vor egala în aceasta. 
Oricum, dacă se ia de bună cronologia biblică şi data cînd a avut loc 
Potopul, se poate zice că omul Avram a trăit undeva pe la 2200 î.Hr. 
Pe atunci, oraşul în care se născuse, Ur, era vechi de peste 1300 
ani! Era unul din cele mai importante oraşe sumeriene, situat pe 
coasta Golfului (din acele vremuri; din cauza colmatării cu aluviunile 
aduse de fluviile Mesopotamiene, acum ruinele sunt la circa 140 
km de Golf). Era înconjurat nu numai de ziduri puternice, dar şi de 
irigaţii extinse, care îl făceau să fie unul din cele mai bogate oraşe 
din zonă, la care se adăuga probabil un intens comerţ pe mare. Şi 
era centrul religios al cultului zeului Sin, zeul Lunii, în cinstea căruia 
se ridicase un impresionant zigurat. Pe la 2500 Î.Hr Ur ajunge în 
culmea gloriei, dar pe la 2250 este cucerit de Lugal-Zaggisi şi apoi 
de Sargon din Agades. După căderea Akadului, Urul cunoaşte o 
nouă perioadă de înflorire, pe la 2050-1950, înainte să fie cucerit 
definitiv de forţele babiloniene. E foarte posibil ca Avram să se fi 
născut în acea perioadă. Fiind considerat semit, e posibil ca el să 
fi fost membrul unei familii sosite odată cu semiţii akadieni, astfel 
că, odată cu revenirea la putere a sumerienilor („regatului al III- 
lea") familia lui să fi fost discriminată şi să fi preferat să părăsească 
cetatea. 

Oricum, în acest locîntîlnim unul din cele mai mari anacronisme 
din Vechiul Testament. în cartea Genezei scrie - şi de atunci toţi 
credincioşii ştiu aceasta -, că Avram este din „Urul Chaldeii". Din 

păcate pentru autorii Torei, chaldeii (caldeenii) sunt un popor 
semitic care a ieşit din peninsula Arabiei abia pe la 1150 î.Hr. 
S-au infiltrat treptat în Mesopotamia şi, profitînd de problemele 
asirienilor (care stăpîneau Mesopotamia) au ocupat, ca vasali ai 
acestora, zona de sud a regatului. Mai tîrziu, au cucerit Babilonul 
şi au contribuit la distrugerea Asiriei, punînd bazele imperiului 
babilonian nou, condus de Nabucadnezar, care s-a extins pînă 
în Egipt. Pe timpul scrierii Torei, chaldeenii erau cel mai puternic 
popor în zona unde era situat Urul. Nimic rău în faptul că autorul 
a precizat cititorilor la care Ur se referă, pe înţelesul lor - dar 
problema intervine atunci cînd susţii că aceste cărţi au fost scrise 
de Moise, la patru sute de ani înainte de venirea chaldeilor. E ca şi 
cum un istoric ar susţine că Giacomo Caboto a trimis o scrisoare 
regelui Angliei, sponsorul călătoriei, în care scrie: „Azi dimineaţă 
am atins coastele Canadei"... 

lată că Avram şi familia lui a pornit spre nord, spre zona ocupată 
de semiţi, popoare înrudite cu ei. Dacă luăm de bună afirmaţia 
din Deuteronom, ei erau poate chiar urmaşi ai lui „aram", deci nu 
evrei, deşi genealogul îi prezintă pe linia lui Arpacşad. Acest lucru 
e totuşi greu de crezut, arameii ieşind din Arabia la cîteva sute de 
ani după Avram - doar dacă nu e vorba de un alt anacronism. într- 
adevăr, sunt cercetători care susţin că Avram s-a născut în Haran, 
familia lui fiind din această localitate, şi că mai curînd ar fi corect să 
se spună despre el că ar fi „Avram din Haranul arameilor"... 

în acea perioadă, în zona mijlocie a Eufratului, cam acolo unde 
azi e zona de graniţă a Irakului, Siriei şi Turciei, se afla regatul Mari, 
unul din marile centre comerciale şi politice ale vremii. Haranul 
era unul din cele mai importante oraşe ale acestui regat, aflîndu- 
se situat pe rîul Balikh, care se varsă în Eufrat la circa 60km sud 
de cetate. Oraş de graniţă a Asiriei, vechi antrepozit comercial al 
acesteia, important centru pe drumul comercial care lega Sumerul 
de Mediterana (aflată la circa 150km vest), cetatea se numea 
„Charan" (ca în limba germană; de aceea nu există nici o legătură 

între numele cetăţii şi cel al fratelui lui Avram, Haran). Cetatea a 
devenit cunoscută şi pentru evenimentele istorice ce au avut loc în 
preajma ei: trei bătălii extrem de importante. Aici trupele imperiul 
Asirian au fost zdrobite definitiv de babilonieni; tot aici armata 
romană condusă de triumvirul Crassus a fost anihilată de părţi, 
oprindu-se tendinţele expansioniste spre est ale Romei pentru 
mai bine de o sută cincizeci de ani; iar, mai tîrziu, în sec. III d.Ch., 
tot aici, împăratul Valens este învins şi luat prizonier de persanii 
sasanizi. Tot de această zonă este legată povestea primilor oameni 
pe pămînt: aici se pare că s-au aşezat după ce au fost alungaţi din 
Grădină... 

Se pare că nu Avram a fost primul care s-a gîndit să plece spre 
Canaan. Torah zice că primul a făcut-o tatăl lui, Terah, care şi-a 
luat fiii şi nepotul, pe Lot, fiul lui Haran, care murise, şi a pornit pe 
drumul comercial ce străbătea, de-a lungul a peste o mie de mile, 
Cornul Ambudenţei. Doar că s-au oprit la Haran, cu toţii. „Preotul" 
ne dă şi numele nurorilor: nevasta lui Avram se numea Sărai, pe 
cînd soţia lui Nahor era Milca, fiica lui Haran. Cum e greu de crezut 
că aceasta îi era mătuşă, bănuim că Nahor, fratele lui Avram şi fiul 
lui Terah, cel ce va rămîne în Ur-ul „Chaldeii", s-a însurat cu propria 
lui nepoată, sora lui Lot. Se pare că pe atunci legile stricte ale 
„adulterului" la evrei erau mult mai laxe... Oricum, Nahor dispare 
din povestea noastră; doar un urmaş al lui (prin Milca), Betuel, 
intervine datorită faptului că va fi tatăl unei fete numite Rebecca, 
ce va deveni soţia fiului lui Avram, Isaac. 

Pe cînd Avram împlinea vîrsta de şaptezeci şi cinci de ani, ne 
spune biblistul, i se arată Domnul. De ani buni acesta (Avram) trăia 
la Haran, unde se pare că nu i-a mers deloc rău: adunase mulţime 
de vite, averi şi slugi. Devenise un fel de „rege-păstor" - lucru 
care-i va da prestanţă în momentul în care va ajuge în Canaan. Din 
cuvintele Domnului - şi nu vom şti niciodată prin ce l-a recunoscut 
Avram), Acesta (Domnul) locuia în Canaan. Nu este decît prima 
dată cînd în Torah apare ideea că Dumnezeu este legat de anumite 

locuri, unde are puteri - pe care nu le are în locuri în afara zonei lui. 
Vom discuta acest aspect la momentul potrivit. 

Deci, Dom nul îi zice „Vino în ţara pe ca re ţi-o voi arăta". Mai mult 
decît atît, în schimbul părăsirii neamului şi casei lui, Domnul face 
Legămîntul: „Voi face din tine un neam mare şi te voi binecuvînta... 
Voi binecuvînta pe cei ce te vor binecuvînta şi voi blestema pe cei 
ce te vor blestema; şi toate familiile pămîntului vor fi binecuvîntate 
în tine." Păi, cum să nu pleci cînd ţi se fac astfel de promisiuni? 
Românii pleacă dacă li se promite o slujbă, sau doar posibilitatea 
de a face ceva bănuţi - prin orice mijloace. 

Canaan este numele regiunii de pe malul Mării Mediterana, 
cuprinsă între Orontes spre nord şi peninsula Sinai spre sud, avînd 
rîul Iordan şi Marea Moartă spre est. Vechii locuitori ai zonei erau 
probabil înrudiţi cu populaţiile anatoliene, constructori ai celei mai 
vechi civilizaţii omeneşti încă din timpul neoliticului. Cea mai veche 
cetate din zonă este lerihon, care datează de mai bine de opt mii 
de ani! Mai vechi decît ea se pare că este numai Catal Huyuk, 
cetate din centrul Anatoliei... Ei s-au amestecat cu migratorii 
semiţi, rezultînd poporul generic numit „Canaan". Ramura nordică 
a canaaniţilor este cunoscută sub numele de „fenicieni"; ei sunt 
cei ce au întemeiat marile cetăţi de la Sidon, Tyr, Byblos... Se pare 
că tot ei sunt cei care au întemeiat oraşul Damasc, devenit ulterior 
capitala arameilor şi, apoi, a sirienilor - cea mai veche capitală a 
lumii cu existenţă neîntreruptă! 

Populaţia semitică a intrat în regiunea respectivă cîndva pe la 
3000 î.Hr, amestecîndu-se cu popuaţia băştinaşă. Au format, prin 
amestecul cu băştinaşii sedentari, poporul canaanit şi a dat naştere 
unei civilizaţii importante pentru umanitate. Cultul fecundităţii, a 
Baalilor şi Astartelor, comun tuturor popoarelor semite (mai puţin 
evreilor) a pus la grea încercare existenţa iudaismului (iahvismului). 
Cum vom vedea, multe sărbători agrare şi-au făcut loc în tradiţiile 
ebraice. Canaanul este amintit pentru prima dată în scrierile 
egiptene pe la 1800 î.Hr. - adică pe cînd Avram îşi făcea drumul 

spre ţara promisă lui... Nu mult timp după acea, forţele egiptene 
cucereau Canaanul. 

în drumul lui spre Canaan, Avram nu a părăsit mai deloc cultura 
căreia îi aparţinea. Influenţa Sumerului de-a lungul Cornului - în 
adevăr, chiar şi pe malurile Nilului -, era de netăgăduit. Să nu ne 
mirăm că multe legende şi mituri sumeriene pot fi recunoscute 
printre cele biblice. Limba akadiană era limba cancelariilor, inclusiv 
la curtea faraonilor. Iar limba neamurilor întîlnite, inclusiv sau mai 
ales a canaaniţilor, era înrudită cu cea vorbită de el. Poate chiar 
identică, zic unii cercetători. Ajuns la poalele stejarului din More, 
Domnul i s-a arătat din nou şi i-a promis că-i va da „toată ţara 
aceasta", deşi era locuită de canaaniţi... Dar, zic cei pioşi, Pămîntul 
este al Domnului de dat (doar el l-a făcut!) cui vrea el - de ce nu 
lui Avram? Şi, pe de altă parte, Canaan a fost deja blestemat de 
Noe, tocmai bine să devină robul unui semit. De ce nu lui Avram? 
-întrebăm noi din nou... 

Bineînţeles, Avram a ţinut secretă promisiunea Domnului - dar 
a înălţat un jertfelnic. Şi pentru că forţele lui erau puţine (şi încă nu 
se prea baza pe puterea lui Dumnezeu, probabil), Avram şi-a pus 
corturile la munte, acolo unde le stă bine oilor şi caprelor, între 
Betel şi Ai. Şi acestea sunt cetăţi anacronice pe timpul lui, Betel 
va fi întemeiat abia de nepotul lui, lacov, pentru că Avram a pus 
temelie nu cetăţilor, ci unui nou altar. 

Pe el a „chemat Numele Domnului". Care a fost acest Nume? 
Luîndu-ne după una din cele două surse principale ale Torei, Sursa 
J, Avram a chemat chiar numele lui YHWH; totuşi, sursa E ne spune 
că nimeni înainte de Moise nu a ştiut adevăratul nume al Domnului. 
Numele Domnului cel mai cunoscut patriarhilor a fost, se pare, 
El-Shadai, Prea-Puternicul. Dar şi mai des a fost cunoscut drept 
„Domnul lui Abraham" (respectiv, „Domnul lui Isaac şi Domnul lui 
lacov") - de ajungi să te întrebi dacă e vorba de un singur, unic 
dumnezeu, sau de trei dumnezei personali... 

Avram nu a stat mult nici în creierul munţilor, ci a pornit „tot 

spre meazâzi". S-a întîmplat să dea o foamete prin acele locuri, de- 
ai zice că dumnezeii de le aveau în grijă îşi vedeau de alte treburi 
(şi nici nu e de mirare: cu cît te cobori spre „meazăzi", tot mai mult 
te afunzi în deşert....) -, aşa că patriarhul, însoţit de nevastă, slugi 
şi oi, a pornit spre salvarea dintotdeauna a neamurilor din zonă: 
Miţraim. Cu Lot după el, probabil. Nu, scriitorul uită să spună că-l 
ia şi pe Lot cu ei; dar, cum mai tîrziu ne spune că îl scoate şi pe Lot 
din Egipt, şi nu aminteşte niciunde că acesta s-a refugiat de foame 
mai tîrziu acolo... 

Probabil lui Avram îi stătea gîndurile în altă parte, decît să se 
uite după nepot, lată că se apropiau de Egipt şi avea cu el „o femeie 
frumoasă". Atît de frumoasă încît, pe bună dreptate, nu putea decît 
să fie îngrijorat de ce se va putea întîmpla acolo, printre sălbaticii 
ăia de africani. „Cînd vor vedea Egiptenii vor spune „Asta e nevasta 
lui!" Şi pe mine mă vor omorî." Păi nu? Probabil aşa făceau egiptenii 
pe-acele vremuri: cum vedeau o femeie mai frumoasă, cum îi tăiau 
bărbatul! 

Eh, pe acele vremuri, egiptenii aveau iaca şi ei acolo, o civilizaţie 
doar de vreo două mii de ani. După ce uniseră Regatul de Sud cu 
cel de Nord, făcînd un regat mai mult lung decît mare, se apucaseră 
să construiască piramide. Şi, apăraţi de deşerturi din toate părţile - 
mai puţin spre nord-est, de unde le veneau tot felul de „rătăcitori"-, 
s-au pus pe şlefuit la civilizaţia lor. Au inventat şi scrisul (hieroglific), 
de au scris tot felul de cărţi (nu Biblia, e drept...). Li se terminase 
Regatul Vechi şi cel Mijlociu era pe cale să înceapă, şi egiptenii erau 
pe cale să ocupe Canaanul, să ducă şi pe-acolo obiceiul lor de a 
omorî bărbaţii femeilor frumoase... 

Deci, Avram a gîndit un şiretlic (nu ştim dacă la inspiraţia 
Domnului...): să o dea pe Sărai drept soră. Unii mai puţin pioşi (sau, 
dimpotrivă, excesiv de pioşi) zic că, probabil, Sărai chiar îi era soră! 
Mai vitregă - deci Avram nu minţea prea mult. Cum era să spui că 
dreptcredinciosul Avram se preta la minciuni sadea? 

Şi iată că lucrurile s-au întîmplat exact cum bănuise Avram, ceea 

ce ne lasă să credem că ori avea o reţea foarte bună de informatori, 
ori poate Domnul îi şoptise la ureche: egiptenilor, atît de mult 
le-a plăcut baba de şaizejcinci de ani, că l-ar fi tăiat - dacă nu ar fi 
apucat să spună că-i este soră. Aşa că pe Sărai au dat-o de nevastă 
Faraonului, iar pe Avram l-au îmbogăţit „cu oi, boi, măgari, robi şi 
roabe, măgăriţe şi cămile." Probabil cămilele erau cam sălbatice, 
că vor fi domesticite abia peste vreo mie de ani, cam pe vremea 
Haldeii... 

Ei, dar Domnul ce face? Dă cu pedeapsa în Faraon. Stă şi se 
socoate Faraon ce şi cum, şi nu pricepe: „ce are Domnul ăsta cu 
mine de mă bate cu tot felul de urgii şi pe mine şi casa mea?" Dar 
pînă la urmă tot se prinde (sau poate îi şopteşte şi lui Domnul la 
ureche) şi se duce la Avram şi îi spune: „Ce mi-ai făcut? Pentru ce 
nu mi-ai zis că e femeia ta?" Ne dă autorul de înţeles că Faraonul 
călcase Legea (Torah, mă-nţelegeţi?), ajungînd să trăiască în adulter. 
Că una este să te însori cu sora unui bărbat ucis şi cu totul alta cu 
femeia unui om care încă trăieşte. Dacă îl omorau egiptenii, era cu 
totul altceva... Mai zice Faraon: „Acum ia-ţi nevasta şi pleacă!" 

Bineînţeles, Avram n-a stat să i se spună de două ori: şi-a luat 
nevasta şi tot ce agonisise cinstit vînzîndu-şi nevasta, şi a plecat. 
Că doar nu era să dea înapoi sălbaticilor de egipteni (şi tîmpitului 
de Faraon) oile şi boii, şi robii, şi măgăriţele, şi cămilele (oricît de 
sălbatice erau încă acestea)... Şi s-a suit în ţara de la „meazăzi" cu 
Lot cu tot - şi nu ştim dacă în gînd nu-şi zicea „Bun geşeftl Pe unde 
oi mai găsi eu un Faraon, vreun Rege, măcar vreo căpetenie, ceva, 
să mi-o dau pe Sărai drept soră? Cît e încă tînără..." 

Dar Domnul e bun, iar Avram preacredincioasa lui slugă, aşa că 
l-a ajutat să repete şiretlicul cu Abimelec, regele Gerarului - deşi 
Sărai cea frumoasă se apropia acum de 90 de ani... în urma acestui 
al doilea geşeft Avram s-a ales doar cu „oi şi boi, robi şi roabe" şi, 
pentru că Abimelec nu avea, probabil, cămile încă sălbatice, acesta 
i-a dat şi o mie de arginţi pe deasupra. Doar o mie, că nu apucase 
să se atingă de femeia cea frumoasă - îl oprise Domnul. 



Dar despre alte aventuri ale isteţului rătăcitor, strămoş în fapt 
al meu şi al vostru (cum se va vedea mai departe), voi vorbi mai la 

Păcatele lui Lot 



Să vedem, dar, prin ce aventuri a mai trecut Avram. Din Egipt s-a 
întors la Betel - pe cînd acesta era doar un loc pe înălţimi, de 
adus jertfe -, şi a chemat din nou Numele Domnului. E bine să o 
faci cît de des, mai ales dacă ţi-a ajutat în afacerea cu Faraon. Iar cu 
Avram era nepotul Lot, care avea şi el „oi, boi şi corturi" - deşi nu 
ni se zice dacă îşi vînduse nevasta vreunui egiptean. Şi cum locul nu 
era mare, iar „Canoniţii şi Feresiţii locuiau atunci în ţară", ciobanii 
lui Lot (Biblia îi numeşte „păzitori") se cam băteau cu cei ai lui 
Avram pe locurile de păşunat (deci, Mioriţa este universală...). Aşa 
că unchiul i-a zis lui Lot să-şi cam caute de drum, să nu se ajungă la 
lucruri mai rele... „Oare nu e toată ţara înaintea ta?", zice bătrînul 
Avram, care deja se considera stăpîn peste Canaan, bazîndu-se 
pe cuvîntul Domnului. Şi acesta (Lot) a ales să se ducă pe Valea 
Iordanului, un adevărat Eden pe pămînt, zice biblistul - înainte să 
fi distrus Domnul Sodoma şi Gomora. 

Cu aceasta începe şirul de evenimente legate de Lot. Acesta, 
zicea un pastor într-una din predicile lui, este dovada că pornind 
greşit în viaţă, nu putem ajunge decît rău. Aşa şi cu Lot. L-a luat 
bunul şi paşnicul Avram cu el, a adus binecuvîntarea Domnului şi 
asupra capului lui - şi ce face Lot? Se ia la bătaie cu „îngrijitorii" 
lui Avram, deşi erau fraţi. Mai rău, ca să-i meargă lui bine (şi oilor, 
boilor, îngrijitorilor...), îşi părăseşte unchiul cu binecuvîntarea lui cu 
tot şi se duce acolo unde e bine, în cîmpia bogată „ca o Grădină" a 
Sodomei şi Gomorei pînă la Ţoar. Şi de acolo începe tot răul, după 
cum vom vedea. 

Deci, imediat după despărţire, în timp ce Avram îşi ridica din 
zona săracă dintre Betel şi Ai corturile şi le muta „la stejarii din 
Mamre" (pe unde mai trecuse pe vremuri, cînd locul se numea 
„More"), lîngă cetatea numită atunci Kiriath-Arba (ce va deveni 
Hebron, aşa cum îl numeşte aici biblistul, cu secole înainte de 
vreme) şi se îmbogăţea cu binecuvîntarea lui Dumnezeu, pe capul 
lui Lot cădea prima năpastă. împăraţii „din Cîmpie" se hotărăsc să 
atace Sodoma. Biblia datează acest război „pe timpul lui Amrafel, 
împăratul Şinearului" - deci, a Sumerului. Alături de acesta, 
în coaliţie participă Chedorlaomer împăratul Elamului, Arioc, 
împăratul Elasarului şi Tidal, „împăratul Goiimului" (prin „goim" 
evreii înţeleg „naţiuni", „neamuri"). Asta ne poate ajuta să vedem 
cam pe cînd s-a petrecut războiul. 

Din întîmplare înţelegem că, deşi primul numit este Amrafel, 
regele Şinearului, de fapt, conducătorul coaliţiei este regele 
Elamului, Chedorlaomer. Este un moment în istorie cînd situaţia 
prezentată pare să fi fost reală. Cam odată cu apariţia amoriţilor 
în Mesopotamia şi cucerirea de către ei a Babilonului, puterea 
Sumerului decade. Elasar pare să fie cetatea Larsa, la maxim 
35km de Ur - deci, indică faptul că puterea Urului asupra cetăţilor 
Sumeriene este slabă. în acest moment se pare că Elamul, aflat 
timp de secole sub atacul sumeriano-akadiană, îşi revine şi atacă 
la rîndul lui Sumerul. Şi Babilonul, care va atinge epoca de apogeu 

sub Hamurabi (circa 200 de ani mai tîrziu), poate participa în 
coaliţie doar ca „aliat" al Elamului. în sfîrşit, Tidal este legat de 
regele Tudhalya I al hitiţilor, regat anatolian care se ridica în aceeaşi 
perioadă. Fiind totuşi prea departe de regiunea în discuţie, e posibil 
să fie vorba doar de trupe de mercenari h iţiţi . Ca o concluzie: e 
posibil ca evenimentele să fi avut loc prin anii 1900 î.Hr., pe cînd 
Elamul, după ce cucerise (temporar) Mesopotamia, încerca să 
cucerească întregul Corn - ajungînd astfel în conflict cu cetăţile de 
pe valea Iordanului. 

Care erau aceste cetăţi? Biblia le numeşte „Sodoma şi 
Gomora". Valea Iordanului este, într-adevăr, cea mai fertilă din 
zonă. Clima Canaanului este relativ aridă, deşi prezintă una din 
cele mai specifice caractere. Pornind de la malul Mediteranei spre 
Est, clima are diferite zone - deci, şi terenul are diferite grade de 
fertilitate. Niciodată Canaanul nu a fost acea ţară „unde curge 
laptele şi mierea" cum ne este prezentată în Biblie; dar, comparată 
cu zonele limitrofe, era totuşi un teren binecuvîntat. Poate de 
aceea populaţia băştinaşă, canaaniţii, depindeau atît de mult de 
cultul fertilităţii. Deci, fîşia litorală era bogată, udată de ploile din 
timpul iernii şi primăverii - dar relativ secetoasă în timpul verii. 
Urma o zonă de dealuri, întinsă pînă la culmea muntoasă paralelă 
cu litoralul, propice culturii măslinului şi viţei de vie - dar puţin în 
afară de asta. Ploile erau mai abundente decît la şes, dar pămîntul 
mai sărac. Cu totul altceva era următoarea zonă: munţii (numiţi de 
către evrei „Sălbăticia"). Pe ei se scuturau mai toate ploile venite 
dinspre Mare - dar, în afară de ierburi, nu creştea mai nimic - 
chiar şi pădurile erau rare. Era zona unde semiţii îşi creşteau oile şi 
caprele. în sfîrşit, dincolo de munţi, terenul devenea semi-deşertic, 
lipsit de ploile care se scuturau deasupra munţilor. în această zonă, 
singura zonă fertilă era Valea Iordanului. 

Cum ziceam şi în altă parte, aici a apărut una din primele cetăţi 
umane din istorie: Jerihon. Nu era o cetate aşa cum aveau să fie 
cele din perioada istorică, dar se apăra prin faptul că avea străzile 



131 



în formă de spirală, iar casele nu aveau intrări din stradă - ci din 
curţile interioare. Accesul se făcea pe scări care, în caz de atac, se 
ridicau, transformînd casele în „zid de apărare". De pe acoperişurile 
lor plate, localnicii puteau trage cu arcul asupra atacatorilor. Aşa se 
explică de ce, o cetate fără ziduri de apărare, a putut supravieţui 
mii de ani - pînă cînd tehnica de luptă şi strategia asediilor a 
făcut sistemul absolit. Cea mai interesantă construcţie era un 
turn construit din piatră, înalt de cea lOm, cu o scară interioară 
în spirală. Cum nu prezenta platforme de tragere, se bănuieşte 
că singurul lui rol era de supraveghere, „de veghe", permiţînd 
apărătorii să observe din timp atacatorii, să se refugieze pe case şi 
să ridice scările, transformînd cetatea în fortăreaţă. 

Cetatea avea şi depozite de grîne - semn că agricultura era 
înfloritoare - şi aici întîlnim primele „sculpturi" umane. De fapt, 
este vorba de „îmbrăcarea" craniului celui decedat cu lut, ceea 
ce îi dădea o fizionomie (probabil asemănătoare decedatului). în 
zilele noastre, figura decedatului este modelată (din plastelină sau 
ceară) pe craniu în reconstituiri după aceeaşi tehnică veche de 
7000 de ani! 

Dar altfel, Valea Iordanului nu este „Grădina" pomenită de 
Biblie, şi nu a fost niciodată comparabilă cu Mesopotamia sau 
Valea Nilului. Terenul nu se pretează irigaţiilor. De fapt, rîul Iordan 
este un rîu extrem de diferit de toate celelalte din lume. Deşi curge 
pe o vale de cea 210 km, prin meandre atinge o lungime de peste 
400 km. Are un curs rapid, coborînd din zona Munţilor Libanului 
pînă la nivelul Mării Moarte, o cădere de aproape 800m - ceea 
ce îi face pe unii să presupună că numele îi vine de la „curs rapid" 
(probabil nu din ebraică, ci de la un cuvînt similar în canaanită - 
traducînd poate un cuvînt al băştinaşilor). Mai bine de două treimi 
din curs este sub nivelul mării (oceanului planetar). Valea este 
mărginită de dealuri infertile, iar temperatura ajunge la peste 45C 
în timpul verii! E drept, Geneza ne spune că aceasta este numai de 
cînd Domnul a distrus Sodoma şi Gomora... 

Cetăţile avute în vedere de atacatori erau în Cîmpia Sidimului, 
în număr de cinci: Sodoma, Gomora, Adma, Ţeboim şi Ţoar. Cîmpia 
Sidimului este numită şi „Marea Sărată". Acest fapt îi face pe biblişti 
să afirme că Marea (numită de noi „mare", dar niciodată de evrei! 
Ei au numit-o întodeauna „Lacul Sărat"; romanii i-au spus „Lacul 
de astfalt") „Moartă" să fi apărut pe locul unde au fost Sodoma 
şi Gomora, tocmai în urma distrugerii lor de către Dumnezeu. 
Mai ales că pînă în acest loc, Marea nu este amintită niciodată 
în Biblie - deci poate nici n-a existat. E adevărat, nu este amintită 
- doar că asta nu înseamnă că nu exista. De fapt, Marea ocupă 
unul din cele mai adînci locuri din Marele Rift care se întinde din 
Munţii Libanului pînă tocmai în sudul Africii, cale de peste 6000km 
(cuprinzînd Valea Iordanului, Marea Moartă, Marea Roşie, marile 
lacuri din Africa Rudolf, Albert, Tanganyka şi Nyassa). Deşi mică în 
ceea ce priveşte suprafaţa (multe lacuri sunt mult mai întinse decît 
această „mare"), este una din cele mai adînci: adîncimea medie 
este de peste 300m! 

Deci, ar fi trebuit să apară cel puţin pe timpul Potopului, rîul 
Iordan neputînd să o umple. De fapt, apa rîului Iordan nu este 
suficientă să menţină măcar nivelul mării constant (noroc că mai 
sunt şi izvoare...) Neavînd legătură cu oceanul, fiind de fapt pe 
fundul unei văi la peste 400m sub nivelul oceanului planetar, într- 
un climat unde temperaturi de peste 50C nu sunt rare, evaporarea 
este extrem de intensă. Aşa se face că mineralele cărate de rîu, 
oricît de puţine ar fi ele, să se acumuleze în apa mării, astfel că 
salinitatea ei este de peste şapte ori mai mare decît cea a oceanului, 
şi conţine multe alte substanţe chimice (romanii numeau marea, 
cum am zis, Asphaltis). Statul Israel a construit în zilele noastre 
multe uzine chimice care-şi extrag materia primă direct din apa 
mării, ca din mine... 

Aşa că este greu de ştiut unde au fost cele cinci cetăţi - mai 
ales că intensele săpături arheologice din zonă nu au dus la nicio 
descoperire. Afirmaţiile celor care fac scenariile unui război 

„stelar", atomic, în zonă, nu se pot susţine, de asemenea. Chiar 
dacă există o anumită concetrare de radiaţii, asta se explică mai 
curînd prin fenomenul de depuneri de săruri, descris mai sus. 
Sunt totuşi unii arheologi care afirmă că cetăţile ar fi fost situate 
în zona de sud a lacului, într-o perioadă în care clima a fost mai 
propice agriculturii, în zona unde nu mai puţin de trei ueduri (care 
pe atunci aveau, poate, înfăţişare de rîuri - mai importante Arabah 
şi Zered) se pretau irigaţiilor. Fenomenul descris în Geneza (vom 
vedea mai tîrziu) seamănă a explozie vulcanică - astfel explicîndu- 
se distrugerea cetăţilor pe cale naturală. Ceva urme de activităţi 
vulcanice s-au găsit - dar, repet, nici o urmă de ruine. 

Atacatorii înfrîng mai multe neamuri canaanite întîlnite în cale 
(Rephaim, Zuzim şi Emim), apoi pe Horiţi şi Amaleciţi (neamuri 
ne-canaanite), astfel că regii cetăţilor din Cîmpie le ies înainte. 
S-au ales cu bătaia şi pierderea cetăţii Sodoma - moment în care 
Lot şi ai lui sunt luaţi robi împreună cu alţi locuitori ai cetăţii. 
Aici (zicea pastorul) se vede ce înseamnă să fii cu Domnul - sau 
cu bogăţiile lumeşti. Cele lumeşti se spulberă şi sunt răpite - dar 
Avram, cu ajutorul Domnului, a 318 oşteni şi a surprizei, reuşeşte 
să-şi elibereze nepotul (Afirmaţia că a bătut întreaga oaste a celor 
patru împăraţi este, probabil exagerată. A fost un atac de noapte, 
cu singurul scop de a-i elibera pe „evreii" lui Lot.) 

Ei, se pare că Lot nu a învăţat mare lucru din întîmplare, 
că-l vedem întorcîndu-se la Sodoma şi apucîndu-se din nou să 
îngrămădească bogăţii peste bogăţii (toate, lumeşti). Aşa că vine 
a doua năpastă. Vizitează Dumnezeu şi alţi îngeri ai Lui pe Avram, 
iar îngerii se duc să-i facă o vizită lui Lot. Sodomiţii (le vine numele 
de la patima sodomiei - sau invers?) vor să-i „cunoască" pe îngeri. 
Şi Lot ce face? încearcă să-i convingă pe vecinii sodomiţi cu plăceri 
sodomice de faptul că sodomia nu e plăcută în ochii Domnului? 
încearcă să dea ceva „oi, boi şi corturi" -că are multe -în schimbul 
liniştii oaspeţilor? Are încredere în puterea îngerilor (şi-şi spune 
în gînd: „aha, aţi dat de dracu'!")? Nu, nici vorbă: îşi oferă fetele 



134 



nenuntite spre împreunare „cu toată cetatea"... 

Drept pedeapsă (nu lui Lot, ci sodomiţilor), „bărbaţii aceia" 
(aici e vorba despre îngeri, în caz că nu aţi înţeles) îl scot pe Lot 
afară din cetate şi-i spun să plece, că cetatea va fi distrusă. De data 
asta Lot crede (doar îi văzuse orbindu-i pe sodomiţi), dar, ca tot 
evreul, se cam tîrguie: „lasă întreagă cetatea Ţoar, uite ce mică 
e, neînsemnată - tocmai bună să mă duc acolo..!' Şi i se dă voie. 
Aici îl vedem pe unchiul (devenit între timp Abraham) arătînd cum 
se tîrguieşte evreul priceput, cînd vrea. Şi se tîrguie cu Domnul, şi 
acesta se lasă târguit, de parcă n-ar şti ce urmează să se întîmple: tot 
voia Lui se face, şi dacă a hotărît distrugetrea Sodomei şi Gomorei 
(ce caută Gomora în acestă poveste de păcate a Sodomei?), le va 
distruge! (Cei ce îl ştiu pe Dumnezeu, dar cred mai puţin în poveştile 
biblice, ar putea întreba: de ce nu i-a spus Domnul lui Abraham: 
„Bre Abrahame, hai să nu pierdem vremea. Ştiu că tu o să tot mă 
întrebi ba de cincizeci, ba de treizeci, ba de zece - dar eu îţi spun că 
nu sunt nici măcar zece ne-sodomiţi în cetatea Sodomei, aşa că tot 
o distrug! Crede-mă pe cuvînt.") 

Şi distruge, în zori, cetăţile, cu foc şi pucioasă ce curg din Cer, şi 
o dată cu ele locuitorii şi tot ce creştea pe Cîmpia Sidimului „adică 
Marea Sărată". Dar îşi „aduce aminte" de Abraham şi Lot, şi le scapă 
viaţa, de pot ei vedea deasupra cîmpiei un fum gros ca din cuptor 
(doar nevasta lui Lot este prefăcută în stîlp de sare...) 

Zic sefiştii (şi Deniken): este evident că acolo s-a dat cu bomba 
cu neutroni, chiar una „curată" (din moment ce nivelul de radiaţii 
nu este prea mare, iarcetatea Ţoarului, aflată numai la o aruncătură 
de băţ, a scăpat nevătămată). Aşa se explică şi îndemnul către 
Lot să se ducă „la munte" - se ştie (de unde?) că acolo efectul 
bombelor este mult redus. Povestea cu nevasta lui Lot (ar fi trebuit 
să i se spună măcar pe nume...) este mai greu de crezut - dacă 
nu este pur şi simplu o metaforă, să ne înveţe ce efect poate avea 
nerespectarea poruncii lui Dumnezeu. Cine ştie în ce s-a prefăcut? 
E de bănuit că ceilalţi nu au întors capul să vadă de ce întîrzie... 

în plus, privind o explozie atomică nu te prefaci în stîlp de sare - 
cel mult orbeşti. (Dacă era să ardă, să se prefacă, adică, în cenuşă, 
acelaşi lucru s-ar fi întîm plat şi celorlalţi, că se uitau sau nu înapoi...) 
Dar dispariţia ei are un rost: îl transformă pe Lot în bărbat singur, 
tocmai bun de împreunat... 

Şi iată cum vine a treia năpastă: păcatul lui Lot cu singurele lui 
fete nenuntite. Deşi ajunsese în Ţoar, Lot s-a hotărît că tot la munte 
e mai bine. Aşa că s-a retras într-o peşteră, ca eremiţii (şi cu cele 
două fete, pe post de măicuţe...) Numai că la ele a intrat diavolul şi 
şi-au dorit bărbat. Şi, uitîndu-se în jur, l-au văzut doar pe bătrînul 
lor tată, cel mai „bărbat", şi şi-au spus. „Tatăl nostru este bătrîn şi 
nu mai este nici un bărbat în ţinutul ăsta ca să intre la noi, după 
obiceiul tuturor ţărilor." Păi, da, aşa e obiceiul: bărbaţii să „intre" 
la fetele care nu au cunoscut bărbaţi. Puteau ele să „intre", de 
exemplu în mica cetate a Ţoarului; greu de crezut că pe acolo nu 
era picior de bărbat -mai tineri şi mai vîrlavi decît bătrînul Lot. Sau, 
dacă le stătea capul la nuntit cu alt evreu, îl puteau ruga pe Lot să 
trimită pe cineva, sau să plece cu toţii la şi mai bătrînul Abraham, 
care avea cu el nenumăraţi evrei vîrlavi şi ciobani pe deasupra. 

Dar nu şi nu! Ele vor musai pe Lot. „Vino să punem pe tatăl 
nostru să bea vin, şi să ne culcăm cu el, ca să se păstreze sămînţa 
prin tatăl nostru," Unii s-ar putea întreba: de unde vin? Să se fi 
apucat Lot să crească viţă? Să-şi facă singur vinul, acolo, în peşteră? 
S-or fi dus fetele, poate, jos în cetatea Ţoarului, să cumpere vreo 
amforă din vinul local, dar în cetate erau numai spurcaţi de goiim, 
şi aceia încă mai bătrîni decît Lot, sau poate sodomiţi de felul lor? 
Nu putem ştii. Doar că celor două fete (nici lor nu le ştim numele, 
deşi era intersant să aflăm numele unor fete atît de mintoase...) li 
s-au născut băieţi: Moab şi Amon, părinţii unor neamuri cu care 
evreii au avut de tras în secolele de mai tîrziu. Dar nu li s-a făcut pe 
voie: „sămînţa" s-a păstat nu prin tatăl lor, ci prin Abraham! 

lată deci, iubiţii mei (încheia pilda pastorul cu pricina), unde 
duce despărţirea de Dumnezeu. De la robia sub duşmani, la robia 

sub păcat. Şi, în timp ce sămînţa celui ce umblă cu Domnul s-a 
răspîndit în întreaga lume, unde este sămînţa lui Lot? Acasă, am 
spune noi, ştiind că urmaşii amoniţilor şi moabiţilor sunt chiar 
iordanienii de azi. Şi trăind şi ei pe aceste timpuri, s-au împrăştiat 
şi ei în toată lumea, ca tot imigrantul doritor de mai bine. Aşa că 
noi, urmaşii lui Abraham în sens apostolesc (creştinii) îi avem alăuri 
pe urmaşii lui Abraham (în sens iudaic), ba chiar şi pe ai lui Ishmael, 
fiul lui Abraham (musulmanii de arabi) şi chiar şi pe urmaşii lui Lot. 
Fraţi cu toţii, încă de la Adam... 

Făgăduinţele 



Vorbind despre Lot, am luat-o înaintea poveştii (biblice). Căci 
Cartea e mai ales despre Avram, nu despre Lot. Deci, să vedem 
Făgăduinţele Domnului către Avram pe cînd acesta trăia în Ţara 
Canaanului (şi nu, deocamdată, a lui Israel). 

Imediat după ce s-a despărţit Avram de Lot, i s-a arătat 
Dumnezeu şi i-a spus (cam aşa): tot ce văd ochii tăi de jur-împrejur, 
al tău este - căci ţi le dau Eu. Şi vor fi ale tale şi ale seminţiei tale 
în veac. „îţi voi face sămînţa ca pulberea pămîntului de mare; aşa 
că, dacă poate număra cineva pulberea pămîntului, şi sămînţa ta 
va putea fi numărată." Din această afirmaţie putem presupune că 
cei creştini, care iau de bună afirmaţiile lui Pavel, se cam înşeală 
văzînd în „sămînţa lui Avram" pe lisus - pentru că lisus nu a fost 
„mulţime", ci unul, şi a fost uşor de numărat... Poate mai mult temei 
au atunci cînd afirmă că „sămînţa" sunt creştinii de azi, Biserica 
(chiar împărţită pe „secte"), care va să zică. 

Şi avînd voie Avram să se ducă oriunde vedea cu ochii, s-a oprit 
taman la stejarii din Mamre, nu departe de Kiriath-Arba, pe unde 
mai trecuse el şi nu păţise nimic. Ba, aflăm noi mai jos, era şi bun 
prieten cu Mamre şi fraţii acestuia, care l-au şi ajutat cu oaste în 
înfruntarea cu împăraţii răsăriteni. Pentru că, aproape imediat, 
urmează povestea cu salvarea nenorocosului Lot. Şi după ce-i 
înfrînge pe împăraţi, primeşte, în Valea Şave, binecuvîntarea lui 
Melchisedek. Sigur, dacă-şi arătase puterea... 

Acest Melchisedek este un personaj extrem de interesant. Este 
numit „împăratul Salemului" - şi bibliştii presupun că Salem ar fi 
Jerusalem. E drept, Acropola cetăţii Jerusalim se numea, nu se ştie 
de cînd, Salem. înainte de cucerirea israeliană, oraşul ce avea să 
devină capitala statului lui David şi apoi a Iudeii, sediul Templului, 
se numea Jebus, fiind locuit de tribul canaanean al iebusiţilor (a 
fost cucerit de David abia după ce a devenit regele regatului unit, 
după dispariţia familiei lui Saul). Totuşi, în cronicile egiptene apare 
menţiunea de „Urusalim" - şi e posibil ca „Jebus" să fi reflectat 
doar faptul că era locuit de iebusiţi, numele original al cetăţii fiind 
totuşi Jerusalem. Totuşi, pornind de la faptul că Salem este cuvînd 
ebraic pentru „pace", alţi cercetători presupun că în Geneza e 
vorba pur şi simplu de „Cetatea Păcii". 

Numele regelui Melchisedek are semnificaţia de „Rege al 
Dreptăţii" (din „melik" şi „zedek") sau Regele Dreptcredincios. 
Asta, ca şi afirmaţia că el era „preot al Dumnezeului celui Prea 
înalt" ar da apă la moară bibi iştilor creştini, care văd în el o 
„profeţie" a venirii lui lisus, Rege şi Preot al Dreptăţii... Dar, să-l 
fi ştiut iebuseii pe Dumnezeu, pe YHVH? Asta, cînd nimeni (cu 
excepţia lui Avram) nu-l cunoştea pe Dumnezeu? Sau poate îl 
cunoştea? Poate că Dumnezeu, El-Shadai, Sabaoth, era un zeu 
minor în Ţara Canaanului? Avînd temple, altare, preoţi? Interesant 
este şi faptul că Melchizedek îi dă lui Avram pîine şi vin, prefigurînd 
parcă euharistia, „împărtăşania" creştină. Conform obiceiului 
mai recent, scris în legile lui Moise, Avram a dat zeciuială pentru 

binecuvîntarea primită, instituind astfel o datină ce avea să se 
păstreze aproape patru mii de ani (doar recent, unii dintre creştini, 
mai ales ortodocşii şi catolicii, nu mai plătesc zeciuială). 

Urmează un alt eveniment greu de înţeles. Regele Sodomei 
(nu ştim, noul rege? Pe fostul rege, Biblia îl lăsase într-o groapă 
de smoală, la înfrîngerea oastei lui) îi cere lui Avram să-i dea 
„oamenii", păstrîndu-şi bogăţiile - dar Avram îl refuză, spunînd: 
„să nu spui: Am îmbogăţit pe Avram." Deci, despre care oameni 
e vorba? Despre sodomiţi? Despre oamenii lui Lot? Despre sclavi? 
De fapt, Avram dă vreun om înapoi - sau îi păstrează ca sclavi? Sau 
îi eliberează, adăugîndu-i la cetele lui? Avram avea mare nevoie de 
„oameni". Străin în ţară străină, era important să aibă o oaste cît 
mai puternică. Nu degeaba era socotit un „rege păstor"... 

Nu mult după aceea, Dumnezeu i se arată din nou (de data 
aceasta într-o „vedenie") şi îi face o nouă făgăduinţă. Cînd Avram 
i se plînge că nu are urmaşi şi trebuie să-l lase pe „Eliezer din 
Damasc" ca urmaş, Dumnezeu îi promite din nou o „sămînţă" - de 
data asta tot atît de numeroasă ca şi stelele cerului. Dar cine este 
acest „Eliezer din Damasc"? El este numit numai aici; dar tradiţia, 
povestind despre „robul", „cel mai vechi rob al lui Avram", trimis 
să-i peţească nevastă lui Isaac, îl numeşte „Eliezer" - deşi în Biblie 
nu este numit. Putem presupune că Eliezer fusese unul dintre robi, 
„îngrijitorii" lui Avram, poate chiar căpetenie a oştii lui, eliberat 
de Avram şi adoptat. Numai că în povestea cu Isaac, robul abia 
urmează să fie eliberat - dacă îi peţeşte o nevastă bună. El este făcut 
locuitor al Damascului - şi, într-adevăr, Damascul este unul din cele 
mai vechi cetăţi antice. A fost fondat pe la 3000 î.Hr., deci are peste 
5000 de ani vechime. Cum a fost mai tot timpul o capitală, este 
cea mai veche capitală cu existenţă neîntreruptă. Evreii îl numeau 
Demmesek, dar numele îi vine de la expresia aramaică di-masqya, 
însemnînd „loc cu (multe) izvoare". 

Faptul că Avram „a crezut" este punctul central al întregii 
poveşti. Pe acest fapt se întemeiază credinţa creştină paulină, care 

pune la baza „mîntuirii", credinţa. Datorită credinţei (manifestată 
în primul rînd prin părăsirea Urului, a familiei, în urma poruncii lui 
Dumnezeu), prin încrederea în promisiuni şi, mai tîrziu, cum vom 
vedea, prin acceptarea jertfirii lui Isaac, Avram se dovedeşte demn 
de a primi Legămîntul. Sursa „J" ni-l arată pe Avram aducînd jertfe 
lui Dumnezeu - în sursa „P", nu; numai preoţii, leviţii, aroniţii au 
dreptul să jertfească -, şi Domnul enumără pentru prima dată (se 
va repeta de nenumărate ori) naţiile canaanite pe care le dă „în 
mîna lui Avram" şi a seminţiei lui. După ce îi confirmă faptul că va 
avea un fiu „carne din carnea" lui, îi spune despre robia „în ţară 
străină" timp de patru sute de ani (nu este menţionat Egiptul) şi 
cucerirea neamurilor canaanite - pe care le şi enumeră. 

Printre acestea, majoritatea sunt cunoscute. Canaan este un 
termen generic care se referă la semiţii apuseni, locuitori la malul 
Mării Mediterana. Sunt listaţi: Cheniţii, Cheniziţii, Cadmoniţii, 
Hetiţii, Fereziţii, Rafaimiţii, Amoriţii, Canoniţii, Ghirgasiţii şi 
lebusiţii. Primele trei sunt triburi ce trăiau în sud şi sud-est de 
Marea Sărată, (interesant faptul că strămoşul Tebei greceşti, sosit 
din Fenicia în căutarea surorii lui, Europa, cel ce a civilizat pe greci 
şi le-a dat alfabetul, se numea Cadmosl) lebusiţii ocupau zona 
centrală, în jurul Jerusalemului. Iar canaaniţii, cîmpia litorală a 
Palestinei de mai tîrziu. Despre Rafaimiţi nu se ştie nimic (sunt listaţi 
şi printre popoarele cucerite de Cherlaomer) şi tradiţia îi consideră 
a fi „uriaşii", urmaşi ai copiilor născuţi de femei pămîntene îngerilor 
(de parcă n-ar fi trecut potopul peste ei...). Despre Fereziţi şi 
Garganiţi nu se ştie de asemenea nimic. Iar Amoriţii sunt cei ce, 
pe timpul lui Avram, cuceriseră Mesopotamia şi se extindeau spre 
vest, spre Mare şi, posibil, cuceriseră deja Siria. 

Şi despre Hetiţi s-a crezut mult timp că era un popor canaanit 
minor, dispărut din istorie. Asta pînă cînd în centrul podişului 
Anatolian s-a descoperit faimoasa civilizaţie hitită şi centrul 
acestei, la Bogazkale (Hatuşaş). H iţiţi i au format, în timp, două 
imperii succesive, care s-au întins în mai toată Asia Mică, de la 

Troas pînă în Ararat şi Siria şi, la un moment dat, au venit în conflict 
cu egiptenii care se extindeau la nord de Canaan. Interesant este 
faptul că Domnul îi promite lui Avram teritoriul cucerit ulterior de 
David, din Sinai pînă dincolo de Damasc, în Siria (pînă pe Eufrat). E 
de presupus că pe timpul autorilor Genezei, în Siria trăiau urmaşi 
ai amoriţilor şi hitiţilor, ale căror glorii trecuseră de mult. Totuşi, în 
listă nu sunt daţi nici miţraim (egiptenii), nici fenicienii (Tir, Sidon 
etc.) şi nici Filistinii, ţinuturi neocupate de israelieni. Oricum, H iţiţi i, 
deşi prezentaţi drept fii ai lui Canaan, nu sunt semiţi ci, de fapt, 
indo-europeni, înrudiţi cu tracii. 

Urmează povestea comico-tragică a lui Haggar. Văzînd Sărai, 
nevasta lui Avram, „frumoasa" babă dată nevastă faraonului, că nu 
mai face copii (era şi greu, se apropia de 90 de ani!), îşi dădu roaba, 
o egipteană (căpătată, precis, în urma gheşeftu\u\ cu Faraon) lui 
Avram, să-i nască fii. Obiceiul „ţiitoarei" s-a perpetuat de-a lungul 
istoriei, mai ales ca mod de păstrare al familiei. Mai tîrziu, vedem 
obiceiul pus în practică în „întrecerea" dintre Leia şi Rachel. 
Popoarele războinice aveau instituţia poligamiei, iar înfierea fiilor 
neligitimi, ba chiar şi a bărbaţilor din afara familiei, nu era un lucru 
rar nici la alte popoare (mai ales la romani) în antichitate şi chiar 
şi în evul mediu. Doi astfel de „înfiaţi" de renume au fost Octavian 
Augustus (înfiat de Caesar) şi Traian (înfiat de Nerva - putînd 
astfel să ajungă împărat), iar mai tîrziu, William „Bastardul" de 
Normandia, cuceritorul Angliei. 

Deci, Haggar îi naşte lui Avram un băiat. Conform obiceiului, 
„adevărata" mamă era Sărai. Asta se făcea cam în felul următor: 
în momentul naşterii, mama lepăda copilul în poala stăpînei, care 
asista la naştere. Prin aceasta, „mama" stearpă devenea mamă cu 
drepturi depline, iar capul familiei căpăta moştenitor. 

a scris un roman de succes pe această temă, „Ţiitoarea" 
(Handmaiden) - o distopie SF în care obiceiul este aplicat din nou, 
cîndva în viitor, într-o societate de coşmar, teocratică. 

Desigur, faptul că Haggar este acum mama viitorului moştenitor 

nu o poate bucura pe Sărai: simte cum îşi pierde puterea în casă. De 
aceea, o acuză pe Haggar că o priveşte de sus... Avram, diplomat, îi 
dă mînă liberă -şi Sărai îşi alungă roaba, gravidă în acel moment. Că 
acuzaţia nu este adevărată se poate vedea din faptul că „îngerul" 
(ca de multe ori în Biblie, asta implică chiar pe Domnul - căruia 
Haggar îi dă cu acest prilej un nou nume: El-Roi „cel ce vede tot", 
„Atotvăzătorul") îi sare în ajutor în deşert şi-i face şi ei o profeţie: 
copilul ei, Ishmael („Dumnezeu aude") va fi tatăl unei seminţii la 
fel de numeroase ca şi a lui Avram („va fi atît de multă că nu va 
putea fi numărată"). Se afirmă că aceştia sunt arabii, poate, prin 
extensie, musulmanii (într-adevăr, a doua cea mai numeroasă 
credinţă în lume). Şi se mai prooroceşte că „mina lui va fi împotriva 
tuturor, iar mîna tuturor va fi împotriva lui" - ceea ce se vede chiar 
şi în zilele nmoastre... Musulmanii recunosc această parte a Bibliei, 
îşi recunosc ca străbuni pe Abraham (Ibrahim) şi Ishmael (Ismail) şi 
afirmă că trupurile lui Haggar şi Ismail zac la Mecca... 

Dar iată că Avram e gata de a treia făgăduinţă. Pînă acum a 
fost uşor: a trebuit să creadă, să înalţe jertfe... Acum a venit clipa 
adevărului! Trebuie să facă Legămîntul - ceea ce va pune deoparte 
pe evreu în faţa lui Dumnezeu: tăiatul împrejur. în schimbul 
circumciziunii, Dumnezeu reînnoieşte promisiunea: Canaanul va 
fi al lui Avram şi a sămînţei lui. E, deci, un contract (legămînt) pe 
care Dumnezeul îl cere mereu respectat - iar „poporul ales" îl va 
călca mereu - astfel că întreaga istorie a Israelului (şi conţinutul 
Bibliei) este un şir lung de încălcări, pedepse, rugăciuni de iertare, 
iertări - şi din nou încălcări ale Legămîntului... Creştinii zic că 
în acest context a venit lisus Mesia, să aducă un alt Legămînt 
(„Testament"): văzînd Dumnezeu că legile date de el nu pot fi 
respectate întrutotul, dă o nouă şansă oamenilor să fie mîntuiţi - 
prin Milă (Graţie dumnezeiască) şi Credinţă, şi nu prin Supunere. 

Dar, deocamdată, lui Avram i s-a schimbat numele în Abraham 
(„tatăl unei mulţimi"), iar soţiei, din Sărai în Sara („mamă de 
neamuri"), şi a făcut cum i-a poruncit Domnul: şi-a tăiat şi el, şi 

toţi oamenii lui, inclusiv robii, prepuţul „împrejur", semn de 
legămînt şi acceptare a Domnului ca singur dumnezeu al lor. Partea 
interesantă cu circumciziunea este alta: obiceiul nu datează de pe 
timpul lui Abraham, nici nu aparţine exclusiv evreilor (nu aparţine 
nici azi!). Există evidenţe arheologice că obiceiul era practicat pe 
scară largă în Orientul mijlociu, atît în Egipt cît şi în Canaan - poate 
adus aici de egipteni, care au ocupat ţinutul în timpul Regatului 
de Mijloc. Este foarte de crezut că evreii au adoptat obiceiul fie 
pe timpul şederii lor în Egipt, fie chiar după cucerirea Canaanului. 
Totuşi, obiceiul nu era întîlnit în Mesopotamia, astfel că, în dorinţa 
lor de a se păstra aparte de populaţiile din Babilon, evreii au 
întărit cerinţa cercumciziunii (şi sabatului), ele devenind semn al 
unicităţii evreilor printre popoarele lumii, în faţa lui Dumnezeu. 
Probabil obiceiul a intrat în Biblie în acest timp, prin intermediul 
Redactorului. Oricum, circumciziunea este întîlnită astăzi pe scară 
largă, chiar dacă şi-a pierdut din conotaţiile religioase, mai ales 
la naţiile trăind în climat cald. Explicaţia este mai ales de natură 
higienică (ca şi neconsumarea de carne de porc). 

Promiţîndu-i-se a doua oară un fiu, pe Abraham l-a pufnit 
rîsul. Cum să nască un copil, bărbat de o sută de ani şi femeie de 
nouăzeci? Şi s-a ales cu un nume pentru copilul ce urma să se nască 
peste un an: „Isaac" (Itzik) („a rîs"). Desigur, Biblia nu găseşte vină 
lui Abraham, despre el se afirmă mereu că „a crezut" -, ci nevestei 
lui, pe care, la rîndul ei, o pufneşte rîsul. Tot din pricina rîsului vor 
mai avea de suferit... Haggar şi Ishmael, pe care îi apucă rîsul la o 
petrecere. Neplăcîndu-i stăpînei acest rîs, îi cere lui Abraham să-i 
alunge, ca nu cumva Ishmael să aibă vreo pretenţie la bogăţiile lui 
Abraham. Se pare că nu-i prea bine să rîzi, în Biblie... 
Dar despre patriarhi vom mai vorbi, chiar şi despre alungatul de 
ismailean. 

Credinţa ce aduce Binecuvîntarea 



Tribulaţiile lui Abraham au continuat, în ciuda faptului că- 
şi schimbase numele. Sau poate tocmai de aceea. După 
distrugerea cetăţilor din cîmpie (şi păcatul dintre Lot şi fiicele lui), 
aflăm că Abraham porneşte spre „ţara de meazăzi" - spre Gerar. 
De fapt, Gerar este aşezat cumva spre vest de Hebron, „în ţara 
Filistinilor" - cum spune autorul, introducînd un alt anacronism. 
Filistenii aveau să ocupe regiunea la vreo cinci sute de ani după 
Abraham... Dar e adevărat, Gerar era o cetate în nordul Negev- 
ului, regiunea care însemna pur şi simplu „sud", cea care se întinde 
la sud de Canaan pînă în Sinai şi golful Mării Roşii şi spre răsărit, 
în nordul peninsulei Arabia. Singura localitate mai la sud de Gerar 
urma să fie Barsheba, întemeiată chiar de Abraham. 

Dar mai întîi Abraham mai face, cu ajutorul Domnului, un 
gesheft: îşi vinde din nou baba. De astă dată lui Abimelec, regele 
Gerarului. Domnul l-a oprit pe rege să se atingă de noua lui soţie 



145 



(sau, poate, între timp o văzuse...), aşa că Abraham, luat la întrebări 
(sau poate autorul Torei) ne explică cum de nu-l putem face 
mincinos pe patriarh: Sărai îi este nevastă - dar ea de fapt îi este şi 
soră! Vitregă, numai după mamă - zice Abraham. De parcă acest 
aspect conta foarte mult în faţa unui rege la care nu era ceva străin 
căsătoria dinastică între fraţi. Deci, explicaţia este mai curînd dată 
credincioşilor israeliţi, la care incestul era păcat de moarte şi ar fi 
acceptat cu greu ştirea că strămoşii lor chiar asta făcuseră... Dar o 
soră vitregă nu e soră (deşi are aceeaşi mamă - şi acelaşi sînge)! 
Important este ca dreptul Abraham să nu mai poată fi considerat 
un micinos... Oricum, isteţul viitor strămoş al evreilor s-a ales din 
nou cu o mare bogăţie şi un rege care-i cam ştia de frică (lui şi 
Dumnezeului lui necunoscut). Pentru că Dumnezeu, zice autorul, 
„încuiase pîntecele tuturor femeilor din casa lui Abimelec". Trecem 
peste alte întrebări năroade (ar zice un cunoscut neo-protestant), 
ca de exemplu: de unde a ştiut Abimelec, doar peste o noapte (în 
afara visului în care îi apare un Dumnezeu necunoscut), că femeile 
lui fuseseră „încuiate"; sau, de ce în acest loc nu aplică dihotomia 
biblică „vei muri-vei trăi" şi, deci, Abimelec nu continuă să trăiască 
şi astăzi, deoarerce s-a dovedit fără păcat şi a întors-o pe Sara. Dar 
să mergem cu povestea mai departe. 

Deci, ajungem la momentul cînd cei doi bătrîni se dovedesc a fi 
pufnit în rîs degeaba: Sara naşte! Zice Biblia: Abraham avea 100 de 
ani (şi deci Sara 90). Sara schimbă sensul profeţiei: Isaac (Itzick) se 
numeşte „a rîs" pentru că Sara s-a făcut de rîs născînd la bătrîneţe şi 
dînd ţîţă la vîrstă înaintată... Dar Abraham a tăiat împrejur prepuţul 
fiului său la opt zile, aşa cum îi poruncise Domnul. Şi la ospăţul dat 
în ziua cînd l-a înţărcat pe Isaak, Sara a văzut pe Ishmail răzînd! Oh, 
asta e prea mult! Merde! cum ar zice francezul. Un copil care rîde! 
Şi i-a cerut lui Abraham să-l alunge pe fiul născut lui de Haggar, cu 
roabă cu tot, ca nu cumva să aibă pretenţii la moştenire. La sfatul 
lui Dumnezeu, Abraham îi face pe voie, deşi cu inima strînsă. Şi 
le dădu alungaţilor un burduf cu apă şi o straiţă de mîncare şi îi 

trimise în deşert - un gest care aminteşte de „ţapul ispăşitor" care 
ia cu el păcatele evreilor. Să se fi simţit Abraham vinovat? Să fi dorit 
să spele păcatul nevestei lui? 

Cei doi nu se pierd. Ajungînd la „Beer-Sheba" (care va primi 
nume de fapt puţin mai tîrziu...), li se arată din nou „îngerul" şi le 
arată un izvor, astfel că profeţia lui Dumnezeu, cum că Ishmael va 
fi tatăl unei mari mulţimi, se va împlini. întîmplarea a făcut ca cei 
doi să ajungă de fapt în locul unde Abraham va săpa o fîntînă şi va 
întemeia o localitate, unde Isaak va trăi mai toată viaţa lui şi, deşi în 
Bibliei i se spune „Fîntîna Jură mîntu lui", mai mult ca sigur se numea 
„Şapte Izvoare". Dar asta va fi mai tîrziu, pe cînd Haggar şi Ishmael 
plecaseră deja spre Paran - o regiune sinonimă cu Negev, poate 
chiar în nordul peninsulei Sinai. Căci ni se zice că Ishmael, crescînd 
mare şi devenind „vînător cu arcul", a luat de nevastă o egipteancă 
(şi astfel s-a îndepărtat şi mai mult de sîngele „evreiesc", pe care de 
la patriarhi încoace evreii au încercat să-l ţină cît mai pur...) 

Căci Abraham a ajuns din nou în conflict cu Abimelec - de 
data asta de la o fîntînă săpată de unul din servitorii lui la Beer- 
Sheba. Aici este o problemă de „drept internaţional" care, în 
optica evreilor, justifică pretenţiile lor teritoriale. Cînd cu povestea 
cu Sara, Abimelec i-a spus lui Abraham că poate locui „unde îi va 
plăcea" în ţara Gerarului. Acum, servitorii lui Abimelec „au pus 
mîna cu sila" pe o fîntînă săpată de un servitor de a lui Abraham. 
Problema era importantă. Abraham trăia în Gerar ca şi „chiriaş" 
totuşi, cu permisiunea lui Abimelec. Dar, prin săparea fîntînii, îşi 
aroga „proprietatea" asupra fîntînii, respectiv a zonei unde era 
fîntîna. Abimelec, deşi sosit împreună cu Picol, căpetenia oştirii lui, 
nu a prea avut ce zice: prea îi stătea Dumnezeu alături arameanului 
rătăcitor... Oricît de puţin numeroasă era oastea acestuia, probabil 
era mai mare decît cea a „regelui" din Gerar, o cetate neînsemnată, 
la marginea unui deşert, care trăia mai ales din comerţul care se 
desfăşura pe „calea regală" (cetatea era la doar 32 km de graniţa 
cu Egiptul). Aşa că, cel puţin pentru o vreme, Abraham a trăit la 

Beer-Sheba. 

De ce zic „pentru o vreme"? Pentru că, aflăm puţin mai jos, 
după vreo 27 de ani de la naşterea lui Isaak, Sara a murit la Hebron. 
Şi, cu această ocazie, Abraham a intrat cu adevărat în stăpînirea 
unui petec de pămînt canaanit. Cerînd de la „fii lui Heti" (mai precis, 
Mamre şi fraţii lui) un loc de înmormîntare, insistă pînă cumpără, cu 
acte legale cum se zice (cu martori, mai precis), „peştera Mocpela 
din „ogorul lui Efron, în faţa ştejarului lui Mamre". Abia acum 
„evreii" pot avea pretenţia că stăpînesc pămînt în Canaan. Dincolo 
de dreptul Domnului de a da cui vrea El ce pămînt vrea El să dea... 

Dar Domnul a hotărît: va da Canaanul lui Abraham şi 
„sămînţei" lui. Pentru că, într-o bună zi, Domnul s-a hotărît să-l 
pună la încercare pe Abraham: i-a cerut să-şi (şi să îi) jertfească 
propriul lui copil, singurul fiu „pe care îl iubea", pe Isaak. Jertfa era 
cu atît mai mare cu cît Abraham şi Sara cu adevărat ajunseseră la 
o vîrstă la care erau puţine şanse să mai aibă un urmaş. Sau erau? 
Oare ce trecea prin mintea lui Abraham pe cînd îşi urcase fiul pe 
asin şi pornise să-l jertfească pe unul din munţii „din Moria"? Biblia 
nu ne spune - dar din neşovăirea lui putem înţelege că el era sigur 
că Dumnezeu va găsi o cale de-a-i asigura urmaş. Fie făcînd-o pe 
Sara din nou mamă, fie salvîndu-l pe Isaak în ultima clipă... Şi s-a 
dovedit că nu s-a înşelat: Domnul s-a răzgîndit în ultima clipă! 
(probabil, a o face pe Sara să nască la 110 ani era cu adevărat cam 
greu chiar şi pentru el...) 

Totuşi, povestea, spusă deseori şi cu mare drag de evrei de-a 
lungul istoriei lor, ridică multe alte întrebări. în primul rînd -jertfa în 
sine: arderea de tot. Comform tradiţiei maitîrzii, nimeni, dar nimeni 
în afara leviţilor, nu avea dreptul să aducă jertfe lui Dumnezeu. Aşa 
se face că această sursă să aparţină întrutotul lui „J" - care nu avea 
astfel de scrupule. Şi aşa se face că niciunde altundeva nu ni se mai 
spune, în Torah, nimic despre această jertfă sau despre muntele 
Moria. Se ştie că Moria era la cea. două zile de mers de Beer-Sheba 
- dar în ce direcţie? Mult mai tîrziu, autorul Cronicilor afirmă că 

Moria ar fi muntele pe care s-a construit Templul. Dar acest lucru 
e imposibil de crezut: chiar şi pe timpul lui Abraham, acel deal 
era în mijlocul unei cetăţi stăpînite de lebusei. E foarte greu de 
crezut că ei nu aveau deja un templu acolo. Să credem că era de 
fapt templul zeului canaanit al lui Melchisedek? Că Domnul să-i fi 
cerut de fapt lui Avraam să-şi aducă fiul jertfă pe altarul propriului 
lui Templu? Că jertfele omeneşti aduse „Domnului" erau un fapt 
curent în Jerusalim pe timpul lebuseilor? întrebări cît se poate de 
delicate. Oricum, tradiţia (şi filmele de desene animate) sugerează 
mai degrabă un loc sălbatic, nicidecum în mijlocul unei cetăţi 
locuite. Berbecele (sălbatic?) trimis de Dumnezeu să fie jertfit în 
locul lui Isaak şi-a prins coarnele într-un tufiş - cam greu de crezut 
că existau tufişuri şi berbeci alergînd liberi prin Urusalim... 

Oricum, Dumnezeu a dat un nume acelui munte: „YHVH iire", 
„Locul unde Domnul va purta de grijă". Să fie ceea ce mai tîrziu 
unii vor numi „muntele Sinai"? (dar pînă în Sinai este un drum mai 
lung de două zile) Oricum, evreii vor înţelege întotdeauna că YHVH 
va purta de grijă în ţara Israelului, Poporului ales... Iar Dumnezeu 
întăreşte legămîntul făcut cu Abraham, prin cel mai formidabil 
jurămînt din Biblie: „Jur pe Mine însumi". Că Sămînţa lui Abraham 
va fi de nenumărat, că va stăpîni cetăţile vrăjmaşilor, şi că prin ea 
toate neamurile pămîntului vor fi binecuvîntate. O profeţie des 
întîlnită atît la evrei, prin scrierile profeţilor lor şi psalmi, cît şi la 
autorii creştini ai Noului Testament. 

Abraham mai apare doar pentru a căuta o nevastă fiului său. 
Trecuseră deja 13 ani de la moartea Sarei, Isaak se apropia de 40, 
aşa că era timpul... Şi Abraham şi-a trimis „cel mai bătrîn rob din 
casa lui" s-o caute nu printre fiicele Canaanului, ci de la rudele sale. 
Nu ni se zice dacă se avea în vedere Rebecah, deşi autorul dăduse 
deja genealogia lui Nahor, fratele lui Avram, şi aflasem că Abraham 
are o nepoată prin fiul acestuia, numită Rebecah. Modul în care 
îl face pe rob să jure este cel puţin hazliu: îl pune pe acesta să-şi 
pună mîna „sub coapsa lui", a stăpînului său. în limbaj biblic, acesta 

înseamnă, cumva, sub... boaşe. în fine. Cu promisiunea că, dacă 
va aduce nevastă bună, va primi libertatea. E de înţeles de unde 
interesul deosebit dovedit de rob... Cînd acesta se întoarce, însă, 
cu noua soţie a lui Isaak, nu se duce la Abraham să dea seamă, 
cum ne-am aştepta, ci la Isaak. Şi nu mai apare niciunde că ar fi 
povestit fostului lui stăpîn ce făcuse cu cele zece cămile pe care 
încărcase „toată averea" lui Abraham... în cartea „losif şi fraţii 
săi" a lui Thomas Mann, acest rob povesteşte de nenumărate ori 
această aventură. 

Iar Abraham, înainte de a muri, se dovedeşte încă o dată 
vîrlav. Deşi acum trecut de 140, îşi ia o nouă nevastă, care îi va 
naşte şase fii (cel mai însemnat, Median, va apare mai tîrziu 
intersectînd destinul israeliţilor). Şi, ajuns la 175 de ani, bătrînul 
patriarh moare şi este îngropat alături de Sara în peştera Mocpela 
de la Kyriath-Arba, viitorul Hebron. Acolo vor fi îngropaţi şi Isaak şi 
Jakob, fiecare la timpul lui. Doar losif va fi adus de israel itii care se 
întorc din Egipt şi cuceresc Canaanul şi îngropat în alt loc - cum se 
va vedea... Abraham este înmormîntat de fiii lui Ishmael şi Isaak - 
ceea ce dovedeşte că separarea de întîiul lui născut nu a fost atît de 
definitivă pe cît o prezintă mai tîrziu autorii Torei. Ne putem întreba 
dacă, în realitate, poziţia lui Ishmael nu a fost uzurpată mult mai 
tîrziu de către autori, în favoarea lui Isaak... 
Şi cu asta ne întoarcem la Isaak, al doilea patriarh. 

Al doilea Patriarh 



saak a avut toată viaţa lui noroc. Un credincios ar spune: normal, 
din moment ce l-a avut pe Dumnezeu alături tot timpul. în primul 
rînd, era gata-gata să nu se nască. Ştim că tatăl lui, Abraham, a 
avut copii şi înaintea lui, şi după, deci promisiunea cu „sămînţa" se 
împlinea oricum. Dar Dumnezeu îşi pusese în cap să-i dovedească 
Sarei că ea, şi nu altcineva, va fi Mama unei Mulţimi. în al doilea 
rînd, ştiind prea bine ce avea să se întîmple, l-a pus (am zice noi, azi, 
„de ochii lumii") pe Abraham să-şi dovedească credinţa, jertfiindu- 
şi fiul. Chiar dacă şansele ca Isaak sa moară pe altar erau minime, 
cum s-ar zice, Abraham a trecut testul. Şi „sămînţa" din Isaak a 
sporit... 

Pe urmă, Domnul (şi Abraham) au vrut ca nevasta lui Isaak să 
nu fie Goi, ci din rasa pură. Aşa că l-au trimis pe rob (şi pe înger, 
să-i poarte de grijă) tocmai în Mesopotamia, în ţara lui Avraam 
şi a rudelor lui. Aşa e? Nu prea. Pentru că pe timpul lui Avraam 



151 



Mesopotamia nu prea exista! Numele acesta, care înseamnă (în 
greceşte) „Ţara dintre Rîuri" i-a fost dat... de greci (desigur). Şi asta 
abia la aproape 1500 de ani după Abraham, pe timpul lui Herodot. 
în Biblia ebraică apare numele Aram-Narahaim, care înseamnă 
„Aram pe rîuri". Sigur, tot anacronism este şi aşa - a ram iţii au 
apărut în zonă la cîteva sute de ani după Abraham. De fapt, era 
mai simplu să se spună că robul s-a dus la Haran. Ştim că acolo îşi 
lăsase Abraham rudele. Cum am scris în altă parte, Haran era o 
cetate veche, era veche de o mie de ani la sosirea familiei lui Terah 
în zonă. 

Peţirea fetei lui Betuel are accente de basm, ceea ce a făcut pe 
mulţi să bănuie că povestea a circulat la început oral, fiind atît de 
cunoscută încît a fost inclusă în Biblie. întîlnirea viitoarei mirese 
(sau prozelită) la fîntînă este un element care se mai întîlneşte nu 
numai în Biblie (inclusiv în Noul Testament), dar şi în foarte multe 
basme spuse de tot felul de popoare. Deci, se duce robul şi cînd 
ajunge la Haran, văzînd femeile şi fetele venind la fîntînă după 
apă, se roagă „îngerului" să-l ajute. Şi iată, o fecioară, exact din 
familia lui Abraham, îi dă apă şi se apucă să-i adape şi cămilele 
(chiar şi atunci, cămilele erau mai mult sălbatice, nu cu saci cu aur 
în spinare...). Semn sigur că rugămintea i s-a împlinit! Ne putem 
întreba cît la sută a fost influenţa îngerului şi cît la sută liberul 
arbitru, dar pînă aflăm răspunsul, să vedem ce mai face robul: se 
duce la casa fetei. Aici, fratele ei (care, vom afla din povestea lui 
lacob, este un adevărat scîrţan lacom de bani) văzuse deja brăţările 
de aur şi inelul (idem) pe mîna Rebecăi, era deci hotărît s-o vîndă 
cît mai bine. Aflînd că robul străin are zece (ZECE!) cămile încărcate 
cu „de toate", gesheftu\ a fost făcut imediat. Amănuntul că viitorul 
soţ este şi fiu de „rege" (păstor), chiar rudă mai îndepărtată (de 
fapt, văr bun cu Betuel), a ajutat, fără îndoială. Ne putem întreba, 
teoretic, dacă relaţia unchi-nepoată de văr intră sub incidenţa 
incestului, dar dacă chiar „îngerul" a netezit drumurile... 

Apropos, de acest frate, Laban „sirianul", fiul lui Betuel fiul lui 

Nahor. Ca o variantă, el apare şi sub forma de „Laban Arameul, 
din Padan-Aram". înţelegem de aici că Haran, Aram Narahaim, se 
mai numea şi (nu, nu Mesopotamia, ci) Padan-Aram. Anacronisme 
peste anacronisme... Nu, Arameii au sosit mult mai tîrziu, şi aşa 
cum Mesopotamia a fost numită aşa de greci, şi Siria a fost numită 
„Siria" (de fapt, Syria") de către... romani! Numele de Suria a fost 
dat de chaldeeni (deci, oricum la mai bine de 1000 de ani după 
Avraam) regiunii de pe Eufratul Superior - deci, cu aproximaţie, 
exact regiunii unde se afla Haran. Cînd au ajuns acolo romanii, ei au 
preluat denumirea de „Syria" (limba latină nu avea „u" - foloseau 
ori „y" ori „v"), dar cu timpul a fost aplicată regiunii de la nord de 
ludea, pornind spre răsărit de la ţărmul Mării Mediterana. 

Aşa. Şi după ce Rebecah este întrebată formal dacă ea vrea să 
se mărite cu necunoscutul bogat (şi care fată n-ar vrea? Decît să 
care apă de la fîntînă...), s-a suit şi ea pe o cămilă rămasă fără aur şi 
a pornit, alături de robul care din acel moment încetase să mai fie 
rob (deşi niciunde nu ni se spune că Abraham s-a ţinut de cuvînt), 
spre binecunoscuta localitate... ei, undeva în răsărit, că Isaak se 
mutase deja de la fîntîna Lahai-Roi. 

Autorii Torei, după ce termină cu Abraham şi neamul lui prin 
Chetura (ţiitoarea la bătrîneţe) şi Ishmael şi neamul lui, fac legătura 
la povestea lui Isaak proriu-zisă, cu genealogia lui. Aşa aflăm că el 
a avut doi fii: lacov şi Esau. Dar asta nu a fost atît de uşor pe cît 
pare. Căci Rebecah, ca şi Sara, era cam stearpă. Nu, nu din voia lui 
Dumnezeu, Isaak nu luase femeie măritată ca păgînul de Abimelec, 
şi ştiu asta pentru că atunci cînd Isaak s-a rugat de El, El l-a ascultat 
şi Rebecah a rămas însărcinată. Ba chiar a avut copii. Doi. Şi ce 
făceau acei copii, pe cînd erau în pîntecele ei? Eh? Nu, nu plîngeau 
-asta e într-un basm românesc. Se băteau! Asta Rebecah a aflat-o 
ducîndu-se să-l întrebe pe Dumnezeu. Păi nu?! Dumnezeu purta pe 
atunci numele de „Dumnezeul lui Isaak" - o aflăm mai tîrziu din 
Torah. Deci, dacă tot era Dumnezeu personal, cum să nu-i răspundă 
nevestei robului lui? Ba i-a făcut şi o profeţie: două popoare vor 

ieşi din cei doi copii şi vor fi în război. Iar cel mic va învinge pe cel 
mare. Cum să nu iubească mai apoi Rebecah pe cel mic şi să-l ajute 
să ia locul cuvenit celui mare - precum vom vedea? 

Deci, ajunge Rebecah pe masa de naştere şi primul iese unul 
păros - de chiar i-au zis „Părosul" (Esau). Ba mai avea şi părul roşu 
pe deasupra. Ptiu! Povestea zice mai departe că ăla mare a poftit 
la un blid de linte roşie - şi de aia i-au zis Edom („roşu") - dar ce 
nevoie mai era de linte, dacă el oricum era roşu din naştere? Eh? 
Aşa s-ar întreba unul cu mintea la cap - sau cu mintea de tot dusă. 
Era nevoie de linte, cum să nu fie? Pentru că pe un blid de linte şi-a 
pierdut Esau cel Roşcovan moştenirea! Vedeţi dară de unde vine 
vorba românilor ortodocşi cînd zic despre cei botezaţi a doua oară 
că şi-au trădat credinţa pentru un blid de linte... 

Dar să revenim. Ăsta, Părosul, ieşise înaintea celui de-al doilea 
cu cîteva minute. Chiar secunde - are grijă biblistul să ne spună că 
lacov chiar se ţinea de călcîiul lui (de unde şi numele). Deci, taman 
să nu fie primul şi să ia cafteală poporul lui în viitor, dar nici prea 
tîrziu, să fie dubii asupra a oarece drepturi la moştenire. Dacă era 
loc, ar fi venit „la fotografie" pe locul doi... Dar pe locul doi era! 
Şi ce să facă el decît să stea şi să se socoată ce să facă să ia locul 
fratelui „mai mare"? A stat şi s-a socotit, în timp ce blănosul umbla 
pe coclauri vînînd. Şi Rebecah îl iubea mai mult pe ăsta mai mic, 
că era „un om liniştit care stătea acasă în corturi." Se ţinea mai 
de fusta mamei, am zice noi. Şi tot stînd pe lîngă mama, a învăţat 
lucruri folositoare - de exemplu, cum să gătească o supă de linte 
roşiatică. Şi cînd s-o gătească: exact pe cînd Roşcovanului îi plîngea 
gura după o supă. Şi cum s-o vîndă şi pe ce. Pe moştenire, vă spun 
eu. Bun gheşeft- semn că era cu adevărat nepotul lui Abraham! Iar 
Esau zis şi Edom, a leorpăit supa cu o bucată de lipie, a baut o cana 
cu apă, şi s-a bucurat. Pînă a aflat că se vînduse pe un blid de linte... 

Ei, nu ştim cît de mult s-a mai bucurat după aia - dar evreii 
ce ascultau povestea pe lîngă focuri precis rîdeau şi la sute de ani 
după întîmplare, pentru că între ei şi edomiţi n-a fost niciodată 

pace. Basmul reflectă o realitate cunoscută de prin sec. 8 î.Hr.: la 
venirea lor în zonă, evreii au găsit pe edomiţi deja în regatul lor, în 
partea răsăritean-sudică a Mării Moarte. Deci, ei erau „mai mari". 
Au avut evreii multe conflicte cu edomiţii, reuşind pînă la urmă 
să-i „bată": pe vremea lui David a reuşit să le ocupe regatul, pe 
care l-au ţinut în stăpînire cîteva sute de ani. Abia mai tîrziu, cînd 
regatul Iudeii ajunsese el însuşi ciuca bătăilor, au reuşit edomiţii să 
se elibereze - se păstrează o stella de piatră neagră care aminteşte 
acest eveniment, ludeea şi evreii nu au mai reuşit niciodată să 
stăpînească acel teritoriu. Iar edomiţii au migrat, în timp - probabil 
sub presiunea arabilor nabateeni -, în Negev şi li s-a zis „idumeeni". 
Unul din ei, Herod „cel Mare", a ajuns chiar regele Iudeilor, într-o 
vreme! 

Şi acum dăm peste un interludiu care este de fapt, cred eu, un 
amestec de poveşti şi tradiţii puse grămadă de Editor, fără să le mai 
corecteze. Astfel, se repetă povestea cu Abimelec. Dă o foamete 
în ţară şi Isaak vrea să plece în Egipt - dar Domnul apare şi face 
şi cu el legămîntul făcut cu Abraham. Şi îl sfătuieşte să meargă în 
ţara „filistenilor", la Gerar. Şi Isaak, călcînd pe urmele tătînelui, vrea 
şi el un gheşeft: îşi dă nevasta drept soră. Pe asta (probabil spre 
marea ciudă a lui şi a Domnului) Abimelec nu o mai ia de nevastă, 
pentru că-l vede pe Isaak „jucîndu-se" cu ea... Aha, hoţomanule! 
a zis poate regele (biblistul nu ne spune aceste cuvinte, ci altele). 
Dar nu-i mai dă averi, oi şi boi şi robi şi cămile, ci-l dă afară din ţară. 
Probabil el, spre deosebire de Surse, nu uitase păcăleala păţită 
de la tata Abraham. Mai tîrziu, pe cînd Domnul îl umpluse oricum 
cu grîu şi cirezi de boi şi turme de oi şi poate şi oarece cămile 
neîmblînzite încă... tot „filisteanul" a început să-l pizmuiască pe 
Isaak. Şi lui Abimelec îi părea rău acuma că poruncise ca nimeni 
să nu se atingă de el sau de nevastă-sa - aşa că i-a alungat (din 
nou). Cum poate cineva să alunge pe cineva ajuns „mai puternic", 
nu ştiu. Dar se poate. Tot evreii au mai fugit din Egipt cîndva (în 
viitor) - deşi oastea lor depăşea ca număr oastea lui Rommel cînd 

a atacat la Alamein! Nici mai mult nici mai puţin decît şase sute 
de mii de oşteni! Hm! Cred că nemţii nu au avut atîţia nici cînd au 
atacat Franţa... 

Şi se duc robii lui Isaak şi încep să sape fîntînile pe care le 
săpaseră „robii lui Abraham" Atît de multe fîntîni, că ne şi mirăm 
de ce nu pomenesc autorii decît una şi lată - la Bar-Sheeba. Şi cum 
săpau ei o fîntînă, cum se luau ba la ceartă (Esec), ba la gîlceavă 
(Sitna), de li s-au pus fîntînilor numele respective. Dar nu, ei nu 
călcau nici o lege (îmi spunea un pastor); fîntînile fiind săpate de 
robii lui Abraham, Isaak avea drepturi asupra lor. Mai mult, după 
plecarea lui Abraham, localnicii, nici mai mult mai puţin, surpaseră 
fîntînile! Ei, să avem iertare, asta n-o mai cred. N-am trăit niciodată 
în deşert, dar ştiu că aşa ceva nu se face. O fîntînă, o oază, un izvor 
se apără cu arcul şi cu dinţii, dacă e nevoie. în deşert, apa e mai 
scumpă decît aurul - aproape cît petrolul! Nimeni n-ar fi astupat 
o fîntînă doar de grija să nu cumva să se întoarcă rătăcitorul cu 
pretenţii. Şi l-ar fi învăţat acum şi pe Isaak cel „străin" care sunt 
drepturile lui, dacă ar fi putut. Dar nu puteau, pentru că văzuseră 
„filistinii" că Dumnezeul lui Isaak chiar era cu Isaak în toate cele. 
Aşa că au ajuns la Bar-Sheeba, unde un rob (alt rob) a mai săpat o 
fîntînă (altă fîntînă?), unde au mai făcut un legămînt (altul?), aşa 
că au dat locului din nou nume (alt nume? Nu, tot Bar Sheeba). 
Atît de mult se bucurau evreii pe la focuri să audă de isteţimea 
străbunilor şi idioţenia „filistinilor", încît au spus aceeaşi poveste 
şi despre Abraham, şi despre Isaak, ba poate şi despre lacov. Or 
Editorul, cînd a început să le pună împreună în Torah, le-a pus pe 
toate. Să nu supere pe nimeni. „Filistinii" oricum nu citeau Vechiul 
Testament... 

Dar Esau, cum ziceam, a rîs mai puţin, pentru că lacov cel isteţ, 
cu ajutorul mamei sale, i-a „tras-o" din nou. De data asta, atunci 
cînd Isaak, acum bătrîn şi orb, a vrut să-i dea binecuvîntarea. Lui 
Esau, desigur. Se vede că el vorbea mai puţin cu Dumnezeu, altfel 
ar fi ştiut ce şi cum... Aşa, la sfatul mamei sale, lacov a putut pune 

în aplicare planul lor: pe cînd Esau era din nou plecat pe undeva 
şi Isaak vroia neapărat să binecuvînteze ceva, lacov cel cu pielea 
fină a îmbrăcat haine de-ale fratelui său, şi-a pus blană de oaie pe 
umeri şi grumaz, şi-a prefăcut vocea şi s-a vîrît la Isaak în cort. Şi 
şi-a dat Isaak binecuvîntarea - tot pe un blid de mîncare, cu vînat 
de data asta.. Şi o cupă cu vin, mirosind sudoarea şi seul de oaie 
al mezinului isteţ. Ei, şi ce? aţi spune - dar se vede că nu aţi citit 
Biblia. E MARE lucru - căci Isaak avea o singură binecuvîntare şi 
nu mai multe. Ei, lucrurile s-au mai schimbat de atunci, popii dau 
cîte binecuvîntări vor ei: şi la cununii, şi la spovedanii, şi la maşini, 
şi la mingi de fotbal... dar pe atunci Dumnezeu dăduse lui Isaak o 
singură binecuvîntare (ştia el de ce...), astfel că bietul orb geaba 
a plîns, nu mai avea ce face. îi făcuse pe toţi fraţii lui lacov robi ai 
acestuia. Eh? Care fraţi? Toţi? Adică, Esau şi cu cine? Dar probabil 
şocul fusese prea mare pentru bietul Isaak. 

Ei, acum Esau a avut cu adevărat motive să vada roşu în faţa 
ochilor - şi să-şi merite porecla. Aşa că ne dă o altă explicaţie a 
numelui lui lacov. Căci zice „Da, nu degeaba i-au pus numele lacov, 
căci m-a înşelat de două ori." Desigur, dacă nu ar fi fost vorba 
despre un Goi edomit, gestul lui lacov n-ar fi fost deloc frumos: 
să fure prin înşelăciune dreptul fratelui lui! Dar aşa... Iar Rebecah, 
care ştia că lacov cel isteţ nu avea nici o şansă în faţa lui Esau cel 
furios, şi-a trimis fiul mai iubit tocmai în Haran, la fratele ei, să i se 
piardă urmele. Şi să nu ia de nevastă vreo „het", aşa cum făcuse 
spurcatul ei de copil Păros. Aşa înţelegem şi noi de ce erau Rebecah 
(şi Dumnezeu) la cuţite cu simpaticul, petrecăreţul, sincerul, burtă- 
verdele vînător, Esau. 

Cei doi fraţi şi Isaak, tatăl lor, vor mai apărea, dar aici începe 
povestea celui de-al treilea patriarh. Aşa că ne oprim şi noi aici. 

lacov, evreul cel isteţ 



După reuşita lui (înşelăciunea frăţească...), lacov şi-a luat viteză 
spre nord, la sfatul mamei, cu încuviinţarea tatălui orb (Isaak) 
şi sub oblăduirea tatălui Atotvăzător (Dumnezeul lui Avraam şi 
Dumnezeul lui Isaak), care va deveni curînd şi „Dumnezeul lui 
Yakub". Drum lung pînă-n Haran („Mesopotamia"), dar care-l 
punea departe de la lucrurile frăţeşti pe care voia să i le facă 
Părosul înşelat. Şi de femeile lui „Het", gata să pună mîna pe un pui 
de evreu crescut prin corturi... 

Aşa că, mergînd el spre nord, nu după multe zile (vreo 2-3, în 
funcţie de cît de tare fugea de „dragostea frăţească") ajunge la 
un loc care se va numi mai tîrziu Betel. Sau, mai curînd, Bet-EI, 
Casa Domnului. Aici, dormind el cu capul pe-o piatră, a avut un vis 
(de care şi-a şi amintit!): se făcea că îngerii, nepreavînd ce face, 
se plimbau în sus şi în jos (mai curînd viceversa) pe-o scară. Şi în 
capul scării stătea însuşi Dumnezeu, care în acel moment era doar 

„Dumnezeul lui Avraam şi Dumnezeul lui Isaak". Dar care se apucă 
să-i promită şi lui ţara (pe care dormea) şi o sămînţă (în care toate 
neamurile vor fi binecuvîntate). Şi să nu-şi facă griji, nu-l va „părăsi, 
pînă nu voi împlini ce-ţi spun." 

Ei, dacă lacov aude astea, promite şi el: dacă îmi vei da ajutor cum 
zici, cînd mă voi întoarce bogat („dar nu înainte", îşi zice probabil 
în gînd) o să te fac Dumnezeul meu. Interesantă promisiune. Nu 
vom ştii niciodată ce dumnezeu avea lacov în acel moment, nici ve 
urma să aibă în următorii mai bine de 20 de ani, cît va sta printre 
străini. Oare dumnezeii lui Laban? „Idolii" pe care îi va fura Rahela? 
Cînd va avea nevoie să aducă numele Domnului în apărarea sa (de 
obicei cînd minţea...), îl va numi „Dumnezeul tatălui meu", sau 
„Dumnezeul de la Betel" - fără să sugereze că el s-ar închina acelui 
dumnezeu. 

Dar, oricum, cînd s-a trezit din vis a turnat ulei pe piatra care-i 
slujise de pernă şi a făcut-o „stilp de aducere aminte", numind locul 
Betel, „Casa lui Dumnezeu" - deşi, aflăm cu stupoare, „cetatea se 
numea înainte de asta Luz". Care cetate? Păi dacă era o cetate, de 
ce nu dormise în ea? Cu capul pe-o pernă-pernă (chiar plină cu 
păduchi) - doar el prefera să stea în cort şi nu pe cîmpuri... Betel 
este la o distanţă de doar 12 mile nord de Jerusalem, şi a fost locuit 
din timpuri străvechi. Cei mai mulţi cercetători presupun că în acel 
loc exista pe timpul lui lacov un templu, poate chiar un zigurat, 
închinat lui El, zeul suprem al sumerienilor şi semiţilor. Ne amintim 
că Babilonul se numea „Bab-EI" - „Poarta lui El". Oricum, pus de 
sursa „P" probabil, lacob mai face o promisiune: de acum încolo 
va da o zecime lui Dumnezeu „din tot ce îmi vei da". Ca nu cumva 
contemporanii lui (ai sursei) să se întrebe de ce trebuie să dea 
Templului o zecime... 

Acum, cu Dumnezeu alături, drumul a fost mult mai vesel şi mai 
scurt, că-l găsim pe lacov la doar trei rînduri mai jos la fîntîna din 
Haran. Nu ştiu dacă el a recunoscut fîntîna, doar acolo îi întîlnise 
robul mama (şi cum pe atunci nu aveau TV, probabil ascultase 

deseori, în corturile în care-şi petrecuse patruzeci de ani, povestea 
spusă de mama lui, în timp ce-l învaţă să gătească supă de linte). Şi 
acolo se întîlneşte şi el cu o fecioară. De data asta nu aşteaptă ca 
fata să-i dea apă, ci va adăpa el oile. Pentru că, vă vine sau nu să 
credeţi, ea era... ciobăniţa familiei. Exploatarea femeii, în cel mai 
evident sens. în timp ce tatăl ei Betuel (de nu murise, ca nu apare 
în poveste), dimpreună cu fratele ei Laban stăteau probabil călare 
pe sacii cu „tot ce avusese" Avraam, luate de la rob în schimbul 
surorii lui, Rebeca, şi-şi număra robii. Dar poate aşa trebuia să 
fie, pînă şi regii francezi luau neveste ciobăniţe pe la fîntîni. Sau 
încercau, măcar. „Mon pere avais Cinquant moutons / J'en ai une 
quenzaine..." Şi ca şi prinţul din balade, („oh, mon Prince..."), lacob 
îi fură Rahilei o sărutare. Ea nu îl pocni, că îl văzuse tare în vînă 
(ridicase piatra de pe gura fîntînii, pe care alţi ciobani nu o putuseră 
clint; probabil Isaak avea în cort şi un gym...). Şi apoi, poate avea 
nevoie de cineva care să-i ia „funcţia" de îngrijitor de oi (mai pe 
turceşte: de cioban). Ceea ce s-a şi întîmplat, după ce lacob a făcut 
un gheşeftcu Laban: îţi păzesc oile şapte ani - dar îmi dai pe Rafila 
de nevastă! Zis şi făcut. Trec anii ca vîntul şi ca gîndul, că doar îşi 
iubea viitoarea nevastă (spune Biblia), şi iată noaptea nunţii! Să ne 
mirăm că dimineaţa, la trezire (din somn şi din beţie) lacob e gata 
să-l ia de barbă pe Laban? „Pungaşule!", o fi zbierat tînărul (care se 
apropia totuşi de 50...) mire, ţi-am muncit şate ani, şi cu ce m-am 
ales? „Cu Leia", o fi răspuns Laban, frecîndu-şi mîinile bucuros de 
gheşeftul făcut. Scăpase de piatra din casă... Cum să nu-l înţelegem 
pe lacov în supărarea lui?: pînă atunci e/îi înşelase pe ceilalţi! 

Deci, cei doi mai fac un gheşeft: încă şapte ani pentru Rafila - 
dar acum îmi dai nevasta înainte! Nici o problemă, o fi gîndit Laban, 
tot nu am alte fete... Şi-i dă şi două roabe, parcă anticipînd ce-i 
pusese Dumnezeu lui lacov în viitorul nu prea îndepărtat: marele 
turnir între neveste, ajutate de propriile roabe, avînd ca trofeu 
aprecierea bărbatului. Şi se apucă femeile la turnat copii. Cînd 
nevasta nu poate, îl mai fericeşte pe bietul lacob şi cu o ţiitoare. Ce 

altceva să facă prea-fericitul lacov, cînd se întorcea de la cîmp (tot 
nu avea TV)? Copii, bineînţeles. între cele patru muieri apar, unul 
cîte unul, nu mai puţin de 12! Probabil lacov ştia cine a cui este, 
precis credincioşii iahvişti ştiu; eu, doar dacă mă uit în Biblie. Cum 
o să ţin minte că Ruben e al Liei iar Neftali al Rafilei prin Bilha, că 
luda al Liei iar Gad tot al Liei, dar prin roaba Zilpa? Pînă la urmă, 
cel mai important, losif (Yehosheph) a venit prin draga de Rafila - 
pe ăsta îl ştiu şi eu. Dar nu mă întrebaţi a cui a fost fata, că a fost 
şi-o fată, Dina. Probabil a Liei, soră cu Simeon şi Levi, dacă avem în 
vedere furia care i-a apucat pe cei doi aflînd că un spurcat de Goi 
vrea s-o ia de nevastă. Dar asta se va întîmpla mai tîrziu... 

Ei, acum, că avea neveste, ţiitoare şi copii, lacov s-a gîndit să 
plece. Dar cu mîna goală? El a fost probabil primul care a zis: fiecare 
trebuie să mănînce acolo unde aleargă. Şi apoi, spurcatul de Laban 
(închinător la alţi dumnezei) îl înşelase! Şi face şi el un gheşeft: va 
mai lucra şapte ani, dar pe turme. Bat palma cei doi şi se înţeleg: 
tot ce va fi pestriţ, bălţat sau negru va fi al lui lacov - celelalte, ale 
lui Laban. Nu ştiu dacă la început Laban a rînjit evreieşte, frecîndu- 
şi palmele, dar după cîţiva ani a rînjit mai puţin. „Care celalalte?" 
Turmele lui scădeau şi numărau numai oi slăbănoage, în timp ce 
ale lui lacov erau multe şi grase, („mîndre şi cornute, cîinii bărbaţi, 
asini învăţaţi...) Cum... Dumnezeu? - ar întreba unul care nu a citit 
Biblia, nici nu a fost cioban în viaţa lui. Vă spun eu (care măcar 
am citit Biblia): punînd vergi cojite în adăpătoarea oilor. Simplu, 
nu? Nu ştiu dacă de atunci încoace ciobanii au încercat chestia 
asta, mai ales de cînd se caută căciulile din blăniţă brumărie de 
miel, atît de apreciate de generalii români, dar poate era nevoie 
şi de intervenţie divină. Asta o ştie şi lacov, care dă vina pe îngerii 
lui Dumnezeu. Şi pe faptul că Dumnezeu l-a apărat pe el, lacov, 
de încercările lui Laban de a-l pungăşi. Dă lacov de înţeles că în 
fiecare an, văzînd că se năşteau mai mulţi miei de un anumit fel, 
Laban schimba kalimera. „De zece ori!", se plînge lacov. Desigur, 
trecuseră numai şase ani de cînd bătuseră palma, dar alături de 

Rafila (şi asistînd la competiţia dintre muieri), nici nu mai ştii cum 
trece timpul. Şi Dumnezeul („tatălui meu") îl ajutase de fiecare 
dată. Aşa că şi acum îi dă sfatul cel bun: ia-ţi tălpăşiţa! 
îşi adună lacov nevestele, ţiitoarele, copiii, oile, cîinii, asinii, cămilele 
lăptoase... şi le comunică vestea cea mare: plecăm. Fetele: bucurie 
mare. „Ne-a vînduttata ca pe vitei" se plîng ele (ca să vezi dragoste 
faţă de bărbat...) Ba, Rafila, dovedindu-se vrednică nevastă a lui 
lacov, nu pleacă cu mîna goală: îi fură tatălui şi dumnezeii. Păi cum 
să te duci printre străini fără dumnezei? Ba se dovedeşte vrednică 
şi mai tîrziu, cînd vine tată-său cu oaste pe urmele lor şi lacov se 
cam scapă în nădragi (deşi intervenise deja Domnul -căruia îi părea 
mai puţin importantă dreptatea, decît bunul lui plac). A minţit cu 
atîta aplomb, încît ajungem să ne întrebăm cînd a spus vreodată 
adevărul. Cu fundul pe idoli, îi spune tatălui că ea nici măcar nu ştie 
ce-i ăla usturoi, cum darosă-i miroase gura? „Cum, vrei să mă ridic? 
Asta nu se poate, mi-a venit rînduiaia femeilor." Asta trebuia să-l 
ducă pe Laban la vreo zece paşi de ea, că era necurăţenie mare să 
stai lîngă o femeie „în rînduială". Autorul Torei uită mereu că ceea 
ce era spurcat evreilor în urma întîlnirii lui Moise cu Dumnezeu 
la Sinai, nu trebuia neapărat să fie şi unuia care se închina altor 
dumnezei, cu veacuri înaintea lui Moise... Oricum, aflăm mai tîrziu 
că dumnezeii sfîrşesc îngropaţi sub rădăcinile unui stejar lîngă 
Sichem. Putem zice azi: ce e de „haram", de „haram 
" se duce... Nu mă folosesc eu de ei - dar nici ţie să nu-ţi cadă bine! 
Sentimente cît se poate de omeneşti... 

Dar acum, după ce a rezolvat şi chestia cu turmele de oi şi 
turma de neveste, ţiitoare şi copii, lacov avea alte griji: era în drum 
către frate-său, Roşcovanul cel Păros. Pe Laban îl poţi înşela, mai 
ales cînd ai de parte ta pe Dumnezeul lui Isaak (şi nevasta), dar pe 
sălbatic? Ăla pune mîna pe sabie mai întîi, pe urmă stă de vorbă. 
Dacă are cu cine. Şi nu rămîn frumuseţe de turme fără stăpîn, ca în 
Mioriţa? Mai ales că probabil acel sălbatic de păros cunoaşte acum 
prea bine dulceaţa şi iuţeala limbii fratelui mai mic. îşi împarte 

deci toate turmele în trei. Una să o vadă Esau, una (mai măricică) 
să nu - şi, una (mai micuţă) drept şpagă de iertare. Şi face şi-un 
plan, din care s-a inspirat probabil şi Motanul încălţat: pe drum, 
Esau întîneşte ba un ciopor de oi, ba nişte cămile, ba nişte vaci... 
şi mereu nişte ciobani spunîndu-i „Ale tale sunt, ţi le dă stăpînul 
nostrui lacov, care vine din urmă." Şi probabil între timp Dumnezeu 
îi tot şoptea în ureche: „să nu te atingi de omul meu, lacov, că dai 
de naiba!"... 

Oricum lacov, chiar în acea noapte, înainte de a se întîlni cu 
frate-său, dă de naiba. Nu, nu de Satan, ăla va apare pe lume abia 
pe timpul lui Iov, ci cu „un om". De unde or fi înţeles evreii mai tîrziu 
că acest „om" o fi fost El, Dumnezeu? Sau măcar un „înger"? Se 
luptă cu el lacov toată noaptea, deşi nu ni se zice de la ce s-au luat, 
şi acel „om" nu-l poate dovedi pe evreu. Şi văzînd că se apropie 
zorile, se roagă de lacov să-i dea drumul - după ce-i scrîntise o vînă 
la încheietură (dacă nu ştiţi de ce nu mîncaţi vîna de la încheietura 
nimănui, să ştiţi: de acolo!). Să stăm puţin să judecăm: era lacov 
tare? Era - dăduse la o parte o piatră de pe gura unei fîntîni. Mai 
fusese şi cioban de atunci, 20 de ani - o viaţă de om. Să tot faci 
muşchi de criţă, între timp! Dar, altfel, are nevoie de ajutorul 
Domnului, şi la Galead, în întîlnirea cu Laban, şi în viitoarea întîlnire 
cu Esau. Păi, credeţi-mă, dacă eu mă lupt cu Dumnezeu o noapte, 
sau chiar cu un înger al Acestuia, nu mă port abject (cum se va 
comporta lacov în întîlnirea cu Esau). Sigur, o justificare se dă: 
acum şchiopăta. Că altfel, ehei!... 

Dar un Dumnezeu El-Shadai, Atotputernicul, să se roage să i 
se dea drumul din strînsoare (ca în povestea cu tigrul: i-aş da eu 
drumul, dar vezi, el nu mă lasă...), cam greu de închipuit. Şi apoi, 
să-i fie frică lui Dumnezeu de zori? De lumina zilei? Să nu fie el 
nici măcar ca acel balaur din poveste, care se luptă cu Făt Frumos 
„zi de vară pînă-n seară"? Uite, eu nu am admiraţia şi credinţa în 
YHVH pe care o aveau evreii, dar eu nu pot crede nicicum că lacov 
s-a întîlnit atunci cu Dumnezeu! Nici măcar cu un înger. Mai curînd 

cu un demon, care se teme de lumina soarelui. Sau era atunci, 
la început, cel ce era Dumnezeu doar al lui Avraam şi Isaak, un 
demon în Canaan? Din scrisoarea către Efeseni, putem crede că 
Pavel credea cam acelaşi lucru. El spune; „Căci nu avem a ne lupta 
împotriva cărnii şi sîngelui, ci împotriva căpeteniilor, împotriva 
domniilor, împotriva stăpînitorilor întunericului acestui veac..." 

Oricum, „omul acela" l-a întrebat care îi este numele, şi aflînd 
că e „lacov", l-a preschimbat pe loc în Israel (cel ce luptă cu 
Dumnezeu). Privind în urmă, putem zice că acest nume reprezintă 
o profeţie făcută Poporului lui Israel. Profeţie care s-a împlinit de 
nenumărate ori - şi în sens pozitiv, şi negativ. De multe ori evreii au 
luptat „cu Dumnezeu" (de partea lor), şi tot de multe ori au luptat 
„cu Dumnezeu" (încălcîndu-i poruncile şi aşteptările). 

A doua zi, atitudinea slugarnică a lui lacov îl îmbunează pe 
Esau, care se dovedeşte încă o dată un om simplu, deschis, care 
nu ţine ranchiună. Ne-civilizat, am zice noi - care suntem opuşii 
lui. Noi ne recunoaştem mai degrabă în lacov - de aceea şi sperăm 
să-l avem pe Domnul cu noi... Iar Esau şi-a luat averile şi oştenii, 
şi s-a dus cît mai departe de frate-său (şi-o fi zis „mai răruţ, că-i 
mai drăguţ") tocmai în Seir, în munţii din estul deşetului Negev - 
acolo unde Moise va găsi regatul Edom. Israel scăpase de el - dar 
va avea de furcă mai tîrziu cu unul din urmaşii lui Esau, cu Amalec. 
Iar pe Edomiţi nu a reuşit niciodată să-i stăpînească total, împlinind 
astfel „binecuvîntarea" lui Isaak către Esau, pusă în Torah de Editor 
tocmai în secolul 5, cînd se ştia prea bine ce se întîmplase între 
evrei şi edomiţi. 

înainte de a se începe povestea lui losif, următorul patriarh 
important, mai citim despre întîmplarea de la Sichem. în bunătatea 
lor, regele şi întreaga cetate i-au primit pe lacov cu toată legiunea 
lui de turme. Zice Biblia: şi-a cumpărat de la regele Sichemului, 
Hamor, tatăl lui Sichem, ogorul din faţa cetăţii pe care îşi oprise 
turmele. în drum spre cetate, el mai făcuse în popas într-un loc 
(pe rîul Jabbok) unde înălţase o casă şi mai multe „colibe", loc pe 

care l-a numit „Sucot" (Sukkoth). Mai tîrziu, Sucot a fost o mare 
sărbătoare a recoltelor, numită şi Sărbătoarea Corturilor. Ea 
aparent a fost hotărîtă abia în deşert - de ne şi mirăm: „ce fel de 
recolte? De mană? De potîrnichi?" Desfăşurîndu-se la sfîrşitul lui 
septembrie-începutul lui octombrie, reprezenta începutul culegerii 
viilor (aşa cum Paştele reprezenta culegerea orzului, iar Pentecostul 
cel al grîului), şi dura şapte zile, timp în care participanţii dormeau 
în colibe. Toţi specialiştii (mai puţin bibliştii ortodocşi) recunosc 
că sărbătoarea a fost una agrară, de fecunditate, a canaaniţilor. 
E posibil, deci, ca lacov să fi participat într-un anumit loc la 
sărbătoare, stînd cu însoţitorii lorîn colibe şi aducînd jertfe „baalilor 
şi astartelor" locale. în ciuda faptului că numai cu cîteva zile înainte 
îl anunţase oficial pe „Dumnezeul lui Isaak" că se va putea numi şi 
„Dumnezeul lui lacov". 

Deci, ajunşi şi primiţi de populaţia din Sichem, lucrurile păreau 
să se desfăşoare paşnic. Atît de paşnic încît Sichem, văzînd-o pe 
Dina, fiica străinului lacov, s-a îndrăgostit de ea. Biblia sugerează 
că a siluit-o pe fecioară, înainte să o fi luat de nevastă. Dar poate 
că era (în ochii fraţilor ei) destul că avusese contacte sexuale cu 
ea înainte de nuntă - poate că fecioara acceptase cu bucurie. Dar 
poate că nu, ciobăniţele uneori chiar resping avansurile prinţilor 
(„mon pere avais cinquante moutons...") Demnii fii ai lui lacov (şi 
chiar ai Rafilei, mama vitregă), s-au prefăcut că sunt de acord să 
facă nuntă. E doar un mic amănunt, micuţ, mărunţel: bărbaţii, toţi 
bărbaţii cetăţii, trebuie să-şi taie prepuţul. Vreţi? bine; nu vreţi? 
ne luăm bună ziua... Şi Sichem, de dragul ciobăniţei, a primit. L-a 
convins şi pe tatăl lui să primească, ba s-au mai rugat şi de toţi 
locuitorii cetăţii. Şi în a treia zi, cînd toţi din Sichem zăceau în friguri, 
fără pantaloni pe ei, feciorii lui lacov i-au căsăpit pe toţi! Frumos, 
nu? Nu ştim dacă sfatul a venit de la noul Dumnezeu al tatălui lor 
(ar fi doar prima dintr-un şir lung de astfel de fapte), dar se pare 
că lacov nu fusese consultat. Ba chiar tatăl a ţipat tare (şi şi-a luat 
din nou viteză), acuzîndu-i mai ales că se apucă de astfel de treburi 

cînd nu au oaste suficientă. Dacă le sar în cap toţi cananiţii? 

Lucrurile probabil nu au stat chiar aşa. Oricît de mult am crede 
în minuni, e foarte greu de crezut că doi oameni au ucis toţi bărbaţii 
dintr-o cetate, fie ei şi cu pantalonii în vine. Mai probabil este că 
două triburi (Simeon şi Levi fiind doar eroi eponimi) au atacat 
cetatea -în zidurile căreia şi-au cam rupt dinţii. Pentru că, ulterior, 
la cucerirea Canaanului, cele două triburi sunt cele mai slabe 
dintre cele 12. Fuga lui lacov are, probabil, altă explicaţie... Oricum, 
Sichem era, şi va fi mult timp, o cetate importantă în Canaan. Pe 
timpul împărţirii regatului lui David în două, a devenit capitala 
regatului de nord şi important loc de cult la paritate cu Templul din 
Jerusalim. Chiar şi cînd capitala s-a mutat în noua cetate Samaria, 
a rămas un loc important, astfel că romanii au reclădit cetatea, 
numind-o pe greceşte Sebaste (Augusta) 

lacov se mai opreşte din fuga lui tocmai la Betel - pe care îl 
botează a doua oară. Iar Dumnezeu îl botează şi el iarăşi pe lacob 
Israel, uitînd că „omul acela" o făcuse deja... Şi după ce e îngropată 
Deborah, de care aflăm cu uimire (şi fără pic de interes) că a fost 
doica Rafilei, apoi chiar şi Rafila, care aduce pe lume în dureri, 
murind (unde era atunci Dumnezeu?), un fiu numit Beniamin (Ben- 
Amin, Fiul Dreptei, şi nu Ben-Oni, Fiul Durerii, cum fusese numit 
iniţial), ajungem iarăşi la o listă lungă de genealogii pe care le uităm 
imediat ce le citim şi care au rostul să facă trecerea spre povestea 
lui losif. Dar pînă atunci să încheiem şi noi, „legînd capetele firelor", 
cum zic englezii. Nu ştim rostul poveştii cu Sichem, din care evreii 
nu ies deloc cu faţa frumoasă - decît poate să dea prilej ca mai 
tîrziu lacov, în „binecuvîntările" lui, să-l facă urmaş pe cel de-al 
patrulea fiu. Primul (Ruben) pierduse acest drept prin faptul că se 
încurcase cu una din roabe (Milca), semn că, ori roabei îi plăcea 
băieţandrii, ori că lui Reuben îi plăcea supa de găină bătrînă, ori - 
mult mai demn de crezut -, că Reuben voise să uzurpe locul tatălui 
lui. Credeţi sau nu, un astfel de act implica, deseori, contactul sexual 
al uzurpatorului cu ţiitoarele celui uzurpat! (aşa s-a întîmplat mai 

tîrziu şi cu Abesalom, şi cu Adonia). Următorii doi, Simeon şi Levi, 
îl pierduseră atunci cînd căsăpiseră bieţii locuitori ai Sichemului, 
dovedind fire nestăpînită şi sete de sînge. Şi aşa, deşi următorul 
patriarh a fost losif, cel prin care se va transmite „sămînţa" va fi 
luda. Era normal să se întîmple aşa, din moment ce autorii Torei 
erau scribi la Jerusalim, la curtea lui luda. 

Dar despre losif şi fraţii lui, vorba lui Thomas Mann, vom vedea 
în episodul următor. 

losif şi fraţii lui 



V-am spus că despre ei vom vorbi acum. lacov, zice Biblia, trăia în 
ţara Canaan, acolo unde tatăl lui locuise ca străin. Străin fusese 
şi Avraam, şi Isaak, acum era şi lacov... E drept, ei cumpăraseră ici şi 
colo „ogoare", ca de exemplu la Hebron sau Sichem. Dar la Sichem 
nu se puteau întoarce, aşa că s-au dus la Hebron. 

lacob avea (cel puţin) 13 copii - deşi despre Dinah nu mai 
auzim nimic de la aventurile ei amoroase cu Sichem. Băieţii lui 
lacov mergeau în fiecare zi cu oile la păscut, probabil mai puţin cel 
mic, Veniamin. Iar lacov arăta „atitudine partinică": iubea mai mult 
pe losif, cel mai mic dintre cei mari. Avea băiatul 17 ani, dar era al 
iubitei Rafila. în plus, se arăta călcînd pe urmele tatălui: poltron, 
bîrfitor, pîrîcios... Nu ştiu ce treabă făcea el la cîmp, dar cum auzea 
şi vedea ceva - fuga la corturi la tăticu', să-i spună ce-au mai spus şi 
făcut fraţii lui. Aşa că lacov a mai făcut una: i-a dăruit (lui şi numai 
lui!) un caftan. Zice Biblia: „o haină pestriţă". Cu care acum băiatul 
se fălea în faţa fraţilor săi. Poate din cauza asta nici nu prea punea 

mîna pe multe: să nu-şi murdărească haina. Oricum, erau destui 
pălmaşi: alţi 10 fraţi... 

Şi asta n-ar fi nimic, dar, dacă ne luăm după cele spuse 
de biblişti, avea şi vise; ori, Visele nu vin decît de la Domnul. 
Concluzia: Dumnezeu era cu micul poltron. Desigur, ca şi în cazul 
lui Cain şi Abel, Dumnezeu poate fi cu cine vrea El, ba mai mult, 
poate judeca după ce se va întîmpla în viitor. Ei, văzînd atitudinea 
preferenţială a tatălui faţă de părăcios, mai c-aş putea ghici şi eu ce 
se va întîmpla în viitor... Deci, losif visa. Şi nu, aşa, ca toată lumea, 
floricele, nori, crocomauri - ci pe el (nu pe El, ci însuşi losif) stînd 
deasupra celorlalţi. Mai ales deasupra fraţilor, care i se închinau 
ca unui împărat, cu burţile pe pămînt (cînd sub formă de snopi, 
cînd de stele...). Nu erau deloc proşti fraţii; chiar dacă erau ciobani: 
înţelegeau prea bine unde ţinteşte micul sclifosit prin visele lui 
„născocite" (cum afirmau ei). Ba chiar şi lacov începuse să-l certe 
(cu multă, cu foarte multă blîndeţe) atunci cînd află că şi el şi 
mama băiatului (? Parcă murise) i se închinau lui losif, sub formă 
de soare şi lună (ca să fie corect, autorul Torei ar fi trebuit ori să nu 
pomenească de lună, Rafila murind între timp, ori să vorbească de 
trei luni - ce nu se poate întîmpla într-un vis inventat? -, dacă le lua 
în considerare pe mamele vitrege). 

Dar, în timp ce frăţiorul cu haina pestriţă stătea la corturi, în preajma 
tatălui său, ceilalţi şi-au luat turmele şi-au pornit spre Sichem. 
Trecuseră destui ani să se uite pocinogul? Se pare că nu prea, ei nu 
au stat la Sichem, ci s-au dus la Dotan, un loc la aproximativ 80km 
spre nord. Acolo îi şi găseşte losif, trimis de tatăl său „să vadă ce 
mai fac fraţii lui". în limbaj secu: să şpioneze... 

Numai că ei, aceşti fraţi, cu ochii după lupi şi alţi hoţi, au văzut 
de departe haina pestriţă şi-au hotărît să scape de mica năpîrcă. 
Cînd losif a ajuns acolo, ei (fraţii) l-au luat pe sus şi l-au aruncat 
într-o groapă adîncă, de unde nu putea ieşi. Nu l-au ucis, fiind el 
„carne din carnea noastră", ci l-au vîndut mai tîrziu unei caravane 
ce trecea pe acolo întîmplător, ducînd smirnă, tămîie şi leacuri 

tămăduitoare - ca toate caravanele răsăritene. Aici autorul o cam 
încurcă, îi dă pe cei cu acea caravană mai întîi ca „ismailiţi", apoi ca 
„medianiţi". Şi ce dacă? - mă puteţi întreba. Hai, întrebaţi-mă !-să 
vă pot răspunde: arabi, şi unii şi alţii? Ei, pe atunci nu era chiar aşa. 
E ca şi acum azi ai spune că i-ai dat un pumn în nas palestinianului, 
iarsauditul te-a bătut de ţi-a sunat apa-n cap. Ismail iţii erau urmaşii 
lui Avraam prin Ishmael, iar Medianiţii era chiar urmaşii direcţi ai lui 
Avraam din ultima lui ţiitoare (poate soţie). Şi într-un caz şi în altul, 
tare repede trebuie să fi trecut cele două generaţii, dacă putem 
vorbi despre ei ca popoare. în mod normal, în două generaţii, acei 
negustori trebuiau să fie un fel de veri de-ai fraţilor, şi caravana ar 
fi trebuit să-i cuprindă pe mai toţi bărbaţii tribului, Aşa cum evreii 
erau acolo mai toţi, mai puţin lacov şi Veniamin... 

Deci, „medianiţii" cumpără de la fraţi pe losif şi-l iau cu ei, ca 
sclav, spre Egipt unde, sperau fraţii mai mari, i se vor pierde urmele, 
numele şi chiar şi visele. Iar ei şi-au văzut de viaţă -mult mai liniştiţi 
acuma. Au trebuit, adevărat, să-l ogoiască pe bătrînul lacov, care 
acum îşi jelea fiul mîncat de fiare (după ce fiii îi arătaseră pestriţa 
de haină mînjită cu sînge), alături de „toţi fiii şi fiicele" lui. Dar viaţa 
merge înainte şi, pînă să ajungă în Egipt şi ei, cum vom vedea (şi 
cum probabil ştiţi deja, pentru că povestea lui losif este una din 
cele mai cunoscute poveşti biblice; sau, dacă nu aţi pus mîna pe 
Biblie, poate din filmul de desene animate...), aflăm tribulaţiile lui 
luda. O poveste mai rar povestită în şcoala duminicală - şi care a 
fost povestită mai ales în nord, în regatul Israel (deci, în sursa „J"). 

Se duce acest luda (cum ziceam, directul moştenitor al lui lacov, 
cel ce a dat regii Iudeii, inclusiv pe marele David) la un prieten şi 
acolo a văzut o cananită frumoasă, pe care a şi luat-o de nevastă. 
De aici nu putea ieşi bine! Şi chiar aşa a fost. A avut trei fii. Pe 
primul l-a trăznit Dumnezeu pentru că „era rău înaintea lui". Biata 
Tamar, pe care i-o dăduse luda de nevastă, s-a trezit fără soţ şi fără 
urmaş. Aşa că luda a dat-o celui de-al doilea fiu, fratele trăznitului, 
ca acesta să-i facă urmaş (nu-mi găsiţi vină că inventez: aşa era 

tradiţia la evrei). Dar onanistul de Onan nu-şi făcea datoria de 
bărbat de familie şi a fost şi el trăznit. Să nu-şi piardă şi al treilea fiu 
(oricum, l-a pierdut în istorie, nu se mai aude despre el nimic...), 
luda face pe niznaiul şi-o trimite pe Tamar acasă, vădană, „pînă 
creşte Şe la mare". Dar Şela creşte, şi Tamar tot vădană, fără bucurie 
(sexuală). Şi aflînd că tata socru se duce la tuns oi, îi iese în cale „cu 
obrazul acoperit" (semn că era „curvă", zice Torah; noroc că luda 
n-a ajuns pe la talibani, că cine ştie ce încurcături se mai iveau), şi 
lui luda îi creşte... tensiunea. Musai să se bucure şi el de curvă! E 
în stare să dea şi un miel pe chestia asta... cînd o avea. Dar Tamar 
(păţită şi ştiindu-şi socrul - chiar dacă el n-o ştia) a cerut gaj: inelul, 
„lanţurile" şi toiagul. 

îşi fac ei treaba, se duce lacov la tuns (de oi) şi se arată om de 
cuvînt. îşi dorea gajul înapoi... Aşa că-l trimite pe prietenul lui, Hira 
Adulamitul, să-i aducă inelul, lanţurile şi toiagul „de la curva aia". 
Curva - ioc. Doar că peste trei luni văduva de Tamar arată burtă. 
„Ardeţi-o!", porunceşte luda cel milos (poate şi fericit că-şi scapă 
astfel pe Şela). Doar că Tamar se arată cu adevărat curvă: scoate 
inelul, lanţurile şi toiagul -să-l facă de rîsîn tîrg pe bietul luda, care 
nu făcuse mare lucru, decît intrase la o prostituată... Şi uite aşa se 
nasc doi băieţi de gemeni, de nici nu ştii cine s-a născut mai întîi (cel 
ce a scos o mînă, sau cel ce a ieşit cu totul?). Nu s-ar spune această 
poveste dacă cel ce ieşise cu totul, Pereţ, nu ar fi fost strămoşul 
direct al lui Boaz, cel ce o va lua pe Ruth să-l nască pe lese, tatăl lui 
David... Cei de la curtea Judeii ar fi eliminat bucuroşi povestea din 
Torah - dacă n-ar fi ştiut-o mai toată lumea. Şi nu aveau o poveste 
mai bună despre strămoşii regilor lor. Dar pînă la urmă au găsit 
o interpretare „plăcută" - uite că Dumnezeu îşi poată alege flori 
din balegă pentru a-şi duce Planul la bun sfîrşit. Oricum, să-l lăsăm 
deocamdată pe luda în pace (nu mai aflăm ce a făcut cu Tamar 
după aceea, putem numai bănui că nu s-a mai culcat cu ea), şi să 
ne întoarcem la losif. 

Am rămas acolo unde „medianiţii" îl duceau în Egipt. Ajunşi 

acolo, îl vînd lui Potifar, „căpitanul gărzilor" lui Faraon. Numele 
este într-adevăr egiptean: Poti-phe-ra - „Ra a dat" (cu sensul pe 
care îl au azi numele de Deodatus sau Teodor), losif a ajung sclav 
în casă, nu pe plantaţii, şi văzînd Potifar că „Domnul era cu el" (nu 
ni se zice care Domn-zeu; egiptenii aveau o mulţime de prim rang 
şi o legiune de zei mai micuţi), l-a pus „stăpîn peste casă" - un 
fel de administrator. Aşa că Potifar acum „nu avea altă grijă decît 
să mănînce şi să bea", zice Biblia. Trai nineacă! Şi să fie căpetenia 
străjerilor, desigur... Şi pentru că losif era în casa lui Potifar, 
Dumnezeu făcea ca totul să meargă bine în casă şi pe cîmp. în 
întreg Egiptul? în întreaga lume? Doar losif trăia în acea lume... 

Ei, stăpîna casei (nu „administratoare", ci chiar nevasta lui 
Potifar) a pus ochii pe tinerelul şef. Şi i-a plăcut ce a văzut. Aşa că, 
de cîte ori îl întîlnea, conversaţia începea cam aşa (ne zice Biblia): 
„Culcă-te cu mine!" losif, nu şi nu., că aşa va păcătui în faţa lui 
Dumnezeu. Probabil ea (nu-i vom afla niciodată numele) nu prea 
înţelegea partea cu păcatul, cu Dumnezeu - şi insista. Atît de mult, 
încît el şi-a lăsat haina în mîna ei şi-a rupt-o la fugă. Acum ea avea 
o „dovadă", şi a început să urle: „evreul ăsta a încercat să mă..." 
Şi Potifar a crezut-o şi l-a aruncat pe losif în închisoare, fără să se 
teamă (prea mult) de pedeapsa lui Dumnezeu. 

Dacă n-aţi şti povestea, aţi spune: Ei, pînă aici i-a fost. Da' de 
unde?! Tînărul evreu (deşi anacronism - pe atunci nu se ştia de 
„evrei", decît dacă luăm cuvîntul să însemne „habiru" = rătăcitor, 
străin - , vom folosi totuşi acest termen în povestea noastră) a reuşit 
din nou să se bage sub o piele: de data asta, a temnicerului-şef. 
Care l-a pus nici mai mult nici mai puţin decît şef peste închisoare, 
şi totul se făcea după voia şi prin losif. Dacă eram pe timpul 
securiştilor, am fi gîndit tot felul de chestii faţă de un asemenea 
colaborator, poate chiar torţionar... Mai interesant este că acest 
„mai marele temniţei" (nu losif, ci stăpînul lui) devine „căpetenia 
străjerilor", iar „temniţa" propria lui casă. Ultima dată îl aveam pe 
Potifar în această slujbă - iar losif chiar era „mai mare peste casa 

lui". Uitase povestea cu soţia? Nici nu avusese loc vreo poveste cu 
nevasta? - dar sursele indicau că losif era „mai mare peste" cînd 
peste casa lui Potifar, cînd peste temniţă, şi-au încercat să pună 
sursele de acord? 

Oricum, din temniţă a venit salvarea (şi ridicarea), losif află că 
doi noi întemniţaţi (nimic nu se întîmpla în temniţa lui fără ca el 
să ştie!) au vise. Asemnănătoare, dar cu deznodămînt diferit. Şi le 
tălmăceşte visele (nici nu era greu; oricum, nu-l implicau în nici un 
fel...): unul din ei, pitarul, se va ridica în furci; celălalt, paharnicul, 
va reveni la palat. Şi chiar aşa se întîmplă. Numai că paharnicul 
uită de losif - şi-şi mai aminteşte de el abia peste doi ani, cînd 
Faraon are şi el două vise. Şi losif vine, i le tălmăceşte, Faraon îi dă 
toată împărăţia pe mînă şi... Ca în cele mai frumoase poveşti. Să 
înţeleagă tot evreul (şi creştinul) că atunci cînd îl ai pe Domnul cu 
tine, nimic nu-i imposibil. El te urcă, el te coboară - şi cît timp ai 
speranţă şi credinţă, poţi ajunge din temniţă tocmai pe tron! Sigur, 
povestea lui losif nu s-a mai întîmplat, dar e bine să ai speranţă şi 
crdinţă. Niciodată nu se ştie... 

Multă lume a încercat să răspundă la întrebarea: care Faraon? 
în Egipt, Faraon (Pero = „casă mare, palat"), era considerat zeu, 
întruparea lui Ra pe pămînt. Nu numai că Egiptul era o lume închisă, 
în care străinii, de orice fel ar fi fost ei, nu erau primiţi, dar nici chiar 
egiptenii nu aveau acces la Faraon decît prin intermediul preoţilor 
sau funcţionarilor. Povestea lui losif nu putea avea loc, oricîte vise 
ar fi avut Faraonul. A fost totuşi o perioadă în istoria Egiptului cînd o 
astfel deîntîmplarearfi putut avea loc. Nu chiar ca în Biblie, desigur, 
cu neveste, temniţe şi vise, dar un „habiru" putea ajunge chiar în 
poziţia de vizir. Şi asta, pe timpul Hiksoşilor. Perioada ar părea să 
fie potrivită. Pe timpul primilor patriarhi, de la părăsirea Ur-ului, în 
Egipt a fost Regatul Mijlociu, puternic. Dar pe la 1750 î.Hr. acesta a 
început să decadă, astfel că pe la 1730, partea de Nord (Egiptul de 
Jos) a fost cucerită de migratori veniţi din Orient. Nu ştim cine au 
fost ei, se pare că o uniune de triburi nomade amestecate, semite, 

dar şi hurite, hitite, poate chiar elemnente sosite din Anatolia şi de 
dincolo de Caucaz. în Asia sunt numiţi „Regii Păstori", dar egiptenii 
le-au zis „hyksos" - ceea ce înseamnă „regi străini". Au stăpînit 
Egiptul de Jos vreo două secole - fără a reuşi să cucerească Egiptul 
de Sus, cu capitala la Teba. Pînă la urmă regii de la Teba i-au înfrînt 
şi izgonit, eliberînd ţara şi formînd Regatul Nou. 

Hyksoşii stăpîneau delta Nilului şi aveau capitala la Memphis 
(la nord de actualul Cairo). O cetate încă mai importantă era On, 
cetatea sfîntă, cunoscută şi sub numele de Pa-Ra,casa lui Ra. Ieremia 
în scrierile lui a tradus numele în Beth-Şemeş (casa soarelui), 
iar grecii i-au zis Heliopolis - aşa cum e în general cunoscută de 
istorici. Oricum, asta arată că hyksoşii au avut de partea lor preoţii 
din Egiptul de Jos - poate încercînd să se emancipeze de sub 
dominaţia celor din Teba. 

Dacă e adevărată această afirmaţie, cum că Faraon era unul 
din liderii semiţilor hiksoşi şi nu un faraon egiptean, s-ar explica 
multe. N-ar fi deloc de mirare ca el să numească oameni de aceeaşi 
naţie ca viziri (viceregi). Regatul Hiksos a stăpînit, cel puţin parte 
din timp, şi Canaanul, deci un astfel de funcţionar putea să vină şi 
pe cale naturală (şi nu ca sclav) din Canaan. Visele cu vacile grase 
şi slabe şi spicele sunt copilăresc de simple, nu trebuie să ştim 
povestea lui losif ca să le explicăm şi noi. Oricum, un interpret de 
vise, oricît de bun, ar fi fost pus să facă exact asta, să explice vise, 
şi nu să conducă ţara. losif ar fi primul (şi singurul) cu acest talent 
care s-o fi reuşit să ajungă şeful guvernului. Din păcate, mai mult 
decît ipoteze nu putem avea. Scribii egiptenei nu au scris absolut 
nimic despre această perioadă tristă pentru ţara lor, faraonii din 
dinastiile 15-16 (care se bănuieşte că ar fi fost hicsoşi) poartă 
nume egiptene, hieratice, şi singura informaţie despre ocupaţie 
o avem de la Manetho, care a scris prin sec. 3 î.Hr. Nu se ştie 
nimic despre vizirii sau viceregii lor, despre ani buni sau ani răi... 
Oricum, pentru o ţară care depindea direct de Nil şi de anii „buni" 
în inundaţii (în Egipt nu plouă niciodată; toată apa pentru culturi 

vine de la revărsarea Nilului), era, probabil o practică de milenii să 
se depoziteze surplusul anilor buni pentru a acoperi nevoile anilor 
răi. Nu aveau nevoie de un habiru din Canaan să-i înveţe. 

Pentru cei ce nu ştiu visul, îl povestesc pe scurt: din „Rîu" (în 
Egipt nu există decît un rîu; cînd e numit, dacă e numit, i se zice 
Hapi, după numele zeului) ies şapte vaci grase. Dar, pe urmă ies 
şapte vaci slăbănoage care le mănîncă pe primele. (E într-adevăr 
un coşmar să vezi şapte vaci slabe înghiţind pe nemestecate şapte 
vaci grase - dar iarăşi, în vis se poate orice...) Interpretarea: vor 
fi şapte ani de belşug, după care vor veni şapte ani de foamete. 
Ce ne facem? Construim hambare. Pentru chestia asta Faraon îl 
pune pe losif pe tron, îi pune în deget inelul şi-l face vicerege, losif 
se însoară cu fiica Marelui Preot din On (ce-o fi zis Dumnezeu de 
chestia asta? De aceea dispare el timp de 400 de ani? De supărare 
că, după toată munca Lui să fie cu losif, acesta se dă cu Ra?) şi 
are doi băieţi - care vor fi, alături de ceilalţi fii ai lui lacov, părinţii 
eponimi ai evreilor. Interesant este faptul că cele două triburi, 
Efraim şi Mânase, au fost cele care au format regatul Israel, cel 
nordic. Din ele s-au ridicat regii Israelului, pînă cînd regatul a fost 
distrus de asirieni. Sursa „J", care a scris în Nord, a prezentat aceste 
triburi (şi pe losif, strămoşul lor) în culori extrem de roz - în timp 
ce pe luda şi-ai lui în culor sumbre, dacă nu de-a dreptul sarcastice. 
Cînd cele două surse şi-au găsit locul împreună în Torah, au dat 
naştere, deseori, la contradicţii... 

Au trecut anii de belşug şi „vizirul" losif a pus deoparte grîu. 
Cînd au venit anii de foamete, toată lumea (de pe-acolo...) a dat 
de belea - mai puţin Faraon. Care a început să facă bani, cum se 
întîmplă cu mai toţi traficanţii, vînzînd grîul. Nu numai egiptenilor, 
ci cui avea bani. Şi toată afacerea a fost pusă sub mîna habirului 
cel isteţ, la care au început să vină toţi flîmînzii din Egipt şi Canaan. 
Şi aşa au ajuns şi alde fraţii lui losif la Pa-Ra să cumpere grîu. Şi 
bineînţeles, viceregele, care nu avea nimic mai bun de făcut deît 
să asiste la comerţ, i-a recunoscut. (Sau poate avusese un vis 

personal?). 

Următoarea poveste îi pune în prim plan pe fraţii lui losif. Se 
pare că ei deveniseră între timp copii model, sinceri, de bună 
credinţă. Le pare rău de fapta făcută (vînzarea fratelui losif), 
sunt gata să se jertfească pentru tatăl lor... Mai ales luda iese în 
prim plan - deşi iniţial Ruben fusese cel care arătase remuşcări şi 
chiar îşi oferise „cei doi fii" drept gaj pentru a i se permite să se 
reîntoarcă în Egipt cu Veniamin, să-şi ţină promisiunea făcută lui 
losif şi să-l elibereze pe Simeon (deşi nu se mai aminteşte că losif 
îl oprise pe Simeon ca ostatec). Dar pe urmă locul îi este luat de 
luda - probabil intervenise între timp sursa „E", din ludea... Şi după 
ce fraţii fac de două ori drumul la Pa-Ra, trec prin teama morţii 
cînd sunt acuzaţi că Veniamin a încercat să fure o cupă de argint, 
totul se termină cu bine. Toţi se pupă, îl aduc şi pe bătrînul lacov 
să se bucure de regăsirea fiului crezut pierdut, li se dă dreptul să 
se stabilească în Goşen, o regiune în estul deltei - de fapt, prima 
regiune a Egiptului în care ar fi intrat cineva venind din Canaan. 
Dacă pe tronul Egiptului de Jos era, într-adevăr, un hiksos, el nu 
putea decît să se bucure că un trib de semiţi, chiar şi numai 70 de 
bărbaţi (cît se zice că era familia lui lacov în acel moment, cu fii, 
nepoţi şi strănepoţi) se stabileau în ţara ocupată de ei. 

Cu acest happy-ending, povestea lui losif şi a fraţilor săi se 
termină. Nu înainte de a ni se arăta un vizir hrăpăreţ care, profitînd 
de foametea din Egipt, efectiv sărăceşte pe toţi locuitorii, pentru 
a-l îmbogăţi pe Faraon. Cînd toţi au terminat argintul, le-a cerut 
animalele (vaci, oi, cai...). Cînd au terminat şi animalele, le-a cerut 
pămînturile. I-a mutat de-a lungul Nilului şi i-a făcut robi Faraonului 
pe toţi, în schimbul seminţei. O cincime din recoltă era automat a 
Faraonului, dar poate plăteau şi alte taxe. Sărăcia egipteanului de 
rînd a intrat în istorie, încît s-a scris şi o poveste despre un astfel 
de ţăran egiptean care a preferat să se arunce în Rîu decît să mai 
trăiască. Şi zice Biblia „şi aşa a rămas de atunci încoace". „Numai 
pămînturile preoţilor nu le-a cumpărat" losif, şi este adevărat: 

singurii care se bucurau de privilegii în Egipt erau preoţii. Şi puterea 
lor a crescut în secolele care au urmat, nu rareori ajungînd să 
schimbe faraonii. Privind prin prisma veacului nostru, putem spune 
doar că reformele aduse de „losif" în urma viselor faraonului nu au 
fost deloc de admirat. Iar Dumnezeu ori nu a ştiut, ori nu i-a păsat, 
în caz că el a continuat să stea alături de losif. Crezînd în dreptate, 
nu ne putem decît întreba dacă transformarea familiei lui losif în 
sclavi nu a fost plată dreaptă pentru munca „vizirului"... 

Mai aflăm de Binecuvîntarea lui lacov, care reflectă istoria 
triburilor evreieşti în următorii cinci sute de ani. Fiii lui losif sunt 
recunoscuţi de „fii" de către lacov, înainte de moarte, iar lui Efraim, 
deşi mai tînăr, i se dă întîietate asupra fratelui său. Acesta este o 
reflectare a faptului că Sichem şi Samaria vor fi pe pămîntul lui 
Efraim. Din el se vor ridica regii Israelului. Dar în Binecuvîntare 
partea leului va fi dată lui luda. Nu ştim dacă Dumnezeu era atunci 
acolo, ascultînd Binecuvîntarea, dar din acel moment el dispare 
pînă la apariţia lui Moise. 

Şi pe urmă lacov moare şi este adăugat celorlalţi, în Peştera de 
la Mocpela. La timpul lui, moare şi losif, dar el este îmbălsămat 
după tipicul egiptean şi va face călătoria înapoi în Canaan împreună 
cu evreii conduşi de Moise şi Jeshua. 

Ni se pregăteşte un Exod 



Pînă aici am urmărit prima carte din Torah, numită la noi 
„Facerea" („Creaţia"), numită de evrei „La început". Ei numesc 
o carte după primele cuvinte din ea. Aşa e şi în cazul celei de-a 
doua cărţi, pe care o începem aici. Ceea ce noi numim Exodul (sau 
Ieşirea), evreii numesc „Acestea sunt numele" (sau, în traducerea 
românească, „lată numele...") - pe scurt „Numele". 

Exodul începe cu o nouă genealogie - modul în care Redactorul 
a găsit cu cale să unească diferitele surse într-un tot unitar. Nu 
aduce nimic nou, sunt numele fiilor lui lacov (Israel) care au intrat 
cu el în Egipt. Cu totul, zice Biblia, erau „şaptezeci de suflete" ieşite 
din coapsa lui lacov -şi nu vom ştii niciodată dacă sunt socotiţi doar 
partea bărbătească... E ultima dată cînd fii lui lacov sunt pomeniţi 
ca persoane, şi nu ca triburi. 

După aceea, autorul trece direct la miezul problemei. în cei patru 
sute de ani de la dispariţia lui lacov, cei şaptezeci se înmulţiseră 

nemăsurat. Zice Biblia că în Egipt se ridicase un alt faraon, „care nu 
îl cunoştea pe losif. Deşi Biblia lasă să se înţeleagă faptul că acest 
nou faraon urmează imediat după cel ce îl „cunoscuse", cum zic, 
trecuseră cîteva sute de ani. Nu era de mirare ca la un moment dat 
un faraon să nu mai cunoască numele unui vizir canaanit. 

Mai ales că între timp avuseseră loc schimbări majore în Egipt. 
După lupte seculare (care chiar au durat vreo două secole) egiptenii, 
conduşi de regii din dinastia tebană, reuşiseră să îi alunge pe 
hicsoşi, întinzînd din nou regatul unit de la cataracta a şasea pînă la 
Mediterana, ba chiarcucerind Canaanul. Aliaţii hicsoşilortrebuiesă 
fi simţit pe propria piele răzbunarea foştilor ocupaţi. Noul faraon, 
„al opresiunii", văzînd numărul mare al „evreilor" şi temîndu-se că 
ei se vor alătura „duşmanilor", a pus peste ei „supraveghetori" şi 
i-a pus la muncă. Să construiască, mai precis. Se pare că mai tot 
emigrantul cu asta începe... 

Cine erau acei „evrei"? Biblia îi numeşte „copiii lui Israel". Mai 
probabil erau numiţi „habiru", străini, şi printre ei numărau nu 
numai „israeliţi", ci din toate neamurile de străini aflate în acel 
moment în Egipt. Dar e posibil ca numărul lor să fi fost atît de mare 
încît să fi pus în pericol existenţa regatului egiptean? E greu de 
zis, mai ales că Egiptul a fost deseori confruntat cu răscoale ale 
sclavilor. Dar e foarte probabil că numărul lor nu depăşea cîteva 
zeci de mii. 

De ce atunci Faraon este pus să ia măsuri de control al natalităţii 
„evreilor"? Ce „duşman" ar fi putut ajuta ei? Ţinînd cont că evreii 
locuiau în Goşen, provincia estică dintre Nil şi Sinai, e evident că 
acel „duşman" putea sosi numai de acolo. Că era, probabil, semit, 
ca şi majoritatea sclavilor. Pentru a afla mai multe, să vedem cine 
ar fi putut fi acest „Faraon al opresiunilor". 

Pe la 1570 î.Hr., regele de la Teba, Ahmose I i-a învins pe hicsoşi 
şi a format Regatul Nou, muţind capitala la Memphis, de unde 
avea un control mărit peste cele două regate. Probabil din acel 
moment, soarta semiţilor care nu au părăsit regatul a început să se 

înrăutăţească. Dar nu el, nici urmaşii lui nu pot fi consideraţi acel 
Faraon din Exodus. E prea devreme, ţinînd cont de momentul în 
care Israeliţii ocupă Canaanul. 

Ahmose este urmat de cîţiva regi războinici, expansionişti, din care 
cel mai mare a fost Thutmose III, cel care, înfrîngînd la Megiddo 
(în Canaan) o coaliţie a regilor din zonă, a lărgit „imperiul" pînă 
dincolo de Eufrat şi pînă la porţile Asiei Mici. Această regiune a 
stat sub egipteni sute de ani, chiar dacă regii s-au arătat mai puţin 
puternici. Unii din ei, ca Amenhotep III, şi-au îndreptat atenţia 
spre sud, cucerind Nubia şi apoi (parte din) Ethiopia - moment de 
maximă extindere a Egiptului. A venit apoi Amenhotep IV, regele 
„eretic" Ikhnaton („Aton e mulţumit"), preocupat mai ales de 
reformele lui religioase (a introdus o formă de monoteism care, 
cine ştie?, a influenţat poate monoteismul mosaic) şi artistice. Pe 
timpul domniei lui (nu foarte lungi) Egiptul a slăbit şi guvernatorii 
lui din Canaan cer ajutor (cereri se pare rămase fără răspuns) să 
poată opri invazia „străinilor" (prima dată cînd apare numele de 
„habiru") dinspre răsărit. Să fie el Faraon al Exodului, slab militar, 
interesat în arte şi religie, cînd israeliţii, profitînd de slăbirea 
statului, dar oprimaţi şi folosiţi ca sclavi în construcţii, au fugit? Din 
nou, e prea devreme, iar construcţiile făcute de Ikhnaton au fost 
făcute la noua lui capitală, Akhenaton (actualul Tell el Amarna), 
în partea de sud-vest a Deltei, departe de Goşen. Mai mult, acei 
atacatori, „Khabiri", se par că anunţă sosirea în zona Canaanului 
a Edomiţilor, Moabiţilor şi Ammoniţilor, triburi semite care vor 
înfiinţa regate - pe care triburile de „evrei" le vor găsi în calea lor. 

După cîţiva faraoni slabi (inclusiv ginerele lui Ikhnaton, 
Tutankamon), pe tron vine o nouă dinastie prin primul ei faraon, 
Ramses I. Poate asta este o indicaţie. în Biblie, israeliţii sunt puşi să 
lucreze ca sclavi în două localităţi: în Pithon şi Pi-Ramases. Ambele 
sunt localizate în Goşen, grînarul Egiptului, la est de Deltă - de 
fapt, pe un canal săpat de Ramses II. Deci, probabil acest Faraon 
al Opresiunii este un faraon al dinastiei a 19-a, venită la conducere 

chiar înainte de 1300 î.Hr. Asta dacă a existat un astfel de faraon... 

Cel mai puternic (şi mai cunoscut) faraon al dinastiei a fost 
Ramses II, care a domnit peste 45 de ani. El a ţinut în frîu cu putere 
teritoriile moştenite. A intrat în conflict cu regatul Hitit şi a trebuit 
să se retrragă, în urma bătăliei cu rezultat neconcludent de la 
Kadesh, pe Eufratul superior. Din acel moment sensul dezvoltării 
Egiptului va fi unul descendent, ce va duce la ocuparea lui de 
străini şi dispariţia lui ca regat. Dar pe timpul lui Ramses II asta nu 
se întrevedea: Egiptul era la apogeu! 

Să fi fost el acel Faraon al Opresiunii? E posibil. Pe timpul lui 
s-a construit mult, avea nevoie de sclavi mulţi. De fapt, e incorect 
să socotim pe lucrători „sclavi". Ei erau „rechiziţionaţi" şi obligaţi 
să muncească, dar administratorii, „supraveghetorii" nu aveau 
drept de viaţă şi moarte asupra lor, aşa cum e prezentat în Biblie. 
Uciderea noilor născuţi nu are sens. într-un stat sclavagist, sclavii 
sunt cea mai mare bogăţiei. Dintotdeauna şi peste tot, stăpînii de 
sclavi au încercat prăsirea supuşilor, nu limitarea numărului lor. 

Ajungem la următoarea fază a povestirii: persecutarea 
israeliţilor. Aceştia, aflaţi în „robie grea", sunt puşi să facă adobe: 
cărămizi din lut nears, folosite la construirea zidurilor. Se zice că au 
construit cetăţile Pithon şi Pi-Ramases. în acele locuri se aflau mari 
silozuri în care erau depozitate grînele - şi nu putem şti dacă aceste 
silozuri nu datează încă de pe timpul lui „losif". Cele două cetăţi 
aveau rolul, probabil, de apărare în faţa unui eventual atac dinspre 
răsărit, ca şi - pe timpul lui Ramses -, ca tabere unde se adunau 
produse în vederea campaniilor lui în Levant. Faptul că israeliţii 
locuiau în zonă făcea ca folosirea lor să fie cît se poate de naturală. 
E foarte posibil ca ei să fi lucrat ca „zilieri", primind hrană şi bani -şi 
nicidecum asupriţi aşa cum se scrie în Biblie. 

Dar Faraon, văzînd că doar munca nu-i opreşte pe evrei să 
procreeze (de te şi întrebi cît de tare munciţi erau peste zi, dacă 
seara mai aveau putinţă...), dă ordin celordouă moaşe ale israeliţilor 
(faptul că erau doar două reflectă cît de „mare" era comunitatea...) 

să lepede nou-născuţii masculini, păstrînd doar fetele. Asta nu are 
absolut nici un sens! Fetele sunt cele care, cîndva, vor procrea... 
Dacă vrei să extermini o naţie, elimini femeile. Pe de altă parte, 
bărbaţii sunt cei ce muncesc - un stăpîn de „robi" va prefera 
oricînd să aibă sclavi de sex masculin. Dar, desigur, pentru evrei, 
uciderea bărbaţilor, inclusiv a „întîiului născut" era mult mai gravă 
decît uciderea fetiţelor fără nume... E drept, cele două moaşe s-au 
împotrivit tacit, făcînd băieţii scăpaţi. 

Şi văzînd Dumnezeu că moaşele au făcut bine, le-a făcut case... 
Frumos. Doar că numai o pagină mai încolo aflăm că „Dumnezeu a 
auzit strigătul lor (al israeliţilor) şi şi-a adus aminte de legămîntul 
cu Abraham". Ca să vezi, după patru sute de ani, din care în două 
evreii au fost în robie, Dumnezeu şi-a amintit... Oricum, între timp 
se născuse Moise. 

Nu ştim dacă Dumnezeu era pe acolo, dar aflăm că Faraon, 
exasperat că are şi băieţi printre fetiţe, a dat ordin ca toţi băieţii 
să fie atuncaţi în Rîu (cum ziceam, acesta era Nilul). Părinţii acestui 
Mosheh, ambii din tribul lui Levi, l-au ţinut ascuns trei luni, dar 
apoi, fiindu-le teamă că cineva va auzi scîncetele lui, l-au pus pe o 
arcă din papură unsă cu smoală (hehe; smoală în Egipt!) şi i-au dat 
drumul pe apă. Biblia nu zice nimic, dar precis Dumnezeu a făcut o 
minune şi a scăpat copilul. Fiica lui Faraon, aflată la scăldat în Nil, a 
văzut bărcuţa şi a salvat copilul. 

în primul rînd, marea minune constă în scăldătoarea fiicei lui 
Faraon în Rîu. Printre păpuriş, stuf şi papirus, care va să zică. în 
apa lutoasă, plină probabil cu tot ce găseau de cuviinţă oamenii să 
arunce în ele (pe atunci, Rîul era cloaca locală...) Printre crocodili 
şi alte feluri de hipopotami, şerpi veninoşi şi ne-, lipitori, căpuşe... 
Trebuia să se înfiinţeze -ai crede după Biblie- Hollywood-ul pentru 
ca oamenii să înveţe să-şi construiască un bazin cu apă curată, în 
care o biată prinţesă să se poată scălda mai puţin „natural". Puteţi 
afla de la egiptenii de azi cît de des fac ei scaldă în Nil... 

Fiica lui Faraon (ar fi trebuit să i se spună măcar numele - dar 

dacă nu se spune nici al mamei lui Mosheh, nici al surorii lui, de 
ce ni s-ar spune cel al unei egiptence?), a recunoscut imediat, dup 
tăierea împrejur bănuiesc (deşi majoritatea egiptenilor masculi se 
tăiau împrejur) că e vorba despre un băiat „evreu". Şi sora băiatului, 
trecînd pe acolo ca din întîmplare (vă las pe voi să ghiciţi cît de 
uşor era ca o sclavă străină să se apropie de fiica faraonului, în 
timpul scăldatului) i-a sugerat că îi poate găsi o moaşă să alăpteze 
copilul. De parcă fiica Faraonului îşi făcuse din acel moment dat 
un singur scop în viaţă: să scape copiii evreilor. Sau poate doar pe 
acesta - dacă tot l-a scos din apă. I-a pus şi nume: Mosheh, ceea 
ce înseamnă, zice autorul, „scos" (din apă). Desigur, fiica faraonului 
era cît se poate de versată în limba ebraică - dacă tot erau sclavi 
evrei dincolo de rîu... 

Lucrurile stau puţin mai altfel. Capitala Egiptului, locul unde 
locuia Faraonîmpreună cu toată familia lui, era Memphis,în capătul 
sudic al deltei (cam pe unde este Cairo de azi). Uneori locuiau şi la 
Tanis, în mijlocul Deltei pe unul din braţele mai mari ale Nilului. 
Oricum, departe deţinutul Goshem, de Pithon şi Pi-Ramases, locul 
unde trăiau evreii. Posibilitatea ca o bărcuţă de papură să o ia la 
deal pe Nil pînă la palatul lui Faraon, locul unde o eventuală fiică 
s-ar coborî în apele murdare, printre crocodili, să salveze un copil, 
sunt nule. Decît dacă crezi nezdruncinat în puterea lui Dumnezeu. 
Da, El poate face şi astfel de minuni. 

Pe urmă, numele dat copilului. Prinţesa nu trebuia deloc să ştie 
limba ebraică: numele este cît se poate de... egiptean! Nenumăraţi 
faraoni au avut particula „mose" în nume: Camose, Ahmose, 
Thutmose, chiar şi Ramses (Ra-mose). în egipteană, „mose" 
înseamnă „fiu". Numele ebraic este Mosheh, pe care autorul 
Torei l-a asimilat cu „mashah" (ceea ce e cu totul altceva...) care 
înseamnă, într-adevăr, „a scoate din apă" 

Cine a fost acea prinţesă? Probabil nu vom şti niciodată, deşi 
tradiţia o numeşte „Meris". Este un nume des întîlnit în inscripţii şi, 
probabil, de la el vine şi numele sorei lui Mosheh, Meriam. Singurul 

lucru pe care tot tradiţia ni-l spune este că Ramses II avea vreo 50 
de fete... 

Dar cît de adevărată poate fi această poveste? Foarte mulţi 
cercetători şi-au arătat îndoiala. Este o poveste mult prea cunoscută 
în diferite alte civilizaţii. Se pare că cea mai veche versiue este cea 
a marelui conducător Sargon al regatului mesopotamian Agade 
(Sharukin al Akadului). Născut „din flori" de o nobilă, a fost pus 
într-o bărcuţă unsă cu smoală (acolo, da, se găseşte smoală din 
belşug) pe Eufrat. L-a găsit un grădinar care l-a crescut. Zeiţa Ishtar 
a prins drag de copil şi, cînd a ajuns mare, l-a ajutat să pună mîna 
pe putere, înlocuind conducerea sumeriană cu cea acadiană. Asta 
se întîmpla cu 1000 de ani înaintea lui Mosheh. Era una din cele 
mai populare poveşti babiloniene şi au fost găsite nenumărate 
tăbliţe cu ea. E foarte posibil ca Redactorul Torei s-o fi cunoscut 
pe timpul Exilului şi să fi modificat versiunea originală a poveştii 
lui Mosheh. O altă variantă, tot atît de cunoscută de noi, este cea 
a lui Romulus şi Remus. Iar în basmele europene şi asiatice, sunt 
numeroase alte variante... 

Despre următorii ani din viaţa lui Moise nu ni se mai spune 
nimic, îl vom întîlni din nou matur. Cei ce i-au scris viaţa romanţată, 
ba au făcut şi filme, ni-l prezintă crescînd la curtea faraonului ca un 
adevărat prinţ, extrem de inteligent, învăţat, bun luptător - avînd 
egal doar pe viitorul mare faraon Ramses II - dar neuitînd niciodată 
că are sînge evreu. Cum, de unde ştie asta, nu ni se spune. Nici 
Exodul nu o face. Ni-l prezintă din nou pe cînd avea vreo patruzeci 
de ani. Rabinii, pe urmele lui Josephus Flavius, au creat o serie 
întreagă de poveşti (cît se poate de fantastice) despre tinereţea şi 
maturitatea lui. Printre altele, ni-l prezintă şi ca rege al Etiopiei! Dar 
despre maturitatea lui Moise vom vorbi în capitolul următor. 

îl întîlnim din nou pe Domnul 



ată-l pe Mosheh bărbat matur. Are acum vreo 40 de ani. Nu este 
acel tînăr prinţ egiptean din filmele romanţate... Nu ni se zice 
cît de „egiptean" era, dar ni se zice că mai ieşea pe la „fraţii lui" 
(evrei) şi vedea cît de tare sunt munciţi. Şi, văzînd într-o zi că un 
supraveghetor (egiptean) bătea un sclav (evreu), după ce s-a uitat 
cu grijă în jur, l-a omorît pe supraveghetor şi trupul i l-a ascuns în 
nisip. 

Ideea că un prinţ egiptean, crescut de o prinţesă egipteancă, 
ştia că „fraţii lui" sunt sclavii din Goshen este credibilă doar pentru 
evrei şi urmaşii acestora, creştinii. într-o ţară sclavagistă ca Egiptul, 
care avea „robi" nu numai în Goshen, ci mai peste tot, viaţa 
unor „fraţi" robi nu era luată prea mult în considerare. Mai mult, 
Goshenul nu era deloc la un pas de Capitală, aşa cum am putea 
crede din Biblie. „Tînărul" prinţ Mosheh putea ajunge acolo doar 

trimis cu vreo misiune - cel mai probabil să grăbească lucrările. 
Deci, să-i pună pe sclavi la muncă. Aceasta implica şi harapnice pe 
spinarea lor... 

Bineînţeles, rabinii care povestesc (romanţat şi cît se poate de 
cuvios) viaţa lui Mosheh, nu pot accepta ca acesta să fi fost un 
ucigaş - nici măcar din „patriotism". Una din porunci este „să nu 
ucizi" - şi ei se străduie să îl prezinte pe Mosheh un evreu care îşi 
păzeşte poruncile chiar cu decenii înainte să le fi dat. Deci, se pare 
că Egipteanul a... căzut singur în propria sabie. Sau poate l-a trăznit 
Domnul, înainte ca Mosheh să fi ridicat mîna - tocmai pentru a-l 
împiedica să calce Legea... Şi Mosheh nu a pitit cadavrul în nisip 
- se întîmpla să fie nisip pe acolo (doar e Egiptul, cu o groază de 
deşerturi!) şi vîntul a acoperit cadavrul... Credeţi că fabulez? Chiar 
aşa au scris rabinii, în frunte cu Jesephus Flavius (de te şi întrebi ce 
adevăruri a scris acesta totuşi în „istoriile" lui...) 

Oricum, ascunderea mortului nu a folosit prea mult. Doi evrei 
(care în acele povestiri rabinice apar constant ca duşmani nu numai 
ai lui Mosheh, ci a tuturor evreilor) îi dovedesc că ei ştiu de omor 
şi chiar se grăbesc să-l pîrască lui Faraon. Şi Faraonul „a aflat ce se 
petrecuse şi umbla să-l pedepsească" pe Mosheh, care a şi fugit din 
ţară. Din nou, atît povestea din Biblie, cît şi cele din cărţile rabinice, 
nu are sens. De ce şi-ar fi pedepsit Faraon un văr? Unul care i-a 
fost tovarăş de joacă şi coleg de şcoală. Un prinţ al curţii, trimis 
poate cu misiune în Goshen? Doar că a luat parte unui sclav evreu? 
Doar pentru că ucisese un supraveghetor egiptean? Poate dintr-un 
sentiment „patriotic"? Ştim prea bine că puterea avută de un prinţ 
asupra unui supus, fie el egiptean sau sclav habiru, nu era pusă la 
îndoială. Mosheh putea să ucidă, dacă aşa îi era voia, oricîţi sclavi 
sau supraveghetori vroia el - dacă prin asta îndeplinea porunca 
Faraonului. Dar trebuia să existe o justificare a fugii lui din Egipt în 
ţinutul Medianiţilor. Interesant este faptul că la întoarcerea lui în 
Egipt, nimeni nu i-a găsit vină pentru crima făcută „în tinereţe"... 
doar pentru că acel Faraon murise? Ţi-I şi poţi închipui pe marele 

Ramses al ll-lea gîndindu-se zi şi noapte la un prinţ care ucisese la 
furie un supraveghetor fără nume în Goshen... 

Deci, zice Torah, Mosheh porneşte pe cel mai scurt drum (din 
Goshen) care l-ar scoate de sub puterea Faraonului. Asta ar fi 
drept spre răsărit, acolo unde, la doar vreo 300 de kilometri, se 
aflau teritoriile ocupate de medianiţi. Aceştia erau un trib înrudit 
cu evreii (provenind din Abraham prin unul din fiii lui nelegitimi) 
şi sunt consideraţi strămoşi ai beduinilor arabi (deşi nu urmaşi ai 
lui Ishmael). Ei ocupau regiunea nord-vestică a peninsulei Arabia, 
locuind deseori şi în peninsula Sinai. Nu aveau un regat, ci erau 
doartriburi şiginte migrînd din loc în loc în căutare de hrană pentru 
turmele lor, conduse adesea de şeici (ca şi azi) sau de preoţii- 
şamani. 

Deşi nu mai era tînăr (vîrsta de „40 de ani" este probabil fictivă, 
însemnînd mai curînd „o generaţie"), prinţul fugar cucereşte inima 
fiicelor unui astfel de preot medianit, Reuel pe nume (la doar 
jumătate de pagină mai jos este numit Jethro...), apărîndu-le la un 
izvor de păstorii duşmănoşi. Aşa că păstorul-şef de trib l-a ospătat 
cu pîine (un fel de legămînt? O întîmpinare cu „pîine şi sare"?) şi i-a 
dat şi o fată de nevastă (în timp, Sephora i-a născut lui Mosheh un 
fiu, Gershon- nu că asta va avea vreun efect în derularea poveştii). 
Şi l-a făcut pe Mosheh cioban. Şi au trecut uşurel alţi „patruzeci de 
ani"... 

Ei, dar venise timpul ca lucrurile să se schimbe. Trecuseră cei 
patru sute de ani profeţiţi de Domnul, ani în care el „va uita" de 
poporul ales şi de „promisiunea făcută lui Avraam, Isaak şi lacov". 
Dar acum a auzit plîngerile israeliţilor înrobiţi şi şi-a aţintit privirile 
asupra lor şi „a luat cunoştinţă de ei". De copii lui Israel, mai precis. 
Nu întrebaţi un rabin sau vreun preot-pastor cum de a „uitat" 
Domnul şi a luat mai tîrziu „cunoştinţă" de ceva, cînd el e Atot- 
Cunoscător, că s-ar putea să primiţi priviri crunte... 

Şi Domnul YHVH şi-a căutat o unealtă în a-şi face Voia - şi a 
găsit-o exact în persoana lui Mosheh, ciobanul fost prinţ. Acesta 

păştea acuma oile lui socru-su pe muntele Horeb. Unde este 
acest munte? în Biblie, este numit şi „muntele Domnului" - locul 
unde acesta locuia de obicei. Dar asta doar după Moise! Tradiţia 
îl localizează în lanţul muntos din sudul peninsulei Sinai - şi aşa o 
ştim şi noi, creştinii. Se pare că acest loc a fost din cele mai vechi 
timpuri socotit un loc sfînt (urmaşii lui van Daniken îl consideră 
un loc unde obişnuiau „cosmonauţii extratereştri" să aterizeze...) 
şi este legat de zeul Sin, zeul sumerian al Lunii. Totuşi, pe timpul lui 
Ramses II şi urmaşii lui, pînă la sosirea Popoarelor Mării, egiptenii 
ocupau peninsula Sinai, deci e probabil ca medianiţii (şi, deci, 
şi Moise) să fi locuit dincolo de golful Akaba, chiar în peninsula 
Arabia. într-adevăr, în Deuteronom, muntele Horeb este numit şi 
Muntele Seirului - deci se referă probabil la un munte la sud de 
Marea Moartă. 

Umblînd aşa Moise cu oile prin locurile sfinte (probabil el încă 
nu ştia acest lucru), vede un tufiş „arzînd". Curios, dă să se apropie 
- dar din „foc" îi vorbeşte „îngerul Domnului". Reamintesc, „înger" 
este un cuvînt care provine din limba greacă (aggelos) şi înseamnă 
„solie", trimis -al Domnului, în acest caz. Totuşi, iahviştii, şi după ei 
şi creştinii, consideră că în tufa aprinsă era chiar Dumnezeu! Poate 
pentru un băştinaş medianit această „minune" nu ar fi intrat în 
scripturi: există în zonă un arbust cu fructe extrem de inflamabile 
care, deseori, se aprind singure. De multe ori tufişul nu se consumă, 
ceea ce arde este doar uleiul volatil care îl impregnează... 

Dă Moise să se apropie să vadă mai bine minunea - dar Glasul 
(lui Dumnezeu) îl opreşte: locul este sfinţit şi el nu ar trebui să se 
apropie încălţat! Biblişti subliniază paralela între acestă scenă şi 
cea din Geneza, din Rai, cînd Domnul îl strigă pe Adam „Adame, 
Adame, unde eşti?" şi acesta se ascunde, plin de teamă. Acum, 
deşi înspăimîntat, Moise răspunde : „lată-mă!" Adică, zic ei, Moise 
este gata să se supună, nu are motiv să se teamă (decît din pricina 
Măreţiei Domnului), nemîncînd din nici un fruct oprit... Că, adică, 
de aceea l-a iubit mereu Dumnezeu şi i s-a arătat „în faţă". 

Se prezintă Domnul frumos cu numele cunoscut pînă atunci 
(dar uitat de israel iţi, se pare): „eu sunt Dumnezeul lui Avraam, 
Isac şi lacov", şi îi spune de ce a venit: a auzit plîngerile copiilor 
lui Israel şi vrea să-i scoată din Egipt, dîndu-le pe mînă moştenirea 
care aparţine altora. Aşa că-l va trimite pe el, pe Moise, în Egipt, să 
îi scoată Poporul. 

Să ne mirăm că Moise, deşi se teme, nu prea înţelege logica 
acestui zeu necunoscut? Dacă vrei să-i scoţi, de ce nu-i scoţi chiar 
tu? Ce nevoie e să mă trimiţi pe mine? Zice: „cine sunt eu să mă 
trimiţiîn Egipt?" Şi, ca tot evreul, ajunge să se tîrguiască cu Domnul, 
punîndu-i acestuia răbdarea la încercare. Nu înţelege nicicum de 
ce-ar trebui ca Dumnezeu „să fie cu el" - cînd se poate duce El 
însuşi la Faraon, lăsîndu-l pe Moise în pacea lui... Şi se plînge că e 
gîngăvit („o să vorbească Aaron în locul tău", îl linişteşte Domnul 
-atunci de ce nu-l foloseşti pe Aaron?...), că bătrînii evrei nu-l vor 
crede, în ciuda minunilor pe care Dumnezeu îl învaţă (să prefacă un 
toiag în şarpe, să se umple de rîie, să prefacă apa Nilului în sînge) 
- cu adevărat, acte care nu ţin de „minunea dumnezeiască", ci mai 
curînd de magie, acte, aflăm mai tîrziu, făcute deseori de vrăjitorii 
egipteni... Pînă la urmă, Domn 

ului îi sare muştarul şi, după ce-l ameninţă pe reluctantul 
gîngăvit, acesta porneşte la drum. 

în timpul acestei discuţii, aflăm pentru prima dată adevăratul 
nume al lui Dumnezeu. Pînă atunci, triburile semitice urmaşe ale 
lui Avram îl cunoşteau ori sub eufemismul „Dumnezeul lui Avram, 
Isac şi lacov", ori cel de El-Shadai, Atot-Puternicul (în engleză, 
Almighty). Acum îşi dezvăluie numele adevărat: EU SUNT CEL CE 
SUNT. Pe scurt, YHVH. Sensul mai corect este EXIST - cu înţelesul 
de existenţă eternă, de la începutul timpului pînă la sfîrşitul lui. 
„Martorii" pronunţă acest nume Jehovah, dar specialiştii susţin că 
citirea corectă este Jahveh. Nimeni nu ştie precis; mosaici, conform 
tradiţiei, refuză să-l pronunţe. Ei îl citesc pur şi simplu Adonai, 
Domnul. 

Ne zice Biblia că pe atunci Moise număra nu mai puţin de optzeci 
de ani. Nu pleacă singur, ci îşi ia cu el nevasta (care şi ea, probabil, 
se apropia de 60) şi „copilul" de patruzeci... Şi, undeva pe drum, are 
loc un evenimet pe care nimeni nu-l poate explica rezonabil (nici 
nu încearcă să o facă): Domnul îl atacă noaptea pe Moise, vrînd să-l 
omoare! îl scapă Sephora - şi cum? Tăind prepuţul fiului Gershon 
şi aruncînd carnea însîngerată la picioarele lui Moise. Se pare că e 
vorba de un act magic, ritual. Tăierea se face cu un cuţit „de piatră 
ascuţit" - de silex. Cuvintele spuse [„Tu eşti un soţ de sînge") par a 
face parte din acelaşi ritual. 

Unii cercetători au ajuns la concluzia că acest dumnezeu 
necunoscut, asimilat celui al avramiţilor şi urmaşilor lor imediat 
următori, era de fapt zeul medianiţilor - al cărui preot era Jethro- 
Reuel. Sephora, ca fiică a preotului, măritîndu-se cu un străin, 
călcase poate nişte cutume. Şi se înţelege că fiul rezultat din 
această căsătorie era ne-tăiat, ceea ce făcea ca locul ocupat de 
cortul călătorilor să fie, cumva, „spurcat". Motiv ca Domnul (sub 
forma de spirit, de înger al morţii, poate) să vrea să-l omoare pe 
Moise. Cum rămîne atunci cu dorinţa Acestuia ca Moise să-i facă 
Voia în Egipt? De ce Gershon nu era tăiat - dacă acest obicei era 
respectat atît la egipteni, cît şi la evrei şi, se pare, la medianiţi? 
Doar nu mai era tînăr - dacă nu avea 40 de ani, sigur avea vreo 30... 
Nu, nu este deloc uşor să se explice acest pasaj, poate unul din cele 
mai obscure din întreaga Biblie! 

Ne zice Torah că Domnul îi dă asigurări că cei din Egipt care îi 
doreau moartea nu mai sunt. Deci, acel Faraon al Asupririi murise. 
Dacă acesta a fost într-adevăr Ramses II, ne aflăm după anul 1223 
î.Hr. Urmaşul lui, Mehnerptah, a fost într-adevăr un faraon mult 
mai slab, avînd încurcături mari cu atacurile Popoarelor Mării. Pe 
timpul lui, Egiptul pierde cîmpia litorală a Cananului „philistinilor", 
un trib al acestor Popoare invadatoare, posibil înrudiţi cu aheii 
homerieni. Probabil pierde şi peninsula Sinai, cu această ocazie. Şi 
nu ar fi de mirare ca nişte sclavi să profite de ocazie şi să încerce să 

fugă spre Răsărit, unde puterea Faraonului era mult diminuată. De 
aceea, în ciuda opiniei bibi iştilor (şi a producătorilor de filme), cred 
că acel Faraon al Exodului este Menerptah, şi nu Ramses II. 

în capitolul următor vom vedea cum Dom nul îşi va scoate Poporul 
din Egipt, prin mîna lui Moise. Iudeii nu vor accepta niciodată, 
oricît de mare ar fi profetul care le-a dat religia monoteistă, că el, 
Mosheh, a scos poporul lui Dumnezeu. Acesta este un act al lui 
Dumnezeu, doar o piatră de hotar în existenţa lui Israel. 

Cu mină puternică 



I nainte ca Moise să pornească spre Egipt, Domnul a făcut un plan 
I de bătaie. îl trimite la evrei să îi asigure că Dumnezeu i-a văzut 
şi a văzut ce li se face în Egipt. Aşa că-i va scoate din robie şi-i va 
duce în ţara promisă lui Avraam, Isac şi lacov, deşi în acel moment 
locuită de alte popoare, „ţară în care curge lapte şi miere". Aceste 
vorbe vor fi crezute de „bătrîni", aşa că se va duce la Faraon şi va 
cere voie să meargă cu tot poporul pentru trei zile în deşert, „să 
aprindă jertfe Domnului". 

Totodată, Domnul ştie că Faraon se va împotrivi şi că va accepta 
doar silit de o „mină puternică". A Domnului, desigur. Aşa că 
Domnul va ridica acea mînă (puternică) şi va lovi Egiptul „cu tot 
felul de minuni", silindu-l pe Faraon să se supună. Drept urmare, 
evreii nu vor părăsi Egiptul cu mîna goală, ci îşi vor jefui vecinii. 

Desigur, dreptatea lui Dumnezeu nu este şi dreptatea omului. 
Nici măcar cea a lui lisus - deşi creştinii afirmă că ei ar fi unul şi 

acelaşi. Aflăm tot din Scriptură că bietul Faraon s-ar supune, ar 
da voie evreilor să plece - dar intervine Domnul şi îi „împietreşte 
inima", nu de alta, dar să-i mai tragă o „minune". Că în proces 
suferă egiptenii, ce mai contează? Evreii ulterior explică asta prin 
„dreptatea" făcută de Domnul pentru robia la care fusese supus 
Poporul. Mai mult, acele povestiri rabinice ating imagini de coşmar, 
în care evreii sunt nu numai exploataţi şi ucişi, dar îşi văd copiii 
ucişi, se văd zidiţi în locul cărămizilor nefăcute... Bătaia căpătată de 
la supraveghetori era cel mai mic rău. Şi dacă Moise s-a răzbunat, 
de ce nu ar face-o şi Domnul?! 

Pe cînd Moise se apropia de Egipt, Domnul i se arată şi lui Aaron, 
Levitul. îl trimite în întîmpinarea lui Moise, „în pustie". Acolo, 
„la muntele lui Dumnezeu", l-a întîlnit şi l-a sărutat, iar Moise i-a 
făcut cunoscut cuvîntul Domnului şi i-a arătat „semnele" (nu ştim, 
rîia sau şarpele - sau amîndouă). Ne oprim puţin şi comentăm. 
De unde îl ştia Aaron pe Domnul, de a plecat imediat de acasă 
în pustie? De patru sute de ani evreii, inclusiv leviţii, nu auziseră 
de El. Moise nu auzise (e drept, auziseră cele două moaşe, dacă 
e să credem Torah). De unde ştia de Moise? îl ştia de frate? Se 
păstrase tradiţia în familie despre un frate ajuns prinţ? Şi apoi, 
cum de exista un Aaron? Porunca Faraonului de a ucide băieţii nu 
se referise şi la acesta? Fusese ascuns, trimis pe Nil într-o copaie? 
Faraon renunţase la poruncă, după ce Moise fusese salvat? Sau o 
dăduse mai tîrziu, cu intenţia de a ucide tocmai pe Moise? 

Citind genealogia lui Moise şi Aaron, dată de Editor, observăm 
două lucruri. Unul, că cei doi sunt a patra generaţie după Levi, prin 
Chehat şi Amram. Nu ştim la ce vîrstă a ajuns Levi în Egipt, dar el 
a trăit 137 ani, Chehat 133, iar Amram 137. Dacă presupunem că 
Levi a ajuns pe la 40 ani (o „generaţie"), şi adunăm vărsta celorlalţi 
doi patriarhi, ajungem la vreo 300 de ani. Dacă Levi a ajuns în Egipt 
odată cu hicsoşii (pe la 1700 î.Hr.), atunci Moise ar fi trăit pe la 
1400 - aşa cum de altfel chiar socotesc bibliştii. în realitate, cum 
am văzut, suntem deja pe la 1220 - deci, lipsesc cel puţin două 

„generaţii"... Alt aspect este faptul că Amram, tatăl celor doi eroi, 
s-a căsătorit cu propria lui mătuşă, Jochebed - în legea mosaică 
acest lucru fiind considerat „curvie", incest. 

Apoi, Aaron este dat ca urmaş înaintea lui Moise. Deci, ori 
decretul Faraonului nu s-a aplicat retroactiv, ori povestea cu 
uciderea băieţilor este fictivă. Mai ştim că în familie a existat cel 
puţin încă o fată. în povestea salvării lui Moise apare o „soră" care, 
după felul în care acţionează, este de bănuit că avea măcar 14-15 
ani. Iar mai tîrziu apare sora Miriam, prorociţa, despre a cărei vîrstă 
nu ştim nimic şi care, poate, era exact acea soră. Asta înseamnă 
că ea, cînd juca de bucurie pentru victoria împotriva carelor lui 
Faraon, avea cel puţin 105 ani. Iar cînd a murit, făcuse peste 130... 

Aaron este, în urma evenimentelor din timpul Exodului, 
considerat Preotul prin excelenţă. Numai urmaşii direcţi ai lui 
au avut permisiunea să ocupe poziţia de Mari Preoţi. Iar leviţii, 
familia lui Aaron (şi Moise) au fost singurul trib din rîndul căruia 
se numeau preoţi. Asta face ca mai tîrziu, preotul Zaharia, tatăl 
lui loan Botezătorul, să fie din familia Levi, la fel Măria, maica 
Domnului, verişoară a lui Zaharia - deşi evangheliştii o dau drept 
urmaşă a lui David (deci, din tribul lui luda). 

în genealogie apar alte două nume importante. Unul este cel 
al lui Korah, viitor rebel împotriva lui Moise - văr primar cu acesta 
-, străbun (totuşi) al muzicienilor din Templu, şi Phineas, „zelotul", 
nepotul lui Aaron (prin Eliazar), cel care a întărit poziţia aaroniţilor 
ca Mari Preoţi. Este totuşi de bănuit că aceştia, aaroniţii, să fie 
ceea ce putem numi „yahvişti", cei ce au impus (şi nu pe timpul 
Exodului, ci mult mai tîrziu) monoteismul şi credinţa într-un singur 
dumnezeu, suprem, Yahveh. 

în sfîrşit, mai este un amănunt. Aaron ajunge direct la „muntele 
lui Dumnezeu", unde îl întîlneşte pe Moise. Cum dea ştiut unde este 
acest munte? l-a spus Domnul? Şi a trebuit să bată tot drumul pînă 
la Horeb, în Sinai sau în sudul Mării Moarte - cînd Moise oricum 
era în drum spre Goshen? Şi de ce a trebuit să îi spună Moise ce 

şi cum - nu o putea face Domnul, dacă tot i-a vorbit? Şi ajungem 
la întrebarea: de ce a mai fost nevoie de Moise? Aaron oricum 
avea sarcina de a vorbi în locul acestuia. Putea face şi el „minuni" 

- şi de fapt chiar o face, Aaron ridică toiagul la porunca lui Moise 

- eventual Domnul îi putea da şi lui un „toiag al lui Dumnezeu" 
(cum spune Torah). (O paranteză: întrebarea pe care Domnul i-o 
pune lui Moise din tufiş, „Ce ai în mînă?" este aiuritoare...) Totuşi, 
dacă avem în vedere că această poveste aparţine celor două surse 
diferite, cea a israeliţilor nordici (sursa „J") şi cea a preoţilor iudei 
sudici (sursa „?"), multe întrebări capătă răspuns. în Israel, Moise 
era principalul erou, deci el a „scos" Poporul din Egipt. în sud, însă, 
în regatul Iudeii, aaroniţii, preoţii Templului, îl considerau pe Aaron 
cel puţin egal lui Moise. Astfel că în versiunea finală Moise apare 
cînd puternic, cînd slab, iar rolul lui Aaron apare deseori aproape 
primordial... 

După această digresiune mai lungă, să ne întoarcem la povestea 
lui Moise. Deci, după ce îi convinge pe „bătrîni", cei doi se duc la 
Faraon. Rezultatul este că asuprirea evreilor creşte - şi din vorbele 
Domnului înţelegem de ce. Ei nu-l recunoşteau încă pe YHVH ca 
singur dumnezeu - în urma asprimii sporite, eliberarea li se va 
părea cu atît mai dulce. Şi o va datora Domnului! Ne aminteşte de 
anecdota cu rabinul, în care un evreu se plînge că la el e prea multă 
înghesuială: prea mulţi membri ai familiei în prea puţin loc. Rabinul 
îi spune: cumpără o capră! După cîteva zile, evreul se întoarce şi se 
plînge: Rabi, înainte era de zece ori mai bine! Ce fac acum? Rabinul 
îi zice: Vinde capra! Cînd se întîlnesc din nou, evreul zice: rabi, să- 
ţi dea Dumnezeu sănătate, mult bine ne-ai făcut. Acum e atît de 
bine... 

Pe Faraon, cei doi îl conving mai puţin, deşi toiagul lui Moise 
(transformat în şarpe) înfulecă toiegele-şerpi ale vrăjitorilor. Şi asta 
pentru că Domnul are grijă: „împietreşte" inima lui Faraon. El are 
de făcut „semne şi minuni multe" - tocmai zece! -, nu se poate 
mulţumi ca Faraon să cedeze de la prima încercare. Nu e totul 

să scoată pe evrei din ţara Egiptului, trebuie să-l pedepsească pe 
Faraon şi poporul egiptean. Ba chiar ne putem întreba: de ce nu a 
dat cu a zecea plagă de la început, să scurteze povestea? Dar atunci 
mai trebuiau cei doi bătrîni (Aaron şi Moise) să bată zi de zi tot 
drumul din Goshen la curtea faraonului? 

Deci, pe rînd, vin urgiile: apa se preface în sînge; apoi vin 
broaştele; apoi păduchii, musca cîinească, ciuma în vite, „piatra 
şi focul", lăcustele, întunericul „de trei zile" şi, în final, uciderea 
întîiului născut. Majoritatea acestor urgii vin prin „toiagul lui Aaron" 
- chiar dacă la sfatul lui Moise (care urmează porunca Domnului). 
De fiecare dată, Faraon „se pocăieşte", cere iertare, chiar acceptă 
să dea drumul evreilor - dar Domnul „//' împietreşte inima" şi se 
răzgîndeşte... Mai mult, ca să se vadă unde este Puterea, urgiile 
cad numai pe capul egiptenilor, nicidecum în Goshen. Astfel că 
evreii nu pierd nici un rob, nici o vacă, nici o oaie, culturile lor sunt 
neatinse... De te şi minunezi cît de bogaţi (în vaci, oi, ogoare, sclavi) 
erau sclavii în Egipt - reamintesc, acei robi exploataţi la sînge de 
egipteni! 

S-au apucat oamenii de ştiinţă mai învăţaţi (dar mai puţin 
credincioşi...) să explice aceste „minuni". Cum zic creştinii, 
învăţaţii se vor arăta nebuni, iar nebunii înţelepţi... în fine. Deci, 
zic „nebunii" cum că ar exista ceva explicaţii ştiinţifice (şi logice) 
despre acele „minuni". Probabil ele nu au fost zece, nici nu s-au 
succedat în scurtul răgaz prezentat de Exodus. Prima este explicată 
prin aducerea, la momentul viiturii Nilului de primăvară, a algelor 
roşii - care au făcut să se înroşească (mai mult decît de obicei) 
apele Rîului. Acest lucru a făcut ca majoritatea animalelor din apă 
(mai ales peştii) să moară. în schimb, amfibienii („broaştele") şi- 
au căutat scăparea pe uscat. Unde au şi murit, într-o săptămînă. 
Asta a dus la înmulţirea muştelor („dinilor"), care se hrăneau din 
cadavrele lor (dacă le pot zice aşa...) - şi, probabil, a viermilor, 
microbilor, bacteriilor. Care au declanşat „ciuma". Probabil nu 
numai în „vite", ci şi în oameni. înmulţirea „păduchilor" este un 

semn al acestui lucru. Tifosul exantematic, de exemplu, se manifestă 
(şi) prin înmulţirea păduchilor pe oameni. Probabil aici aparţine 
şi episodul cu „uciderea primului născut" (copiii şi bătrînii au fost 
probabil principalele victime). „Pietrele şi focul" se referă, probabil, 
la o furtună neobişnuit de puternică (şi rară, în Egipt), cînd, după 
un „întuneric" (acoperirea cerului cu nori extrem de negri) a urmat 
o cădere de ploaie îngheţată - a bătut cu pietre, care va să zică 
- însoţită de fulgere şi trăznete. E posibil ca acest eveniment să 
nu aibă nici o legătură cu celelalte, ci să consemneze un fenomen 
extrem de rar în Egipt. Poate despre el se povestea ca despre „anul 
cînd a căzut piatra", chiar şi la decenii după întîmplare. 

Desigur, creştinii au privit plăgile şi ca pe o luptă simbolică a 
Domnului împotriva zeilor egipteni: Hapi (zeul Nilului), Hator - al 
vitelor, Anubis (cel cu cap de şacal/cîine), Ra... şi, în final, chiar zeul 
Faraon, căruia îi ucide întîiul născut... 

Oricum, aceste urgii nu se regăsesc în niciun document 
egiptean al vremii, în ciuda faptului că s-au găsit arhive extrem de 
amănunţite. Dacă despre „fuga" sclavilor şi distrugerea unei părţi 
a oştilor egiptene se poate afirma că poate au fost omise, pentru a 
păstra prestigiul faraonului, despre cele zece plăgi s-ar fi scris, ele 
fiind fenomene de neexplicat scribilor egipteni. E greu de presupus 
că tot Egiptul ştia de convorbirile dintre Moise şi Faraon... 

Şi ajungem la momentul Paştelui. După atîtea calamităţi, mai 
ales cînd şi-a văzut „întîiul născut" ucis, lui Faraon i-a venit mintea 
la cap. Nici Domnul nu i-a mai împietrit inima. Zice Torah şi că îl 
apucase teama pe Faraon, văzînd că în toată ţara Egiptului murise 
întîiul născut (şi numai întîiul născut!) la toate vieţuitoarele, de 
la limbrici la oameni - mai puţin la evrei şi animalele lor! Şi de 
ce asta? Pentru că, ne spune Exodul, Domnul şi-a sfătuit Poporul 
să ungă cu sînge de miel uşorii şi cercevelele, ca îngerul Morţii, 
în trecerea lui peste case şi cîmpuri, să ocolească casele semnate 
cu sînge. De atunci, acest eveniment s-a numit peshah, „trecerea 
pe deasupra" - Paştele. El marchează ieşirea evreilor din robie şi 

pornirea în căutarea ţării promise şi a fost comemorat peste trei 
mii de ani. Ulterior, legat de patimile lui lisus, Paştele a devenit 
cea mai importantă sărbătoare religioasă creştină, găsindu-i-se 
echivalenţă în „ieşirea de sub robia păcatului" prin jertfa de sînge 
a Mîntuitorului. 

înainte de a merge mai departe, să ne oprim să spunem că 
pierderea „întîiului născut" e importantă la evrei, dar nu altor 
popoare. Ba unele chiar îşi jertfeau zeilor întîii născuţi! Nici chiar 
evreii nu dădeau întotdeauna o importanţă prea mare întîiului 
născut, deşi se considera că el e cel care duce „vlaga" părinţilor în 
noua generaţie. Deseori, în istoria lor biblică, Domnul a preferat pe 
al doilea -sau pe-al doişpelea,sau chiar pe-al cincizecileafiu pentru 
a-şi împlini Planul... Deci, e mai mult decît probabil că în molima 
rezultată în urma putreziciunii, au murit mulţi copii, nu neapărat 
(dar inclunzînd şi) „întîii născuţi". Poate chiar copii ai faraonului. 

Este înteresant acest „înger al morţii". în general, „îngerii" erau 
consideraţi ori „fii ai lui Dumnezeu", ori trimişi ai lui, ori chiar El 
însuşi. Deci, acest „înger" al morţii nu putea fi decît o materializare 
a voinţei lui Dumnezeu. Poate pentru evrei asta era un lucru fără 
mari consecinţe, ei nu aveau (încă) această credinţă dualistică 
despre un Dumnezeu eminamente bun şi Satan eminamente rău. 
Pentru ei, binele şi răul, viaţa şi moartea - veneau de la Domnul. 
Satan nu era decît „informatorul", trimis de Dumnezeu pe pămînt 
să-l ţină la curent cu păcatele oamenilor. Era acuzatorul oamenilor 
- ca în povestea lui Iov. Desigur, pentru creştini, acest „personaj", 
îngerul Morţii, este extrem de incomod. Rău destul atacul 
Domnului, noaptea, împotriva lui Moise, iată-l acuma umblînd 
cu sabia plină de sînge prin Egipt! Şi evitat prin practici magice, 
şamanice - păgîne, oricum -, ca ungerea cu sînge a uşii! 

Dar teologii yahvişti care au adoptat sărbătoarea Peshahului nu 
s-au gîndit atît de departe (pînă la creştini...) Ei aveau probabil o 
mare problemă: evreii credeau în Peshah. Ce e rău cu asta? mă 
puteţi întreba, doar e sărbătoarea Ieşirii... Nu prea. Peshahul (al 

cărui denumire a fost adoptat ca în se mnînd „trecerea pe deasupra" plăcinţele, dulciuri... Cu aşa ceva or fi plecat sclavii fugari. 

- pass-over în engleză) are o semnificaţie necunoscută. Era o mare 

sărbătoare canaanită a recoltei - în Canaan grînele se recoltau îm 

primăvară, în Aprilie-Mai (după calendarul nostru). Că este aşa este 

evident şi din numele lunii cînd Peshahul are loc. Nu, nu Nissan, aşa 

cum ar spune orice creştin (şi mosaic) - luna a fost numită Nissan 

numai în urma Exilului, sub influenţa babiloniană. în Exodus, luna 

se numeşte Abib-care înseamnă „spic"! 

Este vorba despre un proces numit sincretism: religiile 
victorioase preiau obiceiuri şi sărbători religioase ale religiilor 
învinse, în caz că nu resuşesc să facă populaţia să renunţe la ele. 
La sosirea evreilor în Canaan, ei au găsit o populaţie numeroasă, 
sedentară, agricolă, la care cultele (şi sărbătorile) de fertilitate 
jucau un rol important. Evreii le-au adoptat, chiar dacă au rămas 
credincioşi (mai mult sau mai puţin) zeului lor. Ulterior, yahviştii 
au găsit o altă funcţie sărbătorii, au adaptat-o ca pe un eveniment 
major al istoriei lor. Nu este un caz singular la evrei, şi celalalte 
sărbători importante ( Penticost, a Corturilor) au fost iniţial tot 
sărbători agricole canaanite. Acest fenomen ne este mult mai 
cunoscut de pe timpul răspîndirii creştinismului. Mai toţi „sfinţii" 
sunt zeităţi păgîne adoptate, Crăciunul se suprapune Saturnaliilor, 
Duminica (Dominus Dei) zilei Soarelui (Invincibil; la germanici de 
altfel şi-a păstrat numele: Sun-day) şi chiar şi Eastern (la englezi era 
iniţial Ziua Primăverii, purtînd numele unei vechi zeităţiteutonice...) 

Un alt semn că era vorba despre o sărbătoare agricolă se ascunde 
sub „darurile" primite de evrei de la vecinii lor, înainte de a pleca. 
Este cît se poate de greu de explicat de ce - fără intervenţia directă 
a Domnului - aceşti vecini au acceptat să dea „cadouri" vecinilor 
lor sclavi veşminte, aur şi argint... Noi cu greu le împrumutăm 
fraţilor şi surorilor, nicidecum unor vecini necunoscuţi - şi sclavi, 
pe deasupra. Care vroiau să plece cu ele „în pustie" . poate a nu se 
mai întoarce niciodată cu ele... Mult mai probabilă este prezumţia 
că vecini, în timpul sărbătorii Peshah, îşi făceau mici cadouri, poate 

Trecerea Mării 



i vedem deci pe evrei stînd pitiţi în case, mîncînd din mielul fript 
cu „ierburi amare" şi lipie din aluat nedospit (azimi) - în timp 
ce pe-afară se preumblă „îngerul morţii" -, aşteptînd dimineaţa să 
poată porni la drum. Şi cînd se facu dimineaţă şi toată ţara Egiptului 
îşi plînse morţii, cine le bate la uşă? Sclavii habiru, cerîndu-le 
daruri. Şi Domnul intervine, făcîndu-i pe evrei să găsească „trecere 
la egipteni", astfel că autorul Torei poate spune cu satisfacţie: evreii 
\-„au jăfuit pe Egipteni!" 

Şi pornesc la drum, spre Sucoth. Aceasta era o cetate spre 
răsărit de Ramases, cam pe unde trece azi Canalul Suez. Şi erau 
mulţi evreii: tocmai şase sute de mii (sub arme), zice Torah. Printre 
ei erau mulţi „de tot soiul". Şi apar două inadvertenţe: fugarii erau 
însoţiţi de turme mari de oi şi boi. Mai mult, ei s-au apucat să coacă 
azime din aluatul „nedospif luat cu ei, pentru că ei „fugiseră de 
egipteni şi nu apucaseră să îşi ia merinde". 0 fi fost vreo poruncă 

să nu se atingă de „oi şi boi"? Povestea în acest loc nu seamănă 
deloc cu cea spusă doar un paragraf mai sus. în plus, aş vrea să văd 
un faraon, cu o oaste probabil de citeva mii de oameni (mai încolo 
se vorbeşte de cele şase sute de care) să fugărească o mulţime de 
şase sute de mii (aici sunt consideraţi doar bărbaţii înarmaţi), avînd 
în plus ca General Suprem pe Domnul! Chiar se spune: „după patru 
sute treizeci de ani, toate Oştile Domnului au ieşit din Egipt." Dacă 
nu-i mîna din spate Domnul, aceste Oşti ar fi putut ocupa fără nici 
o problemă Egiptul... 

Acum Domnul dă primele porunci (din cele peste şase sute care 
vor urma în patru cărţi...): cum să se prăznuiască Paştele. începe cu 
două: toţi evreii trebuiau să le prăznuiască (mai tîrziu, trebuiau să 
meargă la Templu să o facă), dar „străinilor" le era interzis - dacă 
nu se tăiau împrejur în prealabil. Chiar şi sclavii „cumpăraţi" în 
casa vreunui evreu trebuia să fie tăiat împrejur, înainte să serbeze 
Paştele în familie. 

Era întărită legea ca în această perioadă, timp de şapte zile, 
evreii să nu mănînce pîine dospită, cu pedeapsa cu moartea. 
Şi porunca ca fiecare întîi născut al evreilor să fie închinat lui 
Dumnezeu. Mai precis: să fie jertfit! Cum a fost la început, nu se 
mai ştie. în timp, porunca a fost îmblînzită, astfel că se specifică 
faptul că „partea bărbătească" a întîiului născut al catîrului şi al 
omului să fie răscumpăraţi cu un miel - care va fi jertfit în locul lor. 
Poate asta ne explică de ce Avbraham fusese gata să-şi jertfească 
primul născut (Ishmael), trimiţîndu-l să moară în pustie, iar pe 
Issak îl dusese la altar. 

Deci, evreii pleacă. Ţi-ai zice că ei se vor îndrepta direct către 
Pămîntul Promis, spre Canaan. Nici nu era departe, mai puţin de o 
sută de leghe. Numai că, între timp, acolo apăruseră nişte nomazi 
invadatori: philistenii. Asta pare să întărească presupunerea că 
Faraonul Exodului e fost Mehnerptah: pe timpul lui au apărut 
Popoarele Mării. Nu se ştie prea bine cine au fost ele, dare posibil ca 
de ele să fie legat atît episodul căderii cetăţii Troia, cît şi distrugerea 

împeriului hitit din Asia Mică. Era probabil o uniune de triburi 
migratoare, din care făceau parte aheii alături de alţi strămoşi ai 
grecilor, traci, frigieni, alte popoare din Asia Mică şi insulele Egeei, 
inclusiv din Sicilia şi Sardinia... Ce a declanşat exodul lor? Poate 
pătrunderea triburilor de proto-greci în peninsula Greciei, poate 
schimbări climatice, poate chiar explozia insulei Thera şi tsunami- 
ul declanşat... Tot ce se ştie este că filistenii erau un popor indo- 
european. Faptul că sunt localizaţi pe litoralul canaanint este 
totuşi un anacronism. Pînă pe timpul lui Ramses III, nepotului lui 
Mehnerptah, Popoarele Mării erau localizate mai la nord şi atacau, 
încercînd să cucerească Egiptul. Abia după înfrîngerea lor, filistenii 
au format statul lor în „Palestina" - de fapt, o uniune de cetăţi 
independente, după tipicul grecesc. 

Totuşi, nu putem să nu ne mirăm cum de a împiedicat Domnul 
pe evrei să atace imediat cetăţile/taberele filistine, nou întemeiate, 
probabil slab întărite. Cu Oşti numărînd şase sute de mii de oşteni? 
Cînd probabil toată populaţia Canaanului, cu femei, copii şi filisteni 
cu tot, nu număra decît o fracţie din acest număr? Chiar locul 
unde aveau fugarii „tabără" este destul de neclar precizat. Pe de o 
parte se vorbeşte de „Marea Roşie", pe de alta se pomenesc cetăţi 
care se ştie că erau pe drumul dintre Egipt şi Canaan (de exemplu, 
Migdol -„Turnul de veghe" -, mult mai probabil locul de naştere al 
Măriei Magdalena decît Magdala pe malul lacului Genizareth). Aici 
e locul să precizăm că termenul de Marea „Roşie" este o traducere 
greşită, păstrată cu obstinaţie în toate Bibliile din toate limbile 
- mai ales datorită tradiţiei greu de corectat. în original e vorba 
despre Marea „de stuf", probabil „de Papirus", şi se referă la o zonă 
nămoloasă ce se întindea între limanurile de la Mediterana (Sin, 
Pelusium) înspre Golful Suez care, în acele vremuri, se prelungea 
spre nord pînă în zona a două lacuri-liman cu apă joasă, sărată, 
mărginite de stuf, regiune asanată în timpurile moderne, odată cu 
construirea Canalului Suez. 

Marea a fost numită Roşie de către greci (apoi de romani) fără 

vreun motiv evident. Marea este cît se poate de asemănătoare 
oricărei alte mări... Este de fapt un fel de golf lung de peste 1400 
mile şi lat de 150-200 mile, aparţinînd Oceanului Indian, despărţind 
Africa de Peninsula Arabă. Este, evident, parte din Marele Rift ce 
se întinde din cursul superior al Iordanului pînă la marile lacuri 
africane. Este deci o zonă vulcanică - şi poate că numele îi vine 
tocmai de la reflectarea lavei unor vulcani în apă. Sau poate de la 
coralii numeroşi care o populează. Sau de la micro-organisme roşii, 
beneficiind de apa caldă (mai caldă decît a oceanului, cuprinsă 
între două mari deşerturi) şi de un conţinut mărit de sare (datorată 
evaporării masive şi lipsei unei contribuţii de apă dulce). 

Aici are loc Marea Minune (povestită iarăşi şi iarăşi) a trecerii 
Mării Roşii prin despicarea apelor la gestul lui Moise şi ditrugerea 
urmăritorilor egipteni. Pentru că Domnul, care îşi făcuse socoteala 
că ar fi foarte potrivită o minune care să întărească credinţa 
fugarilor, a „împietrit" din nou inima Faraonului şi l-a făcut să-şi 
trimită oştileîn urmărirea sclavilorfugiţi. Mai precis, doarcarele de 
luptă, pentru a-i prinde din urmă. Poate nu aflase că îl aşteaptă şase 
sute de mii de evrei înarmaţi... (Aici e momentul să facem o nouă 
paranteză şi să ne întrebăm: de unde arme? Dintotdeauna şi peste 
tot, stăpînii au avut mare grijă să nu permită sclavilor să deţină 
arme, cu pedeapsa cu moartea! Să credem că evreii aveau pitite 
arme - altceva decît praştii şi bîte? De unde bani să le procure? Pe 
atunci nu era absolut deloc ieftin să îţi faci o armă de bronz... Şi nu 
una-două, ci chiar saşe sute de mii!) Deci, la un gest al lui Moise 
(ridicînd toiagul), apele mării se despică şi Poporul trece pe fundul 
mării pînă pe malul celălalt. Sunt nenumărate picturi şi gravuri 
ilustrînd momentul, în care putem vedea corali, peşti şi stele de 
mare privind uimite la minune... Şi ajunşi dincolo, Moise face din 
nou semn şi apele năvălesc asupra carelor egiptene ce îi urmaseră 
pe fugari pe fundul mării, „înecîndu-i pe toţi" Atunci, comentează 
cu satisfacţie autorul, atît egiptenii cît şi evreii au văzut cine e 
Domnul! 

Vorbind despre „distrugerea oastei egiptenilor" (se înţelege 
că a Faraonului inclusiv) este probabil o exagerare. în mai multe 
rînduri se pomeneşte doar despre „care" - toate cele şase sute. 
Ca în bancul cu albanezii: participaţi la manevre doar cu două 
tancuri? OK, vom veni cu toate trei... Nu ştim cîte care de luptă 
aveau egiptenii în acel moment. Poate s-a considerat că şase sute 
sunt suficiente pentru a-i supune pe fugari - al căror număr a 
fost departe de a fi şase sute de mii (numai războnici). Mult mai 
probabil nu numărau mai mult de şase mii, poate chiar doar şase 
sute - cu femei cu tot cel mult zece mii. Şase sute de care, „tancul" 
epocii, putea să le zdrobească fără prea multe dificultăţi, mai ales 
pentru că evreii, ca sclavi, nu aveau experienţa de luptă a oştenilor 
profesionişti egipteni, întăriţi de luptele cu Popoarele Mării. 

Nici nu e de crezut că Faraon a condus atacul - de ce avea el 
generali? Arhivele egiptene, destul de exacte, nu pomenesc despre 
nici un faraon care să fi murit înecat! Oricum, dacă faraonul a fost 
Mehnerptah, anul este 1210-20î.Hr.în plus, amintirea „călăreţilor" 
este un anacronism, probabil egiptenii nu au avut călăreţi pînă pe 
timpul lui Ptolemeu Soter, urmaşul lui Alexandru. Pînă la apariţia 
scărilor, cele care au dat stabilitate călăreţului să îşi folosească 
armele (şi asta nu s-a întîmplat pînă la sosirea sarmaţilorîn Europa, 
prin sec II AD), călărimea a fost mai mult un auxiliar mic numeric. ..în 
general, chiar şi în armata romană, cai foloseau ofiţerii şi curierii... 

Oricum, a fost o mare victorie pentru evrei, chiar dacă a fost 
obţinută cu ajutorul lui Dumnezeu, l-a scăpat nu numai de orice 
urmărire din partea egiptenilor, dîndu-le răgaz să se organizeze (în 
fapt, evreii nu au mai avut lupte cu egiptenii timp de peste 300 de 
ani), ci le-a întărit credinţa că au de partea lor harul unui Dumnezeu. 

Cum explică „nebunii" de istorici evenimentul? Ei nu neagă 
întîmplarea povestită în Exodus. Cîntecul lui Miriam este considerat 
cel mai vechi fragment autentic din Biblie! El a fost cîntat, foarte 
probabil, la aflarea veştii că oastea egipteană a fost înfrîntă. Pornind 
de la afirmaţia că Dumnezeu a făcut să bată un vînt puternic dinspte 

răsărit toată noaptea, specialiştii au putut explica că fenomenul a 
făcut ca apa vreunui lac din zonă să scadă foarte mult, permiţînd 
fugarilor să îl tranverseze cu piciorul. în schimb, urmăritorii s-au 
trezit cu carele împotmolite în fundul mîlos al lacului. Dimineaţa, 
cînd vîntul s-a oprit, apa a revenit, înecînd oastea. Pare greu de 
crezut? O oaste rusească a cîştigat o importantă bătălie împotriva 
flotei marine suedeze... călare. Un ger neaşteptat şi puternic a 
îngheţat apa în jurul corăbiilor, făcîndu-le victime uşoare pentru 
călăreţii ruşi... Desigur, aceştia au putut, eventual, să spună că 
Sfîntul Nicolae, patronul Rusiei, a intervenit pe lîngă Dumnezeu 
(deşi, şi suedezii erau creştini...). 

Rătăcirile 



Buun. După ce asistăm la cîntarea de laudă a lui Moise şi cîntecul/ 
dansul femeilor evreice, conduse de Miriam, sora mai mare a lui 
Moise, pornim prin pustie. Şi, odată ajunşi la Mara („Amărăciune"), 
asistăm şi la prima cîrtire a Poporului ales (de Domnul): „de ce ne- 
ai scos din Egipt, să murim de sete?" Acolo nu aveau apa „amară", 
ci cea plină de lut şi broaşte a Nilului... Nu este decît prima „cîrtire" 
dintr-un şir lung. Se pare că Domnul i-a caracterizat foarte bine 
pe evrei: popor de oameni tari în cerbice, care nu-şi pleacă uşor 
grumazul în faţa dumnezeului lor, nici chiar cînd acesta face minui, 
ucide pe Faraon cu toată oastea lui, bagă groaza în toţi duşmanii 
(prezenţi şi viitori) ai israeliţilor, îi eliberează de robie, le promite o 
Ţară... Nici chiar cînd Domnul, enervat de atîta nerecunoştinţă, va 
începe să dea cu ei de pămînt. Şi aşa, povesteşte autorul, vor ajunge 
aceşti nerecunoscători să-şi calce pe coadă, timp de patruzeci de 
ani, prin deşertul Sinaiului. 

Dar să nu anticipăm. Moise se roagă Domnului şi acesta îi arată 

un anume „lemn" care, aruncat în baltă, face apa dulce. De acolo 
s-au dus la Elim, unde erau „doisprezece izvoare şi treizeci de finici", 
unde au poposit. Şi după ce cei vreo două milioane de fugari au 
băut din cele doisprece izvoare şi au stat la umbra celor treizeci 
de finici, au plecat mai departe, intrînd în pustia Sin. Aici şi-au dat 
seama că nu e bine. Mai precis, dacă în Egipt aveau oale cu carne şi 
mîncau pîine în toate zilele - aici, ioc! Sigur, aveau ei „turme de oi şi 
boi", dar nu erau să le taie, nu? Iar aluatul nedospit îl terminaseră, 
probabil. Nu era mai bine să-i fi trăznit Domnul lîngă oale? Trebuia 
să-i care pînă aici, tremurînd de teama carelor lui Faraon? 

Ei, uite ceva nou. Sclavii asupriţi de egipteni (vorbim de habiru) 
nu numai că avuseseră cîmpii cu grîne (nebătute de piatră), turme 
de vite (neucise de molimă) - pe care şi le-au luat cu ei -, dar în 
fiecare zi se ospătau din oale pline cu carne şi cu pîine la discreţie! 
Am zice: să tot fii rob! Dar Domnul le trece (şi) de data asta cîrteala 
cu vederea şi le promite „ploaie cu pîine" - mai precis, cu mana. 
Astfel că vocabularul nostru religios se îmbogăţeşte cu un nou 
termen: „mană cerească". Dar pentru că amintiseră de lipsa cărnii, 
Domnul le-a trimis şi nişte prepeliţe, tocmai bune de prăjit. Nu ştim 
dacă erau sau nu jumulite... 

Lăsînd la o parte sensurile simbolice pe care le dau creştinii 
evenimentului, vorbind despre „lisus hrana vieţii" şi altele de- 
astea, „nebunii" de oameni de ştiinţă au găsit explicaţii nu numai 
logice, ci şi naturale. E foarte probabil ca un stol de prepeliţe, 
care nu tocmai întîmplător îşi au itinerarul de migraţie tocmai pe 
deasupra Sinaiului, să fi „aterizat" în apropierea taberei (aceasta 
era lucrul nu tocmai inedit în peisaj!) să se odihnească. Pentru 
nişte oameni flămînzi, asta a fost cu adevărat „mană cerească"! 
Mai precis, minune dumnezeiască. Pentru că „mana" a căzut abia 
în zori. Biblia ne şi descrie bobiţele albe care au gust de „prăjituri 
cu miere". Din întîplare, „mana" este foarte binecunoscută de 
beduinii care trăiesc în acele locuri. Ele sunt fructele unor arbuşti 
des întîlniţi în zonă şi chiar şi azi localnicii le consumă. în plus, se 

pare că „poruncile" de a se aduna numai atîta mană cît se poate 
consuma la o masă are un sîmbure de adevăr: fructul tinde să se 
strice în aceeaşi zi, neputînd fi uscat, păstrat... Porunca de a nu se 
aduna „în ziua de sabat" însă este absurdă şi este mult mai tîrzie, 
post-exilică. Pretenţia că mana lăsată peste sabat nu se strică, nu 
are fundament. De asemena, păstrarea unui „omer" (poate un 
galon?) de bobiţe pentru a fi văzută de urmaşi, nu poate fi decît 
anacronică. Evreii nu făcuseră deocamdată Chivotul. Oricum, se 
anticipează şi se spune că evreii au mîncat mană în fiecare zi, pînă 
la sosirea în Canaan. Nu că asta i-a împiedicat să nu cîrtească, mai 
tîrziu. 

Plecînd mai departe, au ajuns la Rafidim. Nu se ştie unde este 
asta, dar se poate presupune că este la poalele muntelui Horeb, 
de unde Domnul asistă la „minunea" făcută de Moise: loveşte cu 
toiagul în stîncă şi apare un izvor „cu apă dulce". Astfel, noile cîrteli 
ale Poporului sunt liniştite, fără însă ca Domnul să nu încrunte mai 
întîi din sprîncene. Aşa că Moise a numit locul Masa şi Meriba 
(adică, Ispită şi Ceartă) Şi nu se ştie dacă nu din cauza asta le trimite 
pe cap pe Amaleciţi. 

Tradiţional, Amaleciţii au fost poporul prin excelenţă duşman 
al lui Israel. Veacuri la rîndul, chiar şi atunci cînd ei dispăruseră de 
mult din istorie, evreii aveau pricină cu „Amaleciţii". Poate, într-un 
fel, ca românii cu „tătarii", sau creştinii cu „păgînii". Poetic, orice 
cotropitor sau duşman al evreilor era numit „amalecit", pînă în 
perioada modernă. Asta, deşi Domnul le dă victoria în acea primă 
confruntare. Se pare că evreii nu le-a putut ierta faptul că le bara 
drumul spre Canaan. 

Despre Amaleciţi nu se ştie nimic. Nici o altă sursă antică nu 
pomeneşte de ei. Asta indică faptul că de fapt era vorba de un popor 
nomad extrem de puţin numeros. A putut fi un pericol pentru o 
bandă de sclavi fugari, nicidecum faţă de cetăţi şi trupe regulate de 
oşteni. în Biblie apar ca fii ai lui Esau, deci „veri buni" cu israeliţii. 
Trăiau în deşertul Negev, la sud de Canaan - unde nu au putut intra 

însă, şi şi-au văzut închisă ieşirea la mare de către filisteni. Mai 
tîrziu, după circa 200 ani, primul „rege" evreu, Saul, îi va extemina 
aproape total. Nu putem spune că „dispar din istorie" pentru că 
nu au fost niciodată „în istorie" - decît în cea biblică. Unde însă, 
cum ziceam, nu vor fi lăsaţi să „dispară". Ultimul „amalecit" mai 
vestit a fost Haman, duşmanul evreilor din cartea Ester, pe timpul 
persanului Xerxes. 

Acum apare pentru prima dată vestitul general al evreilor, 
cuceritorul de mai tîrziu al Canaanului, loşua. Numele lui, conform 
Bibliei, este Yeshua (formă scurtată a cuvîntului „Yehoshua" = 
„Yahveh a salvat"), liisus care va să zică, dar în alt loc este dat drept 
Oshea fiul lui Nun, din tribul lui Ephraim. Asta indică faptul că acest 
ajutor militar al lui Moise, cel ce va încheia Exodul prin cucerirea 
Canaanului, este introdus în Torah de către sursa nordică, „J" a 
preoţilor din Israel. Sursa „P", iudaică, îi refuză victoria asupra lui 
Amalek, ci ni-l prezintă pe Domnul făcînd-o: cînd Moise ţinea mîinile 
sus, binecuvîntîndu-i pe evrei, aceştia îi băteau pe amaleciţi; cînd, 
obosit, lăsa mîinile jos, era rîndul acelora să fie mai tari. Pînă la 
urmă, bineînţeles, „participă" şi Aaron: Moise se aşează pe pămînt 
şi Aaron şi Hur se urcă pe cîte o piatră, ţinîndu-i cîte un braţ sus, 
pînă la victoria „finală"... 

Se pare că episodul cu Amaleciţii este pus greşit, el trebuie să 
fi avut loc mai tîrziu, spre sfîrşitul Rătăcirii, pe cînd evreii căutau 
un loc de pătrundere în Canaan. Generalul este introdus fără 
multe prezentări, de parcă ar fi cunoscut. Dacă numirea lui Joshua 
la conducerea armatei nu a fost făcută la sugestia lui YHVH, el 
trebuie să fi dat dovadă de calităţi - care pînă în acest moment 
nu sunt prezentate. E drept, chiar şi eu aş fi putut cîştiga o victorie 
cu ajutorul Domnului. Mai mult a trudit Moise, stînd cu mîinile pe 
sus... 

Dar abia se terminase lupta, că apare Jethro. Vă mai amintiţi? 
Socrul, deh! Vine cu Sephora şi cei doi băieţi ai lui Moise, Gershon 
şi Eliezer („Ajutorul lui D-zeu") pentru... aţi ghicit! - pentru a-l 

felicita pe Moise pentru că Domnul îi stă alături. Aşa spune Torah. 
Doar că mulţi „nebuni" de istorici cred altceva. 

De exemplu, e pentru prima dată cînd se aduce public jertfă 
Domnului - şi o face Jethro. Despre el ştim că este preot, nu 
numai stăpîn de oi (şi fete). Din acest moment, „Moise" începe 
să dea legile. Mai ales, îşi organizează poporul, numind, la sfatul 
socrului, „judecători" peste „o mie, o sută, cincizeci şi zece" care să 
judece pricinile poporului, astfel că la el (Moise) să ajungă numai 
cazurile deosebite. Moise devine el însuşi un „preot", un „profet", 
mijlocitorul reiaţilor dintre YHVH şi popor. 

După ce îşi trimite socrul acasă, Moise îşi conduce poporul în 
Pustia Sinaiului. E prima dată cînd se pomeneşte de această regiune, 
deşi hărţile indică locul numit Raphidim la poalele munţilor Sinai 
(pe care Torah îi numeşte însă Horeb). Dacă e adevărat că Horeb, 
„Muntele lui Dzeu", este situat la sud de Marea Moartă, are sens şi 
bătălia cu amaleciţii. Altfel, îi vedem pe evrei plecînd din Sinai spre 
nord, bătîndu-se cu nomazii - şi pornind din nou spre Sud... 

E locul să facem o recapitulare a evenimentelor de pînă acum - 
mai ales pentru că unii cercetători spun că au fost de fapt cel puţin 
doi „Moise": unul al Ieşirii şi unul al Legilor. Poate şi un al treilea - 
cel al Intrării în Canaan... 

Deci, se crede (de către cei ce nu cred în Biblie) că Moise, 
Mose, a fost probabil un prinţ (sau nobil) egiptean. E posibil ca 
el să fi fost unul din puţinii monoteişti, urmaşi ai faraonului eretic 
Ikhnaton şi, din acest motiv să se fi hotărît să părăsească Egiptul. 
Ajuns la medianiţi, intrînd în familia preotului unui dumnezeu 
necunoscut lui, dar care îi întregea ideile religioase, să fi devenit 
ucenic, apoi preot al acelui zeu, poate numit Jahu, înfăţişat ca un 
şarpe de metal, zeu al cerului, al focului - creator al universului. 
A trăit printre beduini o anumită perioadă din viaţă - probabil nu 
40 de ani, şi apoi s-a întors în Egipt să-şi răspîndească noua religie 
monoteistă. 

Aici se pare că nu s-a bucurat de pic de succes, aşa că s-a adresat 

„străinilor" (habiru), care aveau şi ei credinţa într-un singur zeu, 
„Dumnezeul lui Avraam, al lui Itzack şi al lui Yacub". Şi a convins o 
parte din ei să pornească cu el spre răsărit, spre locul în care se vor 
bucura de libertate (nu numai din sclavie, ci şi religioasă), profitînd 
de slăbiciunea faraonului, sub atacul Popoarelor Mării. Nu se ştie 
dacă în acel moment le-a promis Canaanul... Au pornit direct spre 
Median, pe drumul cunoscut de el (şi de Aaron?), spre Muntele lui 
Dumnezeu, Horeb. Pe drum Moise este în stare să găsescă izvoare, 
să „îndulcească" apele amare, să culeagă mană şi prepeliţe istovite 
- nu ca minuni dumnezeişti, ci pur şi simplu folosindu-şi experienţa 
de beduin, căpătată trăind printre medianiţi... 

Ajuns în apropiere de Horeb, se pare că socrul său i-a ieşit 
înainte. Mose nu avea cu el „şase sute de mii", probabil nu mai 
mult de şase mii - dar chiar şi atîţia, era prea mult pentru un 
trib sărac de arabi. După ce i-a dat sfaturi cum să se organizeze 
administrativ şi religios, probabil Jetho-Reuel l-a convins pe Mose 
că e mai bine pentru toată lumea să caute un alt drum - poate 
chiar spre Negev. Dacă Amaleciţii nu erau prea puternici, era o cale 
mai uşoară să iasă din pustie, decît pe la est de Marea Moartă, 
unde Edomiţii, Moabiţii şi Amoniţii întemeiaseră regate. Dar o 
confruntare (probabil pierdută) cu amaleciţii i-au forţat pe evrei să 
caute refugiu în singurul loc rămas liber pentru ei: peninsula Sinai. 

Desigur, şi această presupunere este o simplă teorie - doar 
că ea răspunde la multe întrebări la care versiunea „autorizată" 
nu găseşte răspuns. Probabil nu vom şti niciodată care a fost 
realitatea. în următorul capitol îl vom vedea pe Moise întîlnindu-se 
cu Domnul, primind Poruncile şi legile şi rătăcind patruzeci de ani 
(„pînă cînd această generaţie nu va mai fi"), prin deşertul Sinaiului. 

Poruncile 



I i lăsasem pe evrei la poalele munţilor Sinaiului. La trei luni de la 
I ieşirea din Egipt, copiii lui Israel făcuseră tabăra „în faţa muntelui", 
în pustia Sinaiului, după ce plecaseră de la Refidim. 

Şi Moise s-a suit pe munte, căci Domnul l-a chemat. Dar 
următoarele acţiuni au loc „în mijlocul poporului". La porunca 
Domnului, Moise le spune evreilor că Dumnezeul i-a ales pe ei 
dintre toate popoarele lumii ca să-i fie „o împărăţie de preoţi şi 
un neam de sfinţi", păzindu-i Legămîntul. Moise i-a chemat pe 
„bătrîni" şi le-a spus ce a zis Domnul, „şi tot poporul a spus „Vom 
face tot ce a zis Domnul." Cum vom vedea, mai niciodată Israel n-a 
făcut „tot ce a zis Domnul"... Şi, deşi se zice că Dumnezeu a condus 
mulţimea de fugari încă din Egipt, ziua ca un stîlp de foc, noaptea 
ca unul de fum, îi anunţă abia acum că Domnul va fi în mijlocul lor, 
ca să poate fi auzit ce spune. Şi să aibă încredere în Moise. 

După care tot poporul se pregăteşte să primească legile: se 

sfinţesc, îşi spală hainele, pentru a fi gata în a treia zi, cînd Domnul 
se va coborî pe muntele Sinai, în faţa întregului popor. Dar nimeni 
nu va avea voie să se apropie de munte, căci va muri - om sau 
dobitoc. Nu trăznit, ci ucis de către popor. Şi nu cu „mîna", ci cu 
pietre sau cu săgeţi. Şi cînd a sunat trîmbiţa, s-au apropiat de 
munte. Muntele Sinai „era tot numai fum, pentru că Domnul se 
coborîse în mijlcoul focului. Fumul acesta se înălţa ca fumul unui 
cuptor şi tot muntele se cutremura cu putere." 

Descrierea pare să indice o erupţie vulcanică. Pentru nişte 
oameni care au trăit, de multe generaţii, în delta Nilului, acest 
fenomen era cu totul nou şi probabil i-a umplut de groază. Cum 
să nu crezi că acolo, sus, e Dumnezeu? Mai ales dacă cei ce au 
îndrăznit să se apropie au murit arşi sau otrăviţi-sufocaţi de fum şi 
aburi? Dar cei ce cred în „paleo-astronautică" au văzut altceva în 
întîmplare: aterizarea unei rachete intergalactice... 

Doar lui Moise i se permite să urce pe munte. Şi el s-a dus, doar 
ca să primească porunca să-i pregătească pe bătrînii care se vor 
întîlni cu Domnul, să spună poporului „să nu dea buzna" şi să îl ia 
cu el pe Aaron... Deci, porunca de a nu se sui pe munte era mai 
mult relativă şi facultativă, nu un adevărat tabu. Şi acum Domnul le 
spune Cele Zece Porunci. Să le amintim pe scurt: 

1. Să nu ai alţi dumnezei afară de Mine 

2. Să nu-ţi faci chip cioplit, nici înfăţişare a lucrurilor care 
sunt sus în ceruri, sau jos pe pâmînt, sau în apele mai de jos decît 
pâmîntul. Să nu te închini înaintea lor şi să nu le slujeşti, căci Eu 
sunt unul, Dumnezeul tău, sunt un dumnezeu gelos care pedepsesc 
nelegiuirea părinţilor în copii pînâ la a treilea şi al patrulea neam 
al celor ce Mă urăsc. 

3. Să nu iei în deşert numele Domnului, Dumnezeul tău. 

4. Aduţi aminte de ziua de odihnă, ca s-o sfinţeşti. Să lucrezi 
şase zile şi să-ţi faci lucrul tău, dar ziua a şaptea este ziua de 
odihnă închinată Domnului. 

5. Cinsteşte pe tatăl tău şi pe mama ta, pentru ca să ţi se 

lungească zilele 

6. Să nu ucizi 

7. Să nu preacurveşti 

8. Să nu furi 

9 Să nu mărturiseşti strîmb împotriva aproapelui tău 

10. Să nu pofteşti casa aproapelui tău, nici robul lui, nici roaba 

lui, nici boul lui, nici măgarul lui, nici vreun alt lucru care este al 

aproapelui tău. 

Să ne uităm puţin peste porunci. Primele trei se referă direct la 
Domnul, YHWH. Noi ne putem întreba: care „dumnezei"? Dacă el 
e singurul dumnezeu, chiar dacă păcătosul de uman se va închina 
altor „dumnezei" închipuiţi, de ce este el „gelos"? Şi de unde 
rezultă că închinîndu-ne unor închipuiri, l-am „urî" pe Domnul? 

Porunca a treia a dat mari bătăi de cap de-a lungul timpului. 
Pentru iudei e simplu: să nu reprezinte în imagine nimic viu. Nu 
floare, nu animal, nu om, nu înger... Formularea este încă mai clară 
în Kuran: „Să nu reprezinţi nimic din ceea ce nu eşti în stare să-i 
dai viaţă." Astă interpretare merge cumva paralel cu interdicţia de 
a te închina acestor imagini. Dacă desenezi o floare, nu înseamnî 
că ţi-o faci „idol", că te închini ei. Porunca este totuşi foarte clară: 
„Să nu te închini înaintea lor şi să nu le slujeşti." Dar pentru că 
fraza anterioară interzice să „înfăţişezi", evreii în general s-au ţinut 
departe de a „înfăţişa". Pînă a venit Marc Chagall, desigur. 

Totuşi, au mai călcat porunca. Prima dată cînd au făcut „viţelul 
de aur" - în faţa căruia s-au închinat. Mai apoi, cînd Moise a făcut 
Şarpele de Bronz pentru a-şi feri poporul de veninul şerpilor. Apoi, 
chiar prin porunca Domnului, au împodobit perdelele cortului cu 
heruvimi... Iar marele Solomon a făcut boi de aramă să suţină vasul 
pentru abluţiuni în Templu.. Chiar şi mai tîrziu, evreii „înfăţişau" 
obiecte în manuscrisele lor, pe obiectele, frescele lor. Cel mai 
adesea menorah - sfeşnicul cu şapte braţe -, dar şi palmieri, flori 
stilizate, Templul... 

Au venit creştinii şi au interpretat în felul lor porunca - atunci 

cînd au început să picteze icoane şi fresce. Poate au făcut-o ca o 
reacţie la „înfăţişarea" a lui lisus de către păgîni ca un om cu cap de 
măgar. Influenţa a fost evident coptică, care prin secolul lll-IV pictau 
măşti mortuare care seamănă izbitor cu icoanele de mai tîrziu. Dar 
în mod cert, prin permiterea „înfăţişării", biserica căuta o armă să 
contrabalanseze influenţa imaginilor cultelor „păgîne". Cum s-o 
impui pe Fecioara Măria în faţa „idolului" Isis, cînd aceasta din 
urmă apărea deseori imaginată ca o fecioară cu un Prunc în braţe 
(Horus, în acest caz)? Cum să rezişti cererii generale din partea 
grecilor şi romanilor să-l vadă pe lisus, atunci cînd toţi zeii cultelor 
îşi aveau reprezentarea peste tot: în forum, pe străzi, la intersecţii, 
în temple...? Şi lucrurile deveneau tot mai rele: noii creştini erau 
oameni săraci, needucaţi, neştiind să scrie şi citească. Ce folos că 
apăruseră evanghelile, dacă ei nu le puteau decît asculta povestite 
de nişte preoţi tot atît de ne-educaţi ca şi ei? Şi nu se zice că o 
imagine face cît o mie de cuvinte? 

Aşa că s-a dat liber la imagini (în greceşte: ikon). Desigur, nu toţi 
au fost de acord cu aceasta. Mai ales că în primele imagini mai vestite 
apăreau împăraţii Romei şi Bizanţului, nu Hristos... A apărut apoi şi 
Hristos, apoi, prin sec VII, şi Maica Domnului, iarîntre timp tot felul 
de sfinţi... şi creştinii au început să se închine imaginilor. De aici s-a 
stîrnit o luptă surdă care a durat vreo trei sute de ani. împăraţii se 
pare că încercau să se ţină departe de zaveră, pentru a nu supăra 
nici pe iconoclaşti (adversarii imaginilor), nici pe popi. Un împărat 
(unul din Leoni) a suit icoanele pe perete să nu mai poată fi pupate 
(deci, obiceiul nu a fost inventat de români!) - drept care s-a ales 
cu afurisenia. Pînă la urmă, tot un împărat a rezolvat-o (oare sub 
puterea Duhul Sfînt?): a zis: Să fie icoană! Iconoclaştii, cei ce nu au 
apucat să fugă, nu au mai putut protesta... Şi iată că avem icoane. 
Să nu credeţi că regret acest lucru; fără acel împărat vestit căruia 
cei mai mulţi din noi (inclusiv eu) i-am uitat numele, nu am fi avut 
nici pe Rubliov, nici pe Giotto, nici Voroneţul... Dar cu interdicţia 
„închinării" la imagini sunt întrutotul de acord cu Domnul! Unde 

mai pui că ne putem găsi „idoli" cărora să ne închinăm oriunde, 
şi nu neapărat în imagini: de la bani, slujbă, faimă, pînă la maşină, 
mobilă, copil nerecunoscător, sau chiar propria persoană. 

Să ne întoarcem la porunci. A patra se referă la sabat. Este 
foarte probabil ca aceasta să fie o intercalare tîrzie, post-Exilică. 
Pînă la Ezra, nici unul din profeţi, nici un psalm, nici o scriptură nu 
aminteşte despre Sabath (în afara Torei, desigur). Cum şapte era 
numărul sacru la babilonieni, prin adoptarea unei zile (a şaptea) 
de odihnă, poporul evreiesc dus în robie s-a pus deoparte de 
celelalte neamuri (goim). Cu vremea a devenit o poruncă - iar 
după distrugerea Templului, a devenit Porunca. A fost un cap de 
acuzare împotriva lui lisus (că a vindecat în timpul sabatului), iar 
rabinii încearcă de două mii de ani să ne convingă de faptul că omul 
a fost creat pentru sabat, şi nu invers... 

Următoarea poruncă e clară. Desigur, porunca „să nu ucizi" a 
trebuit să fie nuanţată, să se spună cînd poţi totuşi să ucizi, cum 
să eviţi legea Talionului (ochi pentru ochi), cum să te răscumperi, 
unde să te refugiezi pentru a scăpa de pedeapsă... 

Cu preacurvia e mai greu de înţeles. Se pare că pe atunci, 
în vechime, asta însemna mai ales să nu te „închini" celorlalţi 
dumnezei (respectiv, zeiţe) participînd la sexul ritual ce avea loc pe 
la templele lor. Ritualuri legate de culturi de fecunditate, specifice 
societăţilor agrare. Preacurvie la care deseori evreii au participat 
cu dragă inimă, „închinîndu-se" Astartelor... Cînd yahvismul a prins 
putere însă, această „preacurvie" a început să fie limitată la sexul, 
respectiv căsătoria între membri ai aceleiaşi familii. Bigamia, ba 
chiar haremul, nu era curvie. Era dacă te căsătoreai cu o verişoară, 
de exemplu. Sau cu o femeie divorţată. Sau cu o femeie care avea 
deja copil... Incestul era fie mai larg (răspîndit), fie mai strict 
interpretat. Se pare că se cam uitase că la început a fost nu numai 
Cuvîntul, ci şi Incestul - căci altfel nu am fi existat... Habotnicii 
de evrei ortodocşi (că sunt şi din aceştia) uneori interpretau prin 
„preacurvie" căsătoria în afara neamului. A venit apoi lisus şi a 



217 



spus că şi gîndind poţi preacurvi. Cum zicea nenea lancu: ochii 
văd, inima cere... Azi e greu să mai interesezi un tînăr de şcoală cu 
poveşti despre „preacurvie" - sunt oricînd în stare să-ţi dea o mie, 
ce zic eu? enşpe mii de exemple. Eventual, demonstraţii practice... 
Să-I parafrazăm pe la Rochefoucault: nu mai preacurveşte doar cel 
impotent... 

Nici cu furatul nu este chiar atît de simplu. Omului îi stă în 
natură să dea cu jula. Ce a fost primul păcat decît un furt din Pomul 
interzis? Desigur, încercăm să ne împăcăm conştiinţa spunînd, de 
exemplu, că una e să furi un ou şi cu totul altceva să furi un bou 
(nu?). Mai nou nu se caută nici măcar justificări, furtul a devenit 
un act de curaj şi inventivitate care ne pune deoparte de restul 
lumii (evrei sau Gentili, de-olaltă). E o dovadă de patriotism, mai 
ales că suntem „şmecheri". Şmecheri erau şi evrei. Au interpretat 
porunca. Nu era păcat decît dacă furai de la cei din neamul tău, 
de la vecini, de la săraci şi văduve... în rest, era gheşeft sau chiar 
poruncă dumnezeiască. Şi ca să fie chestia oablă, se trimitea un 
ţap ispăşitor în deşert cu păcatele noastre (totuşi, mărunte), şi se 
făceau jertfe în faţa cortului, ulterior la Templu. Şi cînd nici asta 
nu ajuta să ne cureţe conştiinţa, venea sfînta zi de Yom Kippur, o 
dată pe an, şi atunci toate păcatele ne erau iertate. Chiar mă întreb 
de ce nu sunt mai mulţi români doritori să devină mozaici... Poate 
unde noi suntem iertaţi ori de cîte ori dăm şpagă unui preot. 

Porunca a noua, interpretată de obicei ca o interdicţie de 
a minţi, are o nuanţă mai specifică acelor vremuri decît nouă. 
în general, minciuna este privită ca un păcat mic, uşor de iertat 
- dacă ne amintim de el să-l spuinem preotului duhovnic. Toată 
lumea minte! . Vorba românească: şi minciuna este o vorbă. Sunt 
minciuni şi minciuni. Uneori sunt doar lăudăroşenii, sau poate 
linguşeli. Se minte prin omisiune, sau poate din convenienţă, sau 
chiar din „bună creştere" (doar nu o să-i spui urîtului că e urît...). 
Iar unii chiar sunt mitomani de la natură. Totuşi, porunca nu se 
referă la „minciunele". Este vorba despre „mărturie falsă". Chiar şi 

azi, mărturia se aduce în tribunal, jurînd pe Bliblie (sau Constituţie) 
- şi se pedepseşte dur o mărturie falksă. De ce? Pentur că pe baza 
ei o persoană nevinovată poate fi condamnată la amendă, ani de 
detenţie şi chiar pedeapsa capitală! Dacă o pedeapsă mai uşoară 
poate fi întoasă prin recunoaşterea minciunii, un om omorît rămîne 
mort - iar pe timpul evreilor pedeapsa era una singură: moartea! 

în unele ţări, mărturie falsă este interpretată şi bîrfa -„slender" 
Prin ea poate nu ucizi pe nimeni, nu-l trimiţi în închisoare - dar, se 
spune, îi „ucizi" credibilitatea, statura morală, personalitatea, chiar 
sufletul... Aşa că poţi da în judecată bîrfitorul şi cere daune. 

în sfîrşit, a zecea poruncă e chiar de neînţeles. Poate va reuşi 
cineva să ne explice ce e rău să „pohtim" la ce are vecinul şi noi nu 
avem. De aceea ziceam: toată lumea are nevoie de un Yom Kippur, 
măcar o dată pe an. O dată pe lună ar fi chiar mai bine... 

Bun, după această „rătăcire prin deşert", să ne întoarcem 
la povestea noastră. Aceste porunci le-a auzit tot poporul şi s-a 
îngrozit şi minunat cum le vorbea Domnul din ceruri. Aşa că l-au 
rugat pe Moise să fie el singur cel ce aude vorbele Domnului şi le 
transmite poporului, să nu se mai înspăimînte. 

Domnul profită însă de ocazie şi-i spune lui Moise că, „de cîte 
ori îţi vei aduce aminte de Numele Meu" va veni să-l întîlnească, 
dar ca să-şi aducă aminte mai des, l-a învăţat cum să facă un altar. 
Nu prea ştim pe ce altar aducea jertfe Jethro doar cu o pagină mai 
devreme, dar acum aflăm că Moise poate construi un altar doar 
din pămînt sau din piatră necioplită - şi la el să se ajungă nu pe 
trepte, ca nu cumva el „să îţi văd goliciunea". Cum"el" nu poate fi 
decît El, Domnul, nu putem să nu ne întrebăm dacă nu cumva El stă 
pe sub trepte, curios; sau, dacă Moise nu-şi pune cumva poalele 
caftanului în cap atunci cînd urcă trepte; sau, dacă El este sau nu 
capabil să ne vadă goliciunea decît dacă urcăm pe trepte spre un 
altar... Oricum, pe acest altar să se aducă jertfe „de oi şi boi" - şi 
acum înţelegem de ce evreii au fugit din Egipt cu toate turmele şi 
ciurdele neucise de boală. 

Şi urmează o serie întreagă de legi, despre tot felul de aspecte 
ale vieţii în comun (despre robi şi sabat, despre ucidere, necinstirea 
părinţilor, vătămarea trupului ) „legea talionului", după care 
urmează instrucţiuni detaliate privind construirea cortului şi a 
obiectelor sfinte care să fie puse acolo. Nu vi le povestesc, că sunt 
multe şi plictisitoare şi oricum le uitaţi imediat... 

Tablele de legi sunt foarte vechi. Cel mai vechi cod de legi este 
cel al amoriţilor, cioplit pe o stelă la porunca regelui Hammurabi, 
vechi cu mai bine de o mie de ani înaintea codului mosaic. Multe 
din legile celor două coduri (cu excepţia celor strict legate de 
religie) se înrudesc îndeaproape. Probabil fac parte din moştenirea 
comună semitică, dar sunt legi general valabile de convieţuire 
socială. E foarte probabil că şi Egiptenii le respectau... Unele din 
legile iudaice sunt însă mult mai blînde sau mai drepte, chiar decît 
coduri mult mai noi în timp, ca cele greceşti şi romane. 

Multe din porunci şi din legi reflectă vremuri mult mai noi, ca 
Sabatul, de exemplu.. De asemenea, porunca de a se respecta 
„sabatul pămîntului" nu se putea da în deşert, în momentul în care 
evreii nu aveau pămînt, nici nu arau şi nu semănau... Şi de fapt, 
ei nu au apucat să serbeze nici un Jubileu în deşert! Probabil în 
forma finală a Codului au intrat multe legi ale populaţiei ocupate, 
canaaniţii. 

Prin desert 



Printre alte legi şi porunci, Domnul îi spune lui Moise cum să 
contruiască obiectele de cult: Cortul Legămîntului, Chivotul 
Ispăşirii (şi capacul lui), Altarul pentru arderile de tot, Sfeşnicul 
(Menorah - cu şapte braţe), Masa (cu pîinile) pentru punerea 
înainte. Ele să fie făcute din lucruri date de evrei „cu dragă inimă, 
ca dar lui Dumnezeu" şi după poruncile cu detalii extrem de 
amănunţite. Au fost biblişti care au încercat reconstruirea cît mai 
exactă a obiectelor, mai ales a Cortului şi a Chivotului, pornind de 
la aceste detalii. Au reuşit mai mult sau mai puţin. 

Cortul trebuia să fie împărţit în două încăperi, printr-o perdea: 
Sfînta şi Sfînta Sfintelor. în prima porţiune puteau intra preoţi, în 
cea de-a doua numai Marele Preot - înveşmîntat de asemenea în 
straie făcute după anumite percepte. El trebuia să poarte e/odul 
- un fel de vestă din in cu pieptar (al Judecării) din plăci de aur 
cu doisprezece pietre preţioase - şi numitele „Urim şi Thummim", 
care nu au fost încă explicate. în ebraică ele înseamnă „Lumini" 

şi „Perfecţiuni" (terminaţia -im indică pluralul). Se pare că ele se 
foloseau pentru divinaţie, ca un fel de zaruri, dînd însă răspunsuri 
doar de „da" şi „nu" în funcţie de faţa (?) pe care o arătau. Mai sunt 
amintite atunci cînd Samuel le foloseşte la cererea lui Saul... 

Chivotul era o ladă din lemn de salcîm (ca mai toate obiectele 
din lemn). în ea trebuia să se pună „mărturiile" - şi prin ele s-au 
înţeles tot felul de lucruri. De exemplu, tăbliţele Legii, un castron 
cu mana... Lemnul era acoperit cu aur şi pe capac stăteau doi 
„heruvimi" din aur, ale căror aripi acopereau capacul. Era deja 
prima călcare a poruncii de a nu „înfăţişa" fiinţe din cer. Pentru că 
Cherubim erau un fel de îngeri înaripaţi. Mai tîrziu, creştinii i-au 
imaginat ca pe nişte oameni cu aripi de lebădă sau chiar ca nişte 
capete de copil înaripate - dar original, un Cherub însemna, se 
pare, taur. Deci, Heruvimii (pluralul este greşit, cuvîntul fiind deja la 
plural) erau nişte tauri înaripaţi. Astfel de cherubim pot fi întîlniţi în 
arhitectura asiriană, unde erau înfăţişaţi ca nişte tauri înaripaţi cu 
feţe omeneşti - aşa cum, de altfel, i-a prezentat Ezechiel în viziunea 
sa. Se pare că rolul lor era cel de păzitori al locurilor (şi obiectelor) 
sfinte. Să ne amintim că Domnul a pus un heruvim cu paloşul între 
oameni şi Eden - şi nu un arhanghel, aşa cum mulţi cred... 

în timp ce Moise a stat patruzeci de zile pe munte, primind 
instrucţiuni (şi cioplind cele două table ale Legii), oamenii s-au 
gîndit să-şi facă şi ei un chip cioplit, dacă nu ştiau încă nimic despre 
„Cheruvimi". Şi au făcut „Viţelul de Aur". Din aur l-au făcut, scoţînd 
cerceii, brăţările şi alte chestii „împrumutate" de la egipteni, la 
îndemnul Domnului. L-au turnat -de-ai zice că sclavii evrei ce făceau 
cărămizi de lut nu făcuseră altceva toată viaţa, doar turnaseră viţei 
din aur (o operă de artă, am zice, care presupunea existenţa măcar 
a cîtorva meşteri-artişti printre habiru...) 

Sunt două aspecte pe care bibliştii le cam bagă sub preş. Una 
ar fi că Domnul pare mai tot timpul „surprins" de eveniment. El 
îi îndeamnă pe fugari să ia aur - oare nu ştia ce vor face cu el? Şi 
în poveste, Domnul se întrerupe din poruncile pe care le „dicta" 

lui Moise pentru a-i spune despre ceea ce oamenii lui tocmai au 
făcut acolo jos, la picioarele muntelui. „Văd că poporul ăsta este un 
popor încăpăţînat." Drept care ameninţă că-l va mistui, lăsîndu-l 
viu doar pe Moise, să-l facă „strămoşul unui neam mare." Ne 
putem întreba: dacă nu intervenea Moise, ce avea să se întîmple? 
Ce se alegea din promisiunile făcute de Domnul, lui Avraam, Isaac 
şi lacob? Aşa, nici măcar rabinii nu sunt în stare să spună dacă mai 
există vreun urmaş al lui Moise... 

Al doilea aspect este interpretarea mărginită (am putea spune) 
pe care o dă Domnul evenimentului. Povestea spune că atît evreii, cît 
şi Aaron, vedeau în turnarea Viţelului drept o închinare Domnului, 
şi nicidecum turnarea unui „dumnezeu străin". Prin dispariţia (pe 
munte a) lui Moise, ei se temeau că Domnul nu-i va mai conduce 
sub formă de flacără şi fum - aşa că au vrut să-i dea formă vizibilă. 
Nicidecum să-L „înşele", l-au şi adus jertfă, după tipic. Dar Domnul 
a preferat să intepreteze cum a vrut el - să dea o lecţie, probabil. 

A coborît Moise în grabă (vorbim totuşi de un bătrîn de peste 
optzeci de ani, într-o vreme cînd un om era bătrîn pe la patruzeci...) 
şi de supărare a spart cele două table cu Legi cioplite la porunca 
Domnului. Şi-a ales unul din neamuri (Levi) ca popor de preoţi, 
după ce l-a pus să se scalde în sîngele tovarăşilor lui, ucişi pentru 
că s-au închinat Viţelului. Iar Aaron o ia pe coajă (mai mult ca sigur 
acest fragment aparţine sursei E), trebuind să se justifice. Precum 
că, prin intervenţie divină (sau magie neagră?), aurul se comportă 
cît se poate de straniu. Aruncat de Aaron în foc, iese sub formă 
de viţel. Aruncat de Moise, iese sub formă de... cenuşă. Pe urmă, 
cu purcel, cu căţel, au plecat evreii mai departe. Dar, înainte să 
plecăm alături de ei de la Horeb, să vedem puţin ce e cu acest Viţel. 

Omul, din cele mai vechi timpuri, a considerat că duhurile 
puteau găsi formă (sau întrupare) în animale. Deseori, triburile 
alegeau un totem animalier, iar membrii lor aveau şi ei cîte un 
totem personal, de cele mai multe ori tot un animal. Printre cele 
mai vechi picturi rupestre, alături de imagini de animale, există şi 

cea a unui şaman, prezentat sub formă compozită, cu elemente 
din diferite animale (asta dacă nu cumva este un animal fantastic). 
Bineînţeles, pînă în neolitic, aceste animale-totem erau dintre cele 
pe care le vînau oamenii tribului. Chiar şi azi nativii din Americi, 
Australia, maorii au astfel de totemuri-animale. 

Odată cu apariţia agriculturii şi îmblînzirea animalelor, vacile/ 
taurii au căpătat o poziţie cît se poate de importantă. Pentru omul 
acelor timpuri (şi chiar mai tîrziu, în antichitate), vaca era cel mai 
important animal domestic. Numeroase zeităţi au căpătat înfăţişare 
de vacă/taur: Hapi (Apis), Isis, Astarte, Baal, Mithras... în miturile 
greceşti întîlnim atît pe Zeus transformat în taur (pentru a o răpi 
pe Europa) cît şi pe Io sub formă de junincă. întîlnim şi taurul de la 
Marathon, şi Minotaurul... în India chiar şi azi vaca este considerat 
animal sfînt. 

Deci, de ce au ales evreii în Sinai să toarne un „viţel" (mai 
probabil, un tăuraş)? Animalul ocupa un loc important; atît la 
egipteni, cît şi la popoarele semite (amintesc, unii baali aveau 
aspect de taur, asirienii aveau tauri înaripaţi, chiar şi la evrei apar 
„heruvimii" sub aspect de taur înaripat), era un animal sacru. Dar, 
mai mult decît de atît, ne putem întreba dacă nu cumva chiar şi 
YHWH nu apărea, la început, sub aspect de taur (pe lîngă cea de 
şarpe). Taurul apare atît în Templul construit de Solomon (suportînd 
vasul imens de aramă pentru abluţiuni), cît mai ales ca obiecte de 
cult - dar înfăţişînd pe Dumnezeu! - în regatul nordic, al Israelul, 
după separarea de ludea. Regele Jeroboam a dat poruncă să fie 
turnaţi doi „viţei de aur", aşezînd unul la centrul de cult de la Betel 
şi celălalt la Dan (practic, într-un cap şi altul al regatului) pentru a-şi 
face supuşii să nu mai meargă la lerusalem să se închine la Templu 
(zice Biblia). Oricum, el a folosit exact aceleaşi cuvinte ca şi Aaron: 
„lată dumnezeii tăi, o Israel, cel care te-a scos din ţara Egiptului!" 
Acum e greu de ştiut dacă acest fragment nu a fost rescris de preoţii 
de la Templu pentru a transforma în păcat închinarea la „viţei" în 
afara Templului -chiar dacă prin asta nici Aaron nu a ieşit neşifonat 

din întîmplare. 

Să revenim la povestea noastră. Evreii, conduşi de Moise şi de 
Domnul sub formă de stîlp, au plecat de la Munte. Nu ştim unde şi 
pe cît timp - pentru că îi descoperim tot acolo, la poalele muntelui 
din Sinai, deoarece Domnul avea o sarcină de dat lui Moise: să facă 
tablele Legii. înainte de asta i se arată, într-un adevărat scenariu: va 
pune mîna pe el să nu-i vadă faţa, ci doar dosul, că altfel va muri. Se 
pare că în acest loc „autorii" au uitat că nu cu mult înainte Domnul a 
stat la masă cu „bătrînii poporului" şi că nu peste multe capitole se 
va vedea „faţă în faţă" cu Moise - fără ca nimeni să moară din asta. 
Oricum, dacă prima dată se zice că Moise a cioplit Legile pe table, 
de data asta pe cele două table de piatră pregătite de Moise se pare 
că Domnul a scris (cu degetul, zic apologeţii) cele zece porunci. 
Şi, cu ocazia asta, a rostit una din cele mai lipsite de modestie 
proclamaţii ale Lui. Cum se zice: laudă-mă, gură... Căci zice (de fapt, 
„a striga f) Domnul: „Domnul Dumnezeu este un Dumnezeu plin de 
îndurare şi milostiv, încet la mînie, plin de bunătate şi credincioşie, 
care îşi ţine dragostea pînă în mii de neamuri de oameni, iartă 
fărădelegea, răzvrătirea şi păcatul, dar nu socoteşte pe cel vinovat 
drept nevinovat, şi pedepseşte fărădelegea părinţilor în copii şi în 
copiii copiilor lor pînă în al treilea şi al patrulea neam!" 

Frumos, nu? Pe de o parte „iartă fărădelegea", pe de alta o 
pedepseşte în copiii şi urmaşii urmaşilor lor (vorba lui Ştefan). 
Dacă eşti drept, pedepseşti numai pe cel vinovat. Dacă eşti milos, 
ierţi păcătosul şi nu te răzbuni pe urmaşii lui. Dar se pare că evreii 
gîndeau altfel şi îl fac pe Dumnezeul lor să gîndească la fel ca şi 
ei... Personal, nu recunosc în acest Dumnezeu pe Dumnezeul 
meu. Pe al meu Dumnezeu nu-l cred nici fanfaron, nici lăudăros, 
nici mincinos (de fapt, în Scriptură Domnul a fost de nenumărate 
ori „iute la mînie"), nici nedrept. Nu mi-l pot închipui delectîndu- 
se nici cu cîntece de laude eterne, nici bucurîndu-se de chinurile 
păcătoşilor în veac... Această imagine nu vine de la lisus, el a avut 
cu Tatăl o relaţie de dragoste, îl numeşte „Tăticu", nu are pic de 

teamă faţă de El, vorbeşte doar de dragoste şi milă şi iertare... De 
aceea nu pot accepta nici creştinismul de azi - pentru că nu mai 
are la inima lui învăţătura lui lisus. 

Un ultim element - cît se poate de straniu: „Sfinţenia lui Moise". 
La întoarcerea de la această ultimă întîlnire pe munte cu Domnul, 
faţa lui Moise căpătase o înfăţişare deosebită, care umplea de 
groază pe oameni. Biblia nu comentează cum, doar că din acel 
moment Moise a trebuit să poarte faţa acoperită, ascunsă de 
privirea celorlalţi. Unii zic că se înnegrise, alţii, că iradia lumină 
(de unde „coarnele de sfinţenie" care apar deseori în imaginile lui 
Moise - inclusiv în vestita statuie a lui Michelangelo). Ba unii zic că 
Moise s-a îmbolnăvit de lepră... Restul cărţii Exodul (Ieşirea) este 
ocupat cu instrucţiuni privind construirea cortului şi a altor obiecte 
de cult. Nu cred că interesează pe cineva. Cei cu adevărat interesaţi 
nu au decît să citească Biblia. 

Cei ai lui Levi 



A treia carte din Torah este numită Leviticul (Leviticus). Evreii o 
numesc Vaykrah („Şi El a chemat"). Este un text care aparţine 
aproape în totalitate sursei P, conţinînd instrucţiuni şi detalii rituale 
pentru preoţimea iudaică (yahvistă), leviţii (urmaşi ai lui Levi, fiul 
lui lacob). Este partea cea mai plictisitoare din Scripturi, rar citită 
azi chiar şi de către preoţi şi apologeţi. 

Sunt prezentate pe rînd jertfele „de ardere de tot" din animale, 
păsări, „mîncare" (kosher, desigur). Pîinea trebuie să fie fără aluat 
dospit, „nedospită". Desigur, „pîinea" fără aluat dospit seamănă 
mai curînd cu biscuiţii, cu „galeţii". Au calitatea de a se păstra 
(uscaţi) mult timp, fără a mucegăi. A fost tipul de pîine folosit de 
nomazi, să nu ne mirăm că a fost pîinea luată de habiru la fuga 
lor din Egipt. Cu timpul, evreii au înţeles fermentarea ca o formă 
de „degradare", de corupţie (care, deseori, putea duce la stricarea 
pîinii). Ca popor sedentar a găsit totuşi plăcere în folosirea pîinii cu 

aluat, astfel că „galeţii" au fost folosiţi doar în ritualuri şi, impus, în 
timpul posturilor sfinte. 

Pe urmă sunt enumerate diferitele tipuri de jertfe: de mulţumire, 
de ispăşire (iertare), cînd vina este a poporului, a căpeteniei sau a 
vreunui individual, de vină, a darului... deseori se repetă porunca 
de păstrare a „curăţeniei" - atît cea trupescă, cît şi morală, 
religioasă. în zilele noastre prin kosher („cuşer") înţelegem mai 
ales „curăţenia" alimentară. Ca şi la creştinii ortodocşi (nu neapărat 
români), care înţeleg prin post „oprirea de la carne", eventual de 
la mîncare, pe o perioadă scurtă de timp (în timpul „posturilor de 
peste an" şi a zilelor de post notate în calendar), dar nicidecum 
„postirea" de la alte lucruri - cele mai multe intrînd, desigur, sub 
termenul general de „păcat" sau „viciu"... Probabil de aceea şi sunt 
atît de puţini cei care se apucă să ţină post cu toată seriozitatea! 

Desigur, important pentru religia yahvistă era aspectul legat de 
păcat. Considerînd vina păcatului comun, Original (călcarea poruncii 
de a nu mînca din Pomul Cunoaşterii), era nevoie de o organizare 
a riturilor de spălare a acestei vini comune. Să fie întreaga religie a 
Păcatului Original (perpetuată şi în creştinism) doar un mijloc de a-i 
face pe credincioşi gata să accepte existenţa unei caste preoţeşti, 
care să aibă grijă de „păcatele lor"? La evrei a fost instituită Ziua 
Iertării Păcatelor, Yom Kippur, care avea rostul de a-i face pe evrei 
„una cu Dumnezeu" pentru un alt an. Cum se explică la creştini, nu 
mai înţeleg. Doar ei zic că lisus de aceea s-a jertfit, să spele Păcatul 
odată pentru totdeauna! Dar, in ciuda acestei afirmaţii, preoţii 
continuă să vorbească despre păcatul originar al lui Adam şi Eva. 
Necunoscute sunt căile Domnnului... Mai nou, românii s-au apucat 
să înalţe Catedrala Mîntuirii (Iertării) Neamului! 

Oricum, Yom Kippur se pare că era serbat în Canaan ca zi a 
Recoltei, fiind astfel vorba despre un sincretism. Nu există nici o 
menţiune despre această sărbătoare în scripturile pre-Exilice, 
aşa că nu puţini sunt cei care cred că aceasta istrucţiune este una 
aparţinînd „Editorului". 

Unii cercetători consideră că Intrarea lui lisus în Ierusalim s-a 
întîmplat nu de Paşti (respectiv, în Duminica Palmierilor- de Florii), 
ci de Yom Kippur. Era ziua în care evreii posteau, aduceau jertfe 
lui YHWH şi îi cîntau, purtînd în mînă ramuri de palmier înfrunzite 
„Osanah Celui Preaînalt". Azi e greu de ştiut dacă evangheliştii au 
atribuit acest eveniment vieţii lui lisus, ori ucenicii lui au profitat de 
eveniment pentru a atrage atenţia evreilor asupra unui „răspuns" 
din partea Domnului: intrarea Mesieiîn Cetatea Sfîntă. 

Totuşi, de Yom Kippur este legat un obicei extrem de vechi, 
probabil din perioada Exodului: ţapul de ispăşire. De fapt, sunt 
doi ţapi: unul al lui Dumnezeu, celălalt de ispăşire (al lui Azazel). 
Primul era adus jertfă prin ardere de tot în faţa Cortului (respectiv, 
în Templu), celălalt era alungat în deşert. Erau aleşi doi ţapi din 
turmele evreilor, albi, fără pată, apoi separaţi prin tragere la sorţi 
(oare folosind Urim şi Tummim?). Cel alungat era împodobit bogat 
cu panglici colorate şi trimis viu în sălbăticie. Pe fiecare se aruncau 
„păcatele" întregului popor, pentru a fi spălate de Dumnezeu. 
Dacă pentru primul ţap nu sunt probleme (el apare în context cu 
un viţel, respectiv un berbece), există o problemă cu... Azazel. Este 
singurul loc în Biblie unde apare acest nume. Unii presupun că este 
numele unui demon din deşert - că i se trimit „înapoi" păcatele 
produse datorită lui. Deci, că ar fi o sursă a păcatelor. Mai tîziu s-a 
considerat a fi unul din îngerii alungaţi din Cer - fie pentru că s-au 
împreunat cu „fiicele omului", fie pentru că s-au răzvrătit împotriva 
Domnului. 

Tot în contextul jertfei de ispăşire, apare pentru prima dată 
termenul de „diavol": „Să nu mai aducă jertfele lor la idolii cu care 
curvesc." în original nu apare cuvîntul tradus drept „idoli", ci „sairi" 
-care înseamnă, de fapt, „capre sălbatice". A fost tradus în greceşte 
prin „diabolos" - care ne-a dat nouă „diavoli" (grecescul „b" se 
citeşte „v" - ca în Basileus-Vasile). De fapt, deseori li s-au atribuit 
caprelor/ţapilor un caracter negativ. în mitologia greacă erau 
considerate spirite ale pădurii, ale naturii în general, deseori cu rol 

nefast (fie ca întruchipare a grindinei, fie a bolilor care „ciuguleau" 
frunzele...). Imaginea satirilor s-a perpetuat în imaginea pe care 
o atribuim cel mai des diavolilor/dracilor: jumătate om, jumătate 
ţap, cu blăniţă deasă, bot de ţap şi corniţe... Se considera că sunt 
posedaţi de pasiuni sexuale - de unde, prin extensie, orice formă 
de patimă păcătoasă şi viciu. Apare din nou intervenţia preoţilor: 
cel ce duce jertfă în alt loc decît „în uşa cortului" (respectiv, a 
Templului) să fie nimicit! 

Şi tot aici întîlnim porunca de a nu mînca „sînge". Ea e mai 
veche, prima dată îi este dată lui Noe. Porunca nu se adresează 
doar evreilor, ci şi „străinilor care trăiesc în mijlocul lor". Sîngele, 
ca lichid vital al corpului, este considerat principiu al vieţii - deci, o 
creaţie a lui Dumnezeu care îi aparţine doar lui. Sîngele se scurgea 
pe altar pentru ardere de tot, sau era vărsat în anumite locuri, 
conform instrucţiunilor. Odată cu ocuparea Iudeii de popoare 
europene (greci şi romani), această poruncă a fost tot mai puţin 
respectată. Sub influenţa celţilor şi a popoarelorgermanice, romanii 
începuseră să mănînce „carnea în sînge", ba chiar şi „sîngerete"... 
Cînd aduceau jertfă de animale, nu aşteptau scurgerea sîngelui 
pe altar, ci căsăpeau animalul, luau măruntaiele pentru jertfă - şi 
vindeau carnea (după ce îşi opreau partea). Acest lucru a dus la 
primul conflict în biserica creştină primară, în care iudeii creştini 
respectau legea despre sînge, iar creştinii „gentili", nu. A fost poate 
ceea ce a făcut ca creştinismul să fie ceea ce este astăzi - eliberat 
de sub această interdicţie, paulin. Mai recent, unele denominaţii 
neo-protestante s-au întors la aplicarea acestei prescripţii (mai 
ales Martorii lui Jehova - care, amintesc, nu sunt creştini!) 

Leviticus e plin de interdicţii, de altfel. De aceea, pe bună 
dreptate, sunt unii care consideră venirea lui lisus Mesia ca o 
încercare a lui Dumnezeu de a găsi totuşi o cale de împăcare cu 
rasa umană: nimeni nu ar fi în stare să trăiască fără a călca măcar 
una din aceste mii de interdicţii. Suntem destinaţi, aproape fără 
scăpare, la a greşi mai curînd sau mai tîrziu... Unele nu au deloc 

sens (pentru noi): să nu mănînci carne în timp ce bei lapte, de 
exemplu. Asta pentru că una din porunci interzice „fierberea 
mielului în laptele mamei lui". Sau, „să nu îţi tunzi rotund colţurile 
părului, nici să nu îţi rotunjeşti barba". Poate pentru că preoţii 
egipteni se râdeau pe cap, iar cei asirieni/persani îşi rotunjeau 
bărbile? Astfel de instrucţiuni au dus, în timp, la apariţia scribilor a 
căror rol era exact acesta: să explice cum se poate evita încălcarea 
Legii. Una din „sectele" yahviste, fariseii, care ţineau cu stricteţe 
aceste instrucţiuni, a condus la apariţia „interpretărilor" (Mishna) 
şi a religiei rabinice mozaice - cea pe care evreii o au pînă în zilele 
noastre; ceea ce noi numim azi „iudaism". 

Unele instrucţiuni dovedesc influenţe „păgîne". De exemplu, 
una din instrucţiuni zice „Să nu vă duceţi la cei ce cheamă duhurile 
morţilor, nici la vrăjitori; să nu-i întrebaţi, ca să nu vă spurcaţi." 
Deci, se recunoştea existenţa divinaţiei, a forţelor supranaturale... 
în text, „duhurile morţilor" sunt notate ca famulus, „spirite 
(servitoare) ale familiei". Numeroase naţii, de la romani (larii şi 
penaţii) pînă tocmai la chinezi, au crezut (şi mai cred şi azi!) în 
existenţa acestorduhuri ale morţilorfamiliali. De cele mai multe ori 
sunt privite ca „pozitive", că, îmbunate (cu jertfe şi daruri) vor avea 
grijă de urmaşii lor. Ce altceva sunt obiceiurile românilor legate de 
parastase şi pomeni, decît un cult al morţilor? Iar „spiritismul" este 
des întîlnit, alături de alte forme magice de divinaţie - de la cărţi 
de joc, Tarot, pietre, zaţ de cafea, frunzuliţe de ceai, fum, zborul 
păsărelelor, vise etc. Cuvîntul tradus ca „vrăjitor" era, în original, 
cel de „înţelept". Biblia nu zice că „spiritele" sau „înţelepţii" nu 
au puteri supranaturale, ci că e păcat să apelăm la puterea lor... 
Prin aducerea „magilor" la leagănul lui lisus, evanghelistul a 
căutat să arate că toate forţele supranaturale se închină Fiului lui 
Dumnezeu - deci, nu e nevoie să mai apelăm la ele. Şi, în religia 
creştină, ca şi în tradiţia iudaică, spiritele, magii, vrăjitorii (mai ales 
vrăjitoarele) sunt considerate elemente malefice - ceea ce a şi dus 
la „vînătoarea" lor, cu mii (unii zic: sute de mii) de victime! 



Un nume de idol atacat direct este Molech (întîlnit sub forma 
mai răspîndită, de Moloh), unul din aspectele lui Baal. Se pare că 
pînă tîrziu, acestui „idol" i s-au adus jertfe umane, mai ales copii. 
Cultul lui a fost întîlnit la toate populaţiile canaanite, din Asia Mică 
pînă în Egipt - iar fenicienii l-au dus peste tot unde au înfiinţat 
colonii. Romanii scriu despre el atunci cînd îi atacă pe cartaginezi. 
Azi e greu de zis care era exact semnificaţia acestui zeu. Cert este 
că el se numea Melech - cuvînt semitic cu semnificaţia de „rege" 
(forma arabă este, de exemplu, „melik"). Evreii l-au scris ca Molech, 
pocit, pentru a-i schimba semnificaţia (şi a-l apropia de bosheth = 
ruşine). Se pare că sacrificiul copiiilor avea loc doar în momente de 
criză deosebită, la catastrofe naturale, secete, război - ca o jertfă 
extrem de importantă. Părinţii îşi dădeau copilul pentru binele 
naţiei sau a cetăţii. Se zice că doarîntîmplător marele Hanibal nu a 
sfîrşit în focul Moloh-ului... Dumnezeu consideră o crimă acest cult 
- dar au trecut nu multe sute de ani de cînd evreii aduceau ei înşişi 
jertfe umane, chiar de copii. Uneori, primul născut era sacrificat 
pentru realizarea a ceva deosebit de important - ba chiar îngropat 
la fundaţia unei case! Iar unul din regii evreilor, Ahaz al Iudeii, şi-a 
jertfit fiul (criticat, desigur, de autorii Bibliei). Se pare că acuzaţia 
că se aruncau copiii de vii în foc nu este deloc adevărată, erau ucişi 
înainte (probabil strangulaţi). Sunt crime care aparţin umanităţii şi 
e bine că civilizarea le-a scos din uz! 

Mult mai interesante sunt instrucţiunile privind Sabathul şi 
Jubileul. Evreii sunt primul popor care (chiar dacă tîrziu, pe timpul 
Exilului) iniţiază conceptul „sabathului", al zilei de odihnă. Azi ne 
bucurăm de weekend, de zilele de odihnă de la sfîrşitul săptămînii, 
datorită lor. Au făcut-o ca să fie deosebiţi de naţiile în mijlocul 
cărora trăiau, dar nu este nimic rău să faci o zi a lui Dumnezeu, în 
care, în loc să alergi năuc pentru acumulare de bunuri, să ai timp 
de rugăciune. Se pare că s-a dovedit că în şase zile (chiar şi cinci) 
realizezi mai multe cu ajutorul Domnului, decît în şapte, fără ajutorul 
Lui. Cu timpul s-a observat că şi randamentul lucrătorului creşte cu 

o zi de odihnă... Aşa că evreii nu au mai fost consideraţi nişte leneşi, 
ci majoritatea popoarelor şi sistemelor au adoptat obiceiul. Pentru 
a nu mai fi discuţii în legătură cu sabatul (respectat de iudaici şi 
islamici) şi duminica (dominis dei), respectată de creştini, acum ne 
bucurăm de două zile libere pe săptămînă. Personal, aş vrea să văd 
apariţia unei religii care ar declara sfîntă şi ziua de vineri. Sau de 
luni - cînd nici iarba nu creşte... 

Aceleaşi instrucţiuni se refereau şi la pămînt. Se cerea lăsarea 
lui necultivată, tot la şapte ani, să se „odihnească". Avînd în 
vedere mijloacele agricole primitive, „odihna" avea sens: creştea 
productivitatea. De asemenea, s-a instituit Jubbileul, „şapte ori 
şapte ani", cînd pămîntul, indiferent cum obţinut, trebuia returnat 
proprietarului original (lege care rareori a fost respectată; nici azi 
nu o respectă nimeni!). Erau şi alte instrucţiuni cu caracter social 
cît se poate de liberale. De exemplu, sclavul trebuia eliberat la 
şapte ani, indiferent cum devenise sclav - dar dacă se năştea în 
sclavie, sau se re-vindea, continua să fie proprietate. Se cerea să nu 
se vîndă membri ai unei familii de sclavi în locuri diferite, să se aibă 
grijă de bătrîni, de văduve, de străini ajunşi în mijlocul evreilor (nu 
ca stăpînitori, bănuiesc) - „căci şi tu ai fost străin în ţară străină". 
Să se lase spicele de pe marginea tarlalei nerecoltate, pentru a 
asigura hrana săracilor (cum se întîlneşte în Ruth) 

Leviticul rămîne o carte cu un amestec de legi arhaice şi unele 
cu aspect cît se poate de modern. Dar plicticoasă... Cred că am 
scris destul despre ea. 

Şi vom fi număraţi 



A patra carte a Torei este Numeri (Numbers). Pentru că fraza de 
început este „în pustia Sinaiului Domnul a vorbit lui Moise", 
evreii o numesc Bemidbar, „în pustie". Dar pentru că traducătorii 
ei în greacă au numit-o în Septuaginta „Arithmoi" (Numărare), aşa 
s-a păstrat pînă astăzi. Ei au făcut-o pentru că această carte începe 
cu censul (recensămîntul) făcut de Moise, la porunca Domnului. Au 
fost număraţi toţi evreii peste douăzeci de ani, capabili să poarte 
arme (deci, nu bătrînii, femeile şi copii). Un al doilea recensămînt 
va avea loc peste o generaţie, peste patruzeci de ani, înainte de 
intrarea în Canaan. Cuvintele folosite în Numeri în cele două locuri 
(1:2-3 şi 26:2) sunt absolut identice şi probabil este contribuţia 
a două surse diferite, referindu-se la acelaşi eveniment. Chiar şi 
cifrele sunt extrem de apropiate. 

Recensămîntul se face pe triburi. Se vede din ambele că luda 
şi cele două triburi ale lui losif (Mânase şi Efraim) sunt cele mai 

numeroase - şi reflectă probabil situaţia de după separarea 
Regatului lui David în două părţi. De asemenea, că tribul lui Simeon 
pierde în acea generaţie cam trei cincimi, fără cauze aparente. 
Nu se amintesc bătălii în care tribul să fi avut pierderi majore. 
Să-i fi părăsit pe „evrei"? Să se fi adăugat altor triburi? Să fi fost 
o tendinţă generală, scăderea numărului „congregaţiei" - dar, 
din motive politice, doar în cazul acestui trib informaţiile reflectă 
realitatea? Oricum, tribul lui Simeon joacă un rol cît se poate de 
minor pe timpul Cuceririi şi ulterior, dispărînd în scurt timp cu totul 
- probabil încorporat de luda. Sunt cercetători care afirmă că acest 
număr mic se datorează atacului asupra cetăţii Sichem purtat de 
Simeon şi Levi (care are, de asemenea, cel mai scăzut număr de 
membri la recensămînt). Asta îi face să creadă că cele două triburi 
au suferit o masivă înfrîngere de la canaaniţi - nu aşa precum 
prezintă Geneza lucrurile... 

în urma numărătorii „adunării" (sinagogii) s-a aflat că erau şase 
sute trei mii cinci sute cincizeci de evrei în stare să poarte arme, 
plus leviţii care nu purtau arme şi care au fost număraţi absolut 
toţi bărbaţii, indiferent de vîrstă (vreo 22.000). Asta era la un an de 
la părăsirea Egiptului. Totalul este colosal, de-a dreptul incredibil. 
O armată de peste 600.000 de luptători n-a avut nici un popor din 
antichitate - ba nu a fost atins decît pe timpul lui Napoleon! Cu oşti 
de cîteva mii, cel mult zeci de mii, asirienii, persanii, macedonenii 
au cucerit imperii. Se crede că doar imperiul roman ar fi avut, 
poate, atîţi legionari în perioada imperială - dar ei erau împrăştiaţi 
de-a lungul graniţelor şi prin miile de castre... 

Revenind la evrei, putem spune că o armată de şase sute de 
mii de oameni sub arme nu trebuia să ceară voie să părăsească 
Egiptul. îl putea cuceri! Nu trebuia să ceară mişeleşte lucruri cu 
împrumut de la vecini - le luau cu japca. Nu trebuiau să fugă în 
timpul nopţii de frica „întregii armate a lui Faraon" de opt sute 
de care - ar fi făcut-o zob la lumina soarelui. Şi nu era nevoie de 
intervenţia divină, care să înece carele... Nici nu era nevoie să se 

teamă să ia drumul direct spre Canaan, rătăcind prin deşert. Şi nici 
să-l ţină pe bietul Moise cu mîinile pe sus să iasă învingători 
într-o bătălie minoră, cu un popor puţin numeros... Din toate aceste 
considerente, nu puţini sunt cei care zic că probabil „armata" 
evreilor nu număra mai mult de şase mii de oşteni. 

Astă numărătoare face ca şi restul socotelilor să devină 
incredibile. Un popor care număra peste şase sute de mii de oşteni, 
bărbaţi între 20 şi (probabil) 45 de ani, dacă îşi număra copiii, 
femeile şi bătrînii, ajungea uşor la peste două milioane de oameni. 
Cineva a socotit că dacă toţi se puneau în coloană de 50 pe rînd, 
mergînd la viteza impusă de copii şi de bagajele purtate, ar fi făcut 
ca în momentul cînd cei din primul rînd puneau tabăra de seară, 
ultimul rînd să nu fi pornit încă din locul de popas precedent! Ideea 
că peste două milioane de oameni au mărşăluit patruzeci de ani 
printr-un teritoriu mare cît un judeţ, fără a se călca în picioare, 
mîncînd cîteva prepeliţe căzute din cer şi bînd apa cîtorva izvoare, 
e absolut incredibilă. Trebuie cu adevărat să crezi în minunea 
făcută de Domnul pentru poporul Israel. Ca o comparaţie: Israel, 
statul modern, abia nu cu mult timp în urmă a atins o poulaţie 
de trei milioane. Pe întreg teritoriul Cananului, cu productivitatea 
secolului XX, cu ajutorul USA! 

Următorul act făcut de Dumnezeu este să-şi ia partea: întîiul 
născut al poporului. Declară că, deoarece a ucis primul născut al 
egiptenilor, dar a avut milă de cei ai lui Israel, i se cuvin aceşti întîi 
născuţi. Acest lucru aminteşte de obiceiuri mai vechi, în care de 
multe ori întîii născuţi erau aduşi jertfă zeităţii pentru a se asigura 
fertilitate, noroc şi bunăstare poporului - obicei întîlnit nu numai 
la canaaniţi, ci probabil şi la cei ce au format poporul evreu. Să 
amintim numai de cererea de jertfă a lui Isak. Desigur, acum Dzeu 
nu vrea să ia întîiul născut de la toate triburile - se mulţumeşte 
cu întreg tribul lui Levi. Ei vor fi slujitorii Marelui Preot (respectiv, 
Aaron) şi vorîngriji de obiectele sfinte (deşi încă nu fuseseră făcute). 
Cu timpul vor deveni slujitorii preoţilor şi ai Templului. 

Aaron este confirmat în funcţia de Mare Preot. Deşi pierde pe 
cei doi fii mai vîrstnici, ucişi de Domnul pentru că au adus la altar 
„foc străin" (nu se explică ce se înţelege prin asta), ceilalţi doi fii vor 
sluji ca preoţi sub conducerea lui. Mai ales prin Eleazar şi urmaşii 
lui, aaroniţii vor deveni posesorii dreptului de a sluji ca preoţi în 
Templu pentru totdeauna. 

Urmează alte legi: slujbele leviţilor, răscumpărarea furtului, 
apa „de gelozie", legea Naziratului... Să ne oprim puţin asupra 
acestei legi. Nazirat înseamnă „despărţire de ceilalţi", a se supune 
înfrînărilor. Putem spune că ermitul, pustnicul, urmează aceleaşi 
reguli. Torah permite ca jurămîntul să fie făcut atît de bărbat, cît şi 
de femeie. Trebuie să nu bea vin, nici oţet din vin, să nu mănînce 
nici struguri, nici stafide, nimic ce vine din viţă (deci, nici sărmăluţe 
în foi de viţă...) Să nu se tundă („briciul să nu treacă pe capul 
lui") pînă la împlinirea perioadei de închinare Domnului. Să nu 
se apropie de trup de mort, nici chiar al părinţilor lui. Cînd acest 
legămînt se împlineşte, să aducă dar la cort (Templu) şi jertfă din 
părul lui/ei ras. 

Prin acest Nazirat se căuta o apropiere mistică de D-zeu. 
Jurămîntul, închinarea, era făcută chiar de părinţi, uneori chiar 
înainte de naşterea pruncului - cum a fost cazul cu Samson. Din 
acea poveste vedem că dacă una din reguli e încălcată (tunderea 
părului), se poate pierde puterea dată de D-zeu. Alţi nazireni vestiţi 
sunt llie, Elisei, marii profeţi în perioada de profeţie, dar mai cu 
seamă loan Botezătorul. Se bănuieşte că însuşi lisus a fost unul - 
de unde şi numele dat lui de Nazireanul (convertit în Nazoreanul- 
nazariteanul). în acest caz, retragerea lui în Pustie era parte din 
Naziratul lui şi că, după împlinirea legămîntului, a revenit la modul 
normal de viaţă, sfinţit şi pregătit pentru slujba lui de propovăduitor. 

Apare şi porunca de prăznuire a Paştelui, primul de la plecarea 
din Egipt - după un tipic respectat chiar şi azi, pe ziua de 14 
Nissan, de către evrei. (Aici avem o nouă inadvertenţă: Nisan este 
numele dat perioadei („lunii") pe care îl dădeau babilonienii, evreii 

folosind alt nume. Este tot un adaos tîrziu, post-exilic). Interesant 
este faptul că în cazul acestei sărbători nu exista interdicţie pentru 
cei păcătoşi, ei pot prăznui Paştele; dimpotrivă, dacă cineva nu-l va 
prăznui, să fie distrus/scos din poporul Israel! 

Şi pe urmă se întîmplă chestia cu prepeliţele. Poporul a început 
din nou să cîrtească: se cam săturase de mană, oi şi vite... Chiar, 
de unde naiba atîtea oi, capre şi vite? Şi cînd, unde le păşteau? 
Carne pentru două milioane de oameni... Aşa că Domnul îi face pe 
plac lui Moise şi aduce prepeliţe. Şi nu aşa, vreo cîteva, un stol... 
Ci atît de multe încît trupurile lor acopereau tot pămîntul de jur- 
împrejurul taberei cale de o zi, într-un strat de doi coţi! Au adunat 
cu toţii, cel puţin zece omeri fiecare, şi le-au uscat la vînt. (Probabil 
după acest eveniment, Pămîntul a avut nevoie de cîteva secole să- 
şi refacă stocul de prepeliţe...) Şi oamenii au fost mulţumiţi (pentru 
o vreme), mîncînd din prepeliţe şi lăudînd pe Domnul. Drept care 
Domnul i-a trăznit - pentru că mîncaseră din carnea dată de el... 

îmi amintesc de o anecdotă cu Nusradin Hoca. Pleacă el la drum 
cu stăpînul şi la un moment dat se plînge că-i e foame. Se duce 
stăpînul în tîrg şi aduce nişte pîine. Se apucă Nusradin să mănînce 
- stăpînul îl ia la bătaie. „Păi bine, măi nenorocitule, eu mă chinui 
să fac rost de pîine şi tu o mănînci?!". A doua zi, Nusradin, încă 
mai flămînd, se plînge din nou. Stăpînul se duce, aduce pîine - 
Nusradin se uită la ea cu jind... Stăpînul îl ia din nou la bătaie. „Păi 
bine, măi ticălosule, eu mă chinui să-ţi aduc pîine şi tu nici nu te 
atingi de ea?!" Oricum, locul acela din pustia Sinaiului s-a numit 
„Mormintele Lacomilor". S-or fi ghiftuit, bieţii evrei... 

De acolo au ajuns la Haţerot. Locul nu e important -doar că aici 
Măria (Miriam), sora lui Aaron şi a lui Moise, împreună cu Aaron, au 
început să cîrtească. Desigur, pentru că fratele lor îşi luase o femeie 
„etiopiancă" - dar de fapt geloşi pe faptul că Domnul vorbea numai 
cu Moise. Să vedem mai întîi ce este cu acestă femeie „etiopiancă". 
în Biblie, termenul are un îmţeles eufemistic pentru un om de 
culoare - negru, african. Deci, aparent, Moise avea o femeie de 

culoare drept soţie. La asta coroborează o legendă rabinică, cum că 
Moise a servit în tinereţe ca general în armata „Etiopiei", ajungînd 
pînă la urmă chiar „împărat" - şi de unde probabil s-a întors cu 
o nevastă. (Există o altă legendă care spune că mama lui, fiica 
faraonului, fusese măritată cu împăratul Etiopiei, şi că l-a dat pe 
Moise drept fiu din acea căsătorie - deci, pe Moise îl considerau cei 
de la curtea Faraonului drept „etiopian"). în realitate, în Torah se 
vorbeşte despre o nevastă „din Kuş". E drept, în perioada istorică, 
Kuş reprezenta zona sudică a Egiptului, cam pe unde e azi Sudanul 
şi Somalia - dar şi un trib arab, Kasiţii. E foarte probabil ca soţia lui 
Moise să fie pur şi simplu soţia medianită, Sefora (Zipporah), fiica 
lui Reuel. 

Mai interesant este ce se întîmplă în continuare. După ce 
autorul Torei (de presupus a fi fost chiar Moise) afirmă despre 
Moise că este „cel mai blînd om din lume", se lasă în sarcina 
Domnului să rezolve problema. Şi El se arată extrem de partinic... 
Spune, deci, că e voia lui să se arate „ca vedenie" celor credincioşi, 
care pot astfel proroci - dar numai Moise e singurul care-l poate 
vedea „în faţă", prin decizia şi alegerea Lui, a Domnului. Deci, cine 
cîrteşte împotriva lui Moise, cîrteşte împotriva Lui, a Domnului! 
Drept care, îşi ia pedeapsă. în acest caz - Miriam. Deşi Aaron a 
fost părtaş la cîrtire, e chiar posibil ca el s-o fi stîrnit pe Miriam, 
el nu păţeşte nimic. Asta e, probabil, o intervenţie a autorului P, 
care a preferat să nu-l facă pe Aaron să suporte pedeapsă divină. 
Deci, faţa Măriei se acoperă cu lepră şi devine „albă ca neaua". 
Domnul, la intervenţia lui Moise, o iartă - dar ea trebuie să stea 
şapte zile în tabăra leproşilor (care nu aveau voie să intre în tabără 
sub pedeapsa cu moartea). Este de fapt ultima dată cînd mai auzim 
de Miriam... 

De aici, coloana pleacă mai departe şi se opreşte în pustiul 
Paran. Nici acesta nu se ştie unde este, dar se poate bănui că era 
undeva în sudul Mării Moarte, nu departe de Negev, locul unde 
Esau a trăit după ce s-a despărţit de familia lui Isaac şi lacov. De 

aici sunt trimise cele doisprezece iscoade în Canaan. Se alege cîte 
unul din fiecare trib, iar doi din ei sunt mai importanţi: Caleb, din 
neamul lui luda, şi Hosea, din neamul lui Efraim. Deja se văd cele 
două surse la lucru: cea sudică, a regatului luda, şi cea nordică a 
lui Israel. Hosea nu este altul decît loşua, conducătorul Cuceririi. 
El a fost eroul prin excelenţă al triburilor nordice. în schimb, Caleb, 
care apare aici pentru prima dată, a fost eroul triburilor sudice, 
în special al lui luda. Prin el va veni şi David. Dacă ne luăm după 
genealogia lui (dată mai tîrziu în loşua), el este din familia lui 
Esau, prin strămoşul lui Kenaz, nepotul lui Esau - este deci edomit, 
acceptat poate ulterior în poporul lui luda. O altă poveste biblică 
(în Geneza 38:2) aminteşte de faptul că luda s-a însurat cu o 
canaanită. Este deci, posibil, ca iniţial tribul luda nici să nu fi făcut 
parte din Israel, ci să fi fost un amestec de edomiţi şi canaaniţi 
(reamintesc, popoare înrudite îndeaproape cu evreii), trăind la sud 
de Negev. Ulterior, pe timpul Exodului şi al Cuceririi, să fi intrat în 
poporul evreu, întărindu-l, şi unde, treptat, a ocupat poziţii tot mai 
însemnate - ducînd la a se impune pe tronul regatului. Istoria a 
fost recrisă ulterior, făcînd din acest trib drept cel mai important 
între „fiii" lui lacov Israel. Triburile nordice nu au acceptat niciodată 
întrutotul pe luda, considerîndu-l „străin"... 

La plecare, celor doisprezece Domnul le dă poveţe cum să 
spioneze - într-atît de amănunţite şi de logice, încît şi azi şefii 
agenturilor de spionaj le urmează! Să vadă care sunt resursele, 
punctele tari şi slabe, forţa armată... S-au întors după patruzeci de 
zile, aducînd un strugure „uriaş" cu ei, povestind despre „ţara în 
care curge, cu adevărat, lapte şi miere" (într-adevăr, comparat cu 
pustiul în care rătăceau de mai bine de un an...) - dar şi de „tăria" 
poporului de acolo, printre care se puteau întîlni şi „fii ai lui Anac" 
(uriaşi, tip Goliath). Concluzia: mai bine să nu-i stîrnească... Doar 
Caleb şi loşua îi îndeamnă să pună mîna pe ţară, că Dumnezeu e 
mare şi ţine cu ei. Aşa că evrei încep din nou să cîrtească şi să se 
vrea înapoi robi în Egipt. Pe Domnul îl apucă greaţa şi-i condamnă 

să rătăcească pentru alţi 38 de ani în pustie, pînă cînd toţi membri 
acestei generaţii (mai puţin Caleb şi losua) vor pieri şi doar urmaşii 
lor vor putea intra în ţara promisă. 

Aşa că se întorc cu toţii la Kadeş. Localitatea este numită în 
Torah Kadeş-Barnea. Kadeş înseamnă „Sfînt" şi reprezintă probabil 
o oază la sud de Hebron (vreo 50km nord), loc sfînt al populaţiilor 
pre-israelite din zonă. Această oază devine „capitala" poporului 
rătăcitor pentru o vreme. Şi dacă mai erau dubii privind numărut 
totuşi redus al evreilor în acel moment, probabil nu mult peste 
zece mii, faptul că au putut trăi pentru o lungă perioadă într-o 
simplă oază ne lămureşte îndeajuns. Ca şi faptul că „amaleciţii şi 
canaaniţii" vor zdrobi cu uşurinţă încercarea evreilor de a pătrunde 
totuşi în Canaan - nu din dosul zidurilor, ci într-o bătălie deschisă. 
Asta va pune capăt intenţiilor agresive cel puţin pentru o perioadă 
- pînă cînd blestemul Dumnului, jurat „pe viaţa Mea", avea să se 
împlinească. 

înainte de a se ajunge la noua generaţie, cea ca copiiilor 
cuceritori, mai are loc o revoltă, la Kadeş: cea a lui Korah, Dathan 
şi Abiram. De fapt, se pare că e vorba despre două revolte care au 
avut loc simultan, sau poate contopite într-una. Revolta lui Korah 
se pare că era una pentru putere. Korah era nepot lui Moise şi 
Aaron şi, probabil, considera că aceştia îşi opriseră partea leului. 
Vroia deci şi el bucăţica lui... Vroia mai ales ca familia lui să se 
numere printre preoţi, printre aroniţi, şi nu simpli slujitori, leviţi. 
A adunat suport din partea a peste două sute de leviţi şi s-a ridicat 
împoriva lui Aaron. Biblia zice că Domnul i-a pedepsit, despicînd 
pămîntul sub picioarele lui Korah (Core în traducerea romînească) 
şi arzîndu-i pe ceilalţi leviţi participanţi la răzmeriţă. Totuşi, se pare 
că s-a ajuns la o înţelegere. Korahiţii au fost în restul istoriei iudaice 
leviţii cîntăreţi în slujbele din Cort şi Templu, iar următoarele legi se 
referă la tot felul de drepturi şi peşcheşuri date leviţilor. 

A doua răzvrătire, cea a lui Dathan şi Abiram (este amintit şi 
un Ona) se pare că a fost îndreptată mai ales împotriva lui Moise, 

a conducerii lui (poate, despotice în acel moment). După numărul 
mare de victime produse de „urgia lui Dzeu" (peste 14 mii!), se pare 
că a fost o acţiune cu mult suport din partea populaţiei. Dathan 
şi Abiram sunt arătaţi a fi înghiţiţi de pămînt odată cu Core - dar 
revolta a avut loc a doua zi, ca o reacţie împotriva uciderii leviţilor. 
E mult mai probabil ca şi represiunile din prima zi, cît mai ales 
cele din a doua zi, s-au datorat trupelor fidele lui Moise şi Aaron, 
probabil conduse de loşua şi Eliezar. 

în literatura rabinică, aceşti doi (Dathan şi Abiram) ocupă un loc 
important în legătură cu Moise. Ei sunt cei ce îl stîrnesc pe Faraon 
să ucidă copiii, ei sunt cei ce provoacă asuprirea evreilor, ei sunt cei 
ce îl fac pe Moise să fugă, ei sunt cei ce fac vrăji pentru Faraon în 
întrecerea cu Moise şi Aron, ei sunt cei ce îl „întăresc" pe Faraon, ei 
sunt cei ce-l pornesc cu oastea după evreii fugari... Şi iată-i ajunşi, 
cine ştie cum, şi în mijlocul evreilor, stîrnindu-i împotriva lui Moise. 
Sunt unii care afirmă despre ei că ar fi nu evrei, ci... amaleciţi. Dacă 
ar fi fost aşa, în timpul revoltei cei doi ar fi trebuit să fi depăşit de 
mult suta de ani... 

Şi cu asta linişteas-aînstăpînitînoaza„Sfîntă" Barnea, întreruptă 
doar de moartea, unul cîte unul, a celor pedepsiţi să nu cunoască 
Ţara Sfîntă unde curgea lapte şi miere... 

Spre Ţara Promisă 



Ne-am oprit, împreună cu Moise şi ai lui, la Kadeş. Următorii ani 
sunt prezentaţi (extrem de) succint în Numeri, nici n-ai şti că 
evreii care pleacă de acolo într-o bună zi sunt cei plecaţi din Egipt, 
sau urmaşii lor. Aflăm că în oază murise şi Miriam. După care ni se 
vorbeşte de Marele Păcat care a atras mînia Domnului asupra lui 
Moise. 

Lucrurile s-au petrecut cam aşa: „adunarea" copiiilor lui Israel 
a început din nou să se plîngă de lipsă de apă. Asta ar sugera că 
Poporul nu se mai afla în oaza„sfîntă" Barnea-şi, într-adevăr, locul 
va primi numele de Meriba (Ceartă). La sfatul Domnului, Moise şi 
Aaron se duc în faţa unei stînci şi repetă o minute făcută deja în 
urmă cu (mulţi?) ani: scoaterea apei din stîncă seacă. Doar că acum 
Domnul îi spune lui Moise să-şi ia toiagul şi să „vorbească" stîncii şi 
ea va da apă. Ori, ce face Moise? Dacă tot avea cu el toiagul, dă cu 
el de două ori în stîncă. lese apa - dar Dzeu e cu adevărat „pissed 

off", cum zic englezii. Stau de atunci oamenii şi se întreabă: de ce? 
Cei credincioşi zic: pentru că Moise nu a dat toată cinstea care i 
se cuvine Domnului. Că s-a ridicat pe sine însuşi (lăsînd, poate, 
oamenii să creadă că el, Moise, e autorul minunii?), că nu a ascultat 
mot-a-mot porunca... Zice Domnul să „vorbeşti", ce te apuci să 
dai cu băţul? (deşi tot Domnul spusese să-l iei cu tine... A fost o 
tentaţie din partea Lui, să vadă dacă Moise va „cădea"?) Oricum, 
urmările se vor vedea mai tîrziu, pentru că Domnul le spune, parcă 
în treacăt, că nu ei (adică: Moise şi Aaron) vor conduce poporul 
în noua ţară. Şi astfel, ultima carte a Torei, Deuteronomul, pe mai 
bine de jumătate din text, se va ocupa cu lamentaţiile lui Moise 
care chiar e oprit să intre în Canaan! 

Dar următorul episod are loc tot pe cînd Moise era în Kadeş: 
trimite o scrisoare Edomu\u\ cerînd voie să se treacă pe teritoriul 
micuţului regat. Edomul era un foarte mic şi sărac regat înfiinţat de 
triburi desemiţiînrudiţicu israelienii, venind probabil din peninsula 
arabă şi suficient de slabi ca să nu poată intra în Canaan. Probabil 
la ei (alături de moabiţi şi amoniţi) face referire scrisorile de la 
Tel-Amarna, numindu-i „nomazi" - habiru. Regatul este situat în 
colţul sud-estic al Mării Moarte, pe valea Arabah, şi are doar două 
cetăţi cît de cît întărite, Punon şi Oboth. Deşi Moise promite că va 
merge numai pe drumul principal, pe unde îi va arăta regele (nu-i 
aflăm numele), acesta din urmă se arată neîncrezător. Probabil şi 
are de ce... Aşa că, în momentul în care mulţimea de evrei nomazi 
se apropie de graniţele regatului, le iese înainte cu oastea. Şi Moise 
trebuie să se retragă. Credeţi că avea o oaste de şase sute de mii de 
războinici? Think again. Va trebui să pornească pe un drum ocolit, 
de multe luni, prin deşert, pentru a evita lupta cu edomiţii. Evreii 
nu vor uita asta: mai tîrziu, David, deşi ajutat deseori de Edom, 
va cuceri ţara. Pe fundalul războaielor dintre cele două regate 
evreieşti, Edomul îşi va cuceri independenţa - doar pentru a fi mai 
tîrziu împinşi spre vest, în Zin şi Negev, unde vor fi cunoscuţi ca 
Idumeeni. Unul din ei, Herod, va ajunge regele Iudeii. 

învăţaţii apologeţi zic că e posibil ca Moise să fi avut o oaste 
mare - dar, deoarece israelienii îi recunoşteau pe edomiţi drept 
„fraţi" nu au folosit arme împotriva lor. Sună frumos... dacă ar fi şi 
adevărat. De-a lungul istoriei lor, israeliţii nu s-au împidicat în astfel 
de amănunte - cînd au putut. Oricum, acolo, undeva, la graniţa 
Edomului, în munţii Seirului, pe muntele Hor (numit azi de arabi 
Jebel Harun), a murit şi fratele mai mare a lui Moise, Aaron. Se zice 
că avea 123 de ani. Dacă Moise avea trei ani mai puţin, înseamnă 
că el s-a născut, după unele calcule, exact în anul în care Ramsees 
II lua domnia în Egipt. 

Neavînd îmcotro, evreii au pornit spre sud, spre Marea Roşie 
(golful Akaba). Nu după multe zile, au început iarăşi să cîrtească, 
aşa că Domnul a decis să îi pedepsească din nou: de data asta cu 
„şerpi de foc". E mometul cînd, la indicaţiile Domnului, Moise va 
face Şarpele de Bronz Nantuşah - un amănunt ocolit de apologeţi. 
Pentru că prea seamănă cu o acţiune de magie. Mai precis, de 
aşa-zisa „magie simpatetică", înrudită cu voodoo şi alte ritualuri 
primitive, în care se crede că privind un fetiş te poţi vindeca de 
o anumită boală, în acest caz de veninul şerpilor. Şarpele pe stîlp 
i-a însoţit pe evrei în tot drumul lor, alături de arcă, şi şi-a găsit 
locul în Templu. Abia pe timpul lui lezekia a fost distrus „pentru că 
oamenii ardeau tămîie înaintea lui". Despre Nantuşah am vorbit în 
altă parte. 

Ocolind Edomul, nomazii ajung la graniţele regat Moab. Acesta 
era aşezat în partea estică a Mării Moarte pînă în sus, pe malul 
estic al Iordanului, în faţa lerihonului (în vestul Iordaniei de azi). 
Din nou, Moise trimite scrisoare cerînd voie să treacă spre nord 
- recunoscîndu-i astfel de fraţi. Din nou, este întîmpinat cu arme. 
Numai că de data asta evreii nu au încotro şi intră în luptă. Asta 
şi datorită faptului că sosesc într-un moment extrem de favorabil: 
cu puţină vreme înainte Amoriţii, conduşi de Sihon, ocupaseră 
sudul Moabului. Amoriţii fuseseră un popor mare în vechime, 
la un moment dat (cu vreo şapte sute de ani înainte de invazia 

ebraică) ocupaseră aproape întreaga zonă a Cornului Fertilităţii, 
dar ulterior fuseseră împinşi înapoi în deşert de h iţiţi, egipteni şi 
asirieni. Acum, evreii profită de situaţie şi înving oastea slăbită a 
amoriţilor, ocupînd întregul Moab pînă la Arnon, hotarul cu regatul 
Amon. Numai că în Amon nu au intrat, recunoscînd cu sinceritate: 
cetăţile lor sunt întărite... 

Rămăsese partea de nord a Moabului, chiar în faţa lerihonului. 
Evreii coboară în valea Iordanului, numită Cîmpia Moabului, 
şi se pregătesc de luptă cu moabiţii, deşi „fraţi" ai lor. Şi de aici 
continuă atacul spre nord, zdrobind oastea regelui Og al Başanului 
şi cucerindu-i regatul. Başan este zona de răsărit a Mării Galileii, 
cunoscută mai tîrziu ca parte din Dodecapolis şi parte a tetrarhiei 
ocupate de Filip, fiul lui Herod cel Mare. Este o zonă fertilă, vestită 
mai ales prin creşterea de vite şi pădurile de stejar (ale căror 
lemn era folosit de fenicieni la contrucţia de corăbii). Prin această 
cucerire, evreii îşi formează o bază de atac pe care o vor folosi în 
cucerirea Canaanului. Regele Og va apărea mai tîrziu în legende 
drept uriaş, chiar ultimul din fiii avuţi de îngeri în vechime... 

Şi totuşi, mai rămăsese o parte a Moabului. Trebuia găsită 
o justificare a atacului împotriva acestor „fraţi". Şi s-a găsit! 
Recunoscîndu-se mai slab (în fond, avusese război cu amoriţii), 
regele Moabului, Balac fiul lui Ţipor, caută ajutor. Şi nu unul 
oarecare, ci divin. Zeitatea supremă a moabiţilor era Kemoş, dar 
acesta se arătase „slab" în confruntarea cu amoriţii. Pe atunci 
se credea că o zeitate are o anumită zonă în care îşi manifestă 
puterea, de aceea deseori popoarele erau numite „copiii zeităţii 
X" pe teritoriul ocupat de ei. Se credea că în afara acelui teritoriu, 
zeitatea nu mai avea putere. Acest lucru este valabil şi în cazul 
evreilor. Dacă ne aducem aminte, cînd lacob a plecat cu nevestele 
de la socrul lui, Labal, acesta a venit după el nu pentru a-şi recupera 
fiicele şi averile - ci idolii furaţi de Rafila! Pînă să facă din Yahveh o 
zeitate universală, evreii l-au legat mai întîi de muntele Sinai, apoi 
de arca în care credeau că sălăşluieşte şi pe care o duceau peste 

tot cu ei. 

Aşa că Balac caută ajutor tocmai în Babilon, la magul Balaam, \n 
cetatea Petor de pe malul Eufratului. Se pare că acest mag-vrăjitor 
era bine-cunoscut în acea vreme (sau poate mai tîrziu, pe vremea 
cînd a fost scrisă Torah), şi i se dă ca loc de trai o cetate pe malul 
Rîului tocmai pentru că se credea că pe acolo trăiesc magii (vezi şi 
povestea cu Nativitatea). Unii cercetători cred totuşi că e mult mai 
probabil ca el să fi fost un amonit. Asta ar explica (în parte) de ce 
acesta îl recunoaşte pe YHVH drept „Domnul Dumnezeul meu". în 
mod cert, un babiloniain ar fi avut alţi zei! Oricum, calitatea lui de 
a pune pe cineva „binecuvîntări" sau „blesteme" este recunoscută 
chiar de autorul Bibliei. Domnul YHVH nu încercă să-l împiedice, 
ci doar îl face ca, în loc de a blestema pe Israel, să-l binecuvînteze. 
în prorocia lui, Balaam aminteşte şi despre „steaua" şi „toiagul" 
(sceptrul) lui lacov, care mai tîrziu vor fi pe larg folosite în prorocirile 
mesianice. Creştinii le leagă de lisus, dar se pare că autorii Torei le 
leagă mult mai degrabă de Regele David. 

Oricum, cu aceasta, ocazia dea ataca Moabul (în fond, cererea de 
a blestema pe cineva poate fi interpretată drept act de agresiune!), 
este găsită. Alături de „faptul lui Peor" de care vom vorbi mai tîrziu. 
Interesant este că de Muntele Peor, numit şi înălţimea lui Baal, 
este legată şi binecuvîntarea lui Balaam. Ca o paranteză, mult timp 
evreii au numit pe Dumnezeu Baal - care chiar asta înseamnă în 
limba canaanită: Domn. Ulterior, au început să folosească termenul 
de Adonai (înrudit cu Adonis), însemnînd tot Domn. Dar fiul lui 
Saul, de exemplu, se nunmea Iş-Baal, şi se pare că era un foarte 
bun credincios yahvist. Pentru că numele zeităţilor străine au fost 
declarate „abominabile" de către yahviştii învingători, numele i-a 
fost schimbat în Iş-boşeth. (boşeth = Ruşine) 

Desigur, Torah nu vorbeşte niciunde despre vreun război 
cu Moabul şi Amonul - nu în acest moment. Dar urmează două 
episoade asemănătoare. în unul „fiicele Moabului" atrag bărbaţii 
evrei să se închine lui Baal-Peor („Domnul Muntelui Peor", probabil 

zeitatea moabită Kemoş, şi abia sunt pedepsiţi vinovaţii prin 
spînzurătoare, că un evreu aduce în cortul lui o Medianită. Deşi 
ucişi amîndoi de Fineas, fiul lui Eliazar şi nepotul lui Aaron (drept 
pentru care este numit „zelos" şi i se promite funcţia de Mare 
Preot pentru totdeauna), Domnul porunceşte înfăptuirea primei 
exterminări în masă consemnată în istorie! Ca represalii a faptului 
că „s-au arătat vrăjmaşi în fapta lui Peor şi în fapta Cozbiei" (a doua 
este numele „medianitei"), ucideţi-i! 

Să ne reamintim. Medianiţii sunt tribul/naţia care i-a dat 
adăpost lui Moise la fuga lui din Egipt. A cărui preot, Reuel, i-a dat 
de nevastă o fiică. Care i-a păzit soţia şi cei doi fii pe vremea cînd 
el, Moise, îndeplinea misiunea în Egipt. Care l-a învăţat pe Moise 
să organizeze poporul de fugari. Care i-a dat, poate, un Dumnezeu. 
Un popor care i-a ajutat pe evrei în timpul exodului şi care, 
probabil, chiar făcea parte din „poporul evreu". Care era diferenţa 
între femeia Cozbia, „fata unei căpetenii din Median" şi Sepporah 
(Sefora), soţia lui Moise? Ce făcuse acest popor ca dintr-o dată să- 
şi atragă duşmănia Domnului? Nu vom cunoaşte niciodată răspuns 
la acest lucru. 

Cert este că în acest context este vorba şi despre Moab. „Fapta 
cu Peor" chiar Biblia o atribuie „fiicelor lui Moab". în plus, medianiţii 
în acel moment locuiau undeva în Arabia - ori departe în sud, în 
Peninsulă, ori dincolo de Amon - şi nu se pomeneşte nicunde de 
vreun război cu amoniţii-şi ei „fraţi", dar întăriţi... Singura explicaţie 
plauzibilă este că în acel moment sunt exterminaţi moabiţii şi, 
alături de ei, medianiţii care făceau parte din „poporul lui Israel". 
Ca o curiozitate, se spune că tot atunci a fost ucis Balaam, magul. 
Asta unde, pe Eufrat? 

Se pare că oştenii evrei nu au fost foarte fericiţi cu porunca. Ucid 
toţi bărbaţii - dar nu femeile şi pruncii lor. Asta pentru că multe din 
ele erau soţii ale evreilor? Aşa că Moise îi ameninţă cu pedeapsa 
Domnului şi le porunceaşte să-i ucidă şi pe aceştia, femei şi prunci, 
iertînd doar fetiţele, care sunt date ca sclave oştenilor şi, o parte, 

Domnului. Alături de tot ce se jefuise, consemnat (şi probabil mult 
umflat) cu grijă în Biblie. Este doar prima exterminare poruncită de 
Dumnezeu, loşua o va refuza pe cea a întregii populaţii canaanite 
(drept pentru care Domnul ameninţă supărat cu represalii), iar Saul 
nu o va duce la împlinire pe cea a amaleciţilor, drept care îşi pierde 
tronul. Nu este de mirare că YVHV a fost numit deseori „Domnul 
Oştirilor". Nu există nici un alt zeu al Războiului, la nici un alt popor, 
care să fi poruncit şi dus la împlinire astfel de exterminări în masă 
de populaţii întregi! 

După aceasta are loc un nou recensămînt, să se ştie cu ce se 
va intra în Ţara Canaanului. Este ultimul act poruncit lui Moise, 
căruia i se spune că acum „va fi adăugat poporului tău". Următorul 
lucru va fi împărţirea cuceririlor de la răsărit de Iordan, în zona care 
acum se numeşte „Transiordania". La cererea căpetenilor triburilor 
Dan şi Ruben, zona le este împărţită: Dan primeşte Gilead, la 
răsărit de înălţimile Golan, iar Ruben Moabul. Zona Başan, între 
ele, este dat lui Mânase, poate ca tampon între cele două triburi, 
pentru a fi împiedicate să se unească într-un stat separat (Mânase 
va primi o altă halcă în Galilea). Tribul lui Dan nu va reuşi niciodată 
să se întărească, fiind în drumul atacurilor dinspre Eufrat şi Siria. 
Despre Ruben nu se mai pomeneşte nimic, probabil se dizolvă în 
masa poporului cucerit din Moab (şi Amon, mai tîrziu), fiind astfel 
strămoşii iordanienilor de azi. 

Se dau şi graniţele Ţării Promise. Acestea se întind la sud pînă 
în deşertul Zin, în capătul sudic al Mării Moarte, drept spre apus 
peste Negev pînă la „Rîul Egiptului", la Apus de-a lungul Mării 
Mediterana pînă spre nord, în dreptul înălţimii Golan (Muntele 
Hor, dar probabil este o greşeală, mai curînd ar fi Hermon), 
undeva o linie dreptă va marca hotarul de miazănoapte (lăsînd 
însă afară teritoriile fenicienilor). Graniţa răsăriteană va fi de-a 
lungul Iordanului, prin lacul Genisareth (Marea Galileii) şi prin 
Marea Moartă. Deja teritoriul de la răsărit de Iordan nu mai este 
considerat în moştenirea dată de Domnul Poporului Ales. 



249 



Teritoriul ocupat de David a fost mai extins, ajungînd spre răsărit 
peste Siria pînă în apropierea Eufratului, dincolo de Marea Moartă 
în Moab şi Amon (acolo unde azi e Iordania) şi spre sud peste Edom 
pînă la Marea Roşie. Este în mare parte ceea ce ocupă azi statul 
Israel modern. Şi în ciuda declaraţiilor, ocuparea Palestinei, inclusiv 
zonele Cisiordania şi Gaza, este privită de mulţi evrei doar un"drept" 
dat lor de Dumnezeu, la care nu vor renunţa prea uşor. Tot în ideea 
acestei „moşteniri" trebuie privită şi ne-pacea cu sirienii... 

Pe malul Iordanului 



Am ajuns la ultima carte a Torei, Deuteronom. Spre deosebire 
de celelalte patru cărţi, aceasta nu continuă istoria Poporului 
Ales, ci conţine o serie de declaraţii ale lui Moise, o reluare a unei 
părţi din legile date pînă în acest moment, unele fiind explicate 
pentru a fi mai bine aplicate (în noile condiţii social-politice din 
momentul în care au fost scrise). Se poate crede că titlul în greceşte 
(„a doua lege") s-ar referi la o nouă lege - ori, nu este adevărat. E 
posibil ca numele să-i fi venit din fragmentul din Septuaginta (17- 
18-19): „Cînd se va aşeza în scaunul de domnie al împărăţiei lui, 
să scrie pentru el, într-o carte, o copie a acestei legi /'greşit tradus 
drept deutoronomion) pe care să o ia de la preoţii din neamul 
Leviţilor. Va trebui s'o aibă cu el şi s'o citească în toate zilele vieţii 
lui..." Evreii, ca de obicei, o numesc pornind de la primele cuvinte 
ale primului verset. în acest caz, ele sunt „lată cuvintele pe care 
le-a spus Moise întregului Israel...". Deci, evreii numesc a cincea 

carte a lui Moise Cuvinte (Debarim). 

Cum am spus şi în primele capitole ale acestei cărţi, 
Deuteronomul este cea mai „nouă" carte a Torei. A fost scrisă prin 
secolul VII îHr, nu cu mult înainte de cucerirea Babiloniană, în două 
ediţii. Una pe timpul regelui Josea, a doua imediat după distrugerea 
Templului. După stil, limbaj, subiecte, perioadă, cercetătorii 
presupun că autorul Deuteronomului a fost un preot din Templu, 
cel mai probabil Jeremiah sau, poate, „scribul" acestuia, Baruch. 
Oricum, această carte, se spune în împăraţi, a fost descoperită 
în Templu pe timpul regelui Josea şi, tot după stil şi vocabular, 
expresii, aparţine aceluiaşi autor care a scris loşua, Judecătorii, 
Samuel şi împăraţii. Aparţine perioadei cînd Yahvismul, care pînă 
atunci nu era atît de puternic răspîndit printre evrei, a căpătat o 
poziţie predominantă - ceea ce i-a permis să supravieţuiască anilor 
de Exil pînă cînd Editorul, Ezra, l-a impus definitiv. 

în prima lui cuvîntare, Moise rememorează drumul de la 
„Horeb" (Sinai) pînă în cîmpia Moabului. Aminteşte cum a numit 
judecători (fără a aminti rolul Medianitului Reuel), drumul la 
Kadeş-Barnea, trimiterea iscoadelor (fără a aminti nici de Kaleb, 
nici de Hosea-Joşua). Pe urmă aminteşte de pedeapsa dată de 
Domnul poporului din cauza necredinţei: nici unul din cei ce au 
ieşit din Egipt nu vor intra în Ţara Promisă, decît Kaleb şi Joshua. 
Nici măcar Moise - care dă vina pe oameni pentru pedeapsa dată 
lui de Dumnezeu. Aminteşte de încercarea lor de a intra în Canaan 
direct spre Hebron, fără ajutorul lui Dumnezeu, şi înfrîngerea lor. Şi 
faptul că de la Kadeş, „rătăcind prin pustie timp de 38 de ani" pînă 
cînd şi ultimul dintre evreii ieşiţi din Egipt a murit, li s-a dat poruncă 
să pornească spre Canaan: de data asta Domnul avea să fie cu ei. 

în aceeaşi cuvîntare li se arată „pămînturile" către care sunt 
trimişi. Formularea nu este clară. Teritoriul descris este mult 
mai mare decît ceea ce va fi cucerit de evrei, ţara Canaan fiind 
doar o parte. Dar poate că este descris teritoriul unde evreii se 
împrăştiaseră deja în perioada cînd Deuteronomul a fost scris, 

cuprinzînd „Libanul" şi „Eufratul" şi coasta Mării ocupată anterior 
de „cei din Kaftor". în acea vreme, „Liban" se referea la valea dintre 
munţii Liban şi Antiliban, numită de greci şi romani Coelo-Syria, 
cuprinsă între coasta feniciană şi Syria propriu-zisă.în capătul nordic 
al Coelo-Syriei s-a ridicat mai tîrziu marea cetate Antiohia. Despre 
zona „Eufratului" e greu de ştiut la care anume zonă se referă, la 
cea nordică din jurul Haranului, sau la toată Mesopotamia. Singur 
David a reuşit, pentru scurt timp, să se apropie de valea superioară 
a Eufratului. Teritoriul ocupat de „kaftoriţi" reprezintă Palestina 
(zona Gaza de azi), crezîndu-se îndeobşte că filistinii au sosit din 
Kaftor - insula Cypru (sau poate chiar Creta) 

Filistinii vor juca un rol din ce în ce mai important în istoria 
evreilor, după cucerire. Tot ce se ştie despre ei este din Biblie. 
Interesant este faptul că numele lor s-a păstrat de-a lungul întregii 
istorii, chiar după ce filistinii s-au amestecat cu populaţiile semite 
locale. Citind că împăratul roman Hadrian a fost primul care a 
numit această zonă Palestina, după înfrîngerea evreilor în cel de-al 
doilea război al lor, nu poţi decît să te întrebi: unde a auzit el acest 
nume? Evreii chiar şi azi afirmă că „palestinienii" au dispărut de 
mult, că ţara a fost ocupată doar de evrei, şi oricum palestinienii 
de azi sunt doar triburi de arabi veniţi pe timpul cuceririi islamice. 
Se pare că nu e chiar aşa... 

Totuşi, cum ziceam, puţine lucruri se ştiu despre ei. Se bănuieşte 
că erau parte din Popoarele Mării care au atacat în întregul Orient 
Apropiat pe la 1200 î.Hr. Din basoreliefuri şi mod de organizare 
se bănuieşte că cel puţin în parte erau „greci" - mai precis, ahei. 
Sunt cei ce distrug cetatea Troia, dar distrug multe alte regate 
din Asia Mică, inclusiv cel hitit. Atacă Egiptul pe timpul fiului lui 
Ramses II, Mehnerptah, şi abia Ramses III reuşeşte să-i înfrîngă. 
Parte din ei întemeiază cele cinci cetăţi din „Filistinia". Cu toate 
acestea, numele regilor, zeităţilor, cetăţilor, sunt semite, deşi ei nu 
erau întrutotul semiţi. Spre deosebire de toţi semiţii vestici (plus 
egiptenii), filistinii sunt singurii despre care Biblia afirmă că nu se 

tăiau împrejur. 

Caracterul lor semitic este poate dat de influenţa populaţiilor 
băştinaşe, dar e posibil să fie încă mai vechi. Se ştie destul de puţin 
despre cretanii „minoici" - dar se zice că mama lui Minos provenea 
din Fenicia. Era, deci, canaanită. Populaţii canaanite au colonizat 
Mediterana de timpuriu, poate chiar şi strămoşii pelasgi aveau 
trăsături semite. După cucerirea Cretei de către micenieni, această 
civilizaţie a căpătat un caracter grecesc - dar nu putem ştii ce limbă 
vorbeau ei înainte. E foarte posibil ca aceşti filisteni să fie ultimii 
urmaşi ai cretanilor minoici. 

în continuare Moise povesteşte cucerirea Transiordaniei de la 
amoriţi şi moabiţi, respectiv de la Sihon şi Og, şi împărţirea acestui 
pămînt celor trei triburi care au decis să se stabilească acolo: Gad, 
Mânase şi Reuben. Cu obligaţia acestora să însoţească oastea 
evreilor pînă la cucerirea întregului Canaan. 

După care, Moise se întoarce la popoarele care locuiesc în 
Canaan, şi numeşte şapte din ele (Hetiţii, Ghirgasiţii, Amoriţii, 
Canaaniţii, Fereziţii, Heviţii şi lebusiţii), oricare „mai mari la număr 
şi mai puternic" - asta pe cînd evreii numărau peste şase sute de mii 
de oşteni şi probabil peste două milioane de oameni?! Dacă fiecare 
popor ar fi numărat numai două milioane, şi sunt opt cu totul, ar 
fi însemnat că pe teritoriul unui teritoriu cît Muntenia noastră să 
fi trăit în acel moment nu mai puţin de şaisprezece milioane de 
oameni! 

încheie cu ceea ce avea să devină un leit-motive: cererea de 
a i se permită „să vadă ţara Canaanului". Bineînţeles, Domnul îl 
refuză. 

în a doua cuvîntare, Moise aminteşte legile date la Sinai şi 
repetă cele zece porunci. După ce dă din nou vina pe „necredinţa 
poporului" faptul că el nu va vedea Ţara Promisă, le spune de 
„minunile" pe care Domnul le va face pentru ei, din marea lui 
dragoste: se vor bucura de cetăţi pe care nu ei le-au construit, vor 
trăi în case nezidite de ei, vor bea din puţuri nesăpate de ei, vor avea 

vii şi măslini plantate de alţii... Niciunde şi nicicînd nu se declară 
atît de deschis şi sincer, cinic am zice, jaful pe care un popor îl va 
putea face asupra altuia, cu ajutorul zeului lor. E greu să spunem că 
Dumnezeu este Domnul Dragostei - dacă nu suntem evrei... Şi ceea 
ce li se promitea evreilor acum trei mii de ani, la prima cucerire 
a Canaanului, se repetă aproape identic la întoarcerea evreilor în 
Palestina, în secolul XX... 

Se pomeneşte despre scoaterea din Egipt şi despre „minuni" - 
dar nu se specifică, nici măcar în treacăt, cele zece plăgi, nici chiar 
rolul jucat de Moise (şi Aaron). Pentru autorul Deuteronomului nu 
mai este important, Dumnezeu este cel ce a făcut totul, chiar fără 
intermediari. Dacă am avea numai această carte, nu am ştii nimic 
despre amănuntele Ieşirii din Egipt. Deci, „copiii lui Israel" sunt 
îndemnaţi să respecte în orice situaţie Legea dată de Dumnezeu. 
Să nu-şi spună că ei au dobîndit ceva prin „tăria şi puterea mîinii" 
lor, ci totul li s-a dat de către Dumnezeu. Şi dacă vor uita de el şi 
se vor închina altor dumnezei (care? Există alţi dumnezei?), îi va 
nimici aşa cum îi nimiceşte acum pe alţii în faţa Israelului. 

Moise le aminteşte din nou „păcatele" făcute în pribegia 
lor prin pustie şi intervenţia lui salutară în potolirea mîniei 
Domnului. Şi le comunică „ce vrea Dumnezeu" de la ei - Legea de 
Aur a yahvismului (pomenit şi de lisus): „Să te temi de Domnul, 
Dumnezeul tău, să umbli în toate căile Lui, să iubeşti şi să slujeşti 
Domnului, Dumnezeului tău, din toată inima ta şi din tot sufletul 
tău, să păzeşti poruncile Domnului şi legile Lui." Să îşi taie „inima 
împrejur şi să nu îşi înţepenească grumazul". De fapt, întreg pasajul 
este mai degrabă o chemare tardivă (din secolul VII-VI î.Hr. adresată 
poporului iudeu de a adopta pe YHWH drept Dumnezeu unic. 
Naţionalitatea eveilor devine acum o calitate legată intrinsec de 
religia lor. Un evreu nu este copil al lui Israel dacă nu este yahvist, 
şi orice persoană care îl ia pe Domnul devine israelian. 

Probabil, în contextul pericolului ocupării babiloniene şi al 
distrugerii Ierusalimului, îndemnurile la păzirea poruncilor devine 

porunci şi blesteme, în contrast cu binecuvîntările date celor ce 
le păzesc. Sunt formulate porunci de pedepsire a celor ce încalcă 
legile, a celor ce îndeamnă la călcarea legilor, chiar la adresa 
cetăţilor de unde pornesc îndemnuri de călcare. Pedeapsa este 
inevitabil, moartea; nu numai a ispititorului (chiar membru al 
familiei), ci a tuturor locuitorilor cetăţii. Dumnezeu chiar este un 
dumnezeu crunt şi setos de sînge - în ciuda deselor afirmaţii că 
este blînd şi iertător. 

Tot aici se spune din nou ce se poate mînca şi ce nu. în general, 
se mănîncă din carnea animalelor „cu copita despicată" şi care 
„rumegă" - dar nu şi din a celor care nu îndeplinesc simultan 
ambele condiţii. Astfel că iepurii (de casă sau sălbatici) şi cămila, 
dar mai ales porcul, sunt excluse. Din vieţuitoarele apelor se 
acceptă doar cele cu „înotătoare şi solzi". Iar dintre păsări se exclud 
o listă întreagă - mai ales neamul păsărilor de pradă, dar şi a unor 
păsări de baltă (lebăda, barza, cocostîrcul, bîtlanul...), bufniţa şi 
huhurezul, struţul, pupăza şi... liliacul (se pare că autorilor, Duhul 
nu le-a spus că liliacul nu e pasăre). Interesant că printre animalele 
ce se pot mînca apare girafa. 

Este amintit din nou Anul de Sabath, anul de iertare, în care 
datoriile „fratelui sărac", dar nu şi ale „străinului", se recomandă să 
fie iertate. De asemenea, se cere să se elibereze „robii cumpăraţi" 
(dintre fraţi, bineînţeles) cu daruri - dar doar dacă aceştia nu se 
vor robi pe viaţă. Primul născut dintre animalele „curate", fără 
meteahnă, trebuie adus jertfă Domnului -şi mîncat în familie. Să se 
respecte sabathul şi Paştele şi „sabathul sabathului (Penticostul), 
ca şi celalalte sărbători de peste an (a Corturilor, a Azimilor). Se 
specifică prezentarea „de trei ori pe an" la locul indicat de Domnul. 
Acesta, în perioada tîrzie, va fi numai Templul. Sunt şi porunci 
„pentru alegerea împăratului", prezentate ca profeţie [„după ce vei 
intra în ţara pe care ţi-o dă Dumnul"). 

Moise proroceşte şi venirea unui „mare proroc". „Ca tine", îi zice 
Domnul lui Moise, „şi voi pune cuvintele mele în gura lui." Creştinii 

îndeobşte văd în acest proroc pe lisus. Evreii nu chiar. Ei nu văd în 
el nici măcar pe Mesia ce va să vină. Textul poate fi interpretat mai 
curînd fie ca o ridicare în slăvi a „umilului" Moise (că poate Israel 
va mai avea, cîndva, un proroc tot atît de mare ca şi el...) sau o 
încercare din partea autorilor de a micşora statura lui Moise (că 
doar Domnul este cel ce face un proroc să fie mare - şi că şi acel 
proroc viitor va fi doborît dacă nu va sluji întrutotul pe Domnul). 

Şi iarăşi şi iarăşi, ca în transă, bătrînul Moise aminteşte aceleaşi 
lucruri, încercînd parcă să amîne momentul inevitabil în care 
mulţimea de evrei va porni spre ţara promisă - dar fără el ! Chiar şi 
cînd Domnul, parcă pierzîndu-şi răbdarea, îi cere să-l cheme la cort 
pe loshua, cel ce va conduce armata (sub porunca lui Dumnezeu), 
Moise găseşte timp să facă o „cîntare" - care nu face altceva decît 
să amintească din nou „binecuvîntările şi blestemele". Citindu-le, 
nu poţi decît să crezi că principalul vinovat de toate relele care au 
lovit pe evrei în ultimii 2500 de ani nu poate fi decît Domnul. Ca 
să-i facă să-şi aducă aminte că sunt copiii iubiţi ai Lui, desigur. 

Iar cînd Domnul îi spune că a venit timpul să se adauge „lui 
Aaron", Moise încă mai face o cuvîntare în care binecuvîntează 
fiecare „neam" (trib) al lui lacov. Acestă parte în mod clar aparţine 
sursei J, nordică. Cele mai „bune" binecuvîntări se revarsă pe 
capul lui losif, de parcă ar exista un trib al lui losif. Ca o adăugire, 
se amintesc „zecile de mii ale lui Efraim şi miile lui Mânase"... 
în schimb, nu se spune că din luda va ieşi neam de regi, nici că 
(eventual) din el va ieşi Prorocul. De fapt, „binecuvîntarea" dată lui 
luda e destul de rece („puternice să-i fie mîinile şi să-i fii un ajutor 
împotriva vrăjmaşilor lui"). Simeon nu e amintit de loc - dovadă a 
faptului că fusese absorbit deja în luda. Iar lui Reuben i se urează 
„să trăiască" - semn că era pe cale să dispară absorbit de Moabiţi. 

Urmează unul din cele mai tragice momente din existenţa 
vreunui om.: Domnul îl duce pe Moise pe culmea muntelui Nebo 
şi-i arată întreaga ţară a Canaanului - în care nu-i va permite să 
intre. Noi am spune: a răsucit cuţitul în rană... Ce a făcut Moise 

în faţa Domnului să-l tranforme pe acesta, din „prietenul" lui, în 
cel mai neînduplecat şi răzbunător duşman? îi putea lua viaţa 
lui Moise cu mult timp înainte, şi acesta murea liniştit, la timpul 
lui, ca toţi ceilalţi evrei din generaţia lui. Nu ajungea să vadă cu 
ochii lui Pămîmtul Promis - fără a putea călca pe el. Şi Torah zice: 
„Moise, robul lui Dumnezeu, a murit acolo, în ţara Moabului, după 
porunca Domnului." A fost îngropat (de Domnul) în valea Moabului 
şi „nimeni nu i-a cunoscut mormîntul pînă în zilele noastre". A fost 
plîns de popor treizeci de zile şi autorul spune: „în Israel nu s-a mai 
ridicat un prooroc ca Moise, pe care Dumnezeu să îl fi cunoscut faţă 
în faţă." 

Tradiţiile transformă totuşi „moartea" lui într-o „luare la cer", 
în Noul Testament, în scena Schimbării la faţă, lisus este arătat 
întîlnindu-se cu „Mie" şi „Moise". întrucît llie a fost ridicat la cer de 
viu, se implică faptul că şi Moise trăieşte în cerul lui Dumnezeu, fără 
să fi murit vreodată. Pentru evrei, chiar şi azi, Moise este Prorocul 
prin exelenţă, Legislatorul, religia lor numindu-se „mozaică" şi nu 
„yahvistă" (termen dat mai ales de străini). Ei consideră că acel 
Mare Proroc prorocit ori nu a venit încă, ori este unul din marii 
profeţi evrei (llie, Isaia, leremia, Ezechiel), apăruţi în momente de 
nevoie. în niciun caz Jeshua bar Josheph... 

Se trece prin apă 



Intenţia mea iniţială a fost să povestesc doar Torah, „cărţile lui 
I Moise". Dar cum primele cinci cărţi (Pentateuhul) nu aparţin lui 
Moise, iar a şasea (a lui Jeshua) aparţine aceluiaşi autor care a 
scris Deuteronomul, fiind deseori numită „a şasea carte a Torei", 
am decis să continui povestea. De fapt, nu numai cu Jeshua, ci şi 
cu următoarele cărţi „istorice" (Judecători, Samuel şi împăraţi), 
scrise (probabil) de acelaşi autor, poate leremia, mai sigur Baruch. 
Este partea cea mai frumoasă şi interesantă (subiectiv, desigur) din 
Biblia Vechiului Testament, alături de primele două cărţi din Torah. 
Deci, povestea mea se va întinde pînă la căderea Ierusalimului şi 
distrugerea Templului. Nu voi povesti Cronicile, în fapt un fel de 
rezumat al împăraţilor, nici scrierile trecute de creştini printre 
„istorii" (Ruth şi Estera), considerate de evrei printre „scrieri". 



Evreii împart Biblia în trei mari părţi. Torah (Legea) - primele 

cinci cărţi, Pro/ef/7(următoarele douăzeci şi unu) şi Scrierile (restul). 
Deci, aşa-zisle cărţi „istorice", inclusiv Joshua, sunt considerate 
„Primii Profeţi". 

Cartea începe cu chemarea lui Joshua în faţa Domnului, imediat 
după moartea lui Moise. Tradiţia rabinică îl numesc pe Joshua 
drept autor, ba chiar îl consideră autor al ultimelor versete din 
Deuteronomul (în care Moise „îşi descrie" moartea...). în realitate, 
autorul (autorii?) acestei cărţi scriu istoria romanţată a cuceririi 
Canaanului, „aşa cum promisese Domnul"... la sute de ani după 
eveniment. Probabil, folosind alte cronici de la curtea regală, scrise 
după tradiţii orale mult mai vechi. Deci, e posibil să existe cîteva 
seminţe de adevăr în relatare - dar nu foarte multe. 

în întîlnire, Domnul reînnoieşte promisiunea „făcută lui 
Moise", care o transmisese lui Joshua „prin punere de mină": va 
da „poporului acesta" toată ţara promisă, „de la pustie şi Liban, 
pînă la nul cel mare, nul Eufrat, toată ţara hetiţilorşi pînă la marea 
cea mare, spre apusul soarelui." Cum spuneam în alt loc, evreii 
au ajuns „la rîul cel mare" doar ca robi... într-un singur moment, 
David, cucerind Damascul şi parte din Syria, s-a apropiat de 
cursul superior al Eufratului, dar mai mult o influenţă, nu cucerire 
teritorială. E posibil ca în aceste zile, presiunea făcută de statul 
Israel în Golan, spre Liban şi Siria înspre Eufrat, să se desfăşoare 
după aceeaşi promisiune... 

Cu „ţara Hetiţilor" lucrurile stau însă diferit. Evreii, nici măcar 
David, nu au mai întîlnit o „tară" a Hetiţilor. Aceştia au ocupat un 
teritoriu relativ întins, din Caucaz pînă pe malul Mării Egee şi de la 
Marea Neagră la Mediterană - aproape întreaga Asie Mică -, iar 
în Levant au coborît prin Liban spre Canaan, dar aici s-au ciocnit 
cu egiptenii lui Ramses II. Pe urmă au venit Popoarele Mării şi au 
zdrobit forţele Regatului Nou şi Hetiţii au devenit pradă uşoară 
asirienilor. Pe timpul lui Joshua, hitiţii ocupau cel mult cîteva cetăţi 
ici şi colo, iar pe timpul autorului cărţii, ei rămăseseră doar o 
amintire a unui regat din vechime. 

Personal, Domnul promite lui Jeshua că acesta nu va cunoaşte 
înfrîngere „cit va trăi", deci să se întărească şi să nu cunoască 
teamă. La aceasta, poporul făgăduieşte ascultare lui Jeshua. 
Triburile care au primit pămînt la est de Iordan promit să stea 
alături de celelalte triburi în cucerirea Canaanului, aşa cum le 
poruncise Moise (drept care, Jeshua îi foloseşte „carne de tun", 
punîndu-i mereu în faţa oştirii...). Este însă un amănunt care indică 
o sitaţie romanţată a evenimentului. Ei (Reuben, Gad şi Mânase) 
îşi „lasă femeile, bătrînii şi copii" acasă, în teriroriul nou cucerit, în 
timp ce toţi bărbaţii tineri, sub arme, vor pleca pe luni, poate ani, la 
luptă. Asta ori indică faptul că acest teritoriu nou cucerit este lipsit 
de orice primejdie - ori situaţia a fost cel puţin diferită. Chiar dacă 
băştinaşii fuseseră cu toţi exterminaţi (şi, deci, nu exista pericolul 
dintotdeauna ca ocupaţii să se revolte în momentul cînd trupele 
de ocupaţie sunt slabe), e greu de crezut că vecinii din deşert sau 
din Syria să nu fi jinduit la un teritoriu neapărat, în care cetăţile 
erau distruse, iar trupele plecate... Bănuiesc că ori cel puţin două 
popoare nu au trecut niciodată Iordanul, ori au trecut cu purcel 
şi cu căţel şi „moştenirea" şi-au primit-o abia după cucerirea 
Canaanului, ajutaţi de restul triburilor. 

Joshua face ceea ce făcuse el însuşi în tinereţe: trimite iscoade. 
Ai crede că cea mai bună „iscoadă" ar fi chiar Domnul, care i-ar 
putea spune tot, ba chiar desena hărţi amănunţite. Dar se pare 
că Dumnezeu avea alte treburi decît să ajute personal „poporul 
ales" chiar de el. El avea să intervină doar „deus ex machina", la 
greu... Şi se duc cei doi spioni pe ascuns în lerihon şi se ascund în 
casa „curvei" Rahav. Aici află cea mai importantă informaţie: tot 
poporul cetăţii a auzit de puterea nomazilor şi tremură de teamă. 
Că mai toţi, ca Rahav însăşi, sunt gata să se supună străinilor. După 
ce-i piteşte sub in pe „acoperiş" (ceea ce se numeşte îndeobşte 
„camera de sus"), le dă drumul peste zid pe o funie, pe o fereastră - 
casa ei aflîndu-se chiar lîngă zid. Primeşte în schimb promisiunea că 
ea şi toată familia ei va fi iertată la măcel, dacă pun un fir cărămiziu 

la fereastră - dar numai dacă toţi vor fi adunaţi în casa respectivă. 

Toate aceste amănunte, coroborate cu detaliile căderii cetăţii, ne 
face să bănuim un cu totul alt scenariu. Biblia aminteşte cu pioşenie 
„surparea zidurilor" la sunetul trompetelor oştirii nomade. Oricît 
de tare or fi sunat în trompete (de fapt, cornuri de berbec sălbatic) 
şi oricît de vechi or fi fost zidurile (şi erau vechi! în acel moment 
depăşeau patru milenii de existenţă, ba poate chiar şase), e greu 
de crezut că ele s-au surpat numai din asta. A lipsit, în mod cert, 
acea tărie pe care poetul o numeşte „un zid" - iubirea de moşie. Şi 
„casa conspirativă" a curvei, plasată chiar în zidul cetăţii, ne face să 
ne întrebăm dacă toate neamurile ei nu au ajutat la crearea unei 
breşe în zid prin care s-au strecurat oşteni evrei, în timp ce oastea 
cetăţii asista pe ziduri la „spectacolul" trîmbiţaşilor lui Joshua... Sau 
că poate „firul cărămiziu" era ditamai sfoara, pe care în noapte, 
s-au căţărat oştenii evrei. Dacă toată acestă poveste nu ar fi doar o 
poveste - cum vom vedea mai departe. 

Joshua porunceşte oştii evreieşti, campată la Shittim, vreo 7-8 
km est de Iordan, să treacă rîul. Ca semn că este moştenitorul 
„legal" al lui Moise, apele rîului „se despart", ca pe vremuri apele 
Mării, la simpla trecere a chivotului. Acest fapt este pus de unii 
pe seama unui cutremur devastator - cum deseori se întîmplă 
în zonă. Şi tot pe seama cutremurului pun şi surparea zidurilor. 
Trecînd, povesteşte Biblia, doisprezece evrei, cîte unul din fiecare 
trib, au luat de pe fundul Iordanului cîte o piatră şi ajunşi la Gilgal, 
le-au ridicat „ca semn de amintire a trecerii Iordanului". Ba chiar şi 
Joshua a înălţat doisprezece pietre chiar pe fundul uscat al rîului, 
unde se opriseră preoţii cu chivotul (deşi porunca era ca nimeni să 
nu se apropie de chivot la mai puţin de „două mii de paşi"), pietre 
care „au rămas acolo pînă în zilele de azi" (cam de necrezut ca 
aceste cuvinte să fi fost scrise chiar de Joshua...). 

Oricum, cele doisprece pietre de pe fundul apei, probabil, 
nu „au stat" prea mult. Dacă apa „din sus" se adunase grămadă 
pentru timpul cît 40 de mii de războinici au tranversat apele, 

viitura ce a urmat a ras probabil tot... Dacă nu a făcut acest lucru 
curentul apei, care e foarte puternic. Totuşi, nu se vede de ce a fost 
nevoie să se oprească apele, exact în acest loc este un vad folosit 
de toţi călătorii de mii de ani înaintea sosirii evreilor şi mii de ani 
după. Pe aici trecea drumul care unea drumul comercial ce cobora 
pe malului estic al Mării Moarte unind Mesopotamia cu Egiptul, 
aşa-numita Cale Regală, de cel de-al doilea drum important, cel 
ce mergea de-a lungul litoralului unind Anatolia de Egipt. Cetatea 
lerihon însăşi fusese construită aici tocmai datorită acestui vad 
vestit! Mai degrabă, oastea nomazilor ar fi trebuit să dea aici o 
bătălie cu băştinaşii; orice strateg ar căuta să apere trecerea unei 
ape de hotar. 

Al doilea lucru care nu se justifică este tocmai ridicarea altarului 
„de aducere aminte" la Gilgal. Numele respectiv înseamnă pur şi 
simplu „cerc de pietre". Aceste „cercuri" sunt răspîndite mai peste 
tot (cel mai cunoscut fiind, desigur, cel de la Stonehenge), fiind 
un loc de cult al epocilor preistorice, înainte de apariţia templelor. 
Chiar şi pe tertoriul Canaanului (şi Israelului) existau douăsprezece 
astfel de „gilgal"-uri - din care acesta despre care vorbim era cel mai 
vestit. Toţi cercetătorii acceptă ideea că acest loc de cult era mult 
mai vechi, folosit probabil chiar de locuitorii cetăţii lerihon de-a 
lungul lungii ei existenţe (sunt unii care cred că ea a fost fondată 
chiar pe la 8500 î. Hr.!). Nici vorbă ca pietrele să fi fost ridicate 
cu ocazia trecerii Iordanului, sau că au fost doisprezece pentru a 
aminti participarea celor doisprezece triburi. Numărul e legat mai 
degrabă de lunile anului, întreg ansamblul avînd o semnificaţie 
agrară, de fertilitate, fiind folosit şi de canaaniţi după ce cuceriseră 
teritoriul de la popoarele preistorice. 

Actul imediat următor este de asemenea unul religios. La 
porunca Dumnezeiască, în timp ce „toate popoarele Canaanului" 
tremurau îngrozite de acest popor nomad însoţit de Domnul, evreii 
se taie împrejur, lată ceva nou. De ce nu fuseseră tăiaţi ca şi copii, 
aşa cum e porunca? Să fi uitat Moise să o facă? Cum e posibil ca 

un întreg popor (cel ce ieşise din Egipt) să fi fost circumcizat, iar 
urmaşii lor, unii acum probabil apropiindu-se de patruzeci de ani, 
să nu fi fost? Moise fusese liderul lor, leviţii preoţii lor... Oare nici 
leviţii nu erau tăiaţi? Foarte curioasă întîmplae. Ca şi cea că oastea 
din lerihon nu a atacat oastea cea stat cîteva zile în tabără, „pînă s-a 
vindecat". Ştim că doi oameni, Simeon şi Levi, distruseseră o cetate 
(cel puţin aşa ne zice Torah) pe cînd bărbaţii din ea se „vindecau". 
Ori oştenii din lerihon erau complet neinformaţi, ori erau cît se 
poate de slab pregătiţi tactic, ori intervenise Domnul... Ştim că în 
alt loc, troienii le dădeau zilnic de furcă atacatorilor, gata-gata să-i 
arunce în mare. 

Aşadar, înconjurînd zidurile cetăţii după un ritual anume, cu 
chivotul şi trompeţii în frunte, zidurile au căzut. A urmat masacrul 
general şi distrugerea cetăţii „pentru totdeauna". Acest lucru a 
avut loc deseori în vecime, era aproape un obicei, mai ales cînd 
cetatea ocupată se împotrivise din răsputeri. Ştim de cetăţile 
sumeriene să fi păţit acest destin, cetăţile ocupate de asirieni, 
chiar Ninive şi Ierusalim din partea babilonienilor haldei, Tir sub 
Alexandru, Cartagina şi Sarmisegetuza sub romani... Evreii, la 
porunca Domnului (şi a lui Joshua) au trecut prin ascuţişul săbiei 
tot: „bărbaţi şi femei, copii şi bătrîni, pînă la boi, oi şi măgari". 
Ba Jeshua a şi blestemat cetatea. Care, dacă ne gîndim bine, nici 
măcar nu se împotrivise... Dar asta făcea parte din tactica de luptă 
a cuceritorului. Piramide de capete nu au făcut doar mongolii lui 
Ginghis han şi turcii lui Timur Lenk, ci şi asirienii mai devreme. Dar, 
se pare, printre primii s-au numărat evreii... Numai curva şi familia 
ei au fost cruţaţi. 

Totuşi, dacă blestemul lui Joshua aruncat asupra celui ce va 
îndrăzni să reconstruiască cetatea nu a prins, ea fiind reconstruită 
mai întîi sub Ahab şi, după distrugerea ei de către persani şi arabi 
prin secolul VII d. Hr., din nou de către cruciaţi prin sec XI (există 
şi azi), întreaga poveste a distrgerii lerihonului de către invadatorii 
conduşi de Jeshua este... o poveste din cap în cap. Cetatea fusese 

distrusă cu vreo trei - patru sute de ani înaintea sosirii lor (ne spun 
arheologii- inclusiv evrei - care au făcut săpături pe scară mare 
aici), astfel că tot ce a putut face Jeshua în acel moment a fost să 
admire măreţia ruinelor. Şi să cînte bucuros din trompete a laudă 
pentru bunătatea Domnului care îi ferise de lupta pentru cucerirea 
unei cetăţi atît de bine apărate: zidurile erau de vreo 4-5 m grosime 
şi înalte tot pe-atît. 

Dar lucrurile nu au rămas aşa. Ca şi în alte cazuri, abia încheiat 
legămîntul între Israel şi Dumnezeu, iată că Israel îl încalcă. în ciuda 
poruncii de a se distruge totul, unul din evrei, şi anume Acan din 
neamul lui luda prin Zerah, a dosit nişte lucruri: o manta de Şinear, 
două sute de sicii de argint şi o placă de argint de 50 de sicii, pe 
care le-a îmgropat în propriul cort. Nelegiuirea a dus la pedepsirea 
întregului popor: Dumnezeu s-a bosumflat şi a refuzat să mai ajute 
în luptă oastea cuceritorilor. Aşa că micuţa cetate Ai (vom vorbi de 
ea data viitoare) înfrînge o parte a oştii evreieşti, ucigînd chiar... 
„aproape 36 de oameni". Mai curînd 35 jumate, dar Biblia nu este 
întotdeauna foarte exactă în date. Aflîndu-I pe ticălos prin tragere 
la sorţi, evreii îi dau pedeapsa cuvenită: îi omoară întreaga familie 
cu pietre şi apoi i-o arde în foc, de la Acan la nevată, fii şi fice, oi şi 
măgari... E al naibii de păgubos să fii măgarul unui măgar, ar trebui 
să-ţi alegi cu grijă stăpînii... Am putea zice: scump, dar face. Evreii 
au învăţat o lecţie! Aş. Vor repeta „păcatul" mai mereu în lunga 
lor istorii. Dar nu ne putem opri să nu admirăm acest Dumnezeu 
special care nu numai că ştie socoteala fiecărui fir de păr de pe 
capul nostru, ci şi cînd i se fură o tunică. Doar pe vinovat nu prea 
l-a ştiut, că altfel i l-ar fi spus lui Joshua. Aşa, au trebuit să dea cu 
zarul... 

în capitolul următor vom continua povestea plină de poveşti a 
cuceririi Canaanului. 



35 

Cucerirea 



Rămăsesem la Ai. Acesta era o cetate aflată la vreo 15-16 km 
nord-vest de lerihon, la vreo patru kilometri de Betel. Dacă ne 
amintim bine, Betel era un loc pustiu unde lacov, la întoarcerea 
lui din Haran, a avut visul cu Scara îngerilor. Acum apare ca fiind 
o cetate - mai curînd doar un mic sat. Betel intră în alianţă cu Ai 
- dacă nu cumva locul nu era pur şi simplu locul religios folosit de 
locuitorii Ai-ului. 

După victoria atît de uşor obţinută la lerihon (mai ales dacă 
„cetatea" era ruină...), Joshua trimite un mic contingent de oşteni 
să ocupe cetatea Ai. Auzise, probabil (Biblia zice că a trimis iscoade) 
că locuitorii acesteia erau tot atît de speriaţi ca şi cei din lerihon, 
gata să se predea. Numai că cei din Ai, văzînd că la poarta cetăţii 
s-au prezentat doar vreo trei mii de oamenii, i-au fugărit omorînd 
şi „aproape 36 de oameni". Evreii s-au îngrijorat de această 
înfrîngere nu atît din cauza pierderilor, cît mai ales a faptului că 

iată, o cetate cananită rezistase. Asta putea face ca şi alte cetăţi să 
se împotrivească, poate chiar să facă alianţe... Şi se mai dovedea că 
Dumnezeu nu le stă tot mereu în ajutor... 

Dar după ce au aflat că asta era mai ales vina lui Acan furăciosul 
Domnului, iar Dumnezeu le-a promis din nou victorii, Joshua a 
hotarît să atace din nou cetatea, de data asta cu toată oştirea. 
Mai mult de atît, a decis să folosească o stratagemă: să trimită pe 
ascuns un contingent să se ascundă „în dosul cetăţii". Şi, în timp ce 
el ataca cu restul oştirii, aceştia au stat tupilaţi şi tăcuţi, aşteptînd 
să vadă ce se va întîmpla. Ce să se întîmple? De data asta cei din 
Ai, supra-confidenţi de victoria facilă obţinută cu doar cîteva zile 
înainte, atacă oastea lui Jeshua. La un semn al acestuia, evreii o 
rup la fugă, urmăriţi de aiţi. Profitînd de faptul că cetatea rămăsese 
cu porţile deschise, nepăzită, cei cinci mi din contingent au cucerit 
fulgerător cetatea şi i-au dat foc. 

Acum, aiţii, văzînd fumul în spatele lor, s-au repezit spre cetate 
să o elibereze. Numai că aici i-au găsit pe cei cinci mii. înconjuraţi, 
au fost ucişi pînă la unul. Au urmat restul populaţiei, iar cetatea 
a fost distrusă. Spre deosebire de lerihon, ea nu s-a mai refăcut 
niciodată. Betel însă, care păţise aceeaşi soartă, a fost refăcută şi 
există şi azi, ca sat palestinian. Dacă nu l-au recucerit între timp 
evreii, transformîndu-l în kibutz... 

Povestea arată din nou numărul relativ redus al oastei 
invadatoare, mult umflată de Scriptură. Ai, „cetatea", era un sat 
mai mărişor, iar Betelul mai curînd o „mînăstire". Faptul că a fost 
nevoie de o stratagemă, că micuţa „oaste" a cetăţii s-a repezit să 
fugărească o oaste de ... cîteva zeci de mii? E aproape sigur că acel 
„contingent" de 5000 era cam tot ce avea Joshua drept oaste! 

Oricum, această primă victorie concludentă a evreilor a ridicat 
moralul lor şi a băgat teama în cetăţile cananite. Se dovedea că 
o nouă trupă nomadă de invadatori le ameninţa existenţa, ca de 
atîtea ori în lunga lor istorie. Desigur, cetatea Ai nu era mare, dacă 
nu ar fi fost prima victorie a evreilor, nici nu s-ar fi auzit de ea. 

Biblia mărturiseşte (cinic? arogant? ca un fapt comun?) că toţi cei 
doisprezece mii de locuitori au fost ucişi. Din nou, bărbaţi, femei, 
copii, bătrîni, oi, măgari... (se pare că evreii aveau ce aveau cu 
animalele). Dacă oastea evreilor or fi numărat patruzeci de mii, 
cea a adversarilor lor nu putea depăşi, probabil, cinci... sute. Cum 
ar zice cineva, s-a scremut un munte şi a născut un şoricel... Dar 
această victorie va avea urmări importante. 

în primul rînd, au rezultat nişte dărîmături „care se pot vedea şi 
astăzi" - zice, aparent, Joshua. Pe urmă asistăm la prima crucificare 
din istorie, să nu care cumva să credem că această teribilă 
pedeapsă a fost inventată de romani. „împăratul" micii cetăţi Ai 
este „spînzurat pe lemn" pînă seara, cînd e dat jos şi acoperit cu 
pietre. Zic bibliştii rabini că există, totuşi, o diferenţă între cele două 
metode de „atîrnare pe lemn": evreii ucideau mai întîi pedepsitul 
(cu sabia sau cu pietre) şi abia pe urmă îl suiau pe lemn. 

Bucuros de munca plăcută în ochii Domnului, Joshua se 
hotărăşte acum să ridice un alt altar de închinare şi mulţumire. O 
face pe muntele Ebal - semn că şi acest fragment a fost iniţiat în 
regatul nordic, Israel. Iahviştii din Templu, cu ajutorul regilor iudei, 
au dărîmat în timp toate locurile de închinare de pe înălţimi - deci, 
probabil şi cel de la Ebal. Aici i se aduc Domnului arderi, prezenţi 
fiind capii, judecătorii, leviţii cu chivotul între ei, „tot poporul, 
bărbaţi, femei, copii şi străinul din mijlocul cetăţii tale" - cum 
porunceşte Moise în ultima lui cuvîntare. Doar că Moise se referă la 
Sărbătoarea Corturilor... Şi presupune că există străini, evreii avînd 
cetăţi. Ori, aici „străinii" care ar putea participa nu prea există, 
fiind ei ucişi pînă la unul în cetăţile cucerite de evrei. E drept, nici 
evreii nu au nici o cetate deocamdată... Aici, celor prezenţi Joshua 
le „citeşte cu voce tare" poruncile, blestemele şi binecuvîntările lui 
Moise - aşa cum apar ele în Torah, zice autorul. De ce anume a fost 
nevoie să facă din nou citirea Legii atît de repede după moartea lui 
Moise? La doar cîteva zile după ce o adunare similară a avut loc la 
Gilgal? Cei mai mulţi cercetători presupun că acest loc de închinare 

pe muntele Ebal, „în faţa muntelui Garizim" (cel mai important 
loc religios iahvist alături de Templu) a avut loc mult mai tîrziu, 
probabil după încheierea campaniei de cucerire a Cananului. Dar 
este intercalată în poveste aici pentru a arăta „viitorimii" că totul se 
făcea cu Domnul şi în spiritul moştenirii lui Moise... 

O altă urmare a victoriei asupra cetăţii Ai a fost cea că Heviţii, 
locuitori ai cetăţilor Gabaon, Chefira, Beerot şi Chiriat-learim s-au 
supus evreilor. Dar că, fiind semiţi, au găsit şi ei o cale să îi înşele 
pe evrei, ca tot semitul. Au venit în tabără cu pîine mucegăită, 
vin învechit şi haine în zdrenţe şi au spus că „pe and au plecat 
din cetatea lor, aflată tare departe, erau ca noi." Deci, evreii nu 
ar avea nici un folos să facă război cu ei. Căpeteniile au căzut în 
cursă şi au promis că nu vor ucide nici un locuitor al acestor cetăţi. 
Cînd au aflat că cetatea Gabaon era doar la vreo opt km de Ai, 
era deja prea tîrziu. Fără să se sfătuiască cu Domnul (zice autorul), 
căpeteniile încheiaseră pactul jurîndu-se pe Domnul. Trebuie să 
fi fost supărat tare Domnul văzînd cum nişte oameni paşnici „din 
mijlocul evreilor" scăpau neucişi... 

Gibeon (cum apare îndeobşte scris numele acestei cetăţi) 
era o cetate importantă a Heviţilor, popor numit printre cei daţi 
de Dumnezeu pe mîna evreilor pentru a fi cuceriţi şi distruşi. A 
rămas importantă pe tot timpul regatelor evreieşti, pe cînd Heviţii 
ocupau şi cetatea Sehem. Abia mai tîrziu, pe cînd Solomon a 
construit Templul, locuitorii acestor cetăţi au fost folosiţi ca „robi" 
constructori - alături de altfel de multă populaţie din partea 
nordică a regatului (motiv care a şi dus la împărţirea regatului în 
două state). Autorul prezintă „căderea în robie" în timpul cuceririi, 
însă, pentru a da impresia că această cucerire, sub conducerea lui 
Dumnezeu, s-a desfăşurat uşor şi fără sincope. Lucrurile nu stau 
deloc aşa, vom vedea şi mai tîrziu. Adevărul (pe care îl spun aici, cu 
primul prilej) a fost cu totul altul. Evreii, care de fapt nici nu erau 
atît de numeroşi (unde sunt cei şase sute de mii amintiţi în Torah?), 
cel mult 40 de mii (probabil cu femei, căţei, purcei... sau cum zic 

evreii, „oi şi măgari"), au reuşit să ocupe doar puţine cetăţi, fie prin 
şiretlic, fie prin teroare, ocolind cetăţile bine întărite şi mai ales 
cele cu garnizoană militară egipteană sau hitită. Acestea se aflau 
mai ales la cîmpie, iar evreii nu aveau nici tehnica, nici maşinile de 
asediu necesare, trebuind să se mulţumească să ocupe „înălţimile". 
Pentru mult timp, pînă pe timpul Judecătorilor şi chiar a regatelor 
timpurii, situaţia s-a meţinut aşa. Evreii, de felul lor păstori nomazi, 
ocupau dealurile unde găseau suficiente locuri de păscut, în timp 
ce canaaniţii ocupau cîmpiile şi văile roditoare, fiind ei mai ales 
agricultori. Vom vorbi de asta puţin mai încolo. 

Micii regişori ai celorlalte cetăţi canaanite, aflînd de căderea 
cetăţilor lerihon şi Ai, au făcut o alianţă. Trădarea Gibeonului nu 
a făcut decît să-i îndîrjească pe ei din alianţă, aşa că au atacat 
Gibeonul încercînd să-l trecă înapoi în tabăra lor. Joshua sare în 
ajutorul celor ce i s-au supus şi pe valea Ajalon are loc una din cele 
mai vestite bătălii din Biblie. Poate nu atît datorită geniului militar 
a lui Joshua (care, e drept, aflînd de împresurarea Gibeonului a 
pornit din Gilgal cu întreaga oaste şi, după un marş forţat de noapte, 
a atacat în zori pe Amoriţi prin surprindere, punîndu-i pe fugă), ci 
mai ales pentru intervenţiile deosebite a Domnului. în primul rînd, 
a făcut să se abată asupra amoriţilor o grindină cu bobul atît de 
mare, încît „cei ce au murit de piatră au fost mai mulţi decît cei 
ucişi cu sabia de către copiii lui Israel". Apoi, pentru a apuca să 
ucidă cît mai mulţi duşmani, Joshua a rugat Soarele să se oprească 
deasupra Gabaonului şi lunii să se oprească deasupra văii Ajalon. 
Şi ele s-au oprit! 

întîmplarea face ca exact acest verset să fi stat sute de ani în 
calea teoriei heliocentriste. Cum putea avea dreptate Copernic 
că Pămîntul se învîrte în jurul Soarelui, cînd Joshua (la dictarea 
Sfîntului Duh) scrie foarte clar că Soarele „s-a oprit" din rotaţia lui 
în jurul Pămîntului?! Dacă preoţii nu au reuşit să convingă doar 
pe baza Cărţii, au mai folosit şi focul (nu cel ceresc.) Desigur, mai 
recent, în urma evidenţelor ştiinţifice, cei mai mulţi oameni au 

acceptat ideea că Pămîntul e cel ce aleargă în jurul Soarelui, că e 
vorba numai de o mişcare relativă, (nu, nu toţi cred asta. Mai sunt 
habotnici care iau „cuvîntul" în înţelesul lui strict literar; pe ăştia 
poţi să-i pui chiar şi pe jăraticul solar să vadă cu ochii lor învîrteala 
Pămîntului, că tot nu vor crede!) Aşa că bibliştii s-au apucat să 
spună o altă poveste: desigur, Joshua ştia că Soarele stă pe loc în 
timp ce Pămîntul se învîrteşte (doar i-o spusese Sfîntul Duh!), dar 
el a scris pentru oamenii simplii - de ce să le băgăm în cap gînduri 
stresante? Deci, Dumnezeu, în marea lui bunătate (faţă de evrei), a 
oprit Pămîntul în loc. 

Simplu, nu? Dar cînd le amintesc de o altă lege (dată tot de 
Domnul), şi anume cea a inerţiei, bibliştii citiţi (şi în alte domenii) 
tuşesc încurcaţi. Căci, ştiţi ce s-ar întîmpla dacă Pămîntul s-ar 
opri brusc din rotaţia lui în jurul Polilor? O rotaţie cu o viteză de 
nici mai mult şi nici mai puţin de 24 km pe secundă? Nu ştiu nici 
eu. S-ar putea să crape. S-ar putea să se „cojească", adică stratul 
superficial (gros totuşi de zeci şi sute de kilometri) să o ia la vale. 
Ca un val uriaş de apă (tsunami), înalt de sute de metri, să măture 
continentele din cap în cap. Probabil nu ar apuca să înece oamenii 
- aceştia ar fi în „zbor liber" dincolo de atmosfera pămîntească... 
Toţi vulcanii ar exploda pur şi simplu, sub presiunea (mareea) lavei. 
Şi altele de astea. într-un asemenea scenariu nu doar prăpădiţii de 
amoriţi (conduşi de regele iebusit al Ierusalimului) ar fi pierit, dar 
însăşi cartea zisă Joshua ar fi putut fi scrisă cel mult de... îngeri. 
La aceste argumente, respectivii biblişti pot doar să ridice ochii 
pioşi în sus şi să murmure „mare e puterea lui Dumnezeu"... E 
mare, fără îndoială, dar bănuiesc că imaginaţia noastră o întrece. 
Mai curînd, textul trebuie citit în mod simbolic, cam cum citim în 
basmele româneşti despre lupta lui Făt Frumos cu smeul, „zi de 
vară / pînă-n sară"... 

în urma acestei victorii, micile cetăţi amintite ca aliate cu 
Ierusalimul cad în stăpînirea evreilor. E vorba de cetăţile larmut, 
Lachiş, Hebron şi Eglon. Cei cinci împăraţi (în frunte cu regele 

Ierusalimului Adoni-Ţedek, un nume „israelian" însemnînd Drept 
e Domnul) s-au ascuns într-o peşteră lîngă Maheda, dar găsindu-i 
evreii, îi ucid şi îi spînzură şi pe ei pe lemn pînă seara. Urmează alte 
cetăţi luate, a căror populaţii sunt trecute prin sabie, în frunte cu 
„împăraţii" lor: Libna, Ghezer, Deber, pînă la Cades Barnea şi Gaza, 
„toată ţara, muntele, partea de miazăzi, cîmpia şi coştişele", toată 
ţara Gosen pînă la Gabaon... Toate în acelaşi timp, ucigînd pe toţi 
băştinaşii, după porunca Domnului. După care s-au întors la tabăra 
de la Gilgal. 

Această campanie este prezentată ca şi cum ar fi avut loc în 
aceeaşi zi. Cum ruta se întinde pe mai bine de 50 km (plus drumul de 
întoarcere la Gilgal), e semn că Dumnezeu a oprit Soarele deasupra 
Gabaonului vreo săptămînă... Totuşi, e de presupus că evreii au 
cucerit în timp toate aceste cetăţi, între care doar Hebron era mai 
mare (şi care a deveniot capitala tribului lui luda, după împărţire), 
în înaintarea lor spre vest, israelienii s-au oprit în faţa „graniţelor" 
zonei ocupate de filistini, cu care probabil nu erau pregătiţi să dea 
bătăliei. E timpul să discutăm puţin despre Filistini. 

Numele lor apare prima dată îninscripţiile egiptene, sub forma 
de „Pulesati". Evreii i-au numit „Pelishtim" - nume preluat în 
Septuaginta ca „Philistinoi". în Joshua sunt pomeniţi drept locuitori 
ai unor cetăţi: Gaza, Ashdod, Eshkalon, Gath şi Eskron. E foarte 
probabil să fie vorba despre un anacronism - cetăţile respective au 
fost înfiinţate mai tîărziu. E foarte posibil ca în momentul respectiv 
să nu fi exitat nici chiar un popor al „filistinilor". 

Ei făceau parte din „popoarele mării" care, între 1278-1150 au 
purtat o campanie de cucerire a Levantului şi a Egiptului. Primul 
care îi aminteşlte este Ramses II care înfrînge piraţii Shardana şi îi 
integrează în oastea lui -participă la bătălia de la Kadesh. Nu se ştie 
precis ce a contribuit la mişcarea lor spre est şi sud - dar au pornit 
de undeva din zona mijlocie a Mediteranei. Printre „popoarele" 
amintite de sursele egiptene se numărauS/re/es/? (siculii-din Sicilia), 
Shardana (sarzii - din Sardinia), Theresh (tiresienii -etruscii), cărora 

li s-au alăturat pe drum citeva populaţii greceşti: Ekwesh (aheii), 
Peleset (pelasgii) şi anatoliene: Tjeker (poate Teukri - în Dardanele, 
Troia), Denyen (poate danaii -Troia, poate din Cilicia-Cipru), Lukko 
(lycieni). 

Pe timpul urmaşului lui Ramses II, mult mai slabul faraon 
Merneptah, unele popoare - ajutaţi de triburi semite ca moabibiţii 
şi amaleciţii, şi chiar şi unii h iţiţi, atacă din nou, dinspre Siria- 
Palestina, în timp ce libienii atacă dinspre vest. Sunt din nou 
înfrînţi - dar după ce au produs mari distrugeri. Cu ocazia asta, 
Egiptul pierde zona Palestinei şi litoralul estic al Mediteranei. După 
Merneptah urmează doi-trei faraoni extrem de slabi, cu scurte 
durate a domniei, astfel că popoarele mării atacăă din nou, în forţă. 
Dar, între timp, pe tronul Egiptului ajunsese ultimul mare faraon, 
Ramses III, care îi respinge definitiv. 

Popoarele mării au produs un şoc fantastic în epocă. Au distrus 
cetatea Troiei (moment consemnat în lliada), imperiul Hitit, 
numeroase cetăţi siriene (Ugarit) si palestiniene (printre ele primul 
Ashkelon, cananit). După înfrîngerea lor de către Merneptah se 
stabilseră în zona numită ,mai tîrziu „Filistinia". Probabil, tribul- 
popor Peleset, cel mai numeros, a dat numele teritoriului. Ei sunt 
cei care stăteau în drumul sclavilor habiru fugari din Egipt, de i-au 
făcut să rătăcească patruzeci de ani prin deşert, obligăndu-i în final 
să ocolească Marea Moartă prin Moab şi Amon. Acum, ajunşi, 
sub conducerea lui Joshua la graniţa teritoriului filistinian, găseşte 
riburile „peleset" în culmea forţei lor militare - deşi înfrînţi de 
efipteni. Exusta de fapt un status-quo în care nici ei nu mai atacă 
Egiptul nici Egiptul nu încearcă reocuparea canaanului. 

Din imaginile păstrate despre ei -basoreliefuri egiptene- putem 
vedea că erau înarmaţi aşa cum îii descrie Homer pe aheii care 
luptau la Troia: scut rotund sau în opt, cască cu obrăzar, apărătoare 
de nas şi panaş, apărătoare de braţ şi gambă, armură de zale, 
suliţă lungă, pumnal „micenian" şi sabie dreaptă cu două tăişuri. 
Urmele găsite în ruinele cetăţilor filistine amintesc foarte mult de 

cultura materială miceniană - deşi zeităţile poartă nume semitic. 
Limba lor, se pare, era un amestec de limbi pelasge şi anatoliene, 
iar organizarea administrativă asemănăptoare celei miceniene, 
cretane şi greceşti: cetăţi independente tip „polis". Tocmai această 
formă de organmiozare a permis înfrîngerea lor atunci cînd evreii 
s-au orhganizat în regat unitar. 

Filistinii rămîn, deci, neocupaţi de evrei şi, timp de încă două 
secole, le vor produce neplăceri. Teritoriul lor nu este amintit 
printre teritoriile „împărţite" triburilor. De asemenea, e demn 
de menţionat că cetatea capului alianţei cananite învinse, regele 
Adoni-Ţedec, Ierusalim, nu se numără printre cetăţile ocupate. 
Chiar aşa a şi fost, Ierusalimul a rămas liberîncă două veacuri, pînă 
cînd regele David l-a ocupat şi transformat în capitala regatului său. 

Abia ajuns la Gilgal, Joshua află că cetăţile cananite din nord şi 
nord-vest au format o altă alinaţă anti-evreiască, sub conducerea 
regelui Hoforului, labin. Se pare că oastea canaanită s-a adunat 
în preajma cetăţii Haţor, pe malul lacului Merom. Nu se ştie dacă 
pe atunci Merom era chiar lac, sau doar o baltă - aşa cum a fost 
mai toată istoria, pînă cînd noul stat Israel l-a asanat. Este primul 
„lac" întîlnit de Iordan, chiar acolo unde, coborînd din munte, îşi 
schimbă puţin panta. Asta a făcut ca parte din aluviuni să formeze 
un baraj natural în spatele căruia s-au adunat apele rîului. „Lacul" 
era mult mai mic decît Genesaret, „marea" Galileii, al doilea lac, 
şi decît Lacul Amar (Marea Moartă). Oricum, se pare că faptul că 
oastea canaanită, care se baza în mare măsură pe care de luptă, a 
poposit aici, unde pămîntul era probabil relativ moale, a influenţat 
decisiv soarta bătăliei. Evreii, mărşăluind din nou rapid pe drumul 
lung de peste lOOkm, a atacat pe neaşteptate oastea canaanită şi, 
probabil, a făcut ca parte din care să se înnămolească (deşi nu se 
zice, e posibil ca o ploaie să fi ajutat...). Din nou, se spune că evreii 
au exterminat întreaga oaste duşmană, că a ocupat cetăţile intrate 
în alianţă trecîndu-i pe toţi prin ascuţişul săbiei... Făcînd, se zice, 
voia Domnului. Şi totuşi, se pare că nici chiar oastea aliată nu a fost 

zdrobită cu totul, parte din ea refugiindu-se pe teritoriul Sidonului, 
cea mai importantă cetate „feniciană". 

întrucît e prima dată că îi întîlnim pe fenicieni, să vorbim puţin 
despre ei. Ei sunt de fapt canaaniţi get-beget, puţind fi numiţi cel 
mult „canaaniţi nordici". Au întemeiat cetăţi importante, Byblos, 
Sidon, Tyr, Acco şi au avut o contribuţie deosebită la cultura şi 
civilizaţia umană. Au fost printre cei mai iscusiţi navigatori din 
Mediterana, au inventat purpura şi alfabetul. Numele de Canaan 
vine de la cuvîntul semitic „purpură", aşa cum cel de Fenicia vine de 
la cel grecesc însemnînd acelaşi lucru. Se pare că au fost primii care 
au pătruns în oceanul Atlantic, străbătîndu-l chiar: s-au găsit urme 
ale prezenţei lor în America. Asta după ce formaseră colonii de-a 
lungul Mediteranei pînă în Iberia şi insulele Britanice (printre care 
Cartagina). Tot ei au înconjurat Africa pentru prima dată, în slujba 
egiptenilor. Alfabetul lor fonetic stă la baza alfabetului grecesc 
(adus la Teba de Cadmos, se zice) şi, prin el, la baza alfabetelor 
europene noderne. 

Totuşi, pentru prima dată se recunoaşte că singura cetate 
arsă „pe dealuri" a fost Haţorul. Cele amintite ca distruse sunt 
puţine (deşi Cartea listează treizeci şi unu de „împăraţi" distruşi), 
majoritatea cetăţilor fiind simple sate, poate nici măcar întărite. 
Este trecut şi Meggido printre ele, deşi se ştie (din săpături 
arheologice) că Meggido era un avanpost egiptean care a fost 
ocupat de evrei abia pe timpul Judecătorilor. Iarăşi, e prima dată 
cînd Cartea lui Jeshua recunoaşte că războiul a fost lung şi, deşi s-au 
ocupat dealurile şi zonele muntoase, puţine cetăţi de pe dealuri au 
fost ocupate, iar în cîmpie, doar cîteva sate... Cucerirea s-a oprit în 
faţa teritoriilor ocupate de fenicieni şi filistini - astfel că mare parte 
din „moştenirea" lăsată de Joshua la împărţire este mai mult „pe 
hîrtie" - baza viitoarelor cuceriri. 

Restul cărţii este o înşiruire amănunţită şi plicticoasă a teritoriilor 
date fiecărui trib. Desigur, lipsită de importanţă, din moment ce 
nouă din cele doisprezece triburi dispar în istorie, fie dizolvate în 

masa băştinaşilor, fie, în parte, duse în „robie" de către asirieni. 
E mult mai uşor să pun o hartă, pentru cei interesaţi. Pe de altă 
parte, o descriere, chiar succintă, va folosi în capitolele următoare 
să se înţeleagă contextul teritorial a diferitelor evenimente. Deci, 
voi încerca să păstrez această parte cît mai succintă şi, pe cît posibil, 
interesantă. 

Deci, trei triburi de israelieni au primit, încă de la cucerirea lor, 
teritoriile de la răsărit de Iordan. Astfel, Ruben primeşte partea 
sudică, la graniţa cu Moabul. în cîteva secole rubeniţii se vor 
dizolva în masa de moabiţi, astfel că încetează să mai fie amintiţi. 
La nord de ei se va afla teritoriul dat tribului Gad, zona care, în 
perioada istorică a lui lisus, se va numi „Perea", întinzîndu-se cam 
din dreptul lerihonului pînă la pîrîul Yarmuc (capătul sudic al Mării 
Galileii). încă mai la nord era teritoriul primit de jumătate din tribul 
lui Mânase, în zona Golanului, ceea ce în timpul istoric se numeau 
Gaulanitis şi Decapolis. Toate acestea aveau spre vest rîul Iordan, 
graniţa răsăriteană pierzîndu-se în nisipurile deşertului. 

Tribul luda primeşte cel mai mare teritoriu, la apus de Marea 
Moartă, în sud de Ierusalim pînă în Negev şi mărginindu-se spre 
apus cu teritoriul filistinilor. Capitala va fi la Hebron. Aproape de 
graniţa nordică se găsea mica localitate Betlehem... în colţul de 
sud-vest se găsea micul teritoriu alocat şi mai micului trib Simeon. 
Prins între filistini şi iudei, ei se vor dizolva curînd în masa acestor 
două naţii, numele de Simeon dispărînd curînd din anale. 

în zona mijlocie, mergîmd spre nord, se găseau teritoriile 
primite de Dan - chiar pe coastă -, Beniamin, cuprinzînd şi teritoriul 
neocupat al lebuseilor, şi Efraim, cu zona din jurul Betelului. Restul 
tribului Mânase ocupa o suprafaţă mai mare, pînă la rîul Chişon, 
între Sehem şi Meggido. La nord erau teritoriile lui Aşer (pe 
coastă), Zebulon, Isaharşl Neftali (cam pe unde se va afla mai tîrziu 
Galilea), iar în colţul de sub Muntele Hebron, la sud de Liban, din 
nou Dan. Tribul lui Levi nu a primit moştenire, primind în schimb 
cîteva cetăţi iar celalalte triburi trebuind să le plătească zeciuială 

pentru slujbele lor religioase. 

Trebuie să avem în minte că această hartă (împărţire) este 
foarte mult idealizată, prezentînd de fapt situaţia de pe timpul 
regatelor. 0 parte din aceste teritorii au fost cucerite mult mai 
tîrziu (teritoriul din cîmpie şi Meggido pe timpul Judecătorilor, 
Filistinia pe timpul lui David -cu excepţia zonei Gaza, niciodată 
cucerită), sau necucerită niciodată (zona feniciană dată lui Aşer). 
Ierusalimul şi zona „lui Beniamin" au fost cucerite de David, de 
asemena. Daniţii au trebuit să renunţe la teritoriul lor maritim, 
fiind izgoniţi de filistini în acel colţ de la poalele Hebronului, Atacaţi 
mereu de sirienii de la Damasc, au sfîrşit prin a se dizolva în masa 
canaaniţilor şi sirienilor, ca de altfel şi jumătatea răsăriteană a lui 
Mânase, înainte chiar de cucerirea asiriană. 

Tot la împărţire apare din nou Caleb - semn că sursa P are şi 
ea ceva de spus. Acesta este unul din cei doi (alături de Hosea- 
Joshua) care îndemnase să se atace Canaanul - făcînd astfel voia 
Domnului. în schimbul acestei credinţe, primeşte de la Acesta (prin 
vocea lui Moise - deşi nu este amintit în acel loc), pămîntul pe care 
au călcat picioarele lui - deci, tocmai zona vestică a Mării Moarte. 
Deci, primeşte de la Joshua Hebronul şi dealurile „Sălbăticiei", deşi 
mare parte din teritoriu aparţinea încă filistinilor şi canaaniţilor. 
Caleb, în numele lui luda, cerea doar dreptul de a poseda ceea ce 
urmau să cucerească chiar ei - cu ajutorul Domnului. înţelegem că 
acest trib, deşi nu prea puternic în acel timp, a tot crescut în putere 
pîna cînd din mijlocul lui s-a ridicat David, care l-a făcut principalul 
trib din regat. 

După împărţire, cele trei triburi transiordaniene au pornit spre 
casă - dar erau gata să fie distruse de restul triburilor israeliene. 
Chiar pe malul (apusean) al rîului, deci în „ţara israeliţilor", s-au 
apucat să ridice un mare altar Domnului. Celelalte triburi au luat 
asta drept sfidare şi au trimis leviţi (în frunte cu Marele Preot 
Eleazar şi Fineas) să ceară explicaţii. O luau drept „răzvrătire 
împotriva lui Dumnezeu" - o reflecţie a momentului cînd singurul 

templu permis era cel din Ierusalim. Dacă ar fi întrebat pe Domnul, 
ar fi aflat că cele trei triburi ridicaseră altarul din pioşenie şi ca să 
amintească triburilor cisiordaniene că sunt fraţi. Oricum, asta nu 
i-au împiedicat pe „fraţi" să-i mai taie cînd şi cînd... 

Joshua, acum bătrîn în ani (împlinise o sută zece ani, zice 
propria lui carte -povestind mai jos şi despre moartea şi îngroparea 
autorului...) a adunat poporul (probabil cele nouă triburi jumătate 
de la apus de Iordan) la Sehem, unde le-a spus evreilor ultima 
cuvîntare. Le-a amintit din nou istoria poporului şi rolul Domnului 
în cucerire şi le-a cerut din nou să jure credinţă Domnului şi că 
vor distruge toţi idolii şi dumnezeii popoarelor cucerite. Primind 
asigurarea, bătrîna căpetenie s-a alăturat strămoşilor, fiind 
înmormîntat în munţi, ca şi Marele Preot Eleazar. în schimb, 
patriarhul losif, strămoşul direct al lui Joshua, a fost înmormîntat la 
Sehem - spre marea surprindere a tuturor creştininilor care ştiu, 
din cuvîntarea primului martir Ştefan, că acesta fusese înmormîntat 
la Mocpela... alături de ceilalţi patriarhi. 

Judecătorii 



Următoarea carte a Vechiului Testament este Cartea 
Judecătorilor. Spre deosebire de Joshua, Judecătorii este o 
carte mult mai puţin editată, mai curînd o colecţie de documente 
disparate adunate fie din Analele curţilor regale, bazate pe vechi 
tradiţii aparţinînd diferitelor triburi israeliene, fie direct din creaţia 
populară. Din acest motiv, cercetătorii consideră că în această carte 
sunt mult mai multe amintiri despre faptele reale, neprelucrate şi, 
deci, mai de crezut decît cele prezentate în Joshua. Dacă în Cartea 
Cuceririi este prezentată o campanie unitară, complet victorioasă, 
sub conducerea principalului erou al tribului lui „losif" şi, deci, a 
regatului Israel, Judecătorii prezintă fapte disparate, încercări nu 
întotdeauna fericite a diferitelor triburi - deseori chiar în conflict 
unele cu altele. 

„Judecătorii" exprimă un cuvînt cu sensul de „căpetenie", 
nu mult diferit de termenul folosit de triburile amerindiene, de 

exemplu. Dacă pe timp de război aceşti „stăpînitori", căpetenii, 
aveau rolul de căpetenie a oastei, pe timp de pace aveau o funcţie 
mai mult administrativă, chiar juridică. Dacă nu ar fi fost vorba de 
israelieni, probabil ar fi fost numiţi „regi", chiar „împăraţi". Primii 
„judecători" au fost numiţi de către Moise, la sfatul socrului lui 
medianit Reuel, să fie ajutat în judecarea problemelor tribale - 
deci, aceştia au fost „căpetenii" a triburilor. Numărul lor se deduce 
a fi fost de doisprezece, dacă e posibil ca ei să fi format (cel puţin 
pe timpul lui Moise şi a urmaşului lui, Joshua) un Consiliu tribal de 
12 membri (cîte unul de fiecare trib, din care, cel al tribului Levi să 
fi fost Marele Preot). Dar probabil a fost mai mic - nu există dovezi 
că or fi fost într-adevăr 12 triburi, iniţial. 

Perioada în care ei au condus destinele Israelului (ca entitate 
geografică) este considerată de către biblişti să se fi întins pe nu 
mai puţin de patru sute de ani. în asta recunoaştem o cifră „ideală" 
de zece generaţii şi se ajunge la ea însumînd anii în care sunt 
consideraţi că ar fi condus unul sau altul dintre judecători. Această 
socoteală împinge întreaga istorie a evreilor mult în timp, astfel că 
încercarea de a corela cu istoria ştiută a regiunii nu mai poate fi 
realizată. De exemplu, între domnia lui Ramses II (pe care cei mai 
mulţi îl consideră a fi fost „faraonul sclaviei") şi anul suirii la tron a 
lui Saul (considerată o dată „istorică" ştiută) nu mai încap cei 400 de 
ani ai Judecătorilor! în schimb, dacă e să considerăm că judecătorii 
consemnaţi au condus deseori simultan în diferite triburi, perioada 
se întinde pe 125 ani, cel mult 150. Deci, dacă Exodul a avut loc pe 
timpul fiului lui Ramses II, Mehnerptah, iar Cucerirea a avut loc 
(deci, între 1200-1150 î.Hr.), socoteala se potriveşte mult mai bine: 
perioada Judecătorilor se întinde între momentul morţii lui Joshua, 
probabil 1150, şi apariţia primului regat israelian, 1000 î.Hr. 

Această perioadă propusă de foarte mulţi cercetători (şi 
nerecunoscută, desigur, de biblişti „tradiţionalişti") poate explica 
şi cum de a fost posibilă apariţia unui stat evreiesc în Canaan. Să 
vedem puţin care era situaţia politică a vremii. în primul rînd, ea are 

loc într-un moment în care întreaga zonă trecea prin schimbarea 
modului de producţie: între perioada („epoca") culturii bronzului şi 
cea a fierului. Bronzul, care înlocuise pe la 2300epoca aramei, era un 
metal mult mai dur decît arama, astfel că tehnologia armamentului 
a permis expansiunea unor civilizaţii ale bronzului - prima fiind 
cea a „regilor păstori" şi ultima fiind cea a „aheilor", a Popoarelor 
Mării. Bronzul era în schimb extrem de scump, puţine mine de 
cupru şi zinc (cele două metale care intră în compoziţia bronzului) 
fiind întîlnite în zonă. Cupru se extrăgea mai ale din insula Cipru 
(probabil numele îi vine chiar de la denumirea metalului, „cypru"), 
iar zincul chiar din insulele Britanice (mai precis, din Cornwall) - 
numite în istorie Insulele Zincului. Cei ce aduceau aceste metale, 
mai ales fenicienii, deveniseră astfel deosebit de bogaţi în acea 
vreme. 

însă, pe la 1500-1600, în micuţul regat anatolian Hatti a fost 
descoperită producerea fierului - ceea ce a dus la apariţia unui nou 
imperiu, cel Hitit. Fierul s-a răspîndit treptat în regiune, maiîntîi la 
asirieni şi apoi şi în restul teritoriilor, ajungînd prin 1200 î.Hr. în zona 
Cananului. Astfel că israelienii, în momentul cuceririi lor, au întîlnit 
cetăţi cu garnizoane înarmate cu arme din fier, mai ales care. Asta 
a dus la faptul ca, acolo unde mulţimea şi dîrzenia în luptă conta, în 
zona montană şi deluroasă, evreii să aibă cîştig de cauză, în timp ce 
la cîmpie, unde superioritatea armelorgarnizoanelorîşi spuneaeste 
u cuvîntul, israelienii să nu aibă multe şanse. Israelienii au trebuit, 
zeci de ani - pînă cînd ei înşişi şi-au îmbunătăţit armamentul - să 
se mulţumească cu stăpînirea zonelor colinare şi muntoase. Se 
pare că pe canaaniţi, agricultori, acest lucru nu-i deranja prea mult, 
oricum nu prea foloseau zona muntoasă. Din Judecătorii înţelegem 
că deseori evreii plăteau biruri canaaniţilor, făceau schimburi de 
produse (troc) şi nu de puţine ori se lăsau influenţaţi de cultura 
canaanită, adoptînd chiar zeităţile acestora. 

Al doilea fapt care caracterizează această perioadă este 
puternica fărîmiţare a triburilor evreieşti. Probabil nici în timpul 

cuceririi ele nu erau unite într-o mare oaste, aşa cum e prezentată 
în primele şase cărţi, dar în Judecători diferitele triburi luptă 
împreună doar cu totul întîmplător. Uneori ele luptă chiar unul 
împotriva altuia. Caracterul unitar al „poporului Israel" este dat 
abia pe timpul regatelor sau ulterior, dupa Exil. Cartea Judecătorilor 
este de fapt o colecţie de „sagas" scrise de unul sau altul din triburi, 
puse împreună de redactor (Baruch?), deseori fără a opera în ele 
pentru a le pune de acord. 

încă de la început sunt arătate cuceririle pe care „luda şiSimeon" 
le fac în detrimentul cananiţilor şi filistinilor - în mod diferit de 
cum este descrisă cucerirea în Joshua, scrisă de preoţii din Israel. 
Desigur, este o lucrare de ficţiune în care, pe lîngă teritorii ocupate 
de Joshua, se spune că luda cuereşte nu numai teritoriul filistean 
(inclusiv marile cetăţi Gaza, Ashkelon şi Ekron), ci chiar Ierusalimul! 
Realitatea este că tribul îşi lărgeşte posesiunile spre est, pînă în 
Marea Moartă, şi sud, spre Negev, reuşind (cu greu) să ţină piept 
filistinlor care atacau spre est. Au rămas pe înălţimi, cedînd total 
zonele de cîmpie. Şi asta pentru că filistinii (ca şi cananiţii) avea 
care şi arme din fier. Acest lucru se vede şi din încercările nereuşite 
ale altor triburi de a cuceri marile cetăţi de pe teritoriul „moştenit" 
de ele: Veniamin (Ierusalim), Mânase (Bethshea), Ephraim (Gezer), 
Zebulum (Kitron), Asher (Zidon)... 

Norocul acestor triburi, pe timpul „Judecătorilor" 
(conducătorilor) a fost că exact în acel moment în întregul Orient 
Apropiat exista un mare gol de putere. Imperiul Hitit dispăruse, 
Egiptul faraonic intrase în faza lui terminală; Mittani suferise în 
atacurilor de la hitiţi, asirieni şi popoarele mării, fiind distrus de 
asinrieni; iar Assiria abia începpuse să se ridice - sub Tukulti- 
Ninurta I (pe la 1235). Dar el a trebuit să se ocupe mai întîi de 
Babilon şi Mesopotamia, iar după Tiglath-Pilesar (1093) au urmat 
cîţiva regi slabi, care au rezistat cu greu arameilor. Deci, evreii 
aveau de confruntat adversari slabi: filistinii şi cananenii. Dacă se 
trezeu cu un Tutmosis sau Tiglath-Pileser, dispăreau înainte de a 

crea un stat centralizat. 

Cu toate astea, cel mai adesea, israelienii erau înfrînţi. De 
aceea, piosul redactor căută să explice înfrîngerile pe... „curvia" 
poporului. Iarăşi şi iarăşi aesta (poporul) îl înşeală pe Domnul cu 
tot felul de baali şi astarte (Baalim şi Asheroth, forma la plural a 
lui Asherah). Dacă Baal este Domnul, Astarte este Doamna (Lady, 
în engleză) - ambii zeităţi agrare ale fecundităţii şi belşugului, aşa 
cum şi trebuie să fie pentru nişte populaţii agrare. Forma corectă 
este Ashtarte, dar editorul i-a dat forma „Asheroth" pentru a rima 
cu „boshet" (ruşine). Lasă de fapt cuvîntul netradus - însemnă şi 
„crîng". în aceste crînguri aveau loc actele de prostituţie rituală. 
Ashtarte a fost principala zeitate feminină în întreaga lume semită, 
mai ales la Tyr. în Babilon era numită Ishtar. 

Şi pentru că Domnul, cel care îşi asumase responsabilitatea 
totală privind destinul poporului Israel, iar acesta (poporul) o ia de 
obicei pe coajă chiar de la duşmani slabi, e clar: doar poporul e de 
vină. Desigur, pentru că „îşi înşeală" unicul Dumnezeu, care este, 
astfel, obligat să-şi pedepseacă supuşii. Şi îi pedepseşte cu mîna... 
duşmanilor. Aşa că asistăm la o „istorie" ciclică în care faptele se 
repetă: poporul greşeşte şi e pedepsit; asuprit, poporul „strigă la 
Domnul", pocăindu-se; Domnul îl iartă şi îi promite ajutor nelimitat; 
poporul, sub conducerea unui conducător „Judecător" salutar, îşi 
învinge duşmanii (direcţi); poporul aduce mulţumiri Domnului; 
poporul cade din nou în păcat, atrăgîndu-şi mînia Dumnezeului. Şi 
de la capăt. 

Primul „erou" israelian este Othniel, fiul lui Kenaz, un frate mai 
tînăral lui Caleb (deci, din tribul lui luda). Pentru a pedepsi păcatelor 
lor, Domnul îl „trimite" pe „împăratul" din „Mesopotamia" să-i 
asuprească. Pentru „Mesopotamia" este folosit cuvîntul Haran- 
Naharaim - deci, ţara unde este situat Haranul. Atacul venea, 
deci, dinspre nord-est, sub conducerea lui „Cushan-rishataim" (în 
ebraică: cuşiţii de două ori blestemaţi). Deci, e greu de ştiut cine 
este ascuns sub acest nume. Cum e greu de crezut că o armată 



283 



asiriană (?) a cucerit întregul Canaan, ajungînd să atace teritoriul 
lui luda, e posibil ca acest Othniel să fi fost căpetenia unei forţe 
comune evreieşti care s-a înfruntat, poate undeva pe Iordan, cu 
un corp expediţionar asirian-cuşit pornit după jafuri, nu cucerire. 
Probabil este o amintire a unei tradiţii comune atît în nord, în Israel, 
cît şi în sud, în luda. 

Al doilea judecător amintit este Ehud. Se ştie puţine lucruri 
despre acesta - numai că este Beniamit. Se pare că un grup de evrei 
trans-iordanieni (deci, ai luiReuben şi Gad), probabil amestecaţi 
cu amoniţi (sunt amintiţi şi „amaleciţii", dar e greu de crezut că 
ei veneau tocmai de la sud de luda), sub conducerea unui lider 
moabit, Eglon, au atacat peste rîul Iordan şi ocupat o zonă în cîmpia 
fostei cetăţi lerihon, pe teritoriul tribului Beniamin. Beniamiţii 
au trebuit să le plătească tribut. De asta a profitat chiar cel care 
căra tributul, „stîngaciul" Ehud. Necontrolat cu atenţie de gărzi, a 
reuşit să pătrundă în prezenţa „regelui" Eglad cu un pumnal şi să-l 
asasineze. în învălmăşeala produsă, au atacat beniamiţii şi au reuşit 
să-i alunge pe cotropitori. Acest lucru ne face să credem că e vorba 
din nou de o ceată de jefuitori, orobabil cîteva sute de oameni, pe 
care au reuşşit să-i învingă puţinii oşteni beniamiţi - reamintesc, 
cel mai mic trib evreu. Şi poate nu atît de decisiv pe cît pare din 
legende: Ehud a fost nevoit să se retragă în „munţii Efraim" şi să 
ceară ajutor de la tribul mult mai puternic al efraimiţilor. 

Al treilea judecător este abia amintit - Shamgar - care a avut 
o confruntare cu filistinii, dar al patrulea este marea prorociţă 
Deborah, chiar din tribul Efraim. Ca de obicei, Domul dă pe mîna 
cananiţilor triburile păcătoase - în acest caz, Neftali, Zebulon şi 
Efraim. Acestea ajunseseră să plătească tribut cananiţilor care 
ocupau cetăţile întărite din cîmpiile din regiune. Deşi Joshua 
vorbeşte de distrugerea cetăţii Ţoarş\ uciderea „regelui" acesteia, 
Jabin, vedem acum că acesta nu numai că stăpînea regiunea la 
graniţa cu Fenicia, dar primea chiar bir de la evreii ce trăiau pe 
înălţmii. Oastea acestuia, condusă de „generalul" (căpetenia) 

Sisera din Haroshet, avea, zice cartea, „900 de care din fier" - 
motiv temeinic pentru care îi ţine pe evrei în supunere mai bine de 
două decenii. 

Efraim, tribul care l-a dat pe marele Joshua, a continuat să 
se considere un fel de lider al triburilor nordine - Benjamin şi 
Mânase, şi chiar a celorlalte triburi mai mici, care nu descindeau 
din losif: Neftali, Zebulon, Asher, Isachar, Dan... Erau de-a dreptul 
geloşi pe acest renume, aşa că nu o dată a atact alt trib pentru a-şi 
impune recunoaşterea. Locuia în aşa-numiţii Munţi Efraim, ceea 
ce însemna zona muntoasă a regatului nordic, Israel - pe timpul 
căruia cărţile judecătorilor erau puse împreună. Oricum, aici, între 
cetăţile (de mai tîrziu) Ramah şi Betel, pe teritoriul lui Beniamin, 
trăia prima şi singura mare profetă ebraică, Deborah. 

După ani şi ani de supunere, Deborah a simţit că venise timpul 
să lupte pentru libertate. în acest scop, l-a chemat pe Barak din 
Neftali care, nu departe de Ţoar, în Kadesh, ducea o luptă de gherilă 
cu Jabin. Pentru asta a hotărît adunarea forţelor triburilor nordice 
la muntele Tabor, care ocupa o poziţie centrală între Neftali, 
Zebulun, Isachar, Beniamin, o parte a tribului Mânase (numit aici 
Machir) şi Efraim. Aceste triburi s-au adunat acolo, chiar dacă cu 
mare reluctanţă - mai ales că Efraim nu părea prea dornic să se 
alăture. Ca de altfel nici alte triburi: Dan, Asher şi triburile trans- 
iordaniene. în realitate, probabil Asher avea lupte cu fenicienii, 
Dan cu filistinii, iar Reuben cu moabiţii. E de altfel ultima dată cînd 
tribul Reuben este pomenit în Biblie. Nici luda şi Simeon n sunt 
pomeniţi - ceea ce îi face pe unii să considere că, în acel moment, 
aceste triburi nici nu ajunseseră în Canaan, sau nu făceau păarte 
din federaţia israeliană. 

Cumva, Sisera a fost convins să părăsească baza de apărare de 
la Harosheth şi să atace de-a lungul rîului Kishon. Domnul, într- 
adevăr, i-a ajutat pe israelieni: o ploaie torenţială a făcut ca rîul 
să iasă din matcă, înglodînd principala armă a cananiţilor, carele 
de luptă. Astfel că evreii, deşi prost înarmaţi, au putut să învingă 

armia mai bine înarmată. Sisera a scăpat fugind de pe cîmpul de 
luptă, pornind spre nord, dar, ascunzîndu-se într-o colibă, a fost 
ucis de cei ce îi promiseră ajutor. Cîntarea Deborei, care descrie 
această primă mare victorie a israeliţilor, este considerată cea mai 
veche parte a Vechiului Testament cu „autor" cunoscut (cîntecul 
lui Miriam, la Marea Roşie, e mai mult un cîntec popular). Oastea 
israeliană, a reuşit să elibereze întreg teritoriul pînă la graniţa cu 
fenicienii. Se pare că a căzut şi cetatea Ţoar cu această ocazie - 
poate atacată pe neaşteptate. Şi, poate, tot acum e cucerită cetatea 
Meggido, aflată de cîteva sute de ani în posesia egiptenilor., care 
avea în canmtonată numai o forţă slăbită, neplătită şi nemotivată. 

Alţi Judecători 



Nu trece mult şi Domnul dă evreii pe mîna Medianiţilor, de data 
asta, „pentru că nu au făcut ce îi plăcea Domnului". Medianiţii, 
foştii aliaţi, atacaţi de evrei înainte de pătrunderea în Canaan, 
aveau, probabil, motiv să-şi jefuiască foştii aliaţi. Ca să scape de 
atacurile medianiţilor, evreii se retrag pe dealuri, părăsind cîmpiile. 
în urma plîngerilor israelienilor şi a pocăinţei lor, Domnul, prin 
îngerii lui, îl alege pe Ghedeon, din neamul Mânase (deci, iarăşi un 
membru al tribului Raşelei) drept căpetenie. Asta, după ce îl învaţă 
pe Ghedeon cum să aducă jertfă Domnului - se pare că evreii cam 
uitaseră acest lucru... 

Prima faptă de „vitejie" a lui Ghedeon a fost să distrugă, în 
timpul nopţii, un altar închinat lui Baal şi un stîlp închinat Astartei 
(care aparţineau chiar tatălui său, loas!) şi să ridice în locul lor un 
altar de jertfă Domnului. Cînd locuitorii cetăţii i-au cerut lui loas 
să-şi alunge fiul pentru fapta lui, acesta i-a pus în încurcătură: 

„Oare Baal nu este un dumnezeu? Nu are decîtsă se apere singuri" 
Drept urmare, din acea zi Ghedeon s-a numit lerubaal („Apere- 
se Baal"). Cum numele lerubaal poate însemna şi Apere-I Baal, 
probabil lucrurile s-au petrecut viceversa: copilul se numise cu un 
nume canaanit, dar după „revolta" lui religioasă, a primit numele 
de Ghedeon... 

Medianiţii, uniţi cu Amaleciţii şi alte triburi nomade (înrudite, 
probabil, ei fiind strămoşii arabilor) au atacat din nou teritoriul 
Mânase, avînd drept ţintă valea şi cetatea lezreel, de pe teritoriul 
Isachar. E greu de spus pe ce cale au ajuns jefuitorii nomazi în 
centrul Canaanului. Poate pe mal, aduşi de egipteni? Poate trecînd 
Iordanul, celelalte triburi trans-iordanice neîmpotrivindu-se? 
Oricum, Ghedeon cheamă pe Mânase şi Isahar la luptă, adunîndu- 
se pe dealul Harod. Oastea Medianiţilor era în valea lezreelului, pe 
înălţimea More. Victoria i-a fost dată lui Ghedeon de inventivitate. 
După ce a făcut ca în tabăra lui să rămînă doar 300 de oameni viteji, 
buni luptători (pe ceilalţi trimiţîndu-i acasă), a organizat un atac 
de noapte. înarmaţi cu săbii (probabil primele şi singurele arme 
din fier!), ducînd cu ei trîmbiţe şi făclii ascunse în ulcioare de lut, 
au atacat tabăra nomazilor. După ce au ucis străjerii şi au pătruns 
printre corturi, au sunat din trîmbiţe şi au spart ulcioarele. Cuprinşi 
de panică, medianiţii au început să se ucidă între ei, după care au 
rupt-o la fugă. 

în urma victoriei, Ghedeon trimite soli să refacă alianţa tribală 
de pe timpul lui Debora. S-au adunat din Neftali, Zebulun, Mânase 
şi Isahar, urmărindu-i pe fugari dincolo de hotare, Efraimiţii au 
ocupat vadul de la Iordan, ucigînd mare parte din oastea medianită. 
Ulterior Ghedeon a urmărit restul oastei în debandadă şi a învins-o 
din nou, găsind-o iarăşi nepregătită (sau, poate, e vorba de două 
războaie diferite). La întoarcere, luptătorii evrei (în continuare 
doar 300, zice biblistul) au jefuit cetăţile Succoth şi Penuel, care 
refuzaseră să dea ajutoare israelienilor. 

Ghedeon s-a certat nu numai cu aceste cetăţi, aflate pe teritoriul 

lui Gad (Ruben nu este amintit în poveste), ci şi cu Efraim. Aceştia 
au intervenit, e drept, în bătălie - în caz că nu este o reminiscenţă 
a unei întîmplări mai vechi -, dar nu la invitaţia lui Ghedeon. De 
ce anume nu i-o fi chemat în coaliţie? Cel mai probabil motiv este 
acela că acesta a dorit să păstreze gloria doar pentru el. Efraim, trib 
mai numeros, ar fi devenit liderul coaliţiei. Aşa, în urma victoriei 
împotriva jefuitorilor arabi, prestigiul lui Ghedeon a depăşit pe 
cel al altor judecători. Atît de mult încît uniunea tribală i-a propus 
să devină un fel de rege a cărui funcţie să devină una ereditară: 
„Stăpîneşte asupra noastră atît tu, cît şi fiul tău, şi fiul fiului tău." 
Dar Ghedeon a simţit că poporul nu era pregătit pentru monarhie 
şi a refuzat, zicînd că „Domnul va stăpîni peste voi." A cerut în 
schimb să i se dea tot aurul (bijuteriile) cucerite de la Medianiţi. 
Din ele a turnat un efod din aur pe care l-a pus în cetatea lui, Ofra, 
devenind idolul poporului. Deci, Ghedeon a redevenit lerubaal... A 
lăsat şaptezeci de fii de la mai multe soţii şi ţiitoare. 

Unul din ei a fost Abimelec, născut la Sechem dintr-o 
ţiitoare... Ca de obicei, israelienii „uitaseră de Domnul" şi-şi 
luaseră dumnezeu pe Baal-Berit. Uitaseră şi „binefacerile casei 
lui Ghedeon". La asta contribuia, poate, şi faptul că cei 70 de fii ai 
lui lerubaal erau împreună la putere. Aşa că Abimelec s-a dus la 
Sihem (numele ebraic), la fraţii lui, şi împreună cu ei a reuşit să-i 
facă pe locuitorii din Sihem să se răzvrătească. Cu ajutor bănesc din 
partea locuitorilor, şi-a adunat o ceată de „bătăuşi" (mercenari) cu 
ajutorul cărora s-a dus la Ofra şi şi-a ucis fraţii vitregi, punînd mîna 
pe putere. A scăpat doar lotam, cel mai mic dintre fraţi. Acesta 
s-a dus pe Gherizim, muntele sfînt al israelienilor, şi acolo a spus o 
pildă: copacii au hotărît să-şi ungă împărat, dar după ce măslinul, 
curmalul, ba chiar şi viţa au refuzat, l-au ales pe spin. Acesta le-a 
spus: veniţi la umbra frunzei mele şi vă voi adăposti. După ce i-a 
îndemnat pe evrei la răzvrătire, s-a adăpostit dincolo de graniţă. 

Cartea Judecătorilor, compilată de un iahvist, exprima punctul 
de vedere prezent la sfîrşitul monarhiei. După ce majoritatea 

regilor se dovediseră necredincioşi lui lahve, ba chiar duşmani ai 
acestuia - atrăgînd deseori asupra poporului evreu nenorocirile 
(credeau iahviştii), preoţii ajunseseră la părerea că doar Domnul 
poate fi împăratul - de unde şi speranţa venirii împărăţiei lui 
Dumnezeu, stat teocratic în care puterea aveau s-o aibă preoţii sub 
conducerea directă a Domnului. Aceste opinii se vorîntîlni şi în alte 
părţi ale Vechiului Testament. Oricum, dacă Ghedeon a înţeles că 
nu venise vremea unui monarh, fiul lui, Abimelec, grăbise lucrurile. 
Aşa că puterea lui a durat numai trei ani. 

Probabil evreii erau oricum nemulţumiţi. în acea vreme, 
Sihem era o cetate canaanită - deci, prin instaurarea lui Abimelec, 
canaaniţii încercau să păstreze puterea în zonă. Banii de ajutor 
fuseseră luaţi de la templul lui Baal-Berit (Domnul Jurămîntului). 
Cine ştie pentru ce, regele a reuşit să-şi îndepărteze susţinătorii 
canaaniţi, astfel că Sihem a fost prima cetate care s-a răzvrătit. 
Abimelec atacă cetatea şi ucide o mulţime de răzvrătiţi. Şi, în timp 
ce cetele lui Abimelec dărîmau cetatea şi turnau sare pe ruine, cei 
ce scăpaseră s-au refugiat la Thebez. Regele i-a urmărit şi acolo, 
asediind turnul micii cetăţi. A cucerit-o - dar o femeie de pe ziduri 
a aruncat o piatră de rîşniţă care l-a lovit mortal în cap. Cu asta s-a 
sfîrşit neamul lui Ghedeon - dar şi prima încercare de instaurare a 
monarhiei în Israel. 

Urmează doi judecători despre care nu se pomenesc nici un fel 
de fapte: Tola din Isahar şi lair Galaaditul, din Gad (Gilead). Cu 
acesta, interesul se îndreaptă către triburile de la est de Iordan. 
Cînd acestea s-au aşezat în valea Iordanului, au deplasat triburile 
Amonite spre est, în deşert. Desigur, aceasta nu a avut loc în mod 
paşnic, amoniţii s-au răzbunat atacînd deseori triburile israeliene 
de la est de Iordan, ba chiar trecînd deseori Iordanul, în Beniamin, 
Efraim şi chiar luda. Amoniţii nu au reuşit să-şi elibereze ţara, dar 
aceste triburi ebraice au trebuit să plătească tribut - şi nu se ştie 
cînd anume au avut loc aceste evenimente, ci doar că au durat 18 
ani. Oamenii s-au rugat Domnului şi au cerut ajutor. Acesta, după 

ce i-a certat, le-a promis ajutor. Aşa că gadiţii s-au adunat la Miţpa, 
o cetate la graniţa sud-estică spre Amon. Vorbim probabil despre o 
perioadă mai recentă decît atacul lui Ghedeon asupra Succothului 
şi distrugerea cetăţii Petuel. Sub atacul amoniţilor, ei au apelat la 
ajutorul unui „viteaz". Mai curînd, al unui tîhar: lefta Galaditul. 

Acesta era fiul unei prostituate. Fii legali ai tatălui lui l-au 
alungat, aşa că el s-a dus la Tob unde s-a îmconjurat cu alţi tîlhari. 
Acum, „bătrînii Galaadului" i-au promis că-l vor face căpetenia 
Gadului (care era numit alternativ „Galaad" şi „Gilead"), în caz că-i 
vor ajuta în lupta cu amoniţii. Tîlharul a aceptat şi s-a mutat cu 
familia la Miţpa. lefta a întrebat pe regele amoniţilor de ce vrea să 
facă război cu israelienii, iar acesta i-a răspuns: să-mi eliberez ţara 
pe care mi-aţi cucerit-o. Şi lefta găseşte o justificare pe care numai 
Duhul Domnului i-o putea pune în gură: „Ţara asta nu ea ta, cine-a 
dat-o Domnul în stăpînire. Oare tu nu stăpîneşti ceea ce Chemoş 
(zeul amoniţilor) îţi dă?" Care va să zică, cel mai puternic drept este 
cel al cuceritorului. Oricum, cuceritorul scrie istoria... 

Pregătindu-se de luptă, lefta nu s-a mulţumit doar cu ajutoarele 
primite de la manasiţii răsăriteni, ci s-a apucat să promită 
Domnului, drept jertfă, prima fecioară care va întîmpina oastea 
victorioasă. într-adevăr, oastea israeliană îi înfrînge pe amoniţi, 
jefuind teritoriile lor din răsărit, de la marginea deşertului, dar, 
cînd s-au întors, cine a fost prima fecioară care-i aştepta? Chiar 
fiica lui lefta! Cu jalea în suflet, acesta a trebuit să o jertfească. Zice 
biblistul că de atunci fecioarele aveau obiceiul să se adune, o dată 
pe an, să serbeze timp de patru zile amintirea „fiicei lui lefta". Doar 
că povestea este foarte greu de explicat. în primul rînd, editorii 
aveau tot interesul s-o elimine: descria obiceiuri străvechi, abolite, 
de sacrificii umane (nu e singura din Biblie). Pe de altă parte, în ea 
se subliniază deplina supunere faţă de Domnul, atît a căpeteniei 
cît şi a fiicei sale. încă mult mai probabil, evenimentul nici nu a 
avut loc - sau, dacă da, e vorba de asimilarea cultului iahvist din 
zonă unui obicei mult mai vechi, păgîn: sacrificarea anuală a unei 

fecioare. Bineînţeles, numele „fiicei" va rămîne pentru totdeauna 
necunoscut. 

Urmează alt eveniment greu de explicat: războiul dintre Gadiţii 
conduşi de lefta şi Efraimiţi - cică pentru că aceştia din urmă nu 
fuseseră chemaţi la luptă. Aceasta implică din nou posibilitatea ca 
aceigadiţi conduşi de lefta să fi fost pur şi simplu păgîni, poate gadiţi 
amestecaţi în masa amoniţilor. lefta a aplicat o stratagemă de luptă 
des întîlnită în cazul atacurilor externe: lăsînd cetăţile bine întărite, 
s-a retras pustiind terenul în faţa atacatorilor. între timp, a trimis 
oşti să ocupe vadurile Iordanului şi să taie căile de aprovizionare 
ale acestora. Drept urmare, efraimiţii au fost distruşi. 

Şi interesul cronicarului se îndreaptă din nou către Canaan. 
Urmează trei judecători de care nu se ştie mai nimic: Iblam din 
Betlehem, Elon din Zebulun şi Abdon din Efraim. încet, atenţia se 
apropie de cei ce aveau să ducă lupte cu israelienii timp de sute de 
ani: filistinii. Următorul judecător avea să fie Samson, Danitul. Dan 
era tribul pe care sorţii i-au dat cea mai ingrată poziţie: în prima 
linie a frontului cu filistinii. Aceştia, după ce cuceriseră litoralul 
Canaanului şi înfiinţaseră cele cinci cetăţi, au avut nevoie de cîteva 
decenii să se întărească. Acum erau gata să pornească la lărgirea 
teritoriului - şi Dan le stătea în cale. Lupta lui Samson are pe alocuri 
caracterul unor legende populare, el a fost mai curînd un fel de 
haiduc a cărui luptă cu filistinii a fost mai curând un fel de răzbunări 
personale, bazate pe forţa fizică şi mai puţin pe inteligenţă şi 
pricepere militară. Un fel de Herakles sau Ghilgameş ebraic. Mai 
mult, numele lui se aseamănă celui al zeului Soare, Şemeş, deseori 
prezentat în luptă cu forţele rele (întruchiparea bolilor). Interesant 
este faptul că la doar trei kilometri sud de Ţorea (cetatea lui natală) 
era localitatea Beth-Shemesh, important loc de cult al soarelui. 
Oricum, ulterior tribul Dan a părăsit acest loc incomod, mutîndu-se 
tocmai în colţul nord-estic al teritoriului ocupat de evrei în Canaan. 
Luptele lui Samson cu filistinii nu au avut nici o urmare pozitivă 
pentru israelieni. 

Ca în mai toate legendele, povestea porneşte de la naşterea 
eroului. Mama lui, soţia lui Manoah din Ţorea, era stearpă. Aşa că 
a fost vizitată de un înger care i-a promis că va naşte un fiu - dar 
trebuia să-l făgăduiască Domnului încă din pîntece. Mai precis, să 
facă legămînt de năzărit: să nu bea, să nu se radă, să mănînce hrană 
kosher, să nu se apropie de stîrvuri... Nazirit înseamnă „cel ce a fost 
pus deoparte" şi, în timp, a dat naştere la o adevărată sectă iahvistă 
a cărei membri se separau de lume - asemeni călugărilor. Ebioniţii 
de la Qumran au fost şi ei naziriţi şi, probabil, tot aşa au fost loan 
Botezătorul şi chiar lisus din Nazaret. Nu toţi erau „făgăduiţi" pe 
toată viaţa, deseori se dedicau în anume împrejurări şi pe anumite 
perioade. Aşa era „postul" de 40 de zile, amintit de Evanghelii în 
cazul lui lisus. 

După naştere, Samson a copilărit şi crescut în Dan, între Ţorea 
şi Eştaol - localităţi la circa 20 km vest de Ierusalim, în apropierea 
graniţei cu filistinii. Aşa că, crescînd, nu i-a fost greu să dea cu ochii 
de o filisteancă - în cetatea acestora, Timna, vreo 10 km mai spre 
vest, în drum spre cetatea Aşdod. A vrut numaidecît să o ia de 
nevastă. Geaba s-a împotrivit mama lui, a trebuit să o peţească. Zice 
biblistul: „aşa trebuia să se întîmple, pentru că era voia Domnului 
ca Samson să aibă o pricină de ceartă din partea filistinilor." Şi ni se 
explică: pe atunci copii lui Israel plăteau bir filistinilor. 

Cum Samson ucisese întîmplător un leu cu mîinile goale şi în 
stîrvul acestuia nişte albine produseseră miere, la ospăţul de nuntă 
evreul s-a gîndit să-i înşele pe cei 30 de nuntaşi filistini. Le-a cerut să 
răspundă la o cimilitură: „Din cel ce mănîncă a ieşit ce se mănîncă 
şi din cel tare a ieşit dulceaţă." Trebuiau filistinii să ghicească în 
şapte zile, altfel trebuiau să-i dea 30 de cămăşi şi 30 de haine de 
schimb. O avere, probabil. Ce să facă aceştia? Au apelat la ajutorul 
miresei - care şi-a trădat noul soţ. Samson, supărat, s-a dus la 
Ascalon şi a ucis 30 de filistini, jefuindu-i de haine ca să-şi plătească 
datoria... Apoi a plecat acasă, în Dan. Tatăl fetei a dat-o de nevastă 
unui tovarăş a lui Samson. 

Nu peste mult timp, Samson s-a dus la nevastă-sa, vrînd „să 
intre la ea". Aşa a aflat că ea era de-acum nevasta altcuiva. Dar 
putea s-o aibă pe sora mai mică a acesteia... Viteazul nu a vrut - 
acum avea justificarea să facă rău filistinilor. A prins 300 de vulpi, 
a legat făclii aprinse de coada lor şi le-a dat drumul în lanurile de 
grîu, incendiindu-le. Filistinii s-au răzbunat, desigur. Dar cum nu au 
dat de Samson, i-au ars socrul şi fosta nevastă - chiar dacă acum 
era nevasta altuia. Alt prilej de răzbunare... A ucis nişte filistini şi 
s-a refugiat în „crăpătura stîncii Etam"Acum are loc episodul al 
doilea. Filistinii intră în luda şi aceştia promit să-l captureze... pe 
Samson. Haiducul se lasă legat cu sfoară şi predat filistinilor, la Lehi. 
Văzîndu-se în mijlocul cetăţii, Samson şi-a rupt frînghiile. A apucat 
o falcă de măgar şi a ucis 1000 de oşteni. Ca în Gruia lui Novac... 
După care a smuls porţile din ţîţîni şi a plecat în pace. 

Problema este cu numele cetăţii. După ce a ieşit din cetate, 
Samson a aruncat falca de măgar şi... „acel loc s-a nmumit Ramat- 
Lehi". Mai precis: Aruncarea Fălcii. Deci, Lehi se numea sau nu 
Lehi? Samson a folosit o falcă într-o cetate purtînd alt nume - sau 
a fost descris ucigînd filistini folosindu-se de o falcă doar pentru că 
întîmplarea avea loc în cetatea „Falcă"? Oricum, de parcă minunea 
nu a fost de-ajuns, Dumnezeu face să apară un izvor din stîncă, 
pentru că Samson a strigat. S-a numit, desigur, Izvorul celui care 
strigă... Şi acest izvor este „şi acum" la Lehi. 

în urma acestor întîmplări, Samson devine, zice Biblia, 
Judecătorul lui „Israel" timp de 20 de ani - pe timpul Filistinilor. 
Această perioadă este destul de vagă - puterea filistinilor s-a întins 
pe mai bine de un veac, poate chiar o sută cincizeci de ani. Abia 
David a reuşit să-i izoleze în teritoriul lor, obligîndu-i (probabil) să 
plătească tribut. Cînd anume Samson a fost judecător? Şi a fost el, 
de fapt, judecător? Nu, nici vorbă a întregului „Israel"; poate cel 
mult al tribului propriu, Dan. Aşa cum, pînă în momentul în care el 
este pomenit drept judecător, a dus lupte de unul singur împotriva 
filistinilor, deseori fără ajutorul - ci chiar cu adversitatea lui luda, 

cel mai apropiat trib -, tot aşa se va întîpla şi după aceea, cînd el era 
„judecător al întregului Israel". 

Mai întîi se duce la Gaza şi repetă întîmplarea de la Lehi: smulge 
porţile cetăţii şi le duce „pe muntele din faţa Hebronului" Nu ştim 
care munte, dar e de crezut că nu a pătruns pe teritoriul lui luda, 
care îşi aveau capitala la Hebron şi care îi erau, probabil, adversari, 
întîmplarea este o repetare a celei de la Lehi, poate chiar singura 
întîmplare de acest gen - dar de data asta nu mai ucide nici un 
filistin. Ba mai degrabă ocoleşte trupele care-l aşteptau... Oricum, 
nu avea cu el nici o trupă de oşteni, lucru greu de crezut din partea 
unui judecător. Imediat începe povestea legăturii cu Dalilah, unde 
de asemenea Samson apare singur... 

Dalilah era o filistină de pe valea rîului Sorec, rîu care izvora 
la sud de Ierusalim şi, după ce făcea graniţa dintre teritoriul lui 
Dan şi cel al lui luda, străbătea teritoriul filistinilor şi se vărsa în 
Mediterana între cetăţile Ekron şi Ashdod. Aici, pe malul rîului (mai 
curînd un pîrîiaş) o vede Samson, scăldîndu-se, şi se îndrăgosteşte 
de ea. Povestea capătă conotaţii de basm, fiind deseori întîlnită 
în basmele europene (şi chiar în cele arabe, persane şi asiatice). 
Căpeteniile filistinilor, ni se spune, îi cer Dalilei să afle de la Samson 
unde-i stă puterea - promiţîndu-i cîte 1100 de sicii de argint de la 
fiecare. Lacomă la bani, femeia acceptă. După ce de trei ori eroul 
o păcăleşte, el cedează rugăminţilor ei (deşi de fiecare dată fusese 
atacat de filistini!) şi-i spune: trebuie să aibă părul tăiat. în acest fel 
urma să calce legămîntul făcut de mama sa cu Dumnezeu - care 
nu l-a mai ajutat. Filistinii au pus, deci, mîna pe el, i-au scos ochii 
şi l-au legat cu lanţuri de aramă, aruncîndu-l în temniţa din Gaza, 
unde învîrtea o rîşniţă. 

Doar că filistinii s-au grăbit crezîndu-l pe Samson învins. 
Ultimul lor gînd era să se oupe de toaleta prizonierilor, aşa că 
părul a crescut şi Domnul i-a redat acestuia puterile. Fiind dus 
la un ospăţ al căpeteniilor, la care acestea aduceau jertfe zeului 
lor Dagon, cu ultimele puteri, Samson împinge stîlpii templului şi 

face ca acoperişul să se prăbuşească asupra lui şi a duşmanilor săi, 
răzbunîndu-se chiar cu preţul vieţii. Frumoooos. Eroic. 

Neadevărat. în povestea lui Samson şi Dalilah, una dintre cele 
mai cunoscute poveşti din Vechiul Testament -dacă nu din întreaga 
Biblie - se confruntă nu doi, ci trei zei. Toţi, semitici, ne-iudaici. 
în primul rînd, chiar Samson, inspirat din Shemesh, zeul Soare. 
Dalilah, reflecţie a lui Lilah (ebraic= Noapte) şi Dagon, zeul filistin 
în templul căruia eroul-zeu îşi dă viaţa. Ca toate celelalte fapte ale 
lui Samson, şi această ultimă poveste se inspiră din diferite mituri 
solare canaanite. Aşa cum Soarele îşi pierde puterea în toiul nopţii, 
tot aşa Dalilah îl lasă pe erou fără forţele vitale - tăindu-i părul. 
Că efectul nu este aşa cum îl prezintă Biblia (legămîntul de nazirit 
călcat) este uşor de explicat, ştiind că puterea (chiar a lui Samson) 
nu stătea în părul lui, ci în înţelegerea cu Dumnezeu. Faptul că a 
fost tuns prin înşelăciune trebuia să fi fost ştiut de Domnul - şi 
rămas nepedepsit. 

Dagon apare doar în VT. ca zeu al filistinlor. Mulţi cercetători au 
încercat să îi expălice numele. A fost asemănat cu dag, un cuvînt 
ebraic însemnînd peşte, şi s-a presupus că era un „idol" cu aspect 
de peşte - doar filistinii trăiau pe malul Mării şi pescuitul era 
important pentru ei. Probabil idolul chiar avea înfăţişare de peşte 
(de prisos să amintesc că nu s-a descoperit nici o urmă a vreunui 
zeu-peşte, şi chiar Biblia îl prezintă, în altă poveste, cu cap, mîini 
şi picioare). Dar se ştie că locuitorii Canaanului aveau o zeitate 
agricolă, a vegetaţiei, care se numea Dagan\ Relaţia între el şi Soare 
este evidentă. Oricum, se bănuie că în răstimpul celor două sute de 
ani de cînd se stabiliseră în zonă (mai ales dacă printre Popoarele 
de lîngă Mare erau şi semiţi, poate ciprioţi sau chiar cretani de 
origine semitică), filistinii împrumutaseră multe elemente ale 
culturii semiţilor locali - în primul rînd religia şi riturile agrare. 



38 



Judecătorii fără judecători 



Ultimele două întîmplări din Judecători nu au nicio legătură cu 
celelalte. De fapt, nici nu ne prezintă faptele (sau numele) unor 
Judcători. Au pătruns în această carte doar pentru că, pe parcursul 
lor, se specifică faptul că întîmplările au avut loc „pe vremea cînd 
nu era împărat în Israel". 

Prima dintre ele este povestea lui Micah, locuind în Muntele lui 
Efraim - mai precis, în munţii din jumătatea de nord a Canaanului. 
începe abrupt: Micah îşi linişteşte mama: „cei 1100 de şecheli care 
îţi lipsesc, eu i-am furat." Drept mulţumire, mama îl binecuvîntează. 
Credeţi că mint? Zice mama: „Binecuvîntat fie fiul meu de Domnul". 
Desigur, cine face fapte plăcute în ochii Domnului, merită... Micah 
nu s-a oprit cu faptele plăcute Domnului aici: cu argintul respectiv, 
s-a apucat de-a turnat un efod, un terafim şi un idol (chip cioplit) 
- dînd astfel (zice el) argintul înapoi Domnului. Măi să fie! Parcă 
Domnul poruncise să nu se facă chip cioplit, nici să nu se închine 

lui (Micah s-a închinat...) Ne amintim că şi Ghedeon, lerubaal pre 
numele lui, turnase, din aur, un efod şi un chip cioplit. Dar Biblia 
zice că abia după moartea lui „Israel a început din nou să curvească 
cu Baali"... 

E drept, cum ziceam, pe lîngă chipul cioplit, Micah a făcut şi-un 
„terafim". Pus alături de (sau pe) efod, să fi fost vorba despre o 
altă „arcă"? Micah şi-a uns unul din fii să fie preot - dar l-a înlocuit 
la prima ocazie cu un levit rătăcitor. Biblia este destul de nesigură 
aici: tînărul levit era din Betlehemul Iudeii, fiind şi „fiu al lui luda". 
Ştim că leviţii erau fii ai lui Levi - cei care nu au primit parte din 
„moştenire" pentru a fi preoţi şi a primi zeciuiala de la celaelalte 
triburi. Dar această împărţire reflectă mai curînd perioada cînd 
Vechil Testament a fost editat, cînd singurii leviţi „certificaţi" erau 
cei de pe lîngă Templu... Povestea aceasta, ca şi următoarea, unde 
întlnim un levit efraimit, scăpate printre celelalte din Judecătorii, 
nu au fost editate cum trebuie şi au scăpat informaţii nedorite. 

Acum intervine şi „judecătorul". Mai precis, tribul israelian Dan 
- care în limba ebraică înseamnă judecător (ca şi kady, în limba 
arabă). Cum am văzut din povestea lui Samson, Dan trăia „în acele 
zile" în calea expansiunii filistine. E clar că faptele de vitejie ale lui 
Samson nu avuseseră nici un fel de efect asupra puterii cetăţilor 
filistine. Aşa că „fiii lui Dan" au ales dintre ei cinci iscoade şi i-au 
trimis în lume să găsească un loc unde s-ar putea ei refugia din 
calea urgiei. 

Pornesc cei cinci şi - unde credeţi că ajung? Chiar la Micah-n 
bătătură! Acesta îi adăposteşte peste noapte, ba le mai arată şi 
idolul. Iar cei cinci viteji daniţi intră în vorbă cu levitul şi îl iscodesc, 
ba îl iscodesc şi pe Domnul. Acesta le dă sfatul cel bun şi-i apără - 
probabil ştia că va ajunge, sub formă de idol, în stăpînirea lor. Cum 
aşa? Păi, staţi să vedeţi. După ce cei cinci ajung la cetatea Lais şi 
o iscodesc, văzînd-o slabă şi fără protecţia unui stat puternic, s-au 
întors fuguţa acasă şi le-a spus „fiilor lui Dan": pe ei, fraţilor! Că 
oamenii de acolo stau fără frică, nu au auzit de noi - deşi au ţară 

bună, tocmai potrivită de cucerit. Nu fiţi leneşi! Şi şase sute de 
oameni dintre fii lui Dan au pornit în pas alergător spre ţara gata 
de belit. 

Numai că pe drum aveau şi o sarcină de îndeplinit: trebuiau să- 
şi asigure protecţia Domnului cu chip de idol. Aşa că cei cinci, drept 
mulţumire pentru ospitalitatea lui Micah, şi-au condus tovarăşii la 
casa acestuia, i-au aliniat în faţa uşii aşa cum erau, înarmaţi pînă-n 
dinţi, iar ei au intrat şi au luat efodul, terafimul, idolul, Domnul şi 
pe preot pe de-asupra. Cu ocazia asta aflăm ce putem face cînd 
îi vedem pe cei tari că ne jefuiesc: „Taci, pune-ţi mîna la gură, şi 
vino cu noi." Iar Micah a aflat şi el cum stă chestia cu proprietatea 
privată. Cînd s-a plîns jefuitorilor omeniţi chiar de el („mi-aţi furat 
dumnezeii"), iată ce i se spune: „Să nu-ţi auzim glasul! Căci altfel 
nişte oameni amărîţi (?) se vor arunca asupra voastră şi te vei pierde 
şi pe tine şi pe cei din casa ta." Argumente extrem de puternice, 
trebuie să recunoaştem. Drept care Micah s-a întors acasă - şi alta 
nu mai auzim despre el. 

Auzim însă despre daniţi. Ajunşi la Lais, „s-au năpustit asupra 
Laisului, asupra unui popor liniştit şi în pace; l-au trecut prin ascuţişul 
săbiei, şi au ars cetatea." Să nu credeţi din cele spuse de povestitor 
că acesta a prezentat, îngrozit, un act oribil. Nici vorbă. Mai curînd 
arată ce au făcut daniţii - iar celelalte triburi israeliene nu au făcut: 
trecerea prin ascuţişul săbiei a locuitorilor paşnici ai Canaanului. 
Drept răsplată de la „dumnezeii" YHVH, au avut propria cetate şi 
ţară - pînă cînd au căzut şi ei în robie (deci, vreo trei-patru sute de 
ani). Şi cum dă de înţeles cronicarul, astă nenorocire s-a întîmplat 
şi pentru că au avut propriul loc de închinare, desconsiderînd „casa 
lui Dumnezeu". 

Dar unde se afla cetatea Lais, devenită Dan? Chiarîn colţul nord- 
estic al ţării cucerite de evrei, pe cursul superior al Iordanului, la 
poalele muntelui Hermon (deci, unde azi sunt „înălţimile Golan"). 
Este singurul teritoriu fenician cucerit de evrei - zona fiind pînă în 
acel moment sub stăpînirea Sidonul. Fiind prea departe, sidoniţii 

nu au putut recuceri cetatea, trebuind să se mulţumească cu acest 
status-quo. Daniţii profitau, pe moment, de slăbiciunea statelor 
din jur: cetăţile feniciene aveau atenţia îndreptată spre Mare, 
hitiţii dispăruseră, asirienii erau departe, sirienii abia îşi întemeiau 
statul... Oricum, erau cît se poate de departe de filistini! Va veni 
David şi va pune sub protecţie regală teritoriul daniţilor, apoi acesta 
va intra în componenţa statului Israel. Dar cu vremea, daniţii vor 
descoperi că nu era cel mai bun loc de stat: vor suferi jafurile şi 
distrugerile regatului de la Damasc, apoi vor veni asirienii... Daniţii 
au dispărut, mai citim despre ei doar în Biblie. 

A doua întîmplare povestită în acest loc din Judecătorii, de fapt 
chiar în încheierea cărţii, prezintă starea de anarhie care domnea 
în teritoriul ocupat de evrei. Şi faptul că triburile evreieşti nu se 
simţeau deloc a fi o naţiune. 

Povestea ne vorbeşte despre un Efraimit levit care călătoreşte, 
însoţit de concubină, o slugă şi nişte măgari. Levitul, care în acele 
timpuri nu trebuia musai să fie dintre „copiii lui Levi", avea o 
ţiitoare. Zice Biblia: aceasta nu i-a fost credincioasă, ci l-a părăsit 
şi s-a dus acasă la taică-său, în Betleemul Iudeii. După vreo patru 
luni, cînd a văzut levitul că nu-i bine fără concubină, s-a dus după 
ea. Şi, bine primit de către tatăl „socru", a stat acolo trei zile, dar în 
a patra a dat să plece, dis de dimineaţă. Dar socrul l-a poftit la masă 
şi a mai stat o zi, ba chiar vreo două - dar în a şasea zi, deşi a plecat 
mai tîrzior, a plecat totuşi. De mirare că nu a mai ajuns „în corturile 
lui" pînă-n seară? Aşa, s-a trezit pe teritoriul lui Beniamin. Acesta, 
ca o reflectare a faptului că tribul era „cel mai mic" dintre triburi, 
slab şi puţin numeros, ocupa un teritoriu redus ca suprafaţă, prins 
între Efraim şi ludah, cuprinzînd şi cetatea lebusiţilor, Ierusalimul - 
rămasă necucerită, stare în care va rămîne pînă la cucerirea ei de 
către David. 

Cum noaptea se lăsa şi în cetatea lebusiţilor nu avea ce căuta, 
fiind locuită de „străini", Efraimitul caută adăpost în cetatea 
apropiată beniamită, Gibeah, aflată la doar 10 km nord de Ierusalim. 

Aici, călătorul ar fi trebuit să simtă care este spiritul locuitorilor 
cetăţii: la început nimeni nu a vrut să-i ofere adăpost. Poate era 
mai bine să doarmă printre „străinii" din Ierusalim... Oricum, un 
Efraimit mai în vîrstă, locuitor al cetăţii, îi oferă adăpost peste 
noapte. Numai că „nişte fii ai lui Belial, oameni stricaţi" din cetate 
şi-au pus în gînd să participe şi ei la petrecerea care avea loc în 
casa bătrînului: i-au cerut acestuia să-l scoată pe levit afară pentru 
că doreau „să se împreuneze cu el". Dar bătrînul, stăpînul casei, ce 
face? îşi apără oaspetele, oferind petrecăreţilor din Ghibea pe fata 
lui, fecioară, şi pe ţiitoarea călătorului. Am zice că ne întoarcem 
la povestea lui Lot din cetatea Sodomei. Ori beniamiţii nu ştiau să 
citească, ori Moise nu îşi scrisese încă Torah... Parcă mirosea deja a 
smoală şi pucioasă. Doar că Domnul nu a intervenit. Doar nu era să 
distrugă o cetate a poporului ales! 

Continuarea este însă tot atît de cutremurătoare. Dimineaţa, 
cînd levitul călător a ieşit din casă să plece mai departe, pe cine 
descoperă în prag? Chiar pe ţiitoarea lui, cea pe care bătrînul o 
dăduse petrecăreţilor să-şi facă voia. Surprins (?), îi zice: „Scoală-te 
şi hai să mergem." Văzînd că nu-i răspunde, „o pune pe măgar şi 
pleacă acasă." Buun. Dar acasă ce face? la un cuţit şi o taie bucăţi. 
Nu putem decît spera că femeia era într-adevăr moartă... A trimis 
cele douăsprezece bucăţi rezultate la cele douăsprezece triburi ale 
lui Israel „în tot ţinutul lui Israel". (Chiar şi beniamiţilor...) Aşa că 
„toţi copiii lui Israel (mai puţin fiii lui Beniamin) se adună la Miţpa, 
(?) în Gad? Nu. Se pare că există o altă localitate cu acelaşi nume 
- Mizpah - în Galilea, pe malul lacului. Numele mai înseamnă 
şi „pact", „legămînt" şi vine ori de la această întîlnire a triburior 
ebraice, ori întîlnirea care va avea loc mai tîrziu /?) tot aici, saub 
conducerea judecătorului Samuel - vom vedea mai tîrziu. Pe 
timpul lui lisus, localitatea se numea şi „Observatorul", Turnul e 
Veghe" - Magdala. Oricum, cu această ocazie, levitul le povesteşte 
nenorocirea prin care trecuse. Mai puţin faptul că locuitorii din 
Ghibea voiau să se împreuneze cu el (ci să-l omoare). O faptă atît 

de sodomită din partea poporului ales parcă era de nepomenit... 

Se adună deci o armată din „tot poporul lui Israel" -o zecime din 
numărul total de purtători de arme - şi tabără la Ghibea, unde cer 
să li se dea „oamenii aceia stricaţi" ca să-i omoare şi să stîrpească 
răul „din mijlocul neamului lui Beniamin". Dar şi atunci ca şi acum, 
„stricaţii" noştri sunt numai ai noştri, aşa că Beniamin scoate 
şi el oastea împotriva „fraţilor" lor: nu mai puţini de 26 de mii! 
Luptători, adică. Lor li se adăugau cei şapte sute din Ghibea. Măi să 
fie. Păi dacă Ghibea, unul din cele mai importante cetăţi beniamite 
putea trimite doar 700 de oşteni, iar teritoriul lui Beniamin avea 
cu totul doar vreo cîteva cetăţi cît de cît mai mărişoare decît nişte 
sate, e greu de crezut că cei 26 de mii erau mai mulţi de 2600... La 
fel, putem reduce liniştiţi pe cei 60 de mii de oşteni israeliţi (care 
ar reprezenta o zecime din cifra dată iniţial, de şase sute de mii; 
greu de înţeles de unde autorul scoate cifra de 400 de mii...) la 
doar cea 6000, cifre mult mai lesne de crezut pentru timpul şi locul 
respectiv. 

Avînd binecuvîntarea lui Dumnezeu (obţinută, se zice, la Betel, 
prin tragere la sorţ), oastea israeliană ce credeţi că face? îi taie 
pînă la unul pe beniamiţi, cei care apărau „stricaţii" şi nici nu aveau 
de partea lor binecuvîntarea Domnului, ziceţi voi. Aş! în primele 
două zile, mîna de oşteni beniamiţi îi taie, cu miile, pe ceilalţi. Şi de 
fiecare dată, deşi israelienii îl întreabă pe Domnul ce să facă, să se 
mai ducă la Ghibea să se ia de beniamiţi, primesc acelaşi răspuns 
liniştit (din partea Lui): sigur, mergeţi fără grijă, am Eu grijă de voi... 
Am putea zice că toată povestea este scrisă pentru a ne umple de 
admiraţie faţă de nişte oameni încrezători pînă la idioţenie... 

Dar după ce Fineas, fiul lui Eliezar fiul lui Aron (ăsta parcă trăise 
pe timpul lui loshua şi murise tot atunci...) nu le spune pe unde e 
Chivotul, evreii se suie din nou la Ghibea, încredinţaţi că de data 
asta beniamiţii vor fi daţi pe mîna lor. Mai-mai ca Domnul să se 
dovedească din nou mincinos: beniamiţii taie, în primele ore ale 
bătăliei, peste „30 de mii" de israelieni. Noroc că aceştia îşi ziseseră 

ceea ce mai zic şi azi oamenii: Dumnezeu îl ajută pe cel ce se ajută azi şi pe urmaşii îndepărtaţi ai „fiilor lui Belial" din Fîşia Gaza... 

singur... Au pus, deci, la punct o stratagemă (folosită şi de loshua, 

de fapt): au lăsat „iscoade" lîngă zidurile cetăţii Ghibea şi ei s-au 

retras, atrăgînd după ei pe beniamiţi. Cînd aceştia se şi vedeau 

învingători, „iscoadele" au trecut locuitorii cetăţii prin sabie şi au 

dat foc cetăţii. Drept rezultat, toţi beniamiţii, de la luptători pînă 

la copii şi animale, au fost stîrpiţi - mai puţin opt sute de oşteni, 

refugiaţi în „Sălbăticie" (deci, în zona din răsăritul Ierusalimului, în 

munţii de pe malul vestic al Mării Moarte. 

Rolul acestor refugiaţi a devenit deosebit de important atunci 
cînd s-a pus problema dispariţiei seminţiei lui Beniamin. Cum ceilalţi 
israeliţi juraseră la Miţpa că nu vor mai da fetele după Beniamin, 
era în pericol dispariţia unuia dintre triburi. Aşa că s-au dus iarăşi la 
Betel să primească sfat de la Domnul. După ce au construit un nou 
altar de jertfire (şi mulţumire), au găsit şi „gîndul bun". Au hotărît 
ca cei ce nu veniseră la închinarea de la Betel să fie pedepsiţi. Şi 
au aflat că dintre toţi evreii, doar cei din cetatea labes din Galaad 
nu veniseră. Aşa că au trimes 12 mii de oştaşi de au trecut prin 
ascuţişul săbiei toţi locuitorii acelei cetăţi, alături de copii, bătrîni 
şi femeile „care cunoscuseră împreunarea cu bărbat". Astfel au 
rămas patru sute de fecioare, care au fost oferite în semn de pace 
fugarilor beniamiţi. Dar cum nu erau de ajuns, au mai hotărît 
una: „răpirea sabinelor" în stil ebraic. Să se organizeze, care va să 
zică, o petrecere religioasă la Şiloh, o cetate lîngă Betel, de unde 
beniamiţii să-şi poată răpi fiecare cîte o fecioară. Iar dacă „părinţii 
şi fraţii lor" vor vrea răzbunare, să-i trimiteţi la noi... 

Şi iată cum Domnul a putut privi iarăşi cu bucurie asupra 
Poporului Ales, împlinit cu toate cele doisprezece seminţii. Iar dacă 
cineva are ceva de murmurat asupra eticii şi moralei Domnului 
Iubirii, să-şi amintească că Acesta era pe atunci Domnul Oştilor! 
Şi să meargă la El să cîrtească, dacă-i dă mîna. Sau la evreii de 
azi, urmaşii celor din poveştile Biblice, că aceştia îi vor lămuri (cu 
tancul, avioanele, bomba atomică la nevoie) aşa cum îi lămuresc 

Cu Samuel, ajungem la cărţile „istorice", cu profund aspect de 
cronici domneşti. în realitate, e vorba de o singură cronică, 
scrisă probabil de-a lungul timpului pe baza arhivelor regale de la 
Ierusalim, respectiv Samaria, încheiată abia pe timpul ultimilor regi 
ai regatului Iudeii - poate chiar după căderea Cetăţii în stăpînirea 
babiloniană. Nu puţini cercetători, pornind de la limbaj, stil, date, 
înaintează ideea că această cronică ar fi putut fi scrisă/compilată de 
leremia - dar încă şi mai probabil, de secretarul acestuia, Baruch. 

Oricum, era scrisă pe un sul voluminos, dificil de citit, astfel că 
a fost împărţită curînd în două fragmente. Primul, numit Samuel, 
după numele ultimului judecător, profetul care unsese (miruise) 
primii doi regi ai evreilor, cel de-al doilea numit împăraţi -întrucît 
povestea viaţa şi faptele celorlalţi regi israelieni şi iudei. încă mai 
tîrziu, pe timpul traducerii acestor scripturi în greceşte, pe la 
250 î.Hr., la Alexandria, le-au împărţit pe fiecare în două, astfel 

că azi avem 1 şi 2 Samuel, respectiv 1 şi 2 împăraţi. E drept, în 
versiunea catolică a Bibliei, ele formează, împreună, cele 4 cărţi ale 
împăraţilor. 

în ciuda acestor lucruri, sunt nu puţini bibi işti (şi credincioşi) 
care chiar cred că scripturile îl au pe autor pe însuşi marele profet, 
neţinînd cont de faptul că „autorul" vorbeşte foarte senin de 
propria-i moarte. Ca şi Moise, ca şi Joshua... 

Cartea începe cu povestea naşterii lui Samuel. Părinţii lui sunt 
Elkahan (Elcana) şi Hannah (Ana). Despre tatăl lui există informaţii 
controversate. Aparent era efraimit, doar trăia în Ramataim- 
Ţofim, în „muntele Efraimului" - dar un strămoş al lui este numit 
„Zef Efratitul", deci, din Efrata, nu altă localitate decît Betlehemul 
Iudeii. Asta ar explica interesul pe care Samuel îl va arăta familiei 
lui David din Betlehem... Dar altă tradiţie (care apare în Cronici) îl 
arată a fi Levit din neamul Kohatiţilor. 

Tatăl lui Samuel, zice cartea, a mers de tînăr să slujească la 
Shiloh (Şilo). Asta pentru că Ramataim, numit uneori şi Ramah, 
era un obscur cătun la vreo 15 km est de Tel-Aviv-ul de azi, mai 
cunoscut sub forma grecească de Aritmatea. Şilo, în schimb, era 
centrul religios al regiunii, sediul unui vestit altar încă de pe timpul 
Cuceririi, loc unde era adăpostit Tabernacolul. Marele Preot Eli, un 
urmaş al lui Aaron, slujea la Tabernacol, la Şilo, conform tradiţiilor 
mosaice. Iar Elcana i-a devenit slujitor. 

Povestea în continuare devine legendă - foarte mult inspirată 
de cea a lui Samson. Elcana avea două soţii. Una din ele, Penina, îi 
născuse copii - dar Ana, ioc. în ciuda faptului că Elcana o iubea mai 
mult şi-i dădea parte îndoită din ce-i revenea lui din jertfe. Pe bună 
dreptate, nevasta norocoasă în copii - dar mai puţin în dragoste 
din partea soţului -, o cam înţepa pe respectiva... Aşa că Ana s-a 
hotărît să-i ceară ajutor Domnului Dumnezeu. I-a promis că-i va 
da copilul, dacă o ajută să-l nască, şi anume, făcînd un jurămînt de 
nazirit: că nu se va atinge brici de părul capului copilului ei. Şi iată 
că, atunci cînd te rogi bine, Dumnezeu chiar îşi aminteşte de tine: 

Ana a născut, la Rama, un băiat. Pe Samuel. Ulterior, tatăl său a 
trimis băiatul să-l slujească pe Eli, la templul din Şilo. 

Pregătind probabil terenul, Cartea ne spune cît de răi erau 
copiii lui Eli. Acesta avea doi băieţi, Hofni şi Fineas, iar cei doi „nu 
îl cunoşteau pe Dumnezeu". Mai precis, îşi băgau furculiţele în 
ceaunurile, căldările, tigăile credincioşilor în care aceştia aduceau 
jertfa, cerînd ca bucăţile de carne să fie puse pe jertfelnic crude. 
Oamenii ziceau: luaţi ce rămîne - dar ei, lacomi! Luau nu din a 
oamenilor, ci chiar din ce i se cuvenea Domnului. Şi acesta, lacom 
şi el, i-a cam trăznit cînd i-a venit bine. Făcînd loc tînărului Samuel, 
că Eli era cam bătrîn... iar Samuel plăcut în ochii Domnului. Din 
ce spune „omul lui Dumnezeu", care apare oportun, între Domnul 
şi familia lui Eli exista un jurămînt „etern" - în care Samuel nu- 
şi prea putea găsi loc. Aşa, Omul, în numele lui Dumnezeu, calcă 
jurămîntul, blestemînd familia bătrînului Eli. în schimb, va ridica un 
preot plăcut lui, în faţa căruia se vorînchina toţi preoţii (creştinii văd 
în acest Om-Preot pe lisus) şi căruia îi va ridica o „casă stătătoare" 
în faţa căreia va umbla „Unsul Meu". Autorul scripturii „profeţea", 
bineînţeles anacronic, construirea Templului din Ierusalim şi 
ridicarea familiei regale a lui David. 

Aflăm în continuare că pe vremea aceia apariţiile (vedeniile) 
Domnului erau rare - şi că, oricum, lui Eli i se cam tulburaseră 
vederile. Deci, nu ne mirăm deloc că Domnul i se arată lui Samuel, 
chiar din chivot... Samuel „nu cunoştea pe Dumnezeu"(?), dar de 
fiecare dată răspundea, săritor, „lată-mă!" - aşa cum pe vremuri 
răspunsese Moise, dar nu Adam... Aşa că se repezea la Eli, ocazie cu 
care era sfinţit de acesta! Noroc că Eli fusese avertizat că Domnul va 
vorbi altcuiva, aşa că i-a dat sfatul cel bun: să răspundă Domnului. 
Şi ce avea Domnul să-i spună lui Samuel? Că venise vremea să se 
răzbune pe casa lui Eli! Şi aşa a ajuns Samuel prorocul Dumnului, 
de au aflat toţi evreii „din Dan pînă la Bar-Şeba" (cum am zice noi, 
„de la Nistru pîn'la Tisa"...). 

Bineînţeles, primul act al lui Samuel a fost de rău augur pentru 

evrei. I-a chemat la luptă împotriva filistenilor şi aceştia i-au snopit 
la Afec, probabil nu departe de Rama. A doua zi, încă mai mintoşi, 
israeliţii s-au gîndit să se „întărească" aducînd pe cîmpul de luptă 
Chivotul, ca pe timpurile din vechime. Astfel că filistinii nu numai 
că pun pe fugă pe israelieni, dar şi ucid preoţii (tocmai cei doi fii 
păcătoşi ai lui Eli) şi pun mîna pe Chivot! La aflarea veştii, bătrînul Eli 
(care împlinise 90 de ani) a căzut de şi-a rupt ceafa. Care a fost rolul 
lui Samuel în acest dezastru - după ce a chemat israelienii la luptă 
-, nu ni se mai zice. Dar din acel moment el devenise Judecătorul 
evreilor şi principalul Proroc al lor! 

Această bătălie, care a avut loc probabil pe la 1080, a fost cea 
care a pus capăt, pe moment, expansiunii evreilor. De la intrarea 
în Canaan, pe timpul lui Joshua, aceştia cuceriseră, treptat, zonele 
muntoase ale Canaanului, apoi canaaniţii din cîmpie, rezistaseră 
atacurilor popoarelor înconjurătoare (fenicieni, amaleciţi, moabiţi, 
amoniţi, amoriţi) şi, deşi plătiseră tribut filistinilor, îi ţinuseră 
pe aceştia în cîmpia litorală. Acum, mai tot Israelul ajunsese în 
stăpînirea acestora. Iar Şilo, primul centru religios israelian, îşi 
pierdea importanţa la mai puţin de o sută de ani de la întemeierea 
lui. Următorul centru avea să fie chiar Ierusalimul. 

înainte să povestească ce s-a mai întîmplat cu Samuel, autorul 
zăboveşte puţin asupra destinului Chivotului. Aveau să treacă mai 
bine de 70 de ani pînă cînd David îl va duce în noua lui capitală. 
Dar autorul nu putea să accepte ideea că Arca Legămîntului, 
locaşul lui Dumnezeu, a stat în stăpînirea duşmanilor fără să se 
împotrivească! Abia dus la Aşdod, una din marile cetăţi filistine, 
în templul lui Dagon (numit „zeul peşte", deşi nu se ştie mai nimic 
despre această zeitate), chiar în dimineaţa celei de-a doua zile, 
preoţii acestuia şi-au găsit zeul „la picioarele" chivotului. L-au pus 
la loc - dar în dimineaţa următoare, la fel. De data asta, capul şi 
mîinile zeului fuseseră tăiate şi puse pe prag. Acestea arată faptul 
că Dagon nu era un simplu „stîlp", ci chiar o statuie (e greu să ne 
imaginăm un... peşte cu mîini). Pe care chiar Domnul l-a cioplit 

în chip de stîlp, tăind mîinile şi capul. Oricum, autorul (scriind, 
probabil, pe la 600 ÎHr) spune „De aceea, pînă în ziua de azi, preoţii 
lui Dagon, laAşdod, nu calcă pe prag.". Ca să vezi, chiar şi pe timpul 
distrugerii Iudeii ca stat, existau filistinieni în Aşdod şi chiar preoţi 
ai lui Dagon! 

Dumnezeu nu s-a mulţumit cu „închinarea" (şi mutilarea) lui 
Dagon, dar a dat cu bube în şezutul filistinilor din Aşdod. Văzînd 
că e cam greu să „şadă" să gîndească, locuitorii au gîndit iute şi 
au decis să trimită nevoia de chivot cît mai departe. Mai precis, la 
Gat. Doar că, văzînd cum li se spuzeşte „şezutul" cu bube, aceştia 
au trimis Dumnezeul străin la Ecron. E 

croniţii erau de-acum avertizaţi: au cerut că blestematul de 
Chivot să fie trimis evreilor, să vadă şi ei ce înseamnă bube! Şi aşa 
au făcut, aducînd „jertfe" Dumnezeului străin: „50 de umflături 
de aur şi 50 de şoareci de aur", puse toate într-un sac, alături de 
Chivot, într-un car tras de boi, căruia i s-a dat drumul pe cîmpii. 
Carul s-a oprit exact la Bethşemeş, (Casa) templul Soarelui, unde 
era „o piatră mare". S-a spart carul, sau tăiat boii, s-au adus jertfe - 
dar Domnul a pedepsit Bethşemeşul: vreo 50 de mii de oameni au 
murit „pentru că se uitaseră în chivot". Măi să fie! Era de presupus 
ca mulţimea să o rupă la fugă după ce primii zeci care au apucat să 
se uite în Chivot muriseră (ca să nu zicem că probabil în tot ţinutul 
nu existau atîţi oameni...). Nu e de mirare că van Denyken şi alţi 
paleo-astronauţi presupun că acel Chivor era un fel de pilă electrică 
(sau condesator), capabilă să se descarce ucigînd mii de oameni... 
Şi au luat (evreii de data asta) Chivotul şi l-au trimis la plimbare 
mai departe, cît mai departe, tocmai la Kiriat learim. Unde a rămas 
cîteva decenii. 

Acum apare Samuel din nou. Le promite israelienilor că, dacă 
renunţă la „baali şi astarte", Domnul îi va ierta şi va fi din nou cu 
ei. Zis şi făcut. S-au adunat „evreii" la Miţpa şi au adus jertfe. Am 
mai întîlnit această localitate în Judecători, tot ca punct de întîlnire 
a evreilor. Cercetătorii presupun că povestea despre crima de 

la Ghibea este o ficţiune iar importanţa localităţii se datorează 
tocmai lui Samuel. De fapt, localitatea este numită în zilele noastre 
de către arabi Nebi Samwel (Profetul Samuel), dupoă ce pe timpul 
lui lisus se numea Magdala.. 

Şi Samuel a fost Judecător în Israel, cum notează cu propria 
mînă „în tot timpul vieţii lui." 

Dar a trecut vremea şi Samuel a îmbătrînit, iar Cartea nu ne 
vorbeşte despre alte fapte de eroism atribuite ultimului 
Judecător. Mai tot Israelul plătea bir filistinilor, care ajunseseră 
cu ocupaţia lor pînă la poalele dealurilor. Anii 1080-1030 î.Hr. 
reprezintă perioada de maximă putere a confederaţiei filistine. 
Carele şi, mai ales, armele din fier, îi făceau pe filistini stăpînii 
necontestaţi ai zonei joase a Canaanului, evrei trebuind să se 
mulţumească să ocupe zonele înalte. Samuel era judecător „în 
jurul Betelului, Ghilgalului şi Miţpei", precum şi a cetăţii lui natale, 
Rama, o zonă extrem de redusă situată în „munţii Efraimului". E 
drept, fii lui sunt prezentaţi ca fiind preoţi ai altarului de la Beer- 
Şeba, tocmai în sudul Israelului. Lucrul nu e imposibil, Beer-Şeba a 
fost întotdeauna un centru evreiesc, situat în deşertul Negevului, 
în afara zonei de expansiune filistină. 

Tocmai de la aceşti fii ai lui Samuel, loel şi Abia, au venit 



311 



încurcăturile lui Samuel. Despre ei Cartea afimă că nu „călcau pe 
urmele" tatălui lor, ci erau „lacomi" - la fel ca şi fii lui Eli. Aşa că „toţi 
bătrînii din Israel" s-au adunat şi i-au cerut lui Samuel să le aleagă 
rege. Vedeau ei prea bine că în cei 50 de ani de cînd era Judecător 
Samuel, lucrurile nu se îmbunătăţiseră deloc, ba mai mult, odată 
cu îmbătrînirea lui şi ridicarea acestor doi fii, lucrurile tindeau să se 
deterioreze şi mai mult. în timp ce alte naţii, conduse de un sistem 
monarhic, începuseră să folosească oşteni de meserie, înarmaţi cu 
arme din fier, evreii continuau să folosească sistemul tribal de oaste 
lipsită de experienţă şi prost înarmată. Era nevoie de o schimbare! 

Desigur, Samuel nu a văzut cu ochi buni această cerere a lor. 
Asta ducea inevitabil la pierderea puterii lui şi a familiei lui. Aşa că a 
încercat să-i sperie, spunîndu-le care vor fi drepturile unui monarh, 
drepturi consfinţite de Dumnezeu: le va lua fiii şi îi va face oşteni, 
îi va folosi la muncile cîmpului şi ca meşteşugari, le va lua fetele 
şi le va face slujnice, le va lua cele mai bune ogoare şi le va folosi, 
sau le va dărui după bunul lui plac slujbaşilor, va lua zeciuială şi 
tot felul de taxe... Bineînţeles, evreii nu vedeau mare deosebire 
faţă de situaţia în care se aflau, plătind biruri preoţilor (pe lîngă 
cele plătite filistinilor). Desigur, preoţii (în frunte cu Samuel) luau 
zeciuială în numele Domnului... 

Scîrbit de nerecunoştinţa poporului, Samuel a trimis pe bătrîni 
la casa lor, promiţînd că le va unge rege. Şi a găsit unul exact pe 
placul lui: aparent, uşor de manevrat. Căci, într-o zi, s-a trezit la uşa 
bodeiului din Rama cu un tînăr ţărănoi din tribul lui Benjamin -cel 
mai mic şi mai slab trib evreiesc -, Saul fiul lui Chiş, un crescător 
de măgăriţe, cea mai mică familie dintre familiile tribului. E drept, 
tînărul era înalt şi chipeş, zice Cartea, mai înalt cu un cap decît 
ceilalţi evrei. întîmplările se derulează ca într-un basm - dar 
anumite elemente ne fac să credem că totul a fost premeditat. Se 
pare că măgăriţele lui Chiş s-au rătăcit, aşa că Saul a pornit cu un 
slujitor să le caute. Acesta îl duce drept la coliba lui Samuel - un 
„văzător" care îi poate găsi măgăriţele. Ba chiar avea la el un sfert 

de siclu de argint - tocmai de-ajuns de dat „văzătorului" care, se 
pare, îi învăţase pe evrei că Domnul nu găseşte măgăriţe pe gratis. 

Aşa că Samuel pofteşte la masă pe tînărul şi chipeşul Nimeni 
(măgăriţele se găsiseră între timp) şi îl şi culcă „în camera de sus" 
(mai exact, pe acoperişul casei). A doua zi l-a însoţit spre cetate 
şi pe drum l-a uns cu mir „dintr-o sticluţă", dîndu-i sfaturi ce să 
facă mai departe. Samuel se şi vedea vizirul (sfetnicul, „primul 
ministru") viitorului rege - tînăr, needucat, neexperimentat, fără 
putere (dintr-o familie mică a unui trib mic), fără relaţii, am spune 
noi. Saul nu este primul evreu „uns" din Biblie, a mai fost Aaron, 
care a fost „uns" (miruit) Mare Preot de către Moise. Este însă 
primul rege şi, începînd cu el, termenul de Uns (Mashiah) capătă 
sensul de Rege, aşa cum regele capătă apelativul de „Fiu al lui 
Dumnezeu". Peste mai bine de o mie de ani, creştinii vor schimba 
sensul acestor termeni, atribuindu-le pe amîndouă lui lisus, fiul lui 
losif, Nazoreanul. 

Samuel îl sfătuieşte pe Saul ce să facă în continuare. La „stejarul 
din Tabor" va întîlni trei pelerini porniţi spre locul de închinare de 
la Betel, ducînd cu ei trei miei, trei pîini şi un burduf cu vin. Ei îi 
vor da două pîini. Cu ele, să se coboare la Ghibea, aflată în mîinile 
filistinilor, unde va întîlni o ceată de „proroci". Duhul lui Dumnezeu 
va coborîasupra lui şi va începe şi el să prorocească. Apoi să meargă 
la Ghilgal, unde se va întîlni după şapte zile cu Samuel. 

Saul urmează sfaturile lui Samuel - cel puţin pînă la un punct. 
Să fi fost toate aceste „semne" rînduite de bătrînul proroc, pentru 
a-l lega şi mai bine pe Saul de el? Căci poate fi posibil ca atît 
pelerinii, cît mai ales ceata de proroci, să fi fost în slujba lui Samuel. 
Cum să nu se simtă Saul „înălţat", cuprins de Duhul lui Dumnezeu, 
bolborosind şi dansînd alături de „proroci", spre marea uimire a 
celor care îl cunoşteau pe „fiul lui Chiş"? E drept, întîmplarea a 
stîrnit ironia cîtorva dintre ei... 

De ce zic „pînă la un punct"? Pentru că următoarea întîmplare 
ne ia complet prin surprindere. în loc să-l vedem pe Samuel 

„coborînd la Ghilgal" pentru a se întîlni cu Saul, îl vedem la Miţpa, 
unde adună din nou „poporul în faţa lui Dumnezeu." După ce le 
aminteşte scoaterea din Egipt şi dorinţa lor de a avea un rege, 
trage la sorţi viitorul „împărat". Dintre toate triburile, iese cel al 
lui Beniamin. Şi dintre toate familiile lui Beniamin, iese familia 
lui Matri, din acesta familia lui Chiş, iar la urmă Saul, fiul lui Chiş. 
L-au căutat, dar nu l-au găsit... Păi, am zice noi, poate el aştepta 
la Ghilgal pe Samuel. Samuel a trimis oameni să-l caute... printre 
vase... şi, găsindu-l aceştia, l-a uns pe marele tînăr, mai înalt cu un 
cap ca toţi ceilalţi evreii. Am zice că acum tot poporul s-a bucurat: i 
se făcuse pe plac, aveau împărat. Dar nu, vai, s-au găsit şi „oameni 
răi", „copiii lui Belial" (zice versiunea engleză) care au cîrtit („ce ne 
poate ajuta acesta?"). 

Dar vezi că Dumnezeu nu doarme: a trimis asupra evreilor o 
pacoste: Nabaş, Amonitul, a uitat bătaia ce-o primiseră amoniţii 
de la lefta (e drept, trecuseră cel puţin cîteva decenii de-atunci...) 
şi a intrat în Gilead să prade. Taman bine ca să-i facă oarece faimă 
tînărului rege. înainte de a povesti faptele de arme ale acestuia, să 
spunem că Saul s-a întors victorios de la bătălie şi, ajuns la Ghilgal, 
a fost uns rege. De către Samuel, bineînţeles, lată că pînă la urmă 
fiul lui Chiş s-a întîlnit cu bătrînul profet, chiar la Ghilgal, acolo unde 
îl aşteptase vreo şapte zile „printre vase"... 

Mult mai probabil aici asistăm la unirea imperfectă a două 
tradiţii diferite. Una este, probabil, cea nordică, israelită, bazată 
pe tradiţia populară a tribului Beniamin. în ea, Saul, urmaş a unei 
familii obscure beniamite, devine eroul tribului în urma unor 
fapte de arme, drept care este ales Rege în aclamaţiile evreilor din 
triburile lui Raşela (viitorul regat Israel) - fără ca Samuel să fi avut 
vreun rol în alegerea lui. Cum chiar în figura lui Samuel asistăm, 
poate, la fuziunea a două tradiţii, una a profetului, cealaltă a 
Judecătorului luptător, e posibil ca Saul să fi fost tovarăşul şi 
urmaşul Judecătorului Samuel. 

A doua variantă aparţine probabil preoţilor din Jerusalim, care 

îngroaşă rolul jucat de unul din ei (profetul Samuel) în edificarea 
regalităţii în Israel. Acesta îl „alege prin sorţi" (măsluindu-le, 
probabil) pe Saul rege, cu intenţia de a-l folosi drept marionetă. 
Totuşi, tînărul dovedeşte a avea calităţi de conducător şi, vom 
vedea, se emancipează de sub tutela preoţilor. Mult mai tîrziu 
(dar pe timpul scrierii Deuteronomului) vedem o recrudescenţă 
a rolului jucat de preoţi, rol care devine din nou capital odată cu 
dispariţia regatului, lată cum regalitatea evreiască e doar o sincopă 
a teocraţiei, care abia acum reuşeşte să acceadă la Putere - în 
numele lui Dumnezeu. 

Momentul în care Saul devine Rege este, cel mai probabil, pe 
la 1028 î. Hr. Textul cronicii este deteriorat în acest loc, astfel că nu 
se ştie prea bine cît a domnit. Cifra de 22 ani este destul de greu 
de crezut, se pare că a domnit mult mai puţin. Poate sunt luaţi 
în calcul şi anii în care domneşte, fără vreo putere semnificativă, 
fiul său. Alt mister este apariţia fiului său Ionatan. Dacă Saul era 
într-adevăr tînărul prezentat în Cartea lui Samuel, faptele de arme 
ale fiului său mai mare, relativ repede după ce Saul devine rege, 
sunt greu de explicat. Dacă el are însă ani lungi de luptă alături 
de Samuel „Judecătorul", apoi de unul singur pînă cînd poporul îl 
alege rege, atunci e posibil ca Saul să fie uns rege la o vîrstă matură 
-poate chiar trecut de 40 de ani. Şi atunci Ionatan poate fi el însuşi 
la o vîrstă propice faptelor de arme. 

în general, se trece rapid peste anii de domnie şi faptele 
regelui Saul. Cînd el devine rege, Israel este un stat extrem de 
slab. Mai bine de jumătate din teritoriu se află sub filisteni, care 
au garnizoane în Ghibea, Ghilgal, Ghila, Ghibeon. Evrei sunt slab 
înarmaţi, lupta lor este mai degrabă una de guerilă. Saul este cel 
ce întemeiază o industrie de făurire a armelor din fier. Tot el este 
primul care organizează o armată regulată, e drept, mică la număr. 
Cît de slabe erau triburile israeliene se vede din întîmplarea cu 
apărarea cetăţii ladeş din Gilead. Cum ziceam, amoniţii au atacat 
regiunea transiordaniană, împresurînd cetatea ladeş. Neaşteptînd 

ajutor de niciunde, locuitorii cetăţii au cerut pace amoniţilor. Doar 
că regele acestora, Nahaş, a cerut un preţ de neplătit: a cerut ca 
fiecare locuitor al cetăţii să accepte să i se scoată ochiul drept. E 
foarte probabil că singura armă de apărare a celor din ladeş să fi 
fost arcul. Fără ochiul drept, e greu să ţinteşti... 

Dar Saul îşi adună o mică oaste din rîndul triburilor lui Raşela şi 
atacă pe neaşteptate pe amoniţi „în straja dimineţii". Nici vorbă ca 
oastea lui să fi fost formată din „trei sute de mii din Israel şi treizeci 
de mii din ludea" - ca să nu mai spunem că această împărţire va 
avea loc abia după mai bine de o sută de ani după Saul ! Oricum, e 
posibil că tocmai cu această ocazie evreii să pună pentru prima dată 
mîna pe arme din fier. Urmarea este că Saul este ales în aclamaţii 
rege al „Israelului" , iar cetatea ladeş îi va păstra toată viaţa (şi 
după moarte) prietenie lui şi familiei lui. 

La rîndul ei, această ungere ca rege va avea o altă urmare: 
Samuel se retrage, vrînd nevrînd. Cere, zice cartea lui, întregului 
popor să depună mărturie că a fost un judecător (şi profet) „curat". 
Asta deşi zice că „fiii mei sunt cu voi" - şi despre aceştia se ştie că 
făceau abuzuri. De asemenea, se ştie că Samuel însuşi percepea 
taxe pentru „ghicirile" lui... Oricum, în alocuţiunea ţinută cu ocazia 
„retragerii", reaminteşte poporului că Domnul le era împărat - şi 
l-au schimbat cu un împărat muritor. Că atît poporul, cît şi împăratul 
sunt datori supunere Domnului iar, dacă se vor împotrivi, vor fi 
pedepsiţi. Ocazie cu care, profitînd de o furtună de vară „cu tunete 
şi fulgere"- le arată cam cum a primit Domnul hotărîrea lor de-al 
detrona... 

Vom vedea în continuare cum Samuel, deşi la vîrstă senectuţii, 
nu acceptă deloc faptul că Saul se răzvrăteşte, ieşind de sub tutela 
lui. Va face tot ce-i va sta în putinţă să-l pedepsească, în final 
complotînd la alegerea unui uzurpator - nimeni altul decît viitorul 
rege David. 

Intră în scenă David 



David este marele Erou al Vechiului Testament. Numărul de 
pagini dedicate lui este superior celor alocate oricărui alt erou 
ebraic, Abraham şi chiar Moise. Chiar şi în cartea numită Samuel, 
el ocupă trei sferturi din pagini, de departe mai multe decît cele 
alocate chiar „autorului" sau primului rege evreu, Saul. 

Dar deocamdată suntem pe timpul lui Saul şi asistăm la faptele 
care au dus la ruperea relaţiilor dintre Saul şi Samuel, respectiv 
găsirii unui uzurpator. Mai întîi a fost „neascultarea" lui Ionatan. 
Acesta a bătut o ceată de filistini, stîrnind astfel un prim război cu 
aceştia. Atît evreii cît şi regele au fost nemulţumiţi de „zvăpăiala" 
tînărului prinţ- zice Samuel. Probabil exagerează. înarmarea oastei 
ebraice cu arme de fier (deşi cartea spune că asta s-a întîmplat mai 
tîrziu), apariţia oastei regulate (chiar dacă numai trei mii) nu putea 
să nu-i supere pe filistini. Era inevitabilă o confruntare între ei şi 
statul evreiesc nou apărut, al lui Saul. De aceea îmi vine a crede că 

acest război a avut loc nu mult timp după ungerea lui Saul, poate la 
mai puţin de un an după aceea. Filistinii nu puteau accepta un rege 
care se dovedise bun luptător, bun organizator. Poate că Ionatan a 
atacat pe filistini tocmai pentru a-i incita. Evreii erau pregătiţi de 
luptă. 

Filistinii atacă şi pătrund în zona muntoasă pînă la Micmaş. 
Mulţi evrei fug - unii chiar pînă în Transiordania - dar oastea 
regelui stă pregătită pe înălţimi. Aşteptîndu-I pe Profet, pe Samuel, 
să se roage pentru victoria lor. Şapte zile l-au aşteptat. Unii evrei 
şi-au pierdut răbdarea, începînd să se împrăştie... Aşa că regele a 
luat decizia să facă pe profetul. 

Rău a gîndit - zic preoţii. „Ce ai făcut?", îl apostrofează Samuel, 
dintr-o dată apărut. Care va să zică, regelui îi erau interzise jertfele 
aduse lui Dumnezeu. Numai un profet avea dreptul să le facă! 
„Ai lucrat ca un nebun" îi zice Samuel. Aducînd ardere de tot, „ai 
păcătuit şi l-ai îndepărtat pe Domnul. Domnul va lua domnia de 
la tine şi o va da altuia." Şi l-a părăsit pe Saul şi oastea lui chiar în 
acel moment. 

Ce să-l fi supărat pe Samuel atît de tare încît a preferat să lase 
oastea poporului lui să piardă bătălia? „Arderea de tot" performată 
de Saul? Acesta este justificarea Cărţii -numai că această interdicţie 
apare doar în Deuteronom - la sute de ani după Saul. Atunci cînd 
jertfele erau apanajul castei preoţeşti, cu predilecţie a preoţilor 
din Templul din Ierusalim. Probabil Saul, care „umblase cu profeţii" 
profeţind (mai curînd participînd la rituri religioase alături de un fel 
sau altul de „dervişi" evrei), Uns al Domnului, chiar a crezut că i se 
permite să aducă jertfă Domnului. Era un moment de criză, Profetul 
oficial (care, de altfel, îşi anunţase retragerea din funcţie) nu mai 
venea... Oamenii plecau din oaste, înspăimîntaţi de oastea filistină 
şi de faptul că raiduri rapide ale acestora (care se foloseau de care) 
le ardeau satele şi oraşele din zonă. Aflăm că după plecarea lui 
Samuel, oastea ajunsese de doar 600 de oameni (probabil mulţi au 
plecat şi aflînd de „supărarea lui Dumnezeu"). 

Acesta este momentul în care Samuel rupe definitiv relaţiile 
cu Saul. Este foarte probabil că Saul, prin actul său, dovedise că 
nu mai are nevoie de un Profet. Era emanciparea monarhiei de 
sub preoţie - ori, Samuel nu putea permite acest lucru făsă a 
încerca să se împotrivească. Vom vedea cum urmările acestei 
ruperi va fi, în timp, fatală lui Saul. Deocamdată, bătălia de la 
Micmaş va fi cîştigată de evrei: o ambuscadă condusă de Ionatan 
şi un atac împotriva taberei filistine i-au împrăştiat pe aceştia. Se 
pare că acest atac nu fusese comandat de Saul, care ulterior l-a 
certat pe Ionatan - zice Samuel. Poate că da, au mai fost cazuri 
în care prinţii au încercat emanciparea de sub tutela tatălui lor şi, 
eventual, înlocuirea acestuia. Cine mai ştie? Dar poate că este pe 
linia „vopsirii în negru" a lui Saul de către autorul cărţii. Relaţiile 
dintre Saul şi fiul lui cel mare s-au răcit cu acest prilej - ceea ce va 
justifica, mai tîrziu, „prietenia" dintre Ionatan şi David. 

Un mic intermezzo pomeneşte despre faptele lui Saul. Probabil 
aparţine tradiţiei beniamite, pentru că se vorbeşte cu admiraţie 
despre rege. După ce-i aminteşte familia (cei trei fii şi două fiice), 
este amintită căpetenia lui de oşti, Abner - văr bun cu regele. 
Se pomeneşte şi faptul că cei doi reuşeau să atragă în oaste 
„oamenii voinici". împreună au dus lupte victorioase cu popoarele 
dimprejurul „Israelului" (Amon, Moab, Edom) spre est şi sud, dar 
mai ales cu filistinii, pe care i-a făcut să se retragă în propriul lor 
teritoriu. Aceasta le-a permis să atace pe Amaleciţi - prin aceasta 
sărind în ajutorul triburilor evreieşti sudice, respectiv luda. 

Izbucnirea războiului cu amaleciţii este prezentată după tipic, 
îşi „aminteşte" Domnul Oştirilor „ceea ce a făcut Amalec lui Israel, 
cînd a astupat drumul la ieşirea din Egipf. Adică, acesta „uitase" 
timp de sute de ani acele întîmplări - dar acum şi-a „amintit". Şi a 
vrut răzbunare! Aşa că a ordonat război sfînt („Jihad") împotriva 
acestora, cerînd exterminarea întregului popor: „să nu-i cruţi, şi să 
omori bărbaţii şi femeile, copiii şi pruncii, cămilele şi măgarii, boii 
şi oile." Frumoooos... Pentru că „astupaseră drumul". 

Saul avea probabil temeiuri mai „lumeşti". Atacînd micul trib 
al amaleciţilor, asigura graniţa sudică a regatului, lărgea regatul 
înglobînd şi luda (de Simeon nu se mai pomeneşte nimic; probabil 
se dizolvaseră în masa iudeilor, dacă nu chiar a amaleciţilor. Să nu 
uităm că amaleciţii se înrudeau cu evreii, fiind semiţi - strămoşi ai 
beduinilor de mai tîrziu) şi locuiau în flancul sudic al principalilor 
adversari, filistinii. Deci, oastea evreiască atacă tribul de beduini 
în oazele deşertului Negev şi obţine o victorie relativ facilă. Doar 
că nu extermină în totalitate pe amaleciţi! Nu ucide nici pe regele 
Agag, nici „tot ce nu era prost" (animale, mai ales). Un urmaş al 
„amaleciţilor" va fi întîlnit în cartea Esterei... 

lată că apare din nou Samuel şi-l mustră pe rege: de ce a-i călcat 
porunca Domnului? Oare nu îi poruncise Domnul să nimicească 
absolut tot? Ascultarea e mult mai de preţ decît jerfirea, zice 
Samuel - care vorbise cu Domnul peste noapte. Neascultarea e tot 
atît de rea ca şi ghicirea, zice el. Să faci ce ţi se zice, nu să încerci 
să ghiceşti ce i-ar place Lui! Bineînţeles Saul se cutremură şi cere 
iertare... de la Samuel, zice Samuel. Aşa că Samuel ia sabia şi-l taie 
pe Agag, după care pleacă la Rama. Fusese ultima întlnire dintre 
profet şi rege. Dar, zice cartea, „Samuel plîngea pe Saul, pentru 
că Domnul se căia că-l pusese pe Saul împărat peste Israel." Ca să 
vezi... 

Dar Domnul îi zice: „mai plîngi mult (ca o babă)? la mai bine un 
corn cu undelemn (mir) şi du-te la Isai Betleemitul, căci pe unul din 
fiii lui Mi l-am ales ca împărat." Cum e greu de crezut că bătrînul 
manipulator Samuel a stat o clipă să-l plîngă pe Saul, e mult mai 
probabil că a trecut pe la Isai, prin Betleem, chiar pe drumul dintre 
Negev şi Rama. Tot era în drum. Acest Ales al Domnului (sau, mai 
curînd, al lui Samuel) nu era altul decît viitorul mare rege. David. 

De ce a fost ales acesta ca adversar al lui Saul? Acum e greu 
să descifrăm toate sensurile Cărţii. Mare parte din ea a fost scrisă 
tocmai de cronicari de curte ai lui David, de preoţi de la Templul 
din Ierusalim, la sute de ani după evenimente. Dacă nu aveau prea 

multe amintiri despre marele rege, sigur mîncau o pîine la curtea 
urmaşilor lui. Toate întîmplările ce se vor derula în continuare par 
a fi hotărîte de Domnul, justificînd ascensiunea lui David pe tronul 
regatului. Poziţia lui în istoria poporului evreu este dată tocmai 
de cele descrise în Noul Testament. Aparent cel puţin, el este o 
persoană mult mai reală, mai „istorică", decît Moise, de exemplu, 
în realitate, nu există absolut niciun document arheologic care să 
dovedească existenţa unui rege David! Nici ruine, nici tăbliţe, nici 
cronici ale altor popoare... Nu se întîlneşte numele regelui David! 
Totuşi, el trebuie să fi existat undeva, cîndva - poate cu un alt nume. 
Cineva a cucerit Ierusalimul de la lebusei, cineva a întemeiat familia 
care domnea în ludea la cinci sute de ani după el, cineva lărgise 
teritoriul regatului pînă în Siria, la fruntariile Egiptului şi în zonele 
transiordaniene. Cineva stăvilise, pentru totdeauna, expansiunea 
filistinilor în cîmpia Canaanului... 

De ce David, fiul lui Isai din Betleem? Dacă e adevărat că el era 
urmaş al lui Boaz (cel amintit în Ruth), atunci e posibil ca Isai să fi 
fost capul unei familii bogate din ludea. E posibil să se fi bucurat de 
respectul iudeilor, să fi avut putere economică şi chiar politică. Pînă 
în acest moment, iudeii au fost rar (şi nu tocmai frumos) amintiţi. 
După poveştile mitice cu „descălecatul" lui Caleb, dispar pentru a fi 
amintiţi din nou în timpul întîmplărilor lui Samson - cînd îl vînd pe 
erou filistinilor. E foarte probabil ca iudeii să fi fost tot timpul sub 
ocupaţie filistină, să fi suferit jafurile popoarelor din deşert, stînd 
căţăraţi pe „munţii Iudeii" şi refugiindu-se, nu o dată, în Sălbăticie 
(teritoriul muntos de pe malul vestic al Mării Moarte). Participarea 
lor la evenimentele din timpul Judecătorilor sunt probabil adăugiri 
tîrzii... Ei intră pentru prima dată în istoria Israelului abia odată cu 
expediţia lui Saul în Negev. 

Este probabil ca încă pe timpul lui Saul iudeii să fi fost priviţi 
de sus de către evreii din nord. Din punctul lor de vedere, iudeii 
erau un trib (înrudit, e drept) semi-sălbatic, trăind în afara lumii lor 
„civilizate". în schimb, iudeii aveau alte calităţi - apreciate de către 

Samuel. Chiar dacă mai sălbatici, respectau iahvismul într-o formă 
mai pură, mai apropiată de mosaismul adus din deşert. Trăind 
în munţi, religia lor suferise mai puţine influenţe de la religiile 
canaanite. Erau „mai tari de virtute", luptîndu-se cu greutăţile vieţii 
şi duşmanii din jur. Şi erau, probabil, puţin loiali regelui Saul, urmaş 
al triburilor lui Raşela, un „străin" care le ocupase ţara. 

Povestea cu miruirea fiului cel mic al lui Isai, dus la oi, la 
indicaţia Domnului, este doar una din tradiţii - probabil cea 
oficială, regală. Vom vedea că mai este una, chiar două. Cu ocazia 
asta aflăm şi cum arăta David în tinereţe. Era un tînăr frumos, 
roşcovan. Probabil cu multă carismă. Nu ştim cît de mult semăna 
cu David al lui Michelangelo - dar mai tîrziu a arătat că ştia să-şi 
atragă susţinători. Determinat, muncitor, era chiar mai bun decît 
fraţii lui mai mari care, ulterior, l-au susţinut în activitatea lui. în 
acel moment, fără să ştie chiar, Saul pornise pe drumul ce-l va duce 
la pierderea domniei şi chiar la moarte. 

David si Goliat 



mediat este introdusă şi prima versiune a apariţiei lui David la 
curtea lui Saul. Spune cartea că pe Saul l-a părăsit „duhul lui 
Dumnezeu", venind în schimb un alt duh, rău de data asta - tot de 
la Dumnezeu. Observăm că pe atunci evreii nu credeau în Satan... 
Acest duh rău începu să îl muncească pe rege, astfel că nişte curteni 
(„slujitorii lui Saul") îi propun un remediu: să caute „un om care ştie 
să ante din arfă" care, prin cîntecul lui, să-l „uşureze"... „Omul" 
respectiv, recomandat de „unul dintre slujitori" era chiar fiul lui Isai 
Betleemitul, David. Aflăm că David „ştie să ante; el este un om tare 
şi voinic, un războinic, vorbeşte bine, este frumos la chip şi Domnul 
este cu el." 

Presupunerea că vestea despre David se răspîndise deja este 
mai greu de susţinut. Saul nu „auzise" de el. Mai curînd „slujitorul" 
era în slujba profetului Samuel şi, la prima ocazie ivită, îl introduce 
pe David în anturajul regelui. Saul trimite vorbă lui Isai să i-l 

trimită „pe fiul care este cu oile". Şi cînd David soseşte cu măgarul 
„încărcat cu pine, un burduf cu vin şi un ied", trimise în „dar" de 
Isai, Saul îl face, nici mai mult nici mai puţin, „purtătorul lui de 
arme". Cum s-ar zice, năpîrca este luată la sîn, la încălzit. Ce l-o 
fi determinat pe rege să-l facă pe tînărul necunoscut, sosit chiar 
de la oi, cel mai apropiat slujitor? „Bodyguard", care va să zică... E 
posibil ca Domnul să-i fi luat puţin minţile (poate de atunci există 
vorba „dacă Domnul vrea să te piardă, îţi ia mai întîi minţile"...). 
Să-i fi mărit, oare, artificial, charisma tînărului cioban prinţ iudeu, 
făcîndu-l deosebit de atrăgător regelui...? 

Vedem însă imediat cea de-a doua versiune a „sosirii" lui David 
la curte. Ca în mai toată domnia lui, Saul intră din nou în conflict 
cu filistinii. De data asta, filistinii atacă spre Betleem, oastea lui 
Saul ieşindu-i înainte la Shocoh (vreo 18 km vest de Betleem). 
Curînd, cele două oşti au ajuns într-un stalemate: o oaste pe un 
deal, cealaltă pe alt deal, cu valea „terebinţilor" între ei. Şi atunci 
un filistean a ieşit între oşti şi a chemat la luptă „cavalerească" pe 
evrei. Partea celui ce pierdea duelul devenea „roabă" celeilalte 
părţi. Şi cum filistinul respectiv era însuşi Goliat, cel înalt de „şase 
coţi şi-o palmă" (vreo 2.5 m), cărînd pe el qintale de aramă, normal 
că niciun evreu nu şi-a găsit curajul să iasă să-l înfrunte. 

Asta este una din cele mai vestite povestiri biblice. 0 ştie orice 
copil care a făcut şcoala duminicală (şi, mai nou, Religie în şcoală). 
A apărut în zeci de lucrări artistice, în filme... Eu îmi amintesc 
mai ales pantomima jucată de Chaplin în Luminile oraşului. Este 
frumoasă: cel mic şi modest, dar inventiv şi curajos, îl învinge pe 
cel mare, arogant... Frumos... Dacă ar fi şi adevărată povestea, ar 
fi şi mai frumoasă. De fapt, este una din primele creaţii întrutotul 
livreşti. Pentru a-l prezenta pe David, „oşteanul Domnului" în lumini 
eroice, scriitorul a creat această poveste. Pe acel timp (de fapt, ca 
de obicei - cu foarte puţine excepţii în istoria omenirii) sorţii unei 
bătălii nu au fost lăsaţi în mîinile unor eroi. 

Aşa apare David - din nou. Autorul ni-l prezintă, de parcă pînă 

în acel moment nu auzisem de el. Este fiul „Efratitului aceluia din 
Betleem, Isai, care avea opt fii". (Betleemul mai este cunoscut 
şi ca Efrata, deci expresia ar fi ca un fel de „Tomitanul acela din 
Constanţa"...). Trei din fiii lui Isai erau în oastea evreilor. Asta ne face 
să bănuim că acea întîmplare a avut loc nu mult după expediţia lui 
Saul în Negev, pe cînd iudeii rupseseră relaţiile cu filistinii trecînd 
de partea israelienilor lui Saul. Fără îndoială, filistinii încercaseră 
să pedepsească luda, eventual să o aducă din nou în supunere 
(atacînd, deci, spre Betleem), iar Saul sărise în apărarea noilor 
supuşi. De aceea în oastea lui sunt şi locuitori ai Betleemului. Deci, 
ne spune cartea, fiul cel mic soseşte în tabăra evreiască aducînd 
provizii „contingentului" iudeu. Editorul încearcă să armonizeze 
cele două versiuni, spunînd că în momentul cînd cei trei fraţi ai săi 
s-au alăturat oştii lui Saul, David „a părăsit pe Saul, întorcîndu-se la 
oi". E greu de crezut. în primul rînd, ca purtător de arme (scutier), 
era de datoria lui să stea alături de rege - indiferent dacă alţi trei 
fraţi (din opt!) veneau sau nu la oaste. Părăsirea lui Saul pe timpul 
războiului ar fi echivalat cu o trădare, cu o dezertare! Vom vedea 
că sunt şi alte fapte care se împotrivesc prezumţiei că cele două 
versiuni se continuă „istoric". 

Văzînd „ocara" care căzuse pe oastea lui Saul, niciun oştean 
neîndrăznind să răspundă provocării, David s-a interesat mai întîi 
„ce i se va face aceluia care va omorî pe filisteanul ăsta?" Afînd că 
i se va da mari bogăţii şi fiica regelui de nevastă, l-a apucat furia 
şi a acceptat lupta. A făcut însă atîta tămbălău încît l-au dus mai 
întîi în faţa lui Saul. Acesta îi vorbeşte, însă, de parcă David nu-i era 
„purtător de arme" - în fapt, de parcă atunci l-ar fi văzut pentru 
prima dată! Astfel, regele, cînd îşi manifestă părerea de rău faţă de 
tinereţile lui, află că David, ca „păstor al oilor tatălui" său, deseori 
avea de „scos oaia" din gura leului sau ursului, înarmat doar cu o 
bîtă. De fapt, el imita pe Herakles şi Samson: apuca de fălci fiara 
şi o ucidea! Deci, să nu-şi facă împăratul griji, va fi Domnul cu el... 

Aşa că David iese din rîndurile oştirii fără armură - deşi regele îi 



325 



oferise propriile lui arme şi armura. David, dacă le punea pe el, nu 
mai putea să meargă cu ele... Eh? Care rege arfi ales un „purtător de 
arme" care nu putea merge cu armele sale? Şi nu părea David prea 
slăbănog - cînd numai cu cîteva momente înainte povestise cum 
sfîşie el un leu sau un urs, cu mîinile goale? Dar acesta era numai 
un mijloc literar folosit de scriitor pentru a arăta marea diferenţă 
dintre Goliat din Gat, cel ce purta armură de „cinci mii de sicii de 
aramă", başca coif, turetci de aramă şi o pavăză, iar suliţa era de 
„şase sute de sicii de fer". Scutul îi era purtat de cîţiva filistini... Iar 
David era îmbrăcat doar în straiele lui de cioban, cu o traistă în care 
pusese cinci „pietre de nu netede". în mîini purta doar un toiag. 
Cum să nu izbucnească în aclamaţii ascultătorii asistînd la duel şi la 
victoria evreului? 

De fapt, asistăm la o înfruntare normală între un evreu şi un 
filistin din acea vreme. în timp ce oşteanul filistin (pedestru) era 
îmbrăcat foarte asemănător celui grec/aheu din acele timpuri (cum 
îl vedem în lliada homeriană), cu pavăză, coif, armură pe braţe şi 
picioare, cu un scut în mînă (toate acestea din aramă), înarmat cu o 
suliţă cu vîrf din fier şi o sabie (scurtă) cu două tăişuri, cel israelian 
nu avea armură de corp (cel mult o cămaşă de zale din aramă) şi nu 
purta scut, pentru a-şi putea folosi ambele mîini. Arma predilectă 
a evreilor, timp de sute de ani, a fost... praştia! Probabil şi arcul. 
Mai aveau bîtă şi, probabil, un pumnal. Tactica folosită împotriva 
popoarelor mult mai bine înarmate era cea de guerrilă, cu atacuri 
surpriză de la distanţă şi refugiere pe înălţimi, în zone stîncoase. 
Deci, David a folosit împotriva filistinului tactica şi tehnica de luptă 
obişnuită - cea care aducea, cîteodată, victorie israelienilor. 

Cum rămîne însă cu statura de uriaş a filistinului? în Vechiul 
Testament îi mai întîlnim pe „uriaşi". Ei sunt „copiii" îngerilor care 
au intrat la fiicele oamenilor- de presupus să fi pierit în Potop. Mai 
apar pe timpul lui Abraham, ca popor atacat de „împăraţi". în sfîrşit, 
pe timpul lui Moise, sunt descrişi (de cercetaşii înspăimîntaţi) ca 
locuind în Canaan, iar un ultim „uriaş" este Og, regele Başanului, 

„un urmaş al uriaşilor" (vezi, Numere). Deci, e greu de ştiut cît de 
„uriaş" era acel Goliat-nume care a intrat în tradiţia iudeo-creştină 
chiar cu sensul de „uriaş", supra-dimensionat. Cu atît mai mult cu 
cît filistinul din Gat apare în Cronici cu un alt nume: Lahmidin Gat. 
Acesta ar putea fi o corupţie de transcriere a cuvîntului „Gattitul". 

încă mai interesant este faptul că în Cronici David poartă... alt 
nume. Acesta este Eihanan din Betleeml El este cel ce ucide pe 
„Lahmi din Gat". Dar numele lui apare şi în lista eroilor israelieni 
evidenţiaţi în bătălia de la Shocoh: „Eihanan Betleemitul a ucis 
pe fratele lui Goliat Gittidul." Este aproape cert că în text au fost 
introduse la o dată foarte tîrzie cuvintele „fratele lui". Să rezumăm: 
în timpul luptelor, un anume Eihanan din Betleem ucide un anume 
Goliat din Gat, probabil unul din cei mai vestiţi eroi filistini. Iar în 
faţa regelui Saul şi a generalilor apare un tînăr erou „din Betleem" 
pe care nu-l ştiau - deşi în altă sursă se spune că servise o vreme ca 
„purtător de arme şi cîntăreţ de arfă"... întrebat cine este, acesta 
răspunde simplu: „sunt fiul robului tău Isai din Betleem". 

Cum ziceam, numele de David nu apare în absolut nicio inscripţie 
din antichitatea evreilor. Este posibil ca, în timp, acest nume care 
desemna regalitatea iudaică, să fi devenit un fel de simbol purtat 
de toţi regii din ludea, numindu-se „fiii lui David". După tradiţia 
evreiască, „David" ar fi putut fi chiar un strămoş. Şi cum iudeii 
proveneau cel mai probabil dintr-un amestec de clanuri moabite, 
medianite şi refugiaţi evrei, e foarte posibil ca acest „David", 
dispărut din tradiţii, să fi fost moabit. Poate chiar un strămoş al lui 
Ruth, străbunica lui „David"-Elhanan. 

Oricum, cele două versiuni ale apariţiei lui David la curtea 
lui Saul nu se leagă, cronologic. Cel mai probabil, faptele s-au 
desfăşurat cam în felul următor: în urma victoriei israelienilor 
împotriva amaleciţilor, conflictul dintre Saul şi Samuel a devenit 
deschis. Samuel a părăsit oştirea, hotărît să găsească pe cineva care 
să-i folosească drept unealtă în înlocuirea lui Saul. De data asta, 
atenţia i s-a îndreptat spre clanurile iudee, nu foarte credincioase 

lui Saul -în care vedeau mai curînd un cotropitor. Alesul lui Samuel 
a fost din nou un tînăr lipsit de putere şi experienţă, chiar dacă 
dintr-o familie puternică şi bogată. Probabil spera ca în David să 
găsească o sculă mai maleabilă decît beniamitul Saul. Ca şi în cazul 
lui Saul, profetul a arătat că nu ştie să recunoască firea oamenilor... 

Ajutat de oamenii credincioşi de la curtea regelui, Samuel a 
reuşit să-l infiltreze pe David în intimitatea lui Saul. E greu de ştiut 
dacă David i-a fost de la început „purtător de arme" (scutier). E mai 
probabil ca el la început era doar „entertainer": cînta (şi versifica) 
regelui pentru a-l face să se simte bine. Este foarte probabil ca Saul, 
care avea o anumită stare depresivă datorată stresului adus de 
domnia lui asupra Israelului, a conflictelor cu filistinii, a conflictului 
mai recent cu propriul fiu Ionatan şi, mai ales, cu prorocul Samuel 
şi casta preoţească, să fi găsit alinare în cîntarea tînărului cioban. Şi 
iarăşi, e posibil ca anumite ierburi scăpate în paharul regelui să-l fi 
făcut pe acesta să aibă crize... 

Autorii cărţilor care prezintă „istoria" regelui David se vor sili să 
scrie o cronică apologetică. Ei au creat scrierile biblice la Ierusalim, 
în Templu, la curtea regelui Iudeii, urmaş al „marelui" rege David. 
David nu a fost deloc un sfînt, a făcut nenumărate fapte reprobabile 
-cum vom vedea -, dar mereu acele fapte au fost „albite". Faptul că 
i s-a atribuit uciderea lui Goliat este, probabil, tot atît de adevărat 
ca şi acela că ar fi dus capul acestuia „la Ierusalim" - oraş-cetate 
care era în acel moment în posesia iebuseilor. Singurul adevăr din 
această poveste este faptul că un ostaş evreu a aruncat cu praştia 
o piatră atît de precis încît a lovit oşteanul filistin drept în frunte, 
ucigînd-l pe loc. Dar, chiar neadevărată, povestea înfruntării dintre 
David şi Goliat este o mare creaţie literară, scrisă cu foarte mult 
talent; aşa că, deplin justificat, a rămas în istoria literaturii umane. 

David si Saul 



Rămăsesem în momentul în care David, după ce cărase „capul 
şi armele lui Goliaf la Ierusalim, venise în faţa regelui Saul 
şi a generalilor săi ca să se prezinte: „sunt fiul robului tău, Isai, 
Betleemitul". Ai zice că aceste vorbe nu au nimic deosebit - dar 
aparenţele înşeală! Auzindu-le, Ionatan „l-a iubit ca pe sufletul 
din el." Chiar şi Saul l-a oprit şi nu l-a mai lăsat să plece. Ionatan 
i-a dăruit tînărului frumos mantaua, sabia şi cingătoarea. Iar Saul, 
după ce a văzut că „izbîndea în tot ce îl punea să facă", l-a uns 
comandat al oştirii. Cum ar veni, în locul lui Ionatan şi a lui Abner. 
Cam greu de crezut, Abner a rămas credincios lui Saul şi familiei 
regale pînă spre sfîrşit, cînd a trădat ultimul fiu al lui Saul tocmai 
lui David. Se mai zice că „David era plăcut întregului popor, chiar 
şi slujitorilor lui Saul". Asta o ştim - doar ei îl aduseseră la curtea 
regelui. 

Dar în curînd norii încep să întunece acestă scenă idilică. Mai 

precis, chiar a doua zi! „Pe cînd veneau ei, la întoarcerea lui David 
de la uciderea Filisteanului." (a lui Goliat, probabil), femeile au ieşit 
înaintea oştirii şi, ce credeţi că-şi strigau? Că „Saul a bătut miile lui 
- iar David zecile lui de mii." Nu ştim cine erau acele „femei", dar în 
mod sigur ele habar nu aveau cum decurseseră lucrurile pe cîmpul 
de luptă. David ucisese, de fapt, un singur filistin! Cum să nu-l 
apuce „duhul rău" pe Saul, văzînd atîta nerecunoştinţă şi părtinire? 
Ştiind el ce ştia, simţea în dosul „femeilor" forţe ascunse, la lucru. 
Simţea, probabil, că „cineva" pregătea ascensiunea la tron a noului 
apărut. „Şi din ziua aceea Saul a privit cu ochi răi pe David." 

Cartea ne zice că Saul, chiar a doua zi, a încercat să ucidă pe 
David, ţintuindu-l de perete cu suliţa - dar David s-a ferit (ajutat 
de Domnul). Evenimentul poate că a avut loc - dar mai tîrziu. 
Deocamdată, Saul dorea să dea pe una din fete lui David, drept 
soţie. Mai întîi pe Merab, fata cea mare, dar după ce a căsătorit-o 
pe aceasta cu Adriel din Mehola, s-a oprit la Micol, fata cea mică. 
Ne amintim că răsplata promisă pentru uciderea lui Goliat era 
mîna prinţesei. Căsătoria lui David cu Micol a intrat probabil în 
tradiţie - deci evenimentul a avut loc. De ce şi-a măritat Saul fata 
cu presupusul uzurpator? 

Motivul invocat de autor este doar aparent. Zice el: ca să-l pună 
pe David la mîna filistinilor. Deci, punîndu-l pe tînăr căpetenie peste 
1000 de oşteni şi trimiţîndu-l să lupte împotriva filistinilor, spera să-l 
vadă căzînd în luptă. Cu ajutorul lui Dumnezeu, David s-a ferit de 
soarta asta, deşi i se ceruse să aducă „zestre" o sută de „prepuţuri 
de filistini." Putem însă bănui că Saul, promiţînd mîna unei prinţese 
unui reprezentant al iudeilor, încerca să lege mai strîns cele două 
mari triburi evreieşti, israelinii din nord cu iudeii din sud. Şi, să nu 
uităm, David nu era deloc aşa cum îl înfăţişează cartea, „cine sunt 
eu, cine este familia mea în Israel, ca să fiu ginerele împăratului?" 
David era dintr-o familie bogată şi respectată în ludea. 

Doar că, probabil, între timp Saul a aflat de conspiraţia preoţilor 
şi slujitorilor lui, şi s-a temut că o căsătorie între fiica cea mare 

şi David îl va face pe acesta să aibă pretenţii la tron. însurîndu-l 
cu Micol, acestea deveneau mult mai îndepărtate - şi vedem 
că de data asta David refuză, la început. E nevoie ca „slujitorii" 
să-l convingă! (Vom vedea şi mai departe că de multe ori David 
îşi ascunde gîndul, refuzînd la început ceea ce dorea să obţină - 
lăsîndu-se însă „convins" pînă la urmă să accepte....) Deşi Micol 
l-a iubit pe tînărul şi frumosul erou, se pare că David nu a răspuns 
deloc acestui sentiment. 

Pentru David nu a fost deloc greu să adune nu o sută, ci două 
sute de prepuţuri „de filistin". Avînd o ceată de o mie de oşteni, 
atacînd prin surprindere şi folosind ambuscade, era relativ uşor să 
ucidă două sute de bărbaţi. Filistini - dar poate şi din alte naţii care 
nu foloseau circumcizia. Că doar nu scria pe prepuţ cine-i fusese 
stăpîn. Intenţia acestei „zestre" cerute de Saul este însă clară: dorea 
să pună duşmănie între bănuitul uzurpator şi eventualii lui aliaţi, 
filistinii. E posibil ca încă de atunci David să fi intrat în tratative cu 
aceştia. După cum vom vedea, Saul nu s-a înşelat deloc: David va 
intra în alianţă cu filistinii! 

Dar conflictul dintre Saul şi David se acutizează. Maiîntîi, Ionatan 
trebuie să intervină pentru aplanarea lui, apoi, după ce regele 
repetă atacul cu suliţă şi trimite ucigaşi acasă la David, e nevoie să 
intervină şi Micol. Ea îi dă drumul pe fereastră şi în locul lui pune 
în pat, „un terafim", o statuie, avînd capul înfăşurat cu blană de 
oaie. Nimeni nu explică cu mare plăcere ce era un „terafim" şi ce 
căuta el în casa prinţesei (şi a lui David). Din descriere, e cert că 
este un „idol", un chip cioplit. Cartea nu spune niciunde că Saul şi 
familia lui se închinau zeităţilor canaanite, dar e posibil ca această 
informaţie să fi fost scoasă cu grijă din cronici. împreună, probabil, 
cu informaţia că mare parte din evrei aveau „idoli" cărora li se 
închinau. 

David fuge direct la Rama, la Samuel. Saul, aflînd, trimite 
„slujitori", care se dau cu profetul. în final, chiar regele e nevoit 
să ia drumul spre Rama, unde va fi „printre proroci". între timp, 

David, care era de fapt la Naiot, lîngă Rama, se întoarce la curtea 
lui Saul ca să vorbească cu Ionatan. îi cere acestuia, nici mai mult 
nici mai puţin, să-şi trădeze tatăl. Cei doi tineri încheie o alianţă 
care dovedeşte mai curînd teama prinţului decît dragostea lui. Se 
pare că Ionatan ajunsese să-l cunoască mult prea bine pe cumnatul 
său. Deci, îi cere lui David ca, în schimbul informaţiilor pe care i 
le va da de la curtea regală, acesta să jure că va păzi familia lui 
Ionatan. Cum se va ţine de cuvînt David, vom vedea mai tîrziu. 

într-adevăr, văzînd dorinţa lui Saul să-şi ucidă rivalul, Ionatan îşi 
trădează tatăl, 

ajutîndu-l pe David să fugă. Acesta ajunge la Nob - şi trebuie 
să ne întrebăm dacă această oprire este cumva întîmplătoare. 
Poate că, drept răspuns la ajutorul primit de la Samuel, îl ajută 
pe bătrînul profet să facă puţină ordine în ţară. Mai precis, la Nob 
trăia ultimul urmaş a lui Shiloh şi Eli, preotul Ahimelec. Alături de 
el trăiau alţi optzeci şi cinci de preoţi - se pare, dintr-o sectă care 
nu-l recunoştea pe Samuel drept unic Mare Preot al iahvismului -, 
într-o cetate „a preoţilor". 

Nob era o cetate pe teritoriul tribului beniamit, chiar la graniţă 

- la vreo 3 km nord de Ierusalim. Am putea crede că David căuta 
refugiu în Ierusalim, dar se pare că nu - el de fapt căuta scăpare 
spre ludea. De ce atunci ocolul prin Nob? Tot aici, în templu, erau 
ascunsă sabia „lui Goliat" (iată că nu ajunsese în Ierusalim, ci pe- 
aproape), pe care o luă cu el. David nu a stat mult - dar urmările 
vizitei lui au fost cumplite. „Slujitorul" Doeg, edomit, s-a dus să 
spună lui Saul că preoţii l-au ajutat pe David în fuga lui. înfuriat 
pe trădarea pe care o simţea din partea preoţilor, a slujitorilor şi 
chiar a familiei lui, Saul a atacat cetatea lipsită de apărare. Toţi 
preoţii, dar şi locuitorii cetăţii, au fost masacraţi - de către Doeg! 

- iar cetatea rasă. Din acel moment singurul centru de cult iahvist 
a rămas cel din Rama, condus de Samuel. Cînd David a aflat de 
cele întîmplate, tot ce a putut comenta (singurului supravieţuitor, 
Abiatar fiul lui Ahimelec, care i s-a alăturat) a fost: „M-am gîndit 

că Doeg Edomitul... va spune luiSaul. Eu sunt pricina morţii familiei 
tale." Poate că el nu a minţit deloc. Ca de atîtea ori de-a lungul 
vieţii lui, subtilul păpuşar a ştiut să-şi facă treburile murdare cu 
mîna altora... 

Dar între timp David scăpase spre sud. A ajuns la Gath - cetatea 
de baştină a lui Goliat. Ştiind că acolo nu va putea găsi prieteni, 
a folosit un şiretlic: s-a prefăcut a fi nebun. în antichitate (şi nu 
numai), nebunii erau priviţi cu un fel de respect, ca posedaţi de 
„spirite" sfinte. Deseori profeţii, oracolele, profeţeau sub influenţa 
unor crize (produse de boală sau de ierburi). Deci, filistinii nu 

i-au făcut nimic nebun ului de care se pare că nu ştiau că le ucisese 
eroul - ci doar că femeile israeliene cîntau că „şi-a bătut zecile lui 
de mii". După ce a fost sigur că şi-a pierdut urmele, Mai tîrziu, David 
a părăsit cetatea filistină, ducîndu-se în ludea, în peştera Adullam, 
nu departe de Betleem. Aici i s-a alăturat familia, dar şi mulţi alţi 
luptători. Cu timpul şi-a adunat o ceată de fugari, datornici, tîlhari, 
ucigaşi, răzvrătiţi... nu mai puţini de 400 de luptători. 

Prin asta războiul dintre David şi regele Israelului a devenit unul 
deschis. Desigur, ceata lui David nu se putea împotrivi oştirii lui 
Saul, mult mai numeroasă şi călită în luptă. însă David a aplicat 
cu inventivitate o tactică de luptă de partizani, de guerrilă, fugind 
din faţa trupelor mai numerose, ditrugînd pe cele mai slabe. Cînd 
nu avea încotro, se refugia în Sălbăticie. Pentru a-şi feri familia, a 
trimis-o să se adăpostească în Moab. Acesta este încă un element 
care îi face pe cercetători să bănuiască originea familiei lui David în 
Moab. Autorii cărţii au grijă tot timpul să dovedească „curăţenia" 
lui David, lipsa lui de păcat, faptul că se arată fără de vină în faţa 
lui Saul (chiar „cruţîndu-i", în două rînduri, viaţa). Probabil lucrurile 
n-au stat deloc aşa. 

Imediat după ce şi-a format ceata, David a dus-o pe teritoriul 
Moabului, trăind la curtea regală din Miţpa (de fapt, pe teritoriul 
lui Gad). Dar ştia (şi fără să-i spună „prorocul Gad") că soarta lui ia 
formă numai în ludea. Aşa că s-a întors acasă. Prima faptă de vitejie 

a făcut-o în „cetatea Cheila", atacată de o mică trupă de filistini, 
veniţi la jaf. Poate... Pentru că David a luat vitele răpite „din mîinile 
lor" - şi nu a mai plecat. Dar a aflat Saul că David stă la Cheila şi a 
pornit cu oastea împotriva lui. Ştiind că locuitorii cetăţii nu privesc 
deloc cu ochi buni pe „salvatori" şi că, probabil, îl vor da pe mîna 
lui Saul, David s-a refugiat din nou în Sălbăticie, în locuri întărite. 
Ajuns în „pustia Ziff',\n pădure, a reuşit să atragă mînia localnicilor, 
care s-au dus la Ghibea ca să ceară ajutor lui Saul. De ce asta? Se 
pare că „partizanii" lui David se purtau chiar ca mafioţii sicilieni: în 
schimbul „protecţiei", cereau să fie hrăniţi de populaţiile în mijlocul 
cărora îşi aşezau tabăra. 

Acest fapt se vede din întîmplarea cu Nabal. Acesta era un 
moşier bogat din Maon, dar care-şi avea bogăţiile pe muntele 
Cârmei. David a trimis la el oameni ca să-i spună că „oamenii 
mei nu le-a făcut păstorilor tăi niciun rău". Deci, drept răsplată, 
dă-ne „ce te lasă inima". Desigur, Nabal a refuzat, aşa că David 
şi-a luat ceata de 400 de tîlhari şi a pornit să-l pedepsească pe 
încăpăţînatul bogătaş. Norocul acestuia e că el avea o nevastă mult 
mai isteaţă decît el, pe Abigail, „femeie cu judecată şi frumoasă 
la chip". Aceasta a luat daruri pentru David şi i-a ieşit înainte, cu 
care ocazie a aflat că acesta hotărîse să extermine pînă la ziuă 
„întreaga parte bărbătească din tot ce este a lui Nabal". Asta ne 
dovedeşte că furia lui David nu era deloc întîmplătoare, ci ascundea 
mai degrabă un calcul rece, politic: Nabal era ultimul urmaş a lui 
Caleb - eroul descălecător al iudeilor. Făcînd să dispară el şi „toată 
partea bărbătească", David rămînea fără niciun contracandidat la 
conducerea tribului. Devenea, practic, regele Iudeii! 

Abigail l-a convins pe David „să nu îşi facă păcat", să nu ia pe 
mîinile sale sîngele lui Nabal, care este un Nebun (acesta este 
înţelesul cuvîntului în limba ebraică). David a lăsat pe Domnul 
să îi facă treaba - aşa că, după ce i-a povestit Abigail Nebunului 
ei de bărbat ce a făcut cu David (şi cine ştie ce i-o fi povestit!?), 
pe acesta l-a lovit damblaua şi, în a zecea zi, „Domnul l-a lovit pe 



334 



Nabal, şi a murit". Putem doar bănui că o mînă de ajutor dăduse 
char frumoasă cea isteaţă, mai ales că David îi promisese că o va 
lua de nevastă. Drept răsplată, David chiar a luat-o pe Abigail de 
soţie - consfinţind astfel „moştenirea" pe care o lua de la Nabal, 
devenind capul clanului şi, indirect, al Iudeii, lată-l deci, pe David, 
cu trei neveste. Una era Micol, fiica lui Saul, trăind la curtea regelui, 
din neamul lui Beniamin. A doua era Ahinoam, din Izreel - deci, din 
neamul lui Efraim, cel mai mare trib nordic. A treia era Abigail. 

Dar cercul se strîngea în jurul lui David, aşa că a căutat refugiu 
la filistini. S-a dus la Achiş, regele Gathului, cerînd adăpost. Filistinii 
îl primiră cu braţele deschise - era o breşă în unitatea triburilor 
evreieşti din jurul lui Saul. în plus, ceata lui David era încercată în 
luptă - un bun aliat în acele vremuri tulburi. Achiş i-a dat cetatea 
Ţiclag, în flancul sud-estic, spre Negev, ca loc de garnizoană, să 
apere teritoriile filistine împotriva atacurilor nomazilor din deşert. 
Zice autorul: „de aceea Ţiclagul a fost a împăraţilor lui luda chiar 
pînă azi." (doar una din dovezile că scrierea aparţine unui autor din 
luda, mult timp după domnia lui David) Asta este, de asemenea, 
o recunoaştere a faptului că „împăraţii lui luda" nu au stăpînit 
teritoriul filistin de pe coasta Mediteranei - ceea ce azi se numşte 
„Fîşia Gaza"... 

Deşi în înţelegerea cu Achiş era stipulat faptul că David trebuia 
să dea lupte cu toţi duşmanii filistinilor, autorul are mare grijă 
să sublinieze faptul că acesta ataca numai triburi din deşert, dar 
nicidecum iudei. Şi pentru a ţine ascuns acest fapt, oastea lui 
David extermina absolut orice locuitor al zonelor atacate, să nu 
lase martori. Acest amănunt ne face să credem că ceata de tîlhari 
mercenari condusă de David nu prea avea scrupule şi că, bucuria 
regelui Achiş, cum că „acum David s-a făcut urît poporului lui Israel" 
avea, probabil, temei. De altfel, cînd va începe ultimul război dintre 
filistini şi israelieni, oferta lui David de a se alătura oastei filistine 
nu este acceptată. Dăduse prea multe temeiuri de neîncredere... 

Ajungem astfel la ultima confruntare dintre Saul şi duşmanii lui 

statornici, filistinii. Lupta hotărîtoare se va da la Muntele Gilboa, 
unde Israelul va suferi o înfrîngere catastrofală. în luptă moare 
Ionatan, iar Saul se sinucide pentru a nu cădea viu în mîinile 
învingătorilor. Domnise cinsprezece ani - evenimentul a avut loc, 
se pare, în 1013 î.Ch. Oastea lui Saul era una mică, demoralizată. 
Părăsit de preoţi, de slujitori, probabil de mai toate triburile 
evreieşti, posibil ca regele să fi avut în jurul lui doar contingentul 
oferit de propriul trib, Beniamin. Să nu uităm că David se aliase cu 
Efraimiţii, iar luda era în ascultarea lui. în plus, se pare că Saul nu 
reuşise niciodată să lărgească prea mult regatul spre nord - zona 
de la nord şi vest de Gilboa rămăsese permanent în stăpînirea 
filistinilor. 

O ultimă încercare, disperată, a regelui, de a face pe preoţi să 
susţină evreii în lupta cu duşmanul, s-a lovit de refuzul lor. Este 
prezentat cerînd „vrăjitoarei din Endor" să aducă sufletul lui Samuel 
(care murise în anul în care David îşi luase de nevastă pe Abigail) - un 
păcat în ochii iahviştilor -, de unde şi „blestemul" cu care îl loveşte 
Dumnezeu. Trupul lui este bătut în cuie de poarta cetăţii Betşan, la 
vest de Iordan. Israelienii asistă prostiţi la întîmplări. Doar locuitorii 
cetăţii labeş-gilead, de dincolo de Iordan, drept mulţumire pentru 
ajutorul primit de la Saul în războiul lor cu Amoniţii, îi fură trupul şi 
îl îngroapă cu onoruri. 

Aşa ia sfîrşit viaţa şi domnia primului rege Israelit, Saul şi, 
odată cu ele, cartea Samuel I. Dacă nu este prima carte „scrisă" de 
autor după moartea acestuia (se mai întîmplă cu Deuteronomul, 
respectiv loshua), cartea lui Samuel continuă mult după... Practic, 
cartea originală a fost împărţită în două cărţi, fiind prea dificil să fie 
citită pe sul. Cartea lui Samuel se termină la mai bine de 30 de ani 
după moartea „autorului". 

Primii ani ai lui David Rege 



Jk doua Carte a lui Samuel începe de unde se oprise prima, de la 
^lînfrîngerea lui Saul la Gilboa, semn că era vorba de o singură 
Carte, împărţită în două părţi din motive de facilitate în citit. Pînă 
nu de mult, chiar şi după ce apăruse tiparul şi Bibliile începuseră să 
fie tipărite „in folio", iudeii tradiţionalişti continuau să-şi citească 
Scripturile pe suluri. Era cu adevărat greu să găseşti pasajul dorit 
din Samuel //într-un sul gros care se răsucea de pe un băţ pe altul... 
Lucrul s-a petrecut aidoma şi cu următoarea carte, a împăraţilor. 
Oricum, această Carte nu poartă un nume diferit de Samuel I, ci 
trece direct la acţiune. 

Deci, în timp ce Saul murea pe Muntele Ghilboa împreună cu 
fiii şi ultimii lui susţinători, David se afla cît se poate de departe 
de acel loc, luptîndu-se cu... Amaleciţii. Ştiţi, cei exterminaţi de 
Saul şi Samuel. Abia întors la cetatea pe care o stăpînea în numele 
filistinilor, Ţiclag, i s-a înfăţişat un... amalecit, care i-a adus vestea 

morţii lui Saul. I s-a prezentat lui David de parcă nu aflase de luptele 
acestuia cu propriul trib. Amalecitul povesteşte că el a ajuns „din 
întîmplare" pe muntele Ghilboa, a văzut înfrîngerea „poporului" 
(?) şi moartea lui Saul şi Ionatan. Mai mult, David află că acel 
„amalecit" este cel ce l-a ucis pe Saul, la cererea acestuia. Deşi încă 
în putere, îl apucase... ameţeala. După ce l-a ucis, s-a grăbit să-i 
aducă „domnului meu", David, coroana şi brăţara fostului rege. Ei, 
ce face David la aflarea acestei veşti? Cam ce va face mai mereu la 
aflarea veştii despre moartea vreunui duşman: va jeli, va plînge, va 
posti, îşi va smulge veşmintele, părul, îşi va turna cenuşă în cap... 
chestii de-astea. Ca nu cumva, Doamne fereşte, să-l bănuiască 
cineva că ar fi avut vreo intenţie ascunsă sau chiar vreo implicare. 
Şi după ce l-a ucis grabnic pe Amalecit, a spus: „sîngele tău să cadă 
pe capul tău, că ai mărturisit singur că ai ucis pe Unsul Domnului." 
După care a făcut o cîntare. 

Dar oare aşa s-or fi petrecut lucrurile? Nici pînă azi nu se ştie 
dacă David s-a aflat sau nu la Ghilboa. Editorii Scripturii zic că nu. 
Dar asemenea lucruri vor mai avea loc în timpul domniei lui David 
- şi el de fiecare dată va fi hăt, de partea celalată a ţării. Şi ce căuta 
un „amalecit", care de fapt nu prea avea cum fi în viaţă, tocmai prin 
regatul lui Saul, cel care îi distrusese ţara şi neamul? Şi s-a întîmplat 
ca tocmai el să fie singurul în preajma regelui înfrînt? Mai curînd 
ne-am fi aşteptat să fie pe-acolo niscai filistini. Iar regele s-a sinucis 
(cum se zice iniţial)? Acum aflăm că de fapt cineva a făcut munca 
pentru el. Şi i-a luat însemnele domniei de i le-a adus lui David... 

Există posibilitatea ca David să fi fost, de fapt, cu ceata lui de 
războinici, alături de filistini. în fond, Saul era duşmanul lui direct, 
avea tot interesul să-l ucidă. Şi nu ar fi de mirare ca printre oştenii 
lui, amestec de tîlhari, fugari, răzvrătiţi, să se fi aflat şi un amalecit. 
Asta ar explica modul în care acesta i se adresează. în timpul 
bătăliei, e posibil ca David să se fi concentrat mai ales asupra 
locului unde stătea Saul şi ca unul din oştenii lui, probabil tocmai 
acel amalecit (dar nu neapărat; probabil autorul cărţii nu a vrut să 

lase să se înţeleagă că Saul fusese ucis chiar de un evreu ! David ştia 
că următorul lui pas va fi să intre în relaţii cu israeliţii din regatul lui 
Saul) i-a adus însemnele regale. Prin asta putea justifica intenţia lui 
de a-l moşteni pe Saul. 

Cîntarea lui David la moartea lui Saul şi Ionatan a fost dată 
Iudeilor să o înveţe pe de rost. în ea, Regele şi fiul său sunt făcuţi 
eroi ai neamului - ai întregului neam. Era primul pas spre Regatul 
Unit. Următorul pas a fost preluarea tronului Iudeii. Odată cu 
distrugerea regatului lui Saul, întreg Canaanul, la apus de Iordan 
şi pînă la Marea Mediterană, fusese ocupat de filistini. Libere mai 
erau doar cîteva cetăţi, canaanite, niciodată ocupate de evrei, ca 
Ierusalimul. Practic, odată cu moartea lui Saul, speranţa evreilor de 
a avea o ţară a lor, dispăruse. Tot ce rămăsese era luda - iar David 
este „uns" rege al acestui mic regat. Poate ca răsplată a ajutorului 
dat laînfrîngerea lui Saul? Pentru că Saul şi Israel nu ar fi recunoscut 
niciodată un regat al Iudeilor condus de David! 

Oricum, ungerea lui nu este de mirare. Prin dispariţia lui Nabal 
şi căsătoria cu Abigail, David, membru al puternicei familii a lui 
Isai din Betleem, faimos războinic (practic, singura forţă armată 
din zonă, în afară de filistini) şi susţinut de filistini, ca şi client, era 
singura alegere posibilă! 

El a domnit şapte ani ca rege al Iudeii, trăgînd mereu cu ochii 
spre nord. A trimis oameni la efraimiţi (a doua soţie era una de-a 
lor), ca să dovedească părerea de rău a lui David la ocuparea lor de 
către filistini. A trimis alţi oameni la labeşul Gileadului, să-i felicite 
„pentru dragostea faţă de Saul". Avea, cum se zice, limba plină de 
miere... Pentru a-i înfrînge, definitiv, pe filistini, David ştia că doar 
un regat al tuturor evreilor îi putea da forţa necesară. 

între timp, la Manahaim, dincolo de Iordan (şi labeş), „rege" 
era ultimul fiu al lui Saul (ceilalţi, mai mari, pieriseră la Ghilboa), 
dus acolo şi păzit (ca slujitor dar şi ca paznic, probabil) de Abner, 
comandatul oştii lui Saul, Iş-Boşet. Abner l-a făcut rege - deşi, 
probabil bătrîiorul rege (40 de ani) numai asta nu dorea. ..îl cunoştea 

pe David, îl cunoştea şi pe Abner. Abner cîştigase aprecierea 
israeliţilor şi, avîndu-l pe Iş-Boşet drept marionetă, era cel mai 
puternic om din regat (care ocupa toată partea stingă a Iordanului). 
Numai că în confruntarea în care a fost atras de comandatul oastei 
lui David, loab, pentru cucerirea cetăţii Gabaon, a fost înfrînt. Mai 
mult, Abner a făcut greşeala să-l ucidă cu mîna lui pe Asael, fratele 
lui loab - făcîndu-şi astfel un duşman puternic, de moarte, loab 
dorea distrugerea micului regat al lui Iş-Boşet prin forţă, dar mica 
armată rezistă iar David nu doreşte să-i aibă împotrivă pe israeliţi - 
dacă îi putea cuceri paşnic. 

Desigur, firul subţire pentru Iş-Boşet s-a dovedit a fi Abner. 
Văzînd creşterea puterii lui David, după doi ani de rezistenţă, acesta 
a început să tatoneze terenul în vederea unei împăcări. Cartea ne şi 
spune motivul: Abner intrase la o fostă ţiitoare a lui Saul, Riţpa. Big 
deal, ar putea spune un necunoscător. Dar, în tradiţia ebraică, asta 
era o mişcare clară de uzurpare a puterii. Pe drept cuvînt Iş-Boşet a 
protestat pentru actul lui Abner. Aşa că Abner a trimis soli lui David 
şi i-a promis că-i dă pe mînă „toată ţara Israelului" 

David a acceptat - cu o condiţie: Abner să-i dea „iubita" soţie, 
Micol, fiica lui Saul, aflată şi ea la Mahanaim. Abner a acceptat - iar 
Iş-Boşet nu s-a putut, din nou, împotrivi. Prin asta David, ginerele 
lui Saul, devenea urmaş direct la tron. Mult timp nu mai trebuia 
să aştepte... Iş-Boşet l-a pierdut mai întîi pe Abner. Acesta s-a dus 
la David să-şi ia răsplata - dar loab l-a ucis. Pentru că israeliţii 
protestau, cerînd pedepsirea ucigaşului, David s-a dezis de el şi l-a 
trimis în exil... pentru o scurtă perioadă. A urmat Iş-Boşet-asasinat 
de nişte „căpitani". Bineînţeles, David s-a dezis şi de această crimă, 
executîndu-i repede pe asasini. Putea spune cineva ceva rău despre 
bunul rege iudeu, alesul şi iubitul Domnului? 

Un ultim cuvînt despre Iş-Boşet. Numele lui se traduce prin Fiul 
Ruşinii. Acest cuvînt, ruşine (boşet) a fost folosit în Biblie cam cum 
folosim noi azi „beep"-u\ în locul cuvintelor ruşinoase. Dar ce nume 
de „ruşine" avea fiul lui Saul? Mai mult ca sigur... Baal, numele 

zeului canaanit al vegetaţiei, tradus prin Domn (Adonai în ebraică). 
Deci, numele regelui era Işbaal, „Fiul Domnului". Unul din nepoţii 
lui se va numi Mefibaal, Eroul Domnului (în Biblie, Mefiboşet). 
Pornind de la nume, unii comentatori îl descriau pe Iş-Boşet hidos, 
bocciu, scălîmb... Cum ar fi putut el fi altfel, dacă era duşmanul 
frumosului David? Chiar şi Mefiboşet e prezentat ca olog. 

lată-l deci, după şapte ani de la moartea lui Saul, pe David 
devenind, cu acordul „bătrînilor" lui Israel, regele tuturor evreilor. 
Avea, zice Biblia, 30 de ani. Cifra de 30, în tradiţia biblică, este 
„rotundă", lisus îşi va începe misiunea la 30 de ani. La 30 de ani 
un bărbat avea dreptul să devină rabi sau preot. Şi mai avea 
semnificaţia de „generaţie"... 

Probabil era încă tînăr. Saul, care a ajuns „tînăr" la domnie şi a 
domnit vreo 13 ani, a lăsat, la moartea lui, un fiu (Işbaal) de... 40 
de ani! Dar poate că David era chiar mai tînăr de atît! Dacă avea în 
jur de 18 ani la sosirea lui la curtea lui Saul, iar tribulaţiile lui pînă a 
ajuns rege la Hebronul Iudeii, au durat vreo 3-4 ani, dacă adăugăm 
cei şapte ani cît a domnit numai asupra Iudeii, ajungem la o vîrstă 
de cea 27-28 de ani. Era încă, dacă inspiraţia lui Michelangelo a fost 
cea justă, un tînăr frumos, atletic... 

Cuceririle lui David 



Odată ajuns rege şi peste Israel, David s-a trezit cu o mare 
problemă de rezolvat. Pînă atunci îşi avusese capitala la 
Hebron-u\ Iudeii - dar acum trebuia să se mute. Trebuia să le dea 
israeliţilor certitudinea că pentru regele lor, ei nu sunt un popor 
ocupat. Nu ar fi putut însă alege niciun oraş din Israel, pentru a nu 
supăra susţinătorii iudei - care formau, deocamdată, tăria domniei 
lui. Deci, unde îşi putea întemeia capitala? 

Norocul, sfatul bun sau intuiţia l-a ajutat să ia cea mai bună 
decizie. Chiarîntre cele două jumătăţi ale regatului lui, pe teritoriul 
lui Beniamin - cel mai mic trib israelian - se afla cetatea Ierusalim. 
Cetate veche, bine întărită, pe care evreii nu o putuseră niciodată 
cuceri de la iebusei (deşi în cartea Joshua se zice altfel...). Odată 
cucerită, ar fi format o foarte bună cetate de scaun: greu de cucerit, 
cu un izvor abundent, aflată chiar în centrul noului regat, care ar 
fi împăcat supuşii ambelor popoare. Dar, cum s-o cucerească, cînd 

de cîteva sute de ani ea rezistase cu succes atacurilor? Mai ales că 
evreii rămăseseră acelaşi popor de păstori, slabînarmat,fără maşini 
de asediu complicate. Tactica lor de luptă era atacul neaşteptat, 
ambuscadele, folosirea praştiilor şi săgeţilor pînă spărgeau liniile 
duşmane - sau, în caz că acestea rezistau, fuga pe înălţimi, lebuseii 
erau atît de siguri de tăria zidurilor lor încît i-au zis lui David că 
vor apăra cetatea chiat şi numai cu „orbii şi ologii". Mare le-a fost 
uimirea, probabil, trezindu-se cu duşmanul chiarîn inima cetăţii, în 
„Millo" (fortăreaţa) Zion. 

Se pare că ajutorul a venit venit pe neaşteptate. Biblia lasă 
să se înţeleagă că Domnul a avut un oarece rol. Eu bănuiesc că 
David a avut, ca de atîtea ori în alte ocazii, spionii lui strecuraţi în 
cetate. A aflat, astfel, că cetatea era legată, printr-un canal săpat în 
stîncă, de un izvor aflat în Valea Kidronului, numit Gihon. O trupă 
de oşteni conduşi de „generalul" lui, Joab, a urcat, în timpul nopţii, 
prin tunel, atacînd din spate apărătorii. Minunea cuceririi Zionului 
se înfăptuise! Asta i-a adus lui David nu numai respectul evreilor, ci 
şi renumele de cuceritor. 

Zionul era un fel de deal întărit în mijlocul cetăţii lebuseilor, cu 
nimic diferit de Akropolele greceşti. Era ultimul loc de refugiu şi 
rezistenţă a locuitorilor, în caz de asediu. Cu timpul, Zion a ajuns 
să devină simbolul Ierusalimul şi, prin extensie, al Israelului. Cînd 
vârfuri ale comunităţii evreieşti mondiale a hotărît renaşterea 
statului Israel, spre sfîrşitul secolului al XIX, şi-au numit mişcarea 
„Zionistă". Şi azi incinta „sfîntă" este inima Ierusalimului, deşi 
împărţită în cele patru sectoare (evreiesc, grecesc, armean şi 
musulman), aici aflîndu-se importantele centre religioase şi 
arhitectonice Sfîntul Mormînt şi Moscheia „de pe Stîncă". Am mai 
spus că tradiţia evreiască pune tot în acest loc jertfelnicul pe care 
Abraham l-ar fi jertfit pe Isaak. Ar lipsi Marele Templu evreiesc - 
dar există o profeţie care spune că începutul Sfîrşitului Lumii va fi 
marcat prin reconstrucţia Templului... 

Cercetările arheologice au dovedit că, într-adevăr, pe dealul 

respectiv a existat o cetate încă din perioada bronzului şi, probabil, 
ea a format aşa-zisa „Cetate a lui David". S-a descoperit şi canalul- 
tunel - care mult timp s-a crezut a fi doar o legendă. în mod cert, 
este unul din faptele reale care se află la baza tradiţiilor. Iar e drept, 
tunelul respectiv a fost lărgit (ba chiar i s-a modificat traseul) pe 
timpul regelui lezeckia. 

Pe acest deal s-a contruit „Palatul lui David". Mulţi cred însă că 
Palatul a fost construit mai tîrziu, pe timpul lui Solomon. Abia în 
acea perioadă statul evreiesc intrase în relaţii cu fenicienii din Tyr. 
Şi, alături de Palat, s-a construit şi Templul (zis „al lui Solomon") 
Pentru că, una din primele acţiuni ale lui David, tot în scopul întăririi 
regalităţii, a fost să aducă „Chivotul" în Zion. Acesta se afla, încă 
de pe timpul Judecătorilor, în mîinile filistenilor, la Kirjat-Jearim, la 
vreo 15 km vest de Ierusalim - dar din cauza nenorocirilor pe care 
le produse (credeau filistenii), aceştia nu ştiau cum să scape mai 
repede de el. 

A fost, de altfel, ultimul act de „prietenie" faţă de „păpuşa" 
lor, David. Păpuşa crescuse, devenise prea independentă, nu mai 
putea fi controlată. Nu ştim cît de mult îi supărase faptul că David 
lipise ludeea de Israel, dar asediul Ierusalimului a fost socotit clar 
un act de agresiune. Oştile filistine au sosit la poalele cetăţii - doar 
pentru a-l găsi pe David adăpostit deja în spatele zidurilor. Faptul că 
filistinii formau o „adunare" de cetăţi, după modelul grecesc, a avut 
un rol capital în întîrzierea lor. Aşa că, după ce şi-au rupt dinţii în 
ziduri, oştile lui David i-au atacat şi, după două victorii, i-au obligat 
să se retragă în cetăţile lor. David a cucerit tot teritoriul triburilor 
evreieşti - fără a cuceri vreodată fîşia litorală filistină. Ea formează 
şi azi „Fîşia Gaza", independentă, sub autoritatea Palestinei. 
Deşi autorul Cărţii vorbeşte despre „cucerirea cetăţii de scaun a 
filistenilor", e o certitudine că zona a rămas liberă. De altfel, singura 
„cucerire" a fost cetatea Ghezer - cucerită de egipteni şi dată lui 
Solomon drept „zestre". Singurul teritoriu cucerit de Solomon, de 
altfel... 

Aducerea Chivotului (Arcei Legămîntului) la Ierusalim a mai 
avut două efecte. Primul a fost cel dinastic. Dacă vă amintiţi, David 
o primise înapoi pe Micol, prima lui soţie, fiica lui Saul. Dacă ea 
putea fi socotită bună să dea legitimitate domniei lui David asupra 
triburilor nordice, un copil al lui cu ea ar fi putut duce la probleme. 
Aşa se face că tocmai ea nu va avea niciodată vreun copil al lui 
David. Justificarea i-a dat-o „Domnul". Cînd David a adus Chivotul, 
s-a lăsat cuprins (a simulat?) de fervoare religioasă, dansînd 
dezgolit pe străzi. Micol l-a certat - ceea ce a adus mînia soţului. 
Care i-a spus, „că nu va mai intra la ea"... Nici nu avea de ce, avea 
alte soţii, mai puţin periculoase. 

Al doilea rezultat a fost faptul că a reuşit să concentreze într-un 
singur loc, sub ochii lui, preoţimea mosaică. între diferiţii preoţi 
şi şcoli exista concurenţă. Existau pe de o parte, preoţii aroniţi în 
frunte cu Ţadok, susţinătorii iudaici ai lui David - şi care, acum, 
vroiau întîietate. Exista supravieţuitorul preoţimii israeliene, 
Abiatar- de care nu se putea lipsi. Pe urmă, erau tot felul de locuri 
„sfinte", de cult, pe înălţimi - mai ales în partea nordică a regatului. 
Acum, toate acestea se concentrau la Zion. Nu poate fi vorba încă 
de marea putere pe care o va avea preoţimea Templului, dar era un 
prim pas în vederea centralizării. 

Oricum, încheind pace cu filistinii, evreii scăpau de cel mai 
periculos duşman din zonă. Din fericire pentru David, vremea era 
tocmai potrivită pentru a porni într-o aventură de cuceriri. Exact 
în acea perioadă - şi doar pentru o generaţie, două - apăruse un 
vacuum de forţe în zonă. în sud, egiptenii aveau probleme cu vecinii 
lor, nubienii şi libienii, cu atît mai mult cu cît Egiptul era împărţit: în 
nord, regatul ocupat de regii nubiebni, iar în sud, teritoriu aflat sub 
puterea preoţilor de la Teba, în zona Deltei (Dinastia a 21 Saită), 
atacată deja de trburile libiene. Spre nord, Regatul Nou hitit fusese 
zdrobit de frigieni, cei alungaţi formînd, alături de aramei (apăruţi 
din deşert) regate (deocamdată) puţin puternice în Siria. Regatele 
din Cîmpia Mesopotamiană erau ele înseşi slăbite în urma luptelor 

intestine. Aproape fără niciun merit, David şi evreii ajunseseră o 
adevărată forţă! 

Primul stat atacat a fost Moabul. Aşa spune Scriptura. De ce? 
Nu ştiu. Oricum, dacă ne uităm pe hartă, o oaste evreiască nu 
putea ataca Moabul decît trecînd ori prin Edom, ori prin Ammon. 
Ele vor fi cucerite însă după Moab - după autorul Cărţii. Să fi folosit 
David vechea tactică „divide et impera", aliindu-se cu vreunul din 
aceste state pînă a cucerit Moabul? Să fi profitat de încrederea 
regelui moabit - în fond, David fusese aliat cu el, îşi ţinuse familia 
la adăpost acolo, chiar el se refugiase de cîteva ori pe teritoriul 
Moabului. De fapt, Ruth, străbunica lui, era moabită. Nu vom şti, 
probabil, niciodată. Este, totuşi, adevărat, că Moabul a fost „rob" 
Israelului. S-a descoperit o stelă pe care este anunţată eliberarea 
Moabului, după mai bine de două sute de ani de robie sub evrei. 

A urmat Ammonul. întrucît regele murise, David a trimis 
diplomaţi să „felicite" noul rege la urcarea pe tron. Nu cunoaştem 
textul debitat de trimişi, dar e posibil ca David să fi reiterat o 
anumită superioritate (ca, de exemplu, urîndu-i „fiului" noroc.) 
Regele amonit a batjocorit trimişii - ceea ce a dus la o rapidă 
declaraţie de război. 

Amoniţii s-au aliat cu triburi arameice, pentru a rezista atacului 
evreiesc. Au fost, totuşi, înfrînţi. Asta i-a adus lui David sub stăpînire 
nu numai Amonul, ci şi întreaga Sirie, de pe rîul Orontes pînă în 
Tadmorş\ pînă pe rîul Eufrat, la Tiphsah. Tipsah înseamnă „vad" şi, 
într-adevăr, în acel loc pe Eufratul Mijlociu, există singurul vad care 
permitea caravanelor să treacă. Mai tîrziu, aici a existat o cetate 
grecească (apoi, romană) destul de însemnată, numităThapsacus. 
Evident, prospera de pe urma taxelor pe care le percepea de la cei 
ce tranversau vadul Eufratului. Oricum, stăpînirea israeliană a fost 
mai mult nominală - sub forma unui tribut anual plătit de regişorii 
diferitelor cetăţi. După mai puţin de o generaţie, un şeic arameu a 
pus mîna pe Damasc, încetînd să mai plătească tribut lui Solomon. 
Şi nepotul lui avea să-i înfrîngă pe evreii Regatului Nordic, prin asta 

anunţîndu-se cel mai periculos duşman al evreilor în zonă. 

Campanii spre sud, în Edom, i-au dus pe evrei pînă pe malul 
Mării Roşii, la Golful Aqaba. Prin asta, întreaga zonă -mai puţin fîşia 
litorală, mai mică, a Filistiei (Azzah, numită de evrei = Gaza) şi cea 
mai mare, a Feniciei, forma primul (şi singurul) Imperiu al Evreilor. 
Nu e de mirare că autorul lui, Regele David, va fi întotdeauna privit 
drept Marele Erou al neamului, „iubitul lui Dumnezeu", „părinte" 
al lui Mesia, iar perioada lui privită drept „vîrsta de aur" a evreilor. 

Pe timpul războiului cu amoniţii are loc faimosul episod al 
Batşebei. E greu de ştiut acum cine pe cine a păcălit. Ţinînd cont 
de ce va aduce viitorul, putem bănui că David a fost mai degrabă 
„lucrat" de nurlia femeie. Aceasta, locuind (strategic?) chiar peste 
drum de acoperişul unde regele îşi petrecea după-amiezele, i-a ieşi 
sub ochi direct din baie... Iar invitaţia „la o cafea", nu a refuzat-o 
deloc. Clar e că, după cîteva nopţi petrecute împreună, femeia l-a 
anunţat pe rege că are o bucurie pentru el: e însărcinată! Desigur, 
David nu ar fi sughiţat la această veste - dacă bărbatul nurliei nu 
ar fi fost un ofiţer (mercenar?) hitit, Urle. Nu se face să trimiţi 
ofiţerii pe cîmpul de luptă, iar tu să ai grijă, acasă, de perpetuarea 
familiei lor... Chiar dacă Urie s-ar fi putut să fie „naturalizat" 
(numele este evreiesc: „Domnul e Lumină"), întîmplarea putea 
aduce nemulţumiri în rîndul oştenilor. Aşa că David a găsit soluţia: 
l-a chemat pe Urie „la raport" (prin codoşlîcul lui Joab), în speranţa 
că acesta „va intra la nevastă" şi va încurca socoteala zilelor... Dar 
Urie, ori a fost tîmpit, ori avertizat de Batşeba cea isteaţă, care tare 
îşi dorea un copil regal (de care ar fi putut profita şi ofiţerul...): Urie 
a stat în garnizoană toată perioada, spre ciuda lui David. 

Ei, asta i-a adus desigur sfîrşitul, soldăţoiului: David i-a cerut 
lui Joab să „scape" de Urie. De data asta nu l-a trăznit Domnul - ci 
a fost dat pe mîna duşmanilor, la un atac. Dacă nu cumva nu i-au 
intrat cîteva săgeţi evreieşti în spate... Buuun. lată-l pe David cu o 
nouă mireasă. Desigur, dacă Batşeba nu ar fi fost să ajungă mama 
viitorului rege Solomon, poate nici nu am fi auzit de ea. Dar, cum 

spun, probabil era mult prea isteaţă chiar şi pentru rege. Acesta 
nu putea fi nicium sigur că fiul născut de ultima lui soţie era chiar- 
chiar al lui. Dacă Urie a „intrat" totuşi la soţie? Aşa că, din nou „cu 
ajutorul Domnului", a scăpat de dubii. Desigur, Biblia ne oferă una 
din cele mai frumoase şi mai plină de învăţăminte poveşti din întreg 
cuprinsul ei. Datorită „păcatelor" lui David, Domnul se hotărăşte să 
lovească exact pe cel mai puţin vinovat - copilul. Marele Profet 
al curţii, Natan, are şi el prilejul să se dezlănţuie, „certîndu-l" pe 
David ca pe un păcătos oarecare. Iar David „s-a pocăit", dovedind 
de ce Domnul îl iubeşte atît de mult... Nu vom şti niciodată dacă 
„boala" copilului nu a fost pur şi simplu o pernă presată pe faţa 
lui. Dar Batşeba şi-a revenit curînd, i-a născut regelui un alt băiat 
care, în ciuda faptului că nu avea deloc, dar de loc, perspective de 
a ajunge urmaş la tron, prin diferite întîmplări oportune şi cu (nu 
micul) ajutor al mamei, va deveni Marele Solomon. 

Crepusculul unei mari domnii 



Restul Cărţii a ll-a a lui Samuel se referă la întîmplări din ultimii 
ani de domnie ai lui David. Deseori, acestea nu sunt date în 
ordine cronologică. Fără ca asta să fie intenţia autorului, rezultă o 
imagine nu tocmai plăcută a marelui rege, prins în intrigile de la 
Palat, în revoltele familiale, în răzmeriţele tot mai dese din partea 
supuşilor nemulţumiţi. David îmbătrîneşte deloc frumos... 

în primul rînd, face tot ce poate ca să scape de orice contestare 
din partea fostei familii regale. Să fim cinstiţi, nu e primul care o 
face, este un obicei cît se poate de răspîndit în despoţiile orientale. 
Mai ales că obiceiurile nu impun bărbaţilor să aibă o singură 
nevastă. Orice despot avea un „harem" cu cît mai multe soţii şi 
ţiitoare. Aceasta le prezenta două avantaje: pe de o parte, le 
permitea să încheie alianţe politice, pe de alta, le asigura o sursă 
aproape inepuizabilă de fii. în acele vremuri, şansele unui băiat de 
a ajunge la vărsta de a urca pe tron era destul de palidă. Astfel că 

datoria regelui era să aibă cît mai mulţi urmaşi de sex masculin. 
Unul din ei, cu mai puţine scrupule, cu mai multe relaţii, cu o 
dorinţă mai puternică de a acapara puterea, avea grijă de celălalt 
aspect: netezirea drumului spre tron. 

Dar, mai întîi şi mai întîi, David trebuia să scape de urmaşii 
familiei lui Saul. Fiii acestuia muriseră la Gilboa - supravieţuind 
doar Işbaai. De acesta îl scăpase chiar Abner şi nişte ucigaşi plătiţi. 
Dar rămăseseră şapte urmaşi masculi care, oricînd, ar fi putut 
concentra dorinţa de libertate a israeliţilor. Preoţii i-au oferit 
ocazia dorită: cum în regatul lui David venise o secetă prelungită 
(şi cînd nu vine în Israel?), au găsit „vinovatul": Saul. Acesta ar fi 
atacat şi ucis nişte ghibeoniţi, deşi Joshua făcuse legămînt de pace 
cu Ghibeon. Nu e clar cînd anume s-a întîmplat acest lucru - şi, 
apoi, nu era primul legămînt de pace călcat. Dar „Domnul" cerea 
spălarea păcatului cu sîngele vinovatului. Cum Saul nu mai exista, 
urmaşii lui au fost exterminaţi. Şi a venit ploaia, desigur. (Ea vine, 
întotdeauna, mai curînd sau mai tîrziu...) 

Mai rămăsese unul: Mefiboşet (Mefibaal), fiul lui Ionatan. 
Pe ăsta era mai greu să-l ucizi, pur şi simplu. David încheiase un 
jurămînt personal cu Ionatan să-i apere fiul. Mai mult, acesta 
suferise un accident şi era olog. După legile ebraice, nu avea drept 
la tron. David, deci, nu l-a ucis - deocamdată. L-a ţinut însă alături 
de el, sub supraveghere strictă, un fel de captivitate „aurită", ani 
de zile. Aşteptînd să i se ivească prilejul să scape de el, fără a apare 
vinovat în ochii supuşilor. Asta nu avea să se întîmple în timpul 
vieţii lui, nici chiar atunci cînd Mefiboşet nu i s-a alăturat cînd a 
fugit din Ierusalim (pe timpul revoltei lui Abesalom). Abia pe patul 
morţii, printre sarcinile trasate urmaşului la tron, a fost şi ordinul 
să-l scape de fiul vechiului lui prieten şi frate... 

Deocamdată, Palatul (repet, nu era încă marele Palat al lui 
Solomon) era plin cu soţii şi copii. între ei, urmaşul la tron era 
considerat a fi Amnon. El era născut la Hebron şi avea susţinerea 
iudeilor. Asta l-a făcut să accepte tot mai greu lunga aşteptare: 

David, deşi tot mai bătrîn, era încă în putere. Dar nerăbdarea lui l-a 
îndemnat la acte necugetate. S-a întîmplat să o vadă - şi să-i placă 

- de o soră vitregă, Tamar, fiica uneia din soţiile lui David, Maacha. 
Aşa că şi-a pus în cap s-o ia cu forţa, fără a aştepta „învoiala" 
părintelui. Se pare că David nu avea de ce să î-o refuze... Dar Tamar 
era şi sora lui Abesalom, următorul în linie la tron (al doilea fiu 
al lui David, Chileab, se pare că murise în copilărie). E posibil ca 
prin acest gest Amnon a dorit să îl incite pe Abesalom la acte de 
violenţă, pentru a scăpa de el. 

Abesalom, însă, era din alt aluat - semăna îndeaproape cu tatăl 
lui. A aşteptat să-i vină apa la moară. Reuşise să atragă simpatia 
evreilor, jucînd rolul victimei care iartă samavolnicia făcută de 
duşmanul său. A stat doi ani, pînă cînd Amnon a crezut că fapta i-a 
fost, dacă nu iertată, cel puţin uitată. Abesalom i-a invitat pe prinţi 

- printre care şi pe Amnon - la un ospăţ. Odată aflat în mîna sa, şi-a 
pus oştenii de l-au ucis cu sînge rece. Abesalom a fugit imediat la 
bunicul său, Talmai, regele din Geşur, un mic regat independent 
la poalele Hebronului, şi a aşteptat acolo să vadă cum vor evolua 
lucrurile. Desigur, în acest moment el era cel mai în vîrstă fiu 
supravieţuitor al lui David, prezumtivul urmaş la tron. David a 
trebuit să se lase convins de oamenii lui Abesalom, care făceau 
„lobby", să-l ierte. Nu după multă vreme, Abesalom s-a întors la 
Ierusalim. 

Dar se pare că mare lucru nu a învăţat. Era un tînăr frumos, 
inteligent, se simţea îndreptăţit să acceadă la tron. David dădea 
semne de oboseală, de şovăială. Mulţi supuşi, atît iudei cît şi 
isrelieni, erau nemulţumiţi. Cei din jumătatea nordică regretau 
încă dispariţia familiei primului lor rege - dar şi faptul că pe 
tron era un iudeu. în acelaşi timp, iudeii simţeau că Regele nu le 
acordă prima poziţie în regat. David încerca pur şi simplu să ţină 
o balanţă, probabil... Aşa că Abesalom a început să facă ochi dulci 
atît israelienilor cît şi iudeilor, promiţîndu-le marea cu sarea, în 
caz că el va ajunge pe tron în locul tatălui său. Cinci ani au durat 

aceste manevre. Nu ştim în ce măsură David era la curent cu aceste 
lucruri, oricum nu a luat nicio măsură. Cum izbucnirea revoltei l-a 
găsit pregătit să ia cea mai potrivită măsură (vom vedea care), e 
prea posibil ca el să fi făcut exact ce sfătuiesc înţelepţii în astfel de 
cazuri: „dacă dai cuiva suficientă funie, se va spînzura singur." 

Aşa a făcut şi Abesalom. Profitînd de o călătorie la Hebron, 
a convins pe iudei să se revolte şi să-l numească rege. însoţit de 
armata lor, a pornit spre Ierusalim. Pe care a găsit-o părăsită de 
rege şi de suita acestuia: David, luînd cu el pe toţi cei ce aveau 
o oarecare importanţă, trecuse valea Kidronului, urcase munţii 
Măslinilor şi se pierduse spre Est, spre baza de dincolo de Iordan, 
unde avea mulţi credincioşi. Rămăsese în urmă un spion şi cîteva 
ţiitoare bătrîne, de care David nu avea nevoie. 

Odată intrat în Palat, Abesalom s-a întîlnit cu zăbavă. în primul 
rînd, a „performat" în faţa locuitorilor luarea „în posesie" a 
bătrînelor ţiitoare. Prin asta se afirma „urmaşul" pe tron, revendica 
mai precis puterea lui David. Apoi, s-a lăsat convins de Huşai, 
spionul (mai curînd, dublul-agent) al lui David, să stea să-şi adune 
oastea - dînd astfel lui David exact ceea ce avea nevoie: timp. 
Acesta avea nevoie de timp ca să-şi adune oştile credinciose, bine 
înarmate şi bine antrenate, care se aflau în garnizoană pe teritoriul 
cucerit în Ammon şi Siria. Mai avea nevoie de timp şi ca să-i lase 
pe evrei să se dezmeticească. Una e să te alături unui rege tînăr şi 
frumos, cu totul altceva să lupţi împotriva bătrînului rege cuceritor. 
Cel care, de altfel, îşi zdrobise mereu duşmanii, făurise un imperiu 
şi - nu în ultimul rînd - îl avusese pe Domnul întotdeauna alături, 
drept bun prieten. 

Oastea lui Abesalom nu numai că nu a crescut, ci a început 
să se împrăştie. Cel mai important sfetnic al lui, Ahitofel, şi-a dat 
seama primul de rezultatele revoltei şi de pierderea fără folos a 
timpului şi s-a sinucis. Mulţi alţi căpitani au trecut, probabil, de 
partea lui David. Astfel că acesta a trimis oastea bine antrenată, în 
frunte cu bătrînul şi experimentatul general Joab, spre Ierusalim. 

Pe drum, acesta s-a întîlnit cu cea slab pregătită a lui Abesalom şi 
a înfrînt-o, total. Se zice că Abesalom, care avea o coamă mare de 
păr, în fuga lui, s-a încîlcit într-un copac. Joab, pentru a nu mai da 
din nou de acest încurcă-lume, l-a străpuns cu suliţa - deşi, spun 
cuvioşii preoţi, David ceruse ca nimeni să nu se atingă de fiul său. 
Nu vom şti niciodată care e adevărul. Din nou, David a plîns pe cel 
ucis, în ochii întregii lumii, afirmîndu-şi nevinovăţia. Pe Joab nu l-a 
pedepsit - deocamdată, l-a cerut lui Solomon, pe patul de moarte, 
să o facă în locul lui... 

întors în Ierusalim, David s-a arătat din nou împăciuitor, l-a 
iertat pe răzvrătiţi. Chiar şi pe Şimei, cel ce-l batjocorise la fuga din 
Ierusalim, imputîndu-i exterminarea urmaşilor lui Saul. L-a iertat şi 
pe Mefiboşet. Dar asta nu a ajutat prea mult. Nu peste mult timp, 
are parte de o nouă revoltă, venind tot din partea israelienilor. 
Beniamitul Şeba „a sunat trompetele" şi a spus oamenilor că 
ei, nordicii, nu au niciun folos de pe urma domniei lui David. l-a 
chemat, deci, „la corturi". Joab, care fusese trimis în exil după 
uciderea lui Abesalom, a fost din nou chemat sub arme. Cum noul 
general al oştii lui David, Amasa, dăduse semne de nesupunere, a 
fost ucis de Joab, care ajunge astfel din nou general. îl urmăreşte 
pe Şeba pînă la cetatea nordică Beth-maacab, unde acesta este 
ucis de locuitori pentru a-şi salva cetatea. 

Ultimul act făcut de David, înainte de a trece domnia urmaşilor 
(care se va întîmpla însă în Prima Carte a Regilor), va fi un 
recensămînt. Nu este primul, Moise mai făcuse două. Nici nu e mai 
exact ca acelea, dînd, per total, cam acelaşi număr de „oameni cu 
arme": un număr probabil multiplicat cu zece. Numărul total al 
celor două jumătăţi a regatului, extrapolînd de la cei înarmaţi, ar 
duce la o populaţie totală aproape egală cu cea a statelor Israel şi 
Iordania, împreună, la începutul mileniului II! 

Dar acest recensămînt, deşi poruncit de Domnul, are urmări 
neaşteptate. Zice Cartea: dorind Domnul să-l pedepsească pe 
David, l-a „păcălit" cînd i-a cerut să facă recensămîntul. în realitate, 

a considerat acesta ca fiind un mare păcat! Aşa că a trimis „îngerul 
morţii" ca să extermine pe evreii din Ierusalim. S-a lăsat totuşi 
„convins" de David şi a oprit „îngerul", iertîndu-i pe evrei. Astfel, a 
dat prilej lui David să înalţe un jertfelnic în Zion, exact acolo unde 
Solomon avea să înalţe Altarul Templului. Pentru că lui David i s-au 
oferit toate cele - doar dreptul de a înălţa Templul Păcii, nu! Asta 
pentru că avea mîinile pătate cu sînge... 

Cu asta se încheie Cartea Samuel II. Despre Templu vom vorbi 
în capitolele următoare. Sintetizînd, putem spune că probabil a 
existat un mare rege evreu, care a stabilit primul Imperiu al evreilor. 
Numele lui nu se cunoaşte, e prea posibil ca „David" să fie doar o 
poreclă. A fost un om făcut din chintesenţa cuceritorilor: lipsit de 
scrupule, cu multă carismă, bun strateg şi politician. A ştiut să se 
alieze cu preoţimea, prin asta reuşind să uzurpe tronul lui Saul, 
primul rege evreu. A ştiut însă că aceasta este singura cale - unirea 
tuturor evreilor întro singură forţă - pentru a rezista, ba chiar 
înfrînge cel mai periculos duşman, pe filistini. A ştiut să profite de 
situaţia politică din zonă, pentru a lărgi graniţele imperiului. S-a 
dovedit că avea dreptate: separarea imperiului în două regate, 
deseori în conflict, a dus la dispariţia lor. 

Urme arheologice a existenţei lui David nu există, dar sunt 
fapte istorice: cucerirea Ierusalimului, o dinastie în ludea care a 
supravieţuit aproape 400 de ani, cucerirea Moabului. Deşi mult 
romanţată, povestea vieţii lui este una din cele mai frumoase şi 
mai cunoscute poveşti din Biblie. A dat naştere la multe opere de 
artă de-a lungul istoriei. Prin faptul că este considerat strămoşul 
direct al lui lisus, a fost acceptat drept un mare erou al Bibliei. Iar 
Vechiul Testament a devenit parte integrată, alături de cel Nou, a 
Bibliei creştine. 

La Carte nouă, Domnie nouă 



Următoarea carte, a Regilor (împăraţi, zicem noi) face parte 
din acelaşi corpus cu cea a lui Samuel. Stilul narativ, formulele 
folosite, limbajul indică un acelaşi autor - care a scris, evident, 
la sfîrţitul perioadei narate. Anumite indicaţii par să-l indice pe 
leremia sau, poate, pe „scribul" acestuia, Baruch. La baza Cărţii au 
stat, evident, cronici de la curtea din ludea - dar şi tradiţii populare, 
poate şi tradiţii preoţeşti. Din acelaşi motiv expus mai înainte (un 
sul mult prea voluminos), s-a hotărît împărţirea sulului original în 
două (Samuel şi împăraţi) şi, ulterior, a fiecărei părţi în alte două. 
Aşa se face că avem două Cărţi a împăraţilor, numite Regi I şi Regi 
II. 

Povestea curge, fără pauză, în continuarea poveştii domniei 
lui David. Prin asta se face nu numai trecerea către domnia 
următorului rege, Solomon, ci se menţine unitatea naraţiei. Ne 
aflăm, deci, în anul 973 Î.Hr., în al „patruzecilea an" al domniei lui 

David - şi ultimul. Deşi anii de domnie sunt „ideali", reprezentînd 
o generaţie, data e probabil destul de exactă, puţind fi coroborată 
cu alte date păstrate în cronicile altor arhive. Nu este clar dacă în 
aceşti ani sunt incluşi şi anii în care a domnit numai asupra Iudeii, 
cinci. Deci, e greu de socotit vîrsta pe care o avea David la moarte: 
ori 27 + 40 (67), ori 22 + 40 (62). Şi într-un caz şi în celălalt, vîrsta la 
care ajunsese (62 sau 67) nu era, totuşi, prea înaintată. E posibil să 
fi suerit şi de o anumită boală. 

Regele David e, deci, „bătrîn", zăcînd efectiv la pat, lipsit de 
vlagă şi... căldură. Ca să se încălzească, i s-a găsit o ţiitoare tînără 
şi nurlie: Abişag Sunamiteanca. Cea care va duce, nu peste mult 
timp, la căderea lui Adonia, prezumtivul urmaş la tron. După ce 
fiii mai mari ai lui David dispăruseră (Amnon ucis de Abesalom, 
Abesalom ucis de Joab, unul de boală în tinereţe), următorul în 
linie era Adonia (Adonijah). Atît de sigur era acesta că David îi va 
da binecuvîntarea de urmaş, că făcuse chef mare la care îşi invitase 
susţinătorii. Doar că s-a grăbit. în Palat exista o conjuraţie care avea 
în vedere un alt rege: pe Solomon. Conjuraţia o avea în frunte pe 
Batşeba, mama prinţului şi iubita soţie a regelui - în fine, una din 
ele. Dar extrem de capabilă şi de... persuasivă. Cînd s-a înfăţişat lui 
David şi i-a cerut să-l ungă rege pe Solomon, acesta a cedat extrem 
de uşor. Nu putem ştii dacă David nu-l avea în vedere tocmai pe 
acesta. 

Numele viitorului mare rege este dat în Samuel II: ledidiyah 
(Iubitul lui Dumnezeu). Porecla de „Solomon" (Prinţul Păcii) nu 
ştim dacă provine din promisiunea Domnului că Templul va fi 
construit de un „prinţ al păcii", sau de la o recunoaştere postumă 
pentru faptul că ledidia n-a purtat absolut niciun război pe timpul 
domniei lui. Oricum, îl vom şti sub numele de Solomon - Suleiman 
ibn Daud, de către musulmani - şi datorită realizărilor lui ca rege: 
construirea Templului, scrierea unor cărţi din Biblie (Proverbe, 
Cîntarea Cîntărilor, Ecletiastul) şi, mai ales, marea lui înţelepciune... 

Că era înzestrat de înţelepciune vedem din faptul că a ştiut 

să găsească susţinere de la „lupii tineri" - noii sfetnici ai Sfatului 
Regal. în timp ce Adonia era susţinut mai ales de vîrstnicii Joab, 
comandantul oştii, şi Abiatar, Marele Preot, Solomon (sfătuit 
poate şi de Batşeba) îi avea pe Benaia ben lehoiada, căpetenia 
gărzilor regale, pe mai tînărul preot Ţadoc, casta profeţilor condusă 
de Natan, pe losafat „postenicul", pe Şimei, „logofătul", şi pe alţi 
„viteji ai lui David". Dintre ei, cel mai important era Benaia, şeful 
„keretiţilor şi peletiţilor": nu era decît primul şef al „pretorienilor" 
din istorie care sse implica în aducerea unui nou împărat la putere. 
Una este să fi general, ca Joab, avînd oştile împrăştiate peste tot, 
alta e să fi căpetenia gărzilor, ca Benaia, avînd oştenii în garnizoană, 
la mîna ta... 

Aşa că, în timp ce Adonia petrecea „urcarea lui pe tron", 
Batseba îl vizita pe David şi obţinea binecuvîntarea lui pentru 
Solomon (cel puţin aşa ne zice autorul...). Imediat, Benaia, Natan şi 
Ţadoc l-au „uns" rege pe Solomon, punînd în subordinea lui garda 
şi preoţimea. Solomon a fost pus pe tron şi cetatea Ierusalim i s-a 
supus. Adonia, care se afla la En-Roguel, în afara Ierusalimului, a 
aflat vestea de la Ionatan, fiul lui Abiatar. în faţa faptului împlinit, 
toţi s-au împrăştiat care încotro. Adonia s-a apucat cu mîinile de 
altar, sperînd că va scăpa cu viaţă. Dar Solomon a trimis oameni de 
l-au luat de acolo, spunînd: „Dacă eşti nevinovat, nu ţi se va clinti 
nici un fir de păr." Adonia i s-a închinat, ştiindu-se nevinovat.Asta 
nu l-a scăpat de moarte, după cum vom vedea. 

Pînă una-alta, David moare. înainte de a-şi da sufletul, are o 
ultimă întnlnire cu urmaşul lui, Solomon. Pe lîngă îndemnul de a 
„merge pe calea Domnului", repectîndu-i legile şi poruncile, îi lasă 
şi un „testament al răzbunării": să termine ceea ce, din anumite 
motive, David nu a putut termina: să îi ucidă pe Joab şi pe Şimei. 
Acestea vor fi, de altfel, primele fapte ale „prinţului păcii". Nu 
ştim dacă Joab, generalul care i-a adus lui David toate victoriile 
domniei lui, a fost ucis din duşmănie, invidie - sau pentru că ştia 
prea multe. Pe seama lui au fost trecute toate uciderile de care a 

profitat David... 

Alături de aceştia, a dispărut şi ultimul urmaş al lui Saul, 
Mefiboşet, iar Abiatar a fost scos din post, fiind trimis în exil, cu 
toată familia lui. Mare Preot a devenit Ţadoc - şi, din acel moment, 
toţi Marii Preoţi au provenit din linia familiei lui (Zadok). Asta pînă 
pe timpul lui Irod cel Mare şi a romanilor, cînd Marii Preoţi au 
început să-şi cumpere slujbele. De aceea, una din sectele iudaice 
s-a numit „zadokimi" = saduchei, urmărind readucerea „tradiţiei"a 
unui Mare Preot din familia lui Zadok (cu dublu înţeles: zadok 
înseamnă şi „adevăr"). Altă victimă a fost, desigur, Adonia. A fost 
acuzat (pe bună dreptate?) că s-ar fi încurcat cu Abişag, ultima 
„ţiitoare" a regelui dispărut. Aceasta putea fi interpretată drept o 
tentativă (sau măcar intenţie) de uzurpare. în prostia lui, s-a dus la 
Batşeba, rugînd-o să intervină să i se dea Abişagh de soţie (mai ales 
că se zice că David nu fusese în stare „să se împreuneze cu ea"). 
Poate tînărul şi frumosul prinţ, pierzînd nădejdea de a deveni rege, 
chiar o iubea pe tînăra şi frumoasa sunamiteancă... Batşeba s-a dus 
şi i-a spus fiului ei despre intenţia lui Adonia. Solomon a înţeles: 
„de ce să i-o dau doar pe Suna mită? De ce nu chiar tronul, doar 
e fratele meu mai mare?!" Şi l-a trimis pe Benaia să „// lovească". 
Probabil, în înţelepciunea lui, Solomon i-a cerut lui Benaia „să nu 
clintească niciunfir de păr" lui Adonia. Aşa că acesta l-a lovit, doar. 
în astfel de împrejurări, victima era pusă „sub scînduri" şi oastea 
trecea pe de-asupra, stîlcind-o. Dar fără a-i clinti vreun fir de păr 
sau a-i fi vărsat sîngele cu arma. Şi Adonia a murit... 

Acum, Solomon s-a întărit în domnie. Şi-a numit Sfatul din 
susţinători ai lui şi din membri ai familiilor acestora. A reorganizat 
statul -mai ales a pus la punct un foarte eficient serviciu de adu nare a 
impozitelor- profitînd, probabil, şi de ultimul recensămînt făcut de 
David. Se vorbeşte pentru prima dată de un serviciu al „arhivelor", 
al „actelor" (scriiturilor). Asta îi va permite să se încrie pe un drum 
al ctitoriilor, al construcţiilor. întăreşte numeroase cetăţi, întăreşte 
oastea. Devine, mai ales, un mare crescător de cai şi constructor 



358 



de care de luptă, vînzîndu-le în întreaga zonă - din Egipt pînă pe 
Eufrat. Arheologii au descoperit, la Meggido, un astfel de grajd, 
capabil să adăpostească peste o mie de cai. 

Mai ales, intră în relaţii diplomatice cu toţi vecinii lui. Deseori, 
se însoară cu fiice ale respectivilor lideri - printre altele, şi cu fata 
lui „Faraon" - probabil Psusenes II din Dinastia 21, de la Tanis. 
Cu timpul, ni se zice, a adunat „o mie de neveste şi ţiitoare", ceea 
ce ne face să ne îndoim de „înţelepciunea" lui... Oricum, urmele 
Palatului, descoperite în Zion, care conţin urme ale „haremului", 
infirmă aceasta: spaţiul cu greu putea adăposti mai mult de 10- 
15 soţii şi copiii acestora! Ce l-o fi făcut pe faraon să caute alianţa 
vecinului de la Nord? Nu atît un ajutor militar (de altfel, Solomon 
nu a trimis niciodată oşti în Egipt), ci pace la graniţa nordică. Poate 
şi înţelegeri comerciale, mai ales după ce Solomon intrase în afaceri 
foarte lucrative cu fenicienii din Tyr. 

Deci, o altă alianţă importantă a fost cea cu Hiram, regele 
Tyrului. Deşi oraş foarte vechi (nu de la 2700 î.Hr., cum afirmau 
tyrienii grecilor, ci probabil de pe la 1500 î.Hr.), Cetatea fusese 
înfiinţată ca o colonie a mai vechii cetăţi a S/donului. Totuşi, pe 
la 1000, cetatea se mută pe o insuliţă chiar în gura portului (de 
unde şi numele evreiesc, Zor = Stîncă), uşor de apărat, iese de sub 
dominaţia Sidonului şi porneşte pe un drum de mare dezvoltare. 
Pe lîngă industria purpurei, obţinută dintr-un tip de moluscă locală, 
şi de exportul vestiţilor cedri „de Liban", perfecţionează tipul de 
corabie, reuşind să devină cei mai vestiţi navigatori ai Mediteranei 
acelor timpuri. înfinţează contoare comerciale şi colonii în întregul 
bazin mediteranean, mai ales pe coasta nordică a Africii, pînă 
în îndepărtatul Tartişiş, pe coasta atlantică a Peninsulei Iberice 
(Tartessos). Multe din acestea au fost cucerite, în timp, de greci, dar 
una din ele, Cartagina, a devenit cel mai puternic cetate-imperiu al 
Mediteranei de Vest, pînă la distrugerea ei de către romani. 

Hiram vine la putere la exact cinci ani după ce Solomon devenise 
rege. Poate de aceea autorul Cărţii spune că Solomon a purces la 

construirea Templului în al cincilea an de domnie. E drept, Samuel 
//vorbeşte despre un „Palat" construit lui David de către „Hiram din 
Tyr" - dar asta nu se putea întîmpla. Pe timpul lui David, rege era 
Abibaal, tatăl lui Hiram, iar urmele arheologice infirmă existenţa 
unui astfel de palat pe Zion, anterior celui construit de Solomon. 

Statul lui Solomon participă, alături de fenicieni, la un program 
de schimburi comerciale. Avînd acces la Marea Roşie, Solomon 
construieşte un port în golful Aqaba, Eţion-Gheber, unde fenicienii 
îi construieşte o flotă comercială, Cu ea, avînd navigatori (şi, 
probabil, marinari) fenicieni, evreii fac călătorii comerciale spre 
sud. Sunt amintite produsele aduse din „Ofir" şi din „Havila bogată 
în aur". Mulţi cercetători au încercat să afle cam pe unde se află 
aceste locuri bogate în pietre preţioase, aur, mirodenii... Unii au 
presupus că se referă la India, sau poate la anumite zone din Africa 
- sau chiar Peru, în America de Sud! Avînd totuşi în vedere faptul 
că în acea periadă corăbiile erau totuşi destul de rudimentare, 
distanţele parcurse de ele nu puteau fi prea lungi. Astfel că 
mulţi cred că „ţările" Ofir şi Havuila nu putea fi prea depărtate, 
ci, probabil, în partea de sud a Peninsulei Arabia. Poate şi „peste 
drum" de îngusta strîmtoare Bab-el-mandeb, doar 35 km lăţime, 
pe coastele africane ale Etiopiei şi Somaliei. Nu foarte bogate în aur 
şi pietre preţioase - dar n-ar fi prima dată cînd Biblia exagerează... 

O altă direcţiei a fost Tartişiş. Oamenii l-au căutat tot spre 
sud, mai ales că se pomenea de un drum „de trei ani" pînă acolo. 
Totuşi, se pare că lucrurile sunt lămurite: Tartessos se află în delta 
Guadalquivirului. E o zonă bogată în aramă, aur, argint, cu acces 
direct către „ţara cositorului" (insulele britanice) -ceea ce permitea 
un comerţ cu materiale folosite în producerea bronzului. Sunt 
amintite şi animale exotice: maimuţa şi elefantul (colţi de ivoriu). 
Asta poate fi lămurită prin prezenţa, pe atunci (şi chiar şi acum) 
a maimuţei „de Gibraltar, dar şi a prezenţei, încă, a elefantului 
în nordul Saharei. Drumul putea fi parcurs, într-adevăr, „în trei 
ani": un an dus, unul întors şi un an pentru schimburi comerciale, 

reparaţii, etc. 

Tot dintr-o „ţară" a venit, zice Cartea, un vizitator: Regina din 
Saba (Şeba, în Carte). Auzind ea de „înţelepciunea" lui Solomon, 
a venit „să îi pună întrebări". Saba e cea mai puţin misterioasă din 
ţările amintite. A fost dintodeauna un mic regat-cetate în zona 
fertilă a Arabiei, în actualul regat al Yemenului, numită de romani 
de altfel „Arabia Felix". Să nu ne aşteptăm la o zonă luxuriantă, 
la o grădină, dar, comparată cu restul peninsulei arabe, una din 
zonele cele mai cumplite ale globului, regiunea respectivă poate 
fi considerată de-a dreptul „Fericită". Numeroase izvoare (şi un 
sistem inteligent de irigaţii) permite o agricultură intensă. Zona 
a fost locuită din cele mai vechi timpuri, tot aici se află cetăţile 
sfinte ale arabilor musulmani, Mecca şi Medina. Tradiţiile etiopene 
pomenesc de o mare întindere a statului Şeba, chiar dincolo de 
Marea Roşie pe teritoriu african. Astfel, ei susţin că familia lor 
domnitoare (în putere chiar şi azi!) provine în linie directă din 
fiul născut de regina din Şeba în urma întîlnirii cu Solomon. Titlul 
tradiţional al regelui etiopean este „Leul lui luda"... 

O Casă să poarte Numele Tău 



Principala contrucţie a lui Solomon este Templul, „o casă numelui 
Domnului". Atît de important este Templul, încît el devine, în 
timp, chiar mai important decît Statul. Reconstrucţia lui pe baza 
informaţiilor din Biblie ne arată o clădire îngustă şi înaltă, simplă 
dar impresionantă. Lungă de 60 de coţi, lată de 20 şi înaltă de 30, 
transpunere în piatră şi lemn a Cortului Jurămintelor, acoperit 
de un acoperiş de aramă strălucitoare în două ape, Templul a 
devenit simbolul iudaismului - chiar dacă respins de mare parte 
din populaţie (mai ales de triburile nordice, israeliene). A devenit 
şi locul de depozitare a celor mai importante obiecte ale evreilor 
(Chivotul cu Tablele Legilor, Menora, Masa, Cortul, Nentushah - 
stîlpul de bronz al Şerpilor, Arhivele şi cărţile sfinte, Tezaurul). Dar 
a avut o existenţă nu lipsită de calamităţi. La doar căteva decenii de 
la construcţie a fost jefuit de Şeşonk, regele libian al Egiptului, pe 
timpul căruia se pare că a dispărut Chivotul, apoi de mai multe ori 

- pînă la distrugerea lui completă sub Nabuchadnezar. Reconstruit 
de cei întorşi din robie (Zorobabel, Neemia pînă cînd Irod cel Mare a 
finisat lucrările), a fost din nou jefuit de Alexandru, Antioh, Pompei 

- pentru ca Titus, fiul lui Vespasian, să-l distrugă definitiv în 70 AD. 

Templul avea, dincolo de porticul ce avea la exterior două 
coloane de bronz aurit, o navă („Sfînta") unde se afla Altarul, din 
lemn placat cu aur, Masa punerii înainte (la fel), zece candelabre 
din aur cu şapte braţe (Menorah). în acest spaţiu puteau intra 
numai preoţii. Pereţii erau din piatră acoperiţi cu lambriuri de lemn 
de cedru placate cu aur, pînă la înălţimea tavanului. Pardoseala era 
din lemn de chiparos. în fund era Sfînta Sfintelor, înălţată pe cîteva 
trepte şi închisă cu un perete gros din lemn de cedru, la mijloc 
cu o poartă din lemn de măslin sălbatic, dincolo de care nu putea 
pătrunde decît Marele Preot, o dată pe an. Acolo se aflau doi 
serafimi imenşi din lemn aurit, cu aripi de 10 coţi, aşezaţi faţă în 
faţă. între ei se va pune Chivotul. Pe părţile laterale ale Casei erau 
spaţiile de depozitare, pe trei niveluri, în care aveau acces şi leviţii. 

Templul se afla în Prima incintă, a preoţilor, în care se mai găsea 
Jertfelnicul - locul unde aveau loc „arderile de tot" - şi „Marea", 
un bazin din bronz sprijinit pe patru grupuri de cîte trei tauri, cu 
un diametru de zece coţi. în legătură cu acesta, celor ce susţin 
„adevărul mot-a-mot" al scrierii sfinte „dictate de înger", le vine 
greu să explice de ce circumferinţa bazinului, notată cu grijă de 
autor, este de doar... 30 de coţi. Oricît de vag ar fi fost „îngerul", 
trebuie să fi ştiut că numărul n nu e egal cu 3, ci cu 3.14... Era 
folosit pentru spălări rituale. Incinta era închisă cu ziduri din piatră 
placate cu lemn de cedru şi în ea aveau acces doar preoţii şi leviţii. 

în Templu, cei doisprezece tauri nu erau singurele imagini 
„cioplite", în ciuda poruncii biblice. Dacă porţiunea de sub 
acoperiş era decorată cu „rodii" din bronz strălucitor (autor acelaşi 
meşter din Tyr care a turnat şi Marea, cei doi stălpi de la intrare 
şi jertfelnicul), toate plăcile din aur care placau pereţii înfăţişau 
chipuri de „serafimi". 

în Incita Neamurilor aveau acces, pe lîngă familia regală, 
funcţionarii de stat. Principala contrucţie era cea a palatului Regal 
care avea, în partea lui vestică, Haremul. în faţa lui, spre sud, era o 
clădire în care se afla tronul şi o mare sală „de audienţe", numită 
„Sala Coloanelor" - probabil pentru că tavanul era sprijinit pe 
numeroase coloane din lemn de cedru. Chiar în faţa acestei clădiri 
se afla „Casa Libanului", probabil de asemena construită din lemn 
de cedru, unde îşi avea sediu Sfatul ţării şi funcţionarii statului. 

Pe timpul Templului reconstruit de Irod, în această incintă 
pătrundeau credincioşii care veneau la Templu să se închine. 
Clădirile din antichitate dispăruseră; acum, aici se aflau fîntîni, 
porticuri - aici veneau rabinii să schimbe păreri, să dezbată 
paragrafe din Scripturi. Probabil, aici îşi petreceau timpul primii 
creştini: lacob, Petru, „biserica" din Ierusalim... Zidurile (din care 
porţiuni s-au păstrat pînă azi) erau din piatră şi erau închise spre 
sud, spre Scări, de un Portic cu coloane în stil grecesc, sub care 
avea loc „negustoria": schimbarea monedelor de către zarafi, 
vînzarea animalelor de jertfă. Locul de unde, se zice, lisus a alungat 
zarafii cu biciul, răsturnîndu-le mesele. Pe timpul lui Irod, întregul 
complex era încă mai impresionant, construit din piatră placată 
cu marmură. Zidul înconjura întregul platou de pe coama dealului 
Moria (Zion), la care se ajugea urcînd scări monumentale. Cei ce 
au văzut Templul îl socoteau nu numai cea mai impresionantă 
construcţie a evreilor, ci demn de a sta alături de cele Şapte Minuni 
ale lumii antice. 

Evreii erau lipsiţi de experienţa contrucţiilor de anvergură, 
astfel că au trebuit să ceară de la fenicieni nu numai materiale de 
construcţie, ci şi meseriaşi. Solomon a dat bani - şi forţă de muncă 
necalificată. Cartea vorbeşte de „30 de mii de pălmaşi" pe care un 
eficient sistem de recrutare îl aduna anual de la supuşi. E drept, el 
spune că Solomon recruta aceşti „robi" (probabil, neplătiţi) numai 
de la „canaaniţi", „împlinind blestemul lui Noe asupra urmaşilor lui 
Ham", dar printre motivele răzvrătirii părţii de nord a imperiului, 

sub leroboam, este amintită în primul rînd această recrutare. 

Ca întotdeauna cînd un stăpînitor se preocupă mai ales de 
construcţii, el ajunge să neglijeze alte aspecte. Puterea militară 
a Statului Evreiesc scade - regişorii din Siria practic încetează să 
mai recunoască suzeranitatea lui Solomon. Nu mai plătesc biruri - 
ceea ce va contriubui la marile probleme economice ale statului. 
Birurile către proprii supuşi cresc, e folosită pe scară largă munca 
forţată. Asta duce la nemulţumiri, chiar împotriviri. Solomon se va 
confrunta cu ele, chiar înainte de moartea lui. 

în ciuda „pildelor" şi a întîmplării cu nevestele care se ceartă pe 
copil, dată pentru a exemplifica „înţelepciunea" regelui (de care, de 
altfel, Mark Twain îşi bate joc prin intermediul eroului sau, Jim, în 
Hucklebery Finn), evident că regele nu a strălucit prin înţelepciune. 
A slăbit statul economic, politic şi militar, a reuşit să-şi îndepărteze 
populaţia. A reuşit chiar să-şi îndepărteze preoţimea. Nu numai 
că nu a întărit-o, dar, pentru a face pe plac numeroaselor neveste 
provenind din cele mai diverse culturi, a permis cultul religios al 
acestora. Au apărut astfel, în Palat şi chiar în incinta sacră, altarele 
unor zei străini: Milcom al Ammoniţilor, Kemoş a Moabiţilor, diverşi 
Baali şi Astarte... Primul „răvrătit" va fi Hadad din Edom. Alungat 
de pe tron de Joab pe timpul lui David, se refugiase în Egipt. Acum, 
el (sau poate fiul lui; deseori regii poartă un nume comun), s-a 
întors, profitînd de slăbiciunea lui Solomon. Cartea nu dă detalii 
privind felul în care Hadad a fost „adversarul" lui Solomon, dar 
probabil acesta s-a declarat rege a unei porţiuni a Edomului şi a 
purtat război de guerilă cu armatele israeliene. 

Alt adversar al lui Solomon a fost Rezon, fiul lui Eliadah, 
arameiul. Acesta a pus mîna pe Damasc, sistînd plata tributului şi 
limitînd astfel, practic, imperiul evreiesc la vechile zone „date" de 
Dumnezeu triburilor, la cucerire. Cel de-al treilea s-a ridicat însă 
chiar din rîndul supuşilor săi; Ahijah, preot-profet de la Shiloh, 
din partea de nord a Imperiului. Nemulţumit, pe de o parte, de 
puterea centralizată la Templu, pe de alta, de tratamentul care li 

se dădea israeliţilor, îl stîrneşte la revotă pe leroboam. Revolta nu 
are izbîndă, iar leronboam trebuie să fugă în Egipt, la curtea noului 
rege Şeşonk (Şişak, în Biblie), care nu mai era legat de Solomon. 
Acolo va aştepta clipa cînd se va putea întoarce - care nu va dura 
mult. La moartea lui Solomon, practic, regatul se rupe în două, 
Imperiul evreiesc dispărînd din istorie. 



50 

Regatul de Nord 



Statul evreiesc al lui David şi Solomon se rupe în două imediat 
după moartea celui din urmă. Autorul dă justificarea acestui 
fapt: Solomon nu a mai mers pe calea Domnului, permiţînd 
închinarea la idoli. De aceea, Domnul a decis să rupă regatul în 11 
părţi: 10 dîndu-le lui leroboam, numai una păstrînd-o urmaşilor lui 
David, „pentru David". Prorocirea a fost făcută de Abija, prorocul 
din Shiloh - dar răzmeriţa nu a reşit, leroboam trebuind să fugă în 
Egpt. 

Acum, la moartea lui Solomon, rege a ajuns fiul acestuia, 
Roboam. Uns domn la Ierusalim de către tribul din care făcea parte, 
luda, a trebuit să meargă să ceară confirmarea alegerii triburilor 
israelite, la Sichem. Probabil acest obicei, instituit de David, fusese 
urmat şi de Solomon. Doar că israeliţii, stîrniţi şi de leroboam, care 
se întorsese acasă, au cerut promisiuni ferme că nu vor mai fi siliţi 
să poarte „jugul greu pus de tatăl tău". în ciuda sfatului bătrînilor, 

Roboam nu numai că nu a promis înlăturarea „jugului", ci chiar 
îngreunarea lui. „Dacă tatăl meu va bătut cu bice, eu vă voi bate 
cu scorpioane." O atitudine cît se poate de tîmpită, la început de 
domnie şi lipsit de o forţă armată care să-i impună puterea. 

Astfel, se face că triburile din nord au refuzat să-l accepte de rege, 
susţinînd venirea la tron a lui leroboam. în confruntarea armată 
care a urmat, trupele regale iudaice au fost înfrînte şi Roboam a 
trebuit să se refugieze la Ierusalim. Mai mult, partida profeţilor de 
la Templu s-a împotrivit continuării luptelor: profetul Şemaia i-a 
spus regelui „Nu vă suiţi şi nu faceţi război împotriva fraţilor voştri, 
fii lui Israel." Care o fi motivul? Probabil cei din Templu simţeau că 
nu aveau (încă) puterea de a supune întreaga populaţie, mai ales 
sub un rege slab. Aşa, se puteau concentra să îşi întărească puterea 
în tribul luda. 

Oricum, autorul fragmentului respectiv din (probabil) vreo 
Cronică scrisă la Ierusalim, înainte de căderea Regatului de Nord 
(722 îHr), spune : „Astfel s-a deslipit Israel de casa lui David pînă 
în ziua de azi." Primul rege al Israelului a fost leroboam. Şi-a 
stabilit drept capitală cetatea Sichem, vechi loc religios - probabil 
întărind-o. (în Regi se spune că el a „zidit" cetatea pe muntele lui 
Efraim. Cum locul este amintit în diverse împrejurări anterioare - 
inclusiv faptul că aici au fost unşi David şi, probabil, Solomon - dar 
nu şi Roboam -, singura explicaţie ar fi că Sihem era mai mult un loc 
de închinare religios decît cetate.) Mai tîrziu avea să mute capitala 
la Tirzah. 

Dar, avînd independenţa politică şi economică a regatului, 
leroboam a simţit că are nevoie şi de independenţă religioasă. 
Existenţa Templului drept unic loc de închinare, la Ierusalim, 
capitala regatului luda, era văzut de noul rege drept un pricol la 
independenţa regatului. Oamenii, trebuind să meargă la Ierusalim 
pentru a-şi aduce jertfele, ar fi putut să-şi dorească reîntoarcerea 
sub stăpînirea lui Roboam. A decis, deci, înfiinţarea altor două 
locuri deînchinare, pe cuprinsul regatului Israel, unul situat în nord, 



368 



la Dan, celălalt în sud, la Bethel - probabil pentru convenienţa 
locuitorilor. 

Prin asta, el s-a rupt însă şi de partida veche a preoţilor care ar 
fi dorit, probabil, menţinerea locurilor de închinăciune de la Sihem 
şi Şiloh. Mai mult, „a pus preoţi luaţi din tot poporul, cari nu făceau 
parte din fiii lui Levi." Probabil, partida preoţească încercase să-şi 
impună puterea, aşa cum fusese pe vremea luiSamuel.Altă reformă 
a fost (poate) revenirea la vechile forme de cult - despre care nu 
putem decît să bănuim. Mai precis, închinarea se făcea în faţa a doi 
viţei de aur, cîte unul în fiecare templu! Şi a spus poporului, arătînd 
spre viţei, „lată Dumnezeul tău, cari te-a scos din ţara Egiptului." 

Foarte interesantă prezenţa acestor „idoli". Oare evreii nu s-au 
închinat, în deşert, unui viţel de aur? Făcut din jertfa lor de obiecte 
de aur de însuşi marele preot, Aaron? E drept, reformistul Moise 
a luptat cu această zeitate, cu această reprezentare materială 
a lui Dumnezeu (pentru că evreii se închinau, avident, aceluiaşi 
dumnezeu). Biblia reflectă, prin imaginea ne-materială a lui 
Dumnezeu, o practică mult mai recentă, cînd religia Templului era 
de mult timp impusă (şi acceptată) de întregul popor evreiesc - dar 
pe ici pe colo, unde din neatenţie (sau interes) anumite amănunte 
nu au fost complet eliminate, se poate vedea că practicile religioase 
au fost, mai mult ca sigur, diferite la diferite perioade istorice. 

împotriva acestor reforme religioase s-a ridicat unul dintre 
„oamenii lui Dumnezeu" - probabil un preot de la Templul din 
Ierusalim. Deşi povestea se întinde pe cîteva pagini, lucrurile sunt 
destul de încurcate. Pe de o parte, „omul" blestemă „capiştea" 
străină (probabil pentru faptul că prin asta locuitorii Israelului nu 
mai trebuiau să meargă la Templu - ceea ce ducea la diminuarea 
veniturilor preoţilor), pe de alta, e „pedepsit de Domnul" (ucis de 
un leu pe drumul de întoarcere) pentru că nu a respectat porunca 
de a nu mînca „pune şi apă" pe teritoriul Israelului. Şi apare şi 
amănuntul cu „uscarea mîinii lui leroboam" - fără urmări de altfel 
- pentru că a „întins"-o spre om. Cum deseori regele era descris 

drept „leu", cel mai probabil povestea originală vorbeşte despre 
uciderea „omului" de către rege. 

Oricum, Biblia susţine că blestemul lui Dumnezeu pentru 
„păcatul" lui leroboam s-a împlinit. „Casa lui" a plătit prin 
distrugere totală, leroboam a domnit 22 de ani, o domnie relativ 
lungă. La moartea lui, i-a urmat pe tron fiul lui, Nadab. în Biblie 
nu sunt amintite evenimentele din timpul domniei lui, se face 
trimitere la cele notate în „Cronici" - doar că în cele păstrate în 
Vechiul Testament nu găsim nimic. Doar faptul că profetul Ahija, 
cel ce îi profeţise urcarea pe tron, îi profeţeşte, la Şiloh, nevestei 
lui Ahab, travestite, distrugerea casei acestuia. Desigur, numirea 
de preoţi în templele de la Bethel şi Dan din „popor" nu putea 
să nu-l fi supărat pe bătrînul porfet „oficial" de la Şiloh... Dar e 
destul de probabil că leroboam a fost un bun cîrmuitor: a păstrat 
independenţa regatului, a păstrat stăpînirea în nord la graniţa 
lăsată de Solomon - deşi, probabil, a fost atacat de sirienii care 
doreau să profite de slăbiciunea regatelor evreieşti - şi a asigurat o 
putere economică a regatului cel puţin superioară regatului sudic 
al lui luda. A murit în 913 îHr. 

Fiul lui însă, Nadab, a domnit doar doi ani, fiind asasinat în al 
treilea, pe cînd împresurase una din cetăţile filistinilor, Ghibeton. 
Baeşa, fiul lui Ahija (oare, fiul profetului din Şiloh?) a pus să fie 
asasinat şi a preluat domnia. Primul lui act a fost exterminarea 
totală a familiei lui leroboam. în afară de această faptă de „vitejie", 
tot ce mai scrie în Biblie despre el e faptul că, în tot cei 23 de ani 
de domnie (911-888 ÎHr), Baeşa a avut lupte cu regele regatului 
Iudeii, Asa. Acesta a făcut alianţă cu regele arameilor sirieni de 
la Damasc, Ben-Hadad, care a atacat Israel dinspre nord, jefuind 
(printre altele) Dan. Urmaşul lui Rezon reuşise să lărgească regatul, 
să acumuleze putere, astfel că în această perioadă ajunsese egalul 
celor două regate evreieşti. în următorii un secol şi jumătate, 
Damascul va influenţa politica lor. în general, despre Baeşa se zice 
că „a făcut ce este rău înaintea Domnului", o formulă constant 

folosită la adresa regilor regatului nordic (şi a majorităţii regilor lui 
luda). Capitala era, în continuare, la Tirzah. La moartea lui, pe tron 
i-a urmat fiul, Ela. 

Nici acest rege nu a avut mai mult noroc decît urmaşul lui 
leroboam. Nici nu era rege de doi ani, cînd a căzut victimă unei 
conjuraţii de palat. Zimri, „slujitorul lui", căpitan de oşti peste 
jumătate din carele lui, a „uneltit", a intrat în palat şi l-a ucis. Restul 
oştirii era din nou adunată în jurul cetăţii filistene, Ghibeton (se 
pare, un loc fără noroc pentru regii lui Israel). Şi din nou, Zimri 
distruge „casa lui Baeşa", ucigînd toate rudele şi prietenii fostului 
rege. Doar că, între timp, oastea de la Ghibeton îl unge rege peOmri, 
căpetenia oştirii. întors la Tirzah, împresoară cetatea, o cucereşte 
şi dă foc cetăţuii în care se refugiase regele. Astfel dispare a cincilea 
rege al Israelului, după numai şapte zile de domnie. 

Omri a avut nu numai de deposedat pe Zimri, ci şi de luptat cu 
un contracandidat, Tihni. După ce l-a învins şi ucis, a ajuns pe tron 
în 887 î.Hr. Deşi nu a domnit mult - doar 12 ani -, este important 
prin faptul că a mutat capitala la Samara. Probabil atît Tirzah, cît 
şi Sichem erau prea vulnerabile în faţa atacurilor dinspre nord. A 
cumpărat un „munte" de la un anume Şemer şi l-a întărit, capitala 
Israelului devenind una din cele mai puternice fortăreţe din zonă 
a timpului. A fost ocupată, la 160 de ani de la întemeiere, după 
un lung şi îndîrjit asediu, de oastea asiriană, în 722. Cetatea a 
supravieţuit pînă în perioada romană, cînd a fost reparată (de Irod) 
şi rebotezată Sebaste (ceea ce înseamnă, în greceşte, Augusta), 
în rest, a făcut şi el rău, „mergînd pe drumul lui leroboam" - mai 
precis, păstrînd cultul lui Dumnezeu sub aspectul de viţei de aur... 

Fiul lui, Ahab, a fost primul urmaş a unei dinastii israeliene care 
s-a menţinut pe tron. A domnit, mai precis, 22 de ani (875-853 
îHr). El nu numai că „o mers pe drumul lui leroboam", dar a luat de 
nevastă pe Izabela (Jezebel), fata regelui fenician al Sidonului, Etbaal 
(în documentele feniciene, Ithobaal). Acesta, el însuşi uzurpator 
al dinastiei lui Hiram, fusese preot al Astartei, astfel că Izabela a 

adus cu ea la Samara cultul lui Baal (de fapt, Melkart- nume ce nu 
apare în Biblie) şi al Astartei, cărora Ahab le-a construit temple şi 
altare. Asta era oricum destul de rău, dar regina, care se pare că- 
şi domina soţul, a dorit să facă din aceste două culte principalele 
credinţe în Israel. Poate că planul ei era de a uni Israelul de Fenicia 
- din punct de vedere politic, militar şi economic - pentru întărirea 
zonei împotriva atacurilor dinspre Siria. 

în acest scop, ea a atacat partida profeţilor. Din fericire pentru 
cultul iahvist, în acel moment în fruntea profeţilor era un anume 
llie (Elijah) Tişbitul din Gilead, poate cea mai mare personalitate 
care i-a urmat lui Samuel. El, ca să se apere, a prorocit o secetă care 
avea să dureze „după cuvîntul meu" -asigurîndu-şi astfel, probabil, 
supravieţuirea. în acele timpuri, cine ar fi avut curajul să ucidă pe 
profetul care putea opri seceta? Oricum, la sfatul Domnului, llie 
s-a refugiat în partea de răsărit al regatului, dincolo de Iordan (se 
pare că un loc de refugiu folosit, mult mai tîrziu, şi de lisus), la pîrîul 
Cherit- deci, în locul lui natal. Nu se ştie dacă acei „corbi" care îl 
hrăneau cu pîine şi carne dimineaţa şi seara nu erau localnici sau 
preoţi din regiune... Mai tîrziu, descoperit probabil de iscoadele 
regelui, s-a ascuns tocmai acolo unde nu se aştepta nimeni: în 
Fenicia, la Sarepta, o cetate pe malul Mediteranei la vreo 15 km 
sud de Sidon. 

Aici a fost adăpostit de o femeie. Probabil intercalînd un basm 
(des întîlnit), despre gazda primitoare care e gata să dea oaspetelui 
ultima bucăţică de hrană din casă - la multe popoare primitive 
legea ospitalităţii era sfîntă, considerîndu-se oaspetele a fi un 
trimis al zeilor; deseori, oaspetele respectiv este chiar un zeu! La 
noi, în basmele populare, aceşti oaspeţi sunt, de obicei, D-zeu şi 
Sf. Petru, dar uneori este lisus), femeia îi oferă lui llie ultima mînă 
de făină şi ultimul strop de ulei. Acesta face „minunea" ca ele să 
nu se mai termine pe toată perioada cît va locui în casa respectivă. 
Probabil, adevărul era mult mai prozaic (dacă povestea este cît de 
cît adevărată): în satul-port seceta nu lovise sau alimentele veneau 

peste mare din alte locuri, nefiind, deci, penurie. De fapt, Domnul 
„dăduse" secetă doar în ţara lui Ahab... Tot atît de fabuloasă este 
învierea copilului femeii, mort de boală, de către llie. Cele două 
poveşti au intrat în tradiţia biblică, probabil, sub influenţă grecească, 
în a cărei mitologie se întîlnesc ambele teme. Este primul caz în 
care un „sfînt" evreu învie o persoană. Poate de aceea mulţi au 
văzut în lisus o reîntrupare a „sfîntului" llie. 

După trei ani, llie se întoarce la Ahab să oprească ploaia. Asta 
deşi în Israel lucrurile se înrăutăţiseră pentru iahvişti. Majoritatea 
preoţilor şi profeţilor trebuiseră să fugă sau să se ascundă (Biblia 
zice că un anume Obadia, slujitor al regelui, în secret iahvist 
înfocat, hrănea pe ascuns o sută de preoţi). în confruntarea cu 
Ahab, llie dă vina pe acesta pentru secetă, pentru încălcarea 
poruncilor Domnului, şi provoacă preoţii lui Melkart (toţi cei 450) şi 
Astarte (400). A cerut să se pregătească, pe muntele Cârmei, două 
jertfelnice, pe care să se pună cîte un june (tăuraş). Care din ei - 
cei 850 sau el, singur - va reuşi să aprindă jertfelnicul, va dovedi 
cine e adevăartul Dumnezeu: Domnul sau „Baal". Bineînţeles, ca 
în toate poveştile, binele învinge răul, aşa că llie e singurul care 
reuşeşte să aprindă rugul. Şi nu aşa, ca tot omul - ci după ce a 
turnat de trei ori cîte „patru vedre de apă" peste lemne. Drept 
„combustibil"? Unii necredincioşi pot crede că, în loc de apă, cine 
ştie ce altă substanţă a folosit bătrînul farsor; noi ne mărginim să 
spunem că totul e, poate, numai o poveste. Evident că uciderea 
celor 850 de preoţi de către llie, ca şi „convertirea" regelui este 
ireală. La sfîrşitul întîmplării, Ahab se întoarce la Samaria, iar llie... 
se refugiază în pustie. Ploaia venise, într-adevăr, dar probabil chiar 
şi regele înţelesese că este un simplu fenomen natural. 

llie a fugit de data asta departe. Mai întîi la Barşeba, dincolo de 
regatul luda, apoi tocmai în Sinai, la Muntele Horeb (cum ziceam 
la locul potrivit, nu e deloc sigur că Muntele Sinaiului era Horebul, 
sau că Horeb era situat în Sinai...). Aici, ca în vechime, i s-a „arătat" 
Domnul sub formă de Glas şi l-a povăţuit ce să facă: era evident 

acum că singura adevărata scăpare a lui llie era uzurparea puterii 
lui Ahab! în acest scop, trebuia să meargă la Damasc, să ungă rege 
al arameilor pe Hazael, totodată să-l ungă pe lehu rege al Israelului 
şi să-şi ia şi un slujitor pe care să-l lase profet în locul lui, pe Elise\. 
Asta ne arată că llie a stat destul de mult „în pustie"... 

Pentru că, între timp, Ahab avusese iarăşi încurcături cu sirienii. 
Ben-Hadad II a atacat şi asediat Samara. Doar că şi-a cam rupt dinţii 
în ziduri, trebuind să fugă după pierderi grele. în anul următor, 
cînd regele Damascului atacă din nou Israelul, Ahab îi iese în cale 
la Iordan şi îl înfrînge şi mai drastic, luîndu-l prizonier. în ciuda 
îndemnurilor partidei preoţilor de a-l ucide şi a pune pedepse 
grele pe Damasc, Ahab se arată pacific şi leagă prietenie cu Ben- 
Hadad, spre binele celor două ţări. Asta deoarece, chiar atunci, 
regatul Asiriei începuse din nou politica de cuceriri teritoriale, sub 
Şalmanasar III. Atacul lui spre vest este oprit de o coaliţie armată, 
condusă de Ahab şi Ben-Hadad, la Quarqar (854 îHr), bătălie care 
amînă cuceririle asiriene - dar neamintită în Biblie (în scrierile 
asiriene e prezentată drept o mare victorie a regelui Şalmanasar...). 

Oricum, nemulţumirile creşteau în Israel. Ahab supărase preoţii, 
îi supărase şi pe naţionalişti cînd nu voise să ocupe pe aramei. 
Biblia mai prezintă un capăt de acuzare: via lui Nabot. Acesta avea 
o bucată de vie sub fereastra regelui, la lezreel, unde familia regală 
îşi făcuse loc de reşedinţă pe timp de pace. Regelui i-a plăcut locul 
şi a vrut să-l cumpere - sau să facă schimb pe alt loc, chiar mai mare 
şi mai bun. Dar ţăranul, căpos, a refuzat: via era de la tata! Văzînd 
supărarea lui Ahab, Izabela, învăţată cu alte obiceiuri, a strigat 
„Oare nu tu eşti regele?" (se pare că regii fenicieni nu se împiedicau 
de împotrivirile ţăranilor...). A pus martori falşi să-l acuze pe Nabot 
de blasfemie şi acesta a fost ucis cu pietre (pedeapsa obişnuită a 
evreilor). Aşa că Ahab a putut să îşi ia bucăţica de vie... 

Ei, dar între timp se întorsese llie! După un perdaf şi o mulţime 
de ameninţări, Ahab „s-a smerit" , aşa că Domnul l-a iertat, la lăsat în 
pace. Nu-I va pedepsi pe el, ci pe urmaşii lui... Deci, Ahab a avut trei 

ani pace după aceea. A legat alianţă cu losafat, regele ludeei. Doar 
că i s-a năzărit să re-ocupe cetatea Ramot din Gilead, care încetase 
să plătească tribut şi trecuse la sirieni. Invitat la război, losafat a 
zis „da" cu jumătate de gură - cerînd însă să aibă permisiunea 
prorocilor. Toţi profeţii l-au îndemnat la luptă - dar losafat încerca 
tot posibilul să fie lăsat în pace. Aşa că a întrebat: alt profet nu 
mai e? Mai era: un anume Mica fiul lui Imla. Dar şi ăsta profeţea 
luarea Rimotului. Atunci losafat i-a cam cerut pe faţă să-şi schimbe 
profeţia - ceea ce Mica a şi făcut-o, profeţind de data asta pieirea 
lui Ahab. Pe bună dreptate Ahab l-a aruncat în închisoare... 

Aşa că s-au urcat la Ramot. 0 oaste siriană se adunase să apere 
cetatea. Ce s-a întîmplat acolo în realitate, nu este prea clar. Regele 
sirienilor a ordonat oştii să atace doar oştenii israelieni, mai precis, 
doar pe regele Ahab. Acesta, ştiind acest lucru, şi-a schimbat hainele 
să nu fie recunoscut - dar se pare că losafat avea cunoştinţă de 
acest truc. Atacat de sirieni, „a dat strigă f, fiind astfel recunoscut 
şi lăsat în pace. în schimb, chiar în fraza următoare, un sirian trage 
cu săgeata şi îl nimereşte... pe Ahab. Rănit, deşi (se pare) victorios 
pe cîmpul de luptă, moare pînă în seară datorită pierderii de sînge 
(sau otrăvii? Deseori vîrful săgeţii era uns cu otravă...) Probabil 
lucrurile au stat cam aşa: aliatul, regele iudeu, trădase. Avea tot 
intersul ca oastea Israelului să fie înfrîntă: slăbirea Regatului de 
Nord era un lucru pozitiv pentru luda. Aşa că în timpul bătăliei a 
întors armele, trădînd şi travestiul regelui israelian. Ahab a fost 
înmormîntat la Samara, în 853 îHr, după ce sîngele lui (spălat de 
pe carul de luptă la o fîntînă) „a fost lins de dini şi în el s-au scăldat 
curvele", împlinind astfel profeţia lui Mica fiul lui Imla. Cu aceasta, 
prima carte a Regilor se încheie. 

Regatul lui Israel 



Cum deseori se întîmplă la moartea unui puternic conducător, 
statul lui este cuprins de tulburări. Pe tron urcase Ahazia, fiul 
lui Ahab, prima dinastie israeliană care vedea un al treilea membru 
devenind rege. Doar că Ahazia a căzut şi s-a îmbolnăvit. Moabul, 
profitînd de prilejul ivit, se răzvrăteşte. Micul regat, aflat în 
marginea deşertului Arabiei, în partea de sud-est a Mării Moarte, 
fusese cucerit de David - deşi, se pare, regii Moabului erau legaţi 
prin relaţii de rudenie cu el. Mai tîrziu, sub Solomon, stăpînirea 
devenise mai mult nominală, moabiţii plătind bir în vite (atît de 
necesare „arderii de tot" în Templu). După separarea Israelului, 
Moabul rămăsese, logic, în stăpînirea Iudeii, pînă cînd regele Omri, 
mult mai capabil decît dă de înţeles Biblia (care, de altfel, e intersată 
doar dacă regele merge sau nu „pe drumul Domnului") a coborît 
din Gilead şi a cucerit Moabul (prin 880 ÎHr.), primind el tributul în 
vite (care a fost plătit şi pe timpul domniei lui Ahab). Acum, regele 

Moabului, Maeşa, a refuzat să mai plătească tributul, declarîndu- 
se indepedendent. 

Ahazia a trimis mesageri la Ekron, o cetate filistină, să întrebe 
zeul acesteia dacă se va însănătoşi. Acest zeu, cunoscut în Noul 
Testament sub numele de Belzebub, „Domnul Muştelor", se 
numea probabil în realitate Baal-Zebul, însemnînd „Domnul 
Templului" (sau al Casei); e posibil totuşi să fi avut puteri şi asupra 
bolilor, deci şi a... muştelor, cele care propagă bolile. Oricum, prin 
aceasta, regele supără din nou partida preoţilor şi llie apare din 
nou, întrebînd furios: „Oare Israel nu are Dumnezeu?" După ce 
„arde" cu foc dumnezeiesc două cete a cîte cincizeci de oşteni, llie 
profeţeşte: Ahazia nu se va mai ridica din pat. „Aşa a zis Domnul!" 
Desigur, Ahazia moare la mai puţin de doi ani de la urcarea pe tron 
şi îl urmează fratele mai mic, loram. 

în acest loc Biblia face o mare confuzie: îl prezintă pe loram drept 
„fiul lui losafat, regele luciei", ajuns pe tron pentru că Ahazia „nu 
avea fii" (2Reg\ 1.17). însă, la 2Regi 3.1 îl numeşte ceea ce şi era: fiul 
lui Ahab. Cum a fost posibil să se fi ivit această confuzie? Probabil 
că el să fi fost tînăr, poate chiar minor, şi losafat să -l fi luat de 
„fiu". Asta, în limbajul semitic (dar şi al antichităţii) desemnează, 
deseori, un rege supus. E posibil, deci, ca loram să fi ajuns pe tron 
cu ajutorul lui losafat. Poate tot cu „ajutorul" acestuia Ahazia să fi 
suferit „căderea rea"... 

Intervine un scurt interludiu, în care este prezentată urcarea la 
cer a lui llie (Elijah) într-un car de foc. însoţit de Elisei (Elisha), 
bătrînul proroc merge la Betel, apoi la lerihon (reconstruit de 
Omri), ajungînd pe malul lerihonului. Acolo, llie desparte apele cu 
mantaua, ca pe vremuri Moise cu toiagul, şi trec în Gilead, de unde 
este „răpit" de un car de foc tras de cai de foc. Singurul martor, 
Elisei, moşteneşte mantaua făcătoare de minuni... Iar cei ce cred 
în paleo-astronautică se întreabă şi azi dacă llie nu a întlnit niscai 
vizitatori din galaxii, llie a fost un uriaş printre pigmeii iahvişti ai 
timpului. Fără a fi reformat ceva, a trăit mult - peste 60 de ani 

- şi s-a împotrivit opresiunilor regelui şi ale soţiei lui, care voiau 
să introducă în Israel cultul zeităţilor feniciene. Nu se ştie dacă el 
se închina sau nu viţeilor de aur, cultul oficial (şi larg răspîndit) în 
Israel. Nu este arătat a fi avut legături cu Templul din Ierusalim - 
probabil, nu. 

Amintirea lui, intrată în tradiţia religios-populară, s-a perpetuat 
peste secole, fiind integrat în ultima redactare a Bibliei. Numele 
lui era cunoscut, mulţi profeţi vedeau în el pe Mesia, proroceau 
întoarcerea lui pentru binele evreilor (profetul Malachi, de 
exemplu), astfel că nu e de mirare că mulţi iudei au crezut că lisus 
era o reîncarnare a lui llie. La asta a contribuit şi contopirea tradiţiei 
despre minunile făcute de Elisei, ucenicul şi urmaşul lui llie - care, 
de altfel, a făcut „minunile" cu ajutorul pelerinei lui llie, fiind, într- 
un fel, pătruns de duhul acestuia. De aceea autorii Evangheliilor 
au trecut printre minunile făcute de lisus minuni inspirate din 
activitatea lui llie şi Elisei. De altfel, ne este prezentată întîlnirea 
lui lisus cu llie (şi Moise), în scena „schimbării la faţă" - poate şi cu 
intenţia de a „dovedi" că lisus nu putea fi o întrupare a unuia din 
cei doi „sfinţi". 

loram, slab la început de domnie, şi-a dat seama că singur nu 
poate ocupa Moabul, aşa că a cerut ajutorul regelui Iudeii, losafat. 
Sau poate a fost invers? împreună, au atacat Moabul pe la sud 
de Marea Moartă, prin Edom, a cărui „rege" (să însemne asta că 
ludea pierduse între timp şi Edomul?) li s-a alăturat, lată însă că 
cei „trei regi" dau de greutăţi: se trezesc că nu pregătiseră prea 
bine campania şi rămăseseră fără provizii în deşert. Apare însă 
urmaşul lui llie, Elisei, care (după o ceartă cu loram) le făgăduieşte 
totuşi ajutorul Domnului - de dragul lui losafat. Cronica, scrisă la 
Ierusalim, trebuia să fie, într-un fel sau altul, partinică... în ciuda 
„victoriilor" descrise de Biblie, obţinute cu ajuotrul lui Dumnezeu, 
cei trei regi trebuie să facă drumul înapoi fără să fi obţinut vreun 
rezultat: Moabul rămîne independent. Acest lucru corespunde 
istoriei: s-a descoperit o stelă pe care regele Maeşa al Moabului 

mulţumeşte principalului zeu moabit, Kemoş, pentru eliberarea 
din mîna evreilor. 

Interesantă această stelă de bazalt negru, dovadă a existenţei 
statului Moab, dar şi a lui Omri, regele Israelului (confundat, de 
altfel, cu loram, fiul lui). Textul, destul de asemănător în limbaj 
celui biblic, îl arată pe Kemoş pedepsind mai întîi propriul popor, 
apoi luptîndu-se cu zeul evreilor şi învingînd. Această idee, cum că 
un anumit zeu are în posesie un anumit teritoriu, unde puterea 
lui este supremă, se numeşte „henoteism": Cum am arătat şi în 
altă parte, se pare că şi evreii aveau acestă credinţă, reflectată 
în anumite pasaje scăpate editării. De exemplu, în povestea lui 
Moise, Yahve este relativ absent din Egipt - revine doar în prezenţa 
„toiagului" dat lui Moise. Mai tîrziu, regăsit în Sinai, va însoţi 
poporul Israel în noua lui ţară prin intermediul Chivotului. O dată 
chiar îi împiedică să atace (Moabul) spunînd că acea ţară este în 
afara limitelor lui, neavînd deci putere... Ideea de universalitate a 
lui Dumnezeu Yahve este, probabil, mult mai recentă 
Acum, pentru că Maeşa credea că e din nou pedepsit de Kemoş 
pentru năvălirea oştilor celor trei regi, îşi sacrifică propriul fiu 
pentru a fi iertat. E posibil ca acest gest să fi speriat pe năvălitori: ei 
nu aveau cu ei niciun chivot şi, acum, poate că zeul local căpătase 
putere... O victorie, pe acele timpuri, depindea de foarte multe 
amănunte... Aşa că preferă să se întoarcă acasă fără nicun rezultat, 
dar vii. 

Urmează un nou interludiu, în care sunt prezentate „minunile lui 
Elisei": înmulţirea untdelemnului, învierea fiului Sunamitencii, 
schimbarea mîncării din legume orăvitoare în mîcare comestibilă, 
înmulţirea pîinilordeorz (hrănirea a o sută de oameni cu 20 de pîini) 
-toate repetate, cum ziceam, amplificate, mai tîrziu, de către lisus. 
Ultima minune este cea legată de Naaman. Acesta era căpetenia 
de oşti a Syriei (repet, un anacronism; aşa au numit teritoriu abia 
grecii şi romanii după ei), probabil al regelui din Damasc. El era 
lepros şi, în ciuda duşmăniei dintre aramei şi israelieni, a cerut 

regelui său să-i dea voie să meargă în Israel unde, aflase de la o 
copilă roabă, e un mare profet care l-ar putea vindeca. 
Regele (nu ni se dă numele) trimite prin el o scrisoare regelui 
Israelului (din nou, nu e dat numele lui, dar se presupune că se 
întîmpla pe vremea lui loram), prin care îi cere, relativ neutru în 
ton, să-l vindece pe Naaman. Reacţia regelui evreu e însă una 
plină de deznădejde: îşi sfîşie veşmintele: „cum pot eu să îl vindec 
de lepră? Precis caută justificări pentru a ataca ţara!" Aşa află el 
că există un „om al lui Dumnezeu", un anume Elisei, care-l poate 
vindeca. Oricum, episodul dovedeşte că în acel timp Israel trăia cu 
teama arameilor, dacă nu chiar plătind tribut... 
Elisei îl vindecă, într-adevăr, pe lepros, cerîndu-i să se scufunde de 
şapte ori în apele Iordanului. Acesta o face, deşi din simţ patriotic 
ar fi vrut să refuze: „oare apele Damascului nu sunt chiar mai bune 
decît cele ale Israelului?" Acum, văzîndu-se însănătoşit, vrea să 
plătească lui Elisei - dar acesta refuză: minunea a făcut-o Domnul! 
Atunci Naaman cere să i se dea pămînt cît să încarce pe doi catîri, 
să-l ia în tară cu el, ca pe el să poată aduce jurtfe lui Dumnezeu. 
Asta, pe de-o parte, dovedeşte convertirea generalului - dar, 
pentru cei ce citesc printre rînduri, e o nouă dovadă de henoteism: 
Dumnezeul este prezent numai deasupra propriului pămînt! 
Povestea se încheie cu pedepsirea slujitorului lui Elisei, Ghenazi, 
care s-a dus pe ascuns să ceară totuşi bani de la Naaman în numele 
profetului: s-a trezit că toate bubele generalului s-au pus pe el. 
Seria de minuni ale lui Elisei continuă, amestec de poveşti populare 
cu tentă religioasă. Aceiaşi doi regi anonimi, unul al sirienilor, 
celălalt al isreliţilor, continuă să se războiască. Elisei intervine de 
partea Israelului, odată orbind o oaste de sirieni, altădată cerînd 
Domnului să despresoare cetatea Samariei, asediată de sirieni, în 
care populaţia murea de foame... Deşi, se vede din poveşti, regele 
Israelului îi cam căuta moartea. Nu e de mirare că-l vedem ajuns şi 
la Damasc, unde regele era bolnav. Acum acesta este numit: Ben 
Hadad. Să fie el acel Ben-Hadad II? Poate chiar III? în realitate, 

Hadad era zeul suprem al arameilor, zeu al Furtunii. Naaman 
numeşte însă zeul Rimon - care are semnificaţia de „Tunătorul". 
Deci, era cît se poate de normal ca regele să se numească Fiul lui 
Hadad (Ben-Hadad). Probabil era, pur şi simplu, un titlu regal, 
întrebat, Elisha îi spune lui Hazael, slujitorul lui Ben-Hadad, că 
acesta se va însănătoş; deşi, îi şopteşte la ureche, el ştie că acesta 
va muri. După care îi mai spune plîngînd că în el, în Hazael, el vede 
viitorul asupritor al poporului lui Israel. Hazael a înţeles ce era de 
înţeles: peste noapte a pus o cîrpă pe faţa regelui, sufocîndu-l, iar 
dimineaţa s-a declarat rege. Prin el, arameii din Damasc au avut cel 
mai mare rege, ajungînd la apogeul puterii lor. 
Urmează în Biblie un capitol în care regii sunt din nou încurcaţi, de 
numai ştii cine e cine. în luda, losafat moare şi pe tron se suie fiul 
lui, numit - nici mai mult nici mai puţin - loram. Ca şi regele din 
Israel. Acesta nu domneşte mult, doar opt ani, astfel că pe tron 
accede Ahazia, fiul lui -purtînd acelaşi nume ca şi fratele lui loram, 
fiul lui Ahab şi al Izabelei. Deci, cei doi regi, domnind în cele două 
ţari, poartă acelaşi nume - dar sunt şi cumnaţi, loram din luda fiind 
însurat cu Atalia, fiica Izabelei. Iar cum autorul cronicii încurcă 
frecvent numele celor două regate... 

Din fericire, în 843 î.Hr, loram al Israelului ajunge şi el la sfîrşit 
- împrenă cu Ahazia, nepotul său -, pentru a nu mai încurca pe 
nimeni. Războiul dintre Israel şi Damasc reizbucneşte, în jurul cetăţii 
Ramot din Gilead - acolo unde murise, în urmă cu 12 ani, Ahab. 
Rănit, loram a tebuit să se retragă, lăsînd în locul lui pe generalul 
oştii, lehu. S-a dus să se însănătoşească la Izreel, unde trăia mama 
lui, Izabela. Tot acolo a venit, în vizită, nepotul lui Ahazia, regele 
Iudeii, suit recent pe tron. Acesta, cescut de mama lui Atalia, călca 
şi el „pe calea lui Ahab". 

Era momentul aşteptat de iahvişti. lehu era şi el iahvist - sau poate 
doar un oportunist care s-a dat cu tabăra preoţească pentru a 
ajunge rege. Oastea a trecut de partea lui, iar Elisei l-a uns rege 
cerîndu-i să distrugă toată casa lui Ahab, mai ales pe Izabela, şi 

să răzbune sîngele „prorocilor" vărsat de ea. Bineînţeles, partea 
cu uciderea familiei lui Ahab era pe placul lui lehu şi obicei al 
Israelului... Aclamat de oşteni, lehu a pornit imediat spre Jezreel, 
pînă să prindă loram de veste. Acesta, văzînd ceata ce se apropia 
şi aflînd că este lehu, i-a ieşi înainte, în car, împrenă cu Ahazia. Dar 
lehu l-a ucis cu o săgeată, iar Ahazia, lovit şi el şi rănit, a apucat 
să fugă pînă la Meggido, unde a şi murit. Trupul lui loram l-au 
aruncat pe ogorul lui Nabot, pentru că lehu a zis că aşa i-a poruncit 
Dumnezeu, pe care îl auzise pe vremuri, cînd murise Nabot, menind 
lui Ahab. lată de unde am aflat de povestea cu ogorul... 

Căderea lui Israel 



Aici facem un popas pentru a analiza întîmplările. Ne amintim 
că llie, refugiat în Sinai, la Muntele Horeb, a avut o întîlnire cu 
Dumnezeu. Acesta i-a cerut să se întîlnească atît cu Hazael regele 
sirian al Damascului, cît şi cu lehu, generalul oşţtii israelite, şi să-i 
ungă regi, pentru a se răzbuna pe cele pătimite de iahvişti din partea 
lui Ahab. Se întîmplase pe timpul lui Ahab, deci, cu mai bine de o 
duzină de ani înainte de întâmplările abia povestite. între timp, llie 
fusese „răpit la cer în car de foc tras de cai de foc", iar în locul lui 
rămăsese Elisei, slujitorul, purtătorul pelerinei lui şi făptuitorul de 
minuni. 

Numele celor doi, în original, sunt Elijah şi Elishah. Destul de 
apropiate, nu? Mai curînd acelaşi nume, rostit în două dialecte 
apropiate. în ciuda poveştilor, e prea posibil să fie vorba despre 
una şi aceiaşi persoană. în afară de nume şi de faptul că Elisei a fost 
„martorul" înălţării lui llie, cei doi vorbesc la fel, trăiesc la fel, se 

comportă la fel, sunt înconjuraţi de aceiaşi „proroci". Cum comentam 
anterior, lui lisusîi sunt atribuite minuni foarte asemănătoare celor 
făcute de Elisei -deşi ele erau atribuite şi lui llie. Dovada ar fi faptul 
că, deşi llie a murit înainte de-a „unge" pe Hazael şi lehu, aceste 
două porunci ale Domnului au totuşi loc - dar făcute de Elisei. 
Lăsăm la o parte aspectul moral al evenimentelor, în care profetul 
îndeamnă efectiv la răzvrătire în două regate diferite, îndemnînd la 
ucideri, exterminări, arderi, războaie - răzbunînd prigoana suferită 
la un moment dat de grupul de iahvişti în Israel. Desigur, nici nu te 
puteai aştepta la altceva de la bătrînul proroc, cel care, mai tînăr 
fiind, ordonase cu sînge rece uciderea a 850 de preoţi ai altui cult... 
Creştinilor (şi iudaicilor) le place să spună că Domnul e îndelung 
răbdător. Uneori aşa e: dar nu în sensul că ar răbda multe înainte 
să se răzbune, ci că arată multă răbdare pînă-şi vede răzbunarea 
împlinindu-se. 

După ce termină cu loram, lehu are grijă de Izabela. Aceasta, 
femeie bătrînă, văzînd ce s-a întîmplat cu fiul şi nepotul ei (în fond, 
„ogorul" era chiar sub ferestrele ei), ştia ce soartă o aşteaptă. 
Aşa că s-a aranjat, s-a machiat şi l-a înfruntat, mîndră, pe lehu, 
zicîndu-i, ironic: „Pace, noule Zimri, ucigaşul stăpînului său." Din 
ură, autorii Bibliei - şi, după ei, rabinii şi comentatorii creştini - o 
prezintă drept o frivolă care, chiar şi în clipa morţii, se gîndeşte 
doar la aspectul ei fizic. Se pare totuşi că ea şi-a înfruntat ucigaşul 
cu mare demnitate, lucru mai puţin întîlnit atît la rabini, cît şi la 
creştini... „împopoţonarea" ei era în primul rînd din stimă faţă de 
calitatea ei de regină. A fost aruncată de la fereastră şi hăcuită în 
curte, călcată în picioare de lehu. Pe urmă, lăsată să fie mîncată de 
cîini. Toate, zic autorii, profeţite de Domnul prin llie Tişbitul. Sfîntul 
llie, cel ce ne aduce astăzi ploile. 

lehu a domnit 28 de ani, murind în 816 î.Hr. După ce i-a ucis pe 
loram şi Ahazia din luda şi pe Jezebel, a stîrpit complet familia lui 
Omri, precum şi principalii ei susţinători. Astfel, a treia dinastie 
care a domnit în Israel - cea formată din Omri-Ahab-Ahazia-loram, 

dispare şi este înlocuită de dinastia lui Jehu. După „laici", Jesu a 
avut grijă şi de preoţi. Pentru a avea întregul suport al yahviştilor, a 
exterminat preoţimea zeului fenician Melkart şi a distrus templele 
înălţate pe timpul lui Jezebel. Totuşi, nici el nu a găsit cuvinte 
frumoase în Biblie: a urmat yahvismul nordic introdus de leroboam, 
închinîndu-se la boii de aur. Şi nu numai că se confrunta cu răboiul 
civil intern, dar avea răzoi şi cu luda, pe al cărui rege îl ucisese şi 
unde Atalia, mama regelui ucis, deţinea deocamdată puterea. 
Mai mult, Hazael, regele Damascului, profită de situaţie şi atacă 
Israelul. îi cucereşte rapid posesiunile trans-lordaniene şi ameniţă 
însăşi existenţa regatul lui Jehu. Cum acesta nu putea cere ajutor 
de la fenicieni sau filistini, a apelat la asirieni. 
Aici, rege era Shalmaneser III. Ne amintim că acesta, cu 15 ani mai 
devreme, fusese oprit de o coaliţie a sirienilor şi evreilor în drumul 
lui spre Mediterană. Acum, prin faptul că Israel îl recunoalşte drept 
suzeran şi-i plăteşte tribut anual (asta o ştim din inscripţiile asiriene, 
nu din Biblie), îl face să-şi îndreppte din nou atenţia spre Apus. 
Urmarea se va vedea peste cîteva decenii, moment cînd Asiria, 
întărită, va trece victorioasă peste regatul arameic şi va distruge, 
fără mari probleme, însuşi regatul nord evreiesc. Ca un fapt curios: 
singurul monarh israelian cunoscut în documentele arheologice 
ale timpului este... Omri. El este amintit atîtîn Moab, cît şi în Asiria. 
Jehu, distrugăptorul famiei lui Omri, este cunoscut drept „fiul lui 
Omri"... 

Jehu a fost urmat de fiul său, loahaz (Jehoahaz), care a domnit 16 ani 
(pînă în 800 î.Hr.). Dacă în primii ani de domnie a stat virtualmente 
ascuns în Samaria, restul Israelului fiind stăpînit de sirieni, în 810 
Hazael moare şi este urmat de Ben Hadad III, un rege mult mai 
slab. în plus, acesta este atacat de asirieni şi pierde mare parte 
din Siria. Deci, israelienii pot să-şi recucerească teritoriile pierdute. 
Luptele sunt continuate de fiul lui loahaz, lehoaş (Jehoash) care va 
domni între 800-785 Î.Hr. 

în acest efort d-a se salva, Israel a fost ajutat de partidul yahvist 

profetic, condus de Elisei. Din păcate, acum moare şi bătrînul 
profet, cu regele lehoaş la capul patului. Marelui profet nu i-a mai 
urmat nimeni de marcă, ceea ce-a dus la slăbirea partidei profeţilor, 
lucru care se va vedea după distrugerea regatului şi concentrarea 
puterii religioase la Ierusalim. 

Lui loahaşîi urmează fiul acestuia, leroboam II. El domneşte pentru 
40 de ani şi sub el Israel atinge apogeul dezvoltării sale. Din nou, 
se profită de slăbiciunea adversarilor (Asiria cu regi slabi, regatul 
Damasc aproape complet distrus de atacurile asirienilor, luda 
slăbită în urma războaielor cu Moab, filistinii abia rezistînd în faţa 
egiptenilor lui Şeşonk). leroboam acupă din nou o arie cuprinsă 
între nordul Siriei (Hamath) şi coasta estică a Mării Moarte - 
asta însemnînd că sirienii plăteau tribut Israelului. Tribut plăteau 
şi Ammon şi Moab, ba chiar şi luda. Părea că regatul lui David şi 
Solomon fusese restaurat. 

Dar asta a durat puţin. în 744 îHr. leroboam II moare şi-i urmează 
fiul, Zaharia (Zachariah). Prin el, dinastia ajunge la al cincilea 
monarh, durînd un veac întreg. Doar că, după şase luni, regele 
este ucis într-o conjuraţie de palat şi pe tron se urcă Menahem, 
susţinut de forţele armate, după o lună de tulburări civile. Puterea 
lui era instabilă, aşa că a fot nevoit să apeleze la ajutor extern. Din 
nou, regele Israelului doveşte a proastă intuiţie. Plăteşte o mie de 
talanţi de argint regelui Asiriei să-l susţină la tron. Prin asta, Asiria 
intră direct şi definitiv în destinul Israelului. 
Pe timpul lui Abraham, Asiria era o putere mai mult comercială. 
Făcea schimburi direct cu centrul Anatoliei, prin marele emporium 
Kadesh, aducînd de acolo silex, aramă, bronz - pe care le vindea 
pe urmă în întreaga Mesopotamie. Au format aşa-zisul „Imperiu 
Timpuriu", lărgndu-şi puţin teritoriul, dar a avut de înfruntat 
alte imperii puternice în acea poerioadă: hitiţii, Mitani şi huriţii 
babilonieni. 

Profitînd de distrugerile produse de sosirea Popoarelor Mării, 
Asiria a început să-şi crească puterea. Introdusese armele de fier şi 

armata asiriană devenise una din ele mai bine organizate forţe. Pe 
cînd israelienii ocupau Canannul, Asiria atingea apogeul în Regatul 
Mijlociu, sub Tukulti-Ninurta şi Tiglath-Pileser I, care a atins pentru 
prima dată malul Mediteranei. Sosirea arameiloraîmpins pe sirieni 
înapoi în valea Tigrului, permiţînd ridicarea Israelului pe timpul lui 
David. Dar, după două secole de slăbiciuni, pe tronul Asiriei vine 
Ashurnasirpal, punînd bazele Imperiului Tîrziu (883 î.Hr.) - care va 
fi şi cel mai puternic imperiu asirian. Acesta restabileşte posesiunile 
lui Tiglath-Pileser, iar Shalmeneser III, fiul lui, intervine direct în 
Siria, ocupînd practic mai tot teritoriul. Deşi oprit prin bătălia de 
la Karkar, atît Damasc cît şi Samara au trebuit să plătească tribut 
regilor asirieni. 

Acestuia îi urmează alţi cîţiva regi slabi care dau posibilitate Syriei 
(Hazael) şi Israelului (leroboam II) să răsufle, mai ales că asirienii 
se confruntau cu egatul Urartu din Caucaz. Dar, prin ocuparea 
respectivul regat, Asiria a avut mîinile libere să se ocupe de Apus, 
căutînd ieşire spre Mediterana şi Egipt. Pe tron ajunge Tiglath- 
Pileser III, numit în Biblie „Pul", cel care distruge Urartu şi primeşte 
tribut de la Menahem. 

în 738 î.Hr. pe tronul Israelului ajunge fiul lui Menahem, Pekahia, 
care încearcă să continue politica de pace şi supunere faţă de 
asirieni. Acest lucru nu convine naţionaliştilor, care-l ucid, punînd 
rege pe generalul Pekah.(737 î.Hr.). Acesta încearcă să pună bazele 
unei alianţe anti-asiriene, ca cea din urmă cu o sută de ani, cu 
arameii din Damasc. în acest scop, se aliază cu regele Razin din 
Damasc şi încearcă să aducă alături şi regatul luda. Regele acestuia 
din urmă, lotam, ştie însă că şansele sunt ca şi inexistente, aşa că 
refuză. Asta aduce asupra lui atacul „alianţei": trupele damaschine 
şi israeliene atacă luda, războiul durînd cîţiva ani. Pe timpul fiului 
lui lotam, Ahaz, Razin ocupă Edom şi apoi atacă Ierusalimul. Asta îl 
determină pe Ahaz să trimită tribut Asiriei, cerînd ajutor. 
Tiglath-Pileser III atacă pe dată Syria, ocupînd Damascul (732 î.Hr.) 
şi ucigîndu-l pe Razin. Prin asta, regatul arameic al Damascului 

dispare după două sute cincizeci de ani. Damascul rămîne însă un 
oraş important, deşi ocupat de străini pînă în 1941, cînd devine 
capitala noului stat indepdendent Siria. Asirienii atacă de asemenea 
Israelul, ocupînd Gilead şi partea nordincă (Neftali). La treişpe ani 
de la moartea lui leroboam II, Israelul ajusese să stăpîneascp doar 
teritoriul din jurul capitalei - Munţii lui Efraim. 
Cel ce purta vina pentru această stare de fapt, Pekah, a fost la 
rîndul lui ucis. în locul lui vine rege Hoshea, pus (sau confirmat) de 
regele Asiriei. Cum acesta îşi întorsese atenţia spre sud, să înăbuşe 
revoltele din Babilon, Israel a avut o scurtă perioadă de respiro. Dar, 
la moartea marelui rege, în 726 î.Hr., ţările abia supuse au crezult 
că venise timpul să-şi recapete indepdendenţa. Din păcate pentru 
ele, pe tronul Asiriei se ridică fiul regelui decedat, Shalmeneser 
V, cel puţin tot atît de capabil. Toţi trebuie să i se plece, plătind 
tribut - şi scapă doar pentru că Asiria doreşte să rezolve mai întîi 
problemele din Babilon. Iar regişorii, crezînd că regele Asiriei va fi 
mult timp ocupat în alte ppărţi, se evoltă din nou. Ultima dată. 
Acum, Asiria se revarsă asupra Syriei şi Israelului cu toată forţa, mai 
ales că revoltaţii încheiaseră alianţă cu regele Egiptului, „faraonul 
So". După dinastia a 24-a libiană (a lui Şeşonk), Egiptul fusese 
cucerit de etiopienii din Napata, care au întemeiat dinastia a 25-a. 
Rege era Shabaka. Acesta nu avea deloc de gînd să trimită trupe 
împotriva Asiriei, darîi convenea ca ţărişoarele din Canan să creeze 
probleme Asiriei. Israel s-a trezit singur în faţa celui mai puternic 
imperiul al vremii - Asiria. Shalmeneser ocupă în întregime Israelul 
şi asediază capitala (725 î.Hr.). Deşi singuri, samarienii rezistă timp 
de trei ani - dpvedind că Samara era unul din cele mai puternice 
cetăţi ale timpului. Prelungirea asediului face ca un grup de generali 
asirieni să pregătească o conjuraţie, în care Shalmeneser este 
demis şi ucis. în locul lui vine Sargon II. cel mai puternic monarh al 
celei mai puternice dinastii asiriene din întreaga istorie. 
El e cel care termină treaba începută de predecedesor. în 722 
î.Hr. ocupă Samaria şi-o distruge, îl ucide pe Hoshea şi cară pe 

supravieţuitori în Asiria. Cu asta, Israel ca regat dispare din istorie, 
iar cele 7 triburi care îl locuiau dispar şi ele: din cele 12 triburi 
evreieşti supravieţuiesc doar iudeii şi leviţii. De atunci, „cele 10 
triburi pierdute" sunt căutate de istorici şi arheologi, vînturîndu- 
se teorii că au ajuns, poate oriunde, de la Centrul Asiei la sudul 
Africii şi chiar pe continentul American. Dispariţia „celor 10 triburi 
rătăcitoare" reprezintă unul din marile mistere ale istoriei. 
Explicaţia poate fi mai simplă. în Biblie se spune că „Regele Asiriei... 
a dus pe Israel departe în Asiria şi l-a aşezat în Halah şi Habor, pe 
rîul Gozan, şi în oraşele mezilor." Aici este o inadvertenţă. Gozan 
nu este un rîu, ci uo cetate, pe cînd Habor nu este o cetate, ci un 
rîu - rîul Khabur- pe malul căruia sunt amplasate atît Halah cît şi 
Gozan. Khabur este un afluent pe stingă a Eufratului, curgînd spre 
sud din Turcia de azi, iar cetăţile sunt în trgiunea Haranului - locul 
de unde a plecat, se zice, strămoşul israelienilor, Avram - în nordul 
Siriei. Prin această deportare a populaţiei înfrînte, regii asirieni 
duceau o politică de pacificare, „soft". Politica „bard" (deseori 
aplicată în antichitate de toţi cuceritorii, inclusiv evreii) era cea 
de exterminare a învinşilor... Zona nu era locuită de mezi - dar, 
într-adevăr, pe cînd Redactorul punea împreună cărţile Vechiului 
Testament, acel teritoriu fusese ocupat de mezii lui Cyrus. Există 
însă posibilitatea ca parte din israeliţi să fi fost deportaţi chiar în 
„teritoriile mezilor", în răsăritul Asiriei, ocupat pe atunci de Asiria. 
Şi unde sunt "cele 10 triburi pierdute"? Cel mai probabil s-au 
dizolvat în masa băştinaşilor, aşa cum seîtnîmplă de cele mai multe 
ori în istorie. Nu ar fi primii: aşa au dispărut sciţii, hunii, vandalii, 
alanii, khazarii... Au adoptat zeii locali, au învăţat limba locală, s-au 
amestecat cu băştinaşii... şi au dispărut. E mai mult ca sigur că sînge 
„israelian" să mai poată fi întîlnit printre turci, kurzi şi sirieni - cei 
care locuiesc acum teritoriul de pe malul rîului Khabur. 
Şi ujite aşa, la peste 450 ani de la ocuparea Cananului de către un 
Hoshea (Joshua), sub un alt Hoshea, Israelul a dispărut. Urmele 
lădate de israeliţi în istorie sunt ca şi inexitente - practic, întreaga 

lor existenţă s-au luptat să supraviueţuiască în teritoriul promis 
şi dat lor de Dumnezeu. Evident, dispariţia poate fi explicată prin 
insuccesul regatului unit evreiesc - şi mai puţin prin „păcatele" 
locuitorilor. Doaryahviştii văd în dispariţia regatului şi a locuitorilor 
lui o pedeapsă pentru „precurvia" lor cu alţi dumnezei. După cum, 
supravieţuirea unui singur trib evreiesc, luda, nu se poate explica 
prin păstrarea credinţei şi supunerii lui faţă de Yahve. 

Iuda 



Am urmărit pînă aici nu prea lunga istorie (nici 200 de ani) a 
jumătăţii nordice a fostului regat davidic, Israel. A venit rîndul 
regatului de sud, luda. Aici urma să se împlinească promisiunea 
lui Yahveh, care dădea stăpînirea poporului „lui Israel" lui David 
şi urmaşilor lui „pentru totdeauna". Cum vom vedea, acest 
„totdeauna" avea să dureze puţin peste patru secole... Cu vremea, 
această promisiune (căci Dumnezeu nu poate minţi!) a fost 
transferată mitului despre Mesia, Unsul. în tradiţia iudaică, acesta 
urma să fie un urmaş (oricît de îndepărtat) al lui David, care să 
devină rege al „poporului lui Israel", aducînd o nouă perioadă 
de aur acestuia. încă mai aşteaptă. Creştinii, însă, au descoperit 
că lisus s-ar potrivi descrierii acelui Mesia şi spun că el a şi venit. 
Acum, nu mai aşteaptă decît venirea împărăţiei peste care urmaşul 
lui David să stăpînească pentru totdeauna... 

Un fapt uimitor - dacă cronicile nu mint - este acela că pe 

tronul Iudeii se perindă nu mai puţin de 21 de regi, toţi aparţinînd 
aceleiaşi dinastii - fapt unic în istoria antică scrisă. Doar etiopienii 
susţin că toţi neguşii lor aparţin aceleiaşi dinastii, din antichitate 
pînă astăzi... 

Nu are rost să dăm lista tuturor acestor 21 de regi, cei mai 
mulţi au avut domnii lipsite de orice semnificaţie. Vom şi uita acele 
nume, mai ales că multe seamănă între ele. Mai mult, unele pot fi 
întîlnite şi în genealogia regilor din Israel. Cert este că regatul luda, 
mai mic, mai sărac - dar mai ferit - a avut mai puţine întîmplări de 
povestit. A fost mereu în umbra regatului nordic, deseori plătind 
tribut acestuia. A trăit sub teama vecinilor mai puternici şi, chiar 
şi după dispariţia Israelului, s-a zbătut între ameninţarea Asiriei, 
Egiptului şi Haldeii (Babilonului), plătind bir ba unui stat, ba altuia... 
De fapt, tot ce era important cronicarilor (preoţi în Templu) era 
felul în care regele susţinea - sau dimpotrivă - religia yahvistă şi 
Templul. De aeea, aproape invariabil, descrierea domniei lor era 
concentrată în frazele „A făcut rău" (mult mai rar, „a făcut bine") 
şi „Oare despre faptele domniei nu este scris în cronici?" O fi - dar 
cronicile nu au mai ajuns pînă la noi... Regii din luda „au făcut rău" 
nu „pe calea lui ieroboam", ca cei nordici, ci permiţînd aducerea de 
jertfe pe înălţimi, deseori zeităţilor cananite. O să punctez totuşi, 
cîteva evenimente, în contextul istoriei regiunii capătulşui vestic al 
Cornului Ambundenţei. 

Primul rege al Iudeii a fost Roboam, cel care a permis (dacă nu 
chiar iscat) divizarea statului moştenit de la tatăl său, Solomon. Nu 
numai că a pierdut Israelul lui Ieroboam, dar la un moment dat (928 
îHr) Ierusalimul a fost cucerit de oastea egipteană trimisă de Şişak 
(regele libian Şeşonk), Templul fiind jefuit pentru prima dată. Mulţi 
zic că atunci a dispărut Chivotul - care nu a mai fost pomenit... De 
aici şi legenda că acesta ar fi ori în Egipt (vezi filmele cu Indiana 
Joe), fie a ajuns pînă în sudul Africii - dacă nu o fi undeva în Etiopia. 
Marele Templu al lui Solomon îşi păstrase măreţia exact 40 de ani! 

Asa, fiul lui Roboam, e primul despre care se zice că „a făcut 

ce e plăcut în faţa Domnului": a alungat pe „sodomiţi" din ţară, 
a distrus „idolii" (inclusiv cel al Astartei la care se închina mama 
lui) şi a făcut daruri bogate Templului. Drept „răsplată" Domnul i-a 
trimis pe cap pe Baeşa, regele Israelului, care l-a asediat. Aşa că 
Asa a trebuit să ia „darurile" din Templu să le dea lui Ben Hadad 
al Damascului ca să atace Israelul.... Alte fapte „plăcte" nu a mai 
făcut, deşi a domnit 41 de ani. 

Fiul lui Asa a fost losafat, despre care am mai vorbit. A domnit 
35 de ani, în general la pace cu Israel - deşi putem bănui că l-a 
trădat pe Ahab în cursul bătăliei lui cu sirienii. A pierdut, poate, 
Edomul şi a participat, alături de loram fiul lui Ahab la campania 
împotriva Moabului, fără rezultat. A făcut „ce e plăcut", deşi a 
permis închinarea la idoli - probabil acest calificativ i se trage de la 
faptul că Elisei avea o părere bună desspre el... A avut un fiu loram, 
a cărui calitate nu a fost alta decît că l-a născut pe Ahazia - cel ucis 
alături de loram al Israelului. Ceilalţi fii au fost ucişi de nevasta lui, 
Atalia, fiica Izabelei. A scăpat loaş, care era încă sugar, de către 
mătuşa lui loşeba, soţia Marelui Preot. 

loaş a fost crescut în Templu pînă la vîrsta de şase ani. Atunci 
lehoiada, Marele Preot, a organizat o lovitură de palat care a 
detronat-o pe Atalia, punînd copilul în locul ei. Era ocazia aşteptată 
de yahvişti! începînd cu acel moment, se pare, puterea lor nu a mai 
fost contestată în luda. Deşi, se pare, la majorat loaş a încercat să 
iasă de sub tutelă preoţimii, astfel că a supărat-o. Urmează o serie 
de dezastre produse deAzael, marele rege al Damascu lui, care nu 
numai că îi cucereşte Edomul, dar şi asediază Ierusalimul, loaş e 
nevoit să plătească tribut, lăsînd vistieria Templului goală. Mai mult, 
adună bani şi-i dă preoţilor să repare Templu - dar aceştia îi iau fără 
a repara ceva... Drept urmare, regele repară el însuşi stricăciunile 
la Templu - fără a mai da bani preoţilor. Aceste faptu nu puteau ră 
rămînă fără urmări: într-un atentat, loaş este ucis, după 40 de ani 
de domnie. în locul lui vine fiul lui, Amaţia, care a domnit 29 de 
ani. După ce i-a bătut pe edomiţi, luînd din nou ţara în stăpînire, 

a încercat să iasă de sub suzeranitatea Israelului. S-a ales cu parte 
din zidurile Ierusalimului dărîmată şi Templul jefuit din nou - de 
data asta de fraţii lor evrei din nord. Pe timpul lui loaş al Israelului 
şi a fiului acestuia, leroboam II, luda a fost stat vasal Israelului. 
Chiar dacă regii lui „făceau ce e plăcut în faţa Domnului"... 

Fiul lui, Azaria, a ştiut totuşi să profite de aceşti ani de pace. în 
cei 40 de ani de domnie (din 780 î.Hr.), luda a prosperat economic. 
Probabil, tot pentru că era „plăcut în ochii Domnului", Azaria a fost 
în ultimii lui ani de viaţă, lepros, şi de treburile regatului se ocupa, 
din 850, fiul său lotam. Astfel că, invitaţia regilor Damascului, Razin, 
şi Israel, Pekah, de a se alătura unei alianţe miliatre împotriva 
asirienilor, a fost refuzată - mai ales că probabil lotam aflase de 
puterea asirienilor. Oastea acestora folosea arme de fier! Astfel că, 
atunci cînd cei doi au ridicat asediu în jurul Ierusalimului, fiul lui, 
Ahaz, suit pe tron în această perioadă, a preferat să trimită tributul 
Asiriei şi a putut, apoi, să urmărească liniştit cum cei doi duşmani 
sunt spulberaţi de asirinei: Razin ucis, Damascul cucerit şi regatul 
lui distrus, Israelul redus la regiunea Samariei iar Pekah înlocuit cu 
Oşea (732 îHr.) Israelul mai avea 10 ani de existenţă înaintea lui... 

Doar că Ahaz, deşi în tinereţe „făcuse ce e plăcut", a fost 
nevoit să accepte, mai mult de teamă, închinarea la zeu străin 
(probabil Assur, zeul Asirienilor). Ducînd tributul la Damasc regelui 
Tiglath-Pileser, a văzut altarul construit de acesta acolo şi, după 
modelul respectiv, a cerut Marelui Preot, Urie, să construiască un 
altar asemănător în Templu. I s-a făcut loc în curtea Templului, 
demontîndu-se „marea", iar cei 16 boi au fost îngopaţi. Pe acest 
altar, regele şi familia lui au adus jertfe zeului străin în fiecare seară 
-în timp ce ziua se aduceau jertfe „de ardere de tot" lui Yahve. 

După 16 ani de domnie, a venit pe tron fiul lui, Ezekia. Despre 
el autorii spun că „a făcut plăcut în ochii Domnului, întocmai cum 
a făcut tatăl lui, David." Doar despre un alt rege din familia lui 
David se mai spun cuvintele astea! Asta pentru că, imediat după 
urcarea pe tron, a început lucrările de renovare la Templu. Regele 

este convertit total la yahvism şi, ajutat de preoţi, dărîmă toate 
altarele „pe înălţimi", idolii, taie copacii sfinţi... Practic, interzice 
orice alt cult decît cel al lui Yahve! Nu mic a fost şi aportul adus de 
Isaia, cel mai mare profet evreu după llie, care a trăit în Ierusalim 
în acea perioadă. Tot atunci sunt scoase din Templu obiecte de cult 
„neortodoxe", ca stîlpul de aramă cu şerpi Nentuşah, şi distruse. 

în toată această perioadă, luda trece în continuare printr-o 
perioadă prosperă. Sunt reparate zidurile, e săpat canalul „lui 
Ezakia" care aducea apa de la izvor în cetate. Regele Sargon 
II al Asiriei ducea în acea perioadă războaie cu statul Urartu, în 
Anatolia, cu Cimerienii, zdrobind ici şi colo cîte o rebeliune... Se 
pare că uitase de luda. Doar că omului i se urăşte cu binele. în 705 
Sargon moare şi, ca de obicei, se speră că noul rege e mai slab decît 
părintele lui. La presiunea taberei naţionaliste, în fruntea cvărora 
erau preoţii şi profeţii, Ezekia este printre cei ce se răzvrătesc, 
oprind plata tributului. Doar că pe tron vine un rege tot la fel de 
capii ca şi tatăl său, Senaherib (în asiriană, Sinakhe-erba). în scurtă 
vrme zdrobeşte răzmeriţele şi se poate concentra asupra Vestului, 
în curînd, Ierusalimul, care văzuse asediul şi distrugerea Samariei, 
se vede pus în acelaşi pericol. Deşi Ezakia trimite grăbit tributul şi 
daruri mari ca să îl împace pe Senaherib, acesta vrea să scape de 
probleme odată pentur totdeauna... 

Autorii Bibliei atribuie scăparea Ierusalimului lui Dumnezeu, 
care a trimis o plagă asupra asediatorilor. Asta după ce, tot El a 
trimis veste despre intenţia regelui etiopian al Egiptului, Taharka 
(în Biblie, Tiharka), de-a-l ataca. Senaherib trmite o parte 
importantă a oastei în Egipt, unde spulberă oastea faraonului - 
dar răul avusese loc. Veşti despre revolte în Mesopotamia îl obligă 
să ridice asediul. Şi, probabil, e posibil ca cei ajunşi în Egipt să fi 
adus cu ei ciuma - se vorbeşte despre o plagă produsă de şareci 
şi şobolani... Asta ne-o spune „părintele istoriei", Herodot, care 
pomeneşte de războiul lui Senaherib în Egipt, de unde a trebuit 
să se retragă în grabă păentru că „şoarecii i-au mîncat corzile la 

arcuri". Totuşi, Herodot nu pomeneşte despre asediul Ierusalimului 
- despre care,în schimb, pomeneşte analele asiriene. Acolo se 
vorbeşte despre o victorie totală a lui Senaherib! Realitatea este 
undeva la mijloc, probabil. Asirienii nu au putut cuceri Ierusalimul, 
în schimb au jefuit ludea şi au primit bir şi daruri bogate. Nici vorbă 
să fi murit „180 de mii de oşteni" datorită plăgii - probabil oastea 
asiriană avea cu totul mai puţini oşteni. în ciuda faptului că rolul lui 
Isaia în scăparea cetăţii este prezentat ca vital, partida naţionalistă 
yahvistă a pierdut foarte mult în confruntări. Nu se purea uita că 
datorită ei a coborît nenorocirile asupra Iudeii. Nu a ajutat nici 
prorocirea că Domnul va face ca Senaherib să se întoarcă acasă 
unde va întîlni moartea - asta este o „profeţie" făcută mult timp 
după întîmplări, cînd acestea fuseseră cunoscute deja. în 681 îHr. 
Senaherib este asasinat în timpul unor sărbători religioase şi pe 
tron urcă Esarhadon (Assur-ah-iddin), al treilea membru capabil al 
familiei. Ca să taie răul de la rădăcină (considera că vina revoltelor 
aparţine „aurului egiptean"), în 671 atacă şi cucereşte Egiptul pînă 
la sud de Theba, alungînd etiopienii înapoi în ţara lor. Timp de o 
generaţie, Egiptul a fost stăpînit de asirieni. 

luda a stat cu capul la cutie, cum se zice, plătind tribut. Un alt 
motiv pentru ca re era lăsat în pace erau şi revoltele aproape continue 
din imperiul asirian. Regii asirieni aveau acum probleme mai ales 
cu haldeii care cuceriseră Babilonul. Primul dintre ei, Merodah- 
baladan (Marduk-apal-iddin), deşi înfrînt de Senaherib,probabil 
e cel „vinovat" de ridicarea asediului Ierusalimului. Mai mult, fiul 
lui Hezekia, Mânase, urcat pe tron în 693, nu numai că a refuzat 
să reia lupta cu asirienii, dar a cam „vărsat sînge nevinovat' - de 
preot. Se zice că pe timpul lui a murit şi Isaia, moarte de martir - 
dar asta este o tradiţie tîrzie, fără vreo dovadă scrisă. E regele care 
a domnit cel mai mult: 55 de ani. Tot ca mulţumire pentru că „o 
făcut plăcere în ochii Domnului"? L-a urmat în tron fiul, Amon - 
dar el este ucis după doi ani, probabil de partida preoţilor. Poporul 
sface răzmeriţă şi îi ucide pe ucigaşi. Dar asta deschide cale lui 

loşia, iubitul lui Dumnezeu. 

loşia avea opt ani cînd a fost pus pe tron. Şi el, ca şi Ezekia, 
„a umblat în toată calea tatălui său David." Este mai mult decît 
probabil că a avut tutori din partida yahvistă. La 18 ani, începe şi 
el lucrări de restaurare la Templu. în timpul lucrărilor la acopeiş, 
Marele Preot Hilkia „descoperă" Cartea Legii - mai mult ca sigur 
Deuteronomui. E posibil ca ea să fi fost scrisă în Templu, în lunga 
domnia a lui Mânase, cînd exista pericolul desfiinţării cultului şi 
preoţii doreau, probabil, să lase în scris regulile yahviste. loşia, 
ascultînd citirea Legii, a întrebat pe Dumnezeu cum va pedepsi 
încălcarea acelei legi. Şi profeţii i-au prorocit distrugeri şi crime şi 
boli... Dar pentru că el s-a „smerit", va muri înainte ca ele să aibă 
loc, pentru ca ochii lui să nu le vadă. Mai poate spune cineva că 
Domnul nu e Domnul milei? 

Deci, loşia a ordonat distrugerea tuturor idolilor şi altarelor, a 
pîngărit altarele şi templele şi locurile de cult, a ars obiectele de 
cult - ba chiar a trecut dincolo de graniţa regatului, în fostul Israel, 
şi a dărîmat locurile de închinare construite de leroboam la Betel. 
A ucis şi ars trupurile preoţilor altor culte, împreună cu oasele 
închinătorilor la alţi zei. Şi pentru că mare parte dintre idoli - cei ce 
nu fuseseră arşi la pîrîul Kidron, au fost arse în Valea Hinon, această 
vale a devenit locul în care se aruncau lucrurile spurcate, numele 
ei (Ge-Hinnom) a devenuit sinonim cu Iadul: Gehena. Şi apoi cu 
toţii, au prăznuit Paştele - prima dată după ce fusese prăznuit pe 
vremea Judecătorilor. Posibil, prima dată în istoria religiei iudaice... 
Cu asta, Yahvismul a repurtat o victorie totală asupra altor culte 
religioase, devenind religia de stat a evreilor. 

Nu e de mirare că peoţii, profeţii, vedeau în loşia reîncarnarea 
lui David, Mesia proorocită. Pe timpul lui are loc o primă redactare 
a vechilor scrieri, posibil de către profetul leremia, poate de 
„scribul" lui Baruh. Iudeii (începuse deja să fie folosit termenul de 
Jew) priveau cu încredere viitorul: totul urma să fie bine, regatul 
lui David avea să renască... Cu prea multă încredere. Mai ales că 

regatul Asirian dispăruse (612 îHr), distrus de o coaliţie condusă 
de regele Babilonului. Apăruse o nouă putere, Noul Babilon, dar 
încă nu se ştia cît de puternic va fi. Aşa că, în momentul în care o 
oaste egipteană condusă de faraonul egiptean de la Sais, Necho 
(Pharaoh-Nechoh), urca spre Haran, cu gîndul să se înfrupte şi 
el din rămăşiţele imperiului Asirian, în mod absurd, loşia i-a ieşit 
înainte la Meggido. Regele este ucis, oastea iudaică împrăştiată 
- şi speranţa ucisă. Nu e de mirare că leremia se apucă să-şi scrie 
Plîngerile. Din acel moment, sfîrşitul Iudeii nu mai era departe! 

Cuceritorul Ninivei, Nabopalassar, trimite o oaste să-l înfrunte 
pe Necho. Comandatul ei era chiar fiul lui, un anume Nabu- 
kudurri-usur („Nabo apără graniţele"), care va intra în Biblie şi în 
istorie drept Nabukadnezar, marele rege babilonian. El zdrobeşte 
oastea egipteană la Karkemiş, scoţînd-o definitiv din istoria Asiei, 
în anii care urmează, lărgeşte teritoriul imperiului pînă în Cilicia 
şi Mediterana, Marea Neagră şi Afganistan şi pînă la rîul Indus - 
teritoriu peste care se va suprapune, mai tărziu, imperiul persan 
şi apoi cel macedonean. Acum se putea întoarce să rezolşe minora 
problemă a Iudeii. Era anul 600î.Hr. 

Pe tron urcase loahaz, fiul lui loşia - dar Necho l-a demis, punînd 
rege în locul lui pe fratele acestuia, loachim. loahaz a trăit pînă la 
moarte ca prizonier în Egipt. La sosirea lui Nabukadnezar, loachim i 
s-a supus, plătind tribut. Dar după trei ani, în 597, a plecat urechile 
la îndemnurile faraonului Necho, care i-a promis ajutor militar 
(pe care, bineînţelesm nu l-a acordat) - dar şi a naţionaliştilor. 
S-a declarat independent. Din fericire pentru el, a murit imediat 
după aceea şi pe tron a urcat un frate al lui, loiachin. Acesta, la 
nici trei luni de domnie, a văzut cetatea Ierusalimului cucerită şi fu 
luat prizonier şi cărat în robie, împreună cu alţi zece mii de curteni. 
Avea să trăiască acolo toată viaţa. în locul lui, babilonienii l-au pus 
rege pe al patrulea frate, Zedekia. Era al 21-lea şi ultimul rege al 
Ierusalimului. Avea să domnească 9 ani - pînă cînd, din nou, se 
va revolta împotriva stăpînirii babiloniene. De data asta, oastea 

condusă de însăşi Nabukadnezar, ocupă cetatea, după un asediu 
de un an jumătate, şi rade oraşul şi Templu, cărînd absolut toate 
lucrurile de preţ la Babilon. Lui Zedekia i se scot ochii, după ce fiii 
lui sunt ucişi în faţa lui. Un număr de cîteva zeci de mii de iudei 
sunt duşi în robie - mai ales curteni, negustori, meseriaşi, ludea 
este depopulată. Suntem în 587. ludea dispărea şi ea la nici patru 
veacuri de la moartea lui Solomon. 

Au mai rămas, totuşi, destui evrei în I udea- probabil, mai alesţăranii. 
Peste ei Nabukadnezar a pus guivernator pe Ghedalia, nepotul lui 
Safan - cel ce „descoperise" Cartea Legii. El a chemat ajutoare din 
partea unor curteni scăpaţi din gheara babilonienilor. Dar după 
şapte luni, unul din aceştia, Netania, îl ucide şi declară răscoală, 
înspăimîntată, mare parte din populaţia Iudeii fuge în Egipt, pentru 
a scăpa de răzbunarea babilonienilor. Se refugiază tocmai în sudul 
Egiptului, pe insula Elefantinis, unde colonnia lor va ajunge pînă în 
epoca istorică... Probabil, cu ei, se refugiază şi doi mari cărturari: 
profetul leremia (care scăpase de robia haldeiană pentru suportul 
arătat înainte de distrugerea Templului) şi secretarul lui, Baruch. 
Probabil tocmai cei care adunaseră şi redactaseră cărţile istorice, 
de la Facerea pînă în acest loc - sfîrşitul celei de-a doua cărţi a 
Regilor, ceea ce v-am repovestit în această carte. Cu aceasta, şi 
Cartea mea ia 



sfirşit 



399 



Cuprins 



în loc de prefaţă 7 

Cartea 11 

Despre surse 15 

Autorii Vechiului Testament 22 

Autorii Noului Testament 28 

La început 36 

Omul 41 

Grădina 49 

Căderea Cunoaşterii 54 

Despre şerpi şi alte lighioane 60 

Dragoni, zmei, balauri 69 

Să ne avem ca fraţi 78 

Şi s-a făcut Potop 86 

Potopul şi potoapele 95 

Despre Neamuri 103 

Semiţii 111 

Primul rătăcitor 119 

Păcatele lui Lot 128 

Făgăduinţele 137 

Credinţa ce aduce Binecuvântare 144 

Al doilea patriarh 150 



400 



lacov, evreul cel isteţ 156 

losif şi fraţii lui 167 

Ni se pregăteşte un Exod 177 

îl întâlnim din nou pe Domnul 184 

Cu mână puternică 191 

Trecerea Mării 200 

Rătăcirile 206 

Poruncile 212 

Prin deşert 220 

Cei ai lui Levi 226 

Şi vom fi număraţi 232 

Calea spre Ţara Promisă 242 

Pe malul Iordanului 250 

Se trece prin apă 258 

Cucerirea 265 

Judecătorii 278 

Alţi judecători 286 

Judecătorii fără judecători 296 

Samuel 304 

Saul 310 

Intră în scenă David 316 

David şi Goliat 322 

David şi Saul 328 

Primii ani ai lui Daavid Rege 336 

Cuceririle lui David 340 

Crepusculul unei mari domnii 348 

La Casă nouă, Domnie nouă 354 

O Casă să poarte numele Meu 361 

Regatul de Nord 366 

Regatul lui Israel 375 

Căderea lui Israel 382 

luda 390 

Cuprins 399 




I de acest subiect pe care am putut pune mîna. 
Pînă să termin de scris la acea carte, mi-am zis 
să împărtăşesc cu voi din cele citite. Să aflăm, împreună, cine a 
scris cărţile lui Moise şi cînd, unde este Edenul şi Saaba, de unde 
vin oamenii şi pe cei căi, care sunt seminţiile pămîntului, ce este 
adevărat despre David, care au fost urmările Exilului - dar mai 
ales, cine este acest Dumnezeu al nostru. Ce spune Biblia - dar ce 
spun şi arheologii, analiştii, teologii, bibliştii, oamenii de ştiinţă. 

Nu scriu ca să ajungeţi să vă îndoiţi. Adevărul ne eliberează, 
într-adevăr. Ne dă posibilitatea să avem un Dumnezeu personal, 
al nostru, în care să găsim sprijin la nevoie şi înţelegere cînd va fi 
timpul să intrăm în împărăţia lui. Va fi, poate, un îndemn să citiţi 
Biblia - este cea mai importantă carte scrisă de Om. Indiferent 
dacă eşti creştin, iudeu, ateu, agnostic, teist, musulman, brahman 
sau budist, ea nu ar trebui să lipsească din lecturile voastre. 
Dacă nu o citiţi „să credeţi", citiţi-o măcar pentru a vă bucura 
de talentul de povestitor al celor ce au scris-o. De frumuseţea 
imaginilor, de stilul lor, de bogăţia de date care recreează o lume 
de mult trecută. Veţi înţelege mai bine poveştile care şi-au găsit 
drumul în filme: Exodul, cucerirea lerihonului, Samson şi Dalila, 
David şi Solomon; sau în muzică: Estera, Nabucodonosor, Samson 
şi Dalila... Mai ales, viaţa şi patimile lui lisus. 

